
PROLOG 


De la o altitudine de cinci sute de metri pădurea părea 
liniştită, ca un peisaj idilic neatins de mîna omului. Brusc, 
melodia „Light My Fire“ sparse liniştea nopții care stăpînea 
jungla, în timp ce reflectoarele elicopterului începură să 
se plimbe de-a lungul densei păduri tropicale, urmînd 
conturul malului. 

Bărbaţii din elicopter, echipați pentru a ucide, erau 
camuflați din cap pînă în picioare: fața vopsită cu negru, 
bandane pe cap, banduliere cu muniţie — tot tacîmul. Patru 
erau americani, şi participaseră la nenumărate astfel de 
atacuri. Ceilalţi zece, nişte metişi care îşi vindeau ieftin 
pielea, abia aşteptau să-şi perfecţioneze tehnicile de a 
ucide. În noaptea aceea, cîţiva autointitulaţi apărători ai 
stilului de viață american aveau să-şi mînjească mîinile cu 
sînge. Veniseră dotați cu Uzi, cu puşti cu țeava retezată, 
aruncătoare de flăcări, pistoale mitralieră şi macete. 

— Pruncul doarme dus, anunță pilotul. Intrăm în joc. 

Elicopterul începu să coboare. Bărbaţii deveniră brusc 
neliniştiți; călătoria le trezise cheful de acţiune. Încă înainte 
de a cobori din elicopter, simțeau acel imbold de nestăpînit 
de a face ceea ce ştiau mai bine. 


Oamenii se mişcau cu uşurinţă prin junglă în noaptea 
neagră ca smoala. La marginea micului cătun, se despărțiră: 

şase la stinga, șase la dreapta şi doi în centru. Se mişcau 
rapid, fugind aplecaţi pe solul umed al pădurii, ocupîndu-și 
poziţiile de tragere în satul maiaş adormit. 

Aşteptau. Liniştea devenise insuportabilă. Apoi, după 
semnalul comandantului, se auzi un şuier puternic şi 
aruncătoarele de flăcări se aprinseră ca artificiile, scuipînd 
lungi dire de foc asupra colibelor de paie. Victimele 
îngrozite, atacate cînd se așteptau mai puţin, năvăliră afară. 
Cei mai bătrîni încercau să se tîrîie spre centrul satului — 
en părul și hainele cuprinse de flăcări —. dar cădeau și se 
rostogoleau în praful de pe jos, implorînd şi plîngînd. 

Cei tineri încercau să ajungă la adăpostul rîului, cu 
copiii arşi în braţe, care scoteau țipete îngrozitoare. Indienii 
lipsiţi de apărare fură transformați în bucăţi de carne de 
armele automate ce trăgeau asupra lor din toate direcţiile. 

Totul a durat doar vreo treizeci de secunde, după 
care se aşternu liniştea. 

Aruncătoarele de flăcări terminară treaba, incendiind 
colibele şi preschimbîndu-le în cenuşă, arzînd cadavrele 
însîngerate pînă le transformară în ceva ce nu mai avea 
legătură cu vreo formă umană. 

Se crăpa de ziuă cînd, prin ceața pădurii tropicale, 
elicopterul se ridică asemeni unei păsări de pradă imense 
ŞI neagre care se ospătase pînă la sațietate. Pentru mo- 
ment. Nu va trece mult timp pînă va ataca din nou pentru 
a-şi satisface terifiantul apetit. 

Many Engiish era ia prima ceaşca de Starbucks, cind 
primi telefonul. Se simțea al naibii de bine pentru o 
dimineață de iarnă atît de mohorîtă — chiar îşi rezervase 
cîteva minute pentru a se lăsa pe spate în scaunul de 
piele, plimbîndu-şi privirile prin biroul său luxos. Îşi zise 
că, dacă lucrurile aveau să meargă la fel de bine, pînă la 
sfirşitul anului va fi numit preşedinte al companiei Wynn 
Bergman Advertising. Acest gînd îl făcu să zîmbească în 
timp ce-şi privea imaginea reflectată de imensul geam, de 
la care se putea vedea bulevardul Michigan din Chicago. 
Observă un bărbat bine făcut, cu o privire sfredelitoare, 
cu păr negru puţin grizonat, îmbrăcat într-un costum 
Armani de culoarea cărbunelui, croit astfel încît să-i pună 
în evidenţă silueta atletică. Această imagine cultivată cu 
grijă sugera încredere în propria persoană. Şi de ce n-ar 
avea? Doar se pregătea să ajungă în vîrful piramidei. 

Mulţi considerau că Marty English se afla deja acolo. 
În calitate de vicepreședinte executiv al filialei naționale 
a uneia din cele mai mari agenţii de publicitate din lume, 
cîştiga mai mult de cinci sute de mii de dolari pe an. Plus 
douăzeci la sută bonus. Prima în valoare de cincisprezece 
la sută din salariul său pe an se ducea la un fond de 
pensii. Mai erau acțiunile, acordate proporțional cu 
performanțele atinse, a căror valoare era reprezentată de 
un număr cu şase cifre. 


Dacă îşi juca bine cărțile, Marty putea să devină 
multimilionar. Era vorba, însă, de ceva mai important decît 
banii: lumea publicității îi oferea o şansă la nemurire, şi anume 
posibilitatea ca, într-o bună zi, munca sa să devină parte din 
cultura americană, asemeni bărbatului din reclama pentru 
Marlboro. Bani şi nemurire. Ce altceva şi-ar putea dori? 

Sunetul electronic aspru al telefonului de pe birou îl 
smulse pe Marty din reverie. 

— Bună ziua, sînt Marty English, spuse el vesel. 

— Bună, Marty. 

— Gary, cum mai merge treaba? 

— Păi... stai să vezi... 

Zimbetul îngheță pe faţa lui Marty, deoarece din tonul 
interlocutorului răzbăteau accente ciudate. 

— Uite, Marty, vreau să afli mai întîi de la mine... ăă, 
am veşti proste. 

Marty se îndreptă în scaun. Gary era cea mai bună 
relaţie a lui la NHP, unde avea un contract, în valoare de 
şase sute de milioane pe an. Veşti proaste despre NHP 
însemnau veşti proaste pentru Marty. 

— Spune, Gary, te ascult. 

— Imi pare rău că te iau aşa de dimineaţă, Marty, 
dar... îşi drese vocea. Dar NHP a fost cumpărat de Hexall. 

— Înţeleg, răspunse Marty sec, deşi inima stătea să-i 
sară din piept. Şi care-i învirteala? 

Vocea nu îi trăda teama. 

La celălalt capăt al firului se auzi un oftat adînc. 

— Învîrteala e că Hexall vrea ca agenţia lor să preia 
publicitatea de la NHP. Se pare că Bergman a ieşit din 
joc, Marty. O să pierzi contractul. 

Parcă izbit în moalele capului, Marty se prăvăli la loc 
în scaun. Deci, asta era. Se dusese totul de rîpă? Trebuia 
să uite de preşedinţie. Şi ce se va întîmpla cu toți angajaţii 
de la NHP, şi ei trebuia să uite că avuseseră o slujbă? Era 
de neconceput. Poate mai putea să acţioneze într-un fel. 


— Dar încă nu e încheiată treaba, Gary... nu-i aşa? O 
să avem măcar o şansă să ne prezentăm la Hexall pentru 
afacere? În calitate de director de marketing al NHP, sînt 
convins că poţi să aranjezi ceva. La naiba, măcar un pic 
de respect să aibă pentru Bergman... La urma urmelor, 
ne ocupăm de NHP de zece ani. 

— N-aş băga mîna în foc pentru asta. Hexall şi agenția 
lor sînt pe felie, pe muchie de cuţit. Bine pe felie. Acum, 
că NHP e cumpărat, nu ştiu ce se va întîmpla cu mine. E 
vorba de slujba mea. Trebuie să-mi păzesc spatele. Cred 
că ar fi bine să accepți realitatea. 

— Realitatea? 

— Da. Eşti scos din cărți şi nici unul dintre noi nu 
poate să influențeze cu nimic chestia asta. 

Cîteva clipe domni tăcerea. 

— Marty, e-n regulă? 

Marty se încruntă. E-n regulă? Ce rahat de întrebare 
mai era şi asta? Un jegos de director de marketing tocmai 
îi spusese că pierde o afacere de şase sute de milioane de 
dolari, că poate să tragă apa după toate visele lui. Ce 
putea să fie în regulă? 

— Sigur că e-n regulă, răspunse el împăciuitor, ca şi 
cum contractele de multe milioane de dolari s-ar găsi la 
fiecare colț de stradă. Hei, afacerile sînt afaceri, nu? 

Reuşi să chicotească într-un fel ce părea sincer. 

— Ai dreptate. Afacerile sînt afaceri. 

Se auzi un alt oftat. 

— Uite, trebuie să închid acum. Lucrurile ar putea să 
ia, destul de curînd, o întorsătură nasoală pe-aici. Dar să 
Ştii că te țin la curent. 

— Mersi, spuse Marty pe un ton sec. Ai grijă, Gary. 

— Şi tu. 

După ce închise, Marty îşi privi din nou biroul, 
gîndindu-se la cît de multe lucruri poate schimba un singur 

telefon. Ceaiul se răcise în paharul de hîrtie. Tic-tacul 
ceasului de pe birou îl readuse cu picioarele pe pămînt. 

Coordonarea era totul. Marty îşi aminti acest lucru, 
în timp ce îşi lua servieta şi se îndrepta spre uşă. Fusese 
întotdeauna convins de acest lucru. Afacerea cu NHP era 
probabil pierdută, dar el mai avea un as în mînecă. Un as 
pe nume Isaac Arrow. 

În mai puţin de o oră, el şi echipa lui vor face o 
prezentare companiei Arrow pentru afacerea din domeniul 
farmaceutic, care valora trei sute de milioane de dolari. 
Chiar dacă nu era totul perfectat, sc aflau la jumătatea 
drumului. Tot ce trebuia să facă era o mică diversiune. 


Cînd se aprinseră luminile în sala de conferinţe, semn 
că prezentarea luase sfîrşit, Marty se uită la ceas. Totul 
durase patruzeci şi cinci de minute şi costurile de producție 
se ridicaseră la o sumă pe care mulți nu o cîştigă într-o 
viață. Părea un lucru nebunesc, dar în condițiile veştilor 
proaste despre NHP, lui Marty i se părea firesc. Ar fi fost 
în stare de orice pentru a înşfăca contractul cu Isaac 
Arrow. Afacerea nu numai că avea un buget gras, ci şi 
şanse de difuzare a campaniei la nivel mondial. Aceasta 
se datora unei alianțe neobişnuite cu fundaţia Planetlife ce 
conta în salvarea pădurii tropicale cu sediul în Belize, şi 
a stațiunii ecologice Escoba, ce aparținea acesteia. 

Marty le zîmbi celor nouă directori aflați în faţa sa. De 
obicei, după o prezentare, putea să bănuiască spre ce înclină 
clientul, dar pe chipul celor de față nu se putea citi absolut 
nimic. La dracu”, ăştia arătau la fel — toţi nişte ciudaţi cu 
fețe de tocilari şi cu pregătire în nişte domenii de care 
majoritatea oamenilor probabil nu au auzit vreodată: 
nanotehnologie, etnobotanică şi realitate virtuală. Excepţie 
făcea preşedintele Consiliului Director al companiei 
Arrow, Frank Torello, pe care, dacă Marty nu l-ar fi 
cunoscut, l-ar fi luat drept Elvis în ţinută de afaceri. Desigur, 


10 


mai era ŞI vicepreşedintele de marketing, Carson Page, o 
femeie care arăta periculos de bine şi lăsa impresia că se 
ocupă și cu altfel de jocuri, decît cele legate de afaceri. 

Carson Page, cu picioarele ei lungi şi silueta 
unduitoare, tenul perfect și osatura deosebită, te făcea să 
uiţi de afaceri, dar privirea ei scrutătoare te atenționa 
imediat că frumuseţea era dublată de şiretenie şi de o 
minte ascuţită. Carson se mişca şi vorbea aşa cum trebuie. 
Marty îşi zise că, probabil, au multe în comun. 

În timp ce încerca să rezolve enigma lui Carson Page. 
Marty simţi că cineva îl priveşte insistent. Se întoarse şi 
văzu că Lee Wilde îl priveşte cu răceală. 

Lee, acum în vîrstă de şaizeci de ani, fusese probabil 
frumoasă odinioară — înainte de nopţile lungi petrecute ca 
director de media studiind cotele de audiență Nielsen şi 
gîndindu-se la modalitățile de a da o lecţie dinozaurilor 
din televiziune. Cu toate acestea, rămăsese o femeie 
atrăgătoare, cu o minte cum rar se poate întîlni. Avea o 
eleganță subliniată de părul prins într-un coc franțuzesc, 
de croiala costumului la comandă şi de pantofii italieneşti 
cu tocuri înalte. 

Dacă sexul înseamnă putere, atunci Lee Wilde era 
puternică chiar şi la şaizeci de ani. La agenţie toți îi 
spuneau Regina şi chiar i se adresau cu acest apelativ. 
Dar ei puţin îi păsa. Era vicepreşedinte şi se apropia de 
pensionare. Probabil că dispunea de cîteva milioane bune. 
Neaviînd soț şi nici copii, se putea considera aranjată din 
punct de vedere financiar. Viaţa ei se reducea la activitatea 
din cadrul companiei Wynn Bergman. Acesta era, probabil, 
motivul pentru care se înțelegea atît de bine cu Marty. Nu 
se ajunge prea departe stînd la grătare în curte cu soțul 
sau soția şi copiii. Viață sexuală? Viaţă de familie? Viaţă 
socială? Agenţia era viaţa lor. 

In decursul anilor, Lee ajunsese să fie foarte apropiată 
de Marty şi de prietena lui, Reiki, aşa că în clipa în care 

el îşi dădu seama că Lee observase cum se uită la Carson, 
avu un fel de tresărire vinovată şi reveni la ceea ce trebuia 
să facă de fapt. Privindu-i pe cei din echipa Arrow, spuse: 

— Aveţi întrebări? 

— Doar una, răspunse Frank Torello, din capul mesei 
de conferințe. 

Se ridică în picioare, îşi încheie haina pe care nu puteai 
să o vezi în vitrinele nici unui magazin şi o porni spre 
partea din faţă a sălii de conferințe. 

Marty încerca să pară detaşat. Doar o întrebare? Marty 
zîmbi din nou, dar mintea i-o luase razna. Toate graficele 
alea minunate şi titlurile inteligente, pe care echipa lui de 
creatori reuşise să le conceapă, nu aveau nici o şansă să 
apară pe ecranele vreunui televizor dacă acestui individ 
nu îi plăceau la nebunie. Acum asta nu reprezenta însă 
decît jumătate din problemă. Cum rămîne cu micul detaliu 
NHP? Cum rămîne cu pierderea de şase sute de milioane 
de dolari? Inima lui Marty începu să bată nebuneşte. La 
dracu”, afacerea asta trebuia să-i iasă. 

Buzele subțiri ale lui Torello îi dezvăluiră dinții într-un 
rînjet alb şi strălucitor, în timp ce îi întindea mîna lui 
Marty. 

— Cînd poate Wynn Bergman să se apuce de treabă? 

Marty încercă să nu pară şocat. Clienţii nu dădeau de 
obicei un răspuns pe loc; îşi închipuise că Arrow o să-l 
lase să fiarbă în suc propriu cîteva zile, nu cîteva secunde. 
Cuvintele îi trădară, însă, mirarea: 

— Vorbeşti serios, Frank? 

— Bineînţeles. 

Marty se străduia să-şi stăpinească zîmbetul larg, care 
începuse să-i apară pe față; poate că postul de preşedinte 
nu era definitiv pierdut pentru el. Cu Arrow în buzunar, 
deținea atuul de care avea nevoie. 

— Putem începe chiar acum, Frank, răspunse el 
strîngînd ferm mîna lui Torello. 

— Minunat! exclamă Torello, făcînd un semn către ceilalți 
membri ai echipei Bergman. Ha: să trecem la lucruri 
serioase. Cînd e Super Bowl? Peste trei, patru săptămîni? 

— Peste trei săptămîni, răspunse Marty nedumerit. O 
privi pe Lee, dar ea ridică din umeri. Nu fusese vorba de 
Super Bowl. 

— Ştiu că nu am discutat niciodată despre Super Bowl, 
recunoscu Torello, dar vrem ca linia noastră de produse 
botanice tropicale să apară în Super Bowl. 

— Într-adevăr, confirmă Carson, apropiindu-se. Îl bătu 
pe Marty pe umăr, ca şi cum lar fi cunoscut de-o viață, 
apoi adăugă: Conceptele voastre minunate trebuie să apară 
într-un context cu totul special. 

— Îmi pare bine că v-au plăcut, spuse Marty precaut, 
dar producerea unui spot ca acela pe care tocmai l-ați 
văzut nu este posibilă în trei săptămîni. In plus, probabil 
că e deja prea tirziu să mai obținem un loc în Super 
Bowl, oricîţi bani am oferi. 

— Marty are dreptate, interveni Lee. Comenzile 
clienților noştri pentru Super Bowl au fost depuse de luni 
de zile. Şi ca să fim precişi, astăzi este marţi, în data de 
şase, ceea ce înseamnă că meciul este peste nouăsprezece 
zile, nu peste trei săptămîni. 

Marty se abținu cu greu să nu zîmbească. Lee calcula 
totul cu o precizie uimitoare. Nu exista detaliu care să-i 
scape, nici cel mai mic. 

Cu o expresie plictisită, Frank Torello îşi drese vocea 
Şi începu să-şi încheie şi să-şi descheie nervos la nasturii de 
la haină. Brusc, Marty simți că îl cuprinde panica. Dacă se 
ducea naibii totul, tocmai cum, din cauza unui nenorocit de 
loc în Super Bowl? Şi, totuşi, timpul era prea scurt. 

— Nu ne înțelege greşit, Frank, spuse el. Nu avem nici 
o problemă cu strategia de a plasa spotul în Super Bowl. 
Timpul ne îngrijorează. Nu plănuisem să realizăm un spot 
TV atît de important în timp aşa de scurt. 

— Sînteţi agenția nostră, nu-i aşa? se răţoi unul din 
indivizii şterşi de la masa de conferințe. Vrem în Super 
Bowl. Duceţi-ne acolo. De asta v-am angajat. 

— O reclamă în Super Bowl ne-ar propulsa direct în 
centrul atenţiei, insistă Torello cu ochii scînteietori. Asta 
vrem, să facem valuri. 

Cei doi se priviră în ochi. Marty acceptă provocarea 
din privirea lui Torello, apoi se uită la echipa lui. Oamenii 
nu păreau prea fericiţi. Dacă ar bate palma, ar protesta 
vehement. Dacă n-o va face, va pierde contractul, iar el 
ştia mai bine decît toți ceilalți cîtă nevoie avea agenția de 
acest contract. Nu intenţiona să-l lase să-i scape printre 
degete. 

— E foarte bine că vreți să faceți valuri, Frank... cu 
toții dorim asta, spuse el calm. Dar vrem să fim siguri că 
Isaac Arrow păşeşte cu dreptul. Și acest lucru ia timp. Am 
investit peste o mie de ore de lucru în cercetări de piață, 
demografice, de linie de produse şi v-am studiat concurența. 
Am muncit enorm Şi încă mai avem mult de lucru. Urmează 
simulările de campanie. Apoi vin partea artistică şi alte o 
mie de detalii care determină reuşita sau nereuşita unui 
spot. Să nu uităm de filmările de la Planetlife în Belize şi 
de postprocesarea de aici, din Chicago. Marty făcu o pauză. 
Aş regreta enorm dacă am da-o în bară cu o campanie atît 
de bună... doar pentru a obţine difuzarea unui spot în 
Super Bowl. Sînt convins că eşti de acord cu mine. 

Torello scutură din cap şi rînji: 

— Acum înțeleg mai bine... ești îngrijorat. Ei bine, nu 
mai fi. Sîntem convinşi că te vei descurca. 

Marty nu era de părere că Torello înțelegea mai bine. 

— Apreciez votul de încredere pe care mi-l acorzi, 
Frank, dar dacă am produce un spot care nu ar avea 
succes, voi v-aţi pierde prestigiul în fața Comitetului 
Director, iar noi am pierde contractul, lucru pe care încerc 
să-l evit. Vreau să ieşim amîndoi cu faţa curată. 

Zak Restin, directorul de creaţie al echipei, dădu furios 
din cap, scuturîndu-şi cîrlionţii negri. 

— Un spot prost poate să distrugă toată campania, 
domnule Torello. 

Torello îşi strînse nodul la cravata bleu şi, fixînd-o cu 
privirea pe Carson Page, îi spuse pe un ton întrebător: 

— Ziceai că Wynn Bergman o s-o scoată la capăt cu 
treaba asta. 

— Aşa e, Frank. Carson zîmbi şi continuă pe un ton 
care trăda o hotărtre de fier: Şi încă sînt sigură de acest 
lucru. Se uită din nou la Marty şi la ceilalți şase 
reprezentanţi ai echipei, care îl flancau. Ştim că vă cerem 
un lucru care vi se pare imposibil şi regretăm, într-adevăr, 
că trebuie să treceţi prin asta, dar Comitetul nostru Direc- 
tor ține morțiş să ajungem în Super Bowl, considerînd că 
este cea mai bună modalitate de a ne lansa. Nu le pasă cît 
de mari vor fi costurile de producţie, nici cît vor plăti 
pentru spaţiul de emisie. Nu vor decît ca Isaac Arrow să 
ajungă în Super Bowl. Vor spotul acolo, unde ajung toți 
mahării... IBM, berea Bud și Coca-Cola. Carson se opri o 
clipă, şi continuă pe un ton categoric: Asta e. Ori produceți 
spotul şi ne duceți în Super Bowl, ori plecăm cu contractul 
de trei sute de milioane de dolari în altă parte. 

În sala de conferinţe se lăsă brusc liniştea. Nu se mai 
auzea decît păcănitul pixurilor de plastic ale experților de 
la Arrow. Lee îi privi pe Marty şi pe Zak într-un fel care 
voia să le sugereze că şi ea fusese prinsă pe picior greşit, 
dar că nu aveau de ales şi trebuia să încerce. 

Era posibil ca Lee să nu fi ştiut în acel moment de 
posibilitatea de a pierde contractul cu NHP, dar era 
soaștientă că lucrurile scîrțiiau peste tot, chiar şi la o 
agenție mare ca Bergman. Îşi dedicase viața companiei şi 
voia să se retragă cu capul sus, nu dată afară din cauză 
că un dobitoc din Generaţia X, de la o altă agenţie, va 


15 


promite obţinerea difuzării spotului în Super Bowl. Trebuie 
să reuşim, porunciră ochii ei albaștri. Trebuie să reuşim. 

Marty n-avea încotro. Trebuia să fie de acord. În 
consecință, zîmbi şi spuse: 

— Sîntem de acord. Super Bowl, pregăteşte-te! 

— Ăsta e lucrul pe care doream să-l aud, explodă 
bucuros Torello, ca şi cum ar fi cucerit virful K2. 

Carson se aplecă şi-i şopti lui Marty: 

— Ai făcut alegerea corectă. 

Marty o aprobă dînd din cap, străduindu-se să nu 
otteze. Deci aşa stăteau lucrurile. Ideea lui nebunească de 
a-şi lua cîteva zile libere se ducea pe apa sîmbetei. Dar, 
la naiba, pierduse demult socoteala concediilor ratate. 
Acum cel mai important lucru era să găsească modalitatea 
de a rezolva problema cu finala Super Bowl. Habar nu 
avea cum o să procedeze, dar contractul era mult prea 
mare şi prea important ca să-l rateze. 

Se va duce împreună cu Lee şi cu Zak la sediul 
Bergman, vor deschide o sticlă de şampanie şi îşi vor 
pune capetele la contribuţie pentru a găsi un punct de 
pornire. Nu era prima dată cînd făceau asta. 

— Acum că am aranjat treaba, îți propun să ne întîlnim 
mîine să discutăm despre programul de producție, spuse 
Torello satisfăcut. 

— La două e bine? întrebă Marty, răsfoindu-şi agenda. 

— E perfect, aprobă Torello, după ce o privi pe Carson. 

Apoi, nu se mai auziră decît fîşiitul hiîrtiilor şi sunetul 
scaunelor pe rotile împinse la loc. Capetele pătrate de la 
masa de conferinţe se îndreptară către uşă. Cu toţii aveau 
personalitatea unei cîrpe ude, după strîngerile de mînă 
molatice şi mulțumirile bîlbîite. Ieşiră în ordine, unul cîte 
unul, parcă furişîndu-se. 

— Frank, dat fiind termenul nostru limită, ce-ar fi ca 
Marty să-şi trimită oamenii la treabă, în timp ce eu îi arăt 
centrul nostru de cercetare a plantelor? sugeră Carson. 

— E o idee bună. Vei fi impresionat, zîmbi Torello în 
direcția lui Marty. 


2 


E; cum a mers prezentarea, Frank? întrebă Del 
Waters, care şedea la biroul lui Frank Torello. 

Îl salută printr-un gest de cum intră pe ușă, schițînd 
un zîmbet neobişnuit de vesel, pe care Torello apucase 
să-l cunoască şi să-i ştie de frică abia de curînd. 

Frank Torello se opri o clipă în uşă şi îi răspunse cu 
un zîmbet îndatoritor. Se părea că preşedintele Arrow se 
simțea foarte bine la biroul lui. Torello dezaproba în sinea 
lui această atitudine. La dracu”, individul chiar îşi pusese 
picioarele pe biroul de mahon, probabil pentru a-şi admira 
pantofii italieneşti scumpi şi, ca de fiecare dată, pufăia un 
nenorocit de trabuc cubanez Cohiba. Waters ştia că Torello 
nu suportă mirosul de trabuc, dar nu rata nici o ocazie 
să-i sufle fumul în nas. Torello începuse să se întrebe 
dacă nu cumva făcea parte din tactica pe care Waters o 
folosea ca să „intimideze inamicul“. „Din păcate, îşi zise 
Torello în timp ce-şi trăgea un scaun nescăpîndu-l din 
ochi pe şeful lui, teoretic nu eu sînt inamicul.“ 

— Totul a mers ca pe roate, Del, spuse Torello refuzînd 
cu un gest trabucul oferit de Waters. 

— Au înghițit momeala? 

— Şi cîrligul pe deasupra. Probabil i-a costat o avere 
pe cei de la Wynn Bergman. 

Vocea lui Torello trăda în acelaşi timp regretul şi 
mirarea. Scutură din cap şi îşi frecă în poală palmele 
cărnoase. 

— Bani aruncaţi pe fereastră. 

Waters începu să rîdă disprețuitor. 

— Îți trădezi obiîrşia, Frank, mîrîi el cunoscîndu-i 
punctele slabe. 

— Poate că da... răspunse el într-o încercare de a da 
o replică diplomatică, deşi îşi reprima cu greu dorinţa de 
a-l pune la punct. 

E adevărat că nu crescuse cu lingurița de argint în 
mînă ca Del Waters. Toată vizionarea i se păruse fără 
rost. Era convins că a pune agenţiile de publicitate să 
cheltuiască sume enorme pentru prezentări era un lucru 
inutil, o risipă. Waters hotărise de cîteva săptămîni bune 
că Marty English era omul lui. Cheltuielile de prezentare 
fuseseră făcute degeaba. Miile de dolari cheltuite aiurea 
urmăriseră doar să creeze un paravan, să camufleze 
adevăratele intenţii ale lui Del Waters. Ce-i drept, Torello 
trebuia să recunoască, adevăratele lui intenţii erau geniale. 
De data aceasta, Del Waters se întrecuse pe sine, punînd 
la punct un plan care să-i lanseze în competiţie. 

Torello îl privi pe preşedinte. Absent, Waters rula trabucul 
între degete, contrar personalității sale de om de acţiune, 
care găsea orice raport sau orice audit în mormane de 
hîrțoage, aşa cum îi găsise pe luptătorii Viet-Cong în Viet- 
nam Şi în gaură de şarpe. De fapt, Waters se confrunta cu 
problemele companiei în aceeaşi manieră în care se 
confruntase cu duşmanii în timpul războiului. Lui Torello îi 
trecu prin minte că Waters avea, într-adevăr, mulți duşmani. 

— Trebuia făcută şi asta, comentă Waters aruncîndu-i 
o privire severă şi revenind la atitudinea autoritară cu 
care îi domina pe cei din jur. Ştii la fel de bine ca mine 
că nu puteam să ridic pur şi simplu receptorul şi să-i dau 
pe tavă contractul lui English. Agenţia trebuia să facă o 
prezentare. Aşa stau lucrurile. 

Waters trase din trabuc şi lăsă un val de fum să-i 
scape printre buze. 

— Dacă nu am fi cerut o prezentare, English s-ar fi 
prins imediat. Doar nu e cretin. 

— Nu, aprobă Torello cu tărie, simțind tonul poruncitor 
al lui Waters. Se îndreptă în scaun. Nu, bineînţeles. Nu e 
prost deloc. Din cîte am înțeles, Marty English e unul din 
cei mai deştepţi. Carson spune că, în mai puţin de zece 
ani, a avansat de la funcția de contabil-şef la cea de di- 
rector de relaţii cu clienţii. E candidatul favorit la 
preşedinţia agenţiei, ştii... şi dracu’ să-l ia, n-are decît 
patruzeci şi cinci de ani. 

Waters își luă picioarele de pe birou şi sări sprinten în 
picioare. 

— Ştiai că Marty English a luptat în Vietnam? întrebă 
el cu asprime, ca şi cum Frank Torello habar n-avea ce 
înseamnă un război şi ce face el din om. 

— Parcă am auzit asta pe undeva, recunoscu Torello, 
vădit jenat. 

— Uite, Frank, pentru cultura ta generală, spuse Waters 
pe un ton dispreţuitor, războiul şi publicitatea seamănă în 
multe privințe. La amîndouă problema-cheie e 
supraviețuirea. Piaţă... junglă... e acelaşi lucru. Există 
viață şi moarte în Madison Avenue ca şi într-un cîmp de 
orez. Beregata se taie la fel peste tot. Ca să ajungă atît 
de departe şi atît de repede în branşa asta, un om trebuie 
să aibă ceva în plus față de inteligență sau ambiţie. Trebuie 
să fie nemilos. 

Ochii albaştri de scandinav ai lui Del Waters susţinură 
cu răceală privirea lui Torello preț de cîteva clipe, apoi pe 
chip îi apăru un zîmbet — zîmbetul unui soldat căruia 
lupta corp la corp îi aduce cele mai mari satisfacţii, care 
trăieşte doar pentru a lupta. 

— Şi ştii ceva, Frank? Imi place grozav un asemenea 
om. 

Via că ai făcut deja cunoştinţă cu fondatorul nostru, 
exclamă Carson, în timp ce intra în holul din oțel şi 
sticlă al clădirii Isaac Arrow. Marty îşi ocupase timpul 
privind un tablou imens în ulei şi zîmbi la gîndul că ea 
i se alătură în aprecierea unei opere de artă. 

— „Salvarea omenirii stă doar în creaţia lui Dumnezeu“, 
îngînă Marty, citind de pe o plăcuţă de alamă gravată, ce 
atîrna sub tablou, celebrul citat ce-i aparținea lui Isaac 
Aronstein. Se pare că domnul Aronstein a avut perfectă 
dreptate. 

— Da, într-adevăr, răspunse ea cu sinceritate în timp 
ce îl însoțea de-a lungul unei pasarele ce ducea în alt corp 
de clădire. Industria a ignorat acest lucru o perioadă... 
toți erau înnebuniți după sintetice. Acum se pare că au 
revenit la această linie de produse din plante provenind 
din pădurea tropicală. Noi, cei de la Arrow, sîntem de 
părere că viitorul industriei farmaceutice se bazează în 
întregime pe produse naturale. Mai ales pe cele din pădunile 
tropicale. Făcu o mică pauză, timp în care îl privi într-un 
fel prea familiar. Dar fără îndoială că ştiai toate acestea. 

Marty dădu din cap. Da, le ştia pe toate. Şi încă ceva. 
Majoritatea erau informaţii publice, pe care el şi echipa 
lui le obţinuseră în timpul documentării în vederea 
încheierii contractului. 

— Înclin să cred că o strategie atît de vizionară nu 
poate să ducă decit la prosperitatea imperiului Arrow. 

Carson zîmbi. 

— Imperiu... îmi place cum sună. Arrow chiar este un 
imperiu, nu-i aşa? 

— Şi pe bună dreptate. Cînd te gîndeşti că totul a început 
cu visul unui copil evreu de unsprezece ani, ai cărui părinți 
emigraseră din Germania... În ce an a ajuns la Chicago? În 

1889? Acolo şi-a schimbat numele în Isaac Arrow şi în 
1910 a înfinţat Compania de Medicamente Arrow. Nu-i 
rău deloc pentru un puşti de douăzeci și unu de ani. 

Carson zîmbi, vizibil flatată. 

— Iar, după aceea, la douăzeci de ani a devenit milionar 
şi a reuşit să-şi mențină averea în timpul Depresiunii, 
transformînd-o în '39 în companie publică. 

— Atitudinile de tip McCarthy de după al doilea război 
mondial l-au cam clătinat, din cîte înțeleg eu. Avea impresia 
că un grup de comuniști plănuiesc să-i sufle averea. adăugă 
Marty. 

— Da, ai dreptate, aprobă Carson. Atunci s-a decis să 
facă din nou companie privată. A scos Arrow Pharma- 
ceuticals de la bursă şi a repus-o în mişcare cu ajutorul 
unui nou Comitet Director. După aceea, lucrurile au mers 
ca pe roate. În numai zece ani, Comitetul Director a 
cumpărat o companie cunoscută doar pentru aspirina 
Endall şi a transformat-o într-o vedetă a firmelor de profil. 

— Am citit undeva că formula originală a lui Endall 
provine de la indienii din partea locului, comentă Marty, 
în timp ce înaintau de-a lungul unui coridor. 

— Praf în ochi... rîse Carson. Dar, la dracu’, face 
impresie bună demenţilor ăştia cu ecologia. 

Îi făcu cu ochiul şi el simţi că acea atitudine prea 
familiară pe care o observase mai devreme începe din nou 
să se manifeste. Brusc, îşi dădu seama că de fapt se 
plictisise să o audă sporovăind întruna despre Isaac Arrow. 
Voia să ştie mai multe despre ea. Cine era această femeie 
frumoasă, care îl conducea prin labirintul de coridoare al 
imensei construcții? Cum reuşise să se impună şi să se 
facă remarcată în cadrul acelei companii ai cărei 
reprezentanţi de marcă erau numai bărbați? Deşi nu-i 
convenea să accepte ideea, îşi zise că nu ar fi putut să 
ajungă într-o funcţie atît de importantă decît dacă şi-ar fi 
tras-o cu un mahăr. Nu cu Torello, era exclus. 

— Deci, spuse el relaxat, eşti din Chicago? 

Scopul acestei întrebări inofensive era să o facă să se 
deschidă în faţa lui. 

— Nu, sînt dintr-un orăşel din sudul statului Missouri, 
zimbi ea şi scutură din cap. 

— Mergi des pe-acolo? 

— Da, în concediu, merg să-i văd pe ai mei. 

— Ai tăi trebuie să fie foarte mîndri de tine. Eşti 
întruchiparea succesului — rînji el şi adăugă — pentru o 
fată de la ţară. 

Carson îi zîmbi din nou, în timp ce îl conducea spre 
un ascensor metalizat. După închiderea uşilor, ea apăsă 
butonul pentru subsol. 

— Hai că nici tu nu eşti de colo. Apari tot timpul în 
revistele de profil. 

— N-am ce-i face... aprobă el sec. 

Carson îi aruncă o privire amuzată şi rîse încet, 
lăsîndu-şi mîna să alunece uşor pe mîneca lui. 

— Eşti cam modest pentru un tip care a terminat cu 
brio universitatea Duke, avînd dublă specializare în 
psihologie şi afaceri şi apoi Wharton-ul. 

ÎI flata, era sigur de asta, dar îl făcea să se simtă bine. 

— Văd că ţi-ai făcut temele, domnişoară Page. 

— Am şi eu spionii mei, declară ea cu un ton ironic, 
care deveni imediat serios. Şi apoi, pentru asta sînt 
plătită... Şefii mei au vrut cea mai bună agenţie de 
publicitate şi asta le-am dat. 

Chiar dacă încerca din nou să-l flateze, Marty ştia că 
spune adevărul: Wynn Bergman era cea mai respectată 
agenție din ţară, cu o cifră de afaceri anuală de trei miliarde 
de dolari. Cele treizeci şi trei de sedii ale firmei împînzeau 
toate continentele, iar sistemul de transmisie prin satelit 
pe care îl deţinea era singurul de acest fel, în afară de cele 
aparținînd posturilor de televiziune, cu terminale în avionul 

şi iahtul companiei. Se glumea pe ascuns pe seama faptului 
că următoarele terminale urmau să fie instalate în toaletele 
firmei. 

— Şi ce au mai descoperit spionii tăi? întrebă Marty, 
în timp ce ieşeau din lift. 

— Mmm... să vedem, începu ea, privindu-l în ochi. 
Marty English conduce un Jaguar tip E din '63, cîntă la 
muzicuţă şi se relaxează în barurile unde se cîntă blues. Ar 
prefera oricînd un Dewar unui Chiva. Are un telescop 
computerizat. Îi place un trabuc adevărat Robusto nr. 5 
după cină, într-un restaurant bun. A călătorit în toată lumea, 
în Nepal, a făcut expediţii în Africa... Am uitat ceva? 

— Doar faptul că îmi place să dorm în așternuturi 
egiptene de bumbac, rise el vădit stinjenit. 

Marty prefera ca viaţa lui particulară să-i aparțină 
exclusiv, dar acest lucru se dovedea imposibil. Se simţea 
din ce în ce mai încolțit. 

— Ia spune-mi, spre ce castel din poveşti duce culoarul 
ăsta? zise el, în timp ce înainta pe holul de marmură. 

— La comoara lui Isaac Arrow, răspunse ea scurt, 
cînd ajunseră în fața unei uşi masive de oțel. Îşi trecu 
cardul de identificare printr-un scaner, apoi adăugă: Totul 
este ținut în secret. Numai VIP-urilor li se permite accesul 
aici; acum şi tu eşti considerat VIP. O să-ţi dăm un card 
de acces temporar şi poţi veni să te documentezi oricînd 
în timpul campaniei. 

După ce ledul de deasupra uşii deveni verde, uşa se 
deschise dînd la iveală un alt hol subteran, care se ramifica 
în şapte pasaje, asemeni tentaculelor unei caracatiţe. 

— Să ştii că Isaac Arrow nu face numai aspirină, explică 
ea, în timp ce mergeau pe unul din culoare. Fiecare 
ramificație duce la un alt departament de cercetare. Toate 
departamentele au bibliotecă, cantină, birouri administra- 
tive şi laboratoare. 

Se opri în faţa unei uşi fără geam. Spre deosebire de 
celelalte pe lîngă care trecuseră, aceasta nu avea nici o plăcuță 
de identificare, număr sau denumire a departamentului. 

— Trebuie să te pun în gardă înainte de a intra, spuse 
ea. Eric Bachmann, pentru tine doctor Bachmann, este 
şeful laboratorului pe care îl vei vedea. Îşi ia munca foarte 
în serios. Crede că, într-o bună zi, va fi capabil să salveze 
întreaga omenire. 

— Mulţumesc pentru avertizare. Îl voi trata ca pe zeul 
care este. 

— Bine. Acum pregăteşte-te pentru un șoc, spuse ea 
cu mîna pe clanță. 


Laboratorul lui Eric Bachmann, aranjat în cea mai 
pură tradiție ştiinţifică, îi aminti lui Marty de orele de 
chimie din liceu. Totul era alb: faianța, pereții, halatele. 
Încăperea, luminată cu lămpi fluorescente şi de halogen, 
avea mobilierul din sticlă şi crom. Mai mult de zece 
chimişti mişunau de colo-colo. „Unele lucruri nu se 
schimbă niciodată“, îşi spuse Marty. In ciuda avertismente- 
lor lui Carson, nu era deloc uimit, dar pentru trei sute de 
milioane de dolari merita să se prefacă. 

După ce intrară în încăpere, un bărbat slab, în halat 
alb, îşi ridică privirea către ei de la microscopul la care 
lucra. 

— Doctore Bachmann, vreau să vi-l prezint pe Marty 
English, începu ea. Marty este cel care va face cunoscute 
lumii întregi descoperirile epocale care vă aparţin. Aţi 
dori cumva să-i faceți turul de onoare? 

Ochii lui Bachmann sclipiră pentru o clipă îndărătul 
ochelarilor cu ramă de baga. 

— Chiar eşti interesat? 

— Absolut. 

Bachmann îşi împinse ochelarii pe nas şi se lumină la 
față. 

— Pe aici, te rog, spuse el, conducîndu-i printr-un 
labirint de creuzete şi tuburi în altă încăpere. Se opri în 
prag. 

— Asta e, Marty, anunţă Carson cu un respect aproape 
religios. Te afli chiar în fața bijuteriei coroanei. 

Spre deosebire de laboratorul auster și alb pe care 
Marty tocmai îl văzuse, în acesta domina culoarea gri din 
cauza oțelului inoxidabil. Arăta mai degrabă a cameră de 
control NASA, decît a laborator de liceu. De data asta, 
Marty era într-adevăr impresionat. 

Zeci de monitoare atirnau din tavan. Ecranele aruncau 
o lumină stranie de culoare verde asupra a două 
compartimente de sticlă. Într-unul din ele, se afla un obiect 
ciudat semănînd cu un robot extraterestru, din care 
porneau o mulțime de cabluri. Celălalt compartiment era 
complet gol. 

- E cumva un dispozitiv care generează realitate 
virtuală? întrebă Marty, în timp ce Bachmann se aşeza în 
fața unui monitor conectat la un computer. 

Surprins, Bachmann îşi ridică privirea de la monitor. 

— Bineînţeles, asta e. Realitate virtuală, încercarea 
omului de a crea propriul univers cu ajutorul imagisticii 
computerizate. Deci eşti la curent cu realitatea virtuală? 

— Nu sînt atît de informat încît să fiu periculos, mărturisi 
Marty, apropiindu-se de Bachmann. Insă conceptul mă 
fascinează. Am studiat şi eu problema, pentru a-mi satisface 
curiozitatea. Aveţi ceva echipamente, nu glumă, spuse el în 
timp ce un logo triunghiular apăru pe ecran. 

— Este cel mai performant laborator de realitate virtuală 
din întreaga lume, se lăudă Carson. Preşedintele companiei, 
Del Waters, are grijă să ne doteze cu cele mai avansate 
tehnologii informatice. Nu-i aşa, doctore Bachmann? 

— Nimeni nu se poate atinge de laboratorul de RV de 
la Isaac Arrow, aprobă el mîngîind drăgăstos monitorul. 
Şi nici de Trinity. 

— Trinity este coloana vertebrală a întregii companii, 
adăugă Carson, cel mai rapid computer din lume. Ocupă 
aproape opt sute de metri pătrați din subsol, are o memorie 
de opt sute de gigabyts şi poate să efectueze două trilioane 
de operaţii pe secundă; este mai performant decît 
supercomputerul de la Laboratoarele Naţionale Sandia şi 
chiar decît cel de la Pentagon, zîmbi ea. 

— Mai performant decît oricare altul, spuse Bachmann 
mîndru. 

— Am fi pierduţi fără el, zise Carson. 

Bachmann aproba dind din cap. 

— Trinity se ocupă de toate... de la cercetările cu 
plantele medicinale din acest laborator, efectuate în 
realitatea virtuală, pînă la inventarul şi operațiunile bancare 
ale companiei. Orice informație care intră sau iese din 
compania Isaac Arrow este procesată de acest computer. 
S-ar putea spune că Trinity este cheia noastră către univers. 
De fapt, mulțumită lui Trinity sîntem într-un stadiu mult 
mai avansat decît colegii noştri din Carolina de Nord — 
centrul cercetărilor în acest domeniu, zimbi el cu 
satisfacție. 

— Uau! Sînt uimit, afirmă Marty politicos. 

— Vorbind de uimire, nu ştiu dacă eşti la curent cu 
marea problemă a realității virtuale, spuse Carson. 

— Neconcordanţa în timp? întrebă Marty ridicîndu-şi 
privirea de la monitor. Reuşi să-i facă atenți. 

— Văd că ştii cîte ceva despre VR, exclamă Bachmann 
admirativ. Ai dreptate. Cea mai mare problemă o constituie 
neconcordanța în timp între mişcarea reală şi feedback-ul 
de mişcare al computerului. Inainte de a ne ocupa noi de 
această problemă, puteai să faci o mişcare, pe care 
calculatorul o reproducea după o şaizecizecime de 
secundă. Nu pare prea mult, dar este suficient să dea 
totul peste cap. 

— Era o problemă de procesare, spuse Carson. Cu 


26 


ajutorul lui Trinity, doctorul Bachmann a rezolvat-o chiar 
aici, la Isaac Arrow. Bineînțeles, nimeni altcineva nu ştie. 
Îi zîmbi lui Marty şi adăugă: Aici intervine rolul agenției 
Bergman. 

— Văd că descoperirile pe care le faceţi sînt într-adevăr 
importante, spuse Marty. 

— Din nefericire, experienţele cu evenimente în timp 
real sînt doar o parte a ecuaţiei, recunoscu Bachmann. 
Dacă spunem că percepţia este realitate, atunci trebuie să 
ducem VR un pas mai departe. pentru a face ca experienta 
să pară reală în totalitate. După cum ştii, percepția vizuală 
asupra unui lucru nu-l face să fie real, indiferent cît de 
real ar arăta. Trebuie luate în considerare toate celelalte 
simţuri. Şi, după părerea mea, cel mai important aspect al 
experienţei este cel emoțional. 

— Sub îndrumarea domnului Waters, adăugă Carson 
arătînd către compartimentul de sticlă gol, doctorul 
Bachmann a creat un program software pentru computerul 
nostru, care produce o experiență emoțională cu senti- 
mente virtuale. 

— Sentimente virtuale? întrebă Marty. Nu prea înţeleg. 

Carson dădu din cap. 

— Cu ajutorul tehnologiei VR, oamenii noștri de ştiinţă 
explorează sentimentele umane, în special stările 
emoţionale ale schizofrenicilor. Acest lucru este o premieră 
absolută, mai ales că nu se folosesc de dispozitivele clasice 
şi de ochelarii negri. 

— Cum este posibil? 

— Programul soft nu se află în exterior, nu are nevoie 
de monitoare miniaturale şi de efecte vizuale spectacu- 
loase. Este în interior. 

Văzînd expresia nedumerită a lui Marty, Bachmann 
explică: 

— Soft-ul pe care l-am creat foloseşte unde sonore şi 
frecvenţe ale vibraţiilor pentru a ajunge la anumiţi 

neurotransmițători din creier. Aceşti neurotransmițători 
induc un set complet nou de sentimente unui subiect. 

— Sentimente noi? 

Bachmann îşi încrucişă braţele pe piept şi aprobă plin 
de sine: 

— Exact. 

— Nu-i aşa că e minunat? exclamă Carson. Sentimentele 
obişnuite fac şi ele parte din soft — durere, bucurie, 
nefericire. Integrarea sentimentelor virtuale în experiența 
RV e un pas uriaș înainte, nemaipunînd la socoteală faptul 
că nu trebuie să fii conectat la un cablu. 

Interesul pe care Marty îl arătase din politețe se 
transformă în fascinație sinceră. 

— E ca viaţa reală, adăugă Carson. 

— Viaţa reală în iad, o întrerupse Bachmann cu 
severitate. Programul este încă în stadiu experimental. 

— Ce legătură au toate astea cu produsele farmaceutice 
pe bază de plante medicinale? 

— VR şi produsele farmaceutice pe bază de plante 
medicinale se potrivesc cum nu se poate mai bine, răspunse 
Bachmann. Aplicațiile VR în medicină şi cercetare sînt 
practic nelimitate. VR va scurta durata cercetărilor pentru 
găsirea leacurilor multor boli. De fapt, noi manipulăm 
moleculele în spațiul virtual; facem ca proteinele „bune“ 
să călărească pe spatele virusurilor „rele“ şi să le anihileze. 
Mulțumită VR, în acest deceniu vom avea leacul pentru 
majoritatea formelor de cancer. În loc să pierdem ani de 
zile creînd compuşi farmaceutici în eprubetă, îi vom crea 
cu VR în cîteva ore. Putem muta atomi ca să creăm noi 
molecule... Chiar în clipa asta, plantele tropicale pentru 
noua linie farmaceutică sînt transformate în noi 
medicamente. 

Carson îi aruncă doctorului o privire conspirativă. 

— Ce-ar fi să-i facem lui Marty o demonstraţie? 

— Cu cea mai mare plăcere. 

Marty se îndreptă către compartimentul gol, dar 
Bachmann îl prinse de mînă şi-i indică altă direcție. 

— Nu, nu în compartimentul acela. Pe acela îl folosim 
la noul nostru program soft. Testăm simularea unei 
experienţe psihotice. Sperăm ca într-o bună zi să găsim o 
cale de a vindeca schizofrenia. 

— Da, nu cred că sînt subiectul potrivit, glumi Marty. 

— Într-adevăr, rise Carson. 

Se îndreptau către celălalt compartiment de sticlă, cînd 
Bachmann îl direcționă către o platformă aflată în mijlocul 
încăperii. 

— Bănuiesc că nu mi se va arăta chiar totul, spuse 
Marty, privind la sutele de cabluri conectate la o 
componentă hardware. 

— Nu ţi se va arăta chiar totul, ai dreptate, dar sînt 
convins că această experiență ți se va părea relevantă. 
Întinde mîna dreaptă, îi ceru Bachmann. 

Marty se supuse şi Bachmann îi puse o mănuşă neagră 
conectată la cablurile de deasupra şi o pereche de ochelari 
negri, care în interior aveau două monitoare minuscule. 

— Hei, cine a stins lumina? glumi Marty. 

Auzea cum paşii lui Bachmann se îndepărtează în 
direcția lui Trinity. 

— Imi permiteţi, doctore Bachmann? întrebă Carson 
nerăbdătoare, aşezîndu-se în fața monitorului și potrivin- 
du-şi degetele pe tastatură. . 

— Te rog, răspunse Bachmann pe un ton glumet. In 
curînd tu, şi domnul Waters, o să deveniți mai buni decît 
mine la maşinăria asta. 

— In regulă, Marty, începem, spuse Bachmann la 
difuzor. Eşti pe mîini bune. Carson e la cîrmă. 

In fața ochilor lui Marty apăru o sclipire verzuie, apoi 
nişte mingi ca de ping-pong, suspendate în aer. 

— Uau! Ce sînt mingile astea? 

— Ce par să fie? întrebă Carson. 

- Sînt ca un joc de copii. Ia uite, acum au apărut şi 
altele: roşii, albastre, galbene... ca nişte baloane de săpun 
care se mişcă prin aer. 

Bachmann se aplecă spre microfon. 

— Aceste mingi sînt nişte molecule, explică el. Dar nu 
asta e important. Gîndeşte-te că este într-adevăr un joc, 
dar unul pentru chimişti. 

Marty se încruntă. 

— Nu v-a spus Carson că nu sînt chimist? 

— Nici nu trebuie să fii, ca să înţelegi despre ce e 
vorba. Foloseşte mănuşa şi potriveşte mingile, ca la un 
Joc de copii. 

Marty îşi plimbă mîna prin spațiul virtual şi împinse 
bila roşie spre cea albastră. Cele două bile se respinseră 
puternic. 

— Ha, fac mişto de mine. Sînt ca magneții. 

— Ceea ce simți tu este rezistența moleculelor, spuse 
Bachmann. Cînd găseşti punctul în care aceste molecule 
pot fi conectate, n-ai să mai simți această rezistență. Vei 
avea o moleculă stabilă. Noi numim asta andocare. 

Marty încercă din nou. 

— Da, aveţi dreptate, exclamă el, a mers! 

— Felicitări, strigă Bachmann la difuzor. Tocmai ai 
creat un nou compus chimic. 

Carson zîmbi. 

— Bine ai venit în lumea nouă de la Isaac Arrow. 

Many English ştia prea bine cum e cu lumile noi. Era 
născut în 1951 şi făcea parte din generația „explozivă“, 
prima influențată în mod real de una din cutiile Pandorei 
apărute în decursul istoriei omenirii: televiziunea. Înainte 

de TV, bărbaţii luptau în războaie. Acum le priveau pe 
ecran. Divizarea atomului putea avea un efect notabil 
asupra unei națiuni, dar televiziunea capta atenția lumii 
întregi. Îl prinsese în mrejele ei şi pe Marty English. 

Ca şi ceilalți din generația sa, Marty crescuse uitindu-se 
la Howdy-Dowdy şi la Căpitanul Kangaroo. Mîncase 
cereale cu înveliş de zahăr, pentru că un tigru zîmbitor de 
la TV îi spunea că sînt minunate, şi îl venerase pe John 
Wayne. Dar, spre deosebire de ceilalți din generaţia sa, 
Marty nu dorise să devină doctor Kildare sau omul din 
U.N.C.L.E., ci realizatorul din spatele camerelor de luat 
vederi, cel care deţine puterea. Din punctul lui de vedere, 
acea putere se regăsea în publicitate, în cele treizeci de 
secunde de reclame. 

„Imagine, sunet, mişcare şi emoție“ — aşa era definită 
publicitatea în lumea televiziunii. Dar orice nume ar fi 
purtat, în acele treizeci de secunde — o jumătate de minut 
de emisie, de exagerări şi nebunie — se putea crea o stea. 
Sau un întreg univers. 

Din momentul în care Marty şi-a dat seama că undeva, 
ascunsă în acele treizeci de secunde se află Nirvana, nu 
şi-a dorit decît să reuşească în industria publicitară. 

Nu i-a fost uşor. În anii '60 o cam luase razna: îşi 
lăsase părul lung şi o luase pe spinare la Convenţia 
Democrată din '68. Anul următor fusese recrutat şi 
ajunsese la Compania Charlie. 

Cînd s-a întors în State, Marty era veteran decorat; 
lumea se schimbase complet. Era perioada anilor şaptezeci 
şi inocenţa care definise publicitatea americană dispăruse. 
Pentru a vinde un produs trebuia o replică mai bună decît 
„aveţi încredere în noi“. Oamenii nu mai aveau încredere 
în preşedinte, şi cu atît mai puţin în omul care purta 
steaua Texaco. 

Totul căpăta proporții globale; Coca-Cola învăța omenirea 
să cînte, iar domnul Alună fusese înlocuit de realismul so- 

cialist. Pasiunea lui Marty pentru publicitate s-a reaprins. A 
intrat la Duke University şi a terminat cu două specializări: 
marketing şi psihologie. Apoi, s-a îndreptat spre Wharton. A 
avut o mulţime de servicii la agențiile de publicitate, fiecare 
din ele purtîndu-l mai sus în ierarhie şi mai aproape de visul 
lui de a se impune în această industrie. La sfîrşitul anilor 
optzeci, a fost angajat la Wynn Bergman Advertising. Restul, 
cum s-ar spune, e istorie. 


Trecuse de ora cinci. cînd Marty ajunse la biroul său. 
Chiar şi la această oră, agenția Wynn Bergman continua 
să fie în plină activitate. Singurul indiciu că avusese loc 
o sărbătoare cu ocazia încheierii contractului cu Isaac 
Arrow era o sticlă goală de Dom Perignon lîngă biroul lui 
metalic. Cînd o văzu, Marty înjură pe sub mustață şi o 
aruncă în coşul de gunoi. 

Nu-l enerva faptul că ratase petrecerea — era obişnuit 
cu aşa ceva. Ceea ce-l deranja era că rămăsese în urmă cu 
munca; avea o mie de treburi de făcut, una mai importantă 
decît cealaltă. 

În următoarele ore, Marty dădu mai mult de douăzeci 
de telefoane, plimbîndu-se nervos prin fața geamului ce dădea 
spre Michigan Avenue, răcnind ordine, punînd întrebări dure 
pe care nimeni nu voia să le audă cu privire la starea financiară 
şi flatînd pe cine trebuia flatat. Avînd în subordine şase 
directori contabili şi treizeci de contracte în SUA pe care 
trebuia să le supravegheze, era obligat să fie cînd dur, cînd 
prietenos, în funcţie de situaţie. Marty nu avea probleme cu 
schimbarea stării de spirit — era un cameleon prin excelență. 

Se aprinseseră luminile pe stradă, cînd Marty apucă 
să se relaxeze în fotoliu şi să-şi slăbească nodul de la 
cravată. Îşi privi Rolex-ul vechi de la încheietură şi îl 
sună pe Zak Restin. Deşi era trecut de șapte, Zak se afla 
în biroul său. La Wynn Bergman nu se lucra după ceas. 

— Hai să ne mişcăm, Zak, ordonă el. Termenul limită 
cu Isaac Arrow ne presează. Adună-ţi oamenii şi vino 
dracului încoace. 

— Da, da, Lee e deja pe drum, auzi Marty în receptor. 

Făcu o pauză, bătînd cu stiloul Mont Blanc în birou, 
vizibil nervos. 

— Nu, Zak, spuse el încruntat. Nu ne putem permite 
să nu băgăm spotul Isaac Arrow în finala Super Bowl. 
Mişcă-ţi fundul încoace. Acum! 

Închise telefonul şi oftă. Managementul « o chestie 
care sună bine, dar nu e la îndemîna oricui. 


În biroul lui Marty era aglomeratie. Îi adusese pe cei 
de la contabilitate, creație, media, difuzare, juridic şi 
planificare. Doisprezece oameni cu totul. 

— Felicitări, declară el lăsîndu-se pe spate în fotoliu. 
Aţi făcut o treabă minunată. 

Toţi îi mulțumiră. Marty adăugă: 

— Dar nu sînteți nici la jumătatea drumului. 

Ziîmbelele celor prezenți păliră. Lee Wilde vorbi prima: 

— O treabă minunată? rîse ea sarcastic. Las-o baltă. 
Frank Torello şi micuța lui acadea Carson Page sînt nebuni 
de legat. Am verificat posibilitatea de a le introduce spotul 
în Super Bowl. Nici o şansă. Şi fiindcă tot vorbim de 
celebra domnişoară Page, îşi spun că nu o să ne aducă 
decît necazuri. Îi scrie pe frunte. 

— Lasă-mă cu astea, Lee, răspunse Marty enervat. 
Vreau ca Isaac Arrow să ajungă în Super Bowl. Nu ac- 
cept nici o scuză. 

Era obosit şi observase că remarca la adresa lui Carson 
îi fusese adresată personal. 

Lee dădu din umeri, cu un gest care arăta totodată 
furie şi resemnare. 

— Bine. Dar o să-i coste şi ochii din cap. 

— Ştiu. 

— Treizeci de secunde pot să ajungă la un milion şi 
jumătate de dolari, poate chiar două, spuse ea, privindu-şi 
notițele. Chiar şi aşa nu pot fi sigură de reuşită. 

Zak scutură din cap. 

— Cred că ar fi mai bine să le spunem celor de la Isaac 
Arrow că nu putem obţine spațiu de emisie în finală, ce 
zici? Doamne, Marty, ai habar cum o să fie dacă ne hotărim 
să o facem? A 

Marty rîse. Începuse să lucreze pentru Wynn Bergman 
înainte ca Zak să termine liceul. 

— Pardon? întrebă el aplecîndu-se în față şi 
prefăcîndu-se jignit. Dacă eu am habar cum o să fie? 

~ Restin, eşti unic în felul tău, comentă Lee. Ţi-a mai 
zis vreodată cineva că nu trece un minut fără să dai cu 
bita în baltă? 

Toţi cei din birou începură să rîdă. 

Zak Restin era, într-adevăr, celebru pentru gafele pe 
care le făcea. Pe deasupra, îi plăcea să se facă nesuferit. 
Cu toate acestea, nimeni nu-i contesta talentul. Fusese un 
copil al străzii în Detroit, unde mizgălise pereţii şi 
autobuzele cu grafitti. Cînd a primit o bursă la Institutul 
de Artă din California, era singurul afro-american căruia 
i se oferea o asemenea şansă. Apoi, toate i-au mers ca pe 
roate în industria artei comerciale şi a publicității. 

La douăzeci şi şapte de ani, Zak era cel mai tînăr 
director de creaţie de la Bergman, un adevărat diamant 
neșlefuit. Dacă nu ar fi fost atît de talentat, Marty l-ar fi 
dat afară, deoarece îl enerva faptul că puştiul se plîngea 
tot timpul. În lumea publicității, însă, talentul contează 
mai mult decît temperamentul şi atîta vreme cît Zak putea 
fi stăpînit, producția mergea foarte bine. Lucrul cel mai 
important era că Zak crea lucruri de calitate. 

Marty ridică mîna şi în birou se făcu linişte. 

— Oameni buni, spuse el, e clar că vom produce în 

mai mult de două săptămîni un spot care în mod normal 
ar dura patru luni. Acum trebuie să vedem cum vom face 
asta. Fără văicăreli şi nimicuri. 

Îl privi pe Zak într-un fel care îl convinse să nu se mai 
plîngă şi să treacă la treabă, apoi se uită şi la ceilalți. 

— Cît despre mine, nu am nici un chef să-i spun 
bătrînulu: Bergman că am pierdut un contract de trei sute 
de milioane de dolari, din cauză că n-am găsit spaţiu de 
emisie sau nu am reuşit să terminăm filmarea. 

Era limpede că nici ceilaţi nu erau dispuşi să iii 
acest lucru. 

— Bine. Acum că am stabilit asta, hai să vedem orarul. 
Ceasul merge înainte. Miine după-amiază trebuie să-i 
prezint clientului un program... 

Vocea lui Marty deveni mai joasă în timp ce se uita 
la monitorul de pe biroul său. 

— Miine este şase ianuarie. Ziua Z este douăzeci şi 
cinci, iar Super Bowl duminica. Înainte de a începe 
producţia, spotul trebuie să fie aprobat de client şi de 
Autoritatea de Control Audiovizual din New York. După 
ce avem aceste două avize, putem începe lucrul pe bune. 

— Spotul poate să ajungă la televiziune chiar şi în 
douăzeci şi patru — duminică... dacă îi anunțăm dinainte 
că îl vrem în emisie. În acest caz, probabil vor dori să le 
dăm un spot de rezervă pentru situații neprevăzute. 

Managerul de producție al agenţiei, un roşcat pe nume 
Bill Kidman, îşi mîngîia ciocul proaspăt aranjat. 

- Poate folosim un spot mai vechi de-al lor, de la 
Endall, sugeră el vorbind tărăgănat, în maniera 
inconfundabilă a celor din Georgia. 

— Da, e o idee de nota zece, spuse Zak sarcastic. 
Pentru că o să fie un adevărat miracol dacă producem 
acest spot la timp. În caz că nimeni nu a observat, chiar 
şi cu perioada de grație acordată de televiziune, tot nu 
avem decît optspezece zile să terminăm treaba. 

— Mă bucur nespus că stai bine cu aritmetica, comentă 
Marty. De fapt, este chiar mai grav. Sper ca spotul să fie 
aprobat şi gata de difuzare miercuri, douăzeci şi unu. 
Asta înseamnă că nu avem la dispoziţie decît cincisprezece 
zile, Zak. Nu optsprezece. 

— Cred că deja ai rămas în urmă, Restin, îl tachină Lee. 

Marty se încruntă la ea şi continuă: 

— Restul săptămînii este pentru conceptul de creaţie şi 
bugetele finale. Aprobarea clientului o vom obţine luni, 
doisprezece. 

Se intoarse către avocatul echipei, Marcia Levine, şi 
adăugă: 

— Luni, juridicul trebuie să trimită scenariul la New 
York pentru a obţine aprobarea de difuzare. Avem nevoie 
de aprobare marți dimineața. 

— E în regulă, răspunse Marcia. Dar va fi o aprobare 
preliminară. Va trebui să obținem aprobarea definitivă după 
ce spotul este gata. 

— Nu mă deranjează. Ocupă-te să primim această 
aprobare marți dimineaţa pentru că Zak, Kidman şi cu 
mine trebuie să plecăm în Belize marți după-masă, ca să 
ne încadrăm în program. Nu-i aşa, Kidman? 

— Corect, aprobă Kidman. 

— Atunci, continuă Marty, de miercuri pînă duminică, 
optsprezece, vom fi în Belize. Pe nouăsprezece, lunea 
următoare, ne vom întoarce la birou şi cei de la creaţie 
vor începe editarea. 

Marty se întoarse spre Bill Kidman şi adăugă: 

— Marţi, douăzeci, va trebui să predaţi celor de la 
juridic editările parţiale, pentru ca Marcia să le ducă la 
Autoritate pentru vizionare miercuri, cînd eu voi obține a 
doua aprobare a clientului. Dacă cei de la Autoritate au 
vreo obiecţie, vreau să ştiu imediat, înainte de a trece la 
faza finală joi. 

— Da, şi eu vreau să ştiu, aprobă Kidman. 

Zak o privi pe Marcia şi spuse: 

— Nu fi îngrijorată, o să primeşti la timp editările. 

— Se pare că aţi reuşit să vă organizaţi cum trebuie, 
comentă Marty. Pot chiar să-mi iau concediu. 

Lee îl amenință în glumă cu degetul: 

— Să nici nu-ţi treacă prin cap aşa ceva. 

— Da, s-ar putea să ai dreptate, glumi el. Deci ăsta 
este programul nostru. Acum propun să treceţi cu toții la 
treabă — avem un spot de produs, încheie el ferm. 

Se făcuse aproape ora nouă cînd ieşiră toţi din biroul 
lui Marty. Unii dintre ei, cum ar fi Kidman, plecară să-și 
termine lucrul, iar alții, ca Lee şi Zak, mai rămaseră la 
taclale, birfind fără intenții rele şi plîngîndu-şi soarta. 
Înainte de a pleca, Marty îşi consultă e-mail-ul. Avea doar 
un mesaj, care îl puse pe gînduri: 


BUNĂ TREABĂ, MARTY. Al MAI ÎNCHEIAT UN 
CONTRACT GRAS. ARROW NE UMPLU DE 
BANI. FELICITĂRI, WYNN. 

P.S. CÎND ÎNCEPEM SĂ ÎNCASĂM? 


Marty oftă. Nu-i făcea plăcere să-i taie elanul lui Wynn, 
dar trebuia să-i spună despre posibilitatea de a pierde 
NHP, înainte ca acesta să afle de la altcineva. Hotăriî să-i 
spună a doua zi dimineaţa, fiindcă între opt şi nouă Wynn 
îi primea pe toţi directorii executivi în biroul lui, susținînd 
că acest lucru ține compania unită şi îmbunătăţeşte relaţiile 
de serviciu. Decît să o lungească, mai bine să-i spună pe 
şleau, oricît disconfort i-ar crea. Resemnat, se lăsă pe 
spate în fololiu şi tastă: 


MERSI, WYNN. VIN MÎINE DIMINEAȚĂ LA 
PRIMA ORĂ SĂ-ŢI ADUC ULTIMELE VEŞTI. 
MARTY. 

Oftă pentru a doua oară în decurs de două minute, 
apoi apăsă cîteva taste şi privi bilanțul contabil. Oricît de 
importantă era contribuţia creativă, Marty ştia prea bine 
că în lumea publicităţii totul se reduce la încasări. Nu 
contează părerea personală despre client sau campanie, ci 
dolarii. 

De data aceasta, se pare că dăduse lovitura cu Isaac 
Arrow. Dacă totul ieşea bine, cîștigul net al companiei 
Wynn Bergman se va cifra la treizeci şi şase de milioane 
de dolari. Beneficiind de un comision de cinci la sută, 
Marty putea să primeasca două sau trei sute de mu. Zimbi 
şi se lăsă pe spate în fotoliu. 

— Măi să fie! şopti el. 

Lumina monitorului îl făcu să revină cu picioarele pe 
pămînt. Dacă nu respectau termenul limită sau nu le ieşea 
bine spotul, adio bani. 

Cum rămînea cu NHP? Pe de altă parte, oricît de 
incitant ar fi fost să-i spună lui Wynn despre contractul cu 
Isaac Arrow, trebuia să se gîndească şi la reversul medaliei: 
dacă nu reuşeau, pierdeau trei sute de milioane de dolari. 
Marty scutură din cap şi opri calculatorul. Ziua de mîine 
bătea deja la uşă. Era timpul să plece acasă. 

leies este totul.“ Acesta era motoul publicităţii, 
atît în birouri, cît şi în afara lor. Și tot acesta devenise şi 
motoul lui Marty. Locuia pe Walton Street, la un cvartal 
depărtare de John Hancock Center şi Water Tower Cen- 
ter, la unul din etajele superioare ale blocului Astor — o 
clădire din cărămidă care dădea spre Lake Shore Drive şi 
Oak Street Beach. Aici înceta să existe imaginea pe care 

şi-o crease: avea adresa „corectă“, un valet îi parca maşina 
şi un uşier demn de Buckingham Palace stătea la intrare. 
O dată intrat în apartamentul de aproape o mie de metri 
pătraţi, se termina şarada. Fără jocuri, fără prefăcătorii — 
acasă îşi încărca bateriile. 


Înainte să apuce să bage cheia în broâscă, în prag 
apăru o femeie înaltă, bronzată, cu ochi căprui şi o cascadă 
de păr lung ce strălucea în nuanțe roşcate. Purta un pulover 
de caşmir ŞI o pereche de blugi Levi's, care îi evidenţiau 
silueta supia. Din hoiul oval de la intrare, îi zimbi drăgăstos 
şi îi arătă o sticlă de şampanie Cristal. 

— Felicitări! spuse ea, îmbrățişîndu-l şi învăluindu-l 
în mirosul inconfundabil al parfumului Chanel. 

Marty fu surprins de această primire, dar îşi dădu 
imediat seama că nu are de ce. Trăia de şapte ani împreună 
cu Reiki Devane, dar ea rămăsese la fel de imprevizibilă 
ca şi la Chicago. 

— M-a sunat Lee Wilde, îi explică ea închizînd uşa. A 
zis că ai luat contractul cu Arrow. M-am gîndit să 
sărbătorim. . 

Marty se declară de acord şi o urmă în sufragerie, un 
spaţiu larg, rafinat, cu tavanul înalt şi uşi franțuzești ce 
dădeau spre balconul de unde se vedea lacul. Romantică, 
ca de obicei, Reiki împînzise camera cu lumînări; micile 
flăcări învăluiau încăperea într-o lumină portocalie. 

— Arăţi minunat, spuse el examinînd-o din cap pînă în 
picioare. 

Chiar şi atunci cînd se îmbrăca lejer, Reiki avea stilul 
ei inconfundabil, un amestec de etno şi clasic — un fel de 
Ralph Lauren, influențat de moda din Katmandu -— care i 
se potrivea de minune. Puloverul ei moale şi lung era 
strîns în talie cu o curea de piele împletită, pe care o 
cumpărase într-un bazar din Marrakech. 

Reiki îl privea cu insistență, cu un zîmbet copilăresc 

pe buzele ei pline. Marty ştia că îndărătul acestui zîmbet 
ingenuu se ascundea femeia puternică, — fotoreportera 
care călătorise prin toată lumea, dovedind un curaj cu 
care puţini bărbaţi se puteau lăuda. 

— Hai să discutăm și de vicepreşedintele de marketing 
al Isaac Arrow, spuse ea încet, trădîndu-şi interesul. Cum 
o cheamă? Carson Page? 

El se încruntă, aruncîndu-și haina şi pălăria pe un scaun. 

— Mda. Carson Page. 

Reiki căzu pe gînduri, învîrtindu-şi o şuviţă de păr pe 
deget. 

— ȘI, cum e tipa? 

— Carson? dădu el din umeri. Nu ştiu nimic despre ea, 
cel puțin deocamdată... de-abia ne-am cunoscut. Pare 
destul de drăguță. Tipul de femeie de afaceri, înțepată... 

— Aha, deci este o profesionistă. 

Reiki pronunțase cuvîntul „profesionistă“ cu precauţie, 
ca şi cum s-ar fi îndoit de legitimitatea lui în cazul lui 
Carson Page, ca şi cum ar fi suspectat că vicepreşedintele 
de la Isaac Arrow nu reprezenta numai puterea în afaceri. 

Marty se încruntă, prudent, apoi îi răspunse: 

— Da, aş putea să spun asta. 

De ce naiba îl întreba Reiki toate astea? Nu îi stătea 
în fire să facă aşa ceva, cel puţin nu obişnuise s-o facă 
înainte de a se pune problema căsătoriei. Dar oricare ar 
fi fost motivul pentru care ea se simțea nesigură în seara 
aceasta, lui Marty nu-i plăcea direcţia spre care se îndrepta 
discuția lor. Avea să-i pună capăt imediat. 

- Bine, spune-mi care este, de fapt, problema ta? 
întrebă el. 

Ea îşi miji ochii migdalați şi îi zîmbi; Marty o trase 
spre el. Ă 

— Hai să-ţi spun pe bune ce vrei să afli. li prinse faţa 
în palme, o privi drept în ochi şi rosti pe un ton 
convingător: Carson Page nu se compară cu tine. 

Văzu cum obrajii ei bronzați se îmbujorează de plăcere; 
duritatea pe care o afişa la nevoie era o mască pentru 
blîndeţea care o caracteriza de fapt. Marty nu mintea. 
Carson Page. nu era cu nimic diferită de majoritatea 
femeilor, pe care el le vedea în fiecare zi plimbîndu-se pe 
Michigan Avenue, parcă făcute cu aceeaşi matriță. Nu şi 
Reiki Devane. Ea era cu totul altceva. Niciodată Marty 
nu întîlnise o femeie care să-i semene. Era pumnul de fier 
în mănuşa de catifea. Exteriorul ei dur masca o fire 
pasionată. Marty îi iubea contradicţiile şi era convins că 
aceste combinații surprinzătoare o făceau să fic vea unui 
sexy femeie pe care o cunoştea. 

Simţi căldura trupului ei, în timp ce ea îl privea în 
ochi. 

— Înţeleg, spuse el, că Lee a făcut-o albie de porci pe 
Carson? 

Ea dădu din cap, Jenată. 

Marty oftă. Se întrebă de ce le făcuse cunoştinţă celor 
două femei. Reiki şi Lee se înțeleseseră de minune chiar 
de la început şi deveniseră prietene la cataramă. Luau 
masa la Neiman, îşi făceau cumpărăturile la Bendel şi se 
confesau reciproc. Marty bănuia că ele două pun la cale 
ceva mult mai grav — şi anume un complot împotriva 
bărbaților. Sau cel puţin împotriva lui. 

— Deci, întrebă el, ce-a mai spus domnişoara Wilde? 

— Ei, şi tu acum, zîmbi ea ştrengăreşte. A mai spus 
doar ceva despre faptul că va trebui să fii răsplătit pentru 
eforturile pe care le-ai depus la firmă în ultimele săptămîni. 

— Lee a spus asta? întrebă el sceptic. | 

— Ei, n-a spus chiar asta. Făcu o pauză, căutîndu-i 
privirea, şi adăugă şoptind cu prefăcută răutate: Dar nu 
te-ar deranja cu nimic, nu-i aşa? 

— Deloc, chicoti el lăsîndu-se împins către canapea. 

Reiki îşi scoase pantofii uşori de piele întoarsă, îl trînti 
pe canapea şi începu să-i slăbească nodul de la cravată. 

— Cred că eşti obosit. 

— Da, sînt. Şi asta din cauza faptului că în fiecare zi 
plec la vînătoare şi apăr tribul. Mă oboseşte foarte mult, 
o tachină el. 

Ea rîse uşor, îngenunche alături de el şi îşi îngropă 
faţa în cămaşa lui descheiată, începînd să-l sărute pe git. 
El închise ochii. 

— Sărută-mă, şopti ea. 

Marty se execută, gustînd dulceaţa buzelor ei. 

— Hmm... e bine, spuse ea visătoare. Ți-am spus 

vreodată cît de mult îmi place să te sărut? îl întrebă ea 
plimbîndu-şi degetul arătător peste buzele lui. 
_  — Tot timpul, zise Marty zîmbind şi începu să o sărute. 
Inainte de a-i atinge gura, ea sări în picioare şi o zbughi rîzînd 
ca un spiriduş, cu părul arămiu împrăştindu-se pe umeri. Viaţa 
alături de Reiki i se părea uneori o aventură minunată. 

— Ţi-e foame? strigă ea din pragul bucătăriei. 

— Nu prea... răspunse el vinovat. 

Ea îl privi bănuitoare. 

— Îmi pare rău. N-am putut să mă abtin și am mîncat 
un hot dog pe drum. 

Ea scutură din cap, aşa cum făcea de fiecare dată 
cînd nu-i convenea ceva. Reiki era adepta unei alimentaţii 
sănătoase, cu scîrboşenii de alge şi băuturi de orz. Ei îi 
pria acest fel de mîncare. Avea un ten perfect şi o siluetă 
atît de suplă, încît şi-ar fi putut permite oricînd un hot 
dog sau doi. Dar ea nu ceda niciodată tentaţiei, pentru a 
se păstra în limita aceloraşi proporții ideale. 

— Bine, spuse ea, luîndu-l prin surprindere. 

Marty se aştepta să-i facă morală şi să-i țină o predică 
despre nitriții sau coloranții alimentari. 

— Mă gîndeam să mîncăm nişte fructe, reggiano şi 
nişte pîine de la brutăria italienească de pe strada Taylor. 
Şi asta, spuse ea, arătînd spre sticla de şamapanie. 

*— Sună minunat, răspunse el. Mă duc să fac focul. 

Marty îmbrăcă o pereche de blugi vechi şi o cămaşă 
şi puse nişte muzică, în timp ce Reiki punea masa. 
Şampania se răcise. 

— Să toastăm pentru sloganuri bune și afaceri barosane; 
spuse el, ridicînd sticla. 

Ea dădu din cap absentă şi se încruntă. 

- Hmm. Ceva lipseşte... Aha, asta e. Am uitat 
paharele, spuse ea uitîndu-se prin cameră. 

Se ridică şi se îndreptă spre bucătărie, dar Marty o 
prinse de mînă şi o trase lîngă el. 

— Hei, îți mai aminteşti de zilele din facultate? Cînd 
beai direct din sticlă? 

Ochii ei mari căpătară o expresie nedumerită. Scutură 
din cap, prefăcîndu-se îngrozită. 

— Noi nu făceam aşa ceva la Sorbona... oamenii 
civilizați folosesc pahare. 

Marty se strădui să nu rîdă. Într-adevăr, părinţii lui 
Reiki cheltuiseră o avere încercînd să o „civilizeze“, dar nu 
reuşiseră. Mare mirare că nu devenise o snoabă. Mama ei 
era o cîntăreață de operă de origine italiană, iar tatăl, unul 
din reprezentanții diplomatici ai Americii în Germania. Cei 
doi î îşi propuseseră să facă din fiica lor o adevărată prințesă 
ŞI să-i dea cea mai bună educaţie, însă visul lor nu se 
realizase, deoarece Reiki era o fire independentă şi rebelă. 
În disperare de cauză, o trimiseseră la Paris, de unde se 
întorsese mai libertină ca niciodată. Marty îşi închipuia ce 
dezamăgire însemnase acest lucru pentru ei. 

- Hai să lăsăm baltă civilizația, spuse el, destupînd 
sticla. 

Luă o gură zdravănă, apoi i-o întinse. 

Ea zîmbi şi duse sticla la gură. Cîteva picături de 
şampanie i se scurseră pe bărbie, şi ea le şterse cu dosul 
palmei. 

— Acum ştiu de ce nu făceam asta la Paris. E atît de 
dizgrațios. 

El rîse. Cu toate că Reiki avea pomeții ridicaţi şi 
nasul acvilin al aristocraților europeni, nu era o floare de 
seră. Nu se ferea să intre în contact cu lumea interlopă 
dacă i-o cerea meseria, ba chiar putea să joace şi pocher 
cu indivizi nu tocmai stilați. 

— Dizgraţios? Săraca de tine... trebuie să te mai 
relaxezi un pic. 

— Eu trebuie să mă relaxez? strigă ea ridicîndu-se în 
picioare. La dracu’, dacă nu eram eu, ai fi fost în stare să 
adormi îmbrăcat. Nu uita că eu am fost cea care dădea pe 
git tequila după tequila cu şmecherul de Baptiste în Peru. 

Ochii lui Marty se îngustară, ca şi cum numele de 
Baptiste i-ar fi provocat o criză teribilă de gelozie. 

— Nu, n-am uitat. Şi încă te mai întreb dacă băutul cu 
Baptiste făcea parte din misiunea ta. 

— Da, făcea parte. Vrei să vezi pozele pe care i le-am 
făcut cînd era în zdrențe? 

— Le-am văzut deja în revista Time. Dacă tot vorbim 
de misiuni, ai mai auzit ceva de Rwanda? 

Ea scutură din cap şi oftă. 

— Nu. Încă mai aştept. Doamne, urăsc aşteptarea. Îmi 
displace chiar să vorbesc despre ea. Hai să discutăm despre 
tine. Spune-mi de noua afacere pe care ai pus mîna. N-ai 
scos un cuvint despre ea. Lee a avut o mulțime de 
comentarii... 

Marty îi aruncă o privire întrebătoare. 

— Lee a spus că Isaac Arrow va fi o adevărată lovitură. 

— Las-o pe Lee să explice atît de concis, remarcă el, 
luînd încă o înghiţitură din sticlă. O fi Arrow o lovitură, 
dar au de cheltuit trei sute de milioane de dolari. 

Făcu o pauză, gîndindu-se la perspectiva de a pierde 
NHP-ul. Nu îi împărtăşea lui Reiki niciodată grijile ce ţineau 
de serviciu, pentru că i se părea nedemn de un bărbat. 
Suna mai degrabă a văicăreală, decît a „împărtăşire“. 

— Trei sute de milioane, zici? Nu-i rău pentru o zi de 
muncă. 

— Crede-mă, acum avem nevoie de fiecare dolar. 

— În mod cert, e vorba de mai mult de „cîţiva“ dolari. 
E un buget al naibii de mare pentru o companie ca Isaac 
Arrow, nu-i aşa? Nu am remarcat niciodată vreo campanie 
publicitară de-a lor. Cum de s-au hotărît la un asemenea 
buget? 

— Ai dreptate, bugetul este uriaş, dar n-au încotro. Au 
hotărît să-și relanseze imaginea şi să intre pe piaţă cu 
plante medicinale tropicale. 

— Pe bune? Plante medicinale tropicale? 

Marty îi captase atenția. Conservarea pădurii tropicale 
era unul din subiectele ei preferate. 

— Da, dar nu e vorba numai de fructe sau de plante. 
Inovația constă în aceea că folosesc realitatea virtuală 
pentru a crea noi medicamente din ele. Astăzi am văzut 
laboratorul lor de realitate virtuală. N-o să-ți vină să crezi, 
e fantastic. Au un program soft care simulează sentimente. 

— Zău? întrebă ea neîncrezătoare. 

— Zău. E încă în stadiu de experiment, aşa că nu am 
avut posibilitatea să-l testez. 

— Asta e bine, rîse ea. Cred că anii şaizeci au 
reprezentat o experiență suficientă pentru tine. 

Pe chipul lui Marty apăru o clipă un zîmbet, apoi oftă 
şi redeveni serios. 

— Ştii, cîteodată mă gîndesc că era mai bine pe atunci. 
Conta latura interioară a unei persoane; sentimentele erau 
strîns legate de trăirile oamenilor, nu ceva fabricat de o 
mașină. Nu ţi se pare ciudat să auzi asta de la un bărbat? 

— Mie nu mi se pare ciudat. 

— Sigur că nu. Tu eşti ciudată din cap pînă în picioare. 

Reiki rise. 

— Cred că laboratorul ăsta m-a făcut să mă întreb 
încotro se îndreaptă lumea. 


45 


Reiki dădu din cap şi luă un măr cu degetele ei lungi 
ŞI fine. 

— Și încotro se îndreaptă? Mă refer la tehnologia Isaac 
Arrow, spuse ea muşcînd din măr. 

— Spre limită, sînt sigur. Nimeni nu poate să se atingă 
de sculele pe care le au acolo. Și cu linia asta nouă de 
produse pe care o introducem... 

— Dar plantele nu sînt înaltă tehnologie, obiectă ea, 
dîndu-i mărul. 

-- Nu, ai dreptate, nu sînt. Dar vor fi în momentul în 
care Arrow va duce la capăt ce şi-a pus în gînd. Astăzi, 
am avut senzaţia că ei chiar cred că pot îmbunătăți natura. 
Sau cel puţin sînt convinşi că vor revoluţiona medicina. 
Pentru ei mama natură nu este decît mijlocul prin care 
urmăresc să-şi atingă scopul. 

— De unde sînt aduse plantele? 

— Din Belize. Acolo vom filma spotul pentru Super 
Bowl, într-o staţiune numită Escoba. 

— Escoba? Staţiunea ecologică? exclamă ea. 
Dumnezeule, tu glumeşti! Sări în picioare şi se duse la 
măsuța joasă de cafea, de unde luă un exemplar din 
National Geographic. Trebuie neapărat să vezi ceva. Ai 
auzit de o fundaţie pe nume Planetlife? 

— Da, Planetlife se ocupă de conservarea stațiunii 
Escoba. Lucrează împreună cu Arrow şi le furnizează 
plantele pentru cercetări. 

Reiki se aşeză turcește lîngă el şi deschise revista. 

— Uite, spuse ea frunzărind-o. E un articol întreg 
despre rezervaţia Planetlife din Belize. Priveşte aici — arătă 
ea cu degetul —, aici este Escoba. Nu-i aşa că e superb? 
Pozele din revistă sînt făcute bine. Au luat chiar şi 
fotografii de la NASA. 

Făcu o mică pauză, studiind cu atenţie fotografiile. 

— Ştii ceva, reluă ea, privindu-l cu o expresie 
nedumerită, cred că Planetlife are nişte pile teribile. Nu 

oricine poate să ceară ca un satelit de la NASA să-i facă 
asemenea poze. 

— De ce nu? întrebă el luînd revista. Credeam că NASA 
colaborează cu nişte companii particulare. 

— Da, colaborează. Dar nu fac fotografii ca astea. 
Tehnologia folosită în realizarea lor se foloseşte exclusiv 
în operaţiunile de spionaj. 

— Înseamnă că au legături zdravene la nivel 
guvernamental. 

— Sau prieteni sus-puşi. 

Marty dădu din cap exasperat. 

— Cu toată munca de cercetare pe care am făcut-o în 
legătură cu prezentarea pentru Isaac Arrow, ne-a scăpat 
tocmai articolul ăsta. 

— Nu l-aţi scăpat. A venit astăzi prin poştă. Escoba e 
ceva, nu crezi? Desigur, nu e ca în cuibuşorul nostru de 
nebunii... oftă ea cu subînțeles şi îl îmbrăţişă. 

— Nu, n-are cum să fie ca acolo, aprobă el. 

„Cuibuşorul de nebunii“ era definiția dată de Reiki 
insulelor Bermude. Într-o perioadă, reuşeau să ajungă 
acolo în fiecare an, şi să se retragă într-o căsuţă de la 
capătul vestic al insulei, unde se simțeau ca în paradis. De 
trei ani Marty nu mai simțise nisipul fin sub tălpi şi, în 
ciuda splendorii Escobei, nu credea că aceasta va fi o 
consolare. 

— Să ştii că Escoba arată foarte bine. Vreau să spun 
că arată foarte bine pentru un loc sălbatic. Intenţia 
fondatorilor a fost să ofere un alt tip de experiență turiştilor 
care vin acolo, spuse ea. 

— Da, sigur, o experiență de neuitat, spuse el pe un 
ton glumeţ în timp ce studia fotografiile. Colibe acoperite 
cu fin, ruine mayaşe, mai mult de două sute de specii de 
păsări, jaguari, şerpi... 

Acel cuvînt îl făcu să se încordeze. Ura şerpii de cînd 
fusese în Vietnam. 

— Ce-i cu şerpii ăştia? întrebă el, răsfoind rapid 
paginile revistei. 

— Sînt şerpi acolo. 

— Hai să schimbăm subiectul. 

— Desigur, aprobă ea, nedorind să scoată la iveală 
ceva neplăcut din trecutul lui. Şi acum, spune-mi şi mie 
cînd pleci. 

— Marţea viitoare. 

- Înţeleg. Ştii că un fotograf bun îţi poate face munca 
mai uşoară? spuse ea, aruncîndu-i o privire piezişă. 

— Cunoaștem amindoi un totograt bun, nu-i aşa? Din 
păcate, nu eşti şi magician. 

Ea scutură din cap. 

— Ai nevoie de un magician? 

— Şi încă cum. Termenul limită pentru Super Bowl ne 
ține pistolul la tîmplă. Lee avea dreptate — o să fie o 
adevărată belea. Cred că sînt puțin speriat. 

— Stai liniştit, nu e prima dată cînd te ocupi de aşa 
ceva, spuse ea, lăsîndu-se pe spate. 

Reiki îşi țuguie buzele, gînditoare. Lui Marty îi plăcea 
la nebunie s-o privească atunci cînd se străduia să înțeleagă 
ceva. 

— Poate că e de vină felul în care ai obținut contractul. 
Lee a spus că totul a decurs cam ciudat. Răspunsul s-a 
dat pe loc... A 

— Da, a fost într-adevăr ciudat. In general, nu primeşti 
un răspuns imediat după prezentare. Am fost la fel de 
surprins ca toți ceilalți. 

Marty se opri, fascinat de reflexiile pe care focul din 
şemineu le arunca pe chipul lui Reiki, făcînd să-i 
strălucească ochii căprui. 

— În fond, nu văd de ce m-aş plînge, continuă el. 
Tocmai am încheiat un contract în valoare de trei sute de 
milioane de dolari. N-ar trebui să pun sub semnul întrebării 
un asemenea noroc. 

— Ai dreptate. Nu-ţi mai face atîtea probleme şi nu 
mai pune întrebări la care ştii că nu-ţi va răspunde nimeni. 

— Aş putea însă să pun întrebări la care ştiu sigur 
că-mi va răspunde cineva. 

Ochii lui Reiki sclipiră şi ea se agăță de gâtul lui. 

— Şi care ar fi acelea? 

— Ţi-a fost dor de mine săptămînile astea? 

— Ai fost aici în fiecare noapte. 

— Ştii la ce mă refer. 

— Ei, acum dacă tot ai pus problema, trebuie să 
recunosc că ţi-a! cam neglijat îndatoririle de bărbat. 

— Atunci va trebui să recuperez, spuse el. 

O sărută apăsat şi ea oftă de plăcere. 

— Aşa e mai bine? întrebă el. 

— Mult mai bine. 

C. pădurile sale bogate, cu pajiştile îngrijit terasate 
şi domeniile împrejmuite, cu casele acoperite de iederă 
englezească, Lake Forest, Illinois, era exact opusul străzii 
Taylor şi al vechiului cartier italian din Chicago. 

Lui Tony Inglesia îi făcea plăcere să-şi amintească de 
lumile violent contrastante în care trăise pînă acum. Faptul 
că îşi croise singur drumul, plecînd din sărăcie şi ajungînd 
să locuiască într-unul din cele mai respectabile şi bogate 
bastioane ale Americii, îi dădea o senzaţie de împlinire şi 
de siguranță. 

Purtase cu el timp de şaptezeci de ani acele cunoştinţe, 
şi era conştient de faptul că îi fuseseră de un folos deosebit. 
El numea acest lucru un dar. Ştia că dacă ar fi pus în 
situația să aleagă, ar fi luat totul de la început, fără nici 
o ezitare. Îşi cunoştea calitățile. Şi, într-adevăr, Tony 

Inglesia avea cu ce să se mîndrească: pe lingă 
temperamentul meridional, reprezenta combinația ideală 
dintre curaj, perseverență şi inteligență. 

Forţa brută sau uzul de armă nu fuseseră singurele 
care îl scoseseră pe unicul copil al unor imigranţi italieni 
săraci din mizeria aleilor lăturalnice şi a cîrciumilor rău 
famate din Chicago. Lucrul care îl ajutase cu adevărat era 
inteligența sa. Se adaptase perfect stilului de viață american 
şi felului american de a reuşi în viață: folosirea inteligenței 
în scopul de a-i depăşi pe ceilalți. Pusese în aplicare toate 
aceste resurse interioare pentru a nu ajunge ca tatăl său, 
un om incult, care abia se descurca în engleză şi care 
împinsese toată viaţa un căruț cu legume prin piețele 
cartierului italian din Chicago. 

Deşi îşi petrecuse copilăria caftindu-i pe copiii irlandezi 
pentru a le lua bănuţii, Tony Inglesia nu ajunsese tipicul 
bătăuş macaronar, cu părul pieptănat peste cap. În 
patruzeci de ani, urcase fiecare treaptă a mafiei din Chi- 
cago, ajungînd în cele din urmă în virful piramidei. 
Termenul de „naş“ nu mai era la modă, dar semnificațiile 
lui rămăseseră aceleaşi: din Chicago pînă în Los Angeles 
nu mişca nimic fără aprobarea lui Inglesia. 

Ascensiunea lui nu fusese una uşoară, dar reuşise să 
se impună în fața contracandidaților săi, tot datorită 
inteligenţei. O dată ajuns la conducere, s-a gîndit că singura 
modalitate de a salva mafia itaiiană din America era 
aducerea ei în secolul douăzeci. 

Şi-a realizat obiectivul infiltrîndu-se în lumea bună a 
oraşului şi stabilind relaţii cu diverse companii comerciale. 
A lăsat deoparte imaginea perimată a gangsterului cu 
pălărie din anii prohibiției, reuşind să arate şi să se 
comporte ca un adevărat aristocrat. 

Datorită averii sale fabuloase care, dacă ar fi fost 
obținută prin mijloace legale, l-ar fi propulsat în topul Forbes 
al celor mai bogaţi oameni, i-a fost uşor să ajungă în înalta 

societate. Persoanele pe care le întîlnea la diverse ocazii 
sau cluburi ştiau cine era şi ce făcea, dar îl acceptau de 
frică sau de curiozitate: era un lucru neobişnuit să stai de 
vorbă cu un mafiot, care nu se comporta deloc ca atare. 
Cizelat, sofisticat, putea trece oricînd drept un mogul. 

În locul celebrelor costume cu dungulițe, Inglesia purta 
costume de două mii de dolari bucata şi pantofi de piele 
făcuți la comandă, care costau un salariu mediu pe 
săptămînă. Nimic nu era, însă, opulent sau ostentativ — nu 
purta lanțuri de aur sau ghiuluri şi mirosea ca un adevărat 
anglo-saxon: a tutun Dunhill şi a tweed, nu a usturoi şi 
a mahorcă. 

Deşi era un autodidact, ar fi putut să intre oricînd la 
Princeton, Harvard sau Yale. Avea cunoştinţe remarcabile 
în domeniul istoriei, al artelor şi se putea lăuda cu maniere 
impecabile. Acestea din urmă îi fuseseră deosebit de 
folositoare, deoarece cu ajutorul lor se descurcase cu brio 
în orice conjunctură socială sau mondenă. 

Astfel, Tony Inglesia a reuşit să înlocuiască imaginea 
mafiotului dur şi necioplit cu cea a unui om de afaceri 
rafinat, a cărui strîngere de mînă fermă dovedea tuturor 
că hoţii au onoarea lor, chiar şi în secolul douăzeci. 


Inglesia îşi aştepta musafirii şezînd în fotoliul său din 
bibliotecă, privind flăcările portocalii şi albastre, care 
dansau în şemineu. Cînd îi văzu în uşă însoţiţi de 
majordomul desprins parcă din peisajul unui castel 
englezesc, expresia i se schimbă brusc, dovedindu-şi încă 
o dată abilitățile în relaţiile cu diverşi oameni. 

— Bună ziua, Frank, bună ziua, Carson. Del, îmi pare 
bine că te văd. Îşi desfăcu nasturii de la haina de tweed 
Harris şi le făcu semn să se apropie. Intraţi, luaţi loc... 
Cum mai merg treburile la Escoba? Ce face Arch? 

— Totul e în ordine, răspunse Waters cu mîndrie, în 
timp ce se aşeza pe unul din fotoliile de piele. Arch te 

roagă să-l scuzi că n-a putut veni. Avionul lui soseşte din 
Belize noaptea tîrziu. 

— Înţeleg, răspunse Inglesia şi adăugă ca pentru sine: 
Arch Templeton e prea ocupat să-şi salute un vechi prieten, 
nu-i aşa? 

Del Waters trecu peste această remarcă înghițind în 
sec şi răspunse cu un zîmbet forțat: 

— Ştii că Arch nu e niciodată prea ocupat cînd e 
vorba de tine, Tony, dar are o grămadă de lucruri de pus 
la punct în Escoba. 

— Arch a făcut treabă bună, intră Carson în vorbă. 

— O treabă minunată, aprobă Torello. 

Torello nu putea decît să admire felul în care Waters 
se purta cu mafiotul. Oricine altcineva ar fi părut ori prea 
timorat, ori prea încrezător în sine. Nu şi Waters. Dacă 
planul lui în ceea ce-l privea pe Inglesia va funcţiona, 
rezultatul avea să fie o răsplată, la care nici nu ar fi putut 
să viseze în poziţia în care era acum. Dar vremea jubilării 
nu sosise încă pentru Waters. Dacă îl aducea pe Inglesia 
unde dorea, şeful mafiei avea să-i ciugulească din palmă. 

— Să înţeleg că afacerile prosperă? întrebă Inglesia. 

— N-au mers niciodată mai bine, răspunse Waters. 
Luna trecută am reuşit să aducem la Escoba niște oficiali 
de la Audubon Society. Le-a plăcut la nebunie. 

Scoase din geantă un exemplar al revistei National 
Geographic. 

— Ai văzut asta? 

Inglesia dădu din cap în semn că nu, şi începu să 
răsfoiască revista. 

— Tony, se pare că am intrat în lumea bună de data 
asta, afirmă Torello. , 

— Arch a reuşit să-i convingă pe băieţii de la NASA 
să lucreze pentru noi, adăugă Waters. NASA a făcut 
fotografiile astea din satelit. 

Il privi pe Inglesia cu zîmbetul lui de nordic calculat. 

— Ei cred că sînt pentru un studiu ecologic, dar noi le 
folosim pentru a-i găsi pe rebelii ăia din Guatemala. 

— Cred şi eu, rise Inglesia precaut. 

— National Geographic a făcut pentru Escoba un 
reportaj de zile mari, spuse Carson. Un articol de douăzeci 
şi şapte de pagini, toate color. 

Torello dădu din cap încîntat: 

— Pe lîngă toată publicitatea asta care ni se face, The 
New York Times tocmai a declarat că Escoba este cîştigă- 
toarea premiului anual la capitolul stațiuni ecologice de 
cinci stele. Doamne, să fi vrut şi tot nu ne ieşea figura ayu 
de bine! 

Inglesia zîmbi şi îl privi pe Waters. 

— Trebuie să recunosc că voi ăştia de la CIA ați găsit 
o acoperire beton pentru operațiunea asta. Dar, acoperire 
sau nu, mă bucur că Escoba a reuşit să funcționeze ca 
stațiune pe picioarele ei, fără a se interveni în sprijinul ei 
cu cealaltă parte a afacerilor. Trebuie să fie un loc minunat, 
dacă toate ziarele o laudă. Intr-o bună zi, am să merg s-o 
văd cu ochii mei. Cu condiția să ţineţi scorpionii la distanță 
de cabana mea, adăugă el zîmbind dezarmant. 

— Dacă vii la Escoba, de restul ne ocupăm noi, îl 
asigură Waters. 

Inglesia scoase o tabacheră de aur din buzunar şi luă 
o țigară. 

— Deci, Frank, spuse el aprinziîndu-şi ţigara, cu ce 
începem? 

— Cu băiatul tău? 

Torello încercă să nu zîmbească; întinsese capcana. 

— Să înțeleg că a obținut contractul cu Isaac Arrow? 

— La ce sînt buni prietenii, dacă nu la dat o mînă de 
ajutor? zimbi Waters. Dar trebuie să recunosc, puştiul s-a 
băgat în rahat pînă în gît. 

Văzînd expresia nedumerită de pe chipul lui Inglesia, 
Carson adăugă: 

— Din cauza finalei Super Bowl, Tony. Vezi tu, Marty 
nu are la dispoziție decît două săptămîni să producă spotul 
şi să obţină spațiu de emisie în Super Bowl. 

— De ce atît de puţin? întrebă Inglesia, trădîndu-şi 
instinctele paterne. Ce mare scofală e meciul ăsta de fotbal? 
Chiar nu puteaţi să-i lăsaţi mai mult timp la dispoziție? 

— Nimic nu se compară cu Super Bowl, Tony, răspunse 
Torello cu sinceritate. Dacă obținem treizeci de secunde 
în acel meci de fotbal, mesajul companiei Isaac Arrow va 
ajunge la milioane de oameni şi va fi difuzat prin satelit 
în toate țările lumii. Recunosc, costă o avere, dar, chiar 
ŞI aşa, e o investiţie rentabilă. 

Inglesia dădu din cap politicos. 

— Înţeleg, zise el pe un ton, care îi spunea clar lui 
Waters că nu înțelegea. 

— Linia de produse Arrow pe bază de plante reprezintă 
o acoperire pentru cealaltă operațiune a noastră, adăugă 
Waters înțepat, dar nu uita că, spre deosebire de tine, 
Carson, Frank şi eu trebuie să dăm socoteală Comitetului 
Director al companiei Isaac Arrow. Ei se aşteaptă ca noua 
linie de produse să fie un adevărat succes şi noi trebuie 
să acționăm în consecință. În cazul în care spotul nostru 
intră în Super Bowl, publicitatea care ni se va face în 
acele treizeci de secunde va fi mai eficientă decît toate 
celelalte spoturi difuzate în timpul anului. Chiar dacă l-am 
pus pe puştiul tău la treabă, trebuie să recunoşti că va ff 
bine recompensat. 

Inglesia nu putea să obiecteze în privința acestui as- 
pect. 

— Dacă îl cunosc bine pe Marty, n-o să lase să îi scape 
trei sute de milioane de dolari din cauza unui termen 
limită. Cel mai bine lucrează în condiții de stres. Desigur, 
Marty nu bănuieşte că eu sînt la mijloc, spuse el, suflînd 
un nor de fum. 

— Sigur că nu! exclamă Torello. 

— Nu bănuiește nimic, interveni Carson cu un ton 
răutăcios. L-am întors pe față şi pe dos azi la el la birou 
şi n-a pus nici o întrebare nelalocul ei. Dar aşa sînteți voi, 
bărbaţii, orgolioşi. Marty n-o să se întrebe de ce i-am dat 
contractul pe loc, fiind ocupat să se felicite pentru 
realizare. 

— E bărbat, într-adevăr, zise Inglesia care nu înțelegea 
ce căuta această femeie în combinaţia lor. Deşi o adusese 
Waters, lui Inglesia prezența ei nu i se părea de bun augur. 

— Insă te asigur, Carson, că băiatul meu nu e vanitos. 

— Nu ştiu cum stă cu vanitatea, dar e expert în 
disimulare. Cînd l-am întrebat de familie, mi-a spus că 
tatăl lui e mort. 

— Înseamnă că ştie să ţină un secret, oftă Inglesia. 

— Deci, Carson, interveni Torello dorind să schimbe 
subiectul, i-a plăcut lui Marty laboratorul? 

— Da. E deştept, curios şi pune întrebările potrivite. 

— Deci nu-l subestimaţi, spuse Inglesia cu ochii 
scăpărînd. E mai deştept decît credeți. Și încăpăţinat, pe 
deasupra. Acum, că s-a parafat contractul cu Isaac Arrow, 
vreau să-l păstreze. 

— Nu e nici o problemă. Carson se va ocupa ca totul 
să meargă ca pe roate. Dar mai vreau să discutăm şi 
despre altceva. 

Torello îşi tinu respirația. Acum era momentul. Dacă 
le ieşea schema, Inglesia avea să le mănînce din palmă. 

Waters îşi drese vocea. Mafiotul muşcase momeala 
strălucitoare a contractului Isaac Arrow obținut de fiul 
său, pentru care ar fi făcut absolut orice. Era floare la 
ureche să-l şantajeze acum pe şeful mafiei. Waters încercă 
să-şi ascundă bucuria, dar Inglesia i-o detectă în privire 
Şi deveni brusc precaut. 

— Tony, începu Waters, noi primim cocaină la Escoba 
de la asociații noştri columbieni de vreo zece ani. 

— Da, cam aşa. 

— În toţi anii ăştia, am folosit copacul escoba ca 
acoperire pentru a aduce drogurile în State, şi trebuie să 
recunosc că am reuşit de minune. E drept că ideea genială 
de a ascunde cocaina sub coaja şi în spinii copacului îi 
aparţine lui Arch Templeton şi a fost vitală pentru planul 
nostru. 

Inglesia îşi încrucişă braţele. 

— Dar? 

— Datorită statutului de plantă medicinală a copacului 
escoba şi a contactelor mele la nivel guvernamental, am 
reuşit de fiecare dată să trecem de vamă. [one de cocaină 
au trecut din Florida, prin depozitul nostru de la Curandero 
ŞI au ajuns apoi pe străzi. A fost un mare succes. 

— Da, n-a fost rău, spuse Inglesia. Care-i şmecheria? 

— Acum putem să dăm lovitura. Se pare că arborele 
escoba e mult mai valoros decît ne imaginam. Indienii îl 
numesc copacul „ia şi dă“. Noi îl vom numi... 

— Arborele de bani, interveni Carson dintr-o suflare. 

— Am făcut o descoperire nemaipomenită în laborator, 
spuse Torello. Bachmann spune că am descoperit o mină 
de aur. În programul de realitate virtuală a aflat, combinînd 
substanțele, că se poate obține mult mai ieftin ceva mai 
puternic decît cocaina. Bachmann poate să transforme 
nişte copaci în marfă de miliarde de dolari. 

— Ceea ce înseamnă că nu va mai trebui să cumpărăm 
cocaină, adăugă Waters sec. Vom avea resurse nelimitate, 
atîta vreme cît copacii ăia vor creşte în Belize. 

— Dar tăierea mai multor copaci va trezi suspiciuni, 
mai ales că e vorba de o celebră stațiune ecologică, 
interveni Inglesia. 

Del Waters scutură din cap dezaprobator: 

— Isaac Arrow va folosi copacul pentru noua linie de 
produse farmaceutice. Importul acestor copaci va fi 
acoperirea perfectă. 

— Vom prelucra drogul aici, adăugă Torello. La Arrow. 

O parte din substanță va ajunge medicament, iar restul 
drog. 

Carson se înclină în față. 

— Campania de publicitate pe care o realizează Marty 
face parte din acoperirea pe care ne-am creat-o. În plus, 
o să declarăm că un procent din veniturile Arrow, obținute 
în urma vînzării acestor medicamente, va fi donat fundaţiei 
Planetlife. Lumea ne va considera eroi. 

-— Iar între timp, chicoti Torello încîntat, o să facem 
milioane cu drogurile pe care o să le vindem. 

— E un plan măreț, remarcă sceptic Inglesia, ridicîn- 
du-se de pe scaun şi păşind spre şemineu. 

Frank Torello îl privi pe Waters, care se crispase. Ca 
să le reuşească schema, aveau nepărată nevoie de rețeaua 
de distribuţie a lui Inglesia. Fără ea, tot efortul nu făcea 
doi bani. Trebuia să înceapă de la zero. Torello ştia însă 
că Waters nu va lăsa lucrurile aşa, căci asul din miîneca lui 
era Marty English. 

— Asta e partea bună, Tony. Faptul că lucrăm la un 
asemenea nivel şi cu o asemenea amploare nu va trezi 
bănuieli. Cine s-ar gîndi vreodată că reputata companie 
Isaac Arrow şi fundaţia ecologică Planetlife sînt în cîrdăşie 
cu agenți CIA corupți şi cu mafia din Chicago? 

Ochii gri-albăstrui ai lui Waters îl priviră provocator 
pe Inglesia. 

Torello rîdea. 

— E o minciună atît de gogonată, încît poporul n-o 
s-o înghită în veci. Nici dacă o s-o vadă negru pe alb. 

— Sau color, rîse Carson. 

— Nu sînt convins că publicul american e atît de prost, 
răspunse Inglesia gînditor. Şi apoi, copacii, care nu vor 
exista o veşnicie, constitue o problemă. Mai merge să iei 
cîte o bucată de scoarță, dar se vor tăia hectare de copaci. 
Sînt două probleme: rezerva limitată şi turiştii din staţiune. 

— Planetlife deţine peste trei sute de mii de acri de 

pădure, iar Escoba se întinde pe vreo douăzeci. Îi luăm 
cu avionul din Belize City, îi ducem cu jeep-ul la Escoba, 
le arătăm nişte ruine mayaşe şi nişte păsărele. Vor vedea 
doar ce-i lăsăm noi să vadă. 

- Poate, spuse Inglesia pe un ton la fel de sceptic, dar 
în ritmul ăsta copacii escoba vor dispărea şi veți rămîne 
fără materie primă. 

- Nu aşa stau lucrurile. Rezerva de copaci e 
considerabilă. Nu uita că dintr-un acru se scoate o jumătate 
de tonă de material util, care trece prin vamă ca plantă 
medicinală. O dată ajuns la Isaac Arrow, va fi transformat 
într-un drog de zece ori mai puternic decît cocaina. 

— Asta înseamnă că dintr-un acru de copaci vom obține 
echivalentul a cinci tone de cocaină, ce urmează a fi 
revîndută cu patru sute de milioane de dolari. E suficient 
pentru mine, rînji Torello fericit. 

Carson deschise servieta şi scoase din ea un recipient 
cu un praf maroniu. Îl privi admirativ preţ de o clipă, apoi 
i-l dădu lui Inglesia. 

— Ăsta e, Tony. Pe stradă se va numi „zahăr maroniu“. 
Să-i mulțumim doctorului Bachmann. 

Inglesia răsuci recipientul în palme. 

— Noi aduceam cocaina pentru jumătate din piaţa de 
droguri americană, spuse Waters. O dată cu apariția 
„zahărului maroniu“, cocaina o să-şi piardă din valoare. 
Dacă ne jucăm cărțile cum trebuie, vom putea să acaparăm 
toată piața, adică o afacere de treizeci de miliarde pe an, 
fără să facem prea multe eforturi, dacă vom continua 
distribuţia prin depozitul de la Curandero. Cum îţi sună? 
întrebă el, făcîndu-i cu ochiul lui Inglesia. 

Inglesia se aşeză pe marginea scaunului. 

— Şi ce facem cu partenerii noștri columbieni? 

Waters dădu din umeri cu indiferență. 

— Ce-i cu ei? 


58 


— Vrei să le întoarcem spatele şi să ne ocupăm doar 
noi de asta? 

— Îţi faci griji în privinţa unor columbieni împuţiţi? 
întrebă Waters neîncrezător. 

— Del, am lucrat cu ei de la început. Tu şi cu Arch ați 
venit la mine şi m-aţi rugat să vă bag în afacere. Acum 
vrei să renunţ la ei? 

Inglesia scutură nervos din cap şi privi flăcările din 
şemineu. Chiar dacă ar fi dorit să facă ce îi propusese 
Waters. știa că rețeaua columbiană nu va sta cu mîinile în 
sîn. Era prea bătrîn ca să se mai aventureze în aşa ceva, 
pentru a se face remarcat cu orice preț. Voia să se retragă 
liniştit la Palm Beach. 

— Eu nu fac aşa afacerile, Del. 

— Nu faci aşa afacerile? Dumnezeule, trezeşte-te. Nu 
trăim în anii cincizeci. Nimeni nu mai dă doi bani pe 
sentimente ca loialitatea. Sau te deranjează schimbarea? 

Waters văzu că Inglesia reacționează; îi descoperise 
punctul sensibil. 

— Hai să trecem la afaceri, Tony, spuse el, blînd ca un 
mieluşel. Noi lucrăm cu CIA încă de pe vremea războiului 
din Vietnam. 

— Voi lucraţi cu CIA încă de atunci; eu colaborez cu 
ei de la incidentul Castro. 

— Bine, scuză-mă. Şi ne-a mers foarte bine. Băieţii 
noştri de la DEA ne-au eliminat concurența de la sud de 
graniță. Eu, personal, am aranjat cu autoritățile să nu te 
deranjeze nimeni. Nici măcar FBI-ul. 

Inglesia îl întrerupse cu duritate: 

— Cine a făcut fabrica de heroină din Laos, ca să aveți 
voi bani pentru lovitura din Indonezia? Cine le-a vîndut 
arme la Contras? Cine v-a ajutat să faceţi această 
stațiune-paravan ca să supravegheați granița cu Guate- 
mala şi să faceți trafic de droguri în acelaşi timp? Cine a 

avut grijă ca în ultimii treizeci de ani CIA să aibă suficienți 
bani pentru operațiunile murdare? 

Torello şi Carson se uitară unul la altul, apoi la 
Waters. 

— Tu, Tony, răspunse Waters mascîndu-şi ura pentru 
Inglesia, ne ești indispensabil. Sper că vom continua. 

Încă nu voia să scoată asul din mînecă. 

— Îmi pare rău, dar de data asta nu vă ajut. Nu pot 
să-i exclud pe columbieni. Mergeţi la triadele chinezeşti, 
mergeţi la jamaicani. Sînt de încredere, spuse ironic 
Inglesia. 

Lui Waters îi venea să-l strîngă de git; se săturase de 
aroganta lui. 

— Deci zvonurile sînt adevărate... alea care spun că 
ti-ai pierdut suflul, spuse Waters. 

Văzînd chipul înfuriat al lui Inglesia, Waters zîmbi 
satisfăcut. Răsuci pumnalul în rană. 

— Da. La New York se spune că Inglesia se retrage. 

— Aşa se spune? Cred că ai auzit zvonurile astea prin 
vreo închisoare. Acolo au ajuns familiile fără minte. Eu 
n-am luat în viața mea nici o amendă de parcare. De asta 
ai venit la Chicago să-mi ceri protecţia. Am hotărît să 
rămîn cu cocaina. Bineînţeles, dacă nu intenţionaţi să mă 
lhchidați. 

— Vai... nici pomeneală, dar te asigurăm că nu vei mai 
avea acoperirea noastră la sud de graniță. 

— Sînt convins. 

— Mai gîndeşte-te, sugeră Waters. Putem să aşteptăm 
cîteva zile, dar o dată ce „zahărul maroniu“ va ajunge pe 
străzi, cocaina va costa cît făina. 

Inglesia se ridică în picioare. 

— Nu-mi iau niciodată cuvîntul înapoi, nu sînt ca 
politicienii cu care aveţi voi relaţii. 

Waters îl scrută cu privirea pe Inglesia, apoi spuse: 

— Avem nevoie de CD-ul tău. 

— O să-l aveţi mîine, după ce-mi retrag profitul din 
transportul de data trecută. Cum rămîne cu fiul meu? 

— Ti-am promis că acest contract Isaac Arrow va 
rămîne la Bergman şi ne vom ţine de cuvînt. Oricum, am 
auzit că băiatul tău e bun. Frank şi Carson nu vor pune 
în discuţie contractul de publicitate. 

— Sigur că nu, îl asigură Carson. 

Torello dădu din cap. Înțelegeau cu toții că Marty 
English devenise un pion. 

— Cît priveşte banii tăi, adăugă Waters. mîine dimineaţă 
la ora opt mă întîlnesc cu Templeton la Planetlife. 
Transferul nu va fi o problemă. E bine la opt şi jumătate? 

— Nu e bine, Del, răspunse Torello. Laboratorul lui 
Bachmann nu se deschide înainte de nouă, iar la Trinity 
avem acces abia la nouă şi jumătate. 

-— E bine, spuse Waters aşteptînd răspunsul lui Inglesia. 

— Da, e bine. Facem transferul la nouă şi jumătate, şi 
aveți CD-ul meu la zece. 

Inglesia îi conduse spre uşă. Toţi erau încordați. 

— Cred că faci o greşeală, Tony, spuse Waters în timp 
ce Inglesia deschidea uşa. O să găsim un alt distribuitor. 
O să facem miliarde. 

Inglesia nu scoase o vorbă. Le ură noapte bună şi 
închise uşa, în urma lor. 


În limuzina neagră ce părăsea aleea casei lui Inglesia, 
cei trei stăteau încordați. 

- Dacă luăm CD-ul, spuse Waters cu un ton rece ca 
gheața, zîmbind către Carson şi Torello, o să mă asigur că 
va fi cooperant. 

ÎI urîse dintotdeauna pe Tony Inglesia pentru puterea 
şi controlul pe care le exercita asupra oamenilor. În 
momentul în care va avea CD-ul lui Inglesia, îi va da 
ultima lovitură drept în inimă. 

La dracu”, Tony, de ce nu ne-ai tăiat şi boaşele? urlă 
Mike D'Angelo. 

În calitate de mînă dreaptă a lui Tony Inglesia, 
D'Angelo fusese mai mult decît nemulțumit, pentru că 
fusese exclus de la întîlnirea şefului său cu Del Waters. În 
plus, auzind că Tony Inglesia, boss-ul suprem al mafiei, 
tocmai refuzase ocazia de a face milioane bune, ba chiar 
miliarde de dolari, îşi ieşisc din minți. Era un lucru pe 
care un om ca el nu îl putea înțelege în ruptul capului. O 
bună parte din viață aşteptase ca, la retragere, Tony să-i 
paseze bastonul de mareşal şi acum se alesese praful; 
avea impresia că după ce Tony îşi va înceta activitatea, 
lui nu-i va mai rămîne decît să se angajeze chelner pe 
undeva. 

— Ce mă-sa ar trebui să facem acum? răcni el în 
continuare, plimbîndu-se prin biblioteca cu şemineu a lui 
Tony, ca leul în cuşcă. O s-o luăm în mînă, asta o să se 
întîmple. Del şi băieţii lui or să ne lase să ne descurcăm 
singuri. De ce le-ar păsa de noi? O să aibă un drog de 
zece ori mai puternic decît cocaina. Cocaina n-o să mai 
însemne nimic, la fel ca şi noi. 

Inglesia îl aşteptă să termine, apoi întinse spre el 
recipientul cu „zahăr maroniu“ şi spuse: 

— Dacă îi fentăm pe columbieni şi vindem chestia asta, 
n-o să mai însemnăm nimic pentru că o să fim morţi. Vor 
riposta energic. Un trădător primeşte întotdeauna ceea ce 
merită. Din punctul meu de vedere, prietenii au grijă de 
prieteni. După faptă şi răsplată. 

— Nu mi-e mie frică de amăriţii de columbieni, răspunse 
D'Angelo. Nu e vorba doar de un drog oarecare, ci de 
viitorul acestei lumi. Chiar nu-ți dai seama de proporţii? 
Dacă aş avea de ales între o mînă de columbieni slinoşi 
şi CIA, fii sigur că aş alege CIA cu ochii închişi. Făcu o 

pauză, apoi continuă pe un ton rugător: Să fim serioşi, 
Tony, avem nevoie de ei. 

— Nu. Ei au nevoie de noi, spuse sec Inglesia. Del 
Waters o să ne pupe în fund peste o lună. 

— De data asta te înşeli, Tony, strigă D'Angelo furios. 
Del şi băieţii lui sînt la fel de bine organizaţi ca şi noi... 
ba nu, sînt mai bine organizați decît noi. Ei dispun de 
putere, Tony. Şi noi exact de asta avem nevoie. Fără ei, 
sîntem pierduţi. O să ne pierdem piaţa pe străzi. Waters 
o să aibă grijă de asta. Şi ce o să ne rămînă? Un rahat de 
afacere cu prietenii tăi columbieni, asta o să ne rămînă. 

— Ajunge, îi reteză vorba Inglesia. Mă dezamăgeşti cu 
comportamentul tău isteric. Mă aşteptam să gîndeşti înainte 
de a deschide gura, să te porți ca un bărbat. Este nevoie 
de un bărbat adevărat pentru a conduce organizația, de un 
bărbat care ştie ce să facă la locul şi la timpul potrivit, de 
un bărbat care face diferența între prieteni şi cunoștințe. 

— Eu am aceste calități, ştii bine. 

— Ba nu, Mike, răspunse Inglesia. Nu cred că le ai. 
Dacă vei continua în maniera asta, te poţi considera 
norocos dacă apuci pensia. 

Chipul de creol a lui D'Angelo deveni alb la auzul 
acestei amenințări. 

— Acum cară-te dracului de-aici, mîrîi Inglesia, 
făcîndu-i semn să plece. 

Recipientul cu „zahărul maroniu“ se afla încă în mîinile 
tremurînde ale lui Mike D’ Angelo, cînd acesta ieşi din cameră. 


Era trecut de zece, cînd D'Angelo reveni în bibliotecă. 

— Cred că mi-am pierdut cumpătul, Tony, începu el 
precaut. 

Inglesia dădu din cap. 

— Nu e deloc o dovadă de inteligență să-ți ieşi din fire 
în halul ăsta, Mike, dar îţi accept scuzele. 

Îi puse mîna pe umăr şi îl îmbrățişă călduros. 


63 


— Acum, ascultă-mă. Nu avem nevoie de Waters şi de 
prietenii lui. Ei au nevoie de noi. Încep să cred că n-ar 
trebui să mai avem nici o legătură cu ei. Drogul ăsta nou 
pe care îl produc poate să pară o mină de aur, dar pînă 
urmă o să le vină de hac. Presimt asta, şi instinctul meu 
nu dă greş. L-am urmat întotdeauna şi îl voi urma și 
acum. Nu mă voi lua după vorbele unor idioţi lacomi. 
Lăcomia îi pierde pe oameni. 

D'Angelo dădu uşor din cap, în timp ce pipăia cu 
palmele transpirate recipientul cu „zahărul maroniu“ din 
buzunarul de la pantaloni. 

— Vreau să pleci la Miami, continuă Inglesia. Să reiei 
legătura cu vechile noastre contacte de transport. Hai să 
punem situația sub control imediat. Şi uită ce ţi-am spus 
mai devreme. Mike, eşti ca un fiu pentru mine... ştii asta. 
Cînd te întorci, o să hotărîm ce operațiuni vei prelua, oftă 
Tony. 

D' Angelo se forță să zimbească. Auzise aceaste vorbe 
de zeci de ori, dar acum i se păreau doar o placă stricată. 

— Ce-ar fi să bem ceva... în cinstea împăcării, propuse 
Inglesia. 

D' Angelo se îndreptă către bar. 

— Ce vrei? întrebă el relaxat. 

— Scotch, îi răspunse Inglesia în timp ce se aşeza pe 
fotoliul de piele din fața şemineului. 

Işi aprinse un trabuc şi se lăsă pe spate, admirînd 
jocul flăcărilor. 

În timp ce turna băutura, D'Angelo se opri o clipă 
pentru a studia lichidul de culoarea chihlimbarului ce 
strălucea în pahare, regîndindu-şi planul. „Zahărul 
maroniu“ era de zece ori mai puternic decît cocaina — aşa 
spusese Tony. Era simplu, nu trebuia decît să toarne drogul 
în paharul cu scotch din faţa lui, şi cu asta basta. O dată 
Tony eliminat, putea relua discuţia cu Del Waters. 

„Acum ori niciodată“, îi spunea parcă o voce 

interioară. Acum. Sau niciodată. Se va elibera vreodată 
de sub dominaţia lui Tony Inglesia? Va putea vreodată să 
fie primul şi nu al doilea? Loialitatea era o chestie, dar nu 
putea fi atît de prost, încît să creadă că Tony se va retrage 
vreodată. 

— Hei, ce faci cu scotch-ul meu? spuse Inglesia 
nerăbdător. 

Întrebarea lui Inglesia îi străpunse inima ca un pumnal. 
„Acum ori niciodată“, repeta vocea. Scoase recipientul 
din buzunar şi îi vărsă conținutul într-unul din pahare. 

— L-am făcut exact cum îţi place ție, cu puţină gheață. 

Inglesia ridică paharul. 

— Salud. 

— Salud. 

— Pentru viitor, Mike. Pentru un om pe care-l iubesc 
ca pe fiul meu. Într-o bună zi, te voi lăsa pe tine să 
conduci afacerea. 

— Într-o bună zi, spuse D’ Angelo cu un zîmbet crispat, 
în timp ce se așeza pe scaunul din faţa lui Inglesia. 

ÎI privi pe Inglesia cum își bea paharul, înghiţitură cu 
înghiţitură, pînă la ultima pictură. Îl cuprinse o stare de 
euforie. 

— Mai vrei? întrebă el încercînd să-şi ascundă bucuria. 

Inglesia dădu din cap. 

A durat mai mult decît se aştepta D'Angelo: trei 
minute, dar s-a întîmplat. Faţa lui Inglesia s-a învinețit, 
iar buzele i s-au crispat. Şi-a dus mîinile la piept şi s-a 
rostogolit pe o parte. 

— Sună la urgență, Mike, gifii el. Fac un infarct. Se 
lupta să respire, să vorbească, în ciuda durerii. Sună la 
nouă-unu-unu. Grăbeşte-te, sună la nouă-unu-unu. 

Mike D'Angelo nu se ridică de pe scaun, ci îl privi, 
aşteptînd arginţii ce-i fuseseră promişi. 

— Mike! Ajută-mă... pentru numele lui Dumnezeu... 

Începuse să tremure şi abia mai vorbea. 

Şeful mafiei încercă să se ridice în picioare, dar se 
prăbuși peste măsuţa de cafea, răsturnînd-o în cădere. 

Neajutorat, Inglesia îl privea pe D'Angelo cu ochii 
unei vite duse la tăiere. Vedea cum stă şi îl priveşte, fără 
pic de milă, insensibil în fața agoniei lui. Atunci îşi dădu 
seama că fusese trădat de singurul om în care avusese 
încredere, exceptîndu-l pe propriul său fiu. 

- Mike, Mike, nu face asta, imploră Inglesia. 

Dar Mike D’Angelo rămase nemișcat şi chiar 7îmbi. 
văzînd cum omul odinioară atotputernic se zvircolea de 
durere. Apoi, totul se termină. Mike zîmbi din nou, în 
timp ce ridica paharul deasupra cadavrului ce zăcea la 
picioarele sale. 

— Salud, spuse el. 

Planul îi reuşise. 


Cin s-a întîmplat? întrebă Reiki încet, în timp ce 
mergeau pe Sheridan Road înspre Lake Forest. Ţi-a spus 
D’ Angelo cum s-a întîmplat? 

Nu trecuseră decît cîteva minute de cînd telefonul îi 
trezise în toiul nopții, aducîndu-le trista veste. 

Marty dădu din cap. 

— Nu ştia exact, dar mi-a spus că este posibil să fi 
făcut un infarct. La naiba, ştiam că tatăl meu îmbătrîneşte, 
dar nu m-am gîndit niciodată că într-o zi va muri. Ce 
timpenie! Vreau să zic, cu toții o să dăm colțul odată şi 
odată, chiar şi şefii mafiei. După toată viața periculoasă 
pe care a dus-o, nu-mi venea să cred că o să moară 
vreodată ... spuse el cu amărăciune. 

Făcu o pauză, privind pe geamul maşinii şi încercă 
să-şi aducă aminte cînd fusese răcit tatăl său ultima dată. 

— Incredibil, bătrinul era sănătos tun, la minte și la 
trup. Dacă stau să mă gîndesc, nu mi-aş fi închipuit niciodată 
că o să moară de inimă, ca majoritatea oamenilor. Să fie 
asasinat, da, dar să moară de inimă... Oameni ca Tony 
Inglesia nu mor pur şi simplu, sînt eliminați. 

— Hai să fim serioşi, obiectă ea. Asasinate şi chestii 
din astea? Nu trăim în anii douăzeci. 

— Habar n-ai cum stau lucrurile. Dacă un şef al mafiei 
nu apare în fiecare zi la televizor nu inseamnă că mafioți 
şi-au închis coşmelia. Crede-mă, încă îşi fac treaba. Tata 
continua să se ocupe de cazinourile şi pariurile desfăşurate 
pe vapoare. Îi mergea mai bine ca niciodată. Şi să nu 
uităm de heroină şi de cocaină. 

Reiki îşi plecă fruntea. In studenţie fumase şi ea mari- 
juana, dar fusese o experienţă de dragul experienței şi nimic 
mai mult. Cocaina şi heroina erau droguri tari, care 
distrugeau. Nu putea fi de acord cu aşa ceva în ruptul capului. 

— Ştii bine că nici eu nu sînt de acord, declară el pe 
un ton defensiv. Dar chiar dacă el se ocupa de droguri, 
tot tatăl meu era. Ştiam cine este şi ce face, dar îl iubeam, 
oftă Marty, privind în depărtare. 

— Sînt convinsă că îl iubeai. Reiki tremura. Îşi strînse 
haina şi îşi muşcă buzele. In fond, era tatăl tău. Nutu l-ai 
făcut ceea ce era. Nu ne putem controla părinții, aşa cum 
nici ei nu ne pot controla pe noi. Nimeni nu poate să îşi 
aroge vina sau să culeagă laurii, cînd este vorba de pro- 
pria familie. Ei sînt ceea ce sînt şi noi sîntem ceea ce 
sîntem. Asta e, spuse ea zîmbind amar. 

— Da, asta e. 

Reiki îl atinse ușor pe braț. 

— Cît timp a trecut de cînd l-ai văzut ultima dată? 

— Cred că de cînd erai plecată la Cairo. Cit timp a 
trecut? O lună, două? 

Ea scutură din cap. 

— Trei luni. 

— Ce dracu”, spuse el, cu un rînjet cinic. Timpul zboară 
cînd te distrezi. 

— Munceşti prea mult, răspunse ea, luîndu-l de mînă. 

Lui Marty îi venea greu să mai spună ceva. 

Întotdeauna i se păruse dificil să vorbească despre 
familia lui. Poate pentru că ar fi putut să discute la nesfîrșit 
despre acest subiect. Nici n-ar fi ştiut de unde să înceapă. 
În schimb, ştia unde se terminase. Se terminase în ziua 
asasinării lui Kennedy, cînd Marty îşi pierduse mama. 

În timp ce maşina se îndrepta cu viteză către Lake 
Forest, Marty încerca să-şi aducă aminte cum se petrecuse 
totul. El se afla în bibliotecă, ascuns într-un compartiment 
secret pe care tatăl său îl construise în spatele barului cu 
oglinzi. N-au cum să mă găsească aici, îşi spunea el, 
încercînd să uite de țipetele şi de răcnetele pe care le 
auzise în casă în ultimele cîteva zile. Dar n-a scăpat de 
ele. Părinţii lui au intrat în bibliotecă, iar Marty a remarcat 
tonul neobişnuit de ascuțit al mamei sale şi cel foarte 
aspru al tatălui său. Şi-a dus mîinile la urechi, nesuportînd 
să audă ce-şi spuneau unul altuia şi a aşteptat ca ei să 
plece în altă încăpere, înainte de a ieşi din compartimentul 
secret. 

În aceeaşi seară, la o oră tîrzie, tatăl său l-a chemat 
jos. 

— Ja-ți la revedere de la mama ta. 

Mama lui plîngea cînd l-a luat în brațe. Mînecile 
puloverului ei de lînă erau aspre. Îşi dorea să simtă pentru 
ultima dată căldura pielii ei. Ea i-a spus că îl iubește şi că, 
într-o bună zi, el îi va înțelege gestul. Apoi a plecat. 

Marty nu a reușit să-l înțeleagă; la urma urmelor, nu 
avea decît doisprezece ani. În schimb, ştia suficiente lucruri 
pentru a da vina pe tatăl său. Ajunsese chiar să-l urască 
din acest motiv. Niciodată n-a putut să-l ierte. 

Cîţiva ani mai tîrziu, tatăl său i-a explicat cum au stat 
lucrurile. Mama lui nu dorise să plece, dar nu mai suporta 
să fie soţia unui mafiot. Asemenea cazuri în lumea mafiei 
se rezolvau pe tăcute, fără divorț public şi tam-tam. Au 
divorțat în Mexic şi custodia i-a fost acordată lui Tony 
Inglesia, cu condiţia de-a nu-l implica niciodată pe Marty 
în treburile mafiei, de a-l feri de tentaţia de a deţine puterea 
şi de a nu-l expune pericolului de a fi cunoscut ca singurul 
fiu moştenitor al lui Tony Inglesia. 

Nu cra o condiţie foarte dură pentru Inglesia, deoarece 
nici el nu îşi dorea ca fiul său să intre în mafia din Chicago. 
Ca atare, l-a trimis pe Marty la studii cît mai departe de 
Chicago şi i-a oferit o viață nouă, sub un alt nume. 

Desigur, demersurile pentru aceste schimbări au fost 
anevoioase. Inglesia a trebuit să umple buzunarele a 
numeroase persoane importante, înainte ca judecătorul să 
decidă în favoarea schimbării numelui și a numărului 
personal de identificare. Toate documentele ce puteau 
furniza informaţii despre trecutul lui Marty au fost sigilate 
din ordin judecătoresc. Secretul lui se afla în siguranță; 
doar agențiilor guvernamentale li se puteau pune la 
dispoziţie aceste documente. 

— Ciîteodată mă gindesc că tatăl meu a suferit din 
pricină că a trebuit să-mi schimb numele, spuse Marty 
revenind cu picioarele pe pămînt. Nu am discutat niciodată 
despre asta, dar cred că, la un moment dat, a avut impresia 
că îmi e ruşine cu el. 

— Niciodată nu ţi-a fost ruşine de el, şi nici de tine, 
îl alină Reiki. 

— Nu, în privinţa asta ai dreptate. Doamne, dacă ai şti 
cît de tare mă durea să spun tuturor că tatăl meu a murit. 
Totuşi, trebuie să recunosc că a fost mult mai uşor decît 
dacă ar fi trebuit să răspund la o groază de întrebări 
despre un om care apărea pe prima pagina a ziarelor cu 

porecla „naşul din Chicago“. Îţi dai seama, nici Lee nu 
ştie nimic despre el. 

— Lee, care le ştie pe toate... glumi Reiki. 

— Le ştie aproape pe toate, o corectă el. Om fi noi 
prieteni foarte buni, dar, sincer să fiu, cred că lucrurile ar 
fi stat cu totul altfel între mine şi ea, dacă ar fi ştiut cine 
este tatăl meu. 

— Haide, Marty. Trebuie să ai mai multă încredere în 
oameni. Uite, mie mi-ai spus şi relația noastră nu a avut 
nimic de suferit din această cauză. 

— Tu eşti îndrăgostită de mine — e o diferenţă. Dar 
gîndeşte-te că şi mama mea era îndrăgostită de tatăl meu 
şi uite ce s-a întîmplat în final. Lee, oricît de bună prietenă 
mi-ar fi, rămîne, în fond, doar o colegă de serviciu. Lumea 
publicității este imaginea creată. Ce fel de imagine crezi 
că mi-ar fi creat numele unuia dintre cei mai mari mafioţi 
ai oraşului? Nu cred că mi-ar fi deschis multe uşi, 
dimpotrivă. lar la Isaac Arrow, să fim serioşi... Ştii la fel 
de bine ca mine ce s-ar fi întîmplat. 

— Nu crezi că şi tatăl tău ştia asta? De fiecare dată 
cînd călătorea, folosea alt nume. Tu mi-ai spus că nu-i 
plăcea să fie în centrul atenţiei. 

— Da, e adevărat. Nu-i plăcea să atragă atenția. El a 
fost cel care a spălat puţin imaginea mafiei din Chicago, 
scoțînd-o din lumina reflectoarelor mass-media. El a găsit 
afaceri oneste în care să investească banii mafiei. Treaba 
asta i se părea de viitor. 

— Asta și-a dorit şi pentru fiul lui, insistă ea. A vrut 
ca tu să ai un viitor, să ai studii superioare. A vrut ca tu 
să ai tot ce nu a avut el. A vrut să fii cinstit, Marty. Ştia 
că nu ai nici o şansă să fii privit ca un om cinstit, atîta 
vreme cît purtai numele lui. 

— Poate că ai dreptate. În fond, ce este un nume... la 
dracu”, totul nu-i decit un joc. 

Intrară pe alee şi opri maşina. Apoi o privi în ochi pe 
Reiki. 

— Cîteodată, jocul se întoarce împotriva ta. Îţi schimbi 
numele într-o încercare de a scăpa de ceva şi pînă la urmă 
te pierzi pe tine... 

Se opri văzînd o lumină puternică. 

— Ce naiba caută poliţiştii aici? mormăi el, în timp ce 
deschidea geamul. Ce se întîmplă, domnule? îl întrebă pe 
polițistul solid, care îi ținea lanterna drept în ochi. 

— Este interzis accesul în zonă. lătră politaiul. Trebuie 
să întoarceți maşina. 

— Numele meu este Marty English, răspunse Marty 
vizibil enervat. 

— Marty English? Detectivul Sinclair vă aşteaptă, puteți 
trece. Îi comunic prin staţie că veniţi. Ar fi bine să ajungeţi 
cît mai repede. 

— Mulţumesc, spuse Marty. 

Nu simţea nevoia să se grăbească. Ştia că în momentul 
în care va intra pe uşa casei, nimic nu avea să mai fie la 
fel. 


Asemeni multor altor poliţişti, lui Ford Sinclair nu-i 
plăceau jocurile. Dispreţul lui pentru falsitate şi ascun- 
zişuri era atît de bine cunoscut de colegii săi de la poliția 
din Lake, încît îl porecliseră „Ford Spune pe Bune“, 
poreclă care i se potrivea cum nu se poate mai bine. In 
fond, conducerea departamentului „Omucideri“ nu era un 
bal de caritate. Trebuia să vezi faptele ascunse îndărătul 
vorbelor goale şi al nimicurilor — aşa se rezolva o crimă. 
Cel puţin, aşa rezolva Sinclair crimele. 

In plus, faptele pe care el le vedea zi de zi erau 
suficiente pentru a te zăpăci, şi ultimul lucru de care un 
polițist avea nevoie era să-l asculte cineva bătînd cîmpii 
despre lucrurile urîte şi evidente. Profitînd de un moment 
de linişte din ceea ce se anunţa a fi o noapte lungă, Sinclair 

scoase din buzunarul de la haină un baton de ciocolată cu 
alune pe jumătate mîncat, în timp ce continua să observe 
haotica scenă care se desfăşura pe domeniul Inglesia. 

Maşini veneau şi plecau de pe alee, cu sirenele lor 
albastre, roşii şi galbene, aruncînd lumini sinistre pe pajiştea 
din faţa casei şi pe copacii din jur. 

Da, era într-adevăr sinistru. Sinclair muşcă din baton 
şi se încruntă. Cel mai ciudat era, însă, faptul că nişte tipi, 
pe care nu-i cunoștea nimeni, se învirteau pe lîngă casă, 
ca şi cum ar fi fost a lor. 

Cînd Sinclair ajunsese acolo — şi fusese printre primii — 
casa lui Tony Inglesia era luminată ca un tort cu lumînări, 
tort de care nu avusese niciodată parte în copilăria lui 
petrecută într-un ghetou. Uşa de la intrare arăta mai 
degrabă a poartă de închisoare de maximă securitate decît 
a casă de om, fie el şi mafiot. Patru gorile fioroase, în 
jachete de piele, stăteau de pază la uşă, monitorizîndu-i 
pe toţi cei care intrau. 

Ce dracu” caută toți ăştia aici? se întreba Sinclair. Ce 
caută tipul de la FBI, care arată ca şi cum i-ar fi înfipt 
cineva un băț în fund? În nici un caz, nu vor lucra împreună 
la anchetă. 

Sinclair se gîndea să le facă vînt celor de la FBI de 
la locul crimei (dacă, într-adevăr, se petrecuse o crimă), 
deoarece nu înţelegea motivul prezenţei lor acolo — chiar 
dacă murise un mare mafiot. În fond, Inglesia murise în 
districtul Lake şi Sinclair era poliţist la departamentul 
„Omucideri“ din Lake. Deci, era ancheta /ui şi nu a tipilor 
ălora cu nasul pe sus. 

În realitate, lucrurile stăteau cu totul altfel: celor de 
la FBI puţin le păsa de părerea lui Sinclair şi continuau 
să perie zona, cu ajutorul unui număr impresionant de 
agenți însoțiți de cîini. Lui Sinclair îi sărise în ochi de la 
început faptul că fuseseră aduşi cîini poliţişti. Era clar că 
se aflau în căutarea unui indiciu, a cărui natură îi scăpa 

însă lui Sinclair. Nu exista o armă a crimei, iar în timpul 
examinării cadavrului, Sincliar nu găsise nici o urmă. Deci 
căutau altceva, deşi nu-i dăduseră nici o explicaţie şi nici 
măcar nu recunoscuseră că urmăreau ceva. 

Sinclair mototoli furios ambalajul batonului de 
ciocolată cu alune; nu avea nici un chef să se joace de-a 
v-aţi ascunselea cu băieții de la FBI. 


— Doamne! Ce înseamnă toate astea? exclamă Reiki 
uimită. în timp ce coborau din mașină în fața conacului în 
stil Tudor. Făcu un gest spre oamenii care periau curtea 
cu cîini poliţişti, apoi adăugă: Eşti sigur că ţi-au spus că 
a murit de inimă? 

— Da, sînt sigur, răspunse Marty. Dar mi se pare cam 
multă vînzoleală pentru un simplu infarct. 

Un afro-american într-o geacă ponosită apăru în fața 
lor. 

— Mă numesc Ford Sinclair şi răspund de această 
anchetă. Dumneata trebuie să fii Marty, fiul domnului 
Inglesia, spuse detectivul coborînd vocea. 

În ciuda frigului de afară, strîngerea de mînă a lui 
Sinclair i se păru lui Marty caldă şi sinceră. 

— Da, sînt Marty English. Ea este Reiki Devane. 

— Încîntat de cunoştinţă, spuse Sinclair, înclinînd po- 
liticos capul. 

Ochii săi căprui se fixară pe aparatul de fotografiat de 
la gîtul lui Reiki. 

— Domnişoară, mi-e teamă că nu aveţi voie să faceţi 
poze aici. 

Tonul detectivului trăda iritare. 

— Dar este casa tatălui meu, obiectă Marty. 

— Ştiu prea bine a cui e casa, dar nu eu am stabilit 
regula asta. 

Privi către bărbatul înalt îmbrăcat într-un trenci, care 
stătea în fața uşii. 

— Un mahăr de la FBI a stabilit-o. Îl cheamă Shelby. 

Cuvintele lu: Sinclair îl făcură pe Marty să tresară. Ce 
treabă ar putea să aibă mahării de la FBI cu moartea 
tatălui său? 

Sinclair îi zimbi puţin jenat lui Reiki. 

— Îmi pare rău pentru aparat. 

— Nici o problemă, răspunse ea, punîndu-l în geantă. 

— Haideţi înăuntru. Este mai cald acolo şi putem sta 
de vorbă, spuse el, băgînd ambalajul mototolit în buzunar. 

In casă era un adevărat haos. Abia se puteau auzi, 
dacă țipau unul la altul; nici nu se punea problema să stea 
de vorbă. 

— Nu pare o atmosferă propice unei discuţii, mormăi 
Marty. 

Privi civilii care circulau dintr-o cameră în alta, răcnind 
în stații, şi poliţiştii care beau cafea din pahare de plastic 
în bucătărie, spunînd bancuri, de parcă s-ar fi aflat la 
tejgheaua unui bar. 

— Credeam că tatăl meu a murit în urma unui infarct. 
Ce dracu’ caută toți ăştia aici? Casa arată ca scena unei 
crime, îi spuse el lui Sinclair, pe un ton întrebător. 

Detectivul se încruntă şi îi răspunse în şoaptă: 

— Deocamdată nu există nici un motiv întemeiat să 
credem că a avut loc o crimă. Ai puţină răbdare. O să-ţi 
explic tot ce-am aflat pînă acum, dar nu înainte de a-l 
identifica pe tatăl dumitale. 

Ultima frază fusese rostită pe un ton şovăitor. Sinclair 
i se adresă apoi lui Reiki: 

— Ar fi mai bine să rămîneţi aici. 

Reiki aprobă în tăcere şi se aşeză pe canapeaua din 
sufragerie. Cînd ajunseră în fața uşii de la bibliotecă, 
Sinclair ridică banda galbenă de plastic şi îi făcu semn lui 
Marty să intre. Apoi ridică pătura portocalie de pe cadavru. 

— Este tatăl dumitale? întrebă direct Sinclair. 

Lui Marty i se tăie respiraţia. Era, într-adevăr, tatăl 

lui. Mort, fără suflare. Imaginea cadavrului îl surprinse. 
De fapt, nu ştia la ce să se aştepte. Nu-i venea să creadă 
că tatăl său zăcea acolo, rece şi înţepenit, cu viaţa scursă 
din el — o mască de ceară. Nu se aşteptase la asta. Nici 
la tristeţe şi nici la teribilul sentiment al deznodămîntului 
fatal. 

Ford Sinclair îi ghici starea de spirit. 

— Îmi pare rău. 

Oftă, şi acoperi cadavrul cu pătura. 

Marty îl privi fix. De ce să-i pară rău? Nu credea că 
detectivului îi pasă nici cîi negrul sub unghie. 

— Crezi că spun asta din pură politețe, nu-i aşa? 
remarcă Sinclair, în timp ce ieşeau din bibliotecă şi intrau 
în seră. 

— Întîmplarea face că îl respectam foarte mult pe tatăl 
dumitale. El l-a ajutat pe tatăl meu cînd era copil şi i-a 
dat un post la căile ferate... l-a iertat de datoriile de la 
jocurile de noroc. Taică-meu n-ar fi avut după ce să bea 
apă, dacă nu era Tony Inglesia. După ce am crescut şi am 
plecat la universitate, am continuat să fiu cu ochii pe el. 

Se aşezară la umbra ferigilor şi a iederei. 

Sinclair scoase un pix şi o agendă şi continuă: 

— Se poate spune chiar că îl admiram. Majoritatea 
poliţiştilor nu ar spune aşa ceva despre un mafiot. Eu am 
avut întotdeauna impresia că îl înțeleg; poate vedeam nişte 
calități, pe care alții nu le vedeau. Domnul Inglesia avea 
o minte strălucită şi un curaj de invidiat. Şi, mai presus 
de toate, era un om de onoare. 

Un val de tristeţe îl cuprinse pe Marty. 

— Da, era într-adevăr un om de onoare... 

Sinclair mîzgăli ceva în agendă. 

— Cît timp a trecut de cînd l-ai văzut ultima dată? 
întrebă el. 

— Mult. 

— Ce înseamnă pentru dumneata mult? 

— Cîteva luni. 

— Înţeleg. Spune-mi, tatăl dumitale avea duşmani? 

— Duşmani? Ce întrebare mai e şi asta? 

— O întrebare importantă, îi răspunse Sinclair. Ei bine... 
avea duşmani? 

— Parcă te lăudai că ştii o groază de lucruri despre 
tata. Dacă e aşa, atunci ştii foarte bine că avea mai mulți 
duşmani decît Saddam Hussein. 

Sinclair oftă. 

— Vreau doar să aflu adevărul. 

Adevărul? sc încruută Marty. Deci nu crezi că a 
suferit un infarct? 

— Medicul legist a spus că pare să fi fost un infarct. 
Mie, după nişte ani buni în meseria asta, nu prea îmi vine 
să mă iau după aparențe. Lucrurile nu sînt întotdeauna 
ceea ce par a fi. Se opri o clipă şi îl privi în ochi pe 
Marty. Ca să fiu cinstit, instinctul îmi spune că e vorba de 
o crimă. 

— O crimă? 

— Da. Ai observat expresia întipărită pe chipul tatălui 
dumitale? De douăzeci de ani mă ocup de asta şi am 
văzut tot felul de cadavre. Am învăţat să acord atenție 
detaliilor. Nu avea expresia unui om chinuit de durere 
fizică, ci a unuia care a fost trădat. 

— Cum adică trădat? 

— Ei, domnule English, poţi să omori un om într-o 
mie de feluri. 

Marty dădu din cap. După ce îi fusese dat să vadă în 
Vietnam, nu putea să nu-i dea dreptate polițistului. 

— Cînd se va şti precis? 

— Miine, răspunse Sinclair încercînd să-şi înăbuşe un 
căscat. Adică astăzi, completă el privindu-şi ceasul. E 
trecut de miezul nopţii. Raportul autopsiei va sosi în 
această după-amiază. [i arătă lui Marty o carte de vizită: 
Ăsta e numărul dumitale de la birou? 

Marty aprobă uimit. 

— Era în portofelul domnului Inglesia, explică Sinclair. 
— Deci mă vei suna? 

— Sigur că da. Contează pe mine, zîmbi el. 

ba auzul veştii despre moartea lui Tony Inglesia, 
Del Waters intrase într-o stare de şoc. Acum, in timp ce 
limuzina îl purta pe străzile întunecate ale oraşului Chi- 
cago către Sears Tower, simțea ceva cu totul diferit. 
Teamă. Nu era obişnuit cu acest sentiment. Cînd îşi dădu 
seama ce simte, teama i se transformă în furie. 

Pericolul de a pierde rețeaua de distribuție a mafiei 
era doar un pericol, nimic mai mult. Waters intenționase 
să îl folosească pe fiul lui Inglesia pentru a-l determina pe 
acesta să intre în jocul lui. Ce se va întîmpla acum, cînd 
Inglesia nu mai exista? 

Nu că Waters ar fi avut vreun sentiment pentru 
Inglesia; i-ar fi făcut o mare plăcere să-l omoare cu mîna 
lui. Problema era alta. Il deranja faptul că Inglesia murise 
fără să îi dea CD-ul. 

Waters nu se putea gîndi decît la timpul extrem de 
scurt pe care îl avea la dispoziție pentru a recupera CD-ul. 
Pînă la Super Bowl nu mai erau decît vreo optsprezece 
zile, timp în care nu putea să găsească scuze la nesfîrşit. 
Traficanţii de arme iranieni cu care lucra nu dădeau doi 
bani pe scuzele lui. Nu-i interesau decît banii gheață, de 
care el nu putea să facă rost, dacă nu găsea CD-ul. Spera 
din tot sufletul ca bătrînul să nu îl fi luat cu el în mormînt: 
oamenii lui căutaseră toată noaptea prin casa lui Inglesia, 
dar nu găsiseră nimic. 

Waters își concentră gîndurile asupra poziţiei 

periculoase în care se afla, în aceeaşi manieră în care 
obişnuia să se concentreze în Vietnam, cînd stătea acuns 
ore în șir în cîmpurile de orez, pîndind orice mişcare a 
soldaților vietnamezi, care îi căutau pe el şi pe Templeton. 
După un timp, îi amorţea degetul pe trăgaciul mitraliere: 
M-16, dar continua să aştepte nemișcat, aşa cum aşteaptă 
cobra să înhațe şoarecele. 

Waters privi nedumerit pe geam la Chicago River; 
trăia acum una din acele clipe cînd regreta că nu se află 
în Vietnam. Secretul dominării adversarului consta în a 
gîndi o mişcare înaintea lui. Întotdeauna reuşise să pună 
în practică această strategie, dar acum lucrurile stăteau 
altfel. Nu îi mai rămînea decît să spere că va găsi cît mai 
repede CD-ul lui Inglesia. 


Într-o zi senină, o persoană care se află la ultimul etaj 
al Turnului Sears poate să vadă șapte state. În ciuda acestui 
fapt, Mike D'Angelo nu înțelegea de ce turişti din toate 
părțile lumii se înghesuie să vadă peisajul de la o înălțime 
de cinci sute de metri. Veneau cu zecile de mii, în fiecare 
an, priveau prin geamurile imense, sporovăind încîntați pe 
limba lor, nemaisăturîndu-se de priveliştea ce li se 
deschidea în faţa ochilor. 

D' Angelo ajunsese mai devreme la Sears Tower şi, ca 
să-şi omoare timpul, se amestecase printre turişti, încercînd 
să descopere ce le plăcea atît de mult. Era foarte bucuros 
că Waters alesese acest loc pentru întîlnirea lor. Era ca un 
simbol, îşi zise el, al faptului că lumea îi stătea la picioare, 
acum, că Inglesia murise. Avea sub control tot ce mişca 
în raza lui vizuală. 

— Te-a şi cuprins mania grandorii, Mike? se auzi o 
voce tăioasă în spatele lui. 

Luat prin surprindere, D’ Angelo se întoarse şi îl văzu 
pe Del Waters cum nu mai fusese niciodată. Lîngă el 

stăteau doi bărbaţi îmbrăcați cu pardesie — agenți, mai 
mult ca sigur. 

Waters îl privi cu indiferență pe D'Angelo preț de 
cîteva clipe, apoi se uită iarăşi pe geam, prefăcîndu-se că 
admiră peisajul. ÎI disprețuise întotdeauna pe Tony Inglesia, 
însă pe Mike D'Angelo, mîna lui dreaptă, îl găsea demn 
de milă. Era prea brutal pentru gusturile lui rafinate, prea 
diferit de el, prea needucat. 

— Cred că ai auzit de moartea lui Tony... îl întrebă 
D' Angelo în şoaptă. 

Chipul lui Waters deveni de piatră, dar continuă să 
privească în depărtare. 

— De-aia am vrut să te văd. 

D’ Angelo dădu din cap satisfăcut. Avusese dreptate: 
Waters avea să-l bage în afacerea Escoba. 

— Se spune că a suferit un infarct, zise el, încercînd să 
mimeze un ton solemn. 

— Eşti un cretin, şuieră Waters printre dinți. Tu l-ai 
lichidat, nu-i așa? Dacă nu am fi într-un loc public, te-aş 
omori cu mîna mea. 

Străduindu-se să nu pară şocat de spusele lui Waters, 
D" Angelo făcu un pas înapoi. Voia să-l apuce de umeri pe 
Del Waters, să-l scuture puțin, ca să-l facă să vadă 
realitatea. Să-l facă să înțeleagă că el pusese lucrurile în 
ordine cînd îl trimisese pe Inglesia pe lumea cealaltă. Dar 
nu putea face asta, cu atîția oameni în Jur. 

— Del, mă iei prin surprindere, spuse el încercînd să 
pară neafectat de ameninţarea celuilalt. Credeam că o să fii 
mulțumit. Cu Tony afară din joc şi cu mine la conducerea 
organizației, putem să trecem la afacerea Escoba. O să-ți 
pun la dispoziție reţeaua de distribuţie. Asta urmăreşti, nu? 
După ce ați plecat voi, Tony mi-a spus totul. 

— Să înțeleg că ai CD-ul? 

Nedumerit, D'Angelo scutură din cap: 

— CD-ul? 

— Da. 

— Nu pricep ce vrei să spui, Del. Nu am nici un CD 
ŞI nici nu am auzit vreodată de aşa ceva. 

— Înseamnă că Tony nu ţi-a spus chiar totul. Constat 
că şeful tău a fost un om de onoare, pînă la urmă. Nu ţi-a 
spus absolut nimic despre această operațiune. Din cauza 
ta şi a lipsei tale de rațiune, patru sute cincizeci de milioane 
de dolari sînt blocaţi într-un cont din Elveţia. Waters zîmbi 
cu amărăciune cînd văzu expresia bulversată a lui 
D' Angelo. Da, aşa e. Patru sute cincizeci de milioane de 
dolari. lony e mort şi noi nu vom putea să luăm nici un 
cent din acel cont, dacă nu găsim CD-ul lui. 

— Ce legătură are CD-ul ăsta cu scoaterea unor bani 
dintr-o bancă? 

— Tu chiar eşti tîmpit. CD-ul avea codul de acces pe 
care îl foloseşte calculatorul pentru a efectua operaţiuni 
în contul respectiv. Avem fiecare cîte unul. Eu.. Torello 
de la Isaac Arrow... şi Tony. 

Lui Mike D'Angelo i se înmuiaseră picioarele. 

- Rahat, îți dai seama că Tony nu mi-a spus niciodată 
aşa ceva. Jur. Patru sute cincizeci de milioane? Ce facem? 

— Căutăm CD-ul lui Tony, asta o.să facem. 

Faţa lui D'Angelo se lumină brusc. 

— Hei, n-o! fi eu specialist în computere, dar am putea 
intra în calculatorul lui Tony de la Curandero ca să luăm 
codul. Ce zici? 

- Nu este atît de simplu. Codul nu e în computer, e 
pe CD. E ca un fel de parolă. N-avem CD-ul, n-avem nici 
codul. N-avem codul, n-avem acces la cont. Cînd am pus 
la punct acest sistem, am angajat un criptograf, ca să 
realizeze un cod cu trei căi de acces. El este singurul care 
cunoaşte sistemul ca pe propriul buzunar. Fiecare din noi 
accesează una. Trebuie să băgăm fiecare CD-ul în calcu- 
lator, oriunde am fi, la interval de o oră unul de altul, 
altfel banii nu se pot transfera. 

— Tony nu mi-a spus niciodată... niciodată... 

— Termină cu văicărelile. Acum trebuie să găsim CD-ul. 
Peste două săptămîni, sînt obligat să plătesc un transport 
de arme în valoare de două sute de milioane de dolari. 

— Dar ce s-a întîmplat cu cel care a conceput sistemul 
de codificare? Nu poate să vă dea alt CD? 

— Ar putea, rînji Waters, dacă ar mai fi în viață. După 
ce ne-a livrat codurile, l-am lichidat — îl privi sfidător pe 
D'Angelo — pentru a evita orice posibilitate de trădare 
sau înşelăciune. 

Falca lui D'Angelo căzu într-un mod cît se poate de 
sugestiv. Ştia că Waters este la fel de rece şi calculat ca 
o reptilă; văzuse la viața şi alți indivizi duri, dar nu-și 
putea imagina că ajunsese atît de departe. Deci Tony nu 
greşise cînd spunea că băieții de la CIA erau de zece ori 
mai răi decît mafioţii. 

— Spune-mi, atunci, de unde începem, zise el nervos. 
Se pare că pînă acum n-aţi găsit nimic. Aţi căutat acasă 
la Tony? Eu ce trebuie să fac şi unde trebuie să mă duc? 

— N-am găsit nimic acasă la Tony. Agenţii mei au 
căutat discul peste tot. I-am chemat chiar şi pe ăia de la 
FBI. 

— Atunci unde poate fi? La Curandero? 

— Tony era prea deştept ca să lase ceva atît de impor- 
tant într-un depozit în Goose Island. 

— Dar băiatul lui? Marty? Ştiu că Tony l-a ținut departe 
de afacerile lui, dar ar putea totuşi să ştie ceva. 

Waters îi aruncă un zîmbet de gheaţă. 


— Ar putea. 
— Deci Marty este singura noastră pistă în momentul 
de față. Păcat că va trebui să-l „şifonăm“... la urma 


urmelor, nu are nici o vină şi nu-i băiat rău. 
Waters se enervă. 
— Eşti sau nu eşti acelaşi om care l-a omorît pe tatăl 

lui? Îţi sugerez să-ţi fixezi priorităţile. Este vorba de patru 
sute cincizeci de milioane de dolari; o treime din ei sînt 
ai tăi. Mi se rupe dacă fiul lui Tony ajunge hrană la viermi. 
Ar trebui să gîndești la fel ca mine. Dacă English are 
CD-ul, trebuie să i-l luăm. Și, o dată luat, să nu lăsăm nici 
o urmă. Nu luăm prizonieri. Aşa fac eu afacerile. Ai 
înțeles? 

D' Angelo dădu din cap jenat. 

— Deci ce urmează? 

— Deja am cîțiva băieți care îl urmăresc. Îl vor interoga 
în dimineaţa asta la biroul lui. Cei de la Isaac Arrow îl 
vor lucra separat. 

— Se pare că te descurci şi fără mine. 

— Fără tine? Ce vrei să insinuezi, Mike? Tocmai ai 
omorît pe cineva, îți aminteşti? Vrei să spui că nu eşti 
suficient de tare să-l aranjezi pe băiatul lui Tony? Că nu 
vrei să te implici? Eşti în rahat pînă-n gît. Îţi sugerez să 
îți revii, dacă vrei să intri în afacerea din Belize. Sau 
trebuie să-mi găsesc alt partener? 

D'Angelo păli. , 

— Stai liniştit, îmi revin eu. O să fac rost de CD. Cei 
din Chicago nu te-au lăsat baltă niciodată. 

— Tony Inglesia nu m-a lăsat baltă niciodată. Waters 
îl prinse de umăr pe D'Angelo şi îl privi în ochi. Să nu 
îndrăzneşti să mă laşi baltă. Contez pe tine, auzi? Nu 
accept să mă dezamăgească cineva. Sau Tony nu ţi-a spus 
nici asta? Zimbi ironic şi îl slăbi pe D'Angelo din 
strînsoare. Ştii unde mă găseşti. 

Inima lui D'Angelo bătea cu putere, în timp ce Del 
Waters se îndrepta nonşalant către lift. Se întoarse şi 
rămase o vreme privind întinderea îngheţată a rîului Chi- 
cago. O făcuse de oaie de data asta. Dacă nu reușea să 
intre în afacere cu Waters, avea să fie pescuit în curînd 
din apele rîului. De Waters depindea viața lui, iar lucrurile 

se complicau. Acum omul aflat în cel mai mare pericol 
era Marty English. 


10 


Reiki stătea în uşa dormitorului, ținînd în mînă un 
plic mare. 

— Tocmai ai primit asta. șopti ea. Girăbește-te. închide 
teletonul. 

Deşi trecuse doar o oră de cînd plecaseră din Lake 
Forest, Marty îl sunase pe Ford Sinclair să afle dacă a 
apărut vreun indiciu nou în legătură cu moartea tatălui său. 

— Nimic altceva, Sinclair? întrebă el nerăbdător. Bine, 
atunci dă-mi, te rog, un telefon mîine. Vreau să fiu la 
curent cu tot ce aflați. E-n regulă, Sinclair. Am răbdare. 
Dar să mă suni neapărat după ce afli raportul medicului 
legist. Şi mai vreau să-ți spun un lucru: mi-ai fost de 
mare ajutor şi apreciez asta. 

Cînd închise telefonul, o văzu pe Reiki care stătea pe 
pat şi îl privea cu insistență. 

— Un curier a lăsat pachetul ăsta portarului nostru, 
acum cîteva minute, spuse ea. 

— Eşti sigură? Un curier la ora asta? E trecut de două 
noaptea... se miră el, uitîndu-se la ceas. 

— Aşa mi-a spus portarul. Tocmai a sosit. 

Marty îi luă plicul din mînă. 

— Hai, spune-mi, ce e? întrebă ea nerăbdătoare, în 
timp ce Marty îl desfăcea. Harta unei comori îngropate? 

— Nu, nu este o hartă. Marty zîmbi trist şi scoase din 
pachet o fotografie alb-negru ce înfățişa un băiat şi un 
cîine. E chiar comoara. Nişte vechituri, nimic mai mult. 
Nişte poze cu mine, cu cîinele meu Spot şi cu tata... Şi 
cu mama, rosti el ma: încet, răsfoind teancul de fotografii. 

Reiki îi zîmbi înţelegătoare. 

— A, îl văd pe Spot. Dar unde sînt Dick şi Jane? 
întrebă ea, luînd la rînd fotografiile. Se opri deodată şi 
faţa i se lumină: Doamne, ăsta eşti chiar tu? Ce bebeluş 
adorabil în pielea goală! 

— Mişto funduleţ aveam, nu? spuse el, răsfoind în 
continuare. Măi să fie... B. B. King — Live at Cook County 
Jail! Marty ținea CD-ul în mînă cu expresia unui copil 
care a primit prima lui bicicletă. Mie îmi plăceau The 
Doors, iar lui tata Glenn Miller, deși favoritul nostru era 
B. B. King. Batu cu degetul in carcasa CD-ului. Păcat, 
am discul ăsta. Dar, în fond, nu-mi strică două exemplare... 
Pentru o clipă, ochii lui Marty deveniră visători, explorînd 
parcă propriul său trecut. Doamne, cît îmi place muzica 
blues! 

— Ştiu. 

— Cred că toată lumea ştie. 

— Cel puţin toată lumea de la Bergman. Lee mi-a spus 
că tu fredonezi piese de-ale lui B. B. King cînd eşti singur 
în birou. Cred că ai înnebunit-o de tot cu „The Thrill Is 
Gone“, spuse ea cu un reproş uşor în glas. 

— „The Thrill Is Gone“... vocea lui Marty tresări şi 
ochii i se luminară. Era preferata lui tata. Ştii, Reiki, am 
avut şi noi perioade cînd ne-am înţeles foarte bine unul cu 
altul. Nu era totul numai împuşcături şi gangsteri. Sau 
certuri pe marginea politicii. Între noi a existat o legătură 
foarte puternică... 

Marty îşi aduse aminte de ziua cînd se întorsese din 
Vietnam, tuns aproape chilug şi cu o stea argintie pe 
piept. Începînd cu acea zi, adolescenţa furtunoasă a lui 
Marty nu a mai stat ca o piedică în calea comunicării 
dintre ei doi. În acea zi tatăl său l-a declarat bărbat în 
toată firea şi au început să-şi reconstruiască relația. Au 
recurs la muzică, în special la blues, căci era singurul 
lucru pe care îl iubeau amîndoi. 

— Ce spunea Pablo Casals? întrebă brusc Marty. Că 
muzica ar putea salva lumea? 

— Ceva de genul ăsta. 

— Nu ştiu cum e cu lumea în general, dar pe noi doi 
sigur ne-a salvat. Atunci era singurul lucru pe care îl 
aveam în comun, spuse el, ținînd CD-ul în mînă. Nu prea 
pare mare lucru. 

— Majoritatea oamenilor nu au nimic în comun cu 
părinţii lor, îi răspunse ea domol. Ce-ai zice să ascultăm 
împreună piesa despre care vorbeai? 

EI dădu din cap, îi intinse CD-ul şi ea se indrepta spre 
dulapul vechi adus din Indonezia, în care se aflau 
televizorul şi combina muzicală. Preţ de cîteva minute tot 
umblă pe la butoane, apoi se întoarse cu fața spre Marty 
Şi, cu mîinile în şold, îl anunţă: 

— Combina nu merge. 

— Cum nu merge? întrebă el, ridicîndu-şi privirea. La 
dracu’, abia am cumpărat-o. 

— Da, sigur, se enervă ea. Acum patru ani. 

— Chiar a trecut atîta timp? 

— Gîndeşte-te că noi sîntem împreună de șapte ani. 

El îi aruncă o privire care spunea ceva de genul „ştiu 
unde baţi“. In ultimul timp, Reiki nu rata nici o ocazie 
să-i reamintească de cît timp erau împreună. 

— Bine, chiar şi aşa, spuse el ignorîndu-i ultima 
remarcă, nu avea cum să se strice. O folosim foarte rar. 

— Încearcă tu. Se ştie că bărbaţii se înţeleg de minune 
cu ultimele descoperiri ale tehnologiei de vîrf, îi spuse ea 
rizînd. 

Marty luă CD-ul şi îl puse în combină. Apăsă butonul 
play. Nimic. Se încruntă şi îl apăsă din nou. Iarăşi nimic. 

— Da, ai dreptate, acceptă el. E moartă şi îngropată. 

— Poate că ar trebui să faci şi tu ce fac alți bărbați, 
cînd creierul nu-i mai ajută. Adică, să dai un pumn zdravăn 
în combină, să-ți foloseşti muşchii ăia plini de testosteron. 

Dar poţi să incerci şi o abordare mai inteligentă. Încearcă 
să pui exemplarul tău, poate că CD-ul ăsta e defect. 

— Nu, nu era sigilat. Probabil că tata l-a mai ascultat. 
Hai să mergem pe ideea aia inteligentă a ta. 

Marty se apucă să caute prin colecţia lui de CD-uri. 
După ce găsi albumul, puse discul'și apăsă play. 
Instantaneu, încăperea se umplu cu acordurile asurzitoare 
ale piesei „The Thrill Is Gone“. 

— Doamne! strigă Reiki, acoperindu-şi urechile cu 
mîinile. Dă mai încet! 

— Îmi pare rău, spuse Marty reducînd volumul. 

Privind nedumerit CD-ul cu B. B. King pe care îl 
ținea în mînă, se lăsă să cadă în fotoliu, încercînd să 
găsească motivul pentru care tatăl său îi trimisese un CD 
defect. Gîndurile lui o luară la goană urmărind o succesiune 
de imagini, pînă reuşi să le elimine pe toate în afara uneia: 
un CD argintiu. Imaginea i se fixase în faţa ochilor, refuzînd 
să dispară. Brusc Marty îşi aminti... 

CD argintiu. 

Sări în picioare, ò prinse pe Reiki de mînă şi o trase 
după el afară din dormitor. 

— Unde mergi? ... Marty ... ce dracu... 

— Vreu să-ți arăt ceva. 

— Sper să merite efortul. 

— Al încredere în mine. O să merite. 

Cînd intrară în birou, Reiki îşi dăduse deja seama despre 
ce e vorba şi se grăbi să aprindă calculatorul. Monitorul 
porni, afişînd o imagine albastră. Marty se aşeză pe scaun. 

— Începem, spuse el dînd dublu clic pe mouse. 

Reiki îl bătu prieteneşte pe umăr. 

— Hai să vedem, Einstein, dacă teoria ta e valabilă. 

— Da, hai să vedem. 

Marty intră în meniul de programe şi selectă drive-ul 
de CD-ROM. Puse discul. Încă două clicuri şi se auzi un 
fîşiit. Pe ecran apăru numele unui director. 

— Ai dreptare, strigă ea, nu e un CD cu muzică. 

— Da, dar tot n-am rezolvat nimic. Nu există nici un 
fişier în directorul ăsta. 

— Poate că este un fişier salvat într-un alt format. 

Marty se lumină la față. 

— Da. Am să selectez toate formatele, să vedem dacă 
recunoaşte ceva. 

În partea stîngă a monitorului, apărură următoarele 
inițiale: 


ING. TIF. 


— Ia te uită, exclamă Reiki cu interes. TIF. Tag Image 
File Format. 

Nelămurit, el se încruntă. 

— Un fişier imagine. E ciudat. 

— Crezi că ING pot fi inițialele de la Inglesia? întrebă 
ea. 

— Da, ar putea fi. Dar nu putem să deschidem fişierul 
cu acest format, fiindcă nu avem un program de prelucrare 
imagini cum ar fi Photoshop, oftă el. 

Apăsă totuşi butonul mouse-ului, dar pe monitor apăru 
următoarea înştiinţare: 


APLICAŢIA ÎN CARE A FOST CREAT 
FIŞIERUL NU POATE FI GASITA 


Marty scoase CD-ul. 

— Zak are programul Photoshop, nu-i aşa? 

- Da. 

Marty se răsuci în scunul rotativ şi o privi în ochi. 
— La departamentul „Creaţie“ am investit o avere în 


software. 
— Crezi că discheta are de-a face cu moartea tatălui 


tău? 

— Poate, spuse el căzînd pe gînduri. Dar nu voi şti 
sigur pînă nu voi afla ce conţine acel fişier. Și voi afla 
chiar mîine. 


II 


Cizairea Wynn Bergman, impresionantă, semăna cu 
un turn din filmele SF. datorită faptului că era construită 
din marmură şi oțel. Asemănarea sugerase detractorilor 
companiei o imagine la care recurgeau în mod ironic 
numind-o „Marea sculă“. 

Dar Wynn Bergman Advertising reprezenta mult mai 
mult decît o faţadă impunătoare. O dată intrat pe uşile de 
sticlă, rămîneai impresionat şi surprins. Holul de primire 
era o bijuterie arhitecturală, un fel de atriu deosebit de 
înalt, deasupra căruia exista un luminator ce punea parcă 
în practică sloganul companiei: „Cerul este limita noastră“. 

Din atriul cu fîntînă arteziană în cascadă şi plante din 
cele mai diverse soiuri se putea ajunge cu scările rulante 
sau cu liftul la oricare din cele optsprezece etaje cu ateliere 
modulare, unde lucrau o mie cinci sute de angajați 
permanenți. Două din etaje erau repartizate în întregime 
departamentelor de „Finanțe şi Resurse Umane“, trei 
găzduiau „Producţia“, patru „Media“ şi încă trei erau 
repartizate departamentelor „Servicii clienți“ şi „Creaţie“. 
Deasupra tuturor, tronau cele două etaje destinate 
conducerii companiei. Acolo sus, în aerul rarefiat al man- 
agementului înalt, puterea ți se ridica uşor la cap. Dar 
astăzi, în timp ce urca cu liftul către etajele conducerii, 
Marty nu mai simţea beţia puterii, ci doar o imensă scîrbă. 


Marty intră în biroul lui Wynn Bergman la cîteva 
minute după ora şapte. Voia să fie primul care să vorbească 

cu părintele fondator al companiei, acum în virstă de 
șaptezeci şi cinci de ani. 

— Felicitări, Marty, şuieră Wynn în timp ce vorbea la 
telefon, făcîndu-i un semn de salut printr-un nor de fum. 

Ca de obicei, bătrînul vorbea la telefon. Și, tot ca de 
obicei, fuma ca un şarpe pufăind țigară după țigară, ca şi 
cum tutunul ar fi fost mai sănătos decît laptele. 

Wynn făcu un semn cu capul înspre scaunul de piele 
din fața biroului său şi Marty se aşeză, gîndindu-se că 
într-o bună zi acesta ar putea deveni al său - mat puțin 
decorațiunile interioare, bineînţeles. 

Concepţia lui Wynn Bergman despre stilul de design 
contemporan era o versiune terifiant de scumpă a unui 
interior de tipul desenelor animate SF: scaune albe cu 
piedestal, gresie stălucitoare pe jos, pereți tapetați cu o 
țesătură din fibre vegetale, pe care tronau imagini din 
diverse campanii ale firmei, şi premiile acordate companiei 
de-a lungul anilor. Combinația nu era tocmai pe gustul lui 
Marty, care prefera aranjamente mai puţin bătătoare la 
ochi. 

Wynn termină de vorbit la telefon, apoi se întoarse 
zîmbind către Marty: 

— Bună treabă, Marty, exclamă el. Ai obţinut un con- 
tract de zile mari! 

— Da, este unul din cele mai bănoase contracte de 
pînă acum, trebuie să recunosc, zîmbi Marty. 

Bătrînul îl privi insistent, făcînd să-i pălească zîmbetul 
de pe buze. 

— Nu cred că ai venit la mine doar ca să discuţi despre 
Isaac Arrow. 

— Nu, recunoscu Marty. 

— Ai vrut cumva să-ți reaminteşti cum arată biroul 
meu, ca să-ți faci planuri cum să-l decorezi cînd îți vine 
rîndul? Sau... 

Wynn îşi lăsă mai Jos pe nas ochelarii cu lentile bifocale 
şi îl privi pe Marty cu interes. 

Marty se temuse de acest moment. Nu îi făcea deloc 
plăcere să îi aducă veşti proaste, mai ales acum, cînd 
bătrinul se bucura de afacerea cu Isaac Arrow. Dar asta 
făcea parte din îndatoririle lui Marty în calitate de 
vicepreşedinte responsabil cu operațiunile interne şi nu 
avea de ales. Simţi un nod în gît. 

— Se pare că avem o problemă, spuse el direct. 

— La dracu’! Spune-mi şi mie cînd nu avem noi o 
problemă. 

Marty zîmbi, dar era un zîmbet solemn, care indica în 
mod clar că exista o problemă mult mai mare decît 
aducerea spotului unui client în finala Super Bowl. Wynn 
simți încordarea din aer şi îşi mai aprinse o țigară. 

— Consiliul Director de la National Home Products 
tocmai a aprobat cumpărarea acțiunilor lor de către Hexall 
Industries, începu Marty. 

— Şi care-i baiul? întrebă Wynn, scuturînd scrumul în 
scrumieră. 

— Mi-a şoptit o păsărică despre intenţia celor de la 
Hexall de a transfera contractul de publicitate al NHP-ului 
agenției din New York a Hexall-ului. 

— La Todd, Gattwick şi Lorenz? 

Marty dădu din cap, surprins de faptul că Wynn nu 
manifesta nici o reacție. Calmul putea face parte din 
imaginea pe care şeful său şi-o crease cu atîta grijă. Deşi 
Bergman era destul de înaintat în vîrstă şi silueta i se cam 
rotunjise, datorită cotletelor consumate ani de-a rîndul la 
restaurantul Gene and Georgetti, nu-şi pierduse nici unul 
din instinctele de rechin, care îl făcuseră să reuşească în 
lumea publicității. Ştia la fel de bine ca şi ceilalți că 
reclamele nu sînt un joc. Dimpotrivă, sînt o luptă perpetuă. 

— Fabrica Hexall de aparate electrocasnice şi electrice, 
nu? întrebă Wynn calm. Sînt de acord că Todd ştie cum 

să promoveze produse electrocasnice... dar o şti oare să 
promoveze şi produse medicale şi cosmetice? 

— Habar nu are... lucru care, de la sine înţeles, explică 
fascinația pe care a exercitat-o asupra clientului. 

Marty zimbi cu amărăciune. 

— Inteleg. 

Wynn se lăsă pe spate în scaun şi privi în gol, 
aprinzîndu-şi a Dumnezeu ştie cita ţigară. 

— NHP-ul este al doilea contract al nostru din punct 
de vedere financiar, remarcă el. 

— Valoarea totală este de şase sute de milioane de dolari. 

Wynn strivi ţigara în scrumieră şi se ridică în picioare. 

— Cincizeci la sută din ei îi avem de la media, cu un 
procent de douăzeci la sută, nu-i aşa? 

— Aşa e. Agenţia are un profit anual de o sută douăzeci 
de milioane de dolari. 

— E ceva, murmură Wynn, jucîndu-se cu pachetul pe 
jumătate gol. Ha: să trecem acum la partea mai dureroasă. 
Care sînt estimările tale pentru contractele noi de anul 
acesta? 

— Vreo două sute de milioane. 

— O pierdere de patru sute de milioane de dolari? 

Wynn reuşise să pară calm, chiar şi atunci cînd 
pronunţase cuvintele o pierdere de patru sute de milioane 
de dolari. La naiba, Wynn văzuse destule la viaţa lui, dar 
Marty nu credea că nu îl trec toate năduşelile. 

— În cifra asta, nu este inclus contractul Isaac Arrow, 
Wynn, răspunse Marty. Cu Arrow mai adăugăm trei sute 
de milioane de dolari. 

— Deci, dacă îi taxăm corect pe cei de la Isaac Arrow 
Şi facem un plan bun de media, vom produce cinci sute de 
milioane, în total, din contracte noi? Asta încerci să-mi spui? 

— Da, asta încerc să îți spun. 

Contractul cu Isaac Arrow căpătase deodată o 
importanță covirşitoare. 

Wynn oftă din greu şi, parcă citind gîndurile lui Marty, 
spuse: 

— Se pare că fără Isaac Arrow dăm de belea. Dacă nu 
îndeplinim contractul, pierdem în total aproape patru sute 
de milioane, iar dacă se întîmplă acest lucru, va trebui să 
luptăm pe viață şi pe moarte, spuse Bergman scuturînd 
din cap. 

— Acest lucru nu se va întîmpla, Wynn. 

Bergman zîmbi sobru şi se ridică în picioare. 

— Deci mă lași să cred că ai niște ași în mînecă? 

— Întotdeauna am nişte ași în mînecă, rînji Marty. 

— Da, în fond, n-am de ce să mă mir... doar ești 
ucenicul vrăjitor, nu? 

— Ai dreptate, spuse Marty pe un ton ce trăda siguranță 
de sine. 

În realitate, nu avea nici cea mai vagă idee despre 
modul în care va rezolva această problemă. Apele se 
învolburau şi trebuia să găsească o soluție cît mai repede. 
De data aceasta, nici Wynn nu i-o putea oferi. 


După ce ieşi din biroul lui Bergman, Marty se hotărî 
să dezlege misterul CD-ului. Ce anume se afla pe acea 
dischetă şi ce legătură ar fi putut avea cu moartea tatălui 
său. Aceste întrebări îl frămîntau din clipa în care el şi 
Reiki descoperiseră că nu era un CD cu muzică, deşi 
fusese făcut să pară a fi. 

Coborî spre departamentul „Creaţie“ ca să îl găsească 
pe Zak Restin. După ce uşile liftului se deschiseră, liniştea 
fu spulberată de nişte acorduri violente de chitară electrică. 
Marty se luă după zgomot şi ajunse în birourile lui Zak, 
unde găsi şi sursa „muzicală“: o combină răcnea din toate 
puterile un rock alternativ. Zak se plimba printre cei zece 
artişti aşezaţi fiecare la computerul lui. 

La departamentul „Creaţie“ auzea: întotdeauna muzică 

ciudată, vedeai coafuri trăsnite şi tipi boemi. Fără aceste 
mici detalii însă, atelierul ar fi arătat ca orice alt birou de 
furmă. Cu zece ani înainte, cînd Marty îşi începuse cariera 
la Bergman, aici existau doar planşete, suluri de hîrtie, 
rigle, markere colorate şi cutere. Acum, atelierul de creaţie 
semăna mai degrabă cu un paradis al hackerilor: zeci de 
computere aliniate lîngă perete şi nici măcar o schiță sau 
un proiect desenat manual. 

Cînd îl văzu pe Marty în mijlocul camerei, Zak îi făcu 
cu mîna: 

— Salut, băiete, care-i problema? 

Marty se uită prin încăpere şi spuse: 

— Putem să mergem în biroul tău, să stăm de vorbă 
între patru ochi? 

— Sigur. E cam haos pe-aici, nu? răspunse el 
ațintindu-şi privirea asupra hiîrtiilor din mîna lui Marty. 

— Ca de obicei. 

— Pare ceva serios, spuse Zak conducîndu-l pe Marty 
în biroul său. 

— Nu e foarte serios. 

— De ce oare nu-mi vine să te cred? 

— Mă depăşeşete, zîmbi Marty, căutîndu-şi un scaun. 

Zak închise uşa. 

In birou era o dezordine infernală. Lîngă o tablă de şah, 
pe care piesele aşteptau următoarea mutare, zăcea o cutie 
de carton deschisă, în care se aflau resturile unei pizza 
vegetariene. Pe jos, erau teancuri de reviste şi adevărate 
piramide de cutii goale de suc. Desigur, existau şi indicii că 
în actl birou se şi muncea: rafturi cu CD-uri, dosare cu 
printuri laser şi proiecte publicitare realizate cu ajutorul 
computerului, precum şi o gamă largă de reviste în domeniu: 
Ad Age, Communication Arts, MacWorld şi Wired. 

— Scuză-mă pentru dezordine, spuse Zak peste umăr, 
în timp ce împingea o pungă cu rufe murdare sub scaun. 
Ia loc te rog. 

Se aşezară amîndol. 

— Bine, spuse Zak între două înghițituri de suc. 
Spune-mi doar un lucru înainte să începem. Va fi dureros? 
Va trebui să mă aplec şi să mă ţin cu mîinile de glezne? 

Marty rise şi scutură din cap. 

— Îţi promit că nu vei simţi nimic. 

— Las” că vă ştiu eu... la fel spuneţi toți. Hai să lăsăm 
pluma. Ce s-a întîmplat? E ceva în neregulă cu contractul 
Arrow? Sau sînt concediat? 

Ştii bine că nu e vorha de așa ceva. La naiba, în 
clipa în care spotul Arrow începe să fie difuzat, lui Zak 
Restin îi va fi asigurat un viitor măreț. Probabil o 
promovare şi un comision pe deasupra. 

— Ce ai acolo? întrebă Zak, arătînd spre plicul şi hîrtiile 
din poala lui Marty. 

Marty scoase discheta din plic şi i-o arătă. 

— Vreau să văd documentul ăsta în Photoshop. 

- B. B. King? rînji Zak. Doamne, Marty, n-o să 
meargă. Nu poți să citeşti formate de muzică în Photoshop. 

Marty zîmbi liniştitor. 

— Pune-l şi ai să vezi. 

- Nici o problemă, maestre. Dar spune-mi şi mie ce 
dracu’ vrei să vezi, întrebă Zak în timp ce punea discheta. 

— Nu am nici cea mai vagă idee. 

— Probabil că nu o să vezi nimic, declară Zak. Puse 
cursorul pe icoana de lansare şi apăsă dublu clic. 
Photoshop-ul apăru pe monitor. Să mă ia dracu’... chiar 
e ceva de văzut aici! 

Marty îşi ţinu răsuflarea. Își cunoştea tatăl foarte bine 
şi ştia că el nu i-ar fi trimis nici o informaţie secretă 
legată de afacerile mafiei — ținuse mai mult ca oricare 
altul ca Marty să ducă o viaţă normală. Cu toate acestea, 
inima îi bătea nebuneşte. 

În cele citeva secunde cît a durat deschiderea 


94 


documentului, starea de nervozitate a lui Marty creştea 
cu fiecare pixel şi fiecare rînd ce apăreau pe ecran, pînă 
la conturarea imaginii finale. Era o creatură hidoasă, 
asemeni unui gargui. 

— Arată ca monstrul ăla din Predator, nu ţi se pare? 
glumi Zak. Te-ai apucat de studiul hieroglifelor? 

— Nu. 

Mintea lui Marty aproape că o luase razna. Se aplecă 
peste umărul lui Zak ca să vadă mai bine. Deşi nu ştia 
exact la ce să se aștepte — o serie de coduri. o listă cn 
oamenii mafiei, poate situația financiară a tatălui său — 
această imagine îl lăsă cu gura căscată. 

— Văd şi eu că e o hieroglifă, dar de ce provenienţă? 
Nu pare a fi egipteană. 

— Nu. Sigur nu este egipteană. E prea ciudată, se 
strimbă Zak. 

Marty dădu din cap absent, încercînd să stabilească o 
posibilă legătură între tatăl său şi hieroglifă. Cînd Zak 
mări imaginea, Marty observă două grupe de numere, 
unul la dreapta şi celălalt la stînga hieroglifei. 

— Ce e cu numerele astea, Zak? 

— Hmm... I-N-T urmate de nouă cifre. M-ai avut la 
faza asta. Nu am văzut niciodată aşa ceva în Photoshop, 
spuse el bătînd cu degetul în partea dreaptă a ecranului. 
Dar cealaltă serie... reprezintă rezoluţia şi mărimea 
formatului... şi numărul de biţi, care formează imaginea. 
Adică toate datele de care are nevoie calculatorul ca să 
reproducă exact imaginea. Pentru computer, e un fel de 
amprentă, un cod de identificare. 

— Fă-mi un serviciu şi printeaz-o. 

— Nici o problemă. Zak făcu un clic cu mouse-ul şi se 
aprinse ledul verde al imprimantei. Apoi se auzi fişiitul 
hîrtiei trecînd printre role şi două bip-uri. E gata, spuse 
el, dîndu-i lui Marty foaia scoasă din imprimantă: 

Explică-mi şi mie cum de... a ajuns chestia asta pe un 
disc de muzică? 

— E o poveste lungă, răspunse Marty, băgînd CD-ul în 
plic. 

Chipul lui Zak se întunecă. 

— Doar n-o fi ceva în legătură cu Arrow, ceva ce a 
apărut în ultima clipă? Vreun rahat de logo, pe care vor 
să-l folosim în spot... avem şi noi un termen limită, Super 
Bowl e peste optsprezece zile. 

— Nu, nu este vorba de o surpriză apărută în ultimul 
minut, spuse Marty, ducindu-şi in glumă mina ia piept, pe 
onoarea mea de cercetaş. Şi nu are nici o legătură cu 
Isaac Arrow, zîmbi Marty, privind încă o dată imaginea 
ciudată de pe hirtie. Absolut nici o legătură. 

Marny se întoarse în birou la nouă şi un sfert. Îşi citi 
e-mail-ul. Pe ecran apăru un mesaj de la Carson Page: 


MARTY 
ÎNTÎLNIREA DE AZI DE LA ISAAC ARROW A 
FOST ANULATĂ. VIN EU LA BERGMAN. NE 
VEDEM LA 11, CARSON. 


Marty privi în jur. Era un dezastru. 

— Rahat! exclamă el în şoaptă. 

— Marty? 

— Da? întrebă el, ridicîndu-şi privirea. 

Lee Wilde se afla la uşă în compania a doi bărbaţi, pe 
care el nu-i mai văzuse niciodată. 

— Scuză-mă, Marty, zîmbi ea fals, dar tocmai veneam 
încoace cu raportul pe care ţi-l promisesem — ridică o 

foaie de hirtie — cînd i-am întîlnit pe aceşti doi domni la 
biroul de recepţie. Spuneau că te caută pe tine şi, cum știi 
că sînt bunul samaritean în persoană, m-am oferit să le 
arăt unde este biroul tău. 

Marty ocoli biroul, zimbindu-i lui Lee cu subînțeles şi 
îi luă hiîrtia din mînă. Lee Wilde nu fusese niciodată bunul 
samaritean; probabil ardea de nerăbdare să afle ce treabă 
aveau cei doi indivizi, desprinşi parcă din filmele de 
spionaj, cu unul dintre directorii agenţiei. 

Unul din cei doi indivizi o privi insistent pe Lee şi 
apoi se uită spre uşa larg deschisă. 

— Credeţi că este posibil să stăm de vorbă cu 
dumneavoastră în particular, domnule English? . 

— Nici o problemă. Se întoarse către Lee, cu raportul 
în mînă. Ce-ar fi să discutăm mai tîrziu despre asta? 

Lee mormăi un „da“ nesigur, apoi ieşi din încăpere. 

— Se pare că ştiţi deja cum mă cheamă, remarcă Marty, 
dar eu nu cunosc numele dumneavoastră. 

Cei doi zîmbiră înţepat, cu expresia inconfundabilă a 
angajaţilor guvernamentali. Erau agenți federali. Tatăl lui 
i-ar fi ghicit imediat, dar nici el nu se înşela. Aveau toate 
caracteristicile, de la costum pînă la atitudine. 

— Sîntem agenţi federali, domnule English, răspunseră 
ei scoțîndu-şi legitimaţiile. 

Bingo. Ghicise. 

— Numele meu este Roger Kemper, iar al partenerului 
meu — Max Harper, spuse cel cu fața imobilă, dînd mîna 
cu Marty. 

Tatăl lui Marty îl învățase că din stringerea de mînă 
a unui om poți afla la fel de multe ca şi din priviri. Roger 
Kemper îi strînsese mîna ferm, dar artificial; pielea miinii 
lui era aspră şi bătătorită. Marty îl privi în ochi, sperînd 
să găsească o trăsătură de caracter relevantă, dar ochii nu 
trădau nimic. 

— Luaţi loc, îi invită Marty, încercînd să pară cît mai 
la largul lui şi se aşeză la birou. 

Agenţii dădură din cap şi se aşezară, rămînînd cu 
pardesiele pe ei. 

— Cu ce vă pot ajuta? 

Kemper îşi puse palmele între genunchi. 

— Cred că ştiţi. 

— Nu, nu cred că ştiu, răspunse Marty iritat. 

În birou se lăsă o linişte apăsătoare. Agenţii îl priviră 
insistent, așteptînd parcă un alt răspuns. 

— Este posibil să fi atins un subiect prea dureros, 
spuse Kemper în cele din urmă. V-aţi simți mai bine dacă 
am discuta în altă parte? Putem să trecem deseară pe la 
Astor, dacă vă convine. 

Marty încercă să nu pară şocat. La Astor? Deci 
nenorociţii ăştia ştiau şi unde locuieşte. Nu avea de gînd 
să-i lase să îi invadeze viața particulară. În nici un caz. 

Le adresă un zîmbet politicos, bine studiat. 

— Nu cred că este necesar. Vom sta de vorbă chiar aici. 

— Bine, spuse Kemper, scoțînd din buzunarul 
pardesiului un carnet şi un pix. Apreciem atitudinea 
dumneavoastră cooperantă. Deci, domnule English, cînd 
l-aţi văzut ultima oară pe tatăl dumneavoastră? 

— Acum cîteva luni. 

Apucase să răspundă la întrebare fără să se gîndească. 
De fapt, îl văzuse ultima oară în noaptea aceea, ţeapăn şi 
vînăt, sub o pătură. 

— A, şi azi-noapte, adăugă el repede. 

Brusc, chipul agentului Kemper se lumină, ca şi cum 
un păpuşar ar fi tras de sfori şi i-ar fi întins un zîmbet pe 
față. 

— Vreau să spun azi-noapte, cînd m-am dus la Lake 
Forest să-l identific. 

— Oh, înțeleg, se dezumflă Kemper. Totuşi, cînd ați 

vorbit ultima dată cu el, v-a pomenit ceva în legătură cu 
afacerile lui... cu activitățile lui din străinătate? 

— Nu vorbeam niciodată cu el despre afaceri. M-a 
ținut departe de acel aspect al vieţii lui. 

— Bineînţeles, aprobă Harper, făcîndu-i un semn 
partenerului său. Dar în decursul anilor, poate în treacăt, 
nu a menţionat cumva cîteva din numele asociaţilor săi? 

Marty se încruntă. 

— După cum v-am spus, mă ținea departe de lumea 
lui... total. Și eu l-am ţinut departe de viața mea. 

Se simți deodată copleşit de regrete. işi dori brusc să 
poată minți în legătură cu ceva, să poată spune că el şi 
tatăl său au fost, într-adevăr, apropiați. Adevărul era că 
Marty nu avea habar de ce se petrecea în viaţa de zi cu 
zi a lui Tony Inglesia. 

— L-aţi ținut departe de viața dumneavoastră prin faptul 
că v-aţi schimbat numele, asta vreți să spuneți? întrebă 
Kemper. 

— Da, răspunse Marty. Gangsterii nu sînt prea apreciaţi 
în- meseria mea. 

— Înţeleg, înțeleg, spuse Kemper condescendent, ca şi 
cum ar fi înțeles prin ce trecea Marty. 

— Ați fost contactat de cineva de la moartea tatălui 
dumneavoastră? întrebă Harper. 

— Sau, adăugă Kemper, aţi primit vreun mesaj sau 
corespondenţă? 

Marty scutură din cap. 

— Ar fi trebuit? 

— Nu, dar exista posibilitatea, răspunse Harper. 

— Avem motive să credem că veţi fi contactat, domnule 
Marty, spuse Kemper. Nu vă deranjează dacă vă spun pe 
nume? 

Pe Marty chiar îl deranja, dar avea lucruri mai 
importante de făcut, decît să le dea celor doi o lecție de 
bune maniere. 

— Credeţi că voi fi contactat? întrebă el sceptic. De 
către cine? 

— Îmi pare rău, interveni Harper. Nu putem divulga 
această informaţie, cel puţin nu în acest moment. 
Înțelegeţi... nu în timpul unei anchete. 

— Bine, dar atunci spuneti-mi măcar de unde ați aflat 
că voi fi contactat. 

Kemper zîmbi. 

- De la informatorii noştri, desigur. 

— Informatori? 

— Ați fost contactat sau nu? întrebă Kemper 
nerăbdător, bătînd cu pixul în agendă. 

— Cine dracu” să mă contacteze? Şi de ce vă interesează? 

— Nu pot să vă răspund. E confidențial. 

— Confidenţial? întrebă Marty exasperat şi îi privi pe 
cei doi neîncrezător. 

— De la ce agenţie spuneţi că sîneți? 

- De la FBI. 

Marty se ridică în picioare. Nu-i plăcuse acest joc de 
la început, însă acum i se părea de-a dreptul dubios. 

— De la FBI? repetă el. Am vorbit deja cu nişte agenţi 
FBI azi-noapte. Am vorbit şi cu reprezentanţii Poliţiei. 
N-am putut să le spun nimic, aşa cam nu pot s-o fac nici 
acum. Habar n-am ce anume ar trebui să ştiu. Sau ce 
credeți voi că ar trebui să știu. Făcu o pauză, după care 
continuă pe un ton iritat: Consider că eu sînt acela care 
ar trebui să vă pună vouă întrebări. 

Cei doi agenţi se ridicară. Kemper îl măsură din cap 
pînă în picioare, ca şi cum ar fi vrut să spună că avusese 
de-a face cu multe rude îndurerate ale victimelor în cariera 
lui şi înțelegea că Marty nu avea chef să i se pună întrebări. 

— Tot ce a lăsat Tony Inglesia în urma lui sînt nişte 
semne de întrebare, spuse el. Acesta este motivul pentru 
care ne aflăm aici. 

— Atunci vă pierdeţi timpul, îl repezi Marty. Aţi intrat 

la mine în birou, ca şi cum v-aş fi dator cu ceva. Tony 
Inglesia o fi fost un gangster din punctul vostru de vedere, 
dar nu şi din al meu. Imi era tată. V-am mai spus că nu 
ştiu decît că a fost găsit mort noaptea trecută, acasă la el. 
La dracu”, nici măcar nu am aflat care sînt concluziile 
medicului legist. 

Kemper îşi îndesă agenda în buzunarul de la pardesiu 
şi dădu din cap în direcția partenerului său. 

— Sinucidere, spuse el în timp ce deschidea uşa. Tatăl 
dumneavoastră s-a sinucis. 

ADD Aşa au spus? Vocea lui Ford Sinclair 
trăda uimire, chiar şi prin telefon. Eşti sigur că au spus 
sinucidere? 

Marty stătea rezemat în scaun şi mizgălea ceva pe o 
agendă galbenă, dar la auzul vorbelor lui Sinclair, se aplecă 
în față şi depărtă receptorul de ureche, privindu-l 
exasperat. Ce-avea omul ăsta, era surd sau prost? Duse 
din nou receptorul la ureche. 

— Da, chiar aşa au spus. Sinucidere. 

— La ce oră au venit la tine? 

— Mm... pe la nouă şi jumătate. De ce? 

Pierdut în gînduri, Marty mizgăl de ce pe foaia 
galbenă.: 

— De ce? exclamă Sinclair. La dracu’, Marty, am stat 
lînă medicul legist şi am privit autopsia timp de două ore, 
aşteptind raportul oficial. Il am în mînă. Tocmai a fost 
emis. 

— Atunci cum naiba ştiau ăia doi cauza morţii tatălui 
meu, înainte ca medicul legist să întocmească raportul? 
întrebă Marty. 

— Să mă ia dracu” dacă ştiu, mormăi Sinclair. 

— Ce mai scrie în raport? 

— Scrie că tatăl tău a murit în urma unei supradoze de 
droguri. Cauza morţii este trecută atac de cord. Concluzia 
este că s-a sinucis. 

— Tatăl meu nu s-a sinucis. Nu ar fi făcut niciodată un 
asemenea gest. 

Tăcură amindoi preț de o clipă. 

— De la ce agenție spui că erau tipii ăia? 

— De la FBI. 

— Cum îi chema? 

Marty privi hîrtia de pe birou, încercînd să descifreze 
ce notase. 

— Kemper şi Harper. Roger Kemper şi Max Harper. 

— Numele astea nu-mi spun nimic. Bine, nu înseamnă 
că eu i-aş cunoaşte pe toţi agenții federali din Illinois. 
Eşti sigur că au spus FBI? 

— Da, sînt sigur. Doamne, Sinclair, mi-au arătat şi 
legitimaţiile. 

Ford Sinclair începu să ridă gutural. 

— Marty, legitimaţii false se găsesc şi la magazinele de 
jucării. Tatăl tău chiar nu te-a învăţat nimic? 

— Ba da, m-a învăţat cîte ceva. 

— Nu ţi-a spus şi că nimic nu este ceea ce pare a fi? 

— Nu. Pe asta am învățat-o în publicitate. 

Marty îl auzi pe detectiv rîzînd la celălalt capăt al 
firului. li plăcea Sinclair, deşi era poliţist. Marty fusese 
crescut în ideea că poliţiştii îi sînt duşmani, dar instinctul 
îi spunea că poate avea încredere în Sinclair, că acest 
polițist era un om dintr-o bucată. 

— Ascultă, Marty, spuse el, nici eu nu cred că tatăl tău 
şi-a luat viața. Ceva scîrțiie. Am avut o bănuială şi m-am 
dus la laborator să discut cu unul din chimişti. 

— Şi? 


— Să fiu sincer... m-am cam speriat. 

— Ce-a spus? întrebă Marty, simțind ezitarea din vocea 
polițistului. Haide, continuă. 

- E groasă. Prea grosă ca să discutăm la telefon. 
Putem să ne vedem undeva în seara asta? 

— Cu cît mai repede, cu atît mai bine. 

— Îţi convine la barul Domino din West Broadway? 
Ştii unde e? 

— Domino? Da, cum să nu. Acolo se cîntă blues-ul cel 
mai bun din oraş. La zece? 

— La zece e perfect. 

— S-a tăcut. Ne vedem atunci. 

Marty închise telefonul şi se răsuci cu scaunul spre 
fereastră, încercînd să-şi imagineze cît de gravă putea fi 
situația. Bineînțeles, nu era vorba numai de sinucidere. 
Trebuia să fie mai multe în joc, altfel lui Kemper şi Harper 
nu le-ar fi păsat de sinuciderea unui mafiot. Doar dacă... 

— Al o întîlnire importantă diseară? O voce îi întrerupse 
şirul gîndurilor. 

Marty se întoarse şi o văzu pe Carson Page sprijinită 
de biroul lui. 

Luat prin surprindere, reuşi să schițeze un zîmbet. 

— Carson... bună ziua. 

Marty încerca să nu-şi trădeze iritarea. Voia să o 
întrebe cum de a reuşit să treacă de recepţie, dar se stăpîni 
şi îi spuse calm: 

— Carson, nu mă aşteptam să te văd atît de devreme. 

Ea se prefăcu supărată. 

— Nu mă aşteptai atît de devreme? Aşa îţi primeşti tu 
clienţii cei mai importanți? 

Supărarea ei simulată îl făcu pe Marty să rîdă. 

— Imi pare rău, am fost nepoliticos. Stai jos, fă-te 
comodă. Înconjură biroul şi îi luă haina. Vrei o cafea? 
întrebă el, în timp ce îi punea haina în dulap. 

Ea scutură din cap. 

— Am stat în şedinţe toată dimineaţa, răspunse ea 

mergînd spre fereastră, şi m-am dopat cu cafeină. Dacă 
nu te deranjează, mi-ar plăcea să stau aici şi să mă bucur 
de priveliştea asta fantastică. 

— E o privelişte frumoasă, nu-i aşa? spuse Marty, 
venind lîngă Carson. 

Parfumul ei îi invadă nările. Avea o aromă, subtilă, de 
mosc, total nepotrivită unei întîlniri de afaceri. 

Il privi şi îi zîmbi. 

— Ştii, ar trebui să fiu geloasă. 

— Poftim? 

— Din moment ce pe alui clienţi îi inviți în oraş... Nici 
măcar nu m-ai invitat să sărbătorim... nu uita că eu sînt 
cea care ţi-a adus un contract de trei sute de milioane de 
dolari. 

Zîmbetul lui reuşi să mascheze senzația de frustrare; 
îl auzise vorbind cu Sinclair la telefon. 

— Îţi fac o propunere: după Super Bowl te invit la 
restaurant. La ce restaurant vrei tu. E bine aşa? 

— Imi convine, dădu ea din cap, apropiindu-se de el. 

— Hai să ne aşezăm, sugeră el, arătîndu-i cele două 
fotolii. 

Ea se opri în dreptul biroului şi îşi trecu degetele 
peste tastatura computerului. 

— E o lume cu totul nouă, nu crezi? O dată cu apariţia 
computerelor, totul s-a schimbat... aproape totul. 
Dischetele şi CD-urile trebuie puse, totuși, într-o anumită 
ordine şi depozitate undeva. Computerul nu rezolvă chiar 
toate problemele. Doamne, ce harababură... 

Scutură din cap şi luă în mînă unul din CD-urile de pe 
biroul lui Marty. 

— Dacă eu am sute de chestii din astea împrăștiate 
peste tot, tu trebuie să ai milioane. Unde le ţii pe toate? 

— Să spunem că nu le țin la vedere. Sînt închise în 
safeul de la Finanţe, spuse el luîndu-i discheta din mînă. 
Dat fiind accentul pus de Isaac Arrow pe securitatea 

datelor, acest lucru ar trebui să te mulțumească. În fond, 
nu cred că ţi-ai dori ca noua voastră agenție de publicitate 
să fie implicată în spionaj industrial... nu-i aşa? mustăci 
Marty. 

— Aşa e, răspunse ea zîmbind. Comitetul Director al 
companiei Arrow s-ar bucura să afle că secretele lor sînt 
în siguranță la Wynn Bergman. 

Carson se aşeză puniînd picior peste picior. 

— Ai un calculator acasă? 

— Da, am un PC, răspunse el, aşezîndu-se în fotoliul 
alăturat. 

— Ai şi CD-ROM? Eu am unul acasă şi îmi place la 
nebunie. 

— Am cumpărat unul mai demult. E minunat, 
într-adevăr, dar mi-ar plăcea să existe mai multe programe 
pentru el. 

— Din cîte am citit eu în revistele de profil la care sînt 
abonată, or să apară în curînd o mulțime de programe. 
Recunosc că cele care sînt deja pe piață nu mi-au atras 
atenția în mod deosebit. Cînd sînt acasă, îmi petrec o 
bună parte din timp navigînd pe Internet. Uneori mă 
desprind greu de calculator, recunoscu ea. 

— Ştiu ce vrei să spui, aprobă el. Sînt momente în care 
mă gîndesc că folosirea calculatorului creează o 
dependență la fel de mare ca şi heroina. După un timp, 
ajungi ca şoarecii de laborator, care învîrt în prostie rotițele 
alea. 

Ea îi aruncă o privire stranie şi începu să rîdă. 

— Cred că o să-mi facă mare plăcere să lucrez cu 
tine... Cine ştie, poate într-o zi relația o să devină ceva 
mai mult decît una de afaceri. 

Ignorînd ultimul ei comentariu, Marty se ridică şi se 
duse la birou. Îi plăcea tupeul lui Carson şi aprecia 
inteligenţa ei, dar îşi dădea seama că va avea de furcă 
pentru a reuşi să mențină relația doar la nivel profesional. 

Deşi se mîndrea cu abilitatea lui de a face față cu uşurinţă 
oricărui client, ştia că de această dată va fi supus unei 
grele încercări. 

— Dacă tot vorbim de afaceri, spuse el ridicînd de pe 
birou un dosar cu spirală, aici este programul de producţie 
a spotului pentru Super Bowl. E un program foarte 
aglomerat. 

— Dar poate fi realizat? 

— Sigur. Vom reuşi. 

Ea răsfoi documentul. 

— Arată bine. Văd că pleci și tu în Belize. O să-ți 
placă la nebunie, Marty. Escoba este un adevărat paradis. 
Se uită la ceas şi se încruntă. La dracu’! Nu mi-am dat 
seama că s-a făcut aşa de tîrziu. Trebuie să plec. A, mai am 
să-ți spun un singur lucru. Ne-am hotărît ca Frank Torello 
să fie purtătorul nostru de cuvînt în spot. Aşa că ai grijă să-i 
informezi pe toți despre asta, să nu existe încurcături cînd 
veniţi luni la Planetlife. 

Văzînd expresia de uimire întipărită pe chipul lui 
Marty, ea adăugă: 

— Ştiu că ţi se pare deplasat, dar membrilor Comitetului 
Director le-a intrat în cap că imaginea promovată trebuie 
să fie directă şi personală în ceea ce priveşte compania. 
Oricum, n-ai ce face, e o directivă a Comitetului. 

— O directivă a Comitetului? 

Marty încercă să nu se enerveze, deşi știa că Zak 
Restin o să se ia cu mîinile de cap. Deja căutase celebrități 
pentru rolul de purtător de cuvînt, persoane care aveau 
legătură într-un fel sau altul cu pădurea tropicală. 

Lui Marty nu-i venea să creadă că Isaac Arrow făcea 
nesăbuinţa de a cheltui peste două milioane de dolari ca 
să apară în spot fața lui Torello. Se cutremură cînd îşi 
aminti de freza lui gen Elvis, de burta şi de guşa lui. 

— Da, răspunse Carson zîmbind, de parcă ar fi pozat 

pentru coperta unei reviste de modă, o directivă a 
Comitetului. Înainte să plec, spune-mi te rog un lucru: 
Domino e o bombă sau e un local unde mi-ar plăcea şi 
mie să mă duc? 

Carson auzise chiar mai multe decît îşi închipuise şi 
Marty se gîndea să o certe zdravăn pe recepționera care 
o lăsase să intre. 

— E o bombă, spuse el peste umăr, în timp ce îi lua 
haina din dulap. Domino e o cîrciumă unde nişte indivizi 
transpirați îşi omoară timpul cîntînd blues. Nu cred că e 
genul tău de local. 

— ŞI care crezi că este genul meu de local? 

— Ei bine, spuse el ținîndu-i haina, cred că Ambria. 

Ea aprobă satisfăcută printr-o înclinare a capului, apoi 
se îndreptă spre uşă. 

— Ai dreptate. Ambria este genul meu de local. 
Penumbră. ȘŞampanie... Se opri şi se întoarse spre el. Mă 
întreb dacă tu te-ai simţi bine acolo. 

Bpi-amiază, anunțul lui Marty că va lipsi a doua 
zi „din motive personale“ îi nemulțumi pe colegi. 
Entuziasmul care le mai rămăsese scăzu brusc la auzul 
veştii că vicepreşedintele Isaac Arrow, Carson Page, cerea 
ca Frank Torello să apară în spotul Super Bowl. 

— Îmi vine să-i sucesc gîtul cățelei, mîrîi Lee. 

Zak Restin şi Bill Kidman dădură din cap în semn de 
aprobare. 

— Ei bine, remarcă Marty cu amărăciune, jumătate din 
agenţie îşi va dori acest lucru, înainte să se termine toată 
tărăşenia. 

— E ca o lovitură sub centură, protestă Zak. La dracu”, 

tocmai terminasem de pus totul în ordine. Era perfect. 
Ştii că asta o să strice tot spotul? 

— Da, şi noi o să ne ducem la canal o dată cu el, 
adăugă Kidman cu o expresie pesimistă, pipăindu-şi nervos 
barbişonul. După Super Bowl, o să ajungem de rîsul 
tuturor. 

— Eu nu mi-aş bate capul atîta cu Super Bowl, copii, 
îi întrerupse Lee. Văzînd expresia de pe chipul lui Marty, 
ea dădu din umeri şi adăugă: Nu prea avem noroc, 
frumosule. Şansele de a obține un spot înainte sau după 
meci sînt de cincizeci la sută. De altceva nici nu poate îi 
vorba. Cred că va trebui să inventăm o scuză a dracului 
de bună în faţa lui Wynn în cazul ăsta, spuse ea privindu-l 
pe Marty cu subînţeles. 

Obosit de lupta pe care o ducea, Marty se resemnă. 

— Vrei să spui că nu putem obține nici un spațiu de 
emise în timpul meciului? 

— Da, exact asta vreau să îți spun. Nimic. 

— Ei, în cazul ăsta totul s-a dus dracului, exclamă 
Kidman. 

Marty îşi împinse maxilarul în față, cum făcea de 
fiecare dată cînd era hotărît să demonstreze ceva, şi se 
aplecă peste birou: 

— Vreau ca reclama la Arrow să fie difuzată în timpul 
Super Bowl, Lee. Inţelegi? Nu mă interesează cum o să 
procedezi. 

— Dacă nu reuşim să cumpărăm de la rețeaua națională, 
vă sugerez să vă bateți capul şi să cumpăraţi de la rețelele 
locale. 

Aştepta să le pice fisa. Nu dură mult. 

Spîncenele creionate ale lui Lee se ridicară în semn 
de mirare, apoi în semn de revoltă. 

— Să cumpărăm de la reţelele locale? strigă ea, sărind 
în picioare. Eşti timpit? Vrei ca oamenii mei să-şi piardă 
timpul negociind cu două sute de posturi TV locale? Nu 

avem timp pentru rahaturi de genul ăsta. În plus, prin 
acest tip de publicitate lui Arrow nu i se va asigura o 
reacție la nivel naţional. 

— Da, are dreptate, spuse Zak. E vorba de prestanță. 
Isaac Arrow trebuie să apară alături de Coca-Cola şi de 
berea Bud, nu alături de vreun local familial de provincie. 

Kidman protestă: 

— Da, parcă văd spotul nostru între o reclamă la 
atelierul de reparaţii auto al lui Bil şi cel de cosmetică 
veterinară al lui John. 

— Are vreunul dintre voi o soluție mai bună? întrebă 
Marty. 

Zak şi Kidman ridicară din umeri, iar Lee îi aruncă o 
privire lipsită de expresie. Marty ştia prea bine că nu 
puteau să aibă o idee mai bună. 

— Atunci, renunţați. 

Lee oftă din greu şi îşi schimbă poziția pe scaun. 

— Bine, ai cîştigat. O să mă ocup şi de asta. Isaac 
Arrow va fi în Super Bowl, într-un fel sau altul. Dar pot 
să-ți spun de pe acum că va trebui să dăm vreo două sute 
de telefoane ca să aranjăm treaba asta. Vom fi obligaţi să 
cumpărăm spaţiul de emisie deja ocupat. Trebuie să existe 
vreun sponsor doritor să-şi ia spotul înapoi pe bani buni. 

— Eu zic s-o lăsăm baltă, spuse Zak enervat. Oricum, 
s-a ales praful de campania asta. 

— O, ce rău îmi pare, sări Lee. Visele lui Zak Restin 
de a obţine un premiu Clio au fost din nou spulberate de 
client. 

Marty o privi dezaprobator şi apoi se întoarse către Zak. 

— Îmi pare rău, spuse el. 

Chiar înţelegea situația lui Zak şi ura la rîndul său 
genul de client care îşi bagă nasul în toate. Lucrurile 
mergeau bine cînd fiecare îşi vedea de treaba lui. Cînd 
clientul începea să comande... 

— Lasă-mă cu părerile tale de rău, replică Zak. Spune-le 
că nu vom fi în stare să o scoatem la capăt, Marty. Hai 
să dăm dovadă de credibilitate şi de respect de sine. Ce 
dracu” s-a întîmplat cu ideea de a nu face compromisuri 
în ceea ce priveşte creaţia artistică? 

— Creaţie artistică fără compromisuri? i-o tăie Lee. 
lar îl citezi pe Ogilvy? 

Marty zîmbi răbdător. 

— În acest caz, Zak, creaţia artistică fără compromisuri 
a decedat în momentul în care am aflat că putem încheia 
un contract de trei sute de milioane de dolari. 

— De data asta, sînt de partea lui Zak, spuse Kidman. 
Habar n-avem dacă acest individ, Torello, e în stare să lege 
două vorbe în fața unei camere de luat vederi. Poate să 
citească un carton cu indicaţii? Poate să citească de pe un 
prompter? Nici măcar nu-ţi cer să-mi răspunzi, spuse el 
exasperat, ridicîndu-şi miinile. Știu prea bine că nu e Lee 
lacocca sau Dave Thomas. Nu-i nici măcar actor. Îmi 
închipui că Torello ăsta e la fel de fotogenic ca un fund de 
bivol. 

— Da, şi la fel de credibil ca un gangster, adăugă Zak. 
Cel puţin aşa arată, cu freza aia gen Elvis şi cu ochelarii 
de pilot. 

— Freză gen Elvis? se miră Kidman. De ce nu mi-a zis 
nimeni pînă acum? 

— Dacă tot vorbim de gangsteri, întrerupse Zak, 
ignorînd tirada lui Kidman, sînteţi la curent cu ultimele 
ştiri? Mafiotul ăla, Tony Inglesia, s-a curăţat azi-noapte. 

Marty se întristă brusc. Oricît ar fi încercat să se 
depărteze de lumea tatălui său, de obiceiurile, de regulile 
ei şi de numele Tony Inglesia, rămînea fiul tatălui său. 
Oricît de puternice ar fi fost sentimentele sale în acel 
moment, trebuia să le ascundă cu orice preţ. Nu avea nici 
un rost să o dea în bară acum, după ce se străduise atîția 
ani să-şi ascundă adevărata identitate. 

Cu un efort de voință, Marty reuşi să îl privească 
impasibil pe Zak, ca şi cum moartea unui gangster pe 
nume Tony Inglesia îl afecta în aceeaşi măsură ca şi coafura 
primei doamne în săptămîna respectivă. 

— Da, am auzit şi eu, remarcă el relaxat, răsfoind 
hîrtuile de pe biroul său. Se spune că s-a sinucis. 

Trion de ora nouă, cînd Marty îşi parcă maşina în 
spatele unui Chevrolet ruginit, la trei cvartale distanță de 
Domino Lounge; nu pentru că s-ar fi temut că-l va vedea 
cineva — pur şi simplu îi plăcea să se plimbe noaptea pe 
străzi. Mai ales cînd nu se simțea la largul lui. 

Nu îi spusese lui Reiki unde se duce, iar ea nu îl 
întrebase, deşi ar fi vrut să ştie. Marty remarcase 
nesiguranța ce se citea în privirea ei, dar nu avea chef să 
poarte discuții despre căsătorie, seriozitatea relației sau 
despre casa la ţară. Îmbrăcase o pereche de blugi şi un 
pulover şi ieşise pe uşă, spunîndu-i că are nevoie de timp 
ca să ajungă la o concluzie. 

Cobori din maşină şi zăbovi o clipă pe trotuar, înfrigurat 
de rafalele de vînt, care aproape îi luau pe sus pe trecători. 

În general, Marty nu dădea nici o atenţie vîntului. Era 
ca un vechi prieten ce venea să îl întîmpine. În seara 
aceea, aducea cu el mirosul de friptură grecească de miel, 
de cafea prăjită şi de băutură stătută. În alte nopți, vîntul 
purta mirosul de hot dog, de urină de pisică şi de ceapă 
călită. Niciodată nu mirosea la fel. Lui Marty îi plăceau 
toate aceste mirosuri. 

Încuie maşina, îşi băgă mîinile în buzunarele gecii de 
piele şi porni pe West Broadway spre Domino Lounge. 

Pe măsură ce înainta, strada devenea tot mai întunecoasă, 
clădirile tot mai dărăpănate şi maşinile tot mai rablagite. 

Trecu pe lîngă localurile nonstop, unde clienții stăteau 
în jurul tejghelelor cromate, cu capetele în jos, sorbind o 
ciorbă apoasă. Blondele vopsite şi trecute din barurile de 
strip-tease îşi scuturau celulita pe scenă. Magazinele cu 
băuturi erau luminate cu neoane albastre, verzi şi portocalii. 

Unele localuri nu aveau decît o firmă simplă, pictată 
de mînă pe care se puteau citi „Iiger's Den“, „Jimmy 
Mack's“ sau „Ruby's“ 

Prostituatele stăteau in grupuri de cite tre. in pragul 
caselor, ferindu-se de vîntul aspru. Cele mai curajoase, cu 
blănuri pe ele, stăteau singure la colț de stradă şi înghețau 
de frig. Faptul că viața de prostituată era mizerabilă era 
o concluzie la care Marty ajunsese după mulți ani de 
plimbări solitare prin acest cartier. Fetele nu îşi zimbeau 
una alteia, păstrîndu-şi zîmbetele pentru trecători. Cel puțin 
aşa îi spusese Suzy Q. 

Bruneta cu păr des îl ademeni spre colțul ei de stradă. 
Stătură de vorbă cîtva timp, Marty ascultînd ultimele aventuri 
ale lui Suzy Q. Deşi părea ciudat, fata îi era prietenă. Marty 
învățase de la tatăl său că nu trebuie niciodată să te crezi 
prea bogat sau superior unui om cu suflet mare şi cinstit. lar 
Suzy le avea pe amîndouă, în ciuda profesiei. 

Prietenia cu un bărbat ca Marty era lucru rar pentru 
o prostituată. Ar fi făcut orice pentru el. Oamenii străzii 
nu uitau niciodată un gest de omenie, fie şi numai faptul 
că stai să le asculţi păsurile. Îţi rămîneau fideli pe viaţă. 

Mulțumită lui Mike D’ Angelo, care îl familiarizase cu 
cartierul de vest, Marty cunoscuse multe personaje 
pitoreşti: pe bătrînul vagabond Joe Jegosul, care stătea în 
fața restaurantelor cu căruțul lui, înconjurat de cîini, 
aşteptînd să-i arunce cineva nişte resturi, pe cîntăreața de 
blues căreia îi tremurau mîinile din cauza drogurilor, pe 
peştele nebun Hector care se lăuda că avusese cel mai 

mare escadron de prostituate din cartier şi acum purta 
tocuri şi gene false, spunîndu-le tuturor că nici o femeie 
nu făcea sex oral mai bine ca el. 

Lecţiile primite pe aceste străzi îi fuseseră de mare 
folos lui Marty. În fond, aşchia nu sare departe de trunchi, 
şi Marty se amesteca cu uşurinţă printre personajele 
dubioase care bîntuiau cartierul de vest, unde i se părea 
că trăia viața mai intens. Se simţea liber să fie Martino 
Inglesia, fiul unui mafiot, un obişnuit al vieţii de stradă, 
care nu se teme de alei întunecoase, peşti şi infractori. Se 
intreba adesea ce ar fi spus clienţii şi patronii lui dacă l-ar 
fi văzut. Ar fi crezut cu siguranță că e nebun. N-ar fi 
înțeles nimic, aşa cum n-ar fi înţeles nici că iubea din 
toată inima un gangster, un şef al lumii subterane. 

Desigur, unii ar fi pus la îndoială sentimentele lui 
pentru Tony Inglesia pentru că, din 1968, de cînd viaţa lui 
Marty luase o turnură decisivă, petrecuse din ce în ce mai 
puțin timp cu tatăl său. Îşi lăsase părul lung și se alăturase 
mişcării hippie. Tatăl lui îl numise hippiot jegos, şi 
declarase că e o ruşine pentru familie. La şaptesprezece 
ani Marty fumase pentru prima dată marijuana, crezînd că 
poate să schimbe lumea, văzîndu-se în postura de 
revoluţionar romantic. 

Participînd la mitingul din Grant Park, amestecat 
printre sutele de tineri idealişti, Marty simțise, pentru prima 
dată de cînd plecase mama sa, că există o reală comuniune 
între oameni. Spiritele s-au încins şi a intervenit poliţia. 
Marty a fost arestat împreună cu mulți alții. Dar, spre 
deosebire de ei, a ieşit din secția de poliție la mai puţin 
de o oră după ce intrase, datorită intervenţiei tatălui său. 
Polițistul care l-a dus acasă cu maşina i-a ţinut un discurs 
despre valorile americane. 

Acasă, tatăl său i-a ținut un discurs despre respect. 
S-au certat foarte tare, aruncîndu-şi unul altuia vorbe grele. 
„O să mă dai afară, cum ai făcut şi cu mama?“ strigase 

Marty dorind cu orice preț să-l jignească, să-l facă să 
simtă aceeaşi durere ca şi el. 

Marty nu îşi mai amintea altceva din cearta lor. Timpul 
ştersese amintirile dureroase, în afară de palma pe care 
tatăl său i-o dăduse spunîndu-i: „leşi afară. Şi să nu te 
întorci pînă nu te faci bărbat.“ 

Marty a plecat. Și s-a întors după patru ani, bărbat şi 
veteran al războiului din Vietnam. S-au împăcat. Tony 
Inglesia i-a dat cheile de la casă şi i-a spus că poate să 
vină oricînd. 

În ciuda ocupaţiei periculoase a tatălui său, Marty 
nu-şi pusese niciodată problema că totul se va termina 
într-o zi, că nu va mai putea să-i pună întrebările care îl 
frămîntau: despre cum vede el viața, despre mama lui. 
Genul de întrebări pe care şi le pusese în Vietnam, cînd 
moartea trecea pe lîngă el; în fapt, o criză de identitate. 

Moartea tatălui său îl făcuse să-şi aducă aminte de 
propriul lui statut de muritor. De data aceasta, nu mai era 
vorba de o criză de identitate, ci de o durere în stare 
pură. Singura întrebare care îi rămăsese era ce se petrecuse 
cu tatăl său. lar de data asta nu mai putea să plece trîntind 
ușa. Trebuia să afle. 


În timp ce cobora scările metalice spre Domino 
Lounge, Marty fu întîmpinat de acorduri de blues. Localul 
era o bombă întunecoasă şi prost aerisită, dar cînd ajungeai 
jos uitai de tot şi te copleşea o atmosferă nostalgică, 
intensificată de tristeţea muzicii blues. 

Marty îi dădu haina unei garderobiere cu gropițe în 
obraji şi un cercel de aur în nas. Ea îi indică o persoană 
care stătea la o masă în celălalt capăt al încăperii. 

— Tipul ăla zice că te aşteaptă. 

Era Ford Sinclair. 

— Mulţumesc, Cele, spuse el, dîndu-i cîțiva dolari bacşiş. 

— Ţi-ai adus muzicuţa? 

— Nu, nu cînt în seara asta, îi răspunse el peste umăr, 
în timp ce trecea printre mesele rotunde şi șubrede, care 
se clătinau de fiecare dată cînd îţi rezemai cotul pe ele. 

Cîrciuma era plină ochi de muzicanți negri şi de snobi 
gen Harvard, care veneau numai cu taxiul şi îşi pipăiau 
tot timpul portofelele. Privirea i se fixă pe Ford Sinclair, 
care deşi era negru şi nu îşi pipăia portofelul, ieșea în 
evidență prin ceva. Arăta ca un poliţist. 

Detectivul şedea la masa preferată a lui Marty, chiar 
în fața scenei, privindu-l pe chitaristul Pork Chop, care 
făcea un spectacol de zile mari. Sinclair bătea tactul cu 
degetele pe masă. Marty zîmbi. Polițistul era bită în privinţa 
ritmului. 

— Bună, Sinclair, spuse Marty. 

Sinclair ridică privirea. E 

— Bine că ai reuşit să ajungi. Incepusem să mă 
îngrijorez. 

— Am mers pe jos o bucată de drum. 

Sinclair se holbă la el. 

— Ai mers pe jos? Pe aici? Băiete, eşti sărit de pe fix. 
Cartierul ăsta e unul din cele mai rele. 

— Pentru cei care nu trăiesc aici. 

Scoase un trabuc şi îi oferi şi lui Sinclair unul. 

— Nu, răspunse Sinclair, scuturînd din cap. M-am lăsat 
de zece ani şi n-am de gînd să mă apuc din nou. Cînd 
m-am lăsat, mi-am terorizat toată familia. Iar Crissie nici 
nu e fumătoare. 

Marty rise, îşi aprinse trabucul şi chemă ospătărița. 

— Ce doreşti, Marty? 

— O bere la halbă, Lacy. Îl privi pe Sinclair. Fac eu 
cinste. 

— Doar o cafea, mulțumesc. 

Cînd Lacy se întoarse cu berea şi cafeaua, trupa de 
blues tocmai luase o pauză. Chipul lui Sinclair deveni grav. 

— Cred că n-am venit aici să ascultăm muzică. 

— Aşa e, spuse Marty, scuturînd trabucul în scrumieră — 
dacă e adevărat ce a spus chimistul de la laboratorul de 
medicină legală. 

— E pe bune. Tipul m-a făcut praf cu vestea pe care 
mi-a dat-o. 

— Da? Ce ti-a spus? întrebă Marty aplecîndu-se spre el. 

— A confirmat că tatăl tău a fost omorît de o supradoză 
de droguri. Şi nu orice droguri. Ăsta seamănă cu cocaina, 
dar e mult mai puternic. Așa ceva nu mai văzuse omul în 
viața lui. Nu e vorba de porcării pe care le cumperi de pe 
stradă, ci de un drog făcut de profesionişti. 

— Ce importanţă are faptul că drogul ăla face să pară 
cocaina ca o aspirină? Tot nu înțeleg. Şi nu cred că s-a 
sinucis. 

Sinclair îşi miji ochii migdalați. 

— E foarte posibil să nu se fi sinucis. Eu cred că a fost 
otrăvit. lar mîine, cît eşti tu la înmormîntare, voi încerca 
să dovedesc. 

— Cum? 

— O să mai discut cu chimistul, apoi o să încerc să 
aflu dacă s-au păsit şi alte amprente pe pahar în afară de 
cele ale tatălui tău. Voi face o investigaţie pe cont 
propriu... dacă scuturi copacul, tot or să cadă nişte frunze. 

— Bine, fă ce vrei, dar otrăvirea nu este un mod de 
operare caracteristic mafioților. Ei folosesc pistolul. 

— Ştiu şi eu... Nu uita că nu avem de-a face cu banda 
lui Al Capone. Tatăl tău avea mulți duşmani care îi doreau 
moartea. Poate că unul dintre ei s-a decis să profite de 
avantajele chimiei moderne. 

Marty luă trabucul şi îl răsuci între degete. Dacă 
Sinclair avea dreptate, unul din participanţii la funeraliile 
de mîine era ucigașul. 

— Apropo, i-am verificat pe indivizii ăia doi, spuse 
Sinclair, întrerupîndu-i şirul gîndurilor. 

- Şi? 

— Nu sînt de la FBI. 

— Dar nu sînt nici marțieni. Nenorociţii mi-au răscolit 
biroul şi vreau să ştiu cine sînt şi de cine ascultă. Ai 
înţeles? întrebă el, țintuindu-l cu privirea. 

Sinclair ridică mîna în semn că a înţeles. 

— Bine, bine, ai puțină răbdare. Cum aflu ceva, îți 
spun. Dar te previn, şopti el, că am o bănuială în legătură 
cu ăștia doi... 

— Şi eu am o bănuială, i-o reteză Marty luînd o 
inghițitură de bere. Banuiesc că un nenorocit mi-a omorît 
tatăl şi nu o să fie prins. 

— Dacă nu voi putea face nimic. 

— Nu, dacă eu nu voi putea face nimic, spuse Marty 
cu chipul împietrit. Intr-un fel sau altul o să aflu cine e. 
Şi atunci o să plătească cu vîrf şi îndesat. 

Sinclair se alarmă. Omul cu care stătea de vorbă 
devenise fiul unui mafiot prin ceea ce spunea. 

— Lasă poliţia să-şi facă treaba. 

Marty nu putea să-i împărtăşească tot lui Sinclair. Nu 
încă. Răzbunarea e un sport individual, aşa îi spusese 
tatăl său. 

- Bine, bine, reveni el, bătîndu-l prieteneşte pe umăr 
pe Sinclair. E treaba poliției. Dar nu poţi să învinuieşti pe 
cineva doar pentru că vrea o dată în viață să-şi facă singur 
dreptate. 

— Băiete, străzile sînt pline de justiţiari care se cred 
Rambo. 

— Da, ai dreptate. Cred că o să respect regulile. Ce 
spuneai de ăia doi, că ai o bănuială? 

— Da. Cred că cineva presupune că tu ştii ceva despre 
afacerile tatălui tău şi vrea să afle dacă deții vreo 
informaţie. E clar că se petrece ceva ciudat. Pînă nu aflăm 
exact ce, păzeşte-ți spatele. 

Marty rînji. 

— Credeam că tu îmi păzeşti spatele. 

- Nu te afli în jurisdicția mea. Nu eşti în Lake County. 

— Dar acum tu eşti în Chicago, obiectă Marty. 

— Discuţia noastră are, într-adevăr, legătură cu ce s-a 
întîmplat în Lake County, dar aici, în Chicago, trebuie să 
te protejeze poliția locală. 

— Deci am rămas de unul singur, asta vrei să spui? 

Cînd Sinclair oftă aprobiîndu-l, Marty zimbi cu cinism. 

- Întotdeauna cînd lucrurile o iau razna rămii de unul 
singur. 

A 

Înca din cele mai vechi timpuri, oamenii îi sărbătoresc 
pe cei vii şi îi jelesc pe cei morţi. Încercările de a explica 
aceste ritualuri sînt întotdeauna sortite eșecului, atunci 
cînd este vorba de moartea unei persoane apropiate. În 
van vorbeşte preotul despre Rai şi nemurirea sufletului, 
umbra morții este mai puternică decît toate şi te urmează 
oriunde ai merge. Nu există tasta Escape pentru aşa ceva. 

Viaţa nu este ca publicitatea: să schimbi sloganul cînd 
lucrurile merg prost. Toţi banii din lume nu îţi pot schimba 
statutul de muritor, la fel cum nu îți pot da liniştea 
sufletească. 

Totuşi, cu o înmormâîntare în stil italian, se poate face 
o încercare. 


De înmormiîntarea lui Tony Inglesia, şeful mafiei din 
Chicago, s-a ocupat avocatul lui, care îi fusese devotat o 
viață întreagă. Evenimentul a fost organizat în cea mai 
pură tradiție a înmormâîntărilor mafiote: chiar dacă nu iei 
nimic cu tine pe lumea cealaltă, poți măcar să încerci din 
răsputeri. 

Pentru douăzeci şi cinci de mii de dolari, Tony Inglesia 
a fost depus la Capela Montclair, locul preferat de mafioți 
în asemenea ocazii. Capela era ornată cu ghirlande de 
flori, coroane de prost gust, covoare roşii şi draperii de 
catifea, iar la intrare stăteau nişte bodyguarzi slinoși. 
Incăperea semăna mai degrabă cu un bordel, decît cu o 
capelă şi mirosea mai puternic decit întreg raionul de 
parfumuri de la Marshall Field's, dar pentru mai-marii 
mafiei era întruchiparea rafinamentului. 

Pe cît de ostentativ era decorul, pe atît de simplă şi 
la obiect a lost slujba. Se zvonea că pentru zece mii de 
dolari în plus, unui om ca Inglesia i se putea organiza o 
slujbă cu cor şi diacon, ţinută de însuşi cardinalul. In cele 
din urmă, îşi zise Marty, se pare că banii îţi asigură ceva 
şi după moarte. 

Avocatul tatălui său nu dăduse nici un ban pentru 
slujba propriu-zisă, aşa că nu s-au spus prea multe despre 
Tony Inglesia. Date fiind circumstanţele, părintele Sullivan 
s-a străduit şi a spus cîteva rugăciuni pentru sufletele 
morţilor, dar asta a fost tot. 

Din balconul retras unde stătea împreună cu Reiki, 
Marty a numărat mai bine de două sute de persoane care 
s-au perindat prin fața sicriului de bronz în care se afla 
tatăl său. Istoria mafiei siciliene era plină de acte de trădare 
şi de crime, aşa că Marty privea cu scepticism chipurile 
îndurerate ale celor care aduceau ultimul omagiu. Ucigaşul 
tatălui său se afla printre ei — trebuia să fie unul din ei. 

După plecarea participanţilor la slujbă, Marty şi Reiki 
ieşiră în grabă pe uşa de serviciu a capelei şi se urcară 
într-o limuzină cu geamuri negre care îi aştepta. Marty 
dorea să se țină departe de ochii curioşi ai presei, deoarece 
ultimul lucru de care avea nevoie era o ştire de scandal 
pe prima pagină a ziarelor; în plus, unui client ca Isaac 
Arrow nu i-ar fi căzut deloc bine să fie pus în legătură cu 
fiul unui mafiot. 

O dată ajunşi în limuzină, Marty deveni mai relaxat. 
Făcu un gest cu capul către cei care plecau şi îi spuse lui 
Reiki: 

— Ție ţi se pare că toţi acești oameni se mişcă într-o 
direcție, dar nu e deloc aşa. Ei stau pe loc. Lumea lor nu 
s-a schimbat şi nu se va schimba niciodată. La o astfel de 
înmormîntare, femeile spun rugăciuni şi bărbaţii 
complotează. Aşa se întîmplă în lumea mafiei. Bărbații 
caută oportunitatea unei afaceri bănoase în orice situație. 
Aș putea să jur că e o trăsătură genetică. 

Reiki rîse. Marty îi spuse în şoaptă, cu un zîmbet 
serios şi amar: 

— Ei l-au omorît. Unul din ei a fost cel care l-a omorît 
pe tatăl meu. Tatăl meu, în nici un caz, nu s-a sinucis. Un 
om care se sinucide este măcinat de regrete. Oricît de 
mult l-am iubit, trebuie să recunosc că nu avea nici un fel 
de remuşcări. Nu cred să fi regretat un singur lucru în 
toată viaţa lui. 

Ea îl privi şocată. 

— În fond era şeful mafiei, nu Albă ca Zăpada, completă 
el. 

Reiki dădu din cap, în semn că era de aceeaşi părere 
cu el. 

— Deci a fost ucis de unul din bărbaţii care au venit 
la înmormîntare. Dar de cine? 

— Nu ştiu. Există însă întotdeauna cineva în culise 
care înțelege la fel de bine ca şeful că sîngele se spală cu 
sînge. 


Mike D' Angelo se aplecă şi bătu în geamul limuzinei. 
— Ce coincidență, spuse Marty în şoaptă. 

— Cine e ăsta? întrebă Reiki, aranjîndu-şi cocul. 

— Mike D' Angelo, răspunse Marty coborînd geamul. 
Deşi nu avusese ocazia să-l cunoscă personal, Reiki 

auzise o sumedenie de lucruri despre Mike, „fratele mai 
mare“ al lui Marty. 

D'Angelo îşi băgă capul pe geam. 

— Marty, trebuie să stăm de vorbă. Este important, 
spuse el încet, arătînd cu mîna spre limuzina din spatele 
lor. Prietena ta poate să meargă cu maşina mea. 

Marty o privi pe Reiki. Nu avea de gînd s-o implice 
în ceea ce avea să-i spună Mike D'Angelo. Întotdeauna 
urmase principiul tatălui său: ce nu ştii nu poate să-ți facă 
rău — principiu foarte apreciat în rîndurile mafiei. Acum 
era momentul să-l aplice. 

— Reiki, ești de acord? întrebă Marty, sugerîndu-i din 
priviri să nu protesteze. 

— Bineînţeles, răspunse ea, sărutîndu-l pe obraz. Îşi 
puse ochelarii de soare la ochi, o eşarfă de mătase pe 
cap, şi ieşi din limuzină arătînd ca Mata Hari. Ne vedem 
mai tîrziu, spuse ea, închizînd portiera în urma ei. 

D'Angelo se urcă şi Marty îi făcu semn şoferului să 
pornească. 

În timp ce convoiul de mașini începu să se deplaseze 
spre cimitirul Mount Carmel, Marty se întrebă, poate 
pentru a mia oară în ziua aceea, dacă Mike ar putea fi 
ucigașul tatălui său. Nici unul din mafioţii pe care îi 
studiase cu atenție nu părea suspect, dar nimeni, nici măcar 
Mike D'Angelo, nu trebuia să se afle în afară de orice 
bănuială, dacă voia cu adevărat să descopere criminalul. 

Pe Mike D'Angelo îl cunoştea de-o viaţă şi îi fusese 
ca un frate mai mare. Îl lua de la şcoală, îi aducea cadouri 
de Crăciun — îi dăduse chiar o minge de base-ball cu 
autograful lui Mickey Mantle. În serile reci de iarnă, venea 
la ei și prăjeau cîrnați iuți, cum îi plăceau lui Marty. Îl 
învățase să conducă maşina. Îl dusese în cartierul de vest 
şi îi arătase viaţa dură de acolo. Îi trimisese o sticlă de 
Dewar's, cînd se angajase la Wynn Bergman. 

Era oare posibil ca Mike D’ Angelo să fi rupt legătura 

care exista între ei? Marty îi studie atitudinea, mîinile, 
expresia feţei, în speranţa că îi vor oferi un indiciu. 

D'Angelo îi simţi privirea. 

— De ce te uiţi la mine în felul ăsta, Marty? De parcă 
aş fi un străin... 

— Îmi pare rău, se scuză Marty, dar a fost un şoc 
puternic pentru mine... să moară aşa... 

— Adică să-şi pună capăt zilelor? 

Deci D'Angelo credea că era vorba de o sinucidere? 
Pe Marty îl surprinse acest răspuns şi îi trezi nişte bănuieli, 
pe care şi le ascunse. 

— Da, asta vreau să spun, răspunse el. 

Voia să pară trist şi copleşit, dar nu trebuia să 
exapereze. 

— Cred că tatăl meu era deprimat, nu? Cum de nu 
mi-am dat seama? 

— N-aveai cum să-ți dai seama, Marty. Tony nu se 
exterioriza aproape deloc. Eu i-am fost alături mereu. Nici 
nu îţi închipui cît de afectat a fost de plecarea mamei tale. 
Şi apoi cînd ea s-a recăsătorit cu tipul ăla în Arizona... 

Marty dădu din cap. Şi lui îi fusese foarte greu. Oricît 
ar fi încercat să-şi reprime acest gînd, avea impresia că mama 
lui nu îl părăsise numai pe Tony Inglesia, ci şi pe el. Vizitele 
la ea s-au rărit din ce în ce mai mult cu trecerea anilor. Apoi, 
după ce s-a întors din Vietnam, nu a reluat legătura cu ea. 
Poate din cauza faptului că nu ar mai fi suportat să simtă 
aceeași durere cînd o privea în ochi. Sau poate... 

— Cîţi ani sînt de cînd a plecat? întrebă D'Angelo, 
întrerupîndu-i şirul gîndurilor. Treizeci? 

— Treizeci şi trei. 

— Ştii, în toți anii ăştia, tatăl tău nu a renunțat să 
spere că ea se va întoarce într-o bună zi. Timpul nu a 
reuşit să vindece rănile din sufletul lui Tony, ci le-a agravat. 
El nu voia ca tu să ştii lucrurile astea. Intotdeauna a 
încercat să te protejeze. 

D' Angelo privi nervos pe geam, ca şi cum s-ar fi 
temut să nu audă cineva ce urma să spună. 

— Regret că trebuie să te abordez cu o asemenea problemă 
într-un moment ca ăsta, dar, spuse el în şoaptă privindu-l pe 
Marty fix în ochi, vezi tu, de cînd a murit Tony, n-am avut 
o clipă de linişte... înţelegi ce vreau să spun? 

— Da, cum să nu, înțeleg. Chiar la mine la birou au 
venit nişte agenţi FBI care mi-au pus o grămadă de 
întrebări. 

— Agenţi FBI? exclamă D'Angelo. Au venit la tine la 
birou? 

Părea surprins, dar în privirea lui se citea altceva. 

— Ei, nu a fost nimic grav, Mike. 

Marty nu dorea ca D'Angelo să afle că i se părea 
suspectă vizita celor doi. 

— Deşi trebuie să recunosc, continuă el, că nu a fost 
una din cele mai plăcute vizite pe care le-am primit. 

— Tony s-ar răsuci în mormînt, săracul, dacă ar afla că 
nenorociţii ăia de la FBI îşi bagă nasul în treburile băiatului 
lui. Doamne, după toate eforturile pe care le-a făcut să te 
țină departe de lumea lui! Şi ce au vrut să ştie? 

— A, nimic deosebit, doar porcării de-ale lor. Chestii 
de genul cînd am vorbit ultima dată cu taică-meu. 

— Altceva? Au întrebat de proprietățile lui? De afaceri? 
De droguri, poate? 

— În principal au vrut să afle cine erau partenerii lui... 
Era de așteptat, doar tata făcea parte din mafie. Voiau să 
afle şi de prietenii lui. Oricum, n-a fost mare scofală. 

— Te înşeli amamic, Marty. Agenţii federali vor să afle 
şi altceva decît conţinutul agendei mondene a lui Tony. 
Au ieşit la vînătoare şi se folosesc de moartea lui ca să 
ne înfunde pe ceilalți. In viaţa mea n-am avut încredere în 
ce spune un poliţist, şi nici n-o să am cîte zile oi mai trăi. 
Sînt nişte idioţi, nişte hiene. 

Marty rîse, amintindu-şi de imaginea lui Ford Sinclair 

la Domino, bătînd ritmul cu mîna. Sinclair era la fel de 
periculos ca un poliţist din desenele animate. 

— Lasă-mă cu astea, Mike. A avut vreodată încredere 
în poliţişti vreun membru al familiei Inglesia? Sau trebuie 
să îți reamintesc că am şi eu o vîrstă şi nu mai sînt puştiul 
de doişpe ani cu care făceai pe doica. r 

— La dracu’, Marty, ascultă-mă te rog! Iți spun toate 
aste fiindcă nu vreau să intri în vreo încurcătură. 

- Bine, continuă, spuse Marty încrucişîndu-şi braţele. 

— Tony ti-a dat vreodată ceva, cum să spun, ceva 
incriminator... care să te lege pe tine sau pe altcieva de 
toată afacerea asta? 

Lui Marty îi apăru în minte imaginea CD-ului ce 
conținea ciudata hieroglifă, dar nu se trădă. Ce legătură 
ar fi putut să aibă Mike D'Angelo cu CD-ul? Marty scutură 
din cap. 

— Ştii la fel de bine ca şi mine că tata nu mi-a dat 
niciodată nimic care să mă implice în vreun fel în treburile 
lui. 

— Nu ţi-a dat fişiere de calculator... sau printuri, ştii, 
rahaturi din astea? 

Lui Marty i se păru că detectează o inflexiune suspectă 
în vocea lui D'Angelo şi deveni precaut. 

— Tatăl tău avea un computer în biroul de la Curandero, 
continuă D'Angelo. Nu ţi-a dat vreo dischetă, sau vreun 
CD? 

La auzul cuvîntului CD, Marty îşi ținu respiraţia. Poate 
D" Angelo era cel care pornise la vînătoare. 

— Nu, Mike, răspunse el calm. După cum ţi-am spus, nu 
mi-a dat niciodată nimic — nici măcar un afurisit de Post-it. 

— Niciodată? 

Inima lui Marty începu să bată mai tare. 

— Niciodată. 

Chipul lui D'Angelo se întunecă brusc, căpătînd o 
expresie aproape disperată. 

— La dracu”, Marty, gindeșşte-te bine, şuieră el. Chiar 
nu ţi-a dat niciodată nimic? Poate ceva aparent fără 
însemnătate... o carte de vizită, o amărită de cheie. Cum 
ţi-am mai spus, poate un CD. Cine ştie ce caută agenţii 
FBI... Orice ar fi, îți garantez că, dacă îl găsesc asupra 
ta, ai dat de belea. Ăştia pot chiar să te bage la zdup, sub 
o acuzaţie falsă. 

Marty îi răspunse lui D'Angelo printr-un zîmbet calm, 
deşi clocotea de furie. Concluzia era clară: Mike D'Angelo 
ştia despre existența CD-ului și. oricare ar fi fost 
semnificaţia hieroglifei, era ceva al naibii de important. 

— Deci, Mike, vrei să cred că balivernele pe care mi 
le îndrugi sînt ca să mă scapi pe mine de belea? Îi aruncă 
lui D'Angelo un zîmbet arogant. Individul era tempera- 
mental, poate că zgîndărindu-l puţin, se va trăda cu ceva. 
Tatăl meu ar fi dezamăgit de atitudinea ta. 

— Asta e o lovitură sub centură, răspunse D'Angelo 
cu ochii sclipindu-i de mînie. Tony era tatăl tău... ştiu 
asta. Dar nu uita că și mie mi-a fost ca un tată şi din acest 
motiv stau acum de vorbă cu tine. La dracu’, Marty, nu 
vreau să păţeşti ceva. Fă-mi o favoare şi caută pe unde 
crezi că ai putea găsi ceva. Poate descoperi un lucru 
uitat. D'Angelo privi chipul impasibil al lui Marty şi oftă 
exasperat. Doamne, Marty, aş vrea să-ți spun mai multe, 
dar deocamdată trebuie să ai încredere în mine. 

Marty îl privi la rîndu-i în ochi pe D'Angelo. Aparent 
erau sinceri şi rugători. Dar ce se ascundea de fapt în 
spatele lor? Nimic. Un rol ca oricare altul, pentru care ar 
fi putut să primească şi un Oscar. Dar nu din partea lui, 
Marty cunoștea toate aceste trucuri ale mafioților, toate 
declaraţiile de prietenie veşnică, pe care le împrăştie ca 
pe nişte confeti de Anul Nou. Părerea lui Marty despre 
D' Angelo devenea tot mai proastă. 

— Bine, spuse D'Angelo pe un ton care indica faptul 

că simţise neîncrederea din vocea lui Marty. Recunosc că 
nu e doar pentru a te proteja pe tine. 

— În sfârşit, te-ai dat pe brazdă, rînji Marty aruncîndu-i 
lui D'Angelo o privire piezişă. Deci pentru a proteja pe 
cine? 

D' Angelo se înroşi la față. 

— Vrei să afli adevărul? 

— Adevărul gol-goluț. 

— Uite cum stă treaba. Unele din lucrurile lui Tony au 
dispărut. Dacă le găsesc polițiștii. toate afacerile mafiei 
vor fi demascate. Nu putem lăsa să se întîmple asta. 

— Despre ce fel de lucruri e vorba? întrebă Marty. 

Îi mai dădea o şansă lui D'Angelo să crească în ochii 
lui, să-i vorbească despre CD. 

— Ţi-am mai spus, nu pot să-ți dezvălui nimic. Te 
iubesc, Marty, ca pe un frate... aşa că e bine să ştii cît 
mai puţin. Eşti singura persoană care ar putea să aibă 
ceea ce caută poliţiştii. 

D'Angelo îl privi pe Marty cu toată sinceritatea de 
care era în stare. În momentul acela, Marty îşi dădu seama 
că între ei nu mai exista nici o legătură. Nu mai putea să 
aibă încredere în Mike D'Angelo. I se întoarse stomacul 
pe dos. Oare el era ucigaşul tatălui său? 

Îl privi ca şi cum ar fi crezut tot ce-i spusese. 

— Ţi-am mai spus că nu am nimic, Mike, dar dacă vrei 
să verifici, uite... Marty scoase un inel cu chei din haină. 
Uite cheile de la casa lui tata. Și de la apartamentul meu. 

— Doamne, Marty, nu-mi trebuie nenorocitele astea 
de chei! 

— Atunci ce-ţi trebuie? exclamă Marty, pierzîndu-şi 
răbdarea. | 

— Vreau să colaborăm, asta-i tot. Şi vreau să-mi promiţi 
că mă suni de îndată ce găseşti ceva, orice. D'Angelo 
făcu o pauză, străduindu-se să-şi recapete calmul. Şi vreau 

să îmi promiți că, dacă îşi mai bagă nasul poliţiştii, n-o 
să te joci de-a v-aţi ascunselea cu ei. O greşeală de genul 
ăsta şi te-ai ars. N-am să te mai pot ajuta. Nu vei mai fi 
Marty English, omul de succes în lumea publicităţii, ci 
Martino Inglesia, un infractor. 

Infractor? Marty nu-și putu reprima un zîmbet. 
D' Angelo chiar era disperat, dacă îi servea asemenea gogoși. 

— Asta vrei? întrebă D'Angelo nervos. Vrei să ajungi 
la mititica, pentru o bucată de hîrtie sau un rahat de fişier 
de calculator? 

— Nu vreau altceva decît adevărul, Mike. Vreau să 
ştiu ce cauţi de fapt. 

Zîmbi cînd văzu expresia de pe chipul „fratelui mai 
mare“. 

— Vreau adevărul, asta vreau. 

Limuzina încetini la intrarea în cimitir. D'Angelo privi 
pe geam. O ploaie rece începuse să cadă, împrăştiindu-şi 
stropii pe parbriz. 

— Ştii ceva, Marty? spuse el, în timp ce maşina oprea 
lîngă un piîlc de copaci. Cimitirul ăsta e plin de şmecheri, 
care credeau că le ştiu pe toate. Indivizi care nu intrau în 
Joc... care spuneau că vor să afle adevărul. Deschise 
portiera. Dacă aş fi în locul tău, Marty, aş ţine minte 
lucrul asta. 


17 


Vineri dimineață, ceasul deşteptător sună înainte de 
ora cinci. Marty apăsă pe buton și se întoarse pe partea 
cealaltă. După zece minute, ceasul sună din nou. Apoi, 
Marty nu-şi mai amintea de cîte ori oprise soneria. leşi de 
sub duş după ora şapte. 

— Parcă n-aş fi eu, i se plinse el mai tîrziu lui Reiki, 
în timp ce ea îi potrivea nodul cravatei în faţa oglinzii din 
hol. 

Nu îi spusese nimic despre conversaţia avută cu Mike 
D' Angelo şi nici despre faptul că nu putuse să doarmă 
toată noaptea, din cauza celor aflate în respectiva 
conversaţie. 

— Te referi la faptul că de obicei ajungi la birou înainte 
de ora şase? întrebă ea. Un tip de oțel, întotdeauna 
pregătit... 

— Nu mi-e clar, zîmbi el. Vorbeşti despre atitudinea 
mea profesională? 

— Poate că da, răspunse ea cu un zîmbet jucăuş. Poate 
că nu. Hai, bea asta, spuse ea dindu-i un pahar cu suc de 
portocale. 

Marty îl bău dintr-o răsuflare şi o întrebă: 

— Care e programul tău pe ziua de astăzi? 

— Probabil că voi aştepta în continuare un răspuns. 
Ştii, pentru deplasarea în Rwanda. Doamne, astăzi e vineri. 
Nu cred că voi mai putea suporta o săptămînă ca asta. Și 
tu pleci în Belize... 

El o sărută. 

— O să primeşti răspunsul afirmativ. Întotdeauna se 
întîmplă aşa. Dar nu-ți place deloc să aştepţi, asta e 
problema ta. Ţine minte — spuse el apăsat — nimeni nu e 
mai bun decît Reiki Devane. Nimeni. 

Ea scutură din cap şi rise. 

— Iar mă compari cu o marcă de detergent? 
Întotdeauna spui cele mai romantice lucruri. 

— Pentru că mă inspiră frumuseţea absolută, spuse el 
deschizînd uşa. 

— Ai grijă să nu te inspire prea tare în Belize, spuse 
ea încet, schimbîndu-se la față. 

Lui Reiki nu îi stătea în fire să facă asemenea aluzii, 
se gîndi Marty şi se întrebă care era de data aceasta 
motivul. Să fie vorba de Carson Page? Probabil că Reiki 
se pîndea la faptul că aceasta va pleca în Belize să lucreze 
împreună cu el. 

Dar Reiki n-ar fi întrebat niciodată direct. Era prea 
deşteaptă pentru aşa ceva. Nu dădea niciodată cărțile pe 
față, chiar dacă gîndul o măcina. Cel puţin aşa se întîmplase 
de cînd între ei apăruse problema căsătoriei. De atunci, 
devenise mai precăută în afirmaţii. Oricum, nu reușea să-şi 
ascundă adevăratele sentimente în fața lui. Marty i le citea 
în ochi. Despre ce era vorba? Se simţea vulnerabilă? Ce 
motive ar fi avut o femeie ca Reiki Devane să se simtă 
altfel decît încrezătoare în sine? La urma urmei, totul îi 
mergea de minune. Din punct de vedere profesional era 
atît de apreciată şi căutată, încît nu-şi permitea să accepte 
decît deplasările care o interesau cu adevărat. Cu toate 
acestea rămînea o femeie. lar pentru un bărbat, acest 
amănunt dădea totul peste cap. Îi citea în ochi, dar în 
inimă... 

Reiki zîmbi din nou. 

— Ai face bine să pleci, dacă nu vrei să-ți taie cineva 
capul. 

— Da, ai dreptate, răspunse el jenat. 

Ştia că ar mai trebui să stea o clipă, să facă pe 
sensibilul, să-i spună că o iubeşte şi că este singura femeie 
din viaţa lui şi că aşa va rămîne întotdeauna. Asemenea 
lucruri doreşte o femeie să audă. Chiar şi una indepen- 
dentă şi încrezătoare în sine ca Reiki. 

Dar Marty nu zăbovi. Avea prea multe de făcut la 
birou. Trebuia să participe la nenumărate şedinţe. Din 
cauza înmormîntării, lipsise deja o zi de la serviciu şi 
trebuia să recupereze. Importanța contractului cu Isaac 

Arrow îl obseda, ca şi CD-ul acela. Pe deasupra, mai 
rămăsese în urmă şi cu lucrul. Simţi cum îi creşte 
adrenalina, o senzaţie familiară şi seducătoare. 

Şi, înainte de a şti ce se întîmplase, înainte de a-şi da 
seama că făcuse o alegere, Marty se trezi în holul gol din 
fața apartamentului său, privind uşa închisă în urma lui. 


Nici nu intră bine pe Michigan Avenue, cînd observă 
maşina. 

Era suficient de departe, mai precis cu trei mașini în 
spatele lui, dar nu atît de departe, încît să nu-i mai acorde 
nici o atenție. Se întrebă dacă nu cumva o luase razna şi 
îşi închipuia că este urmărit. 

Poate că D'Angelo nu înghițise povestea lui. Poate că 
mafiotul pusese nişte băieți să-l urmărească, să-i verifice 
mişcările şi să fie pe fază dacă apărea CD-ul. 

Marty privi din nou în oglinda retrovizoare; întot- 
deauna avusese o imaginaţie bogată. Maşina era un Buick 
sedan necromat, cu patru uşi. O maşină de serviciu — 
astfel avea să i-o descrie mai tirziu lui Ford Sinclair. 
Desigur, nu intenționa să-i spună despre conversaţia 
purtată cu Mike D'Angelo şi nici despre posibilitatea de 
a fi urmărit de mafie. Dar fără aceste mici detalii, Sinclair 
ar rîde probabil de el. Marty English, urmărit în plină zi 
pe străzile din Chicago. Oricum, era o situație ciudată. 
Nu i se mai întîmplase niciodată aşa ceva. 

Da, încercă el să se liniştească, e o reacţie exagerată. 
Poate chiar paranoică; amenințările lui D' Angelo prindeau 
contur în mintea lui. Privi din nou în oglinda retrovizoare 
şi constată că maşina era tot în spatele lui. 

— Pupă-mă în fund, idiotule, şuieră el, cotind brusc de 
pe Michigan Avenue pe strada Ontario, cu un scîrțiit de 
cauciucuri. 

Marty zîmbi. Maşina dispăruse, dar puțin mai tîrziu 


130 


apăru din nou, la trei maşini în urma lui — în aceeaşi 
poziţie. Simţi un gol în stomac. 

— Rahat! mirii el, izbind volanul cu mîinile. 

Acum cel puţin ştia. Era, într-adevăr, urmărit. 

Cînd ajunse pe strada Rush, o luă la stînga şi privi 
peste umăr. Maşina era tot în spatele lui, urmărindu-l ca 
un vis urît. Un cvartal mai departe, la intersecția cu Ohio, 
Marty o luă din nou la stînga. Maşina se ținea după el. La 
următorul semafor făcu la dreapta, pe Michigan. Clădirea 
Wynn Bergman se afla la patru cvartale distanță. 

Sedanul gri continua să-l urmărească prin traticui 
infernal de dimineaţă, peste podul de pe Chicago River, 
pînă cînd Marty cobori în parcarea subterană a agenţiei. 
O dată ajuns acolo, privi din nou în urmă. Sedanul trecu 
prin fața intrării în parcare şi dispăru din vedere. 

În timp ce cobora din mașină, Marty îşi spuse că 
trebuia neapărat să vorbească cu Ford Sinclair. 

— Ţi-am mai spus că nu arăţi deloc bine de cînd cu 
evenimentele astea? întrebă Lee Wilde. 

Stătea în uşa biroului lui Marty, părînd că-l aşteaptă 
de ceva vreme. Dar Marty nu avea chef de glume; voia 
să-l sune pe Sinclair. 

— Da, mi-ai mai spus. 

Incercă să treacă de ea, dar Lee îi aţinu calea. 

— Ei bine, îmi retrag spusele. Arăţi ca dracu”, eşti alb 
la față. Ce naiba e cu tine? Arăţi de parcă ai fi văzut o 
stafie, spuse ea ridicînd din sprîncene. Poate cînd ai să vezi 
cum arată biroul tău, o să-ți mai revină culoarea în obraji. 

— Dar ce e în biroul meu? N 

Se încruntă şi privi peste umărul ei. In afara luminii 
provenind de la monitor, nu se vedea nimic. Era întuneric. 
Simţi un gol în stomac; niciodată nu îşi lăsa computerul 
deschis. Cineva umblase prin lucrurile lui. 

— Ce dracu... 

Privi uimit prin cameră. Documentele — contracte, 

rapoarte, lucrări de cercetare, schițe publicitare — toate 
erau împrăştiate pe podea. Rafturile din spatele biroului 
erau goale. Cărțile, rupte, zăceau pe jos, laolaltă cu rafturile 
ŞI sertarele smulse de la locul lor. Uşile fişetelor atîrnau 
dezolant de balamalele care le mai rămăseseră, lîngă scaunele 
întoarse cu fundul în sus, a căror tapiterie de piele fusese 
spintecată. Cineva căuta ceva şi Marty îşi făcuse o idee 
destul de clară asupra identității curioşilor şi a obiectului 
pe care aceştia îl căutau cu înfrigurare. 

— Nu-mi spune că iar e supărat pe tine îngrnijitorul, 
spuse Lee în glumă. 

Marty se întoarse. 

— Sper din toată inima să nu fie cazul, răspunse el, 
încercînd să-şi ascundă furia în timp ce aprindea lumina. 

— Sînt sigură că n-a făcut-o un membru al personalului 
nostru, spuse Lee. Or fi ei supăraţi că ţi-ai luat o zi liberă 
din motive personale cînd Super Bowl bate la uşă, dar 
nici Chiar aşa. 

Marty îndreptă o ilustrație Jasper Johns ce atîrna strimb 
pe perete. 

— Vreau să ştiu cum dracu” au reuşit să treacă de pază. 

Lee rîse. 

— Orice spărgător poate să treacă de paznicul nostru, 
dacă nu aduce o fanfară cu el. Gagiul doarme tot timpul. 

Marty oftă exasperat şi îşi croi drum spre birou. prin 
mormanele de hirtii ce zăceau pe jos. Lee avea dreptate 
în privința paznicului. O treabă ca asta fusese făcută de 
nişte profesionişti, de oameni ai mafiei. 

— Ascultă, Marty, spuse Lee, trecînd de la expresia 
glumeaţă la una maternă. Ne cunoştem de atîta timp. Ştii că 
mie poți să-mi spui orice. Ce se întîmplă? E ceva în neregulă? 
Mai întîi, au apărut ciudaţii ăia doi îmbrăcați cu pardesie şi 
acum... asta, continuă ea, făcînd un gest sugestiv. 

Chipul lu: Marty rămase inexpresiv. 

— Totul e în regulă, Lee. Nu se întîmplă nimic. Schiță 

cu greu un zîmbet şi adăugă: Nimic care să nu poată fi 
reparat de cei de la întreținere. 

Simţind că mersese prea departe, Lee oftă. 

— Bine, fie cum spui tu. Sînt la mine în birou, dacă ai 
nevoie de ceva. 

— Mulţumesc. Apreciez faptul că îmi porți de grijă. 

Lee se încruntă şi, în drum spre uşă, dădu nas în nas 
cu Zak Restin. 

— Măiculiță! exclamă Zak, după ce aruncă o privire 
prin încăpere. Ce dracu’ s-a întîmplat aici? Se pare că nu 
mai ținem şedinţa, nu-i aşa? 

— Nici o şansă, se răsti Marty de la birou. E drept că 
am multă curățenie de făcut, dar vreau neapărat să aflu 
cum merge treaba la creaţie. Hai să ne întîlnim la 
douăsprezece, în pauza de prînz, în sala de conferințe. 

Zak dădu din cap îndatoritor. 

— Le voi spune şi celorlalți, promise el, în timp ce 
ieşea pe uşă. 

— Mersi, spuse Marty, aşezîndu-se pe scaun. 

Ridică receptorul şi îl sună pe Ford Sinclair. 


— Ce mai faci, Marty băiete? spuse Sinclair, de parcă 
l-ar fi cunoscut de-o viaţă. Totul a mers bine ieri? întrebă 
el pe un ton plin de compasiune. La înmormiîntare, adică. 

— Să lăsăm ziua de ieri, răspunse Marty. Hai să vorbim 
de ziua de astăzi. Lucrurile au început să ia o întorsătură 
nasoală. 

— Cum aşa? 

— Cineva m-a urmărit în drum spre birou azi-dimi- 
neaţă... 

— Te-a urmărit? chicoti Sinclair. 

— Hei, n-am timp de glume. Am fost urmărit pînă la 
serviciu şi pun pariu că erau aceiaşi care au intrat în 
biroul meu azi-noapte şi au întors totul cu fundul în sus. 

— Cineva a intrat în biroul tău? 

Sinclair respiră adînc. 

— Glumeşti, nu-i aşa? 

— Nu-mi arde de glume, Sinclair. 

— Biroul tău e pe Michigan, nu? Vizavi de clădirea 
Wrigley. O să sun la poliţia din Chicago şi o să le spun să 
trimită un polițist. Să ia nişte amprente. Poate o găsi ceva. 

— Nu. Fără poliţişti. Mi-au ajuns ăia doi cu pardesie. 
Oamenii încep să-şi pună tot soiul de întrebări, ştii cum 
se întîmplă. 

Își ținuse gura în legătură cu D'Angelo şi mafia; 
situația era oricum departe de a fi roz şi nu i-ar fi folosit 
la nimic dacă ar fi circulat zvonuri cu privire la faptul că 
mafia era responsabilă pentru dezastrul din biroul lui. Cum 
să-i explice polițistului aşa ceva? 

— Bine, spuse Sinclair morocănos. Dar sînt sigur că 
vestea despre acest incident se va răspîndi rapid în 
interiorul companiei. 

— Aşa este, dar te rog, fără poliție. Promite-mi. 

Sinclair oftă. 

— Faci o greşeală, Marty. Sînt polițist şi, probabil, 
singurul prieten adevărat pe care îl ai în momentul de 
față. În calitate de prieten, trebuie să-ţi spun că decizia ta 
de a nu chema poliția contravine judecății mele. 

— Lasă judecata. 

— Lasă judecata? Eşti nebun? Cine ţi-a răscolit ție 
biroul nu mai judecă demult... Ăştia caută un lucru pe 
care cred că tu îl ai. Vor să pună mîna pe obiectul acela. 
Și dacă instinctul nu mă înşală, aş spune că tu ştii despre 
ce e vorba. La naiba, cred că ştii şi cine ţi-a făcut bucuria. 

Un zîmbet de admiraţie pentru detectiv se întipări pe 
chipul lui Marty. Sigur că ştia cine îi răscolise biroul, dar 
nu avea de gînd să-i spună lui Sinclair. Și cu atît mai 
mult, nu avea de gînd să-i spună că ştia ce căutau şi că 
acel obiect se afla chiar în servieta lui. În plus, dacă acest 

Sinclair nu-i era atît de bun prieten pe cît pretindea? Dacă 
căuta şi el CD-ul? 

— Ei? întrebă Sinclair. Îmi spui sau nu ce anume caută? 
La dracu’, spune ceva. 

— Ți-am spus tot ce ştiu. Hai să lăsăm lucrurile așa 
cum sînt. 

— Da, Sigur... răspunse sarcastic Sinclair. Te cred pe 
cuvînt. 

— Bun. Acum că am lămurit lucrurile, spune-mi dacă 
ai găsit amprente pe pahar. 

— Numai pe cele ale tatălui tău... chestie care nu m-a 
făcut prea fericit. Aş fi jurat că există şi alte amprente, 
dar n-am găsit nimic. Nici cea mai mică dovadă că tatăl 
tău a fost omorît. 

— Şi cum rămîne cu ăia doi care mi-au făcut ieri o 
vizită? 

— Am avut dreptate. Se dădeau drept agenţi. Probabil 
erau mafioți. 

- Imposibil, se răţoi Marty. Nu erau duri, s-au purtat 
ca nişte englezi sadea. 

— Înseamnă că jucau teatru al naibii de bine... te-au 
dus de nas. 

— Da, aşa e, recunoscu Marty privind prin birou și 

încercînd să-şi dea seama cît timp îi va trebui ca să facă 
ordine. 
_ — Am să mai fac nişte verificări, promise Sinclair. 
Intre timp, poate reuşim ceva în privința identificării celor 
doi, cu ajutorul unui artist specializat în portrete-robot. 
Ții minte cum arătau, nu? Apoi am putea compara 
portretul cu celelalte, pe care le deţinem în baza de date. 
Cine ştie, poate prindem vreun fir. Ai un calculator în 
birou, nu? 

— Da, sper că mai am, răspunse Marty, întorcîndu-se 
spre monitor şi apăsînd nişte taste pînă apăru un meniu. 
Da, mai am. 

— Minunat. Mai vorbim la telefon. O să rog un artist 
să te sune și să aranjaţi o întîlnire. 

— N-am nimic împotrivă. Deci vorbim mai tîrziu? 

— Da, te sun eu. Sinclair făcu o pauză. Înainte să 
închid — te rog nu mă uri pentru asta — te mai întreb o 
dată dacă ştii ce căutau ăia doi? 

— Nu am nici cea mai vagă idee, zimbi Marty. Poate 
vreun anunț publicitar de calitate? 


În timp ce Marty privea cu atenţie haosul produs în 
biroul lui, cineva bătu timid la uşă. Cînd ridică privirea o 
văzu pe Judy Heron, expertul contabil de la Isaac Arrow. 

— [mi pare rău că te deranjez, Marty, se scuză bruneta 
mignonă care intrase pe uşă, dar trebuia neapărat să dau 
de tine înainte de şedinţă. Avem o problemă. O problemă 
mare, spuse ea trîntind pe birou maldărul de rapoarte pe 
care le adusese. 

— O problemă? Ce fel de problemă? 

— Ei... începu ea, răsfoind dosarul. Cred că faptele 
vorbesc de la sine. Îi întinse un document. Grupul eşantion 
de consumatori nu l-a plăcut deloc pe Torello. Nu li s-a 
părut persoana potrivită în calitate de purtător de cuvînt. 
ŞI, hai să fim sinceri, Torello nu are înfăţişarea adecvată. 
Dacă îl lăsăm pe el, lucrurile n-o să meargă prea bine. 

— Da, se pare că avem o problemă cu Torello. In 
primul rînd ideea de a fi distribuit în spot nu ne aparține 
şi nu cred că cineva din echipa noastră va fi surprins de 
acest raport. 

Judy dădu nervoasă din cap, plimbîndu-şi pixul dintr-o 
mînă în alta, arătînd de parcă şi-ar fi dorit ca în acel 
moment să fie în orice alt loc decît în biroul şefului. 

— Să înţeleg că mai e şi altceva? 

— Da, oftă ea. Mai e şi altceva. Cei de la cercetare 
spun că este o problemă cu recunoaşterea numelui şi 
identificarea produsului. Consumatorii din grupul eşantion 

nu au înţeles cine este producătorul şi nu au reuşit să 
rețină imaginea produsului. Numele Isaac Arrow şi 
produsul s-au pierdut printre imaginile cu păsări şi șamani. 
Am impresia că Zak a încercat să reducă un mesaj de un 
minut la treizeci de secunde, ceea ce, din concluziile 
preliminare ale grupului, nu a reuşit. 

— Şi cum rămîne cu credibilitatea? 

Ea răsfoi nişte pagini. 

— Şi aici e un bai. Cu toții şamani şi vindecătorii 
mayaşi din spot, grupul s-a concentrat prea tare asupra 
aspectului de magie. Zak a incercat să-i prezinte pe 
locuitorii din pădurea tropicală şi modalitățile lor de 
vindecare, dar grupul nu a reţinut decît un fel de 
hocus-pocus, nu începutul unei călătorii magice menite a 
duce la crearea unor medicamente-minune. 

— Asta nu sună bine. 

— Nu, nu sună bine deloc. 

— Deci la ce concluzii ai ajuns? 

— Părerea mea este că majoritatea oamenilor, cel puţin 
a celor cărora ne adresăm în mod direct, nu sînt dispuşi 
să-şi încredințeze sănătatea unor „indieni ciudaţi care 
aleargă prin pădure“. Am citat din raportul celor de la 
cercetare. Este posibil ca grupul să fi considerat toată 
chestia asta cu şamani ca un fel de escrocherie. 

Marty se lăsă pe spate în fotoliu şi privi spre tavan. Cei 
de la cercetare nu mințeau niciodată. Situaţia era foarte 
încurcată, pentru că clientului îi plăcuse spotul. Și clientul 
este cel care trebuie să ştie cel mai bine cărei categorii de 
populaţie i se adresează. Dacă şi aici dă chix... 

— Dar clientului i-a plăcut spotul, spuse Marty, 
îndreptîndu-şi din nou atenția asupra raportului de 
cercetare. 

— Da, ştiu. Şi acest lucru pune nişte probleme, dar cei 
de la cercetare consideră că există cale de întoarcere. Cred 
că Zak ar putea să facă nişte scamatorii şi să lase în spot 

doar ceea ce a plăcut tuturor. Problema principală pe care 
Zak trebuie să o abordeze este atitudinea grupului căruia 
ne adresăm în principal. Este necesar să rezolvăm cumva 
neîncrederea stîrnită de ideea cu plantele medicinale. 

- Da, da. Lumea crede că plantele medicinale sînt 
bune într-o sticlă de şampon, la ceaiuri sau în magazine 
specializate de mîncare naturală — nu ca ingredient al unui 
medicament adevărat, care mai are şi pretenţia să fie 
eficient. 

— Exact acest lucru trebuie să transmită spotul nostru 
consumatorilor, Marty, spuse ea entuziasmală. Irebuie sa 
îi facem să înțeleagă că noile medicamente Isaac Arrow 
le vor schimba radical viața. Le vor schimba felul în care 
mănîncă, dorm, gîndesc, iubesc... 

Judy avu o mică ezitare, înroşindu-se ușor, la gîndul 
că se lăsase purtată de val. Penibilul momentului de tăcere 
fu repede depăşit; ea îşi drese glasul şi continuă: 

— Din punctul meu de vedere, dacă reuşim să-i facem 
să înțeleagă acest lucru, nebunia ce s-a iscat în jurul 
melatoninei va părea un joc de copii, pe lîngă impactul 
declanşat de produsele Arrow. Cea mai mare provocare 
cu care se confruntă Zak nu este Torello, ci faptul că 
trebuie să reuşească să pună accent pe tehnologia de ultimă 
oră, într-un spot filmat în întregime în pădurile tropicale. 

— Da, asta zic şi eu provocare, aprobă Marty gînditor. 

Judy îl studie atentă, profitînd de ocazia de a-l vedea 
pe Marty English, creierul companiei Isaac Arrow, cum 
îşi pune mintea la treabă. 

— Ştiu! exclamă el, sărind în sus de pe scaun. Ținînd 
cont de faptul că nu vom putea filma numai în pădurea 
tropicală, vom face o filmare adițională în laboratorul de 
realitate virtuală de la Arrow. Astfel, vom putea fi siguri 
că telespectatorii vor privi produsul ambalat într-un mediu 
tehnologic ultramodern. Vom rezolva şi problema cu 
Torello: el va fi vocea din off, şi nu actorul principal. 

— Perfect! spuse ea cu un zîmbet admirativ. Cred că 
o să meargă. Zak nu va trebui să regîndească întreg 
conceptul, ci va face doar nişte modificări. 

— Ceea ce înseamnă că vom respecta termenul limită. 

— Sper că Zak va înțelege că nu ne vom putea ocupa 
de toate detaliile cu privire la linia de produse decît mai 
tîrziu, pe parcursul campaniei. Nu putem face totul 
deodată. Zak va avea de lucru mai mult decît şi-ar fi 
închipuit. 

Ea se ridică în picioare şi îl privi cu subînţeles. 

- Sînt convinsă că Zak se va topi de plăcere cind va 
auzi. 

— Da, şi eu, răspunse Marty cu amărăciune în glas. 

— Mai am doar un singur comentariu de făcut, spuse 
ea, în timp ce se îndrepta spre uşă. Unul pe care cred că 
Zak l-ar aprecia. Grupurile eşantion au spus că spotul a 
fost prea... prea în genul MTV. 

Marty scutură din cap, ridicînd receptorul pentru a 
suna pe cineva de la administrativ. Cineva urma să curețe 
mizeria din biroul lui, pentru că el se hotărîse să facă 
lumină în afacerile murdare în care fusese implicat. 

— Prea cum? strigă Zak schimbîndu-se la față. 

— Prea MTV, repetă Marty calm. 

- Prea MTV? 

— Așa au spus cei de la cercetare. Consumatorul 
trebuie să vadă produsul şi să-i țină minte numele. Trebuie 
să întărim credibilitatea liniei și să-i arătăm consumatorului 
avantajele produsului. Marty făcu o pauză. Mesajul se 
pierde, Zak... se pierde în cadrele superbe cu pădurea 
tropicală, cu muzică primitivă şi indieni. Văzînd expresia 
de pe chipul lui Zak, Marty adăugă: Eu doar îţi spun ce 
au constatat grupurile eşantion. 

— Ei bine, în afara faptului că l-au urît pe Torello, sînt 
cu toţii nişte idioţi. Deci la ce concluzie ai ajuns? întrebă 
Zak, scuturînd dispreţuitor din cap. 

— Pentru început, e clar că va trebui să-l folosim pe 
Frank Torello undeva. Și cred că cel mai bun lucru ar fi 
să fie vocea din off. Cel puţin, nu i se va vedea fața. 

Zak dădu morocănos din cap. 

— ŞI? 

— ȘI, deoarece consumatorul trebuie să vadă şi partea 
de înaltă tehnologie ultimul răcnet implicată în procesul 
de producţie, va fi nevoie să introduci nişte scene filmate 
în laboratorul de realitate virtuală de la Arrow. 

— Să-i ia dracu”! strigă Zak. 

Se ridică furios, împingîndu-şi scaunul sub birou. 

— Îmi pare rău că am întîrziat, îi întrerupse Bill Kidman, 
aşezîndu-se la biroul lui. Am aşteptat-o pe Lee. M-a rugat 
să vă spun că nu poate ajunge. E în toiul unei negocieri 
pentru obținerea spațiului de emisie în Super Bowl. 

Bill îl privi pe Zak. 

— Mi-e teamă să întreb. E vreo problemă? 

— Vreo problemă? mirii Zak. Ce dracu’ nu e o 
problemă? Tremurînd de furie, Zak îl fixă pe Marty cu 
privirea. Spotul ăsta Arrow nu e un rahat de reclamă de 
detergent pentru gospodine bătute în cap. Are o viață a 
lui, o imagine. Spotul ăsta trebuie să evoce pentru 
consumator o emoție primordială, trebuie să creeze o 
legătură spirituală. 

Marty încercă să nu zîmbească. Era clar că Zak 
comisese păcatul capital: se îndrăgostise de propria-i 
creaţie. 

— Trebuie să fie mai mult decît o imagine, Zak, spuse 
Marty. Acest produs trebuie să se vîndă. Nu mai sîntem 
în „zilele fericite“, cînd o imagine vindea un produs. Ne 
aflăm în anii nouăzeci şi consumatorul este atras în primul 
rînd de preț şi de produs, şi abia apoi de imagine. 

— Credeam că toți dorim să facem un altfel de spot 
decit cel pentru aspirina Endall, răspunse Zak nervos. 
Rahat, dacă vrem preț şi produs, de ce dracu” nu-l filmăm 

pe Torello într-o farmacie, în fața unor rafturi cu produse 
naturiste? 

Kidman se încruntă. 

— Să înțeleg că Judy Heron ţi-a adus veşti proaste de 
la cercetare? 

Zak dădu din cap afirmativ. 

— Nu le-a plăcut deloc Torello. 

— Glumești! exclamă Kidman. Asta e tot? Păi nu-s 
veşti proaste, din contră. Deci putem să scăpăm de Torello 
şi de freza lui gen Elvis? întrebă el privindu-l pe Marty. 

— Nu, de Torello nu scăpăm niciodată, replică Zak 
sarcastic. Să nu uităm că el plăteşte facturile. 

— Asta nu-i chiar o revelaţie, Zak, îl tachină Kidman. 

— Ei bine, restul este, rînji Zak. Fii atent. Cei de la 
cercetare ne-au spus că grupurile eşantion au fost de părere 
că spotul e prea... eşti pregătit să auzi ce urmează? Prea 
MTV! 

Kidman izbucni în rîs şi se întoarse către Marty. 

— Cît de bătrîni erau ăia, de li s-a părut aşa? 

— Grupul eşantion a fost alcătuit din categoria de 
populație căreia ne adresăm în acest spot. Adulţi, peste 
douăzeci şi cinci de ani. Nu mi se pare o grupă limitată; 
practic, e vorba de jumătate din țara asta. 

— Şi de ce trebuie să ne luăm după ăia de la cercetare? 
începu Zak arţăgos. Clientului i-a plăcut conceptul... 

— Hei, i-o reteză Marty. Fie că ne plac ori nu rezultatele 
acestui test, ştii bine că trebuie să le luăm ca atare. Noi 
ne aflăm aici ca să îi oferim clientului publicitate de cea 
mai bună calitate, cîteodată trecînd chiar peste propunerile 
lui. 

— Dar dacă schimbăm spotul, insistă Zak, impactul va fi 
mai mic. Băgăm un produs nou-nouţ în Super Bowl, cel mai 
mare eveniment TV din lume, ce dracu”! Spotul pe care îl 
producem va intra în competiţie cu alte cincizeci şi cinci de 
spoturi pentru a cîştiga atenţia telespectatorilor — trebuie să 

iasă neapărat în evidență. Şi asta presupune să aibă impact. 
Imagini din pădurea tropicală înseamnă într-adevăr impact, 
nu nişte nenorocite de sticluțe de medicamente. 

— Nu lăsa să te copleşească dorința de a face un 
eveniment artistic din spotul ăsta şi nu uita că noi vindem 
ceva, îi răspunse Marty. O fi impactul bun la ceva, dar nu 
putem lăsa miezul mesajului comercial să se piardă în 
efecte teatrale, fie ele de tipul MTV sau altfel. 

Zak se încruntă şi se aşeză din nou pe scaun, refuzînd 
cu îndărătnicie să-i privească. 

— Aha. Deci cam asta e, nu? 

Marty aprobă dînd din cap. 

— Şi ce vrei să fac acum? 

— Vreau să accepţi provocarea. Şi mai vreau să faci 
asta fără să operezi schimbări majore în concept. la 
raportul de cercetare de la Judy şi studiază-l cu atenţie. 
Dacă grupul eşantion a fost de părere că toată treaba cu 
pădurea tropicală e un fel de hocus-pocus, găseşte o 
modalitate de a modifica această percepție. Mai taie din 
frumuseţe şi pune în evidenţă avantajele. Fă în aşa fel 
încît consumatorul nostru să aibă un motiv întemeiat pentru 
a cumpăra produsul. Ideea principală să fie avantajul pe 
care produsul îl oferă. Ştiu unde ţinteai tu cu campania 
asta, Zak. Poţi să mă crezi sau nu, mi-a plăcut intenţia ta. 
Dar acest lucru nu schimbă cu nimic faptul că spotul nu 
pune produsul în evidență. 

— Marty are dreptate, Zak, afirmă Kidman. Nu e vorba 
doar de poţiuni magice, ci şi de faptul că Isaac Arrow 
le-a preluat şi a folosit o tehnică de ultimă oră pentru a 
le îmbunătăți. Poţi să-i iei pe consumatori într-o călătorie 
mistică, dar nu uita să le arăţi și laboratorul Isaac Arrow, 
care îi va transporta într-o eră cu totul nouă. 

Marty zîmbi ca pentru sine. Cîteodată uita cît de 
talentați erau băieţii din echipa lui. 

— Aici trebuie să intervină credibilitatea lui Arrow, 

Zak, adăugă el. Totul se reduce la fascinația pădurii 
tropicale combinată cu tehnologie. 

— A, același rahat, mormăi Zak. Ultratehnologie, 
supertehnologie... Doamne, ce-i asta, o călătorie în timp? 
— Nu, răspunse Marty, e o călătorie în realitate. 

Kidman începu să se vaite: 

— Deci va trebui să revizuiesc estimările, nu? Bine că 
am la dispoziție sfîrşitul de săptămînă. 

- Da, e absolut minunat, spuse Zak în şoaptă. 

Puştiul nu era obişnuit cu acest gen de abordare, cel 
puţin nu încă. Trebuia fie să se călească, să se rodeze cu 
timpul, ori să părăsească lumea publicității, şi să-şi 
folosească talentul la altceva. Dar unui tip ca Zak Restin 
nu i-ar lua prea mult timp să-şi dea seama că, de fapt, nu 
există altceva. Toţi sînt curve în lumea afacerilor. O dată 
ce va înțelege acest lucru, va deveni mai mult decît un 
bun director de creaţie, ar deveni unul excelent. 

Zak nu-şi ridică privirea. 

— Fă-mi şi mie o favoare, da? Lasă-mă singur cîtva 
timp. 

Marty dădu din cap către Kidman. 

— Sigur, răspunse el, în timp ce se îndreptau spre uşă. 
Dar vreau să te pui pe treabă. Luni mă întîlnesc cu clientul 
şi dacă nu e mulțumit, am dat de dracu”. 


Sfirşitul de săptămînă trecu pe nesimţite. Marty îşi 
petrecu sîmbăta şi duminica la birou, printre hîrțoage şi 
rapoarte. Din cînd în cînd îşi vizitase echipa, nu ca să îi 
mîne pe oameni de la spate, ci ca să le arate că e lîngă 
ei, că şi el pierde un week-end, de care oricum nu mai 
avusese parte demult. 

La producție, Bill Kidman a stat tot timpul la birou, 
studiind facturile de vînzări şi ocupîndu-se de contractele 
mai vechi, în timp ce dădea telefoane peste telefoane la 

furnizori, încercînd să aproximeze costurile pentru 
campania publicitară Isaac Arrow. Asta a făcut în cea mai 
mare parte a week-end-ului, îmbrăcat în aceeaşi pereche 
de pantaloni kaki lălîi, cu bretele, şi cu un pulover împletit 
de mînă, cu cel puţin două numere mai mare decît i-ar fi 
trebuit. Marty nu l-a bătut la cap prea tare, dacă nu punem 
la socoteală un salut fugar şi plăcinta favorită a lui Kidman 
pe care i-a oferit-o în chip de cadou. 

Duminică dimineaţa, tensiunea atinsese cote maxime. 
Kidman a adus două cutii de gogoşi Krispy Kreme şi apoi 
a dispărut la creație, împreună cu Zak, pentru a pune ia 
punct scenariul, selectarea actorilor şi partea de producție 
muzicală. 

Duminică seara, după opt, Zak şi Kidman şi-au făcut 
în cele din urmă apariția în biroul lui Marty şi l-au anunţat, 
obosiţi: 

— Am reuşit. 

Duminică seara, după ce toți ceilalți plecaseră de la 
birou, Marty se aşeză în fața computerului pentru a studia 
portretele-robot trimise prin Internet de către Ford Sinclair. 
Artistului nu-i scăpase nici un detaliu în ceea ce priveşte 
fizionomia celor doi falşi agenți care îl vizitaseră, de la 
ochii inexpresivi de reptilă ai lui Harper, pînă la zîmbetul 
înțepenit al lui Kemper. 

Tocmai studia portretele cînd auzi țirîitul telefonului 
de pe biroul său. Marty ridică receptorul. 

— Se pare că există o neînțelegere, Marty. 

Recunoscînd vocea lui Mike D'Angelo, Marty tresări, 
dar cînd vorbi nu-şi trădă neliniştea: 

— O neînțelegere? întrebă el calm. 

— Mda. Între mine... şi tine. 

Marty tăcu, hotărît să-l lase pe mafiot să vorbească. 
Nu intenționa să-i spună că-şi dăduse seama că este urmărit 
de oamenii lui D'Angelo şi că era sigur că tot ei îi 
răscoliseră biroul. 

— Credeam că ne-am înțeles să nu ne jucăm de-a hoţii 
ŞI vardiştii. 

Marty se crispă şi privi spre fereastră, zicîndu-şi că 
era la fel de expus ca un peşte intr-un acvariu. 

— De-a hoţii şi vardiştii, Mike? Ce vrei să... 

— Termină cu timpeniile, Marty, ne-am înțeles? Dacă 
tot te dai specialist în imagini, hai să-ţi conturez eu una. 

Te dai specialist în imagini. Oare D' Angelo făcea un 
joc de cuvinte? Sau aflase cumva de portretele-robot? 
Marty privi imaginea de pe monitor, apoi îl închise. 

— Să-mi conturezi o imagine? repetă Marty sarcastic. 

Mike D'Angelo era ca un cîine asmuţit. Dacă simțea 
că l-a intimidat, avea să-i sară la beregată. 

— Nu ştiam că ai înclinații artistice, Mike. 

Sarcasmul din vocea lui deveni mai accentuat. 

— Aflu lucruri noi despre tine în fiecare zi. 

— Nu e momentul să faci pe şmecherul cu mine. N-ai 
fost sincer cu mine de la început şi asta n-a fost o mişcare 
înțeleaptă, Marty. Mai sînt şi alţii în afară de mine. Ei nu 
te cunosc aşa cum te cunosc eu; lor nu le pasă deloc de 
tine. Cred că lucrul pe care îl caută se află în posesia ta. 
Aşa că, te rog eu, fii deştept. Nu amesteca poliția în 
treaba asta. 

— Nu ştiu despre ce vorbeşti. 

— Eşti un mincinos, Marty, spuse D'Angelo calm, parcă 
silabisind cuvintele. 

In clipa aceea, Marty îşi dădu seama că Mike 
D’ Angelo, prieten de familie şi aşa-zis frate mai mare, era 

în stare să-i pună pistolul la tîmplă şi să-i zboare creierii, 
cu aceeaşi uşurinţă cu care îşi lega șşireturile. 

— Ştiu că te-ai întîlnit cu un poliţai la Domino aseară, 
continuă D'Angelo. Nu încerca să mă duci. Știu că eşti 
un mincinos nenorocit. 

Mina lui Marty se încleştă pe receptor, dar reuşi să-şi 
mascheze sentimentele îndărătul unei voci indiferente. 

— Şi ce dacă am stat la o masă cu un poliţist căruia 
îi place să asculte blues? Ai ceva împotrivă? 

- Un poliţai e un poliţai. 

- S-ar putea să ai dreptate, dar la asta s-a rezumat 
„întîlnirea“ mea de la Domino. Am băut ceva şi am ascultat 
blues cu un tip în a cărui competență nici măcar nu intră 
oraşul Chicago. 

— Şi vrei să te cred? 

— Da, vreau să mă crezi. Marty făcu o pauză. Hai să 
nu ne mai învîrtim în jurul cozii, Mike. De ce dracu’ mă 
urmăriți? 

D’ Angelo rise. 

— Jocul s-a terminat, Marty. Ştiu că eşti un mincinos. 
Ai idee ce se întîmplă cu un mincinos? Îşi petrece viața 
privind tot timpul peste umăr. Mai devreme sau mai tîrziu, 
îi sună ceasul. Intră în mașină, bagă cheia în contact, şi, 
ce să vezi, bum. 

Se auzi un clic şi apoi tonul. Mike D’ Angelo închisese. 

Uimit, Marty se holba la receptorul pe care încă îl 
mai ținea în mînă. Dacă i se confirmau bănuielile, atunci 
telefonul îi era ascultat — devenise un duşman, un agent 
mecanic în slujba lui D'Angelo şi a malacilor care îi 
întorseseră biroul cu fundul în sus. 

— Să te ia dracu”, Mike, spuse el cu voce tare trîntind 
receptorul în furcă. Privi furios în jur. M-ai auzit, Mike? 
strigă el. Să te ia dracu”. Pe tine şi pe prietenii tăi. 


Garajul agenţiei era gol şi surprinzător de liniştit, chiar 
şi pentru ora unsprezece a unei seri de duminică. 

Undeva, la distanță, Marty auzi cum se închide o ușă 
metalică şi apoi ecoul unor paşi pe ciment. Nişte paşi 
hotăriți, care veneau spre el prin ceață şi umbre. Se opri 
să asculte şi privi peste umăr. 

Nimic. Absolut nimic. 

O ceață umedă de iarnă se aşternuse în hruba de 
ciment, acoperind totul cu o umbră cenuşie. De pe pereți 
se scurgeau picături de condens și puținele maşini rămase 
în parcare erau învăluite într-o ceață groasă, prin care 
privirea lui Marty nu putea să pătrundă. Era conștient de 
ce se petrece. Îl urmăreau. D'Angelo îl speriase, dar pînă 
în clipa aceea nu-şi dăduse seama cît de mult. Îşi căută 
maşina cu privirea. Cînd văzu Jaguarul, îşi băgă mîna în 
buzunar să verifice dacă are cheile. Porni spre maşină. 
Într-adevăr, D' Angelo, ticălosul îl băgase în sperieți. 

Scoase cheile din buzunar şi se jucă puţin cu ele în 
dreptul portierei. Zgomotul lor metalic răsuna parcă mai 
tare ca de obicei. Auzi din nou paşi, de data asta, mai 
aproape de el. Deschise portiera şi se aşeză la volan, 
privind în oglinda retrovizoare, în timp ce închidea ușa. 
Nu era nimeni în spatele lui; probabil că auzise ecoul 
propriilor paşi. Da, totul se petrecea în mintea lui. 
Recunoscu modul de operare al mafiei: voiau să-l 
terorizeze, să-l îmbolnăvească de frică, să-l facă să nu 
mai doarmă nopțile. 

În momentul în care se pregăti să bage cheia în con- 
tact, îşi aminti de ameninţarea lui D'Angelo şi ezită preţ 
de o clipă, cu mîna în care ținea cheile suspendată în aer. 
Nu, nu avea de gînd să trăiască ca acei indivizi despre 
care îi vorbise D’ Angelo. Nu avea de gînd să-şi petreacă 
întreaga viaţă privind peste umăr. În momentul în care ar 
fi făcut asta, s-ar fi oferit pe tavă mafioților; ar fi fost ca 
şi mort. 

Singura cale de a cîştiga acest joc era să nu joace. 


147 


Marty se hotărî şi introduse cheia în contact, învîrtind-o 
cu o mişcare rapidă şi sigură. 

Auzind torsul liniştitor al Jaguarului, Marty zîmbi. 

— Să te ia dracu”, Mike, mormăi el, în timp ce manevră 
schimbătorul de viteze. 

Sunetul strident al telefonului celular aflat pe consola 
dintre cele două scaune îl făcu să tresară şi scoase maşina 
din viteză. Rămase apoi nemișcat, privind telefonul și 
ascultîndu-l cum sună, iarăşi şi iarăși. Nu. Nu va lăsa să 
se intimple asta. Avea impresia că telefonul sună din ce 
in ce mai insistent. Se aplecă, închise telefonul, manevră 
schimbătorul. Apăsă pedala de accelerație pînă la podea 
şi ieşi în trombă din garaj. 


La ora aceea circulaţia nu era aglomerată. Străzile erau 
acoperite de ceață, un fel de combinaţie între gazele de 
eşapament şi norii groşi, care veneau întotdeauna dinspre 
lacul Michigan în nopțile reci. Marty răsuflă uşurat şi dădu 
drumul la radio în timp ce trecea pe podul de deasupra 
rîului Chicago. Auzi o melodie mai veche a formaţiei The 
Doors, „Riders on the Storm“. Nu era tocmai un cîntec de 
leagăn. Mări volumul şi apăsă pe acceleraţie. Versurile lui 
Jim Morrison îl învăluiră cu vraja lor. 

In timp ce se apropia de Chicago Water Tower, Marty 
simţi o privire în ceafă. Se uită în oglinda retrovizoare. 
La dracu’. Era acolo. Mare ca o zi de post: ascunsă în 
ceață, alunecînd ca un vapor al morții, strecurîndu-se în 
spatele lui, apropiindu- -se mai mult în fiecare moment. Să 
fi fost aceeaşi maşină pe care o mai văzuse? Încetini, 
încercînd să-şi dea seama, dar farurile din spate îl orbeau 
şi nu reuși să privească prea mult în oglindă. 

In dreptul lui Chicago Avenue, Marty trase aer în 
piept şi, cu pneurile scîrțiind, luă curba. Privi din nou în 
oglindă. Maşina se afla tot în spatele lui. 

Inaintă preţ de două cvartale, cu privirea fixată în 

oglinda retrovizoare, şi coti la dreapta pe Rush Street. 
Era nevoit să încetinească. Fraierii ieşeau în oraş, mergînd 
în turme către baruri. Majoritatea erau funcționari care îşi 
propuseseră să încheie week-end-ul cu un chef sau să-şi 
găsească vreo pagică. Şoferii de taxi şi producătorii de 
prezervative făceau cele mai bune afaceri pe străzile Rush 
şi Division. 

Marty o luă pe Delaware şi se îndreptă spre est, lăsînd 
în urmă gloata. Traversă Michigan Avenue, trecu pe lîngă 
clădirea John Hancock şi Water Tower Place. Mașina era 
tot in spatele lui, în ciuda manevrelor pe care le făcuse, 
încercînd să scape. O luă din nou la stînga şi apoi intră 
pe East Walton. 

Cînd îşi dădu seama că blocul Astor se afla chiar în 
fața lui, nu-şi putu stăpîni un zîmbet. Clădirea nu era 
tocmai o fundătură întunecoasă şi mafioților nu le plăcea 
să se afişeze în plină lumină. Poate că am scăpat, îşi zise 
Marty, în timp ce intra pe aleea circulară din faţa clădirii. 
Frînă brusc şi opri. 

Maşina din spate intră pe alee şi parcă în spatele lui. 
Poate că se gîndise la vampiri, nu la mafioți, cînd îşi 
închipuise că luminile puternice de la Astor or să-i sperie. 
Celor care îl urmăreau nu le-ar fi păsat, probabil, nici 
dacă se aflau în Times Square. 

Deci asta era, reglarea de conturi. D'Angelo nu 
pierduse timpul. În vremurile de demult, mafiotii aveau 
răbdare, îşi lăsau victimele să transpire mai întîi. Asta 
fusese cîndva, îşi zise Marty în timp ce trăgea aer în 
piept. Deschise portiera. Auzi cum se deschide şi portiera 
celeilalte maşini, apoi paşi pe trotuar şi pulsul i-o luă 
razna. 

Marty văzu singura şansă de scăpare în salutul 
prietenos al lui Flannigan, portarul. O să facă o scenă, 
asta o să facă — poate astfel îl va opri pe cel din spatele 
lui să apese pe trăgaci. Poate că mafiei nu-i mai păsa de 

lumini, dar în mod cert nu-i plăcea să acţioneze cînd în 
preajmă existau martori. 

— Bine... răcni Marty, ieşind din maşină şi trîntind 
portiera. Ce dracu” vrei de la mine? 

— Un anunţ publicitar de calitate, se auzi o voce prin 
ceața densă. 

— Sinclair? > 

Marty simți cum tot corpul i se relaxează. [i venea 
să rîdă. 

— Ford... Ford, tu eşti? 

— Da” cine credeai ca sint? Albă ca Zăpada? 

— Doamne, n-am ştiut că eşti tu. Credeam că e unul 
din ăia care m-au urmărit. 

— Da, e drept că te-am urmărit. Ce naiba, încerc de 
mai mult de jumătate de oră să te sun pe nenorocitul ăla 
de celular, spuse el cu un zîmbet care nu prevestea nimic 
bun. Am nişte veşti. 

— În legătură cu portretele-robot? 

Sinclair privi cu neîncredere farurile unei maşini ce se 
îndrepta în direcția lor. A 

— Hai să stăm un minut la mine în maşină. In regulă? 
întrebă el, deschizînd portiera din dreapta. Cred că și eu 
sînt urmărit. 

— Şi tu? Deci acum mă crezi? întrebă Marty, în timp 
ce se urca în maşină. 

Inchise portiera. 

— Da, acum te cred, după ce am văzut asta. 

Sinclair bătu cu degetul un dosar ce se afla între cele 
două scaune din față. 

— Despre Kemper şi Harper pot să-ţi spun că n-au 
nici o legătură cu FBl-ul. Făcu o pauză. Sînt agenţi CIA, 
Marty. 

— Agenţi CIA? repetă Marty mirat. Eşti sigur? 

— Mai sigur decît moartea şi impozitele. 

— Dar ce interes aş putea să prezint eu sau tatăl meu 

pentru CIA? Credeam că FBl-ul, nu CIA-ul îi urmăreşte 
pe mafioţi. 

Sinclair dădu din umeri şi luă un termos de inox, din 
care scoase două batoane dietetice Sweet'n Low. 

— Tre” să am grijă de siluetă, explică el, bătîndu-se pe 
abdomenul rotunjit în timp ce desfăcea unul din batoane. 

Marty căzu pe gînduri preţ de cîteva minute. 
Considerase că îşi făcuse un duşman din mafie, dar această 
informaţie despre amestecul CIA îi dădea peste cap toate 
teoriile şi presupunerile. Ce se petrecea cu adevărat? Se 
intoarse câtre Sinclair şi-i intreba brusc: 

— Crezi că poți afla cu ce s-au ocupat în ultima 
perioadă aceşti Kemper şi Harper? 

— Sînt cu un pas înaintea ta. Am încercat deja. 

Sinclair făcu o pauză şi îl privi pe Marty drept în 
ochi. 

— Dar trebuia să trec de uşa neagră. Dosarul lor e 
clasificat. 

— Clasificat? Asta înseamnă că nu vom şti niciodată 
despre ce e vorba... 

Sinclair scoase un baton cu ciocolată Almond Joy din 
buzunar şi începu să îl desfacă. Uitase că trebuie să aibă 
grijă de siluetă. 

— Am o sursă, dar nu-ți garantez nimic. Detectivul 
muşcă cu poftă din baton: O să fac tot ce-mi stă în putere. 

Marty îşi aduse brusc aminte un lucru foarte important. 

— Săptămîna viitoare o să fiu plecat din țară. Undeva 
în America Centrală. 

— In călătorie de afaceri sau în concediu? 

— Afaceri. Filmăm un spot în Belize pentru un client 
al nostru din industria farmaceutică — Isaac Arrow. 

— Oricum, cred că or să-ţi prindă bine cîteva zile 
departe de toată nebunia asta. 

Marty se încruntă. Nu era obişnuit să-i poarte de grijă 
tocmai un polițist. 

— Ascultă, continuă Sinclair, băieţii ăia de la CIA sînt 
porniţi. Cred că ne supraveghează chiar şi în clipa asta. 
Poate ne ascultă telefoanele, poate ne-au pus microfoane 
în birouri... cine ştie? 

Marty zîmbi. 

— Cred că exagerezi, Sinclair. Văzînd expresia de pe 
chipul detectivului, adăugă: Cred că exagerăm amîndoi. 
Doamne, pîndeşte-te, adineauri am crezut că eşti un ucigaş 
plătit care mă urmăreşte... 

— Nu, nu exagerăm, răspunse Sinclair. Nu uita că e 
vorba de CIA. Băieți ăştia sint din alt desen animat. N-au 
nici o legătură cu agenții federali şi cu ideea de adevăr, 
justiție şi tot tacîmul. La dracu’, sînt de zece ori mai 
periculoşi decît oamenii mafiei. 

Marty încercă să protesteze, dar Sinclair i-o reteză. 

— La CIA se joacă altfel de jocuri. Doar nu crezi 
toate rahaturile alea publicitare cum că CIA-ul s-a făcut 
mieluşel şi e o agenţie care respectă legea. Ăştia nu-şi 
permit să piardă. Fac absolut orice ca să cîştige. Mă asculți, 
Marty? Absolut orice, inclusiv asasinate. 

Reiki dormea cînd Marty intră în casă. El se opri 
cîteva clipe lîngă pat, apoi se aplecă şi o sărută uşor. Ea 
deschise ochii. 

— Ai venit, mormăi ea cu un zîmbet somnoros. 

— Da. O sărută din nou. Am avut o zi lungă. 

— Ce crezi că s-a întîmplat între timp? 

— Ce anume? 

— Am aflat despre deplasarea în Rwanda. 

— Ai veşti? Cum e? 

Marty se aşeză pe marginea patului. 

— Am obținut contractul... Miine dimineaţă plec pentru 
o săptămînă. 

— Felicitările mele, domnişoară Devane, spuse Marty, 
încercînd să zîmbească. 

Nu avea de gînd să-i spună că intenționase să o roage 
să vină cu el în Belize. În ultimă instanță, fiecare îşi vedea 
de cariera lui. 

— Mersi, spuse ea, frecîndu-se la ochi. Ce s-a mai 
întîmplat cu Arrow? 

— Am rezolvat aproape tot. 

— Atunci, spuse ea ridicindu-se în capul oascior şi 
potrivindu-şi pernele, pleci în Belize marți, nu-i aşa? 

— Da, pe la prînz. 

Ea îi studie chipul preţ de o clipă. 

— Te-au mai vizitat prietenii tăi, agenţii? 

— Nu. Şi nu înţeleg de ce eşti atît de îngrijorată. 
Singurul lucru ciudat care mi s-a întîmplat astăzi, în afară 
de dezastrul pe care l-am găsit în birou, s-a petrecut chiar 
în drum spre casă. Marty nu intenţiona să-i spună despre 
telefonul primit de la Mike D'Angelo, despre toate 
bănuielile lui. Îţi vine să crezi? Mi s-a părut că sînt urmărit, 
zise el, forțind un ton vesel. 

Reiki îl privi cu ochii măriți. 

— Am greşit, de fapt era detectivul ăla, Ford Sinclair. 
Imaginaţia mea o cam ia razna. 

— Mai bine o folosim în altă parte. Vino în pat, îl 
invită ea, luîndu-l de mînă. 

El scutură din cap. 

— Nu-mi e somn. 

— Eu plec miine... 

Reiki zîmbea cu acel zîmbet inconfundabil, pe care îl 
schița atunci cînd voia să facă dragoste, dar Marty nu 
avea chef. Se prefăcu că nu a înțeles aluziile ei. 

— Nu cred că aş putea să dorm acum. Sau nu chiar 
acum. Simt nevoia să stau puţin, să mă relaxez. 

El încercă să se ridice, dar ea îl opri. 

— Ştiu eu cum te poți relaxa cel mai bine, spuse ea pe 
un ton lasciv. 

— Sînt convins că ştii, răspunse el cu tristețe. Zîmbi 
grav şi îi îndepărtă părul de pe frunte. Cred că o să mă 
duc în sufragerie să mă relaxez puţin. Văzîndu-i expresia 
jignită, o sărută apăsat pe gură. Nu stau mult. 

— Imi promiţi? 

— Promit solemn. 

— Bine atunci, răspunse ea, radiind de bucurie. 
Deocamdată ai scapat, dar ține minte... te aştept. 

V izivilitatea era aproape zero la Meigs Field în 
primele ore ale dimineţii de luni. Pista era acoperită de 
zloată şi ninsoarea făcea să pară ceţoase luminile albastre 
de semnalizare ce se învîrteau în depărtare. 

Del Waters, în avionul lui particular Gulfstream, bătea 
nervos cu trabucul în marginea scrumierei. Îl aştepta pe 
Roger Kemper de o jumătate de oră şi începuse să-şi 
piardă răbdarea. 

În cele din urmă, uşa se deschise şi agentul apăru 
tremurînd de frig. Înjurînd pe sub mustață, începu să-şi 
scuture zăpada de pe trenciul Burberry. 

— De ce a durat atîta? lătră Waters. Ce se mai aude? 

— Se aude că avem o problemă, răspunse Kemper, 
scoțîndu-şi haina. Se pare că polițistul l-a convins pe En- 
glish să colaboreze cu un specialist în crearea portretelor- 
robot, iar tipul ne-a desenat pe mine şi pe Harper. 

— Şi? 

— Băieţii noştri au interceptat asta, spuse el, întinzîn- 
du-i lui Waters un print laser. 

Ochii cu reflexii metalice ai lui Waters se plimbară 
rapid peste portrete. 

— Se pare că ne-am cam pierdut acoperirea, Del. 

Waters îşi ridică privirea. 

— Nu. Acum am ajuns într-un punct al operaţiunii în 
care este periculos să aducem oameni noi. Din acest 
moment, tu şi cu Max veţi sta în umbră. English nu trebuie 
să vă mai vadă la față, decise Waters scuturind scrumul. 
Dar cum rămîne cu polițistul, cu Sinclair? Mi se pare că 
pune prea multe întrebări. 

— Am atlat din sursele noastre că Sinclair ne-a verificat 
dosarele şi a vorbit cu un agent de la sediul din Chicago, 
un negru cu numele de Jackson, Stone Jackson. Tot ce a 
aflat Sinclair de la el e că sîntem de la CIA. Și nu văd 
nimic ilegal în asta. Sinclair nu va afla mai multe. Se va 
izbi de un zid. lar Jackson e un pămpălău, care stă toată 
ziua cu nasul în hirțoage şi n-o să se aventureze să 
scotocească. 

— Sinclair ăsta începe să mă obosească. 

— Și pe mine. Dar urmărindu-l în continuare, s-ar putea 
să ne conducă direct la CD. Asta bineînţeles, în cazul în 
care îl are Marty English. 

— Pot să bag mîna în foc că e la English. 

— Da, şi eu cred. Dacă nu te deranjează, aş vrea să-i 
dau un respiro lui Sinclair. Să-l las în pace o perioadă, 
pînă ne va fi de vreun folos. 

Waters dădu din cap şi suflă un fuior subțire de fum. 

— S-a înregistrat vreun progres în ce priveşte CD-ul? 

— Gorilele lui D'Angelo nu au găsit nimic în biroul lui 
English. S-ar putea să fie acasă la el, la Astor. La dracu”, 
am căutat peste tot, numai acolo nu. 

Cînd auzi numele lui D'Angelo, degetele lui Waters 
se încleştară pe trabuc. 

— Să-l ţii departe de Astor pe Mike D'Angelo, porunci 
el. După ce că au făcut treaba pe jumătate cînd i-au pus 

microfoane în birou, au mai şi răsturnat totul cu fundul 
în sus. 

— Din cauza lor a început English să vorbească cu 
poliția. 

Waters oftă. Tare i-ar fi plăcut să-l scoată din joc pe 
D'Angelo, dar pentru moment, trebuia să aştepte. 

— Deci, Roger, care este planul pentru săptămîna 
viitoare, avînd în vedere că lipseşte din oraş? Poţi să intri 
în locuinţa lui English sau e prietena lui acolo? 

— Pleacă şi ea să facă un reportaj. 

Waters zimbi satistăcut. 

— Ce coincidență fericită. 

— Aşa m-am gîndit şi eu. 

— În aceste condiţii, aveți suficient timp la dispoziție 
ca să-i pieptănaţi apartamentul centimetru cu centimetru. 

— Del, dacă CD-ul e acolo, o să-l găsim. Şi dacă nu 
e acolo, o să avem grijă să punem atitea dispozitive de 
urmărire în apartamentul ăla, încît o să aibă mai multe 
cabluri decît rețeaua națională de electricitate. N-o să ne 
scape nici o mişcare. 

— Vedeţi să nu faceţi vreo tîmpenie. Lucraţi delicat. 

Pe chipul lui Kemper flutură un zîmbet arogant, în 
timp ce se ridica şi se pregătea să iasă. 

— Nu o să-şi dea seama în veci că am trecut pe-acolo. 

— Bine. Eu am să fiu la Escoba toată săptămîna. 
Anunţă-mă dacă descoperiți ceva. 

— Şi dacă nu? 

— Ei bine, atunci va trebui să facem alte aranjamente. 

Ea încă întuneric cînd Reiki se dădu jos din pat. 
— Unde te duci? întrebă Marty somnoros. 

— Trebuie să mă scol, şopti ea. Avionul meu pleacă la 
zece, mai ţii minte? 

El se ridică într-un cot şi privi ceasul deșteptător. 

— Dar nu e nici cinci şi jumate, obiectă el. 

O prinse de braţ şi o trase înapoi în pat, luînd-o de 
mijloc. 

— Marty, protestă ea. 

O trase mai aproape de el şi începu să o sărute pe git. 

— Mai stai un pic, o rugă el. 

— Termină, te rog. Hai să fim serioşi. 

— Dar te vreau, insistă Marty, țintuind-o sub cl. 

— Nu acum, spuse ea, luptîndu-se să scape de sub 
potopul de sărutări. 7e rog. 

— Vreau să-ți fac un cadou înainte de plecare, glumi 
el, luîndu-i mîna şi ducîndu-i-o între picioare. 

Ea se trase cu un gest categoric. 

— Ți-am mai spus că nu am chef, nu mai auzi bine? 

— Aveam impresia că de asta ai spus că o să mă 
aştepţi. 

— Să te aştept? Ea se rostogoli şi aprinse veioza, 
făcîndu-l pe Marty să-şi ducă mîna la ochi din cauza 
luminii. Poate că acum e rîndul tău să aştepţi. 

Marty se ridică în picioare, vizibil iritat. 

— Ce vrei să spui? 

— Vreau să spun că eu te-am aşteptat timp de şapte 
ani. 

Deci asta era cauza. Reiki se simțea respinsă, pentru 
că el nu dorise să facă dragoste cu ea în noaptea aceea. 
Acum era nervoasă şi dispusă să facă din țînțar armăsar, 
ca de fiecare dată cînd i se ivea prilejul. 

— Nu e corect din partea ta, Reiki. 

— Poate că nu e corect, dar ăsta e adevărul. 

— Hai să-ți spun eu adevărul. Muncesc de-mi sar 
capacele ca să devin preşedintele companiei. 

— Şi vrei să spui că eu nu muncesc? Ai impresia că, 

fiind femeie, trebuie să-mi ridic poalele cînd îmi porunceşti 
tu? Marty, nu-ți dai seama ce porcărie faci. În ciuda 
faptului că meseria mea mă poartă peste tot în lume, cu 
găsesc resurse să-ți flatez orgoliul de mascul. Dar se pare 
că nu sînt la fel de bună ca tine la capitolul inventat 
scuze. Chiar dacă n-ai fi avut atîtea de lucru, dacă ai fi 
fost preşedintele companiei Bergman, ai fi găsit alte motive 
pentru a fugi de răspunderea pe care o implică o relaţie 
de genul celei dintre noi. 

Reiki îl privi pe Marty şi brusc ochii ei căprui se 
umplură de lacrimi: 

— Ai pe altcineva? Despre asta e vorba, Marty? Dacă 
eşti şi cu o altă femeie, trebuie să-mi spui. 

— Nu am pe nimeni. 

— Atunci care e problema? De ce dracu” nu eşti în 
stare să-ţi iei un angajament față de noi? 

— Mi-am luat deja un angajament. 

— Nu. Dacă ţi-ai fi luat într-adevăr un angajament, 
acum am fi fost căsătoriți. Tu pui succesul şi lucrurile 
materiale mai presus de ceea ce este cu adevărat impor- 
tant în viață. 

— Nu ai dreptate, protestă el, ridicînd tonul. Ţi-am 
mai spus, nu sînt pregătit pentru un asemenea pas. 

— Nu eşti pregătit să ne căsătorim? Reiki scutură din 
cap. La dracu’, Marty, nu sînt maică-ta. N-o să-ți promit 
că o să stau cu tine pînă la adînci bătrîneți şi apoi să te 
las baltă. N-o să fac asta, răsuci Reiki cuțitul în rană. 

— După cum ţi-am spus, nu sînt pregătit încă. Şi nu-mi 
place să mi se impună nimic, spuse Marty privind-o furios. 

— A, deci acum eu sînt aia insistentă. Aştept să te 
pregăteşti de şapte ani de zile şi acum, cînd îmi doresc şi 
eu o relație stabilă, acum eu sînt cea care te presez. Să ştii 
că vreau pentru noi doi mai mult decît... toate astea, spuse 
Reiki arătînd cu mîna în Jur. Vreau o casă la țară, vreau să 

am prieteni şi să respir aer curat. Timpul merge înainte. Nu 
mai sîntem copii. Vreau să am o familie, Marty. 

— Putem foarte bine să adoptăm un copil. 

Ea îi aruncă o privire tăioasă. 

— Pur şi simplu nu te simţi în stare, nu-i aşa? 

— Cred că nu, răspunse el sfidător. 

— Ei bine, atunci nici eu nu mă mai simt în stare. 

— Ce dracu” vrea să însemne şi asta? 

Marty se ridică în capul oaselor. Reiki dădu din cap 
și se îndreptă spre ușă. 

— Vrei să spui că dacă nu mă însor cu tine s-a terminat 
totul? Neprimind răspuns, Marty se înfurie. Doamne, şi 
eu care te credeam o femeie cu capul pe umeri! urlă el. 

Ea se întoarse din drum. 

— Marty, te pricepi atît de bine să minți, încît ai reușit 
să te minți şi pe tine. 

— Vrei să-ţi explic ce-s alea minciuni? Marty se sculă 
din pat. O să-ţi spun ce sînt alea minciuni. Minciuni sînt 
toate rahaturile pe care mi le îndrugi despre feminism şi 
libertate. Cînd eşti confruntată cu o situație cu adevărat 
serioasă, nu te deosebeşti cu nimic de toate femeile alea, 
pe care le disprețuieşti şi care îşi închipuie că viaţa e un 
Joc cu păpuşele Barbie. 

Tremurînd de furie, Reiki îi întoarse spatele. Marty 
strigă după ea, conștient că o jignise. 

— Reiki, aşteaptă... Eu... Imi pare rău. 

Ea se întoarse şi-l privi. 

— Şi mie îmi pare rău, Marty, răspunse ea, cu lacrimile 
şiroindu-i pe obraji. Îmi pare foarte rău. 


Nu degeaba se spune că lunea este cea mai urită zi a 
săptămînii. În ce-l privea pe Marty, aceasta le întrecea pe 
toate. 

Nu era vorba numai de faptul că lucrurile rămăseseră 

neclare între el şi Reiki — o atitudine rece, distantă şi un 
pupic de complezență pe obraz menit a spune că totuşi 
țineau unul la altul. La toate astea se mai adăuga ceva. In 
dimineaţa aceea, Marty îşi dorise din tot sufletul să ajungă 
la birou devreme şi să poată afişa o atitudine care să nu-i 
pună pe ceilalți pe gînduri. Dar n-a fost să fie aşa. Traficul 
în oraş era aproape paralizat din cauza poleiului format 
de zloată şi de vîntul ce sufla permanent printre zgirie-norii 
de beton. Marty înjură cînd îl auzi pe un DJ de la postul 
de radio WLS spunînd că blocajul de circulaţie va mai 
dura încă două ore, pînă se va reuşi devierea traiicului 
dinspre Woodfield spre centru. 

Deşi mai avea de parcurs doar decît cîteva sute de 
metri, i-a fost necesară mai bine de o jumătate de oră ca 
să ajungă la clădirea Bergman. De obicei, garajul 
companiei Wynn Bergman era ticsit la ora şapte, dar în 
dimineața aceea nu se afla nici jumătate din numărul 
obișnuit de mașini. Lucrurile aveau să revină la normal, 
îşi zise Marty, în timp ce-şi parca maşina. Era calmul 
dinaintea furtunii. Ca de obicei, erau prea multe lucruri 
de făcut şi prea puţin timp. la dispoziţie. Ziua aceea i se 
părea mai proastă decît toate celelalte la un loc. 

Ín timp ce se urcă în liftul gol cu gîndul să urce în 
birou, se uită încă o dată la ceas; nici măcar nu începuse 
serviciul şi deja se simțea cu pistolul la tîmplă. E drept că 
nu era în cea mai bună formă — nu dormise aproape deloc, 
gîndindu-se la CD şi la tatăl lui. Nu putuse să nu se 
gîndească la toate astea. Iar cearta cu Reiki pusese capac 
la toate... 

Uşa liftului se deschise la etajul trei şi Lee Wilde păşi 
înăuntru, tăcănind cu tocurile cui ale pantofilor superbi 
pe care îi purta. 

— Marty, spuse ea, ce bine că te văd; tocmai voiam să 
stau de vorbă cu tine. 

— Eşti mult prea entuziastă pentru o oră atît de 

matinală, spuse el cu glas obosit. Şi, oricum, nu-ți prea 
stă în fire. 

Ea rise. 

— Oră matinală? Tu pe unde-ai umblat? Deja s-a dus 
jumătate din zi. 

— Deci chiar voiai să mă vezi? 

— Da. În primul rînd, vreau să-ți spun că Isaac Arrow 
se află în Super Bowl. M-ai auzit, sper. In joc, nu după 
sau înaintea jocului. În joc. Şi în al doilea rînd, le-am 
obținut spaţiu de emisie cînd se anunţa că au mai rămas 
două minute pînă la reluarea transmisiei. 

Simţind că Lee voia cu orice preţ să se laude cu 
realizarea ei, Marty intră în detalii: 

— Pot să aflu şi eu cum ai reuşit să obţii această 
victorie miraculoasă? 

— Aşteptam să mă întrebi. Vezi tu, o anumită firmă 
producătoare de bere... 

— Mda. 

— Care dorea la rîndul ei să intre în Super Bowl, a 
fost nevoită să cumpere patru spaţii de spot, pentru a-şi 
asigura exclusivitatea. Şi nu avea nevoie decît de trei. 

— Iar unul din prietenii tăi, care se ocupă cu vînzarea 
spațiilor de emisie, a negociat cumpărarea celui de-al 
patrulea? 

Lee se umflase în pene de mîndrie. 

— Cum de ai ghicit? 

— Care e prețul final? 

— Eşti pregătit? Două milioane, răspunse ea cu un 
oftat. 

— E cu cinci sute de mii mai mult decît prețul pe care 
îl plătesc toți. 

— N-am spus niciodată că va fi ieftin. Sper din toată 
inima să le convină şi celor de la Isaac Arrow. 

— Parcă au spus că nu le pasă cît costă. 

— Ştiu. Dar nu prea îmi vine să cred. Am învăţat să 

pun la îndoială spusele clienților. N-am întîlnit nici unul 
care să nu se poarte ca o căţea în călduri cînd vine vorba 
de bani. 

— Probabil că ai auzit de NHP, zîmbi el. În cazul ăsta, 
nu e vorba despre comportamentul Zor. Ei sînt mulțumiți 
de noi; cei de la Hexall reprezintă adevărata problemă. 
Acum, că au cumpărat NHP-ul, vor să-i forțeze să aleagă 
altă agenţie de publicitate. 

— Nenorociţii, mîrîi Lee. 

Marty zîmbi din nou. 

— Hei, protestă ea, spre deosebire de tine, mie nu mi 
se pare deloc hazliu să pierdem şase sute de milioane de 
dolari, care vor intra în buzunarul altei agenții. Mai ales 
că acea agenţie este una ca Todd, Gattwick sau Lorenz. 
Idioții ăia habar n-au cu ce se mănîncă NHP-ul. 

Lee făcu o pauză. 

— Şi dacă tot sîntem la acest subiect, pentru cultura 
ta generală, află că Wynn e foarte furios. 

— E normal să fie furios. Dar totul depinde de cum 
priveşti lucrurile, Lee. Depinde de perspectivă. Ţie ţi se 
pare o problemă, ți se pare că ei sînt duşmanii. 

— Şi nu e aşa? 

— Nu, este o adevărată şansă. 

Marty învățase de la tatăl său să nu adopte niciodată 
o poziţie defensivă. Întocmai rechinilor care simt mirosul 
de sînge, fie ei şi răniţi, trebuie să ataci fără milă. Iar în 
cazul acestei afaceri, Marty simţea miros de sînge. Nu era 
vorba doar de salvarea contractului cu NHP; asta era 
doar începutul. Avea de gînd să-l salveze şi, totodată, să-i 
înhaţe pe cei de la Hexall. 

Uşile liftului se deschiseră la etajul optsprezece. 
Nedumerită, Lee îl urmă în birou, tăcănind cu tocurile 
înalte pe dalele de marmură. 

Marty intră şi se aşeză îndărătul biroului. 

— Tu de ocupi de analiza post-achiziţie pentru NHP, 
nu-i aşa? 

— Da, răspunse ea precaut. Şi ce-i cu asta? 

— Poţi să o termini pînă mă întorc din Belize? 

— Sigur, spuse Lee, aşezindu-se pe un scaun. Dar ce 
rost are? E doar o formalitate. NHP-ul ştie deja că noi 
facem treabă bună. 

— Tu fă tot posibilul să-l termini, da? 

Lee miji ochii. 

— Ce şmecherii pui la cale, geniule? 

— Geniule? Îți mulțumesc, Lee, glumi Marty. Habar 
n-aveam că te numeri printre fanii mei. 

— Ia nu te obrăznici. Oi fi eu un fan de-al tău, dar n-aş 
putea spune acelaşi lucru despre ceilalți. De fapt, sînt 
convinsă că în momentul ăsta toți cei de la departamentul 
„Resurse Umane“ ţi-au lipit poza în mijlocul unei ținte de 
darts şi aruncă în tine cu săgeți. 

— De ce? Ce se întîmplă? 

— N-ai aflat? Cei de la „Resurse Umane“ au primit o 
hîrtie din partea Isaac Arrow, prin care cer să le dăm 
toate fişele de personal ale angajaților angrenaţi în acest 
contract. Vor să ne dăm cu toţii acordul în privinţa unor 
verificări biografice. Și cine crezi că va face aceste 
verificări? întrebă ea încruntîndu-se. 

Marty o privi nedumerit. 

— Nimeni alții decît cei de la Departamentul de Stat. 
Să sperăm că nici unul din angajaţii noştri nu are un 
trecut compromițător. 

Marty dădu din cap, reuşind să dea impresia că nu 
este afectat de această informație, dar în realitate era şocat. 
Nu îşi făcuse niciodată griji că i se va descoperi vreodată 
adevărata identitate. Toate documentele privitoare la 
identitatea lui anterioară fuseseră sigilate prin ordin 
judecătoresc, iar trecutul lui era demult îngropat. Totuşi, 
o verificare efectuată de o agenție guvernamentală nu-i 

convenea. Era imposibil ca Departamentul de Stat să nu 
afle cine era el de fapt. Și dacă aflau, legătura lui cu Tony 
Inglesia ar fi provocat un scandal de proporţii, ce se putea 
solda cu anularea contractului cu Isaac Arrow şi încheierea 
carierei sale în compania Wynn Bergman. 

— Eşti sigură că verificările vor fi făcute de către 
Departamentul de Stat? întrebă el precaut. Zău, Lee, nu 
ți se pare o măsură cam drastică? 

— Bineînţeles că aşa mi se pare. De ce naiba crezi că 
vor să facă aceste verificări? 

— Nu am nici o idee, răspunse Marty ginditor. 

Nimeni de la Arrow nu îi spusese nimic despre 
asemenea verificări. Desigur, compania ținea foarte mult 
la securitate. Constatase asta cînd vizitase laboratorul de 
realitate virtuală, însă măsura i se părea exagerată. Se 
întreba care putea fi motivul unei operaţiuni de asemenea 
proporții şi de ce Departamentul de Stat era cel care 
efectua verificările. 

— Cei de la „Resurse Umane“ o să aibă de lucru pînă 
peste cap pînă te întorci tu din Belize şi începem ședințele 
foto la Arrow. Sper ca acest lucru să nu împiedice 
producerea spotului; dacă da, putem să ne luăm la revedere 
de la Super Bowl. 

— Cred că Arrow ne-ar fi spus dacă ar fi existat 
posibilitatea încetării producției. 

— Oricum, e ceva ciudat. Nu-mi vine să cred că fac 
acelaşi tip de verificări cu toate companiile cu care 
colaborează. Tu ce crezi? l 

— Nu, răspunse el absent. Nu cred. 


Marty ronțăta un covrig, în timp ce se uita prin 
mormanele de hirtii, care apăreau în mod misterios 
întotdeauna cînd trebuia să plece din oraş. Deşi îşi 
verificase deja agenda de întîlniri, o mai parcurse o dată, 
ca să se asigure că era liber restul săptămînii. Anulă o 

partidă de squash în compania unor prieteni de la sala de 
sport, programată miercuri seară. Se reprogramă la frizer. 
Se uită în fugă prin nişte dosare, apoi ridică receptorul cu 
gîndul să o sune pe Reiki. 

Nu era decît opt şi jumătate; o mai putea prinde înainte 
ca ea să plece la aeroport, deşi nu ştia ce să îi spună în 
afară de banalități de genul „Pa-pa, te iubesc, drum bun“, 
cuvinte insuficiente pentru a repara cele petrecute între 
ei. Nu voia să lase lucrurile în coadă de peşte, să o lase 
să plece supărată sau rănită din cauza lui. 

Ce aş putea să-i spun? se întreba el, în timp ce teletonul 
suna. De ce să-mi fur singur căciula? Ar trebui să-i spun 
că o iubesc, că ea este pe primul loc, nu cariera. Că de 
fapt nu îmi e frică de oficializarea relaţiei, ci de posibilitatea 
unui eşec. 

Marty oftă, aducîndu-şi aminte de mama lui. 

— Bună. 

— Reiki? 

— În persoană. Părea grăbită şi distantă. Ce s-a 
întîmplat? 

Marty ezită. 

— O, nimic, doar nebunia obişnuită. Mă întrebam dacă 
îți este dor de mine. 

Se încruntă. Chiar nu era în stare să spună lucrurilor 
pe nume? Era renumit printre colegi pentru excelentele 
sale abilităţi de comunicare, pentru stilul direct şi bătăios 
pe care îl perfecționase, dar acum se purta ca un adoles- 
cent complexat. 

— Dacă mi-e dor de tine? întrebă ea cu blîndeţe. Marty, 
nici nu am plecat încă. 

Pentru o clipă, Marty crezu că reuşise să spargă gheaţa, 
că găsise un loc prin care să se furişeze în inima ei, 
vorbindu-i despre sentimentele lui. 

— Îmi pare rău, Marty, continuă ea, dar în zece minute 

îmi vine taxiul. Chiar nu pot să stau de vorbă cu tine 
acum. 

Marty se întristă. 

— Bine, spuse el încercînd să pară vesel. Nici o 
problemă. Știu cum e. 

— Trebuie să plec, spuse ea pe un ton indiferent. 

— S-a întîmplat ceva? 

— A sunat portarul la interfon. Taxiul mă aşteaptă. 

Marty ştia că mai trebuia să îi spună şi altceva, dar nu 
reuși să zică decit: 

Vezi, ai grijă să nu dai peste alţi tipi ca Baptiste în 

Rwanda. 

— O să am grijă, promise ea crispată. 

— Te iubesc, Reiki. 

— Şi eu te iubesc. Pa. 


22 


Întrând în impresionanta clădire din cărămidă acoperită 
cu iederă de pe West Wacker Drive, sediul companiei 
Planetlife International, Marty avu impresia că face o 
călătorie în timp, într-o lume populată numai cu gentlemani 
de sînge albastru şi intelectuali de primă mînă, îmbrăcaţi în 
costume de tweed, care fumau pipă. Singurul indiciu al 
modernității în cabinetul directorului era un computer aşezat 
pe biroul din lemn de mahon. Stilul încăperii era caracteristic 
colegiilor britanice, cu draperii grele de catifea; în aer plutea 
un miros de cărți vechi şi de piele, acompaniat cum nu se 
poate mai bine de aproximativ zece globuri pământeşti cu 
stativ de lemn. Pe pereți atîrnau hărți vechi, decolorate şi 
îngălbenite, reprezentînd locuri îndepărtate ale lumii, şiruri 
de măşti şi ornamente vestimentare ce creau senzația că 
aici se pregătea o conferință a marilor exploratori. 

Dar în locul lui Stanley şi Livingstone, îi găsi pe Carson 
Page şi Frank Torello, împreună cu un bărbat pe care 
Marty nu-l mai văzuse niciodată, probabil directorul 
fundaţiei. Se aflau în jurul unei mese, aşezaţi pe scaunele 
masive, tapițţate cu piele. Lîngă ei se afla o măsuţă cu 
rotile, pe care erau pregătite un video şi un televizor. 

— Bună ziua, Marty, exclamă Torello venind spre el şi 
bătîndu-l prieteneşte pe umăr. 

Carson rămase aşezată, jucîndu-se cu stiloul Mont 
Blanc pe care îl ținea în mînă. 

— Bună, Marty, spuse ea, zimbind cu subinţeles, punînd 
picior peste picior — gest în urma căruia fusta ei şi aşa 
scurtă se ridică, dezvelindu-i aproape în întregime coapsele 
bronzate. Se pare că întilnirile noastre devin o obişnuință. 

— Una plăcută, spuse el, prefăcîndu-se că nu observă 
avansul făcut. 

Cum ar fi putut cineva să nu observe nişte picioare 
care parcă nu se termină? Nimic nu e mai plăcut decît să 
vezi nişte picioare mişto. 

Torello îi atrase atenţia lui Marty asupra unui bărbat 
înalt şi bine făcut care stătea vizavi de Carson. 

— Marty, ţi-l prezint pe directorul fundației Planetlife, 
Arch Templeton. 

Marty îi zîmbi. Deşi bărbatul cu început de chelie era 
îmbrăcat suficient de conservator — pantaloni gri de flanel, 
cămaşă albă, cravată de rips şi sacou bleu —, semăna mai 
degrabă cu un tip din reclamele Marlboro, decît cu un 
director de fundaţie, datorită fizicului său atletic şi a unei 
cicatrice adînci, ce se întindea pe jumătate din obrazul 
bronzat. 

Templeton se ridică în picioare. Marty sesiză nişte 
caracteristici care îi erau familiare: energie sexuală, carismă 
Şi o încredere în sine dusă la extrem. Genul de încredere 
pe care Marty îl văzuse la unii din luptătorii profesionişti 
din Vietnam. 

— Îmi face mare plăcere să-l cunosc pe omul care ne 
va ajuta să schimbăm lumea, spuse Templeton cordial. 

Carson rise. 

— Trebuie să constatăm că Arch nu va putea fi 
niciodată acuzat că subestimează importanța muncii 
noastre în ce priveşte Planetlife. 

— Nu, într-adevăr, răspunse el cu un zîmbet larg. Pot 
fi acuzat de o grămadă de alte chestii, dar nu de 
subestimarea eforturilor pe care voi, cei de la Isaac Arrow, 
le depuneți pentru Planetlife. 

Privirea lui se plimbă admurativ peste formele ei 
voluptuoase. 

Deci asta era, concluzionă Marty. Carson trăia cu 
directorul fundaţiei Planetlife, care părea a fi genul ei de 
bărbat. Templeton era, într-adevăr, un tip bine şi exprima 
o anume duritate, în genul bărbaţilor care apar în reclamele 
la Gillette. Era probabil un fost puşcaş marin, care luptase 
în Vietnam şi putea mînui maceta la fel de bine ca şi 
stiloul. Probabil că individul ştia să se bată şi ținea la 
băutură. 

Arch Templeton nu părea, însă, un fan al mişcării 
ecologiste, asemeni celor care demonstrează şi poartă 
plăcuţe pe care scrie „Salvaţi pădurea tropicală“. Nu arăta 
ca un pacifist, la fel cum nu avea nimic comun cu moliul 
de Torello, ceea ce făcea ca relația foarte cordială dintre 
Isaac Arrow şi Planetlife să pară suspectă. Din ce ştia 
Marty, rezervaţia tropicală aflată în grija fundaţiei şi 
bogăţia de ierburi medicinale de acolo era singura legătură 
posibilă între cele două organizații, de altfel foarte diferite. 

— Carson şi Frank mi te-au ridicat în slăvi, Marty, 
continuă Templeton. Mi-au spus că faci o treabă minunată. 

— Nimeni nu poate să facă o treabă minunată fără 
nişte clienți minunați, spuse Marty, dezgustat în sinea lui 
de rahatul pe care era nevoit să-l mănînce. Carson şi 
Frank sînt genul de clienți pe care şi i-ar dori oricine. 

— Mi-au mai spus şi că ştii să flatezi, glumi Templeton. 
Ia loc, te rog, şi pune-mă la curent cu ce s-a mai întîmplat 
în legătură cu Super Bowl. 

— Totul merge ca pe roate, declară Marty aşezîndu-se 
lîngă Carson. 

Ea se aplecă puţin să-i toarne un pahar cu apă minerală, 
expunîndu-și sînii în decolteul sacoului. 

— Deci, Marty, spuse Torello mulțumit, să înţeleg că 
mergem cu toată viteza înainte spre Super Bowl? 

— In mod cert, Frank. Spotul Isaac Arrow va fi difuzat 
la semnalul de două minute. E o plasare excelentă... iar 
în publicitate, plasarea este la fel de importantă ca şi 
participarea. Poate chiar mai importantă. Am avut noroc. 

— Noroc? întrebă Templeton cu asprime. Nu ştiam că 
în Super Bowl. 

Manierele elegante ale lui Templeton dispăruseră şi 
fuseseră înlocuite de comportamentul dictatorial şi perfid al 
militarilor profesionişti. Marty se întrebă din nou ce legătură 
putea fi între Planetlife şi Isaac Arrow. O fundaţie nonprofit, 
care să meargă mînă în mînă cu contractoni unei campanii 
publicitare în valoare de trei sute de milioane de dolari, era 
cel puţin ciudat. Probabil că Templeton nu făcea altceva 
decît să-l pupe în fundul grăsun pe Torello. Şi, totuşi, 
Templeton nu era deloc genul de om care să facă aşa ceva. 

— Te-aş minţi, Arch — spuse Marty, cîntărindu-și cu 
atenție vorbele —, dacă ţi-aș spune că nu au fost probleme. 
In această perioadă, spațiile de emisie în pauzele publicitare 
din Super Bowl sînt deja vîndute. 

Carson interveni: 

— Marty are dreptate, Arch. N-a fost uşor. Avem cerințe 
foarte ridicate pentru Bergman Advertising. Sper — spuse 
ea zîmbindu-i seducător lui Marty — că nu prea ridicate. 

— Nici o problemă. Asta este treaba noastră, spuse 
Marty. Facem imposibilul. 

— Nu pot decit să vă recunosc meritele, declară Carson. 
Cei de la departamentul „Media“ au făcut, la rîndul lor, o 
treabă foarte bună. Bine că mi-am amintit; vreau ca oamenii 
tăi să întocmească o recomandare formală media pentru 
campania introductivă ce va urma după Super Bowl. Afişe, 
difuzări — tot ce ne recomandați în prezentarea voastră. 

— Lee Wilde se ocupă deja de acest aspect. 

Torello dădu din cap admirativ. 

— Există vreun lucru pe care să nu-l fi anticipat? 

— Mulţumesc pentru votul de încredere, Frank, 
raspunse Marty, aprinzind monitorul şi introducind caseta 
în aparatul video. Trebuie să vă avertizez, există unele 
schimbări față de conceptul original. Cred, totuşi, că spotul 
este chiar mai bun decît îl gîndisem la început. 

— Hai să-l vedem, spuse Templeton nerăbdător. 

Marty apăsă butonul start. Imediat ce apărură primele 
imagini, Marty începu să le explice fiecare detaliu. După 
scurgerea celor treizeci de secunde, toți erau încîntați. 

— Fantastic, exclamă Carson. 

— Minunat, aprobă Torello. 

Templeton se lăsă pe spătarul scaunului şi îşi încrucişă 
brațele. 

— Mă declar impresionat, Marty. Tu şi agenţia la care 
lucrezi confirmaţi laudele pe care vi le-au adus Carson şi 
Torello. Sînteți chiar mai buni. O să fie un spot de zile 
mari. 

— Care se potriveşte de minune cu ambalajele produ- 
sului şi cu afişele, completă Carson. Îmi place la nebunie 
cum ai folosit săgeata şamanului împreună cu sunetul de 
fundal ca să scoţi în evidență numele Arrow. 

- E o abordare inteligentă, într-adevăr, aprobă 
Templeton. ÎI privi pe Torello și rînji. Parcă trebuia să 
apari şi tu în spot, Frank. 

Sprîncenele arcuite ale lui Carson se uniră a încruntare. 

— Aşa e. Unde e Frank? 

Marty era pregătit. 

— După cum ați văzut, nu există nici un actor princi- 
pal în conceptul revizuit. Frank rămîne în continuare 
purtătorul de cuvînt al Isaac Arrow. Va fi vocea de 
prezentare. 

Pină acum totul a mers bine. 

— Dar de ce nu există actori principali? întrebă Templeton. 

— Consumatorii pe care i-am testat au preferat să 
vadă laboratorul şi pădurea tropicală, în locul unui chip 
care să le vorbească. Făcu o pauză şi îi zîmbi lui Carson. 
Chiar şi in locul unui actor ca Dave Thomas... Acel geu 
de accent publicitar ar fi eclipsat mesajul şi, mai impor- 
tant, ar fi scăzut credibilitatea produsului în ochii 
consumatorilor. Poate ați observat în spot că şamanul a 
fost singura persoană prezentată publicului înainte de scena 
din laborator. Cei pe care am testat spotul au apreciat că 
Frank are o voce foarte convingătoare, aşa că i-o vom 
folosi pentru a explica ce anume se petrece în laboratorul 
de realitate virtuală de la Isaac Arrow. 

— Ştiu şi eu, spuse Carson neîncrezătoare. Cum rămîne 
cu Comitetul Director? Tu ce părere ai, Frank? 

— Cred că merge. Torello se întoarse către Marty. Nu 
am nimic împotrivă ca spotul să fie finalizat în această 
formă. Comitetul Director va trebui să se descurce şi fără 
zîmbetul meu pe ecran. Or să înțeleagă logica spuselor 
tale. Zîmbi şi ridică din umeri. In plus, poți să te pui cu 
Departamentul „Cercetare de piață“? întrebă el, frecîndu-şi 
palmele. Hai să vedem cît costă. E momentul să aflăm şi 
asta. 

— Da, e momentul, spuse Marty, în timp ce le împărțea 
nişte dosare. Cred că aceste estimări vă vor clarifica 
nelămurinile în privința aspectului financiar. Dacă nu, v-aş 
ruga să îmi comunicaţi, deoarece trebuie să semnez bugetul 
înainte de a începe producția. 

Marty îi privi cum studiază cu atenţie dosarele. Era 

momentul adevărului, momentul în care clientul acceptă 
sau îşi ia jucăriile şi pleacă. 

Carson ridică prima privirea. 

— Mi se pare în regulă, Marty. Frank, Arch, aveţi 
întrebări? 

Templeton îşi scoase ochelarii cu rame metalice. 

— Nu acum. Întrebările din partea mea vor veni cînd 
ajungem în Belize. Vreau să văd cum filmați aşa o chestie. 

Torello se scărpină pe cap. 

— Eu aş avea cîteva întrebări, Marty. 

— Da? 

— Producerea spotului va costa aproximativ două 
milioane de dolari? E corect? 

— Foarte corect, răspunse Marty, încercînd să găsească 
motivul schimbării bruşte de atitudine a lui Torello şi să 
anticipeze obiecțiile pe care acesta le-ar putea avea. 

Nu putea fi vorba de bani. Cei de la Arrow le spuseseră 
că banii nu sînt o problemă. 

— Nu e cam mult? 

— Ba da, dar să nu uităm că este inclusă şi o taxă de 
urgenţă. 

— Şi deplasarea, bănuiesc, se amestecă Carson. 

— Da, da, înţeleg acum, spuse Torello. Spaţiul de emisie 
costă şi el două milioane... aşa că, dacă tragem o linie, 
vom cheltui patru milioane de dolari ca să ajungem într-un 
meci de fotbal. 

Marty zîmbi; şocul provocat de costuri clienților era 
un lucru cu care se obişnuise. 

— Plătiţi cu aproape sută la sută mai mult pentru media 
şi producție, din cauză că timpul care a rămas este foarte 
scurt. Nu uitaţi că aceste cifre sînt doar estimative, însă 
nu anticipez nici o schimbare. Singurul lucru care ne 
lipseşte în clipa de față este aprobarea Autorităţii pentru 
Difuzare. Cei de acolo se vor uita peste scenarii în 
după-amiaza asta. Nu cred că va apărea vreo problemă. 

Dacă vor cere, totuşi, anumite modificări, le vom face 
cînd ne întoarcem din Belize. Şi, oricum, acestea nu vor 
afecta bugetul. 

— Ăsta e un lucru bun, remarcă Torello, scoţind din 
buzunarul cămăşii un pix cu care semnă estimările, fiindcă 
astăzi dimineaţă v-am plătit în avans. 

Îi dădu hirtia lui Marty. 

— Plata era pentru un preţ total de cinci milioane, 
explică Carson, aşa că oricum sîntem acoperiți. 

— Nu era nevoie, spuse Marty, încercînd să-şi ascundă 
uimirea. Wynn Bergman nu este bancă, dar mici nu pretin- 
dem toți banii în avans. 

— Ai face bine să te obişnuieşti cu asta, Marty, spuse 
Templeton. Aşa fac afacerile cei de la Isaac Arrow. 

Torello aprobă din cap. 

— Sîntem de părere că plata în avans stimulează 
furnizorii să-şi facă treaba mai bine. În plus, ne-aţi ajutat 
foarte mult şi ați făcut-o într-un timp foarte scurt. Apropo, 
dorim să te invităm la petrecerea care va avea loc aici cu 
ocazia Super Bowl. 

— Va fi o strîngere de fonduri pentru Planetlife, adăugă 
Carson. Cravată neagră. Tacîmul costă o mie de dolari 
dar, desigur, vei fi invitatul nostru. 

— Va fi o petrecere pe cinste, spuse Templeton. Vor 
veni apărători ai naturii, politicieni, celebrități, mass-me- 
dia... toţi cei care au un nume. 

— Inclusiv Del Waters, spuse Torello, președintele 
Comitetului nostru Director. 

— Trebuie să recunosc, afirmă Carson pe un ton şiret, 
că va fi un început în forță al campaniei Arrow. 

— Deci, vei onora invitația noastră? întrebă Torello, 
privindu-l pe Marty cu interes. 

— N-aş rata aşa ceva pentru nimic în lume... O să-mi 
pregătesc smoking-ul, răspunse Marty cu un fals entuziasm. 

— Deci, ce ne rămîne de făcut? întrebă Templeton. 

— Să plecăm în Belize, spuse Carson, fixîndu-l cu 
privirea ei de pisică pe Marty. 

— Nu am nimic împotrivă, exclamă Torello. Hai să ne 
facem bagajele. 

Se ridicară cu toţii şi o porniră spre uşă. Marty rămase 
puţin în urmă, ca să-şi strîngă lucrurile. 

— Ai o clipă la dispoziţie, Carson? întrebă el, închizîn- 
du-și servieta. 

— Pentru preferatul meu? Se întoarse din drum și veni 
spre el. Oricînd. Cu ce pot să te ajut? toarse ea mieros. 

— Vreau să ştiu ce se întîmplă cu verificările de per- 
sonal. Cei de la „Resurse Umane“ au fost pur şi simplu 
dați peste cap. 

— Verificări? Îşi strînse buzele și se încruntă. A, 
Doamne, îmi pare rău. Credeam că eşti la curent cu treaba 
asta. Noi îi verificăm pe toți cei cu care lucrăm. E o 
directivă... 

- A Comitetului, termină el propoziţia. 

— Începi să te prinzi, rîse ea. 

— Dar de ce tocmai Departamentul de Stat? Isaac 
Arrow colaborează cu guvernul? 

— Nu. 

— Dacă nu sînteți contractor militar, nu văd de ce e 
necesară această verificare din partea Departamentului de 
Stat. 

- O mulţime de cercetări reprezintă potenţiale aplicaţii 
militare. De aceea se implică Departamentul de Stat. Nu 
mai este vorba de războiul rece, ci de spionaj industrial. 

— Deci aşa se explică interesul pe care Departamentul 
de Stat îl acordă fumizorilor Isaac Arrow, chiar dacă nu 
au nici o legătură cu partea militară? 

Carson îl studie atentă. 

— Bergman Advertising are ceva împotrivă? întrebă 
ea mijind ochii. Sau ai tu ceva împotrivă? 

— Nu, răspunse el, cu cel mai dezarmant zîmbet. Nici 
o problemă. Vreau doar să-mi fie totul clar cînd voi sta 
de vorbă cu cei de la „Resurse Umane“. Or să mă cam 
înjure, dar asta e. 

Reuşise să se eschiveze. După douăzeci de ani de 
experiență în lumea publicităţii, eschiva devenise a doua 
lui natură. 

— Înţeleg. Ştii, pentru o clipă am avut impresia că 
Marty English nu este de fapt cel pe care îl ştiam eu... că 
are ceva de ascuns. Dacă ai într-adevăr ceva de ascuns. 
atunci oamenii noştri şi-au făcut treaba bine. 

— Cum adică? 

— Deja ai trecut testul de securitate fără probleme, 
spuse ea, scoțind un card de plastic din buzunarul sacoului 
și întinzîndu-i-l lui Marty. Era să uit să-ți dau asta. 
Foloseşte-o cînd te duci la laboratorul de realitate virtuală 
pentru şedinţa foto. Dar nu uita să-l suni mai întîi pe 
doctor Bachmann — nu-i plac musafirii nepoftiți. 

— Mersi. 

Incerca să nu pară şocat. Cum era posibil să fi trecut 
de verificarea Departamentului de Stat? De ce nu apăruse 
nimic legat de numele lui şi de tatăl său? Începea să nu 
mai înțeleagă ce se petrece. 

— Nu pari foarte mulțumit, remarcă ea, apropiindu-se. 
Crezi că le-a scăpat ceva oamenilor noştri? Ochii li se 
întilniră. Trebuie să investigheze mai amănunţit? 

— Sînt foarte mulțumit, afirmă el, băgîndu-şi cardul în 
portofel. Deja mă gîndeam la altceva, la ce avem de lucru 
în Belize. 

Frank Torello băgă capul pe uşa sălii de conferinţe. 

— Carson, trebuie să plecăm. Bachmann ne aşteaptă. 

Ea dădu din cap nervoasă. 

— Vin imediat, Frank. 

După ce capul lui Torello dispăru, ea se întoarse din 
nou spre Marty. 

— De-abia aştept să plecăm în Belize. Cine știe, poate 
o să avem ocazia să ne cunoaştem mai bine. 

— Mi-e teamă că vom fi prea ocupați, remarcă el, 
încercînd să pară relaxat. 

— Ocupaţi? întrebă Carson, cu sprîncenele încruntate. 
Doamne, Marty, trebuie să înveţi să te relaxezi. Oamenii 
trebuie să se mai şi distreze din cînd în cînd. Nu poți să 
munceşti tot timpul. Pur şi simplu nu e sănătos. Se apropie 
şi mai mult de el şi îi şopti: Ştii ce cred eu? Cred că ar 
trebui să laşi deoparte afacerile şi să uiţi puţin că sînt 
clienta ta. Intelegi ce vreau să zic, să te simți bine, să te 
eliberezi de griji. Carson îi luă mîna şi Marty simţi că se 
excită. Cîteva zile în Belize sînt tratamentul de care ai 
nevoie, continuă ea pe un ton provocator. 

Marty se prefăcu că nu o ia în serios şi îi zîmbi ca 
unui client oarecare: 

— Aşa crezi tu? 

— Da, aşa cred. Şi cînd ajungem acolo... Făcu o pauză 
şi îl privi în ochi, invitîndu-l să accepte provocarea. Am 
să-ți demonstrez. 

Ma constatase demult că nici o plecare cu avionul 
nu decurge conform planului. Intodeauna găsirea unui loc 
de parcare îi dădea de furcă, iar plimbatul pe coridoarele 
interminabile ale aeroportului nu era tocmai distracţia lui 
favorită. Apoi interveneau eventualele încurcături cu 
rezervările şi diversele semnale auditive şi vizuale care îl 
ghidau spre poarta de îmbarcare, apoi la locul de la clasa 
I, extrem de confortabil, cumpărat de client special pentru 
el. Nici măcar în avion, cu centura de siguranță pusă, cu 
un pahar de vin într-o mînă şi cu o revistă bună în cealaltă, 

nu se putea relaxa. Abia cînd priveliştea din afara hubloului 
se transforma în nori şi se auzea semnalul de decuplare a 
centurilor de siguranță, abia atunci putea să se lase pe 
spate în scaun, să închidă ochii şi să se destindă. Sau cel 
puţin să încerce. 


Motoarele cu reacție TACA 727 scoteau un zgomot 
monoton, aproape hipnotic. Pe culoarul dintre scaune apăru 
o măsuță cu rotile, încărcată cu pahare de tequila şi rom. 
Pilotul îi anunţă că se aflau undeva deasupra insulelor Florida 
Keys. Marty îşi scoase laptop-ul de sub scaun şi il deschise. 

— Ce dracu” faci? exclamă Zak. Munceşti? 

Kidman se aplecă peste Zak şi scutură dezaprobator 
din cap la adresa lui Marty. 

— Hai, lasă-l dracu” de calculator. Relaxează-te, bea şi 
tu ceva, îl sfătui el, ridicînd un pahar cu Margarita. E 
marfă cocteilul ăsta. 

— Dar mă relaxez, răspunse Marty, băgînd CD-ul cu 
B.B. King în drive-ul laptop-ului şi punîndu-şi o pereche 
de căşti. 

- Distracţie plăcută, le ură el închizînd ochii. 

La auzul acordurilor puternice ale melodiei „The Thrill 
Is Gone“, gîndurile lui Marty se îndreptară mai întîi spre 
muncă, iar apoi spre Carson Page. Cîteva zile în Belize, 
ceva distracţie, relaxare. Da, de asta îi spusese Carson că 
are nevoie. În fond, fata avea dreptate. Cîteva zile departe 
de nebunia oraşului nu puteau să-i strice. Ultimele 
săptămîni îl solicitaseră la maximum. 

Mai mult ca sigur, Carson nu vorbea de studiul naturii, 
ci mai degrabă de studiul femeii. Şi Marty avea impresia că 
ea nu va lăsa lucrurile în stare de studiu, ci îi va cere 
„asistență“. Nu avea nevoie de insistențele ei şi nici nu voia 
să creeze o problemă. Cel puţin nu acum. Refuzul avansurilor 
unui client era la fel de dificil ca mersul pe sîrmă. Trebuia 
să păstrezi contractul şi în acelaşi timp respectul de sine. 

Marty zîmbi. Îl flata faptul că era curtat de o femeie 
frumoasă, dar trebuia să respecte nişte reguli pe care şi le 
impusese. Prima era să nu-şi înşele prietena, iar a doua, 
după cum obişnuia să spună tatăl său, suna cam aşa: „nu-ţi 
băga tocul în călimara companiei“. Marty avusese mai 
demult o relaţie cu o colegă de serviciu şi lucrurile se 
terminaseră cît se poate de prost. Învăţase lecţia şi nu s-a 
mai legat în nici un fel de colege sau cliente. Cine ştie? 
Carson o fi bună la pat, dar el nu va afla niciodată, nu va 
permite ca relația lor să ajungă atît de departe. 


— Ce faci, dormi? întrebă Zak, aplecîndu-se peste 
Marty ca să privească prin hublou. 

— Nu mai dorm, zîmbi Marty resemnat, în timp ce îşi 
scotea căştile. Ce s-a întîmplat? 

Zak îi arăta un ghid turistic despre Belize. 

— L-ai citit? întrebă el nerăbdător. 

Marty dădu din cap. 

— Ei bine, conform acestui ghid, în Belize e al dracului 
de mişto. Zici că eşti în rai. 

— Belize nu a fost colonie britanică? întrebă Kidman, 
ridicîndu-şi privirea din revista Rolling Stone. 

— Ba da, răspunse Zak. Dar pe atunci nu se numea 
Belize. Se numea... 

— Hondurasul Britanic, îl ajută Marty. 

— Da, aşa. Ştii ceva? Nu seamănă deloc cu celelalte 
țări din America de Sud, unde sînt tot timpul revolte şi 
lovituri de stat militare. În Belize e altfel. 

— Cîţi locuitori au? întrebă Marty. În jur de două sute 
de mii? 

— Hei, credeam că n-ai citit ghidul, protestă Zak. 

— Nici nu l-a citit, răspunse Kidman, făcîndu-i cu ochiul 
lui Zak. Ai uitat că Marty lucrează la contabilitate; ăştia 
le ştiu pe toate. 

— Nu chiar pe toate, rîse Marty. 

— Atunci poate că ar trebui să-l citeşti. Vei găsi tot ce 
al fi vrut vreodată să afli despre Belize şi ţi-a fost jenă să 
întrebi. 

Marty privi ghidul din mîna lui. Titlul era Belize: 
Paradisul de la capătul lumii. || deschise şi începu să 
citească. 


Belize se află în Caraibe, la sud de Peninsula Yucatan. 
La vest şi la sud se învecinează cu Guatemala. Nu are o 
suprafață prea mare: partea continentală atinge o lungime 
de patru sute de kilometri şi o lățime de o sută patruzeci 
de kilometri, cam cît statul Massachusetts. De-a lungul 
coastei sale stîncoase, sînt răspîndite mai mult de două 
sute de insule, majoritatea legate între ele prin a cincea 
barieră de corali din lume ca dimensiuni. Teritoriul, cu un 
relief variat, este presărat cu ruine mayaşe şi împînzit de 
peşteri de calcar, întinderi de junglă şi pădure de man- 
grove. În partea muntoasă, sînt păduri tropicale la altitudini 
medii şi păduri de pin. 

Istoria țării seamănă cu un capitol din Insula comorii 
şi se pare că instaurarea capitalismului a fost doar un gest 
de fațadă. S-au perindat pe rînd conchistadori spanioli 
nemiloşi, pirați, contrabandişti şi lacomi întreprinzători 
colonialişti. În ultimii trei sute de ani, Belize, datorită 
barierei de corali, a devenit un fel de paradis al piraţilor, 
o ascunzătoare ideală pentru bandiți şi criminali. 

În tot acest timp, pădurile bogate au continuat să fie 
locuite, iar mayaşii au practicat agricultura lor agresivă, 
bazată pe defrişări masive. Suprafața forestieră a scăzut 
drastic ani buni de-a rîndul. De curînd, mulțumită unei 
schimbări în mentalitatea localnicilor, combinată cu 
eforturile fundației Planetlife, defrişările au fost în mare 
parte oprite. Astfel, miile de specii de plante şi sutele de 
specii de păsări aflate în pericol au fost salvate. La fel ca 
şi scorpionii, felinele mari şi... şerpii. 

În Belize, citi el, se găsește o mare varietate de specii 
de șerpi, multe dintre acestea veninoase. 

În ghid erau descrise zeci de asemenea specii, dintre 
care cea mai periculoasă era şarpele virf-de-lance, care 
nu dădea nici un semn de amenințare înainte de a mușca. 
Avînd în minte imaginea şerpilor atîrnînd leneşi din copaci, 
Marty închise cartea. Nu avea probleme cu adaptarea la 
schimbarea mediului- călătorise în foarte multe țări — dar 
parcă vîrful-de-lance era prea mult. 

Auzi vocea pilotului. mai întîi în engleză, apoi în 
spaniolă: 

— Bine ați venit în Belize. 

Marty privi prin hublou şi văzu marea atingînd țărmul 
stîncos şi pădurile de mangrove. În depărtare, se zăreau 
acoperişuri de tablă ce sclipeau în soare, punctînd peisajul 
pustiu şi întunecat. Deci aşa era în Belize, nu plaje cu 
nisip alb, păduri tropicale şi ruine maya. De sus părea mai 
degrabă un paradis al ţînțarilor decît o oază tropicală. 
Marty privi ghidul cu neîncredere. Erau, într-adevăr, la 
capătul lumii. Dar paradisul se afla departe. 


24 


Vawri de aer cald se ondulau pe pista de aterizare, 
în timp ce pasagerii se dădeau jos din avion şi erau 
conduşi spre o suprafață de macadam delimitată cu sîrmă 
ghimpată şi lanțuri. În spatele ei se afla o unitate militară 
formată din buncăre kaki şi hangare camuflate, de la care 
pornea un drum prăfuit, care părea că nu duce nicăieri. 
Se îndreptară cu toții spre o clădire sărăcăcioasă de beton, 
spoită cu un strat subțire de var. l 

— lată şi noul terminal, spuse Marty ironic, în timp ce 

treceau pe lîngă doi ofițeri reponsabili cu securitatea 
aeroportului. 

Aceştia le aruncară pe sub mustățile lor groase un 
„Bine aţi venit în Belize“ care sună destul de fioros. 

Zak examină interiorul terminalului. 

— Locul ăsta arată mai degrabă a anticamera iadului 
decît a paradis tropical, observă el. 

Oftă din greu şi îşi trecu rucsacul de pe un umăr pe 
altul. 

— Ai face bine să te obişnuieşti, Toto. Nu mai sîntem 
în Kansas, glumi Marty. 

Kidman rînji şi alungă cu mîna un țînțar. 

— Vrei să spui, Marty, că autorul ghidului ăluia a 
mîncat rahat cu lingura mare. Oare lucrurile se vor 
îmbunătăți cît de cît o dată ce vom ieşi de aici? 

— În locuri ca Belize nu primeşti nici un fel de garanție, 
spuse Marty. Trebuie să fii pregătit de aventură, să te 
eliberezi de toate porcăriile cu care ai de-a face în viața 
de zi cu zi. 

— A, deci asta era, mormăi Zak. Asta numești tu 
aventură? 

— Hai, Zak, las-o mai moale, îl domoli Kidman. Nu 
vom sta aici decît cîteva zile și la dracu’, sper că restul 
n-o fi chiar atît de nasol. Belize trebuie să arate altfel 
decît ce am apucat să vedem pînă acum. 

— Poate, răspunse Marty cu un zîmbet neîncrezător. 
Poate că nu. 


După ce şi-au luat bagajele şi au trecut de vamă, 
Marty, Zak şi Kidman le-au vîrît în portbagajul unui taxi 
şi s-au aşezat pe bancheta din spate. 

— Mergem la pista din afara oraşului, îi spuse Marty 
taximetristului. 

— Nici o problemă, răspunse acesta. Ați mai fost pe 

— Nu, este prima noastră vizită, răspunse Marty de pe 
bancheta din spate. 

— Cred că Belize vi se pare de rahat pînă acuma, nu? 
Asta la prima vedere. Dar nu judecaţi o carte după coperte. 
Stau aici de treizeci de ani şi credeți-mă că nu am văzut 
loc mai frumos decit Belize. 

— Mulţumesc lui Dumnezeu pentru asta, îi şopti 
Kidman lui Marty. 

— Noi mergem într-o stațiune numită Escoba. Ai auzit 
de ea? întrebă Zak, ca să acopere şoapta răutăcioasă a lui 
Kidman. 

Taximetristul îl privi surprins. 

— Glumeşti? Cine dracu’ nu a auzit de Escoba? E un 
monument național... 

— Spune-mi, cît de departe e pista spre care ne 
îndreptăm? îl întrerupse Kidman nerăbdător. 

Şoferul zîmbi ca pentru sine. 

— Bănuiesc că aveți cu toţii servicii de invidiat în 
State, nu? Ei bine, urmaţi-mi sfatul: lăsaţi-vă duşi de val. 
Apropo, pe mine mă cheamă Smitty şi îmi face mare 
plăcere să vă duc acolo. Făcu o pauză şi se uită la ceas. 
Pista e cam la jumătate de oră distanță de Belize City. 
Deci, hmm... hai să vedem. De la aeroport pînă în oraş 
sînt douăzeci şi trei de kilometri şi de acolo mai sînt 
şaptezeci pînă la pista de pe autostradă. Asta înseamnă 
aproximativ o sută de kilometri. 

— Minunat, răspunse Marty vesel, aşezîndu-se mai 
comod. 

Taxiul îşi croia drum pe străduțele înguste ce semănau 
mai degrabă cu nişte alei înțesate de pietoni veseli, biciclete 
ruginite, scutere şi maşini care scoteau un fum îngrozitor. 
Veselul taximetrist vorbea tot timpul spunîndu-le ce anume 
merita văzut în sărăcăciosul oraş-port cu o populaţie de 
cincizeci de mii de locuitori. 

Treptat, zgomotele scoase de numeroşii vînzători se 

transformară într-un vacarm adăugîndu-li-se claxoanele, 
fluierăturile poliţiştilor şi lătratul cîinilor. La colțurile de 
stradă, se adunau fuioare de praf şi gaze de eșapament, 
înconjurîndu-i pe bărbaţii care pierdeau vremea în faţa 
casei în timp ce deasupra lor, pe terasele descoperite, 
femeile îşi țineau cu o mînă copiii pe şoldurile rotunjite, 
în timp ce cu cealaltă atîrnau rufele la uscat. 

Văzînd un taxi cu „gringos“, nişte băieţi în picioarele 
goale apărură în jurul maşinii, încercînd să le vîndă 
suveniruri „făcute chiar aici, în Belize“ — susțineau ei. 
Smitty îi goni pe toţi, cxplicîndu-le pasagerilor că, la v 
privire mai atentă, pe toate se putea citi „fabricat în China“. 

Pe măsură ce înaintau către inima oraşului, Marty 
simțea că îl atrage într-un fel acel amestec de farmec 
caraibean şi mahala. Oamenii pe care îi vedea nu erau 
bogaţi, ci chiar săraci, dar nu trăiau în mizerie ca locuitorii 
din Mexico City sau Rio. 

Cei din Belize locuiau în case de placaj zugrăvite, nu 
în cutii de carton sau lăzi de marfă. Mîncau peşte, fructe 
de mare, pui, şi, judecînd după firmele luminoase, beau o 
grămadă de bere şi Coca-Cola. Se putea spune că trăiau 
mai degrabă în simplitate decît în sărăcie. Ideea îi plăcu 
lui Marty. Pe măsură ce îşi continuau călătoria prin oraş 
şi vedea chipurile relaxate şi zîmbitoare ale locuitorilor, 
Marty începea să-i invidieze pentru viaţa lor liniştită. 


După ce parcursese cam doisprezece kilometri prin 
labirintul de străduţe, Smitty coti pe o uliţă lăturalnică, 
prăfuită şi opri în fața unei barăci de placaj, a cărei firmă 
indescifrabilă era bătută în cuie deasupra uşii. 

— Bine aţi venit la „Captain Larry“, anunță Smitty 
sărind din maşină. Inainte de a vă duce la pistă, m-am 
gîndit că trebuie neapărat să gustați berea Belikin şi 
celebrele granacho de la „Captain Larry“. Nu aşteptă să 
i se răspundă, ci dispăru pe nişte scări care stăteau să se 

prăbuşească. Vin imediat, strigă el în timp ce uşa 
dărăpănată se închise în urma lui. 

Marty se întoarse către Kidman şi Zak. 

— Ei, cum vă place în Belize? 

— N-am impresia că atmosfera se îmbunătăţeşte, spuse 
Kidman morocănos. 

— Cică aventură... mîrîi Zak. Mie mi se pare de rahat. 

— Nu poti să foloseşti standardele americane ca să 
judeci alte țări, răspunse Marty, simțind nevoia să ia 
apărarea minusculei țări. Trebuie să lăsați în urmă 
capcanele în care ați căzut din cauza unei aparente 
bogății... trebuie să vă regăsiți... 

— Ia priviţi, îl întrerupse Smitty, întinzîndu-le trei beri 
reci ca gheața şi un pachet cu hîrtie unsuroasă. N-om fi 
noi chiar în Margaritaville, conchise Smitty în timp ce se 
urca la volan, dar trebuie să recunosc că nu există lucru 
mai bun pe lume decît o bere rece Belikin şi un granacho 
fierbinte. Hei, nu vă uitaţi la mine, puneți-vă pe treabă! 

Smitty radia de bucurie văzîndu-i cum dau pe gît berea, 
răcorindu-şi gîtlejurile uscate. 

— Este cea mai bună bere pe care am băut-o vreodată, 
spuse Marty recunoscător. 

Zak studie design-ul etichetei din deformaţie profe- 
sională, apoi se întoarse către Marty, bătînd cu degetul pe 
un semn complicat ce apărea pe etichetă. 

— Seamănă puţin cu hieroglifa de pe CD-ul tău, nu? 

— Da, seamănă chiar foarte bine, recunoscu Marty. 

— Hei, Smitty, întrebă Zak ridicînd sticla. Ai idee ce 
naiba e asta? 

— Aia? întrebă Smitty. E o hieroglifă maya. Toate 
arată cam la fel. Nişte ciudați, mayaşii ăştia, nu credeți? 
O să vedeți chestii din astea peste tot. Ăştia au trăit aici 
mii de ani. Au mai rămas cîțiva aici, dar majoritatea trăiesc 
în Guatemala. 

— Nu erau mayaşii cei cu calendarele alea şmechere? 
întrebă Kidman. 

Marty nu mai auzi răspunsul lui Smitty. Gîndurile i se 
învălmăşeau, formînd un labirint de întrebări. Deci 
imaginea de pe CD era o hieroglifă maya. Ciudat, tatăl lui 
nu-i vorbise niciodată despre civilizaţia maya sau despre 
mayaşi şi nu păruse interesat de America Centrală. Din 
cîte ştia Marty, bătrînul nu vizitase aceste locuri. Ţările 
din lumea a treia nu erau tocmai favoritele lui Tony 
Inglesia. Nu avea nici un sens. Ce legătură ar putea exista 
între şeful mafiei din Chicago şi o obscură hieroglifă? Și, 
totuşi, trebuia să fie una foarte importantă din moment ce 
fuseseră oameni ucişi pentru ea. 

— Ziceţi că mergeţi la Escoba, nu? întrebă Smitty în 
timp ce Belize City se pierdea în depărtare, printre pădurile 
de mangrove. 

Marty tresări, întrerupt din şirul gîndurilor. Dădu din 
cap şi îl privi pe Smitty în oglinda retrovizoare. 

— Proprietarul Escobei este probabil cel mai bogat om 
din Belize. Îl cheamă Del Waters. Îl cunoaşteţi cumva? 

Marty se încruntă. Del Waters? Nu era Del Waters 
preşedintele Comitetului Director al Isaac Arrow? 

— Credeam că tipul de lá Palnetlife, Templeton, este 
proprietarul Escobei. 

Zak interveni, privindu-l pe Marty: 

— Templeton este persoana care ne aşteaptă la pista 
de decolare. Vom zbura cu avionul lui în junglă. 

Smitty fluieră admirativ. 

— Nu mi-ati spus că sînteți VIP-uri. Ultima dată cînd 
Templeton a dus pe cineva cu avionul lui a fost acum 
cîțiva ani, şi era vorba de un mahăr din Senatul american... 
Goode, așa îl chema. 

— Steve Goode? întrebă Marty neîncrezător. Persoana 
care se ocupă de Serviciul de Securitate Externă a SUA? 

— Habar n-am ce face el în Senat. Nu prea mă 
interesează chestiile astea, dar îți garantez că el era. 

— Ce dracu” să caute un individ ca el în Belize? se 
întrebă Kidman cu voce tare. 

— N-am idee. Cert este că toți ajung la Escoba mai 
devreme sau mai tîrziu, toți mahării, spuse Smitty. 

Marty dădu din cap gînditor. O organizaţie de succes 
ca Planetlife atrăgea automat atenţia asupra ei. Nu spusese 
Arch Templeton că la petrecerea lor de caritate cu ocazia 
Super Bowl urmau să participe toate personalitățile? 
Legătura între Planetlile şi Isaac Arrow începea să-i devină 
mai clară. Dar cum de se asociaseră Waters şi Templeton? 
Şi de ce într-un loc uitat de lume, ca Escoba? 

— Spune-mi te rog, Smitty, care-i povestea cu 
Templeton şi Waters? Cum de s-au asociat? 

— Se pare că sînt vechi camarazi de arme. Au făcut 
parte din Forţele Speciale care au acționat în Vietnam. La 
sfîrşitul anilor şaptezeci, Waters a obținut licenţa pentru 
producerea unui suc dintr-o plantă tropicală şi l-a pus pe 
Templeton responsabil cu partea tehnică. Cică Waters ar 
fi făcut o avere fabuloasă. Apoi, cam acum cincisprezece 
ani, a vîndut fabrica şi şi-a cumpărat trei sute de mii de 
acri de pădure tropicală. Din cîte am auzit, cred că gagiul 
ăsta ar putea să cumpere întreaga țară, dacă ar dori. 

— Deci, interveni Kidman, după ce a vîndut fabrica, 
Waters a început cu Planetlife? ' 

— Nu prea ştiu multe despre asta. Nu sînt un mare fan 
al lui Waters sau Templeton, cum de altfel nu este nici 
unul din localnici. Ca să fiu sincer, țara asta a avut parte 
de prea mulți pirați de-a lungul anilor. 

Marty se încruntă. Pirați? Ce voia să spună? Încercă 
să-l întrebe, dar taximetristul deschise radioul şi nu păru 
dispus să continue conversaţia. Continuară drumul, fără 
să scoată o vorbă. Kidman şi Zak aţipiseră, dar Marty era 
frămîntat de gînduri. Ce făceau, de fapt, Waters şi 

Templeton? Și de ce localnicii aveau o părere atît de 
proastă despre doi oameni care pompau bani cu nemiluita 
în țărişoara lor? 


— Aia e pista de decolare? întrebă Kidman îngrozit. 
Doamne, e doar nişte nisip! 

— Aşa e, aprobă Smitty, întorcîndu-şi capul şi 
zimbindu-i lui Kidman. Ţi-e frică să zbori cu avionul? 

— În general nu, dar pista asta nu are nimic de-a face 
cu aviația modernă. 

Smitty rise. 

— Nu-ţi face griji. Arch Templeton are o reputaţie de 
invidiat ca pilot şi, din cîte am înțeles, pista de la Escoba 
nu se compară cu asta. Am auzit că acolo aterizează 
chiar şi avioane rari. În plus, nu se poate spune că ai 
zburat cu avionul, pînă nu vezi cum e să zbori deasupra 
miilor de hectare de pădure tropicală. E înfricoşător să 
ştii că nu există suflet de om în jurul tău pe o rază de sute 
de kilometri... 

Smitty îşi aprinse o țigară. 

— Să ştiţi că sînteţi în siguranță cu Templeton. O fi el 
la fel de ticălos ca Waters, dar e dat dracului de dur. Cică 
poate să trăiască luni în şir în junglă, fără să aibă altceva 
la el decît un cuţit. Se zice să era foarte dur în Vietnam, 
că a omorît vreo sută de gălbejiţi. Şi se mai spune că tipul 
are un fel de legătură „spirituală“ cu jungla. Staţi numai 
să-i vedeţi cicatricea de pe față. 

— Am văzut-o deja, spuse Marty. Şi pun pariu că n-a 
căpătat-o căzînd de pe bicicletă. 

— Nu prea, zîmbi Smitty. Cică s-ar fi luptat cu mîinile 
goale cu un jaguar; de atunci are cicatricea. 

— Da, probabil de cînd avea trei anişori... ca Davy 
Crockett. 

Marty rîse, scuturînd din cap neîncrezător. ÎI distraseră 

povestirile lui Smitty despre Templeton, dar asta era prea 
gogonată. 

— Smitty, cred că vorbim de doi indivizi diferiți. Acel 
Arch Templeton pe care îl cunosc conduce o foarte 
importantă fundație nonprofit. E adevărat că arată ca un 
om de afaceri călit, dar în nici un caz nu pare a fi un 
luptător profesionist sau un maestru Zen. 

Kidman şi Zak izbucniră în ris, dar Smitty rămase 
serios şi nu mai scoase o vorbă pînă ieşiră de pe drumul 
pavat şi ajunseră pe întinderea de nisip ce ținea loc de 
pistă de aterizare. 

— Rideţi voi, rîdeți, spuse Smitty în timp ce parca 
maşina sub un copac umbros, dar uitați-vă la tipul ăla. 
Arătă spre un bărbat îmbrăcat în stilul colonial englez, 
care stătea în umbra avionului Cessna şi pe care Marty îl 
recunoscu ca fiind Arch Templeton. 

— El şi cu Waters fac legea aici. Dacă aş fi în locul 
vostru, n-aş uita asta. 

Întotdeauna puneţi la fel de multe întrebări? se 
interesă Templeton. 

Zak şi Kidman nu mai prididiseră cu întrebările, din 
momentul în care Templeton se aşezase la bordul avionului. 
Se întoarse către Marty şi, acoperind zgomotul motorului, 
îl întrebă: 

— De unde dracu” i-a cules Bergman pe ciudații ăştia? 

— Tare aş vrea să aflu și eu, glumi Marty. 

Templeton îi adresă un fel de rînjet, ce făcu să-i dispară 
cicatricea între ridurile de pe fața lui arsă de soare. Pentru 
o clipă ochii li se întilniră, apoi Templeton îşi întoarse privirea 
spre nesfîrşita pădure tropicală ce se întindea sub ei. 

Marty se străduia să-şi dea seama ce nu era în regulă 
cu Templeton. Îmbrăcămintea nu era deplasată. Purta o 
cămaşă albă de in şi pantaloni cu centură în stil militar — 
stil care făcea aluzie la o poziţie socială importantă, la 
privilegii deosebite şi la gentlemenii exploratori, care-şi 
țineau pe pereţii bibliotecii trofeele de vînătoare. In ciuda 
corectitudinii vestimentare, omul trăda o duritate și o 
înverşunare ce deranjau. Marty văzuse mulţi mercenari în 
viaţa lui, şi Templeton se potrivea tiparului cum nu se 
poate mai bine. 

Cu toate acestea, nu-şi putea da seama de ce un şet 
al unei fundaţii ecologice nonprofit ar fi doar un pistolar 
de închiriat; bine îmbrăcat, ce-i drept. Apoi Marty îşi aminti 
că presupunerile făcute în legătură cu acest om 1 se 
confirmau. Smitty spusese că Templeton fusese luptător 
profesionist în Vietnam, lucru la care se gîndise şi el în 
clipa cînd îl întîlnise. Acum spera să nu i. se confirme şi 
bănuiala ce i se contura în minte — şi anume că Templeton 
era un individ deosebit de periculos. 

— Tu eşti cel de la care aşteptam toate întrebările, 
Marty, rîse Templeton, punînd capăt gîndurilor sumbre 
ale lui Marty. De eşti aşa de tăcut? Trebuie să te tragă 
cineva de limbă ca să vorbeşti? 

Marty zîmbi relaxat şi scutură din cap. 

— Nu, nu e vorba de asta. Cred că mă tulbură 
priveliştea. E uluitoare. 

„Uluitor“ nu era un adjectiv pe care Marty îl folosea 
prea des, dar în acel moment i se păruse cel mai potrivit 
pentru a caracteriza ceea ce vedea. 

— Sînt pur şi simplu şocat de frumusețea naturii. Am 
rămas mut de uimire. Zău, Arch. Făcu o pauză şi, în 
speranţa de a afla mai multe despre Templeton, adăugă: 
Imi trezeşte nişte amintiri... din Vietnam, cînd am plecat 
cu elicopterul din Lai Khe. 

— Da, Belize este într-adevăr un ţinut minunat, 

răspunse Templeton ignorînd complet remarca lui Marty 
cu privire la Vietnam. Apoi îşi puse o pereche de ochelari 
de soare. 

Păcat, se gîndi Marty. l-ar fi plăcut să mai aibă ocazia 
să-i studieze privirea aceea alunecoasă. Marty se întoarse 
să admire covorul format din pădurea verde şi deasă. 
Poate că Belize era, totuşi, un paradis. 

— Ştii, Arch, remarcă el, teritoriul peste care zburăm 
acum mi se pare uitat de lume. De aici, de sus, am impresia 
că pădurea tropicală n are sfîrşit. 

— Din nefericire, nu este aşa, dar se află suficient de 
departe de „lumea civilizată“. Aşa cum îmi place mie, 
spuse el cu amărăciune în glas. La dracu’, aş sta aici tot 
timpul dacă aş putea. Dar ştii şi tu cum stau lucrurile. O 
fi Planetlife o fundație, dar afacerile rămîn afaceri. Cineva 
trebuie să le conducă. Şi după cum s-a dovedit, persoana 
care a cumpărat tot acest teren şi l-a cedat fundației 
Planetlife a hotărît că eu trebuie s-o fac. 

— Vrei să spui Del Waters? întrebă Zak. Am auzit că 
el decide soarta a tot ce mișcă pe aici. Cine se crede, 
Superman? 

— Nu trebuie să dai crezare la tot ce auzi, răspunse 
aspru Templeton. E adevărat că Del Waters este cel mai 
puternic om din această țară, dar este şi o persoană 
minunată, care a reuşit să redreseze economia din Belize 
cu ajutorul eco-turismului pe care îl promovează. Practic, 
scoate țara asta din rahat. Şi să-ţi mai spun ceva: aceste 
cercetări medicale, pe care le face în colaborare cu Isaac 
Arrow, va salva vieți omeneşti. Pentru acest lucru, îl con- 
sider unul din puţinii eroi care mai există în lume. În plus, 
cui nu i-ar conveni să aibă mica lui împărăție? Waters 
este, într-adevăr, un fel de împărat aici, să ştii. 

— De-abia aştept să-l cunosc, comentă Marty. 

— Atunci trebuie să-ți dau o veste proastă. Del e o 
persoană foarte ocupată. Nu va veni aici decît peste o 
săptămînă... Vocea lui Templeton îşi pierdu din intensitate, 
cînd arătă cu mîna spre un nor de fum mare şi negru ce 
se ivise la orizont. Aici e graniţa cu Guatemala. Indienii 
dau foc la pădure. Aşa fac în fiecare an în perioada asta. 
În cîteva săptămîni, n-o să mai vedem nici soarele din 
cauza nenorocitului ăluia de fum. 

— Doamne, e groaznic! exclamă Kidman. Şi nu ia 
nimeni nici o măsură? 

Templeton dădu din cap. 

— Nu, nu putem face absolut nimic. Sînt în Guate- 
mala. Putem însă să-i împiedicăm să vină încoace, spuse 
el cu un zîmbet sarcastic. 

— Totuşi, spuse Zak, într-o bună zi, or să rămînă fără 
pămînt productiv în Guatemala şi se vor îndrepta spre 
rezervaţia Planetlife şi spre Escoba. Atunci ce se va 
întîmpla? 

— Atunci o să le tăbăcim fundurile alea de piei-roşii, 
asta o să facem. În locuri ca astea, nu ai de ales. Trebuie 
să tai răul de la rădăcină. Dacă laşi o şleahtă de ignoranți 
să-şi facă de cap, o să pună stăpînire pe întreaga țară. 
Ne-am învăţat lecţia în Vietnam. 

Marty încercă să nu pară surprins; nu se aşteptase ca 
Templeton, conducătorul fundației Planetlife, să fie un 
bigot, dar nici un dur de tipul celor care erau responsabili 
pentru ceea ce se petrecuse la My Lai. Toate întrebările 
pe care şi le pusese în legătură cu el îi reveniră în minte. 

Templeton zîmbi din nou şi Marty îi răspunse, deşi 
avea un nod în gît. Se pricepea de minune să lingușească 
clienții — făcea acest lucru tot timpul — dar, în acel mo- 
ment „ar fi vrut să-i spună în față că etnocentrismul şi 
fascismul sînt printre cele mai rele lucruri din această 
lume. 

— Indienii din Guatemala au crezut întotdeauna că Belize 
le aparține, continuă Templeton. Dar ai dreptate, Zak, dacă 
ajung la disperare, s-ar putea să încerce să ne atace. Toţi 
sînt nişte rebeli... nişte comunişti împuţiți, nişte mici 
dictatori. Ca şi rahatul ăla sandinist din Nicaragua. 

— Dacă aşa stau lucrurile, spuse Kidman, ceva îmi 
este neclar. 

Templeton se încruntă. 

— Şi anume? 

— De ce ar construi cineva o staţiune într-o zonă de 
conflict? Nu e ca şi cum ar căuta-o cu luminarea? 

Zak rînji. 

— Vrei să zici „de ce vrea Del Waters să primească 
şuturi în fund“? 

Marty fu nevoit să recunoască cum că întrebarea lui 
Kidman, deşi nechibzuită, fusese de nota zece. În fond, 
acest om le era client. Ce-şi închipuiau? Ca preşedinte al 
Comitetului Director de la Isaac Arrow, Del Waters le 
era şi el client. Nu era cazul să-l înfurie pe Templeton. 

Marty încercă să spună ceva ca să dreagă gafa lui 
Kidman, dar Templeton nu-l lăsă să vorbească, şi-l 
întrerupse pe un ton vizibil iritat: 

— Del este o persoană foarte hotărită. A găsit un teren 
care i-a fost pe plac şi l-a cumpărat. Nu se teme de o 
confruntare. El crede în democraţie. Şi-ar da viaţa în orice 
moment pentru steagul roşu, alb şi albastru, dacă i s-ar 
cere. 

— Am înţeles că tocmai din acest motiv a fost numit 
preşedinte al Comitetului Director al Isaac Arrow, interveni 
Marty, încercînd să-l domolească pe Templeton. Se 
încruntă la Zak şi Kidman, apoi adăugă: Sînt convins că 
Del Waters este genul de om care nu bate niciodată în 
retragere. 

Răspunzînd semnalului de avertizare lansat de Marty, 
Zak interveni: 

— Da, aşa este. Din ceea ce am auzit, tu, Arch şi Del 
Waters ați reprezenta combinația ideală între John Wayne 
şi Tarzan. 

La auzul complimentului, chipul lui Templeton se 
destinse şi el izbucni în rîs. 

— Chiar aşa? Deci nu tot ce-ați auzit despre Del este 
de rău? 

— O, nu, răspunse Zak cu un zîmbet îndatoritor. 

- Deloc, îl completă Kidman. Sper ca guvernele țărilor 
puternic industrializate să-şi dea seama de importanța 
conservării pădurii tropicale din Belize. Mi se pare ridicol 
ca cineva să presupună că va exista vreodată vreo 
problemă la Escoba. 

— Nu va exista atîta vreme cît Del Waters se ocupă de 
tot, aprobă Templeton serios. 

— E bine că există oameni ca tine şi ca Waters, care 
să-i facă pe ceilalți să înțeleagă importanța conservării 
naturii, spuse Kidman. Din cîte am înțeles, există vreo 
două mii de specii de plante la Escoba şi Planetlife. 

— Patru mii, îl corectă Templeton. Dar nu e vorba 
doar de floră. La Escoba vin păsări rare; se întîmplă să 
apară Şi jaguari. Este minunat să trăieşti acolo. Te culci 
în sunetul scos de maimuțele urlătoare şi te scoli în ciripitul 
miilor de papagali verzi. Să vă luaţi un ghid şi să faceţi 
o excursie în junglă. 

Zak holbă ochii. 

— Excursie în junglă? Nu e periculos? Vreau să zic, în 
afară de jaguari, nu mai sînt şi şerpi? 

Templeton dădu din cap. 

— Jaguarii evită întîlnirile cu oamenii; vă puteţi 
considera norocoşi dacă vedeți vreunul. Cît despre şerpi, 
ghizii vor avea grijă de voi. Nu veţi fi în pericol. 
Majoritatea oamenilor noştri cunosc tactica luptei de 
gherilă şi ştiu cum să se descurce prin junglă. 

Marty se miră din nou. O stațiune ecologică condusă 

de un mercenar, cu ghizi antrenați în tactici de gherilă? 
Ce fel de loc mai era şi ăsta? 

— Să aveţi grijă de scorpionii din cabanele în care veți 
sta, continuă Templeton. Au vreo douăzeci de centimetri 
lungime şi înțepătura lor este al naibii de periculoasă. 
Văzînd figurile terorizate ale lui Zak şi Kidman, adăugă: 
Băieți, sper că aţi adus cu voi plasă de ţînţari şi insecticid. 

— Aoleu, se plînse Zak, nu ne-a spus nimeni că or să 
fie scorpioni. 

— Nici o problemă, spuse Templeton. Vă vom da noi 
tot ce aveţi nevoie. Vrem ca experienţa pe care o veţi trăi 
la Escoba să însemne şi altceva decît muncă, să fie o 
experiență memorabilă, zise el zîmbind. 


— Asta e Escoba? exclamă Kidman, arătînd în direcția 
unui luminiş. 

— Nu, răspunse Templeton. Acolo este oraşul lui Del, 
Top Dollar. În el locuiesc muncitorii — cincizeci de bărbați 
şi familiile lor. De la Top Dollar mai sînt treizeci şi cinci 
de kilometri de mers prin junglă pînă la Escoba. O să se 
întunece pînă ajungeţi voi acolo, conchise el, arătînd 
soarele care apunea. 

Avionul cobori deasupra copacilor şi trecu peste un 
adevărat labirint de piste din ciment, delimitate de jungla 
verde. 

— Uau, să mă ia toți dracii! exclamă Kidman. 

Locul de aterizare era chiar mai impresionant decît 
spusese Smitty. Arăta exact ca un aeroport militar de 
primă mînă din Statele Unite. 

— Poate să aterizeze aici şi un 747? întrebă Marty. 

Templeton zîmbi mîndru. 

— Pista asta suportă aproape orice tip de avion. Ştii, 
au venit aici şi cei de la divizia optzeci şi doi aeropurtată. 

— Pe bune? întrebă Marty cu adevărat surprins. Ce-au 
făcut aici? 

— A, nimicuri de rutină, răspunse Templeton, schițind 
un zîmbet. Nişte manevre împreună cu britanicii, chestii 
de genul ăsta. 

Marty dădu încet din cap. Manevre? Citise că Anglia 
va acorda sprijin militar statului Belize, dar nu auzise 
niciodată de implicarea SUA în această chestiune. Ce mai 
punea la cale guvernul SUA? Şi tocmai într-o rezervaţie 
naturală? 

— Acolo ce e? întrebă Kidman, arătînd spre orizont. 

— Arbori de cafea. Del vrea să înființeze o mică 
plantație de cafea. Doreşte ca oraşul Top Dollar să trăiască 
exclusiv din ceea ce produc oamenii de acolo. Ei cultivă 
legume, porumb, fasole. Del le-a cerut să cultive sfeclă 
de zahăr, să planteze o livadă de portocali şi să aducă 
cîteva sute de capete de bovine. 

Marty încercă să-şi ascundă uimirea. Agricultura 
presupunea tăierea copacilor şi secarea mlaştinilor? Cum 
de Templeton, apărător înfocat al pădurii tropicale, nu 
părea deloc afectat de o asemenea acţiune? 

— De la înălțimea asta puteţi să vedeţi destul de bine 
Top Dollar-ul, comentă Templeton în timp ce făcea un 
nou viraj deasupra aşezării. 

Pămîntul din jur era plat, dar în centru se afla o 
ridicătură destul de mare, care nu părea să aibă nici o 
legătură cu peisajul. 

— Hei, Kidman, cum de am ajuns tocmai în Georgia? 
glumi Zak. Cred că am murit şi am ajuns la Tara, arătă 
el către casa cu coloane albe. 

— Asta e casa lui Del, explică Templeton. Are un 
domeniu pe cinste. 

Da, cum dracu’ să n-aibă, îşi zise Marty, în timp ce 
studia casa construită în stilul antebelic al plantațiilor din 
sud. Arăta într-adevăr ca Tara. Era foarte uşor să-ți 
imaginezi cum zeci de servitori sar în picioare la auzul 

clopoţelului stăpînului, gata să-i aducă o băutură 
răcoritoare. Conacul părea plăsmuit de imaginația unui 
nostalgic al vremurilor cînd bărbaţii erau bărbați şi restul 
se împărțea în femei şi sclavi. O verandă imensă înconjura 
casa, oferind posibilitatea de a admira priveliştea. Evi- 
dent, ca şi tovarăşul său Templeton, Del Waters avea un 
orgoliu cît casa pe care şi-o construise. 

— Puneți-vă centurile, comandă Templeton. Aterizăm. 

În timp ce avionul efectua un viraj la stînga, lui Marty 
îi atrase atenţia o siluetă de pe veranda conacului. Era un 
bărbat îmbrăcat cu un pulover bleumarin şi nişte pantaloni 
kaki, care stătea sprijinit de balustradă şi ținea un pahar 
în mînă. Cînd observă avionul, bărbatul se retrase repede 
în casă, închizînd obloanele după el. 

Să fi fost Del Waters? Templeton afirmase însă că 
Waters e plecat pentru o săptămînă? De ce să-l fi mințit? 
Poate pentru a-l proteja pe şeful său, căruia nu-i plăcea să 
fie în compania altor oameni sau era un snob, care nu avea 
chef să se deranjeze pentru nimeni. Ori, cine ştie, poate că 
Templeton voise să-i scutească de nişte momente penibile. 

Dar, ca toate lucrurile pe care le auzise despre Escoba 
şi Belize, nimic nu putea fi pus cap la cap. Probabil că 
Arch Templeton nu-şi făcea probleme. Probabil că nu 
dădea doi bani pe ei, deci nu ar fi avut nici un rost să-i 
menajeze. De ce s-ar fi deranjat să îi mintă? Singurul 
lucru care avea sens era faptul că Templeton nu minţise 
spunînd că Del Waters era plecat din țară, iar bărbatul de 
pe verandă era unul din VIP-urile despre care le povestise 
Smitty taximetristul. 

În ciuda acestei explicaţii aproape plauzibile, Marty 
nu se simţea deloc la largul lui. În timp ce avionul Cessna 
se pregătea să aterizeze, Marty se hotărî să urmeze vechea 
regulă mafiotă pe care o respectau toţi sicilienii în situații 
dificile: omerta. Avea de gînd să caşte ochii şi urechile, 

ŞI să-şi țină gura închisă. Nu ştii niciodată care prădători 
sînt mai periculoşi în junglă — şerpi, jaguarii, scorpionii — 
sau milionarii misterioşi. 

Vin mîine pentru producția TV, spuse Templeton, în 
timp ce se urca în avion. În seara asta am nişte treburi de 
rezolvat în Belize City. Imi pare rău că nu pot să vă tac 
turul de onoare, dar vă las pe mîini bune. El este Che. 

Îi aruncă o privire ciudată indianului mayaş ce stătea 
în apropiere. O privire pe care Marty o interpretă ca o 
poruncă sau amenințare de genul „ai grijă, Che“. 

Indianul dădu solemn din cap. 

În timp ce Arch Templeton decola cu avionul lui 
Cessna, Che începu să-i studieze pe fiecare în parte. Pe 
Marty nu-l deranjă, deoarece Templeton îi spusese că Che 
fusese foarte bine educat de către misionari şi că era un 
şaman cum scrie la carte. 

— Văd că sînteţi foarte obosiţi, spuse în cele din urmă 
Che, alegîndu-şi cu grijă cuvintele. Aveţi puţină răbdare — 
la noapte, la Escoba, vă veţi odihni. 

Ziîmbi cu amabilitate şi apoi spuse ceva într-o limbă 
care lui Marty i se păru a fi mayașa. 

— În pădurea tropicală, Dumnezeu are grijă de voi, 
traduse Che. 

— Da, e un sentiment grozav, ce să zic, remarcă Kidman 
ironic. 

Che îl privi surprins. 

— Dar nu este un sentiment, este adevărul. 

Kidman dădu din cap batjocoritor şi îi aruncă lui Marty 
o privire care voia să spună că indianul e nebun de legat. 

După felul în care se uita la el, era clar că şi Zak avea 
aceeaşi părere. 

Marty, însă, nu le împărtăşea opinia. Îl plăcuse pe 
Che din prima clipă, poate datorită licărului din priviri, 
sau strîngerii de mînă discretă. Marty nu îşi putea explica 
de ce avea impresia că între el şi Che există o legătură, 
ceva puternic şi familiar, de parcă s-ar fi cunoscut de-o 
viață. Marty se simţea oarecum stînjenit, pentru că nu mai 
simțise niciodată aşa ceva pentru un străin. 

Che încărcă bagajele în Jeep-ul care îi aştepta cu grijă 
ŞI respect, ca şi cum ar îi tost nişte obiecte de preț. 

— Putem să ne începem călătoria? întrebă Che, 
aşezîndu-se la volan. 

Se urcară toți trei şi porniră la drum. 


Aşa începu călătoria lor către Escoba: fără fanfară, 
fără artificii. Doar cu un indian îmbrăcat în haine simple, 
prea mari pentru trupul lui subțire. 

Marty şedea lîngă şofer. În ciuda drumului plin de 
hopuri, Zak şi Kidman adormiseră. Se lăsa noaptea, iar 
pădurea prindea viaţă prin orăcăitul broaştelor, zumzăitul 
insectelor şi strigătele maimutelor urlătoare. 

— Pămîntul trăieşte, deși acum doarme, rupse Che 
tăcerea. Miine totul va începe din nou. Viaţa va renaşte 
o dată cu steaua de dimineaţă. 

— O dată cu Venus? întrebă Marty. 

— Da, aprobă Che, dînd din cap. Strămoşii mei, mayaşii, 
erau astronomi renumiți. Întreaga lor civilizație se baza pe 
ciclurile solare, lunare şi stelare. Ştiţi ceva despre poporul 
maya, domnule English? 

— Marty, îl corectă el. Te rog. Spune-mi Marty. Sincer 
să fiu, nu ştiu prea multe despre cultura şi civilizaţia maya, 
dar aş vrea să aflu. 

Che zîmbi larg, dezvelindu-şi dinții albi, care contras- 
tau cu tenul lui închis la culoare. 

— Bine, spuse el, mă pricep de minune să predau. Îşi 
mîngiîie gînditor bărbia. Cu ce să încep? 

— Cu începutul, răspunse Marty. 

— Da! aprobă Che cu o bucurie copilărească. 
Întotdeauna este mai bine să începi cu începutul. 

Che nu s-a dezis şi a început într-adevăr cu începutul, 
descriind originile mayaşilor în Mezoamerica şi vorbind 
cu un respect deosebit despre poporul său şi istoria 
acestuia. 

— Mayaşii au construit oraşe şi piramide mai mari 
decit egiptenii, spuse Che. Dacă eşti familiarizat cu istoria 
veche asiatică, ai să observi o asemănare cu unele din 
structurile lor, cum ar fi cea numită Angor Wat, în 
Cambodgia. Mayaşii erau marinari, artişti, sculptori, 
scriitori, preoți, comercianți şi agricultori foarte pricepuți, 
excelenți arhitecţi şi constructori. şi venerau zeii şi vedeau 
peste tot în jurul lor forţa creatoare. In conformitate cu 
modul lor de gîndire, o piatră este la fel de vie ca o barză 
sau ca însuşi soarele. Orice îşi are locul său în univers. 
Totul este sacru. 

Che presupunea că această perspectivă asupra 
universului reprezentase un factor determinant în alegerea 
lor de a se stabili într-un mediu atît de ostil. Relieful pe 
care se întindeau aşezările mayaşilor era foarte accidentat; 
existau puține ape curgătoare, puţin pămînt arabil, condiţii 
climaterice nemiloase şi nenumărate animale de pradă. 
Dar, în ciuda acestor impedimente, din cenuşa pădurilor 
tăiate şi arse de ei, s-a ridicat una din cele mai mari 
civilizaţii care au existat vreodată, a cărei istorie se întinde 
pe aproape trei mii de ani. Apoi, nu se ştie din ce cauză, 
au dispărut de pe fața pămîntului. 

— Precum fumul sfînt, copal, termină Che. 

— Dar cum a fost posibil să dispară, pur şi simplu? 
întrebă Marty. Trebuia să plece undeva. Unde s-au dus? 

— Nimeni nu ştie. Este un mister. 

— Dacă tot vorbim despre mistere, spuse Marty, ştii 
cîte ceva despre hieroglifele lor? Am văzut ieri una şi mă 
întrebam ce înseamnă. 

— Din nefericire, majoritatea hieroglifelor maya nu au 
fost descifrate. Dar ştiu un poco — cîte ceva — despre ele. 
Hieroglifa despre care îmi vorbeai e importantă? 

— Cred că da. Sau cel puţin pentru mine. 

Che nu îl întrebă de ce hieroglifa era atit de importantă 
pentru el şi Marty respiră uşurat. Intrebă în schimb dacă 
o are la el. 

Nu, am lăsat-o acasă. 

— Poate reuşești să mi-o desenez. 

— Poate... Marty dădu din cap şi rise. Pe cine vreau 
să păcălesc? Nu sînt artist. Aş putea să-l rog pe Zak să 
încerce, deşi era destul de complicată. 

- Hieroglifele maya sînt foarte complexe şi adesea au 
mai multe semnificați, în funcție de contextul în care sînt 
folosite. Dacă reuşeşti să-l convingi pe colegul tău să 
mi-o deseneze, te ajut cu cea mai mare plăcere. 

— Îţi sînt recunoscător, Che. O să-l rog pe Zak. 
Mulţumesc. 

— Nu, eu îți mulțumesc pentru că m-ai lăsat să te ajut. 
Acesta este scopul meu, să ajut. 

— Scopul tău? 

— Da, şi destinul meu totodată, spuse indianul cu 
mîndrie. Vezi tu, eu sînt descendentul direct al unui mare 
conducător mayaş. Ca atare, trebuie să mă sacrific pentru 
ceilalți. Este o responsabilitate pe care mi-o asum cu cea 
mai mare umilință şi care mă onorează. 

Marty se încruntă uşor. Cuvîntul sacrificiu se asocia 
în mintea lui cu puii de găină plini de sînge, cu transe, ca 
în ritualurile Voodoo. Sau mai rău. Să fi fost acelaşi sistem 
ca în Haiti? Făceau şi indienii mayaşi aceleaşi lucruri 
oribile, aici, în America Centrală? 

Ca şi cum ar fi ghicit gîndurile, Che zîmbi. 

— Sacrificiul este un privilegiu şi o onoare în multe 
culturi. Întocmai zeului mayaş reprezentat prin șarpele cu 
pene, Kukulcan, conducătorii mayaşi erau divinități ca 
întruchipau promisiunea creatorului că oamenii vor învinge 
moartea, că vor renaşte. 

— Mai există conducători mayaşi? întrebă Marty, în 
timp ce îşi întindea gîtul ca să privească primele semne de 
civilizaţie — nişte lumini, apărute în faţa maşinii. Eşti unul 
dintre ei? 

— Nu, eu nu sînt un conducător, chicoti Che. Zilele 
acelea au apus demult. Sînt doar liderul comunității şi 
şaman. Bineînțeles că, după cum ţi-am spus, ca şi strămoşii 
mei conducători, am un scop şi un destin. Asemenea lor, 
susțin că creatorul a făurit o lume perfectă şi că totul este 
sacru — plantele și animalele, pămîntul, vîntul şi apa. Făcu 
o pauză şi spuse pe un ton grav: Ca şi sîngele, de altfel. 

Marty scutură capul nedumerit. 

Mayaşii credeau că sîngele deține secretul şi codul 
vieţii. De aceea, era considerat sacru. Sîngele regilor era 
considerat cel mai sacru, de aceea conducătorii îşi luau 
sînge în cadrul ritualurilor publice şi îşi riscau viața 
participînd la jocul sacru cu mingea. 

— Mi se pare un joc destul de serios, comentă Marty. 

— Într-adevăr. Jocul cu mingea al mayaşilor reprezenta 
mult mai mult decît o simplă metaforă despre triumful 
binelui asupra răului. Era însăşi esența mitologiei lor, 
ocupînd un loc aparte în mitul creaţiei. Adesea se juca 
pînă la moarte. Conducătorul maya lua rolul eroului 
mitologic, care a jucat primul joc cu mingea împotriva 
stăpînilor malefici ai lumii subterane. El suferea şi se căia 
tocmai pentru poporul său, în scopul de a-i salva pe iubiții 
săi copii de la moarte şi distrugere. Mi se pare că aici 
există asemănări cu lisus Hristos. 

— Mi se pare cam drastic, Che. Doar pentru că un 
individ s-a născut conducător, înseamnă că trebuie să joace 

un joc pe viață şi pe moarte, să se taie în public, şi să-i 
mai şi placă pe deasupra? 

Che zîmbi înţelegător. 

— Prea iei în derîdere conceptul de sacrificiu. Marty, 
ai luptat vreodată într-un război? 

— Da, în Vietnam. 

— Atunci trebuie să înţelegi. Oamenii i-au transformat 
întotdeauna în eroi — i-au sanctificat — pe cei care şi-au 
sacrificat viața, care şi-au vărsat sîngele pentru alții. 
Conducătorii trebuie să fie dispuşi să se sacrifice, dacă 
este necesar. 

— Mayaşii mai practică ritualurile astea? 

Che rîse cu gura pînă la urechi. 

— Romanii mai pedepsesc infractorii bătindu-i în cuie 
pe o cruce? Vremurile s-au schimbat, Marty. Desigur că 
există încă oameni, mayaşi sau nu, care se sacrifică. Dar 
o fac într-un mod cu totul diferit. 

— Mă bucur. Imi era teamă că va trebui să urmezi 
exemplul strămoşilor tăi. 

— Dar eu urmez exemplul de sacrificu, numai că îl 
exprim în alt fel. De exemplu, îmi dăruiesc timpul altora. 
Și timpul înseamnă viață. Noi dispunem de o perioadă 
limitată de timp pe acest pămînt, la fel cum prin vene ne 
curge o cantitate limitată de sînge. Gîndeşte-te la tine: 
eşti un om foarte ocupat. Dacă ți s-ar cere să dai cuiva 
din timpul tău, n-ai avea impresia că faci un sacrificiu? 

— Deci tu ţi-ai oferit timpul tău celor de la Escoba şi 
Planetlife... fiindcă reprezintă un lucru bun pentru cei pe 
care îi conduci? 

Che ezită. 

— La început, spuse el, cînd domnul Waters şi domnul 
Templeton au venit la mine cerîndu-mi ajutorul pentru a 
discuta cu localnicii în privința construirii stațiunii, am 
crezut că rezervaţia ne va proteja pămînturile şi moştenirea 
rămasă de la strămoşi. Che zîmbi într-un fel pe care Marty 

îl interpretă drept plin de regrete, apoi continuă: Credeam 
că Planetlife şi Escoba vor proteja viitorul celor pe care 
îi conduc şi le vor oferi o cale de a-şi cîştiga existenţa, 
fără a mai distruge pădurea tropicală pentru a obține 
terenuri arabile. În fond, pădurea este casa noastră, nu 
colibele din paie. Fără pădure, băştinaşii ar deveni, 
într-adevăr, lipsiți de adăpost. Credeam că domnul Waters 
şi domnul Templeton pot să-i salveze. 

— Credeai? 

In vocea lui Marty se citea uimirea. Oare Che, asemeni 
celorlalți pe care ii întilnise aici, avea să-l lase cu mai 
multe întrebări decît răspunsuri în legătură cu Escoba, 
Planetlife şi directorii lor? 

— Să înţeleg, Che, că nu mai crezi acest lucru? 

Che îşi întoarse privirea spre lumina strălucitoare ce 
le apăruse în față. 

— Cum rămîne cu toate astea? gesticulă Marty spre 
pădurea ce mărginea drumul prăfuit. Pămîntul vostru nu 
este în siguranță acum? Escoba nu atrage turişti care au 
aceleaşi principii ca voi? Isaac Arrow nu produce 
medicamente obținute din plante indigene? 

— Cîteodată, tot ce vedem este o iluzie. 

Che îl privi pe Marty în ochi şi zîmbi. 

— İn orice caz, nu prea cred că locul tău este într-o 
rezervație sau un sat de indieni. Tu ai scopul tău, eu îl am 
pe-al meu. Un om trebuie să facă ceea ce trebuie să facă. 
Dar mai presus de toate, un om trebuie să ştie care îi este 
scopul şi să-l urmeze. Cred că o persoană importantă ca 
tine este de acord cu ce spun. 

Marty căzu pe gînduri. Era evident că îşi băgase nasul 
în nişte aspecte care, după părerea lui Che, nu-l priveau. 
Asta sugerau ultimele cuvinte pe care i le adresase. Îi 
veni în minte un film vechi, în care George C. Scott juca 
rolul generalului Patton. Excentricul general crezuse în 
destin şi fusese condus toată viaţa de el. Marty credea că 

oamenii care ştiu cine sînt şi încotro se îndreaptă se pot 
considera norocoşi. Che se număra printre aceşti norocoşi 
puțini la număr. 

— Îmi pare rău, spuse Marty cu sinceritate. Cred că 
nu m-am lămurit încă prea bine ce se petrece în acest loc. 
Mi se pare plin de contradicții. 

— Contradicţii, iluzii. Cine poate spune? Totul este un 
mister. 

— Imi închipui că nu ai nevoie de părerile cuiva care 
nici măcar nu ştie ce e acela destin, conchise Marty, 
pindindu-se să lase întrebările pentru altă data. Măcar 
găsise pe cineva dispus — şi capabil — să îi dea răspunsuri. 
Cred că nici nu mi-am bătut prea tare capul să aflu, avînd 
atitea lucruri de făcut şi serviciul pe cap. Făcu o pauză, 
gîndindu-se la fraza pe care tocmai o rostise. Dar, cine 
ştie, poate că munca e destinul meu. Da. Poate mi-am 
găsit calea în cele din urmă. 

Che zîmbi cu amabilitate, dar în ochii lui întunecaţi se 
ivi o umbră de îndoială. 

— Nu tu trebuie să cauţi destinul; el e cel care te 
găseşte pe tine. Vei şti atunci cînd te va chema și nu vei 
putea decît să-l urmezi. 

— Ca şi tine? 

— Da. Ca şi mine. Ca şi strămoşii mei, care şi-au vărsat 
sîngele pentru poporul lor. Au făcut-o de bunăvoie, fără 
să-şi pună prea multe întrebări. Pentru că, vezi tu... Che se 
opri o clipă, și apoi şopti: Acela a fost destinul lor. 

A 

Îi casa! vechilor santinele maya care veghează 
locurile în care erau îngropate comori, imenşii palmieri 
cohune tronau maiestuos în piața din Escoba. Sub ei 

licăreau luminile cabanelor de lemn şi de stuf, împrăștiate 
prin vegetaţia tropicală luxuriantă. Plante exotice — 
plumeria, bougainvillea şi hibiscus — străjuiau potecile care 
duceau de la cabane la clădirea centrală. Acolo, sub 
acoperişul de stuf şi ventilatoarele cu pale, care se roteau 
lent, oaspeţii se adunau să ia masa, să bea ceva şi să stea 
de vorbă. 

Distracţia nu era încă în toi, cînd Marty şi cei doi 
foarte obosiţi camarazi ai săi intrară pe uşă. Puţinii oaspeți 
şedeau la mesele acoperite cu pînză de in, răsfoind lista 
de bucate in linişte; cîțiva stăteau la barul în stil polinezian, 
vorbind toți în acelaşi timp, entuziasmați de aventurile din 
junglă trăite pe parcursul zilei. 

Cînd văzură chipurile familiare ale celor din echipa de 
producție şi personalul de la Isaac Arrow, oboseala lui 
Zak şi a lui Kidman se evaporă pe loc şi — cu promisiunea 
lui Zak de a reproduce hieroglifa cît de exact îi permitea 
memoria — se grăbiră să se alăture grupului. 

Marty se opri la intrare. Cabana principală părea 
decupată parcă din revista Architectural Digest, afişînd o 
eleganță rafinată combinată în mod fericit cu stilul etno. 
Dar nu design-ul interior îl preocupa pe Marty, ci spusele 
lui Che: destinul îți bate la uşă și tu trebuie să-i răspunzi. 
Deci asta era? Cazi pară mălăiaţă în gura lui nătăfleață. 
Era posibil ca viaţa să fie atit de simplă? Marty nu era de 
aceeaşi părere. Ar fi fost prea uşor. Viaţa este o luptă. Ca 
să ajungi undeva, oriunde, trebuie să lupti. Trebuie să-ți 
făureşti propriul destin. 

— Ce faci, Marty, eşti pierdut în spațiu? glumi Kidman. 
Vino să bem nişte Miller, şefule. Toţi sînt la bar. Hai să 
petrecem. 

— N-am chef, îi răspunse Marty sec. O să petrec după 
Super Bowl. 

Uită ce mai voia să-i spună lui Kidman cînd o văzu pe 
Carson printre ceilalți oaspeţi. Kidman o observă şi el. 

— Uau! exclamă el. Cine e gagica? 

— Ea e Carson Page, clienta noastră. Aşa că închide 
gura şi nu te mai holba. 

— Aia e clienta noastră? Pe bune? Mamă, mamă, ce 
bucăţică! 

Marty făcu pe şeful şi dădu din cap dezaprobator. 

— După cum ţi-am spus, e clienta noastră. Să nu cumva 
să-ți treacă vreo prostie prin cap. 

Clientă sau nu, Marty trebuia să recunoască: Carson 
arăta formidabil. În seara aceea, era mai mult decît o 
lemeie trumoasă — era o bombă sexy. 

Purta o cămăşuță strîmtă, care îi evidenția sfîrcurile 
tari. În jurul taliei înguste, îşi înfăşurase o eşarfă colorată 
în chip de pareo. Cînd păşi desculță înspre el, crăpătura 
din pareo se accentuă, scoțind la iveală picioarele ei 
bronzate. 

— Marty, exclamă ea pe un ton jucăuș, prinzîndu-l de 
braţ. Îmi pare bine că ai ajuns. 

Atingerea ei îl făcu pe Marty să se simtă bine. Inspiră 
parfumul dulceag al trupului ei, care semăna cu cel al 
uneia din plantele care atîrnau afară. 

Ziîmbetul lui Carson se transformă într-unul nedumerit 
cînd îl văzu pe Kidman. 

— Vai, îmi pare rău... Marty, spune-mi, cine este 
domnul? 

— Este Bill Kidman, directorul de producţie pentru 
spotul vostru. 

Kidman, punînd în funcțiune farmecul sudiştilor, îi 
întinse mîna. 

— Imi face plăcere să te cunosc. 

— Plăcerea e de partea mea, spuse ea, reluîndu-și 
zîmbetul sexy. 

Marty îi aruncă lui Kidman o privire prin care îl 
trimitea clar la plimbare. 

— Îmi pare rău, dar trebuie să vă las acum, spuse 

Kidman. Să sperăm că vom mai avea plăcerea de a ne 
întâlni. 

— Să sperăm, spuse ea. 

În timp ce Kidman se îndepărta, Carson se aplecă 
uşor spre Marty şi îi şopti: 

— Ţi-e foame? La cină ni se servesc homari. Am auzit 
că sînt grozavi... proaspeţi, prinşi aici, la recif. Ă 

— Pare tentant, zise Marty, dîndu-se un pas înapoi. Işi 
aminti că are de-a face cu un client şi trebuie să rămînă 
la distanță. Ea sesiză gestul şi îl privi cu răceală. 

— Nu pari prea entuziasmat. 

— Îmi pare rău, drumul a fost obositor. Nu cred că voi 
fi o companie prea plăcută, spuse el mimînd un căscat. 

— Ei bine, ştiu exact ce îţi trebuie, declară ea veselă, 
luîndu-l de braț şi ducîndu-l către bar. Ai nevoie de o 
Belikin. 

Îi întinse o sticlă rece de bere, din care Marty bău cu 
înghițituri rare. 

— Este exact ce mi-a prescris doctorul, spuse el, lăsînd 
sticla din mînă. 

— De obicei ştiu ce vrea un bărbat, şopti ea în timp ce 
îşi atinse piciorul gol de coapsele lui. 

Avansul fusese, de această dată, cît se poate de clar. 
Prima reacţie a lui Marty fu să se tragă înapoi, dar dintr-un 
motiv sau altul n-o făcu. Simţea că vrea să răspundă acestei 
invitații fățişe, simţea că o doreşte. Ea sesiză tulburarea 
lui Marty şi se sprijini cu spatele de bar. Zîmbea triumfător, 
ca şi cum ar fi vrut să-i spună lui Marty că ea era 
învingătoarea. 

Zîmbetul acela îl făcu pe Marty să-şi revină. „Coboară 
din nori“, îşi spuse el mînios. Carson o fi ea frumoasă şi 
disponibilă, dar ceva din zimbetul acela i se păru suspect. 
Era un joc de-a şoarecele şi pisica. Lui Carson îi plăceau 
provocările şi Marty reprezenta o provocare pentru ea. 
Marty n-o înşelase niciodată pe Reiki şi nici nu pierduse 

vreodată un contract din cauză că îi venise să ciupească 
o clientă de fund. În concluzie, n-avea de gînd să înceapă 
acum. 

— Unde e Frank? întrebă el, străduindu-se din răsputeri 
să nu o privească. 

În marea majoritate a cazurilor, Marty controla situația 
cînd era vorba de sexul frumos, dar în cazul lui Carson, 
se simţea permaneift în pericol de a fi el cel controlat. 

Ea zîmbi, ca şi cum ar fi intuit prin ce trecea Marty. 

— Frank? întrebă ea total lipsită de entuziasm O, Frank 
s-a dus în cabana lui să se schimbe. Luă paharul şi începu 
să soarbă din băutura spumoasă. Vai, Marty, trebuia să-l 
vezi. Arăta atît de caraghios! Nu mi-a venit să cred. Avea 
pe el un sacou, cămaşa încheiată pînă sus şi o pereche de 
panataloni de stofă. Cred că fierbea în suc propriu, chicoti 
ea. 

— Frank avea sacou? Pe bune? Cred că transpira ca 
un hipopotam în călduri. Poate nu şi-o fi dat seama că în 
Belize e climă tropicală. 

Marty se prefăcea a fi interesat, în realitate, puţin îi 
păsa că Torello avea sau nu sacou. 

Carson îşi dădu după ureche o şuviță rebelă din părul 
ei roşcat. 

— Ştii, lui Frank îi place să aibă permanent o ținută 
profesională. Într-un fel... ca şi tine, spuse ea pe un ton 
pe jumătate glumet, pe jumătate acuzator. 

— Cred că de data asta n-ai nimerit-o, obiectă Marty. 
Pe mine nu mă interesează să am o înfăţişare profesională. 
Eu chiar sînt un profesionist. Asta e diferența dintre mine 
şi Torello. 

Carson ridică paharul. 

— Touché, rîse ea. Mă bucur pentru tine. În ce mă 
priveşte, n-am nici cea mai vagă intenție să mă las 
împiedicată de rahaturi gen înfăţişare profesională. Cît 
sînt aici vreau să mă distrez. 

Făcu o piruetă şi eşarfa din jurul mijlocului i se ridică 
din nou. 

— Ce crezi? întrebă ea. Sînt suficient de exotică, încît 
să atrag atenţia unui băiat de oraș? Îşi plimbă uşor degetele 
peste nodul de la pareo, gîndindu-se parcă la o variantă 
mai îndrăzneață. 

— Da, spuse el repede, eşti suficient de exotică, nimic 
de zis. 

Carson se întunecă la față. 

Doamne! se plînse ca pe fundalul rîsetelor din jur şi 
al muzicii reggae. Vorbeşti ca un boşorog. Luă o altă 
înghițitură din pahar, apoi adăugă cu şiretenie: Ai nevoie 
de ajutor, Marty. Ajutor la ce? întrebă o voce cunoscută. 

Marty se întoarse şi îl văzu pe Frank Torello, cu obrajii 
grăsuni şiroind de transpirație. După cum era îmbrăcat, 
arăta de parcă şi-ar fi făcut cumpărăturile la cel mai ieftin 
supermarket din America. Hainele aveau o croială penibilă 
şi nişte culori groaznice. Marty se strădui să nu se holbeze 
prea tare la el. Aşa cum arăta, cu părul slinos, lanţul de 
aur masiv de la gît şi cămaşa cu imprimeu tropical, nu-i 
mai lipseau decît o chitară şi o pereche de pantofi de 
dans, ca să participe la concursul de sosti Elvis din Las 
Vegas. Cum era posibil ca un individ ca el să ajungă să 
conducă o companie? Marty nu reușea să priceapă. 

— Nu cred că Marty are nevoie de vreun ajutor, spuse 
Torello. El e genul de om care ţine întotdeauna situația 
sub control. 

Marty zîmbi, bucuros că scăpase pe moment de 
perfidul joc al lui Carson. 

— Ai dreptate, Frank. Nu mă pierd niciodată. 

— Mă bucur că ai venit să participi la etapa de producție. 
Îmi plac oamenii care se implică. Am observat că Arrow 
îşi alege colaboratorii pe sprinceană. Dacă furnizorii ne 
sînt pe plac, îi răsplătim cum se cuvine. Nu-i aşa, Carson? 

Ea îl privi pe sub genele lungi şi aprobă: 

— Ne deschidem carnetele de cecuri. 

Marty rînji. 

— Trebuie să recunosc că un carnet de cecuri deschis 
este un stimulent al naibii de puternic. 

— Dacă faci treabă bună pentru noi, spuse Carson 
ferm, îţi vom da tot ce vrei. 

Îşi sublinie remarca, strîngînd uşor brațul lui Marty. 

Undeva, în creierul lui, se declanşă un semnal de 
alarmă. Se ajunsese prea departe. Vocea experienţei îi 
dicta să plece cît mai repede de lîngă ea. Dar, în loc să 
se îndepărteze, îi zîmbi privind-o cu ochii lui negri. 

Era o nebunie s-o privească pe Carson în felul acela. Se 
juca cu focul şi era conştient de acest lucru. Dar de ce o 
făcea? Din orgoliu? Credea că privirea lui era îndeajuns de 
sugestivă pentru a-i comunica faptul că nu-l păcăleşte cu 
atitudinea ei? Că remarcele ei cu subînțeles nu-l ameţiseră, 
că n-aveau nici un efect asupra lui Marty English? 

Carson îi zimbi provocator şi îşi îndreptă privirea în 
altă parte. 

— Toţi au început să mănînce, remarcă ea. 

— Hai să luăm şi noi loc, îi îndemnă Torello. Sînt mort 
după homari. 

Marty dădu din cap aprobator în direcţia lui Torello, 
ca şi cum de-abia ar fi așteptat să-şi petreacă seara în 
compania lui. Avea nevoie de o scuză credibilă ca să 
scape de el, se gîndi Marty. li depistă cu privirea pe 
Kidman şi Zak, aflați la o masă din capătul celălalt al 
încăperii, în compania lui Jules Benson, cel pe care îl 
angajaseră să facă filmările. Bingo: Marty îşi găsise scuza. 

Se întoarse către Torello şi îi spuse politicos, arătînd 
către masa la care stăteau Kidman şi Zak: 

— Mi-ar face mare plăcere să iau masa împreună cu 
voi doi, dar... adevărul este că trebuie să am o mică 

discuţie cu regizorul nostru, Jules Benson. Avem de pus 
la punct o mulțime de detali. 

— Ştiam că asta e treaba lui Bill Kidman, zise Carson. 

— Ai dreptate, zîmbi Marty, încercînd să-şi ascundă 
iritarea. Vedeţi voi, slujba mea la Bergman are două laturi: 
prima este să-mi fac clienţii fericiţi, iar a doua este să îi 
menţin în această stare. 

— Nu-ţi face griji în privința mea, declară Torello 
ridicînd paharul. Sînt în culmea fericirii. Tot ce-mi lipseşte 
este o porție de fructe de mare şi homari. Du-te liniştit şi 
vezi-ți de afaceri. Ne vom întilni la cină mîine seară. 

— Minunat, exclamă Marty, fericit că, măcar pentru o 
seară, scăpa de bătăile pe umăr ale lui Torello şi de privirile 
fierbinți ale lui Carson. 

— Îmi convine. Ne vedem miine seara, aprobă Carson. 
Dar, Marty, după cîte am văzut la bar, regizorul tău, Jules 
Benson, e pulbere. Cred că în seara asta nu o să afli de 
la el decît nişte povestiri nostalgice din facultate şi liceu. 

— Pulbere? exclamă Torello. Adică beat? 

— Probabil că se simte un pic mai vesel decît ar trebui, 
spuse Marty repede. Ştiţi şi voi cum sînt tipii care se 
ocupă de creaţie: puțin mai sălbatici decît noi şi mult mai 
săriți de pe fix. Le iertăm aceste defecte, pentru că sînt 
aşi în meseria lor. 

Carson dădu din cap. 

— Te credem pe cuvînt, Marty. Îl cunoşti mai bine 
decît noi. 

Mary se îndreptă spre masa colaboratorilor lui, 
încercînd să-şi compună o expresie cît se poate de calmă. 
Il cunoştea de mult pe Jules Benson, care lucrase o perioadă 

şi la Wynn Bergman. Acolo îşi căpătase reputaţia de geniu 
ratat. Dacă Marty ar fi fost în stare să gîndească cum 
trebuie, dacă nu ar fi fost afectat de moartea tatălui său, de 
vizitele unor falşi agenți FBI şi de presiunile mafiei, nu ar 
fi permis angajarea acelui clovn. Dar acum tipul se afla 
aici. Lui Marty nu-i mai rămînea decit să afle în ce hal 
ajunsese Benson. Abia apoi putea să evalueze pagubele. 

Văzînd că se apropie şeful, Kidman îi făcu semn să ia 
loc. 

Zak se strădui să zimbească şi îi trase un scaun. 

— Da, stai Jos şi distrează-ie. 

Kidman îşi drese glasul şi începu jenat: 

— Ştii, Marty, Jules spune că o să fie foarte... mmm... 
dificil să filmăm aici. 

— A, da? întrebă Marty ironic, privindu-l mai întîi pe 
Benson şi apoi pe Kidman. La toate filmările apare cîte 
o dificultate. Sper să nu fie cazul şi aici, dat fiind timpul 
foarte limitat. Sper că aţi pus deja la punct toate detaliile. 

— Sigur că da, răspunse Kidman pe un ton defensiv, 
de un milion de ori. Jules zice că umiditatea de aici o să 
ne facă mai multe probleme decît ne-am aşteptat. Echipa 
de filmare va trebui să-şi verifice tot timpul aparatura, 
pentru a se asigura că funcţionează cum trebuie, lucru 
care ne va întîrzia. 

— Ne va întîrzia? exclamă Marty zîmbind către Jules 
Benson. Nu-mi vine să cred! De cînd se lasă Jules Benson 
incomodat de ceva? Marty îi întinse mîna. Salutare, amice, 
îmi pare bine să te văd. 

Intocmai tatălui său, Marty evalua mai întîi situaţia, 
lăsînd lucrurile să curgă de la sine. Abia apoi acționa. 

— Şi mie îmi pare la fel de bine. Lui Benson i se 
împleticea limba. 

Marty simți mirosul de rom din respiraţia lui, şi cel de 
marijuana. 

— Probabil că bătrînul Bergman se poartă binişor cu 
tine... arăţi pus la punct de nu se poate. Cum mai merg 
afacerile, Marty? Bogaţii devin şi mai bogați? 

— Nu ştiu cum e cu ăia şi mai bogaţi, răspunse Marty, 
dar afacerile merg cum nu se poate mai bine. Bergman a 
avut cel mai bun an de pînă acum, iar ăsta pare şi mai 
promițător. 

— Bergman? Pe cine vrei să păcăleşti? Agenţia pentru 
care lucrezi se duce la vale, de vreo zece ani. 

Marty zîmbi. 

— De cînd ai plecat tu, vrei să zici? 

Strugurii prea acri fuseseră întotdeauna preferaţii lui 
Benson. 

— Nu, de cînd ai ajuns fu acolo, răpunse Benson cu un 
rîs răutăcios. Marty, n-are rost să te oftici, glumeam. Făcu 
o pauză şi adăugă: Mulţumesc lui Dumnezeu că m-am 
cărat din mina aia de sare, pe care timpitul de Bergman o 
numeşte agenţie. E cel mai inspirat lucru pe care l-am făcut 
vreodată. Zîmbi satisfăcut şi se bătu pe burta proeminentă. 
Mda, viaţa a fost cum nu se poate mai bună de cînd am 
plecat de acolo, spuse el, adresîndu-se lui Zak şi lui 
Kidman. Ştiţi bine că şeful vostru e pierdut în spațiu; cred 
că aţi aflat ce se vorbeşte despre Bergman? 

— Lasă-i în pace pe băieți, interveni Marty, dorind să 
treacă la alt subiect. Jules, credeam că ai ceva mai 
interesant de spus despre Bergman Advertising. 

— O, dar ce nu ţi se pare interesant? insinuă Benson. 
În primul rînd, tu ar trebui să fii cel interesat. 

Marty se stăpînea cu greu. 

— Ce vrei să spui, Jules? Stăm toți cu răsuflarea tăiată 
de emoție. Hai, spune-ne şi nouă care e ultima birfă? 

Benson se aplecă spre ei. 

— Se pare că veţi pierde contractul cu NHP-ul. La 
sfîrşitul anului, jumătate din angajații Bergman o să ia 

ajutor de șomaj. Asta e ultima birfă, adăugă el, cînd le 
văzu expresiile mirate. 

Veştile circulă iute ca gîndul. 

— Ai auzit biîrfa asta la babetele cu care joci canastă? 
Află că nu e adevărat. NHP-ul nu pleacă nicăieri, ba din 
contră, şi-a mărit bugetul pe anul ăsta. Cît despre 
restructurări, rîse ironic Marty, Wynn Bergman nu a trimis 
pe nimeni în şomaj în cei cincizeci de ani de activitate. 

— Vrei să spui că nu ai auzit că Hexall cumpără 
NHP-ul? Benson îl privi pe Marty cu un aer neîncrezător, 
apoi continuă: Ce naiba, credeam că nu eşti rupt de 
realitate. 

Marty îi văzu pe Kidman şi Zak schimbînd priviri 
îngrijorate. Sperase ca toată tevatura să se termine înainte 
ca ei să afle. Nu erau obişnuiţi cu urcuşurile şi coborişurile 
din lumea afacerilor. Era suficient un zvon, ca Zak şi Kidman 
să se sperie şi să fugă. Voiau să-şi păstreze BMW-urile, 
cardurile American Express şi salariile mai mult decît 
generoase. Voiau să fie percepuți ca nişte stele în cadrul 
unei companii de succes, nu ca nişte ratați dintr-o companie 
care se duce de rîpă. Marty nu avea de gînd să-l lase pe 
Jules Benson să le bage tot felul de idei în cap. 

— Haide, Jules, îl încurajă Marty prefăcîndu-se 
interesat, spune-ne mai multe. 

— Hexall are deja o agenţie de publicitate. 

— Vorbeşti de Todd, Gattwick? Da, ştiu. Spune-mi 
ceva ce nu ştiu. Asta e răsuflată. 

Benson se încruntă şi încercă să se concentreze. 

— Hai să ţi-o spun atunci pe asta: de îndată ce se va 
semna contractul de cumpărare a NHP-ului, Todd o să 
vi-l fure direct de sub nas. Pe asta ai auzit-o? Sau şi asta 
e tot răsuflată? 

— E nouă pentru mine, spuse Zak. 

Kidman dădu din cap cu un aer serios. 

— Şi pentru mine. 

— Dacă aş fi în locul vostru, băieți, cînd m-aş întoarce 
în Chicago, mi-aş băga dosarul la o agenţie de recrutare 
a talentelor, zîmbi Benson malițios. Cei de la Todd spun 
că Bergman e pe ducă. Ce naiba, am auzit chiar de la 
sursă. 

— Şi care e sursa aceea? 

— Tim Bowles. 

— De la Tim Bowles? întrebă Marty amuzat. Dacă aş 
fi în locul tău, n-aş asculta toate balivernele pe care le 
îndrugă un individ incapabil să se țină de o afacere mai 
mult de șase luni. Şi-a bătut joc de toate contractele pe 
care le-a avut pînă acum. Înainte de a fi angajat la Todd, 
cînd lucra în Atlanta, i se spunea Tim-care-ia-banii-şi-fuge. 
Şi dacă tot sîntem la subiectul ăsta, de cîţi clienți şi-a 
bătut joc Todd? 

— De nici unul, din cîte îmi amintesc. Au o reputație 
la fel de bună ca şi Bergman. 

Marty zîmbi în sinea lui; Kidman şi Zak erau pe punctul 
de a afla că Jules Benson nu era decit un beţivan cu gura 
mare. 

— Hai să fim serioşi, Jules, rise Marty. Poşirca aia pe 
care o bagi în tine ţi-a întunecat minţile? Nu ştie nimeni mai 
bine decît noi doi ce le-a făcut Todd celor de la Able Foods. 

Se întoarse către Zak şi Kidman: 

— Cînd Jules era angajat la Bergman, a lucrat împreună 
cu mine la un contract pentru Able. Todd ne-a furat 
contractul şi ne-a lăsat cu buzele umflate, după care i-a 
curățat de bani pe cei de la Able. Le-a cheltuit banii cu 
viteza luminii. Able l-a dat în judecată pentru nerespec- 
tarea condițiilor contractuale. A urmat un scandal imens 
şi compania a fost nevoită să-şi facă publice toate 
tranzacţiile — au apărut şi la ştiri. O treabă urîtă. Orice 
om cu bun-simţ şi-ar fi imaginat că Todd va da faliment. 
Dar nu, iată că rezistă şi astăzi, aşteptînd un alt client 

naiv, căruia să-i ia banii. Jules, mi se pare că te cam lasă 
memoria, i se adresă el lui Benson. 

Îl adusese exact acolo unde dorea. 

Privirile lui Kidman și Zak se îndreptară către Benson, 
aşteptînd un răspuns. 

— Da, oftă Benson resemnat. Bine. Poate că Todd a 
tras pe sfoară nişte clienţi în decursul timpului şi poate că 
reputaţia lor nu este chiar impecabilă. Poate că e chiar 
jalnică. Benson ridică din umeri. Trebuie să recunosc, 
Marty — rîse el hîrîit luînd sticla de bere —, tu joci ca la 
carte. Nimeni n-o să il prindă pe Marty English abuzind 
de fondurile unui client. 

Se opri o clipă şi privirea lui se îndreptă asupra unei 
persoane aflată în capătul opus al sălu. | 

— Dar poate că e timpul să te răzgîndeşti, să încerci 
să vezi cum e. Știu eu un client căruia mi-ar plăcea să i-o 
trag. Arătă cu degetul către Carson Page. La dracu”, s-a 
uitat la tine toată seara. Cred că vrea să fie scărmănată. 
Sau s-a întîmplat deja? Hai, spune-ne şi nouă. E bună la 
pat? 

— N-am de unde să ştiu. 

— N-ai de unde să ştii? întrebă Benson. Vai, ce atitudine 
profesională. Ai rămas acelaşi Marty, nu-i aşa? 

— Marty are o prietenă, spuse Kidman, sărind în 
apărarea lui Marty. 

- Toţi avem cîte o prietenă. Dar, cel puţin în cazul 
meu, asta nu m-a împiedicat să fac nebunii. Benson se 
lăsă pe spătarul scaunului şi faţa lui congestionată căpătă 
brusc o expresie gravă. Dacă tot vorbim de nebunii — şi 
nu din alea care se fac la orizontală — ați aflat ceva despre 
locul unde sîntem? 

— Ce anume? întrebă Marty brusc interesat. 

— Că aparţine CIA. 

Marty dădu din cap distrat, ca şi cum remarca şocantă 

a lui Benson îi trecuse pe lîngă urechi. Şi-i aminti pe 
Harper şi Kemper stînd la biroul lui îmbrăcați cu 
pardesiele-uniformă, cu carnețelele pregătite. Se întrebă 
dacă nu cumva Sinclair avusese dreptate cînd presupusese 
că tatăl său fusese într-un fel de relație cu CIA. Poate că 
Isaac Arrow şi legătura lor cu Planetlife atrăseseră atenția 
agenţiei guvernamentale. Dar ce putea să fie atît de 
interesant într-o campanie publicitară, încît oamenii CIA 
să-i răscolească biroul? Ce dracu’ căutau? 

— CIA? exclamă Zak. 

— Vorbeşte mai încet, spuse Benson plimbîndu-și 
neliniştit privirea prin sală. Da, CIA. Tot tacimul: agenți 
secreți, mercenari, toate rahaturile pe care le vezi prin 
filme. Am un prieten la Departamentul de Stat... ştii, 
compania noastră face din cînd în cînd filmuleţe de 
recrutare. Cînd i-am spus că vin aici, pur şi simplu i-a 
căzut fața. Ştiţi ce mi-a zis? Mi-a zis că Escoba e doar o 
acoperire. 

— Acoperire pentru ce? se interesă Kidman. 

— Într-adevăr, spuse Zak, nu văd ce ar căuta CIA aici. 

— Îţi aminteşti povestea cu Iran-Contra, nu? Cine ştie 
ce dracu’ fac... arme... droguri, să mă ia dracu’ dacă 
ştiu. Dar e foarte dubios. 

— Termină, Benson. Ai cam dat-o pe ulei. 

— Nici eu n-am crezut pînă nu am văzut pista pe care 
o au. Aţi văzut-o şi voi. Ce naiba, ar putea să aterizeze 
şi o navă spaţială! Poate că voi nu vedeți implicaţiile, dar 
eu le văd. Şi e belea mare. Benson se ridică în picioare 
şi rînji. Dar ştiţi care e beleaua şi mai mare? 

Marty dădu din cap în semn că nu. 

— Să reuşim să facem filmarea aia mîine, asta e beleaua. 
Echipa mea deja se plînge de condiţiile de aici. Voi aţi sosit 
de-abia în seara asta, dar eu am avut timp să-mi dau seama 
ce ne aşteaptă: căldură, umiditate, insecte... 

— Lasă-mă cu rahaturile astea, i-o tăie Marty. Ştiai 
foarte bine ce te aşteaptă din momentul în care ai acceptat 
să vii aici. 

Marty îşi dăduse seama că Benson vrea să pregătească 
terenul, furnizîndu-le o listă cu eventualele scuze, care ar 
justifica la o adică nereuşita filmărilor. 

— Marty, ai devenit cam irascibil. Care e problema ta? 
Eşti suprasolicitat? Nervii nu-ţi sînt la fel de tari ca 
altădată? 

— Sincer să fiu, în clipa de faţă mă preocupă mai mult 
starea nervilor tăi. 

— O, nervii mei sînt în regulă, mulțumesc de întrebare. 
Benson zîmbi, clătinîndu-se vizibil. Ce ziceţi băieți, mai 
luăm un rînd? Fac eu cinste. 

— Nu, mulțumim, spuse Marty. 

— Nici o problemă, zise Benson, în timp se îndrepta 
către bar. Dar de acum încolo, vă veţi purta singuri de grijă. 


— Să înnebunesc, spuse Kidman. Ia te uită cine vine 
spre noi. 

Văzînd-o pe Carson Page, Zak dădu din cap a disperare. 

— Mă întreb ce dracu” vrea. 

— Poate vine să ne roage să-i băgăm în spot şi pe ăia 
de la Beatles, că nu ne ajunge un Elvis, glumi Kidman. 
Asta ar pune capac la toate. 

Marty se ridică în picioare. 

— Bună, Carson. Cum te distrezi? 

— Fă-mi te rog un serviciu, spuse ea pe un ton teatral, 
spune-mi că ratatul ăla nu e regizorul spotului nostru. 
Arătă în direcția lui Jules Benson, care stătea la bar. Ți-am 
mai spus că sînt îngrijorată în privinţa lui cînd l-am văzut 
cum bea, dar în mare parte am făcut-o ca să-ți dau ţie 
bătaie de cap. Eşti atît de bine pus la punct, sublinie ea, 
încît nu mi-aş face niciodată griji în privinţa calităţii unui 

spot realizat sub îndrumarea ta. Dar Frank l-a urmărit pe 
Benson toată seara şi e extrem de îngrijorat de felul în 
care vor decurge filmările mîine. 

— N-aş vrea să-l ştiu îngrijorat, spuse Marty. 

— Chiar aşa, aprobă Kidman, totul este sub control. 

— Băieți, nu pe mine trebuie să mă convingeţi, spuse 
ea, zîmbindu-i lui Marty. Am totală încredere în tine. Dacă 
spui că nu e nici o problemă, te cred. Dar cum rămîne cu 
Frank? 

— Vrei să vorbesc cu el? întrebă Marty 

— Nu, oftă ea. O să-i mai iau ceva de băut şi o să-i 
spun să vă lase să vă vedeți de treabă. 

— Pare o idee bună, mormăi Zak. 

— Atunci vă las să vă continuaţi cina în linişte, spuse 
ea, făcîndu-le cu mîna. Pa, băieți! 

În timp ce o priveau cum se îndreaptă spre masa ei, 
Zak se răsti la Kidman: 

— Roşcatule, ce dracu” ai avut în cap cînd l-ai angajat 
pe beţivul ăsta? Benson e un ratat, care o să ne tragă şi 
pe noi în jos. 

— Ajunge, Zak, spuse Marty ferm. Las-o mai moale. 

Zak îşi îndreptă spinarea. 

— Cum aş putea s-o las mai moale? Aţi auzit ce a zis 
Benson despre condițiile de aici? Toate rahaturile alea 
despre umezeală... Părerea mea e că ni se pregăteşte o 
mare cacealma. Da, asta vrea să facă tîmpitul, pun pariu. 
E versat în chestii de genul ăsta. Şi acum din cauza lui 
avem probleme şi cu domnul Elvis. 

— Eu mă ocup de client, răspunse Marty, voi aveți 
grijă de Benson. Dacă e treaz, o să facă treabă bună. 

— Treaz? exclamă Zak. Tipul e sărit de pe fix. Apropo, 
ce tot îndruga despre NHP? 

— Habar n-am, răspunse Marty. Or fi nişte bîrfe de doi 
bani. 


219 


Nu sosise încă momentul să le spună adevărul. 

— Aşa o fi, zise Zak, întorcîndu-se către Kidman. Hai, 
spune-mi, deşteptule, unde dracu” ţi-a fost mintea cînd 
ne-ai sugerat să-l angajăm pe nenorocitul ăsta? 

Kidman dădu cu pumnul în masă, făcînd să se zguduie 
suportul cu sare şi piper. 

— Îți spun eu unde mi-a stat mintea, domnule 
Atotştiutor. Mă gîndeam la tine. Şi la cea mai bună variantă 
de a face o treabă bună la cel mai bun preț. 

— Da, sigur, răspunse Zak. Mulţumesc pentru 
solicitudine. Oare ce obiectiv o să folosească Benson la 
filmări, fundul unei sticle de bere? 

Kidman se aplecă peste masă. 

— Ascultă, deşteptule. Auzisem că s-a îndreptat. De 
unde era să ştiu că-şi bea minţile în continuare? 

Îl privi pe Marty, cerîndu-i ajutorul. 

— Kidman are dreptate, Zak. Și eu am auzit acelaşi 
lucru. Ne-am înşelat cu toţii. 

— La dracu”, Marty, se plînse Kidman. Îmi pare rău... 
îmi pare foarte rău. Nu mi-am închipuit că o să se întîmple 
aşa ceva. 

— Nu e vina ta. Poate că Benson se lăsase, într-adevăr, 
de băut şi s-a reapucat de curînd. 

Se ridică în picioare şi îşi împinse scaunul sub masă. 

— Unde pleci? întrebă Kidman panicat. Ce facem cu 
Benson? 

— Da, ce se întîmplă dacă e prea beat ca să-şi facă 
treaba? întrebă Zak nervos. 

— Sînt sigur că nu se va întîmpla aşa ceva. 

Sprîncenele lui Zak se ridicară a mirare. 

— Eşti sigur? 

— Da, sînt sigur. Am încredere în voi că n-o să lăsați 
proiectul să se ducă de rîpă. De aceea vi-l las în grijă pe 
Benson. Luaţi-l de aici şi ţineți-l departe de Torello. 

Duceţi-l în cabana voastră şi turnați-i cafea pe gît. Faceţi 
orice, numai treziți-l pînă mîine dimineaţă. 

— Nu văd de ce trebuie să plătesc şi eu pentru prostia 
lui Kidman, obiectă Zak. Nu vreau să-mi vomite ăla prin 
cameră. 

— Nici eu, sări Kidman. Dacă Benson ştie ce e bine 
pentru el, n-ar trebui să se apropie prea tare de mine. 

Chipul lui Marty se întunecă. 

— Ascultaţi-mă şi băgați la cap, şuieră el. Isaac Arrow 
a pus trei sute de milioane de dolari în joc pentru Super 
Bowl. Acea jumătate de minut de publicitate reprezintă în 
acest moment cele mai importante treizeci de secunde din 
viața voastră. Şi, în cazul în care ați uitat, timpul nu stă 
pe loc — mai sînt doar douăsprezece zile pînă la meci. 
N-am timp de văicărelile voastre. Înţelegeţi? Dacă Benson 
ratează filmările de mîine vă garantez că nu veți mai avea 
ce să căutați la Isaac Arrow. Vina nu va cădea pe umerii 
mei, ci pe ai voştri. O să am grijă. Trebuie să terminaţi 
această campanie, şi să o faceți cum scrie la carte. Ne-am 
înţeles? 

Se lăsă un moment de tăcere. Kidman şi Zak se uitară 
unul la altul. 

— Da, răspunseră ei în cor, ne-am înțeles. 

Mary mai vizitase locuri sălbatice — tundra din Alaska, 
bazinul Amazonului şi deşerturile Australiei —, dar nimic 
din ce văzuse nu l-a impresionat la fel de tare ca pădurea 
tropicală din Belize. Auzise că jungla înghițea pe oricine se 
aventura în mijlocul ei şi simţi acest lucru pe pielea lui, în 
timp ce se îndrepta spre cabană. Toate semnele care trădau 
prezenţa oamenilor dispăreau pe măsură ce se îndepărta de 

clădirea principală. Licărul felinarelor din sala de banchet, 
rîsetele oaspeților şi sunetul reconfortant al paharelor 
ciocnite — toate se pierdeau în cea mai neagră noapte pe 
care o văzuse vreodată. 

Poteca şerpuia printr-un labirint de frunziş des, 
purtîndu-l tot mai adînc în junglă. Iluminarea era 
insuficientă, doar cîteva lămpi solare aruncate la întîmplare, 
a căror lumină străbătea cu greu printre ferigile uriaşe şi 
cedri. Vîntul aducea un puternic parfum de flori şi Marty 
îşi dădu seama că nu mai mirosise niciodată un aer atît de 
proaspăt. 

Se făcea simțită legătura între om şi forțele primare 
ale naturii, legătură de care Marty era foarte conştient. 
Făcea parte din ciclul vieții în aceeaşi măsură ca şi soarele, 
cerul şi pădurea tropicală. Şi, preț de o clipă, toate 
suspiciunile şi sentimentele contradictorii, pe care le avea 
în legătură cu acest loc, dispărură. Marty simți că ar fi 
fost capabil să-şi lase ambițiile profesionale deoparte şi să 
rămînă acolo pentru totdeauna, împreună cu Reiki. Lui 
Reiki i-ar fi plăcut la nebunie în Belize. Adora locurile 
sălbatice şi îşi dorea acest gen de legătură cu natura. 

Marty oftă şi zîmbetul de pe chip i se şterse. Reiki 
prefera să trăiască la ţară, şi nu în apartamentul luxos, pe 
care el îl alesese aproape de serviciu. Probabil că ei i-ar 
plăcea un loc unde vecinii îşi împrumută căni cu zahăr şi 
copiii cer dulciuri de Halloween, unde casele au verandă 
şi pe verandă exista un balansoar în care poți să stai. 

Ea îşi dorea o relaţie oficializată, o casă şi o familie. 
Îi spusese asta foarte clar în dimineaţa trecută, tocmai 
cînd el credea că lucrurile merg bine, că subiectul căsătoriei 
fusese închis şi că îşi vor vedea de viaţa lor, cum făcuseră 
ŞI pînă atunci. 

Reiki îl atacase pe la spate. Sau cel puţin aşa simțea 
el. Dar un alt lucru i se părea mai grav: faptul că ar putea 

s-o piardă din cauza acestei obsesii a ei pentru căsătorie. 
Unde era spiritul liber de care se îndrăgostise? Poate, se 
amuză Marty, era de vină ceasul acela biologic care se 
presupune că îl au femeile. Reiki spusese că nu mai are 
timp. Dar s-ar putea să nu fie vorba de asta. Se întrebă 
dacă nu cumva Reiki avusese dreptate cînd îi spusese că 
el e cel obsedat şi că nu a reușit să treacă peste întîmplarea 
cu mama lui, care îl măcina pe dinăuntru şi îl tulbura, la 
fel cum tulbura şi relația lor. 

Sau poate că toate neînțelegerile erau provocate de 
munca lui. Alesese cariera în defavoarea relației cu tatăl 
său. Oare la fel proceda şi cu ea? 

Nu voia să o piardă pe Reiki, dar nici nu-și putea 
închipui o viață fără cariera strălucită de la Bergman. 
Timp de zece ani muncise pe brînci ca să aibă o şansă de 
a ajunge numărul unu. Cum să renunţe la acest vis, cînd 
împlinirea lui părea atît de aproape? 

Reiki ştia ce înseamnă munca în publicitate. Avea şi 
ea o carieră. Ştia că, pentru a fi printre cei mai buni, 
trebuia să crezi că serviciul este mai important decît primii 
paşi ai copiilor tăi şi cuvintele de pe urmă ale mamei. 
Marty îşi zise că ea se schimbase şi nu mai privea viaţa 
în acest fel, că el rămăsese singur, agăţat de acest şubred 
concept de viaţă. 

La auzul unui țipăt straniu scos de o pasăre de noapte, 
Marty privi cu nervozitate în jur. Într-o secundă, pădurea 
tropicală se transformă dintr-un paradis într-un peisaj 
nepămîntesc. Legătura puternică pe care o simţise între el 
şi natură dispăruse, fiind înlocuită de teamă şi de 
nenumăratele întrebări în legătură cu Escoba şi Planetlife. 

Privi poteca, pe care cu greu o vedea în întuneric şi 
îşi aminti ce scria în ghidul turistic — şerpii otrăvitori din 
Belize sînt animale nocturne. De ce nu-şi luase o lanternă 
cu el? În ciuda faptului că era foarte obosit, găsi în cele 

din urmă resurse pentru a se mobiliza şi a grăbi pasul, 
gîndindu-se că îl aşteaptă un pat confortabil şi un somn 
bun. 


Marty intră pe uşa cabanei şi pipăi de-a lungul peretelui 
în căutarea unui întrerupător. Il găsi şi apăsă pe buton. 
Camera fu inundată de lumină. 

— Uau! exclamă el cu voce tare, cînd văzu interiorul. 
Parcă se afla într-o colibă dintr-o insulă din Pacific, cu 
ferestre cu obloane şi acoperiş înalt de stuf. Nu îi lipseau 
insă nici tacilitățile civilizației: avea apă caldă şi rece, WC 
cu apă curentă şi un duş cu perdea de firmă. I se păru 
ciudat să vadă aşa ceva în mijlocul pustietăţii. Pe jos, 
erau covoraşe din fibre vegetale, iar pe pereți atîrnau 
diverse obiecte de artă maya. 

Privirea îi fu atrasă de patul maiestuos din lemn de 
mahon, cu cearşafuri de mătase naturală şi perdele de 
tifon. l-ar fi plăcut să facă dragoste cu Reiki în patul 
acela, într-o asemenea noapte toridă. 

Marty privi în altă parte. Nu voia să se gîndească 
acum la Reiki, la ce îşi dorea ea şi el nu putea să-i dea. 

Stinse lumina şi ieşi pe verandă, lăsîndu-se să cadă pe 
un fotoliu de rafie. Inchise ochii şi văzu oraşul Chicago, 
pe tatăl lui şi pe Ford Sinclair. Se întrebă dacă detectivul 
găsise vreun indiciu. Poate că îi vindea gogoşi şi voia 
doar să-şi dea importanță în fața lui. 

Marty oftă, amintindu-şi că avea lucruri mai importante 
de făcut. De exemplu, să se ocupe de Jules Benson. Cînd 
îi veni în minte imaginea regizorului, îşi aminti spusele lui 
despre Escoba şi CIA. 

— Stă să plouă, nu ți pare? 

Marty tresări şi se întoarse. In lumina lunii o văzu pe 
Carson Page. - 

— Îmi pare rău, se scuză ea. N-am vrut să te sperii. 
Ziîmbi şi îi arătă o sticlă şi două pahare. M-am gîndit că 

poate ai nevoie de un mic „întăritor“. Probabil ți s-a spus 
de nenumărate ori să te fereşti de greci chiar şi cînd aduc 
daruri... nu aşa te-au învăţat? 

— Da, cam aşa ceva, răspunse el lipsit de entuziasm. 

O seară petrecută în compania lui Carson era ultimul 
lucru pe care şi l-ar fi dorit. 

— Hei, ce s-a întîmplat? Nu muşc, chicoti ea. Promit. 

— E cam tîrziu, remarcă el. Să fiu sincer, tocmai mă 
pregăteam să mă culc. 

— Să te culci? Acum? întrebă ea, scuturînd din cap. 
Nu prea cred. Hai să bem cite un pahar şi să mai stăm de 
vorbă. Simţindu-i ezitarea, ea se încruntă. Ei, n-ai de gînd 
să mă inviţi să iau loc cu tine? O să mă laşi să stau în 
picioare toată noaptea? 

Primul impuls al lui Marty fu să o refuze. Dacă o 
făcea rapid şi politicos, nimeni nu ar fi avut de suferit. 
Dar Carson Page era clienta lui şi dorea să stea de vorbă 
cu cineva. Deşi ştia că ar fi fost mai bine să o trimită la 
plimbare, căuta motive să-i accepte prezenţa, recurgînd la 
ideea că întreținerea unor bune relaţii cu clienţii intra în 
atribuţiile lui de serviciu. 

— Ia loc, o invită el, forțindu-se să zîmbească. 

Ea păşi uşor pe verandă şi îngenunche în fața lui. 
Marty îşi aminti că tatăl său îl sfătuise să se încreadă 
întotdeauna în prima impresie şi începu să-i spună că nu 
se simțea la largul lui cu ea acolo, că i se părea periculos. 
Dar îi fu imposibil să continue; eşarfa pareo a lui Carson 
se desfăcuse, dezvăluindu-i linia şoldului şi pielea netedă, 
de la care Marty nu mai putea să-şi dezlipească privirile. 

— Imi face plăcere să vă servesc, glumi ea, în timp ce 
umplea cele două pahare. Îi întinse lui Marty un pahar şi 
ciocniră. Să bem pentru colaborarea promițătoare dintre 
Isaac Arrow şi Wynn Bergman Advertising, toastă ea. 

— Şi Planetlife, adăugă el. 

Lui Marty îi părea bine că discuţia alunecase pe planul 

profesional. Poate aşa va afla de la Carson mai multe despre 
misterioasa legătură dintre Isaac Arrow şi fundația Planetlife. 

— Şi Planetlife, aprobă ea luînd o înghiţitură de 
şampanie. N-aş vrea să schimb subiectul, Marty, dar că 
trebuie să te previn. Frank este foarte nemulțumit de 
Benson. A spus că tipul e un incompetent. 

— I-ai comunicat lui Torello ce te-am rugat? 

— Da, sigur. Dar lui Frank îi place să aibă obsesii. 
Bodogănea întruna că Bergman nu ar fi trebuit să angajeze 
pe cineva ca Benson pentru o treabă atît de importantă. 
ăcu o pauză şi scoase un pachet de țigări dintr-o poşetă 
brodată. 

— După cum am spus, rosti Marty pe un ton mai iritat 
decît intenționase, chiar dacă lui Benson îi place să tragă 
la măsea, nu înseamnă că nu e un bun profesionist. 

— Sper să nu mă înţelegi greşit, spuse ea, aprinzîndu-şi 
o țigară. Şi eu sînt de aceeaşi părere, dar nu vreau să 
scazi în ochii lui Torello din cauza asta. 

— Mă bucur că te gîndeşti la mine, însă credibilitatea 
mea în faţa lui Frank mă interesează prea puțin. Totuşi, 
n-aş vrea ca Frank să nu poată dormi din pricina asta. Se 
opri o clipă, încercînd să scape de fiorul pe care îl simţea 
străbătîndu-i şira spinării. La urma urmei, pierdutul nopților 
e meseria mea, nu a lui. 

Carson rîse. 

— Ei bine, să ştii că nu ai dreptate în privința asta. 
Frank găseşte întotdeauna ceva care să-l îngrijoreze. Fie 
vorba între noi, Frank nu reacţionează prea bine la stres. 
Scutură din cap şi trase din țigară. Lumina roșiatică îi 
învălui chipul, amintindu-i lui Marty cît e de frumoasă. 
Doamne, continuă ea, dîndu-şi ochii peste cap, urăsc 
chestia asta. Mai ales în management. Mai ales la un 
bărbat. Rezolvă-ţi problemele şi treci mai departe, asta e 
deviza mea. Dacă ţi se iveşte o ocazie, înşfac-o. Viaţa 
este foarte simplă, dacă o priveşti aşa. 

— Las” că şi Frank e destul de puternic, spuse Marty, 
simțindu-se vinovat că participa la bălăcăreala pe care 
Carson i-o administra clientului lui. Să nu uităm că este 
preşedintele Isaac Arrow. 

— Da, asta aşa e, murmură ea cu amărăciune. De fapt, 
Marty, eu sînt un manager mult mai competent decît Frank 
Torello. Eu ar trebui să fiu președintele Isaac Arrow, nu 
el. 

— Te cam dă modestia afară din casă, glumi Marty. 

Adevărul era că îi admira ambiția şi, pentru prima 
oară de cînd o cunoscuse, simţea că au ceva comun din 
acest punct de vedere. 

— Nu uita că Frank are nişte ani de experiență în plus. 
O să vină şi vremea ta. 

— Nu, îl contrazise ea clătinînd paharul şi vărsînd puțină 
şampanie. Vremea mea nu va veni. Cei de la Isaac Arrow 
nu ştiu de ce sînt în stare. La dracu”, tu ştii mai multe 
despre mine decît ei. Și cît ştii tu, de fapt? 

Carson se apropie de el, privindu-l în ochi. Marty, în 
ciuda voinței lui, simți o dorință arzătoare de a o săruta. 
Nu cedă; şi ridică paharul gol. 

— Hai să spunem că ştiu suficiente despre tine, ca 
să-mi dau seama că eşti în stare să alegi o sticlă de 
şampanie. 5 

— E Cristal, spuse ea, umplîndu-i paharul. Aştia de la 
Arrow nu ştiu nici măcar asta. Cred că sînt doar o tipă cu 
tupeu, care arată bine. Luă o înghiţitură de şampanie şi îşi 
aprinse altă țigară. Să nu încerci să mă convingi că în 
America există vreo companie care să aibă o altă atitudine. 
Adevărul este că îi deranjează că sînt femeie. Şi, pe 
deasupra, o femeie frumoasă şi deşteaptă. In loc să fie un 
avantaj, este unul din cele mai mari dezavantaje. Scoase un 
cerculeț perfect de fum, apoi continuă: Nu-i aşa? 

Luat prin surprindere de întrebare, Marty răspunse 
repede: 

— Bineînţeles că eşti frumoasă... şi deşteaptă. 

— Nu, prostuțule, exclamă ea izbucnind în rîs. Nu 
te-am întrebat dacă mă consideri frumoasă sau deşteaptă... 
deşi recunosc că mă simt flatată. 

Îl studie cu o expresie amuzată şi Marty se simţi brusc 
jenat. Se dăduse de gol. 

— O, spuse el stîngaci, credeam... 

— Lasă ce credeai tu. Eu voiam să te întreb dacă nu 
eşti de părere că majoritatea femeilor sînt ignorate din 
punct de vedere profesional pentru simplul motiv că sînt 
femei. 

Marty aprobă dînd din cap şi îşi întoarse privirile spre 
jungla ce îi înconjura. Vorbeau despre afaceri şi Marty 
asta îşi dorise. Atunci de ce se simțea atît de stînjenit? În 
primul rînd, nu înțelegea cum de Carson vorbea atît de 
liber, cînd se ştie că nu este indicat să te plîngi cuiva din 
afară despre neajunsurile companiei la care lucrezi. Poate 
că de vină era băutura — Carson băuse destul de mult. 

Mai era faptul că ea îl numise „prostuţ“; nu era obişnuit 
ca un client să i se adreseze astfel. „Prostuţ“ e un cuvînt 
dedicat în exclusivitate cuiva apropiat. Reiki îi spunea aşa 
cînd el refuza să bea din ceaiul medicinal sau să vină cu ea 
sub duş, îmbrăcat fiind şi grăbit să ajungă la serviciu. 
Folosirea de către Carson a acestui cuvînt îl făcea să se 
simtă ciudat, ca şi cum ar fi depășit o anumită limită. 

Marty văzu că ea îşi umple din nou paharul şi se gîndi 
să-i spună să se oprească. Se vedea că începuse să se 
amețească şi nu dorea s-o lase să se îmbete. Lucrurile iau 
întotdeauna o întorsătură neplăcută cînd o femeie bea 
prea mult. Aflase lucrul ăsta la balul de absolvire a liceului, 
în '68. Cînd o femeie se îmbată, se întîmplă tot felul de 
lucruri, majoritatea neplăcute. 

Era gata să-i spună s-o lase mai moale cu şampania, 
dar se răzgîndi, deoarece tocmai terminase de vorbit despre 
misoginism. 

— Ştii, spuse ea întrerupîndu-i şirul gîndurilor, bărbaţii 
se descurcă oricum, o dată intrați în joc. Să-l luăm pe 
Frank, de exemplu. Habar n-are ce se petrece în laboratorul 
doctorului Bachmann, şi nici nu încearcă să înțeleagă. 
Singurul în afară de Bachmann care înțelege calculatorul 
Trinity este Del Waters. 

Carson se încruntă și făcu un gest de lehamite. 

— Bineînţeles, acest lucru nu are nici o importanţă 
pentru dinozaurii de la Isaac Arrow. Nu, Frank culege 
toți laurii pentru tot ce se întîmplă în cadrul companiei. 
A fost ideea mea să studiem arborele escoba în laboratorul 
doctorului Bachmann. Ideea mea! Îţi vine să crezi? 

Carson stinse nervoasă ţigara pe podeaua verandei. 

— Ideea ta a dus la toate astea? exclamă Marty. Sînt 
impresionat. Văzînd expresia de neîncredere de pe chipul 
ei, Marty insistă: Crede-mă, sînt cu adevărat impresionat. 
Cum de te-ai gîndit să-l cooptezi pe Bachmann? 

Ea zîmbi satisfăcută, lucru care îl făcu pe Marty să se 
întrebe dacă era mulțumită de faptul că îl impresionase sau 
era doar mîndră de realizările ei. Devenea din ce în ce mai 
greu de „citit“, şi asta îi crea lui Marty o stare de nervozitate. 
Marty se hotărî să rămînă în expectativă şi să o aprobe ori 
de cîte ori era nevoie, aşa că zîmbi înțelegător aşteptindu-i 
răspunsul, cu aerul caracteristic bărbaţilor care sînt gata 
oricînd să înțeleagă şi să sprijine femeia. 

— Ei bine, începu ea, într-una din primele mele vizite 
aici m-am plimbat cu Che — ştii, ghidul indian — şi am 
început să vorbim despre arborele escoba. Ceea ce mi-a 
spus Che m-a făcut să mă gîndesc că ar fi bine să îi 
încredințez un studiu doctorului Bachmann. I-am propus 
lui Del şi... 

— Ai descoperit o mină de aur, spuse Marty pe un ton 
laudativ. Îmi închipui că i-ai atras atenţia asupra ta. La urma 
urmei, Waters este președintele Comitetului Director. 

— Da, aşa e. El crede că fac minuni, din cauza faptului 

că am stat şi mi-am bătut capul încercînd să înţeleg ce se 
petrece în acel laborator. Acum pot să lucrez cu soft- 
ware-ul Trinity la fel de bine ca el şi Bachmann. 

Era evident că intenționa să ajungă din nou la subiectul 
discriminării dintre sexe şi Marty încercă să-l evite: 

— Nimeni nu va spune că nu eşti deşteaptă, Carson, 
zise el. Îmi place să văd asta la un client. 

— Şi la o femeie, bănuiesc, zîmbi ea seducător. Nu-ţi 
prea plac proastele, nu? 

— Hei, vorbesc serios. 

Era adevărat. Marty considera că femeile inteligente 
sînt foarte sexy. Dar, indiferent de asta, începu să se simtă 
tot mai atras de Carson. După cum intuise de la început, 
se asemănau în multe privințe. În prea multe privințe. 

— Întinde paharul, ordonă ea cu sticla în mînă. 

El scutură din cap. 

— Nu, mulțumesc, am băut destul. 

— Doar nu vorbeşti serios? Uite, sticla e pe jumătate 
plină. Haide, te rog, doar un păhărel, se alintă ea, privind 
sticla. 

— Cred că ne ajunge pentru seara asta, Carson. 

Ea îl privi mirată. 

— Doamne, ai auzit? Tocmai mi-ai spus Carson. 

— Dar întotdeauna îţi spun Carson. 

— Nu mi-ai mai spus în felul ăsta niciodată. 

— În ce fel? 

— Hmm... într-un fel familiar, zîmbi ea cu un aer 
visător şi îşi umplu paharul. 

Mingea era în terenul lui, dar Marty hotărî să n-o 
joace. Avea lucruri mai importante de aflat. 

— Deci, întrebă el, a fost ideea ta să faci legătura între 
Isaac Arrow şi Planetlife? 

Carson zîmbi ca pentru sine şi clătină uşor din cap. 

— Nu, nu în întregime, răspunse ea. E şi meritul lui 
Del Waters. Ne-a venit ideea într-o seară, la cină. 

O cină în doi cu preşedintele Comitetului Director nu 
era un lucru obişnuit pentru un director de marketing, se 
gîndi Marty. Nu-şi exprimă însă gîndul, ci adoptă un ton 
plin de admiraţie: 

— Probabil că a fost o adevărată provocare să convingi 
Consiliul Director să facă o investiție de asemenea 
proporții într-un domeniu atît de nou, cum este turismul 
ecologic. 

— Simplu ca bună ziua, declară ea mîndră. Del şi Frank 
i-au convins pe şefi că Arrow va putea avea într-o zi un 
real impact asupra afacerilor la nivel mondial. Eu am pus 
la punct un plan de bătaie, sugerînd să se înceapă cu ceva 
nevinovat, cum ar fi salvarea a trei sute de mii de acri de 
pădure virgină în Belize. 

— Ceva nevinovat? Deci nu ăsta e scopul adevărat al 
Arrow. 

— Bineînţeles că nu, rîse ea răutăcios. Dar dă bine să 
ai grijă de Mama Natură, nu? Făcu o pauză, apoi adăugă 
cu un aer conspirativ: E doar primul pas al unui plan 
măreț. 

Plan măreț? Vorbea şampania sau Carson Page, direc- 
tor de marketing? 

— Bănuiesc că acest plan despre care vorbeşti îți 
aparține tot fie. 

— Bineînţeles. 

Marty îşi dădu seama că şampania era, într-adevăr, 
motivul pentru care Carson vorbea atît de liber. 

— Spune-mi mai mult, o invită el. 

— Vezi tu, lumea crede că politicienii conduc lumea. 
Dar nu e deloc aşa. Marile corporaţii sînt cele care dau 
directive. După părerea mea, într-o bună zi Arrow va fi 
una din aceste mari corporaţii. Și cînd va veni acea zi... 

— Tu vei fi acolo, o completă Marty, dîndu-şi seama 
că o subestimase pînă atunci, pregătită să iei loc în capul 
mesei de conferinţe. 

— Exact, aprobă Carson emfatic. Dar să nu mă înţelegi 
greşit; ambițiile Arrow nu sînt pur egoiste. Şi nici ale 
mele. Ceea ce facem împreună cu Planetlife va împiedica 
apariţia unui dezastru de proporţii, cum a fost cel de 
acum cîțiva ani de la graniţa dintre Mexic şi Guatemala. 

Văzînd expresia nedumerită de pe chipul lui Marty, ea 
continuă: 

— Populaţia indiană de acolo s-a dezvoltat prea rapid, 
exact ce se întîmplă acum la granița dintre Belize şi Gua- 
temala. Indienii defrişează o bucată de pădure şi, cînd solul 
ajunge sterp, se mută în altă parte. Dacă populația continuă 
să se înmulțească nu o să mai rămînă decît o grămadă de 
cenuşă din toată frumusețea de pădure. N-ar fi grav dacă 
ar exista puţini indieni, dar acum sînt cu miile. Crezi că vor 
asculta vocea rațiunii? Nu. Ei cred că pămîntul nu aparține 
nimănui, că e un fel de bun colectiv. Del şi Arch sînt de 
părere că țările industrializate trebuie să se trezească şi să 
preia conducerea. N-ar trebui să ne fie frică să ne apărăm 
interesele, spuse ea, aprinzîndu-şi încă o-țigară. Nu putem 
să stăm cu brațele încrucişate şi să privim cum lumea a 
treia se instalează la conducere. Ca americani, avem 
responsabilitatea de a reacționa. În calitate de companie 
farmaceutică de prim rang, Arrow trebuie să protejeze sutele 
de specii de plante din aceste păduri, care ar putea salva 
milioane de vieți omeneşti. Eşti de acord? 

Marty era de acord cu protejarea plantelor, dar îl 
deranja tactica pe care Carson o propusese şi voia să i-o 
spună verde în față. In mintea lui se dădea o luptă între 
dorința pe care Carson i-o trezise şi indignarea la auzul 
unei ideologii politice, care i se părea arogantă şi ridicolă 
în acelaşi timp. 

Politica nu era un subiect de discutat în doi, la o 
sticlă de şampanie şi Marty se simţea intrigat de faptul că 
acea femeie seducătoare alesese să discute despre acest 
subiect. Ce îl surprindea însă şi mai mult era că discuția 

despre politică nu domolise cu nimic atracția pe care Marty 
o simţise pentru ea din prima clipă, ci dimpotrivă — o 
intensificase. Marty era din ce în ce mai vrăjit de ea, de 
ochii ei sclipitori, de pasiunea din tonul ei, de mintea ei 
ascuțită, atribute ce o făceau şi mai seducătoare. 

Desigur, Marty putea să pună pe seama băuturii 
dizertația ei sau să dea vina pe influenţa fanatică a lui 
Templeton şi Waters care, după toate aparențele, erau 
experți în arta manipulării şi reuşiseră să-i îmbrobodească 
pe Carson și pe șeful ei naiv, Torello, în aceeași măsură 
în care îi păcăliseră şi pe membrii Consiliului Director. 
Dar, toate aceste ipoteze nu ar fi reprezentat decît scuze 
inventate de el, menite să justifice un tip de politică pe 
care el îl dispreţuia. 

— Sper, Marty, spuse Carson, întrerupîndu-i şirul 
gîndurilor, că îți dai seama că un număr prea mare de 
indivizi care nu contribuie cu nimic la progresul societăţii 
constituie o problemă pentru noi toţi, o problemă care nu 
se rezolvă în nici un caz de la sine. Oamenii, asemenea 
acestor indieni, pun în pericol echilibrul natural. Asta s-a 
întîmplat cu pădurea tropicală de la granița dintre Guate- 
mala şi Mexic — a fost pur şi simplu distrusă în mai puţin 
de treizeci de ani. Acesta este motivul pentru care Consiliul 
Director al Isaac Arrow a hotărît că aşa ceva nu se va mai 
întîmpla niciodată. Chiar dacă se ajunge la război. 

— Război? Nu prea cred că locuitorii din Belize vor 
pune mîna pe arme ca să salveze nişte copaci, glumi Marty 
ca să mai înveselească atmosfera. Mi se pare că nu sînt 
genul care să se implice. 

— Da, aşa e, aprobă ea pe un ton care lui i se păru 
exasperat. Nu diferă cu nimic de indieni. Sîntem nişte 
socialişti leneşi. Dacă nimeni n-ar sta cu ochii pe ea, 
America Centrală s-ar duce de rîpă. Oamenii ăştia nu se 
gîndesc decît cu ce să-şi umfle burta. Bine că există armata 
americană şi cea britanică. Dacă se va crea vreo problemă 

la graniţa dintre Belize şi Guatemala, Del şi Arch o vor 
rezolva. Au învăţat în Vietnam tot ce era de învăţat despre 
războiul de gherilă. Pot face față unei confruntări cu 
guatemalezii chiar şi mîine. 

Marty dădu din cap. Totul începea să prindă contur. 
Planetlife se afla exact la granița cu Guatemala. Templeton 
Şi Waters erau foşti membri ai Forţelor Speciale. Ghizii 
erau luptători de gherilă. Poate că Guvernul SUA folosea 
rezervația naturală ca o acoperire. Poate că pista de la Top 
Dollar fusese construită din fondurile CIA. Gîndurile îl 
purtară înapoi în Chicago, la sediul Planethte. Poate era tot 
o acoperire, poate că aici intrau în joc Kemper şi Harper. 

Oare Carson ştia că există o relație între Planetlife şi 
CIA -— Și, dacă această teorie era valabilă, ştia care este 
dedesubtul imensului interes acordat agenţiei de publicitate 
a Isaac Arrow. Dar poate că nu ştia... 

Marty o studie pe Carson preţ de o clipă, şi remarcă 
faptul că şampania îşi făcuse efectul. Era foarte relaxată 
şi vorbăreață. Dacă voia să afle de la ea un răspuns, 
atunci acesta era momentul. Trebuia însă să o ducă cu 
zăhărelul, pînă ajungea la ce dorea să afle. 

— Să înţeleg, spuse el cu nonşalanţă, că Arch Templeton 
a fost pilot militar? 

— Ihî, răspunse ea sorbind din şampanie. Arch este 
probabil cel mai bun pilot de la sud de graniţa cu SUA. El 
şi cu Del au venit aici în urmă cu vreo douăzeci de ani. 

— Au venit să se ocupe de situaţia din Nicaragua? 

— Nu, de situaţia din Belize. 

Marty se încruntă, încercînd să-și amintească şirul 
intervențiilor americane din America Centrală în ultimii 
douăzeci de ani. Ce se petrecuse în Belize? 

— Deci, cînd şi-au terminat treaba în armată s-au hotărît 
să rămînă aici şi Waters s-a apucat de fabricat băuturi 
răcoritoare? 

— Da, aprobă ea. E o poveste de succes. Din soldaţi 

s-au transformat în afacerişti de talie internațională. Acum 
primesc la Escoba preşedinţi şi şefi de stat. 

— Probabil de aia au construit pista impresionantă de 
la Top Dollar, insistă Marty. 

— Da, probabil, răspunse ea cu vocea pierdută, ca şi 
cum s-ar fi plictisit brusc de conversație. 

Marty avu impresia că ea ştia mult mai mult, dar că 
era deja prea tîrziu să o mai tragă de limbă. 

— Hei, spuse ea aruncîndu-i o privire provocatoare, 
am vorbit destul despre politică. Hai să vorbim şi despre 
tine. E adevărat? Ai într-adevăr o prietenă stabilă? 

Pronunţă acest ultim cuvînt cu o nuanță de dispreţ. 

— Da, am, răspunse el, simțindu-se deodată lipsit de 
apărare. 

— Am auzit că e o adevărată frumusețe... şi o duce şi 
capul, o fotoreporteră cu acreditări peste tot. Văzînd 
expresia de pe chipul lui Marty, izbucni într-un hohot de 
rîs. Prietenul tău, regizorul Jules Benson, e cam vorbăreț. 
Zău, mi se pare înduioşător ca un tip ca tine, care ar 
putea să aibă orice femeie din lume, să se mulțumească 
doar cu una, spuse ea strîmbîndu-se. Doamne, sună atît 
de plicticos. Dar, oricum, nu-mi vine să cred. 

— Să crezi? 

— Că nu-ţi înşeli femeia. Zîmbi, se întinse să-l ia de 
mînă şi îi şopti insinuant: Am văzut cum te uiţi la mine, 
Marty. Haide, recunoaşte. Mă vrei şi m-ai vrut din clipa 
în care m-ai văzut pentru prima oară. 

Îl prinsese şi era conştientă de acest lucru. 

— După cum ţi-am spus, am o prietenă stabilă, răspunse 
el stînjenit. 

— Şi ce dacă? Majoritatea bărbaților pe care îi cunosc 
au pe cîte cineva, dar asta nu-i împiedică să-şi facă de 
cap. În plus, dacă ar fi fost, într-adevăr, o relaţie stabilă, 
acum ai purta verighetă. 

Exact asta îi spusese şi Reiki. 

— Carson, am spus că am o relație stabilă, nu ochelari 
de cal, obiectă el. Eşti o femeie foarte atrăgătoare, dar 
între noi e vorba de afaceri. 

— Afaceri! exclamă ea indignată, ridicîndu-se în picioare. 
Bine măcar că recunoşti că ţi-ar plăcea să mi-o tragi. Mă 
cam plictisisem de jocurile tale. Işi aruncă părul pe spate 
cu un gest frivol. In fine, constat că eşti şi tu un bărbat 
ca toți ceilalți. 

— Atunci ar trebui să ştii şi că sînt la fel de plicticos 
şi de bădăran ca ceilalți. 

-- Pe asta n-o cred, îi răspunse ca, aruncindu-i o privire 
amuzată. Ce naiba, nu îţi interzice nimeni să faci ce-ţi place. 
In ce mă priveşte, nu aş fi în stare să am o asemenea relație 
cu nimeni, niciodată. Relaţiile „paşnice“ mă plictisesc şi m-au 
plictisit întotdeauna. Probabil că trebuia să fiu bărbat, fiindcă 
prea îmi place să-mi fac de cap şi să dețin controlul. Nu am 
găsit încă un bărbat care să mă satisfacă mai mult timp. În 
plus, cine ar vrea să se culce cu acelaşi individ seară de 
seară? Eu, nu. Pot să-mi scutur şi singură perna. 

Marty izbucni în rîs deşi încercase să se stăpiînească. 
Nu putea să nu recunoască: ce-i al ei, e al ei. Carson ştia 
ce vrea şi nu se sfia să-şi urmărească scopul. 

Ea făcu cîțiva paşi în faţa lui şi se întinse cu voluptate. 
Cămaşa se mula pe sînii rotunzi şi Marty, cu tot întunericul 
de afară, văzu conturul sfircurilor tari. 

— Dacă tot vorbeam de perne, spuse ea, ştiai că pernele 
de aici sînt din puf de giscă? Sint fabricate în Franţa, iar 
lenjeria de pat provine din Irlanda. Fiecare cabană este 
proiectată ca să creeze o ambianţă aparte. Carson traversă 
veranda şi ajunse în fața uşii. Nu găseşti două la fel, 
spuse ea, în timp ce încerca să privească prin oblon în 
camera întunecată. Cum e decorată cabana ta? 

Marty o văzu punînd mîna pe clanță. 

— Vai, e o dezordine îngrozitoare, încercă Marty să se 
scuze. Mi-e jenă să o vezi aşa. 

— Rahat! îi răspunse ea, împingînd uşa. Dacă persoana 
care se ocupă de campania mea de publicitate e un 
dezordonat şi un îngălat, am tot dreptul să ştiu. 

Uşa se deschise cu un scîrțiit şi se trînti apoi în urma ei. 

Fir-ar să fie, Carson ajunsese în dormitorul lui. 

Sistemul de securitate de la Astor avusese multe 
probleme în ultima săptămînă. Jack Flannigan, corpolentul 
portar, obosise să tot coboare în subsol ca să reseteze 
sistemul şi să răspundă la telefoanele locatarilor 
nemulțumiți. Cînd alarma a pornit încă o dată marți 
noaptea, Flannigan n-a mai rezistat şi i-a chemat pe cei 
de la Dorbett Security Systems, cerîndu-le să rezolve 
problema cir de curind posibil. 

Flannigan a fost impresionat de promptitudinea şi de 
profesionalismul celor de la Dorbett. În treizeci de minute 
— poate chiar mai puţin — camionetele bej ale companiei 
Dorbett au sosit în faţa clădirii, iar din ele au coborit 
nişte băieți în salopete, care cărau genţi metalice pline de 
ceea ce presupunea Flannigan că erau scule şi dispozitive 
specifice meseriei lor. 

Cinci minute mai tîrziu, supraveghetorul echipei de la 
Dorbett, un bărbat cu un chip ca de piatră, a coborit în 
hol, spunînd că găsiseră defecțiunea. Din cauza recentei 
furtuni de zăpadă, se crease umezeală de-a lungul 
sistemului de cablare şi în trei apartamente acesta nu mai 
funcționa normal. Dar pentru a remedia defecțiunea aveau 
nevoie de codul de acces. 

Explicaţia i s-a părut plauzibilă lui Flannigan. Fusese, 
într-adevăr, o iarnă umedă. I-a dat omului de la Dorbett 
codul și l-a lăsat să-şi vadă de treabă. După terminarea 

reparaţiei, blocul Astor a avut parte de primele minute 
liniştite ale acelei zile. 


— Mi se pare că gagiii ăştia care lucrează în publicitate 
n-o duc prea rău, ce părere ai? Ia uită-te la cufărul ăsta 
vechi. 

Max Harper privi peste umăr în direcția partenerului 
său. 

— Nu-ţi aduce aminte de nimic, Roger? O mie nouă 
sute şaptezeci şi doi, Jakarta, Indonezia, rînji el fără să 
aştepte răspunsul camaradului său. Alca crau zilc, nenică. 

Kemper dădu din cap nervos. 

— N-avem timp să admirăm talentul de designer al lui 
English, lătră el, întorcîndu-se către cei patru bărbaţi care 
stăteau în holul apartamentului. Fiecare din voi să ia cîte 
o cameră. Ştiţi ce aveţi de făcut. 

Membrii echipei se împrăştiară. Cel de-al patrulea, un 
bărbat osos, cu chelie, nu se mişcă din loc, aşteptind 
ordinele lui Kemper. 

Acesta se făcu că nu-l vede şi se întoarse către Harper. 

— Ce e în cufăr? 

— CD-uri, spuse Karper plîngăreţ. Sute, mii de CD-uri. 
O să ne ia toată noaptea să căutăm printre ele. 

— Atunci puneţi-vă pe treabă. Incercaţi-l pe fiecare în 
parte, dacă e nevoie. Şi nu uitaţi, puneți-le la loc în ordinea 
în care le-aţi găsit. Alfabetică, ori cum o fi. Lui Del nu-i 
place să se facă mizerie. 

Plictisit, Harper dădu din cap. 

— Ai şi tu o uniformă şi te crezi şef... De cît timp 
lucrăm pentru Waters? De treizeci de ani? Am aflat și eu 
ce-i place şi ce nu. 

Kemper se întoarse către cel care aştepta în hol. 

— Shelby, tu vii cu mine, spuse el. Am găsit 
calculatorul. 

CERES Page se aşeză pe patul lui Marty şi zîmbi. 

— Jules Benson mi-a furnizat această versiune a vieții 
lui Marty English. E rîndul tău acum. Spune-mi, Marty, 
cine eşti cu adevărat? 

Marty se uită la ceas. 

— Lasă ceasul, spuse ea, plesnindu-l uşor peste 
încheietură. Hai să mai stăm de vorbă. 

- E tîrziu, Carson. Poveştile de genul ăsta durează. 
Ar trebui să ne odihnim. 

— Mă dai afară? insinuă ea, întinzîndu-se pe pat. Se 
sprijini într-un cot şi zîmbi seducător. Sînt clientul tău, nu 
poți să mă dai afară. 

— Dar nu te dau. Vreau doar să ştii că ziua de mîine 
va fi mult mai grea decît cea de azi. E tîrziu, ar trebui... 

Ea se ridică în picioare şi se întinse ca o pisică, 
ignorîndu-i remarca. 

— Habar nu aveam că mătasea poate să încingă atît de 
tare. Îşi desfăcu eşarfa prinsă la brîu şi o aruncă spre el. 
Ce părere ai? 

Ce părere avea? La dracu”, stătea în patul lui îmbrăcată 
doar cu o cămăşuţă şi o pereche de chiloți de dantelă. Ce 
întrebare era asta? 

— Despre eşarfă, chicoti ea, de parcă i-ar fi citit 
gîndurile. E de la casa de modă Hermés. Crezi că face 
opt sute de dolari? 

— E drăguță, spuse el încurcat, privind bucata de 
mătase care mirosea a parfum. Opt sute de dolari? întrebă 
el, dîndu-i-o înapoi. Probabil că a fost un preţ bun. 

Ea se încruntă şi îl privi în ochi. 

— Termină, Marty. Hai să nu ne mai învîrtim în jurul 
cozii, de acord? 

Se întinse către el şi îl sărută. Marty simți gustul 

buzelor ei umede şi calde și dorinţa să o sărute şi el. Îi 
simți răsuflarea pe obraz. 

— Sîntem amiîndoi adulți, Marty. Hai să fim sinceri — 
ştim amîndoi despre ce e vorba. Incepu să-şi descheie 
nasturii sidefii de la cămașă. Te vreau. Și tu mă vrei. 

Cămaşa alunecă, dezvelindu-i sînii. 

Erau tari şi suficient de mici să-i poată cuprinde în 
palme, se gîndi Marty, conştient că ea cîştigase. Nu mai 
conta că avea o prietenă pe care o iubea, nu mai conta că 
disprețuia concepțiile ei politice. Rațiunea nu avea nici o 
legătură cu dorinţa pe care o simţea zvicnindu-i între 
picioare. Da, voia să o atingă. Voia să atingă cu buzele 
sfircurile. Să le guste. Să o guste. 

Carson îi citi toate acestea în privire, îi luă mîinile şi 
i le puse pe sînii ei, mişcîndu-i-le încet, pînă cînd Marty 
simţi că sfîrcurile i se întăresc sub degetele lui. 

Sentimentul de stînjeneală îi reveni cînd văzu că ea se 
excită. Doamne, se gîndi el, unde mi-e mintea? Sau gîndesc 
cu ce am între picioare? Nu pot să o fac cu Carson Page. 
In nici un caz. 

— Carson... spuse el încet, retrăgîndu-şi mîinile. 

Ea îi acoperi gura cu a ei, înăbuşindu-i protestele cu 
sărutări. 

— Haide, Marty, şopti ea, în timp ce îi desfăcea 
fermoarul de la pantaloni. 

Simţind mîna lui Carson, Marty se trase înapoi. 

— Ce dracu” s-a întîmplat? strigă ea cu obrajii în flăcări, 
respirînd greu. Eu sînt de vină? 

— Nu, nu e vorba de tine. Eşti o femeie frumoasă. 
Poate altădată, altundeva, cine ştie, lucrurile ar fi stat 
altfel. Dar, vezi tu... 

Ea oftă şi se trînti pe pat. 

— Ai o criză de conştiinţă? Asta e? Te gîndeşti la 
gagica ta din Chicago? Las-o baltă, nu-mi spune mie că 
stau față în față cu singurul bărbat cu principii din lumea 

publicității. Marty, credeam că eşti cu picioarele pe pămînt. 
Viaţa e scurtă şi trebuie să joci dur. 

El se ridică în picioare. 

— Nu cred că e o idee bună să avem o relație... 

— Relaţie? strigă ea nervoasă. M-ai auzit pe mine spunînd 
cuvîntul ăsta? Eu vreau doar să mă simt bine şi tu mă freci 
la cap cu prostii de genul că afacerile nu se amestecă cu 
plăcerea. În fond, datoria ta este să-l faci pe client să se 
simtă bine. ÎI privi fix, cu expresia unui copil răsfățat şi se 
apropie de el. Doar vrei să mă faci să simt bine, nu? întrebă 
ea, ducindu-şi mina spre penisul lui in erecțic. 

Continuă să-l privească fix în timp ce îl mîngîia lent, 
în Sus şi în Jos. 

Marty nu mai rezista. Trupul îi cerea să răspundă 
chemării. Privi chipul lui Carson şi, incapabil de a mai 
face față luptei ce se dădea în mintea şi inima lui, o trase 
către el, cedînd în fața dorinței. 


Cînd Marty se trezi, constată că era singur şi că afară 
nu se luminase. Flacăra lumînării tremura, luptîndu-se să 
rămînă în viață sub bătaia brizei reci. La început nici măcar 
nu-şi aduse aminte de cele petrecute; imaginea din mintea 
lui era ceţoasă, aducînd mai degrabă a vis decît a realitate. 
Apoi simți mirosul de femeie pe pernă. Oftă din greu. 

Carson Page cîştigase. Din fericire, el reprezentase 
pentru ea doar o provocare. Ce se întîmplase între ei 
fusese de fapt o luptă pentru putere, nu o partidă de 
amor. Şi, dacă aşa stăteau lucrurile, Marty nu avea de ce 
să se teamă de eventuale urmări. 

Se ridică şi aprinse una din țigările pe care Carson le 
lăsase pe masă. Lui Reiki nu-i plăcea ca el să fumeze, se 
gîndi Marty învîrtind ţigara între degete. Îşi dorea să-şi fi 
adus cu el muzicuţa, să cînte pînă uita de necazuri. Zîmbi 
trist. Lui Reiki îi plăcea cînd el cînta blues. Spunea că-i 
dă „profunzime“ personalităţii lui. 

Reiki. 

Oftă, suflînd un nor de fum. Timp de şapte ani nu mai 
fusese cu altă femeie, pentru simplul motiv că nu-şi dorise. 
ŞI pentru că o iubea. Încă de la început, existase o încredere 
reciprocă tacită. Poate din cauză că amindoi suferiseră în 
trecut sau se săturaseră de relații bazate exclusiv pe sex. 
Oricare ar fi fost motivul, căzuseră de acord să fie sinceri 
unul cu celălalt. După cum spunea Reiki, dacă nu poţi să 
ai încredere în persoana cu care trăieşti, atunci în cine poți 
să mai ai încredere? Avea dreptate. 

Dar cum de cedasc totuşi în faţa lui Carson? Nu avea 
nici cel mai mic sentiment pentru ea. Era bună la pat, dar 
atîta tot. Carson nu însemna decît o aventură. Cum să 
înțeleagă Reiki asta? Cum ar putea înțelege asta o femeie? 
Indiferent de ce conveniseră în trecut în privinţa sincerității, 
nu putea să-i spună lui Reiki. În dragoste, cînd e vorba 
de înşelat, mărturisirea nu face bine decît celui vinovat. 
Marty se hotărî să se poarte ca şi cum nu s-ar fi întîmplat 
nimic. În fond, disimularea era a doua lui natură. 

Adevăratul motiv pentru care Marty intrase în jocul 
lu: Carson era simplu şi nu prea îi făcea cinste. El ştia că 
ea îl vrea şi el i-a dat lucrul pe care Carson şi-l dorea. 
Marty stinse ţigara. Nu era decît o curvă. 

Făcuse alegerea cu ochii deschişi. Dar alesese, oare, 
să o piardă pe singura femeie pe care o iubise vreodată? 
Putea să repare răul făcut, înainte de a fi prea tîrziu? 

CR răsăritul soarelui, Marty ieşi din cabană. Trecutul 
era trecut — cel puţin în momentul de față, îşi spuse el, 
nedînd glas sentimentelor care îl chemau. Acum trebuia 
să aibă grijă de viitor; trebuia să producă spotul pentru 

Isaac Arrow. Asta presupunea să-l trezească pe Jules 
Benson cu orice preț. 

Marty îi găsi pe Kidman şi Zak stînd pe veranda lui 
Benson, cu capul în mîini, arătînd la fel de jalnic ca Beavis 
şi Butt-Head. Cînd văzură că se apropie, încercară să 
pară mai veseli, ca şi cum pînă atunci ar fi făcut şi altceva 
decît să se văicărească şi să înjure. 

— Unde e Benson? întrebă Marty, cînd ajunse în 
verandă. 

— Înăuntru, răspunse Zak, arătînd cu un gest sictirit 
spre cabană. 

Kidman clătină sumbru din cap. 

— Parcă-i împuşcat în creierul mic. 

— Şi ce dracu” căutați afară? Intraţi şi treziți-l pe 
tîmpitul ăla. 

— Să mă ia toți dracii, Marty, se plînse Kidman. Nu 
putem să-l trezim. Am încercat absolut totul. 

— Kidman are dreptate, interveni Zak. Ştii că şi noi 
vrem să meargă bine filmarea, dar, dacă nu se întîmplă 
vreun miracol într-o oră şi jumătate, am încurcat-o rău de 
tot. 

Marty nu le răspunse. Privea cerul. Auzise o bubuitură 
înăbuşită, ce semăna a tunet şi văzu că se adună nişte 
nori. Carson îi spusese cu o seară în urmă că o să plouă. 

— S-a auzit un tunet? întrebă Kidman, privind în aceeaşi 
direcție ca şi Marty. 

— Cred că da, răspunse Zak. 

Rotiţele lui Marty începură să se învîrtă. Dacă ploua, 
filmările erau anulate şi mai aveau o zi la dispoziţie să 
rezolve problema. O ploaie, se gîndi Marty, ar reprezenta 
o intervenție divină. 

— O ploicică bună o să ne salveze fundurile de la 
tăbăcit, remarcă Kidman plin de speranță, ca şi cum i-ar 
fi citit gîndurile lui Marty. 

Zak scutură din cap. 

— Din cîte am înțeles, Elvis ăla de la restaurant n-o să 
prea fie de acord. 

— Torello îşi mănîncă deja grişuleţul? exclamă Marty 
surprins. 

Nu şi-l imaginase pe preşedintele Arrow ca pe un tip 
foarte energic. 

— Da, chiar acum e la restaurant și bea o cafea cu 
Carson Page. L-am auzit vorbind despre cît de dezamăgiți 
or să fie cu toții dacă plouă toată săptămîna şi nu terminăm 
spotul. 

La auzul numelui lui Carson, lui Marty i se tăie 
respirația. Uitase complet de problemele pe care şi le 
făcuse în legătură cu ceea ce spera din toată inima să 
rămînă o aventură de o noapte. 

— Torello nu face altceva decît să dea din gură. 

Nu voia ca ei să intre în panică, mai ales acum că 
aflaseră de la gura spartă de Jules Benson despre problema 
cu NHP. 

— Astuia îi place să-şi facă probleme din nimic, adăugă 
Marty. Carson mi-a spus că e ca un cîine plin de purici cînd 
îi intră ceva în cap. Se scarpină şi se agită toată ziua. 

— Poate, spuse Zak. Dar acum discuta despre planul 
B cu Carson. Zicea că dacă nu vom reuşi să producem la 
timp spotul pentru noua campanie, vor difuza vechiul spot 
de la Endall sau se vor retrage din Super Bowl şi vor 
amîna lansarea noului produs pînă la începutul primăverii 
sau al verii. 

— Şi cum rămîne cu programul media al lui Lee? întrebă 
Kidman, fixîndu-l cu privirea pe Marty. A lucrat la el de 
i-au sărit ochii din cap. Mă bucur din toată inima că tu 
eşti acela care va trebui să-i dea vestea, şi nu eu. 

Zak oftă. 

— Dacă Isaac Arrow renunță la campanie pentru primul 
şi al doilea trimestru, o s-o încurcăm rău de tot. 

Aşa era, îşi zise Marty. lar lichiditățile companiei 

Bergman vor avea de suferit în egală măsură. Cu toate 
acestea, nu-şi trădă îngrijorarea. 

— N-are rost să ne gîndim la ce e mai rău, îi domoli 
el. În primul rînd, este deja mult prea tîrziu ca Arrow să 
se retragă din Super Bowl şi Carson ştie asta. În plus, 
postul de televiziune nu ar accepta în nici un caz aşa 
ceva. În al doilea rînd, în Belize nu este sezonul ploios. 
Nu va ploua o săptămînă întreagă. În ceea ce privește 
ziua de azi, nu vă rămîne decit să vă rugaţi să plouă. Nu 
trebuie să iasă la iveală treaba cu Benson. 

— Am auzit bine, ai spus să ne rugăm? întrebă Kidinan 
cu un rînjet. Dacă vrei o pilă la Äl de Sus, ai apelat la 
cine trebuie. E ca şi făcut. 

Ca un evanghelist de doi bani într-o transmisie 
televizată care aşteaptă să sune telefoanele cu donații, 
Kidman îşi împreună mîinile melodramatic şi privi spre 
cer. 

— Zici că ai pile? rise Marty, scuturînd neîncrezător 
din cap. Va trebui să-mi dovedeşti. 

Îşi întinse mîna în afara acoperişului verandei. Un strop 
mare îi pică în palmă, făcîndu-l să fluiere a uimire. 

— Sînt impresionat, Kidman, spuse el arătîndu-i palma 
udă. 

Kidman zîmbi satisfăcut. 

— Ce pot să zic? Cere şi ţi se va da. 

Ploaia începu să se întețească. 

— Nu-mi vine să cred! exclamă Zak. Ne-am făcut cu 
o zi ploioasă. 

— Mă duc să anunţ echipa, strigă Kidman şi o porni 
la drum. 

— A, să nu uit... Zak se întoarse către Marty şi îi 
întinse un șervețel de hîrtie. Uite desenul cu hieroglifa. 
Imi pare rău că am desenat-o pe un şerveţel, dar nu am 
găsit altceva aseară. 

— Nici o problemă, răspunse Marty, în timp ce îl 

despăturea cu grijă. Să fiu al naibii, Zak, continuă el 
privindu-l în ochi. Tu chiar ai memorie fotografică. Este 
exact ca imaginea: de pe CD. 

— Da, a ieșit foarte bine. Şi eu am fost mulțumit de 
rezultat. 

Zak zîmbi cu acel zîmbet satisfăcut pe care îl au toți 
directorii artistici, atunci cînd li se spune că sînt talentați. 

— Şi, dacă nu sînt prea indiscret, ce ai de gînd să faci 
cu ea? 

— Mă gîndeam să i-o arăt lui Che. Poate ştie el ceva. 

— Încearcă. Apropo, ai vreo idee în ceea ce-l priveşte 
pe domnul de acolo? întrebă Zak, arătînd în direcția 
cabane. 

Marty zîmbi cu răceală. 

— Lasă-l să zacă. Nimeni nu este indispensabil. Nici 
măcar Jules Benson. 


— Marty! strigă Frank Torello din capătul celălalt al 
restaurantului. Sîntem aici. 

Marty îi făcu cu mîna şi închise telefonul. 

Carson stătea lîngă preşedintele companiei Isaac 
Arrow şi arăta total schimbată. Peste noapte, renunţase la 
garderoba de nimfetă seducătoare şi abordase stilul 
profesional. Era îmbrăcată din cap pînă în picioare de la 
Talbot. Avea nişte pantaloni de in, o cămaşă gen taior şi 
o curea Dooney & Bourke. 

Carson se îmbrăcase şi se comportase pînă atunci în 
prezenţa lui într-o manieră seducătoare. Probabil că totul 
făcuse parte din recuzita unui plan foarte bine pus la 
punct pentru a-l seduce. Marty ştia măcar cît de ambițioasă 
şi de pricepută era în tehnica manipulării, chiar dacă o 
aflase pe pielea i iui Dacă te joci cu focul, te pîrleşti. 

Cînd ajunse în dreptul mesei schiță un zîmbet vesel, 
se aşeză şi spuse un „bună dimineaţa“, încercînd să pară 
cît mai degajat. 

Carson îi întinse un meniu şi îl privi în ochi. Marty se 
prefăcu că nu sesizează nuanţa triumfătoare din privirea 
ei. 

— Îmi pare rău că vă aduc veşti proaste, anunţă el, dar 
filmările au fost anulate. Azi luăm o pauză. 

— Aşa ne-am închipuit şi noi, spuse Carson, înclinînd 
capul în direcţia lui Torello. Frank nu se mai gîndeşte la 
ziua de azi, ci îşi face griji pentru restul săptămînii. 
Bineînţeles, i-am spus că nu vor fi nici un fel de probleme. 
În această perioadă a anului, aici nu plouă niciodată mai 
mult decit o zi. Sînt sigură că nu vom avea parte de o 
excepție. 

Duse ceaşca de cafea la gură şi îl privi pe Marty cu 
ochi zîmbitori. 

Deci Carson Page, în afară de vînătoarea de bărbați 
pe care o practica cu succes, mai era şi expertă în 
meteorologie. Marty nu avea chef să o contrazică, cel 
puţin nu la ora asta. Privi spre Torello şi spuse cu o voce 
mai încrezătoare decît se credea capabil: 

— Nu-ţi irosi timpul făcîndu-ți griji. Noi, cei de la 
Bergman, ştim că se pot întîmpla astfel de lucruri şi le 
anticipăm. De aceea băieţii de la producţie calculează 
bugetul pentru o zi în plus, ca să avem o rezervă. 

— Sînt încîntat de profesionalismul vostru, mormăi el 
în ceaşca de cafea. Dar tare mi-aş dori să ştiu cum va fi 
restul săptămînii. 

— Stai liniştit, Frank, spuse Arch Templeton, venind 
înspre masă. La sfîrşitul săptămînii, o să tînjești după 
puțină umbră. 

Torello se încruntă la Templeton, a cărui statură 
impresionantă îi străjuia scaunul. 

— De unde dracu” ai apărut, Arch? De ce te furişezi 
aşa peste tot? N-ai observat că viaţa nu e o manevră de 
război? 

Templeton rîse şi aruncă o privire în direcţia lui Marty 
şi a lui Carson. 

— Ei, acum că am fost întîmpinat călduros, pot să iau 
loc. 

Torello rînji cu amabilitate şi îi trase un scaun. 

— Stai jos. 

— Mulţumesc, răspunse Templeton, aşezîndu-se şi 
băgîndu-şi picioarele lungi sub masă. 

În mijlocul naturii, Arch Templeton îi părea lui Marty 
mai înalt şi mai solid decît în mediul de afaceri în care îl 
cunoscuse. 

— Cînd ai sosit, Arch? întrebă Carson, împingînd meniul 
spre el. 

— Cam acum o oră. A plouat tot drumul, de la San 
Pedro la Top Dollar. 

Torello oftă din rărunchi. 

— Asta înseamnă că vine o furtună dinspre ocean? 

Templeton dădu din cap. 

— Relaxează-te odată, Frank. Ploaia asta o să treacă 
la fel de repede cum a venit. Previziunile meteo pentru 
zilele următoare sînt cum nu se poate mai favorabile. 
Astăzi, de exemplu, poţi să stai şi să moțăi în hamacul de 
pe verandă. De ce nu te destinzi şi tu un pic? 

Templeton nu aşteptă ca Torello să îi răspundă, ci i se 
adresă direct lui Marty: 

— Cum a fost plimbarea cu Che aseară? 

— Plimbarea a fost minunată, răspunse Marty. Che s-a 
purtat cu noi impecabil. Şi ştie atîtea poveşti... atîtea 
lucruri interesante despre civilizația maya şi despre junglă. 

Templeton clătină precaut din cap. 

Marty îi privi pe cei de la masă. 

— Dacă tot o să plouă toată ziua, m-am gîndit să-l rog 
pe Che să facem o excursie în junglă. 

Marty era nerăbdător să îi arate lui Che desenul pe 

care îl făcuse Zak, în aceeaşi măsură în care voia să afle 
ce se petrecea cu adevărat în acel loc. 

Carson îi aruncă lui Templeton o privire alarmată. 

— i se pare o idee bună, Arch? Che e bătrîn. Cine 
ştie ce ar putea să pățească Marty prin junglă. 

— Are dreptate, Marty, aprobă Templeton. Iartă-mă 
că îţi spun, dar eşti totuşi un om de afaceri, nu un 
explorator. Cît despre Che, nu e decît un bătrînel, care 
uneori nu prea înțelege ce se petrece în jurul lui. Are o 
imaginaţie foarte bogată, să ştii. Pînă acum nu s-a rătăcit 
prin junglă, dar nu poți şti niciodată. 

— Sînt sigur că Arch îţi va găsi un ghid mai competent 
decît Che, sări Torello. Nu-i aşa, Arch? 

Templeton dădu din cap. 

— Dacă eşti hotărît să te aventurezi în junglă, ţi-l 
recomand pe Carlos, omul meu de încredere. 

Toţi îl priviră pe Marty în aşteptarea unui răspuns. 
Era evident că Arch Templeton nu dorea nici în ruptul 
capului să-l lase prea mult timp în compania lui Che. 
Dacă Templeton ştia care sînt sentimentele lui Che în 
legătură cu Planetlife şi cu patronii lui, Marty nu putea 
să-l învinuiască că vrea să-l țină departe de oaspeţi. Dar 
poate că era mai mult decît atît. Poate că lui Templeton 
îi era frică că indianul ar putea să-i dezvăluie lui Marty 
adevăratele implicaţii ale legăturii lui cu CIA. 

Dacă în cazul lui Templeton exista o explicaţie, Marty 
nu înțelegea de ce Carson şi Torello se străduiau să-l ţină 
departe de Che. Ce îi făcea să se îngrijoreze? În egală 
măsură nelămurit şi intrigat, Marty afişă un zîmbet naiv. 

— Sînt sigur că omul despre care îmi vorbeai, Carlos, 
va fi un ghid excelent. Dacă nu te deranjează, Arch. 

— În nici un caz, răspunse Templeton. 

Pentru a spulbera suspiciunile lu: Carson și Torello în 
privinţa legăturii lui cu indianul, Marty spuse: 

— Che şi cu mine ne-am înţeles de minune din prima 
clipă. Mi-ar face plăcere să petrec în compania lui cîteva 
ore mergînd prin pădure şi ascultîndu-i istorisirile, chiar 
dacă nu sînt decît aiurelile unui bătrîn. 

— Atunci rămîne stabilit, mormăi Torello. 

Carson consultă meniul. 

— Înainte de a pleca, Marty, lasă-mă să-ți dau un sfat, 
spuse Templeton cu un zîmbet de gheață. Ai grijă ce faci — 
nu uita că eşti în junglă. 

Heo Holley se afla în partea de vest a oraşului 
Chicago, unde localurile nonstop adăposteau indivizi 
dintre cei mai dubioşi. Grăsunul proprietar al restauran- 
tului, Holley Habacker, avea un cazier bogat — inclusiv 
trei condamnări pentru atac armat —, lung cît şarpele tatuat 
ce i se încolăcea în jurul miîinii şi al gâtului gros, ajungînd 
pînă la gulerul gecii de piele soioase. În ciuda trecutului 
nu foarte decent, Holley demonstrase rapid că poate să o 
ia pe calea cea bună. Fusese nevoie de multă voinţă, 
admitea el, dar devenise un cetăţean respectabil, şi un tip 
stilat. 

Deşi trecutul patronului era foarte pătat, Hello Holley 
devenise un local popular în rîndurile poliţiştilor. Micul 
restaurant atrăsese oamenii legii, prin calitatea bucătăriei 
sale. În plus, un poliţist „boboc“ mînca gratis prima dată, 
la fel ca şi cel care ieşea la pensie. Holley făcea chiar şi 
schimb de „amabilități“ cu poliţiştii, dîndu-le cîte o 
informație, pentru ca ei să închidă ochii în cazul în care 
îl amenda Inspecţia sanitară sau Forţele de muncă pentru 
că făcea angajări la negru. 

Toţi locuitorii cartierului de vest din Chicago, de la 
poliţişti la escroci, ştiau că Holley Habacker o luase pe 
calea cea bună. Dar lăsînd deoparte aparențele şi mesele 
gratis, Holley era departe de a fi un sfint; cu treizeci de 
arginţi oricine putea să-i cumpere loialitatea. Nu puţini au 
mîncat ultima masă la Holley, înainte de a fi găsit mort pe 
un teren viran. 


Era încă întuneric în acea dimineață de miercuri, cînd 
Ford Sinclair opri în fața restaurantului Hello Holley. 
Rămase în maşină cîteva minute, tremurind de frig, în 
timp ce umbla la butoanele radiatorului, încercînd să-şi 
dea seama de ce nu funcționa. Pînă la urmă, renunță şi 
încercă să scoată cheia din contact. 

— Fir-ar să fie! mormăi el, smucind-o din butucul 
ruginit. 

Soţia lui se plînsese că îşi rupsese o unghie din cauza 
butucului, dar de radiator nu-i spusese nimic. Sinclair oftă. 
Crissie îi ceruse o maşină încă în urmă cu nouă luni. Privi 
interiorul deprimant al dubiţei Taurus din 1986. In zece 
ani, copiii şi cîinele ăla nenorocit îl făcuseră praf. Şi Crissie 
era de vină. Nici măcar nu o ducea la spălat. Cînd se 
plîngea că, deşi urmase colegiul, el şi familia lui arătau ca 
şi cum ar fi trăit din ajutor social, ea rîdea şi-i răspundea: 
„Lasă iubitule, linişteşte-te. Vezi şi tu cum stau lucrurile. 
Ce rost are?“ 

Chiar, ce rost avea? se întrebă el, în timp ce îşi plimba 
mîna înmănuşată peste bord. Studie stratul gros de praf 
de pe mînuşă. Mizerabil, ca şi restul rablei. Mizerabilă şi 
gata să se dezmembreze. Radioul nu mai funcționa. 
Geamurile electrice nu mai funcționau, iar scaunele erau 
tocite şi sfişiate. Crissie acoperise bancheta din spate cu 
imitație de blană de oaie, iar scaunele din față cu huse din 
biluțe de lemn. Cică făceau bine la spate. 

Poate că o să-i facă o surpriză de ziua ei, săptămîna 

viitoare. Poate că o să meargă la Al Paemonte Ford şi o 
să-i cumpere un nenorocit de Eddie Bauer Explorer, din 
alea pe care le conduceau toate femeile din cartier. Sinclair 
zîmbi, încîntat de imaginea unei Crissie fericită, la volanul 
unui 4x4 strălucitor. 

Îşi propti umărul de portieră cu intenţia de a o forța 
să se deschidă, dar, observînd farurile unei maşini care 
venea în direcția lui, se opri instinctiv şi îşi ținu răsuflarea, 
aşteptînd-o să treacă. Venind dinspre Lake Forest, Sinclair 
observase că îl urmărea o maşină. Nu reușise să-şi dea 
seama de model sau de firma producătoare, fiindcă aceasta 
menţinuse tot timpul o distanță de trei maşini în spatele 
lui. 

Privi cum maşina trece pe lîngă el şi o ia pe o alee 
lăturalnică. Nu putea spune dacă era sau nu cea care-l 
urmărise. Din momentul în care se apropiase de Marty 
English, fusese urmărit pas cu pas. Şi asta îl călca pe 
nervi. 

Se împinse cu hotărîre în portiera care se deschise cu 
un scîrţiit şi păşi pe pavajul alunecos. 

Tremurînd de frig, Sinclair privi în dreapta şi în stînga 
străzii; nevăzînd pe nimeni, scutură din cap. Îşi zise că o 
să ajungă la fel de stresat ca și Marty English. Îi veni în 
minte imaginea lui Marty şi făcu o grimasă. El stătea în 
frig, alerga după cai verzi pe pereţi, îşi risca viaţa încercînd 
să afle cine îl hchidase pe Inglesia, iar Marty... Marty ce 
făcea? Era plecat în interes de serviciu într-un paradis 
tropical? 

Mai mult ca sigur, Marty „muncea“. Muncea la o 
femeie frumoasă, stînd sub o umbrelă şi bînd un cocteil 
cu rom. 

Această imagine a lui Marty nu îi îmbunătăţi cu nimic 
dispoziția. Ninsoarea slăbise în intensitate şi se transformase 
într-o ploaie îngheţată ce acoperea străzile, trotuarele şi 

autostrăzile cu un luciu înşelător. Chiar şi conducătorii 
Mercedes-urilor aveau probleme pe o asemenea vreme. 

Străduindu-se să nu alunece şi să cadă, Sinclair păşea 
cu atenţie, auzind cum trosnesc granulele de sare sub 
ghetele sale Totes. Da, se gîndi el nervos, Marty probabil 
că dansa limbo şi salsa într-o frumoasă staţiune tropicală, 
în vreme ce el stătea în fața unui restaurant jegos, încercînd 
să nu se lase omorît. Sau cel puțin străduindu-se să nu-i 
îngheţe scula şi să-i cadă. 


Luminile din restaurant erau foarte slabe; lui Holley 
Habacker luminile mai puternice i-ar fi amintit de 
interogatoriile la care fusese supus în trecut. Sinclair 
profită de semiîntuneric, pentru a-l căuta cu privirea pe 
Stone Jackson. Cînd se apropie de tejgheaua roşie, 
Habacker îşi şterse mîinile de prosopul slinos de vase ce 
îi atîma pe umăr şi îl salută: 

— Ce mai faci, Ford? Nu te-am mai văzut pe aici, rînji 
el. Eşti cam ocupat cu bogătanii ăia din Lake County, nu? 

Sinclair zîmbi. 

— Da, aceleaşi rahaturi, Holley. O crimă după alta. 
Majoritatea tipilor îşi omoară soțiile, fiindcă le prind că 
se consolează cu profesorul de tenis. Chestii de genul 
ăsta, nimic nou. 

Riîzînd, Habacker întinse o farfurie cu ochiuri şi pîine 
prăjită unui puşti care stătea pe un scaun la bar. Sinclair 
nu-l observase pînă atunci şi, în timp ce privirea lui 
experimentată îl cerceta din cap pînă în picioare, îşi dădu 
seama că ceva nu e în regulă cu el. Avea un walkman şi 
căşti la urechi, și se învîrtea cu scaunul într-un ritm anume, 
nimic ciudat, numai că, observă Sinclair, caseta din 
walkman nu se rotea deloc. lar asta era o chestie, 
într-adevăr, ciudată. 

Sinclair se apropie de el, prefăcîndu-se că vrea să 
studieze meniul scris cu cretă pe o tablă de pe perete. 

Nu, caseta nu se rotea. Sau? Privi din nou şi văzu caseta 
învîrtindu-se. Fir-ar să fie, avea vedenii. Detectivul înjură 
în sinea lui. Cum să nu fie stresat, cînd era urmărit tot 
timpul şi cu o zi în urmă căpitanul secţiei la care lucra 
declarase închis cazul Inglesia, din nişte motive puerile. 
La auzul veștii, Sinclair se dusese glonţ în biroul lui Malone 
şi îi ceruse o explicaţie. 

Acesta motivase închiderea cazului prin lipsa de dovezi 
şi a crizei de personal din secția Lake Forest. Ce rost 
avea să se irosească oameni şi timp ca să se constate dacă 
un criminal s-a sinucis sau a fost omorît. Cînd Sinclair 
insistase, căpitanul rămăsese mut ca un sfinx, expresie pe 
care detectivul o cunoştea prea bine. Nu avea nici un rost 
să mai încerce. 

O altă întîmplare ciudată se petrecuse tot în acea 
după-amiază cînd, după discuția aprinsă cu Malone, fusese 
chemat din nou în biroul lui şi lăudat pentru eforturile şi 
contribuţia lui. Drept răsplată primise două săptămîni de 
concediu, începînd cu ziua respectivă. Unui polițist nu i 
se putea întîmpla aşa ceva decît în vis. Era ceva putred 
la mijloc, dar nu putea să-şi dea seama ce anume. I se 
părea suspect faptul că acest concediu îi fusese acordat 
imediat după ce avusese o serie de convorbiri telefonice 
cu prietenul lui de la CIA — Stone Jackson. 

Cînd Sinclair îi spusese soţiei că punea la îndoială 
motivele căpitanului, Crissie rîsese şi îi sugerase să consulte 
un consilier pe probleme de familie. Susţinuse că se purta 
ca un tăntălău, nicidecum ca o persoană lovită de paranoia. 
„Calul de dar nu se caută la dinți“, afirmase ea. 

Sinclair se hotărîse să ia lucrurile ca atare. Îi prindea 
şi lui bine să se relaxeze o perioadă, să se uite la televizor 
dimineaţa, să doarmă după-amiaza, să facă dragoste 
noaptea, să fie măcar o dată tată şi soț cu normă întreagă. 

Dar, chiar dacă plănuia să acorde o atenţie deosebită 
familiei sale timp de două săptămîni, nu putea să lase 
baltă cazul Inglesia. Îi spusese lui Marty că va afla ce 
hram purtau cei doi băieți de la CIA şi intenționa să se 
țină de cuvînt. Avea sursele lui. Una din ele era Stone 
Jackson, care acceptase să-l ajute. 

Sinclair cercetă din nou restaurantul în speranţa că-l 
va repera pe vechiul lui prieten. La vederea unui bărbat 
negru aşezat într-un separeu, îmbrăcat într-o haină de 
piele, Sinclair zîmbi. Se cunoşteau demult, cl şi „Sly“ 
încă de la facultatea IU. Se împrieteniseră datorită 
interesului lor comun pentru aplicarea legilor şi, de ce nu, 
faptului că erau amîndoi negri şi se izbeau de aceleaşi 
prejudecăți. Amîndoi se implicaseră în mişcarea lui Mar- 
tin Luther King. Sinclair şi Sly petrecuseră nopți întregi 
discutînd în contradictoriu pe această temă. Era în acea 
perioadă nebună, în care mai toți fumau iarbă. 

Încetul cu încetul, lucrurile se shimbaseră. Au renunțat 
la fumatul de droguri şi s-au cumințit. Le venise mintea 
la cap. Unul din ei a devenit familist, iar celălalt a rămas 
în continuare holtei. În orice caz, drumurile lor s-au 
despărțit; Jackson a fost recrutat de CIA, iar Sinclair s-a 
înscris la Academia de Poliție. Bineînţeles, au păstrat 
legătura. Fiind foarte ocupați amîndoi, relația lor se 
redusese la felicitările de Crăciun, ocazie cu care îşi 
comunicau unul altuia cum o mai duce fiecare. 

Ajungînd la separeul în care se afla Jackson, Sinclair 
se aşeză pe bancheta roşie de vinilin şi ridică două degete 
în direcția chelneriței. Era nouă; n-o mai văzuse niciodată 
pe acolo. 

— Două cafele, spuse el. 

— Sigur, drăguțule, răspunse ea grăbindu-se spre bar. 

Se întoarse cu ceștile pline cu o licoare neagră şi uleioasă, 
înainte ca Sinclair să apuce să-l salute pe Stone Jackson. 

— AL nişte îndulcitor? o întrebă Sinclair. 

Ea dădu din cap şi scose din buzunarul halatului soios 
un pumn de pliculeţe de hîrtie, pe care le puse pe masă. 

— Mai doriți şi altceva, băieți? 

Jackson îl privi pe Sinclair cu seriozitate. 

— Nu, mulțumim. Dacă ne-ai lăsa două minute în pace, 
ar fi perfect. 

— Se rezolvă, şefu”, spuse ea, făcîndu-i cu ochiul. 

Sinclair se întoarse către Jackson. 

— Sly, nu arăţi prea bine în dimineaţa asta. Eşti foarte 
palid. Doar n-o să mă laşi baltă... 

Jackson nu zîmbi şi cînd luă o înghițitură de cafea, 
Sinclair observă că îi tremurau mîinile. 

Jackson puse ceaşca la loc pe masă. 

— Am dat de belea, Ford, spuse el răguşit. Am intrat 
într-un mare rahat. 

Sinclair se încruntă. 

— Dar cum... 

— Fii atent, spuse Jackson, am luat informațiile pe 
care mi le-ai cerut despre Harper şi Kemper. Te-am 
dezamăgit eu vreodată? Am luat tot ce se putea lua, adică 
foarte puţin. Îi întinse un plic mare, maro. Nu m-aş fi 
aşteptat din partea ta la o asemenea chestie încurcată. E 
groasă, Ford. E groasă rău. 

Sinclair luă plicul şi îl cîntări în mînă. Avea dubii; 
dosarul nu cîntărea mai mult de o sută şi ceva de grame. 

— Vrei să zici că asta e tot? 

— Da. Asta e. Jackson începu să scotocească în 
buzunarul de la haină şi scoase un pachet de țigări. Ai un 
chibrit? 

— Nu, n-am. Şi nici brichetă. De cînd te-ai apucat de 
fumat? Nu te-am văzut în viața mea cu ţigara în gură, 
spuse Sinclair cu reproş. 

— De cînd am citit nenorocitul ăsta de dosar. După 
cum ţi-am spus, e groasă treaba. 

— Groasă? întrebă ironic Sinclair, ridicînd dosarul. 
Chestia asta ţi se pare groasă? 

— Hai, citeşte. Lucrurile nasoale vin cu țîrîita, frățioare. 
Și dacă tot îţi arunci ochii peste dosar, citeşte printre rînduri. 
Indivizii ăia doi nu sînt nişte plimbătoni de hirtii prin birouri. 
Sînt răi, Ford. Operaţiuni sub acoperire, Forțe Speciale... 
tot tacîmul. Gîndeşte-te la ceva rău şi fii sigur că ei ți-au 
luat-o înainte. Singurul motiv pentru care nu sc află la 
zdup în clipa de față este faptul că sînt dispuşi să facă orice 
pentru agenţie, fără să pună întrebări. Orice, Ford. Agenţiei 
îi sînt foarte folositori oamenii de teapa ăstora. 

Sinclair îşi privi prietenul cu atenţie. Îşi pierduse calmul, 
el care nu ridica vocea nici la marşurile de protest. În toți 
aceşti ani, Sinclair nu-l văzuse niciodată panicat. Orice ar 
fi conţinut acel dosar, era aproape sigur dinamită. 

Sinclair desfăcu plicul cu nerăbdare. La vederea cîtorva 
foi decolorate, nerăbdarea i se transformă în deziluzie. 

— Sînt originalele, continuă Jackson. A trebuit să fur 
tot dosarul. N-am riscat să fac copii. Documentele 
ultrasecrete declanşează o alarmă, în momentul în care 
sînt copiate la copiatoarele agenției. 

— Pe bune? se interesă Sinclair. Luă o pereche de 
ochelari din buzunarul de la cămașă şi privi dosarul deschis. 
N-am mai auzit de aşa ceva. O fi vreo şmecherie magnetică 
de ultimă oră. Ce-o să mai inventeze ăştia? se întrebă el. 

Privi din nou dosarul. Ambele documente erau marcate 
ULTRASECRET. Unul era despre Harper, celălalt despre 
Kemper. 

— Promit că nu o să te întreb cum ai reuşit să sustragi 
documentele astea. i 

— Bine faci. Pentru că nici n-ai vrea să ştii. Privirea lui 
Jackson se roti neliniştită prin încăpere. Hai mai repede. 

— Ai puţină răbdare, răspunse Sinclair, în timp ce studia 
cele două foi. 

Conform dosarului, numele adevărate ale agenților erau 
David G. Robertson şi Frank W. Slater, deşi puteau fi şi 
frații James după ce scria în acel dosar, pentru că stîrniseră 
în ultimii treizeci de ani la fel de multe probleme ca ei. Erau 
lunetişti, specialişti în electronică şi explozive şi poligloți. Se 
antrenaseră la Langley şi îşi puseseră în practică cunoştinţele 
în Vietnam. Dar acesta nu a fost decît începutul unei cariere 
ilustre în domeniul atrocităților sancţionate de către guvernul 
SUA. Aici povestea devenea inexplicabilă. 

În anii şaizeci și începutul anilor şaptezeci, cei doi 
fuseseră angajaţi în calitate de consilieri militari sub 
acoperire: Vietnam, Cambodgia, Laos şi Coreea. Trăiau 
şi lucrau împreună cu localnicii, se culcau cu femeile lor, 
iar, cînd venea timpul, îşi chemau camarazii și treceau la 
lichidarea unor sate întregi. 

Agenţii au continuat să lucreze în Orientul Mijlociu. 
S-au cuplat cu o ramură radicală a Mossad-ului, care 
infiltrase diverse facțiuni islamice în Liban şi Cipru, au 
aruncat în aer cîteva clădiri şi au lichidat cîțiva inamici ai 
Israelului. Erau total lipsiți de scrupule. 

În anii optzeci, Kemper şi Harper au ajuns în America 
Centrală. Situaţia se acutiza în Guatemala şi în Nicara- 
gua, iar în Panama stătea să explodeze. Noriega, poreclit 
„Faţă de Ananas“, nu intra în joc. Transporturile lui de 
cocaină spre Miami se răriseră; era evident că se ferea. 
După ce renegaţii din CIA au aflat de acest lucru, nu a 
durat prea mult şi s-a mobilizat armata americană. Harper 
şi Kemper trăiseră încă o aventură de neuitat. 

Într-adevăr, domnul Robertson şi domnul Slater — dacă 
acestea erau numele lor adevărate — erau nişte ticăloşi cu 
acte în regulă. 

Sinclair scrută lista cu locurile în care cei doi 

efectuaseră pregătiri de comando. Ultimul, şi cel mai recent 
stat de pe listă era Belize. I se tăie răsuflarea. 

— Fir-aş să fiu... acolo e Marty! spuse el cu voce tare. 

— Cine? întrebă Jackson iritat. 

— A, nimic, răspunse Sinclair rămînînd cu privirea fixată 
pe cuvîntul Belize şi cu gîndurile gonindu-i nebunește 
prin cap. 

Băgă cele două foi de hîrtie la loc în plic şi i-l înmînă 
lui Jackson. 

— Ai văzut cu ochii tăi. oftă Jackson. în timp ce își 
vîra plicul în haină. Eşti mulțumit acum? 

Sinclair zîmbi. 

— Bineînțeles că nu. Sînt eu vreodată mulțumit? Îşi 
scoase ochelarii şi se frecă la ochi. Ai vreo idee cine este 
superiorul lor direct? 

— Trebuie să fie cineva foarte sus-pus. Bănuiesc că au 
şi o legătură în exterior. 

— Legătură? 

— Da, probabil cineva care nu e implicat direct în 
asemenea activităţi... cineva care rezolvă problemele. 

Ochii lui Sinclair se îngustară. 

— Ce fel de probleme? 

— Cele care nu trebuie să iasă la suprafață; cele pe 
care Congresul nu le-ar aproba nici într-o mie de ani. 

— Te referi la ceva asemănător cu complotul pentru 
asasinarea lui Castro din 1961? 

— Exact. 

Sinclair căzu pe gînduri. 

— În afacerea Castro a fost implicată mafia. Crezi să 
şi-au băgat coada şi aici? Eu cred că da, îşi răspunse 
singur la întrebare. 

— Mafia? Jackson privi în jur, apoi i se adresă lui 
Sinclair: Hai să plecăm de aici, da? Aruncă o bancnotă de 
zece dolari pe masă şi o porni spre uşă. 

— Cum spui tu, zise Sinclair, luîndu-şi pardesiul. 

Cînd trecu prin fața tejghelei, Holley Habacker îi făcu 
cu mîna şi strigă: 

— Să nu-ți uiţi vechii prieteni, Ford! 


Ziîmbetul lui Habacker dispăru în momentul în care 
uşa se închise după Sinclair. Îşi şterse mîinile de acelaşi 
prosop jegos de pe umăr, după care ridică receptorul şi 
formă un număr. La capătul celălalt al firului se auzi o 
voce: 

— lar cuvintul zile: este... 

— Dragoste, spuse Habacker cu un rînjet. 

— Te ascult. Ce s-a întîmplat? 

— I-am prins, Roger... îi avem la mînă, spuse Habacker 
făcîndu-i cu ochiul noii chelnerițe. Tipa asta a lui Shelby, 
Carla, e o bomboană, după cum mi-ai spus. A înregistrat 
totul pe casetă. 


În clipa cînd ieşi pe uşa de la Hello Holley's, o rafală 
înghețată de vînt îi tăie răsuflarea lui Ford Sinclair. Își 
strînse fularul în jurul gâtului şi îşi puse mînuşile. Stătea 
acolo, tremurînd, încercînd să-şi acomodeze ochii cu 
întunericul din zorii unei zile de iarnă. Stone Jackson o 
luase deja înainte şi se oprise în fața unei maşini de serviciu 
GSA. 

— Spune-mi şi mie, Ford, ce mama dracului se întîmplă? 
se răsti Jackson furios. 

Sinclair se apropie de el, privind precaut în dreapta şi 
în stînga. 

— Haide, Stone, nu te ambala chiar așa. 

Jackson dădu nervos din cap şi continuă în şoaptă: 

— M-ai rugat să-ţi fac rost de nişte informaţii cu privire 
la băieţii ăia doi şi te-am ajutat. Te-am mai ajutat de cîteva 
ori pînă acum, ştii bine. Lucruri neînsemnate. Dar cred că, 

de data asta, îmi ascunzi ceva. Acum nu e vorba de un 
lucru neînsemnat, ci de un mare rahat — îți dai seama, CIA 
avind legături cu mafia şi... cine ştie cîte alte nenorociri. 
Făcu o pauză. Ce se petrece, Ford? Am dat de belea, nu-i 
aşa? Eu cred că da. Şi mai cred că tu ai fost cel care m-a 
băgat în rahat. 

Sinclair oftă şi se lipi de el. 

— Ascultă, Stone. Îmi pare nespus de rău. La dracu’, 
aş vrea să-ți dau nişte răspunsuri, dar şi eu mă lovesc de 
sute de întrebări. Şi de cadavrul unui mafiot. 

— Cadavrul unui mafiot? se încruntă Jackson. Vrei să 
spui că aceşti doi indivizi, Kemper şi Harper, au asasinat 
un cetățean american? Să facem abstracție de faptul că 
tipul era un criminal nenorocit. Vrei să spui că un american, 
unul de-ai noştri, a fost asasinat din ordinul unei agenţii 
guvernamentale americane? Asta vrei să spui, Ford? 

Sinclair dădu stînjenit din umeri. 

— Despre cine e vorba? Pe cine au lichidat? Pe licheaua 
aia de Saul Effron? Nu, n-are cum să fie Effron... la dracu’, 
Effron e un şmecher de doi bani şi nimeni nu s-ar fi deranjat 
să organizeze un asasinat la un asemenea nivel. 

Sinclair nu-i răspunse. 

— E vorba de şeful mafiei din New York, Carlo Caruso? 
Am auzit că îl supraveghează douăzeci şi patru de ore din 
douăzeci şi patru la închisoarea Marion. Crezi că brațul 
lung al justiţiei o fi ajuns şi într-o închisoare federală? 

Sinclair continua să tacă. 

— E şi mai sus? 

Sinclair privi în altă direcție şi Jackson, dîndu-şi seama 
despre cine era vorba, păli brusc şi izbi cu pumnul în 
capota maşinii. 

— Ticălos ce eşti! E vorba de Tony Inglesia, nu-i aşa? 
În jurul lui se învîrte toată nebunia asta. Jackson făcu o 
pauză, stupefiat. Vrei să zici că animalele alea două ale 

căror dosare m-ai rugat să le iau l-au ucis pe Tony Inglesia? 
La dracu’! În raportul medicului legist se specifica faptul 
că s-a sinucis. 

Sinclair făcu un pas înainte. 

— La dracu” cu hiîrtiile, Stone. Ascultă-mă ce-ţi spun, 
a fost omorît. Pariez pe viaţa mea. 

— Nu uita că momentan a mea e pusă la bătaie, şuieră 
Jackson. Dacă spusele ţi se adeveresc, atunci faptul că 
am luat dosarul mi-ar putea face un rău mai mare decît 
nişte ani la mititica. 

— Poate că mă înșel, Stone. La dracu”, căpitanul 
Malone a fost de părere că exagerez. 

— Probabil că acest nenorocit de căpitan e omul lor. 

Sinclair clătină din cap. 

— Probabil. Ieri a închis cazul, spunînd că nu fac altceva 
decît să mă învîrt în jurul cozii. Făcu o pauză şi adăugă 
cu amărăciune: Apoi idiotul m-a chemat şi mi-a dat un 
concediu de două săptămîni. Îţi vine să crezi? 

— E clar că se muşamalizează cazul, mirii Jackson. 
Trebuie să plec, spuse el, privind cheile de la maşină. Să 
nu mă mai cauţi, ai auzit? 

— Dar trebuie să mă ajuţi să dau de capătul acestei 
afaceri, Stone. 

Jackson îl privi pe Sinclair cu încrîncenare. 

— Nu pot. 

— l-am promis fiului lui Inglesia că voi afla ce s-a 
întîmplat. Chiar nu poți să mă mai ajuţi? 

— În nici un caz, Ford. Deja am mers prea departe. 
i-am mai spus, ţi-am făcut un serviciu, fără să ştiu cît de 
departe se poate ajunge. Amice, de acum înainte eşti singur. 

Vru să deschidă portiera, dar Sinclair îl apucă de braț. 

— Ce s-a întîmplat, Stone? De ce ţi-e atît de frică? 
Nimeni nu va şti că ai luat dosarul. O să-l pui la locul lui 
ŞI o să te întorci acasă liniștit, înainte ca şefii ăia ai tăi 
să-şi ia micul dejun. 

Tremurînd din cauza unei rafale puternice de vînt, 
Jackson se întoarse cu spatele la el. 

— Doamne, Stone, nu te-am văzut niciodată atît de 
afectat. Insinuezi că eu îți ascund ceva, dar tu ce faci? Nu 
cumva ştii mai multe decît mi-ai spus? 

Privirile li se întilniră şi Sinclair desluși în ochii 
prietenului său o frică teribilă. 

— Nu, i-o reteză Jackson. Nu ştiu nimic. Lasă-mă 
naibii în pace, te rog. 

— Eşti un mare mincinos! Cu cine crezi că stai de 
vorbă? Sînt eu, Ford Sinclair, cel care stă în fața ta şi 
tremură de frig, nu un nenorocit de agent CIA. Sînt eu, 
Ford. Prietenul tău. 

Jackson deschise portiera şi se urcă în maşină. 

— Atunci ia de bun sfatul meu şi las-o baltă. 

— Ştii că nu pot să fac asta... e prea tîrziu pentru 
mine. 

Jackson zîmbi cu amărăciune. 

— Din cîte mi-am dat seama, cred că e prea tîrziu 
pentru mine. Nu fi la fel de prost, ieşi din rahatul ăsta cît 
mai poți, cît mai ai timp. 

La vederea indianului cu pielea cafenie care îl aştepta 
la marginea pădurii tropicale, Marty zîmbi. Che semăna 
mai degrabă cu broscoiul din reclama de la Budweiser 
decît cu un indian sadea, aşa cum stătea acoperit de o 
frunză imensă de palmier, ferindu-se de ploaie. 

— Sper că nu mă aştepţi de prea mult timp, se scuză 
Marty, observînd că hainele albe ale lui Che erau fleașcă. 

— O, n-am stat să te aştept. 

Văzînd expresia mirată de pe chipul lui Marty, Che îi 
făcu semn spre copacul de care se sprijinea. 

— Acesta este copacul nostru naţional, ceiba. Cred că 
voi în America îi spuneți kapok. Mayaşii cred că ceiba a 
fost primul arbore de pe pămînt şi că el creşte din centrul 
universului. Este considerat sacru. Îmi place foarte mult 
să stau sub el şi să mă gîndesc la diverse lucruri. Astăzi 
spre exemplu, m-am gîndit la Ixobai, nimfa seducătoare a 
pădurii. Speram că o să vină să mă seducă. Unii spun că 
Ixobai este un mit, dar eu nu sînt la fel de sigur ca ei. 

Stăpînindu-şi un zîmbet, Che îl privi cu nevinovăție 
pe Marty. 

Amuzat de viul simţ al umorului pe care îl descoperea 
la indian, Marty rîse cu poftă. 

— Poate că ar trebui să ne așezăm amîndoi şi să 
aşteptăm, sugeră el. 

— Nu astăzi. Avem alte treburi de făcut. Vrei să facem 
o plimbare prin pădurea tropicală? 

Marty dădu afirmativ din cap. 

— Atunci voi fi onorat să te conduc. 

Che porni pe o potecă noroioasă, croită prin tufişuri 
şi lederă. 

— Te rog, zise el, urmează-mă. 

Pe măsură ce înaintau în pădure, Che, oprindu-se din 
loc în loc, îi descria trăsăturile unice ale junglei, îi vorbea 
de obiceiurile păsărilor invizibile care ciripeau în vîrful 
copacilor sau îi explica proprietățile medicinale ale unor 
plante. 

Ajungând în dreptul unui palmier înalt şi subțire, cu 
coaja plină de ţepi, Che se opri. 

— Noi îl numim „ia şi dă“, explică el. Primii 
conchistadori spanioli au văzut că mayaşii îşi fac mături 
din frunzele lui, aşa că l-au numit arborele escoba... adică 
arborele mătură. 

— Deci acesta este copacul pe care Isaac Arrow l-a 
ales pentru noua linie de produse naturiste? 

— Da. Spinii sînt înfricoşători, nu crezi? 

— Mă întreb cît sînt de lungi — doisprezece, 
cincisprezece centimetri? 

Che dădu din cap. 

— Dacă ai nenorocul să te înțepi, vei simţi nişte dureri 
cumplite... şi vei avea o sîngerare puternică. De aceea 
i-am dat noi, mayaşii, denumirea de „a da“ acestui copac. 

— N-aş vrea să-mi imaginez cum arată partea „a lua“, 
glumi Marty. 

- Arborele escoba ne învață semnificația echilibrului. 
Le aminteşte celor care trec prin fața lui că viaţa ia şi dă 
în același timp. Dumnezeu nu a creat viaţa sub un singur 
aspect. Dualitatea există în tot şi în toate, ceea ce noi 
numim „bine“ şi „rău“. La fel stau lucrurile şi cu acest 
copac. Spinii lui „dau“ o înţepătură puternică, dar prin 
folosirea părţii interioare a scoarței lui putem „lua“ leacul, 
ca să oprim durerea şi sîngerarea. 

— E uimitor. 

— Într-adevăr. Escoba este un copac minunat... Vocea 
lui Che se pierdu şi el se încruntă. Fără încercarea omului 
de a face din el ceva mai bun sau ceva diferit. 

— Faci aluzie la Isaac Arrow, nu-i aşa? De ce nu eşti 
de acord cu ce vor ei să facă? 

— Vechii mayaşi credeau că natura nu poate fi 
îmbunătățită, spuse el sec şi tăie cu maceta o bucată de 
coajă, dînd la iveală miezul fibros al copacului. 

Marty întinse mîna să-l atingă, dar Che îl apucă de braţ. 

— Niciodată să nu atingi miezul unui arbore escoba, îl 
preveni el cu fermitate. Lasă-i pe şamani şi pe oamenii de 
ştiinţă să facă asta. Este vorba de o substanță foarte 
puternică... şi foarte periculoasă. 

— Parcă spuneai că miezul e folosit ca leac. 

— Aşa e, dar numai în cazul în care este folosit cum 

trebuie. Este un coagulant, foarte puternic, care se 
absoarbe prin piele. Folosit în concentraţie mare, face ca 
sîngele să se îngroaşe şi să se coaguleze aproape 
instantaneu. Desigur, inima s-ar mai lupta, dar în van. 
Sîngele se întăreşte literalmente în vene. Persoana moare 
în chinuri. 

— Mulţumesc că m-ai oprit. Ar fi fost destul de 
neplăcut să mor. Nu cred că m-aş comporta foarte demn 
într-o situaţie ca asta. 

Che rîse şi, băgîndu-şi maceta la loc în teacă, îi făcu 
semn lui Marty să-l urmeze pe poteca din junglă. 

— Pădurile tropicale asemeni acesteia, începu Che, 
acoperă doar o suprafață foarte mică a planetei. Cu toate 
acestea, jumătate din speciile de plante şi animale din 
lume trăiesc în ele. Ştiai că ajută la formarea ploii prin 
producerea de condens care formează norii? Dau oxigen, 
ne adăpostesc creaturile şi plantele vindecătoare. Oamenii 
de ştiinţă află abia acum ceea ce noi, mayaşii, ştim de 
veacuri: pădurea şi planeta trăiesc în strictă inter- 
dependenţă, luîndu-şi şi dîndu-şi ce îi este necesar fiecăreia. 
Fără pădurea tropicală... spuse Che cu tristeţe. 

— Nu ştiam toate astea. 

— Se pare că sînt multe lucruri pe care nu le ştii, zîmbi 
Che cu amabilitate. Dar, din fericire, îți pui multe întrebări 
şi, prin aflarea răspunsurilor, înveți. l 

— Ceea ce-mi aminteşte... Marty se opri în mijlocul 
potecii şi scoase şerveţelul de hîrtie din buzunar. L-am 
rugat pe amicul meu Zak să-mi deseneze hieroglifa despre 
care ţi-am povestit. Îi întinse desenul lui Che. Ei, ce 
părere ai? 

Che studie hieroglifa cu atenție. 

— Nu-ţi promit că voi reuşi s-o interpretez şi s-o traduc, 
dar voi face tot ce-mi stă în puteri. Pot să o păstrez 
puţin? 

— Sigur, răspunse Marty, incapabil să-şi ascundă 
dezamăgirea. 

— Vom vedea numai ce ne este dat să vedem, Marty, 
îl linişti Che, în timp ce împăturea cu grijă şerveţelul, 
punîndu-l în buzunarul de la pantaloni. Nici mai mult, nici 
mai puțin. Aşa funcționează universul. 

— Încep să cred că universul vrea să mă țină în întuneric 
în privinţa multor lucruri, remarcă Marty cu amărăciune. 

Che îl privi cu interes. 

— Am auzit nişte lucruri ciudate despre Escoba şi 
Planetlite... 

— Ciudate? 

— Da, de exemplu că acest loc ar fi o acoperire pentru 
o bază CIA. E adevărat, Che? E adevărat că majoritatea 
oamenilor care vin aici sînt mai interesați de menţinerea 
intereselor lor economice în America Centrală, decît de 
conservarea pădurii tropicale şi a culturii maya? Nu asta 
voiai să spui aseară, cînd ne-ai adus aici? 

Chipul, de obicei placid al lui Che, fu străfulgerat de 
o lumină ciudată, dar el continuă să meargă în tăcere. 

— Să înţeleg că am dreptate? întrebă Marty, ţinîndu-se 
după indian. 

Che se întoarse către el şi oftă. 

— Cei care au venit aici au fost foarte cumsecade la 
început. Căutau liniştea. Apoi, puţin cîte puţin, lucrurile 
au început să se schimbe. Oamenii au început să vină și 
din alte motive. 

— Oameni ca Waters şi Templeton? 

- Da. 

— Cu ce scopuri au venit ei aici? 

— Să facă afaceri. 

— Afaceri? Ce fel de afaceri? 

— Nu ştiu, Marty. Dar totul s-a schimbat. Se vorbeşte 
din ce în ce mai puţin de salvarea pădurii tropicale şi din 
ce în ce mai mult de politică, bani şi de „problema cu 

indienii“. Vin tot mai multe avioane şi tot mai mulți militari. 
Che făcu o pauză. Şi se taie din ce în ce mai mulți copaci. 

— Se taie copaci? Poate se taie la Top Dollar, pentru 
plantația de cafea şi portocali şi pentru păşune... 

— Nu. Ei taie copaci chiar din mijlocul pădurii, dintr-un 
motiv pe care nu pot să-l înțeleg. 

— Cei care conduc Planetlife fac asta? Eşti sigur? 

— Da. Dar nu o fac de capul lor. Mai sînt şi alții 
implicaţi: Isaac Arrow, militari din armata americană, 
oameni de afaceri... 

— Dar Carson mi-a spus că ei încearcă să-i țină la 
distanță pe indienii care vor să distrugă pădurea tropicală 
de-a lungul graniței cu Guatemala, nu că se taie copaci. 

Che zîmbi. 

— Aşa a spus? Domnişoara Page are un fel foarte 
interesant de a se exprima. Desigur, e adevărat că indienii 
şi-au cam făcut de cap la graniţa dintre Guatemala şi 
Mexic, dar a neglijat să-ți spună că au venit tăietori de 
lemne, care au luat şi buştenii. Nu indienii au profitat de 
ei. Tăietorii de lemne au construit drumuri şi adăposturi. 
După ce au plecat ei, au apărut fermierii şi bovinele. 
Acum, mii de acri de pădure tropicală au dispărut. In vis 
am avut o premoniţie, şi anume că această tăiere a 
copacilor escoba de către Isaac Arrow va provoca o 
distrugere la fel de mare. Această pădure tropicală va 
sfirşi în acelaşi fel ca şi cea despre care mi-ai vorbit... 
dacă nu intervine cineva. 

— Nu prea cred că salvatorii vor fi cei de la Planetlife, 
ce zici? 

Che rîse cu amărăciune, apoi redeveni serios. 

— Mai demult credeam că ei vor să ne ajute. Acum 
m-am convins că nu e aşa. Planetlife nu este ceea ce pare 
a fi. Contribuțiile sînt mici. Stațiunea Escoba nu poate 
primi simultan mai mult de treizeci de turişti. Anotimpul 
ploios este lung şi Escoba stă închisă din iunie pînă în 

octombrie. Dar chiar şi atunci cînd este deschisă, nu are 
ocupată decît o treime din capacitate. Se întîmplă să treacă 
săptămîni şi să nu vină nici un turist. 

— Nu prea pare o mină de aur. Probabil că a costat o 
avere construirea staţiunii. Ca să nu mai vorbim de pista 
de la Top Dollar. 

— Da, costă foarte mulţi bani să te ocupi de un loc ca 
ăsta, iar banii, cu siguranță, nu provin din profiturile 
staţiunii, ci din cu totul alte surse. Mulţi ani, domnii Waters 
şi Templeton au transportat marfă cu avionul din şi în 
Top Dollar. Anticipind următoarea intrebare a lui Marty, 
Che adăugă: Din nefericire, nu ştiu despre ce marfă este 
vorba. Zborurile s-au oprit acum cîteva săptămîni, exact 
cînd a început recoltarea copacilor escoba. Poate că se 
obțin foarte mulți bani din arborele „ia şi dă“. 

— Ei mi-au spus că oamenii de ştiinţă şi cercetătorii 
de la Arrow au nevoie doar de bucăți din acest copac, 
pentru a realiza noul produs. 

Che dădu din cap cu tristețe. 

— Vrei să-ți arăt zona în care se taie copacii? 

Marty îi răspunse afirmativ. 

— Atunci, te rog, ia-o pe aici. 


Singurul semn că în zonă existaseră acei copaci 
maiestuoşi erau trunchiurile lor ciopîrțite, lăsate să 
putrezească la umezeală şi căldură, ca nişte jertfe ale unui 
ritual crud. 

Che, cu ochii scînteind, se aşeză direct pe pămîntul 
umed al junglei. Marty se ghemui lîngă el şi privi şocat 
întinderea stearpă, ce fusese odinioară o superbă pădure. 

Tăietorii de lemne nu lăsaseră în urma lor decît nişte 
grămezi de pietre şi de crengi uscate. Urmele unui buldozer 
de proporții impresionante se pierdeau în frunzişul des al 
pădurii, care mai rămăsese încă în picioare. 

— Suprafața defrişată este doar de un acru, dar 

odinioară era sălaşul regilor noştri, spuse Che în cele din 
urmă. De fiecare dată taie cîte un acru. Nici mai mult, 
nici mai puţin. Apoi pleacă mai departe. Nu-mi imaginez 
care poate fi motivul. 

— Vrei să spui că mai sînt şi alte zone defrişate? 
exclamă Marty neîncrezător. Chiar aici, în cadrul 
rezervației Planetlife? 

— Există mult mai multe. 

— Dar dacă arborii escoba sînt atît de valoroși, de ce 
nu se taie în continuare? Marty privi în jur la pădurea 
care îi înconjura, încă verde şi deasă. De ce se opresc? 
De ce aleg de fiecare dată alt loc? 

— Este o întrebare care mă frămîntă şi pe mine, zise 
Che. 

— Doamne, aş vrea să pot să te ajut în privinţa asta. 

— Poţi. Poţi să pleci de aici cu imaginea a ceea ce ai 
văzut astăzi. Încearcă să ţi-o întipăreşti în minte, în toată 
urîţenia ei. Întoarce-te în America şi spune lumii despre 
ceea ce se petrece aici, despre ipocrizia care se numeşte 
Planetlife. 

Marty păli. Dacă ar face ce îi cerea Che, ar pierde cu 
siguranță contractul cu Arrow. 

— Un om poate să cucerească lumea, dar să-şi piardă 
sufletul, spuse Che deodată, făcîndu-l pe Marty să se 
întrebe dacă şamanul mayaş ştia să citească inimile 
oamenilor la fel de bine ca semnele junglei. Nu e nevoie 
să-mi răspunzi, Marty, înțeleg. Speram doar să nu port 
această povară de unul singur. Indianul oftă. Dar se pare 
că aşa va fi. Speram doar... într-un aliat. 

— Dar eu sînt aliatul tău, răspunse Marty hotărît. 

Se simţi brusc confuz, mînios şi trist în acelaşi timp. 
Mînios pe omul pe care îl vedea reflectîndu-se în ochii 
indianului, şi trist, pentru că acel om devenea tot mai 
străin de el. 


270 


- — Acesta este destinul meu, Che? Asta vrei să spui? 
Pentru că dacă... ei bine... 

Che scutură din cap. 

— Nu pot cunoaşte cu exactitate destinul cuiva. Nimeni 
nu poate. N-ar fi exclus să vină o zi în care să fie nevoie 
ca tu să-mi ajuţi poporul. Sau poate că nu. Faptul că sînt 
şaman nu-mi permite să citesc viitorul. Făcu o pauză şi 
pe chip i se întipări o expresie dură. Un lucru pot să-ți 
spun: cu fiecare copac pe care îl taie, aceşti oameni îşi 
scurtează viața. Această veche zicală mayașă semnifică 
dreptatea, Marty. 

Nici Max Harper, nici Roger Kemper nu zîmbeau 
cînd se urcară în camioneta bej Dorbett în dimineața aceea. 
Puricaseră apartamentul lui Marty English cu o precizie de 
ceasornicar, dar nu găsiseră nimic. Se consolau cu faptul 
că ştiau că Del Waters nu le va pune sub semnul întrebării 
profesionalismul cu care lucraseră. Waters ştia că Knute 
Shelby era cel mai bun în materie de calculatoare. 

Shelby lucrase ore în şir la calculatorul lui Marty. În 
final, obținuse totuşi un indiciu, şi anume că drive-ul 
CD-ROM fusese accesat de cineva în data de 9 ianuarie 
la ora 2:36 A.M. Atât şi nimic mai mult. În ciuda eforturilor 
sale, Shelby nu reuşise să obţină nici un nume de fişier 
sau extensie. 

Del Waters nu era deloc mulțumit, şi acest lucru i se 
desluşea în glas, în ciuda legăturii telefonice proaste din 
Belize. 

— Deci ce urmează, Del? întrebă Kemper stînjenit. 

Se legănă în scaunul confortabil de piele moale, după 


271 


care se ridică în picioare, pentru a privi pe geamul străjuit 
de perdele mătăsoase. 

Camera lui avea o privelişte minunată: de la etajul 
douăzeci şi şase al hotelului Ritz-Carlton, de lîngă Piaţa 
Water Tower, Kemper putea să vadă lacul Michigan. La 
fel ca în celelalte hoteluri de lux pe care el și Harper le 
frecventau, la Ritz-Carlton erai tratat regeşte: room ser- 
vice douăzeci şi patru de ore din douăzeci şi patru, 
mini-bar; aparatura pentru fitness şi exerciţii ţi se aducea 
la uşă, şi aveai un valet la dispoziţie toată noaptea. Un 
director executiv obosit sau un spion de talie internațională 
nu-şi putea dori mai mult. 

— La departamentul „Finanţe“ de la Wynn Bergman 
există un seif, spuse Del Waters, întrerupînd reveria lui 
Kemper. Carson a aflat lucrul ăsta săptămîna trecută, cînd 
a fost acolo. English i-a spus că îşi ţin în el discurile de 
la clienți, ca să nu se deterioreze sau să fie furate. Poate 
că a pus acolo discul lui Inglesia înainte de a pleca. 

Kemper dădu din cap îngrijorat. Nu era o treabă uşoară. 

— Să nu uităm că s-ar putea ca English să nu posede 
discul, se aventură el, sperînd să potolească entuziasmul 
lui Waters în privința acestei idei. 

— ÎL are, cum să nu-l aibă? 

— Cu polițaiul cum rămîne? 

— Cu Sinclair? | 

— Da, e posibil să fie la el. Poate că a dat de disc, în 
timp ce căuta indicii în casa lui Inglesia. Sau poate i l-a 
dat chiar English. 

— Nu, e imposibil. Pe Sinclair l-ați pus sub urmărire. 
Dacă discul ar fi la el, ați fi aflat cu siguranță. 

— Ai dreptate, conchise Kemper cu un oftat. Sinclair 
s-a întîlnit cu Jackson la Holley azi-dimineață. Carla le-a 
înregistrat pe casetă întreaga convorbire. Sinclair n-a 
pomenit nimic despre disc. 

— Deci Sinclair s-a întîlnit cu Jackson? Nu m-aş fi 
aşteptat din partea lui Jackson să frecventeze bombe de 
genul ăleia. Dar, ce să zic, negrii tot negri rămîn. Şi, ce 
i-a dat agentul Jackson lui Sinclair? 

— Doar un dosar, din cîte ne-am dat seama. Nu e cine 
ştie ce, dar oricum, mai mult decît trebuie el să ştie. 
Sinclair ştie acum că sîntem de la Operaţiuni sub 
Acoperire. A aflat toate locurile în care am avut misiuni. 

— Ştie şi de America Centrală? De Belize? 

— Sigur. Insă habar n-are ce se petrece acolo, nici 
cine este superiorul nostru direct. 

— Dar Sinclair ar putea să adune unu cu unu şi să facă 
legătura cu plecarea lui English în Belize. 

— Ar putea, dar nu cred că avem motive de îngrijorare. 
Am vorbit cu şeful lui, şi l-a pus pe liber vreo două săptămîni. 
Din puţinele informaţii pe care Sinclair le-a obținut de la 
Jackson, nu cred că o să facă legătura. E absurd să 
presupunem că pornind de la faptul că eu şi cu Max am 
lucrat în Belize, ar putea să deducă existenţa unei alianțe 
între Planetlife, Isaac Arrow şi organizația lui Tony Inglesia. 

— Poate că English şi-a dat seama. 

— Poate. Dacă va avea ocazia să stea de vorbă cu 
Sinclair cînd se va întoarce în Chicago. 

— Ştiu unde baţi, dar de Sinclair mai avem nevoie. 
M-ai convins că o să ne ducă la disc. 

— Și cu Jackson cum rămîne, îl aranjăm? 

— Bineînţeles. 

Many şi Che nu mai scoaseră nici o vorbă pe drumul 
de întoarcere la Escoba. Chiar şi atunci cînd se opreau pe 
marginea potecii şi Che tăia cîte o plantă agățătoare, pentru 

a bea din sucul rece şi dulce ce se scurgea din miezul ei 
fibros, rămîneau tăcuți. Nu mai aveau nimic de spus. 
Viltoarea gîndurilor îi făcea să nu mai piardă timpul cu 
vorbele. Ce aflase de la Che în legătură cu Planetlife şi 
Escoba fusese suficient. Marty rămăsese în primul mo- 
ment şocat, pentru ca apoi să îl încerce diverse alte 
sentimente: neîncredere şi un fel de teamă. 

Ştia la fel de bine ca oricine că una din cele mai 
importante calități ale unei companii farmaceutice este 
credibilitatea. Companiile de genul Isaac Arrow, dacă 
aveau simțul realității, cheltuiau mai mulți bani pentru a-şi 
spori credibilitatea în ochii publicului, decît pentru 
cercetare şi dezvoltare. Nimic nu putea fi mai important 
decît încrederea consumatorilor. Aceştia trebuia convinşi 
că Isaac Arrow lucra la cele mai înalte standarde morale, 
etice şi ştiinţifice. În caz contrar, produsele lor ar fi la'fel 
de căutate ca şi un chirurg care nu se spală pe mîini. Lui 
Marty îi veniră în minte nume de companii ca Dow Corn- 
ing, Union Carbide şi Exxon. 

Dacă tot ce îi spusese Che în legătură cu Arrow era 
adevărat, atunci relația dintre Isaac Arrow şi Planetlife 
putea compromite iremediabil compania de produse 
farmaceutice. Asta se va întîmpla dacă s-ar afla despre 
afacerile dubioase ale Planetlife. Oricum, mai devreme 
sau mai tîrziu, tot avea să se afle; asemenea lucruri nu. 
pot fi ascunse prea mult timp. Sînt ca nişte bombe cu 
ceas, care îl fac pe cel care le cunoaşte efectul mîrşav să 
înnebunească înainte de declanşarea exploziei. 

Ce trebuia să facă? Răspunsul era evident: trebuia 
să-şi poarte de grijă, deci implicit să-şi protejeze clientul. 
Va continua filmările, folosind firma cu care vorbise mai 
devreme, ca să-l înlocuiască pe Jules Benson cu un alt 
regizor. Vor filma tot ce e necesar. Apoi, cînd se vor 
întoarce la Chicago, vor retuşa materialul brut, eliminînd 

orice referință la Planetlife. Un spot TV instant. Nici o 
problemă. Nici o demascare. 

Asta reprezenta partea uşoară. Adevărata „bombă“ 
era serata de Super Bowl pe care Isaac Arrow o organiza 
la sediul Planetlife. La petrecere erau invitate personalități 
care atrăgeau atenția mass-media — lucru pozitiv, dacă 
cineva îşi dorea să facă senzaţie, dar deosebit de neplăcut 
dacă acea companie avea o piatră de gît de genul 
porcăriilor făcute de Planelife. Luminile reflectoarelor 
atrăgeau duşmani, detractori şi curioși. Un reprezentant 
al New York Times putea foarte uşor să facă nişte cercetări 
şi apoi, cît ai zice peşte, secretul murdar al Planetlife să 
apară pe prima pagină a cotidianului. 

Marty îşi zise că dacă nu făcea nişte schimbări şi îi 
lăsa pe cei de la Isaac Arrow să-şi continue campania 
împreună cu Planetlife, compania farmaceutică va deveni 
cu siguranţă foarte vulnerabilă la speculațiile bursiere şi, 
în cele din urmă, se va duce de rîpă. În acest caz, el va 
pierde un contract de publicitate în valoare de trei sute de 
milioane de dolari. 

Dar Marty era fiul lui Tony Inglesia, nu un individ 
fără coloană vertebrală, care privea totul cu pasivitate, 
aşteptînd să se petreacă dezastrul. Intenţiona ca, la rîndul 
lui, să lanseze o bombă, dar nu în felul în care îi sugerase 
Che. Va discuta doar cu Torello. 


Cînd Marty ajunse la Escoba, soarele apunea. Ziua se 
terminase şi oaspeţii se strîngeau la bar pentru ritualul de 
fiecare seară: cocteiluri şi aperitive Yucatec. Marty îl găsi 
pe preşedintele companiei Isaac Arrow stînd singur pe 
veranda din fața restaurantului, privind printr-un binoclu 
coroanele copacilor, în speranța de a vedea o pasăre rară. 

Torello îi zîmbi şi îi făcu semn să se apropie. 

— Vrei să te uiţi şi tu? zise Torello, întinzîndu-i binoclul. 

— Nu, mulțumesc, Frank. Dar dacă ai la dispoziţie 
cîteva minute... 

— Sigur. Torello se încruntă. Ce s-a întîmplat? Nu ești 
prea vesel, Marty. Ai avut vreo experiență neplăcută în 
junglă? Il cercetă cu privirea şi se întunecă la față. La 
dracu”! E vorba de producţie, nu-i aşa? Se anunţă în 
continuare vreme rea? Sau de vină e dobitocul de Benson? 
Vrea să ne şantajeze, se crede indispensabil şi vrea mai 
mulți bani? 

Marty rise. 

- Contrar opiniei generale, Frank, nc putem lipsi de 
Jules Benson. O să afle asta în scurt timp. Îi dau un şut 
în fund şi aduc alt regizor, un tip din New York, pe care 
îl cheamă Phil Gentry. Gentry e la fel de bun regizor ca 
şi Benson, în plus e mai tînăr, mai idealist... şi avid de 
glorie. 

— Dar cum rămîne cu producția? exclamă Torello, 
mişcîndu-se pe scaun. Nu o să întîrziem? Dumnezeule, 
mîine e joi şi noi plecăm sîmbătă. Cum să terminăm 
filmarea în două zile? 

— Totul va fi în regulă, Frank, îl linişti Marty, dorindu-și 
din toată inima să fie lăsat în pace să-şi vadă de treabă. 

Dacă Torello se panica atît de repede din motive 
minore, cum ar reacționa dacă i-ar spune despre măgăriile 
făcute de Planetlife? 

Torello îi întrerupse şirul gîndurilor. 

— Sper că începem mîine, nu? 

— Totul va decurge conform planului. Gentry soseşte în 
seara asta. Miine vom începe o dată cu răsăritul soarelui. 

— Dacă nu Benson e problema, atunci despre ce e 
vorba? Torello îl privi curios pe Marty. 

— Ca să fiu sincer, Frank, nu ştiu dacă pot să o numesc 
o problemă. Cel puțin nu încă. 

Torello se aplecă spre el. 

— Cred că trebuie să încep cu o întrebare. Ai auzit 

vreodată ceva rău despre Planetlife? Sau despre Templeton 
şi Waters? continuă Marty. 

— Niciodată, răspunse Torello pe un ton prea calm 
pentru o persoană cu înclinații isterice ca el. 

Marty se aştepta ca reacţia lui Torello să fie una de 
panică. Spre surpriza lui, Torello îşi ridică garda: 

— Nu văd de ce să fi auzit aşa ceva. Toată lumea 
iubeşte fundaţia Planetlife: Clubul Sierra, National Geo- 
graphic, Fondul de Conservare a Naturii... la dracu”, nu 
există nici o organizaţie renumită care să nu laude fundația. 
În ce-i priveşte pe Templeton şi Waters, nu pot spune 
decît că sînt nişte băieți cu inimă de aur şi că reprezintă 
imaginea perfectă pentru o organizație ca Planetlife. Ştii 
tu, un fel de John Wayne, care pleacă să cucerească 
Regatul Sălbatic. Ce ar putea să-şi dorească publicul mai 
mult de atît? După cum ţi-am mai spus, nimeni nu-i 
vorbeşte de rău pe cei doi... în afară de nebunul ăla de 
indian, cu care te-ai plimbat azi. Spunînd acestea, Torello 
se înroşi la față şi sări de pe scaun. Ăsta e motivul, nu? 
Nenorocitul ăla de Che te-a prins singur şi a început să 
debiteze tot felul de enormități, nu-i aşa? Probabil că ţi-a 
plîns pe umăr despre poporul lui bătut de soartă şi a 
continuat să fabuleze pe tema tăierii copacilor escoba de 
către oamenii fundaţiei Planetlife. 

— Da, ceva de genul ăsta, recunoscu Marty jenat. 

— Toate sînt nişte minciuni sfruntate, Marty. Auzi? 
Torello se plimba agitat pe verandă, dînd frenetic din miini. 
Nişte minciuni gogonate. Uită că ai auzit ce ţi-a spus 
ticălosul ăla. 

Marty dădu din cap în semn că da, dar gîndurile 
continuară să-l frămînte. Ce-l apucase pe Torello? Individul 
nu părea deloc alarmat de ideea că firma lui ar putea 
colabora cu nişte şarlatani sau chiar mai rău; atitudinea 
aceasta nu-i era proprie lui Torello. Fusese foarte vehe- 

ment în apărarea lui Waters şi Templeton, înainte să-l 
întrebe ce aflase, de fapt, de la Che. Cum era posibil ca 
un om în postura lui Torello să îşi permită aşa ceva? Cum 
putea să ignore o informaţie care avea un potențial im- 
pact negativ asupra companiei sale fără să verifice? Lui 
Marty îi era clar că. Torello nu dorea decît să-l convingă 
că Che e un mincinos. lar el, Marty, putea să jure că Che 
îi spusese adevărul. Atunci de ce dorea Torello să-l 
înfățişeze ca fiind nebun şi mincinos? 

Inima lui Marty începu să bată mai repede, cînd 
privirea lui o întîlni pe a lui Torello. Nu exista decît o 
explicație: bărbatul care stătea în fața lui era şi el implicat 
în afacere. Nu Torello era fraierul care căzuse în capcana 
lui Templeton şi Waters, ci el, Marty. 

Cuprins de dezgust, Marty reuşi să-i zîmbească lui 
Torello. Niciodată să nu-i laşi să vadă că transpiri, îşi spuse 
el. În acel moment, era esenţial să-și păstreze calmul şi să 
gîndească cu repeziciune. Ştia că trebuie să-l convingă pe 
Torello că accepta ideea de a fi minţit de Che. Trase adînc 
aer în piept şi începu să Joace rolul vieţii lui: 

— Doamne, Frank! exclamă el, ca şi cînd ar fi avut o 
revelaţie. Sînt şocat. Tipul ăsta, Che, mi s-a părut simpatic 
la început. Arch mi-a spus că e destul de confuz, că 
inventează tot soiul de poveşti, dar n-am crezut niciodată 
că o să încerce să mă tragă pe sfoară. Și exact asta s-a 
întîmplat. Che voia să îl compătimesc, să mi se bage pe 
sub piele şi să-l iau cu mine în State, să-i fac rost de un 
permis de rezident. Dumnezeule, trebuia să-mi dau seama 
ce urmăreşte de fapt. Marty abordă o expresie Jenată şi, 
făcîndu-se că glumeşte pe seama propriei naivităţi, îl privi 
pe Torello în ochi. La dracu”, Frank. Trebuie să recunosc 
că indianul ăla bătrîn şi-a cam bătut joc de mine. Îmi cer 
scuze dacă te-am jignit. 

— N-ai nici o vină. Din cîte am auzit, Che e nemulțumit 
de serviciul lui de la Escoba de mult timp. 

— Treaba lui. America nu acceptă spălători de vase 
cîrcotaşi, nu? 

Torello izbucni în rîs, aparent satisfăcut de faptul că 
Marty înghiţise pilula. 

— Acum că am scăpat de problema cu Che, ce-ai spune 
să luăm cina împreună? Specialitatea zilei e Veracruz. 

— Îmi pare rău, Frank, se scuză Marty, ridicîndu-se de 
pe scaun. Trebuie să mă mai ocup de nişte detalii inainte 
de filmarea de mîine. 

Torello dădu din cap. 

— Înţeleg perfect, spuse el, punîndu-şi mîna pe umărul 
lui Marty. Mulţumesc că mi-ai spus despre Che. Planetlife 
şi Arrow se bucură de o reputație impecabilă, pe care noi 
vrem să o păstrăm. Corect? 

Marty zîmbi cu toată sinceritatea de care era în stare. 

— Corect. 


— Ia te uită cine a apărut, spuse Benson din umbra 
verandei. Apoi dispăru în cabana luminată, trîntind uşa în 
urma lui. 

Marty îl urmă. 

Benson îl întîmpină cu un pahar şi o sticlă de scotch. 

— Nu bei și tu ceva, de dragul vremurilor bune de 
altădată? 

— Nu, mulțumesc. 

— Vrei să zici că asta nu e o vizită de curtoazie? 
Benson rînji şi ridică paharul, ca şi cum ar fi propus un 
toast. Lasă-mă să ghicesc... ai venit să-mi spui că m-ai 
înlocuit cu altcineva, că nu mai ai nevoie de mine. Aşa e? 
Dacă e aşa, te înşeli amarnic, zîmbi el arogant. Ai nevoie 

de mine. Dacă nu te-a lăsat memoria, ar trebui să ştii că 
eu lucrez pentru Todd. Şi pentru clientul lor, Hexall. 

Ignorînd ameninţarea mascată din vorbele regizorului, 
Marty rosti pe un ton impasibil: 

— Singurul lucru care mă interesează în momentul de 
față e să nu mai lucrezi pentru mine. Eşti concediat, Jules. 

— Nu prea cred. Benson îi făcu cu ochiul peste pahar. 
Am semnat un contract. 

— Nul şi neavenit. Ai încălcat contractul cînd te-ai 
îmbătat și... 

Benson îl întrerupse, izbucnind într-un acces de furie: 

— Hai să lămurim treaba. Nu m-am îmbătat aseară. 
Nu mai sînt în halul în care eram mai demult. De cîțiva 
ani nu mai am probleme cu băutura. Mai beau şi eu un 
păhărel din cînd în cînd, asta-i tot. 

Pe chipul lui Marty apăru o expresie glacială. 

— Vreau să pleci mîine dimineaţă la prima oră. 

— Cum vrei, răspunse Benson. E balul tău. Probabil 
că nici nu te-ai distra la fel de bine ca pe vremuri, 
văzîndu-mă cum muncesc de-mi sar ochii din cap. Ăsta e 
adevăratul motiv pentru care ai semnat contractul cu 
Benson Productions, nu-i aşa? Cred că mai urmează să 
mă calci cu maşina, dacă mă prinzi prin Chicago. Dar îți 
spun un lucru: nimeni nu mă calcă pe coadă fără să suporte 
consecințele. Poți să fii sigur că n-o să păstrezi NHP-ul, 
cît timp sînt eu la mijloc. 

— Ai înțeles complet greşit, Jules. Bill Kidman te-a 
angajat, considerînd că eşti omul potrivit. Cît priveşte 
cele întîmplate aici, o să mă străduiesc să uit. 

— Să uiţi? răbufni Benson neîncrezător. Îţi spun eu ce 
o să uiţi: cecul pe care mi-l datorezi pentru că am venit 
în sălbăticia asta. Fir-ar să fie, toți mahării sînteți la fel. 
Staţi la coadă să i-o trageţi lui Jules Benson. Dar de data 

asta, trebuie să recunosc, Marty: mi-a! tras-o de am văzut 
stele verzi. 
— Nu, Jules, răspunse Marty. Ţi-ai tras-o singur. 

Mari dimineață, cînd expertul în calculatoare Jeff 
Macy a fost ucis în timp ce mergea la serviciu, Poliția 
din Chicago a declarat că cineva a tras din greşeală dintr-o 
maşină. Compania Universal Lock and Safe a intrat în 
derivă. Pe lîngă angajații șocați de moartea colegului lor 
şi membrii îndurerați ai familiei acestuia, mai veneau şi 
comenzi cu nemiluita din partea clienților. Glenn 
Youngblood, managerul companiei Universal, a fost nevoit 
să acționeze rapid în vederea angajării unui alt expert. 

Youngblood a apelat la o agenţie de plasare a forței 
de muncă în domeniul high-tech — „folosită de armata 
SUA, Pentagon şi CIA“, îi spusese cineva la telefon — 
specializată în recrutarea de personal trecut prin toate 
filtrele de securitate, pentru proiecte de importanță majoră. 

Eforturile lui Youngblood au fost răsplătite chiar în 
seara aceea, înainte de ora zece, cînd un personaj 
respectabil de vîrsta a doua, pe nume Knute Shelby, a 
trecut pragul companiei Universal. Managerul l-a 
simpatizat pe Shelby din prima clipă. I-a arătat unde sînt 
toaleta, cantina şi i-a adus un pahar de cafea de la automat. 
Apoi, l-a însoţit pe Shelby în biroul lui Jeff Macy, 
scuzîndu-se că nu apucaseră, încă, să pună totul în ordine 
după moartea acestuia. 

Din fericire, domnului Shelby nu i-a păsat prea mult 
de acest amănunt. S-a aşezat la calculator şi a început să 
lucreze, creîndu-i lui Yougblood o impresie excelentă. 

În drum spre biroul lui, Youngblood s-a oprit să stea 

de vorbă cu Carl Gibson, supraveghetorul de noapte. I-a 
explicat că în tot răul e şi un bine, chiar şi în cazul tragediei 
petrecute cu Jeff Macy, şi că recomandă angajarea 
permanentă a lui Knute Shelby, care, în opinia lui, era 
exact omul de care aveau nevoie. 


Knute Shelby fusese întotdeauna o persoană agreabilă 
— cel puţin cînd dorise să pară astfel. Dar sociopaţii au 
întotdeauna acest comportament. Reuşise să intre pe uşa 
din față a Universal Lock and Safe Company, să strîngă 
mîna cu persoanele influente şi să pupe în fund pe cine 
trebuia — adică pe Youngblood. Apoi, fără nici o altă 
întrebare, i se acordase acces nelimitat la sistemul 
computerizat al Universal. 

Singur în biroul lui Macy, Shelby a terminat niște 
proiecte începute de răposatul, ca să nu pară nimic sus- 
pect, după care şi-a pus mintea la contribuţie, încercînd 
să acceseze contul Wynn Bergman. 

Degetele lui Shelby zburau peste tastatură cu o 
dexteritate demnă de invidiat. Cînd monitorul a clipit de 
două ori, conducîndu-l spre meniul Bergman, a mai apăsat 
trei taste şi pe ecran au apărut următoarele: 


WYNN BERGMAN ADVERTISING 
SECVENȚA DE ACCES LA SEIF 


JOI 01-15 
AUTORIZAȚIE: J. MACY 08294 


DATA ORA DESCHIDERE/ PAROLA 


ÎNCHIDERE 
MIERCURI, 07:00/17:00 Crapă capra piatra? 
01-14 Abe cel sincer 
JOI, 01-15 07:30/18:00  Vorbitorul e sub apa? 


Peştele papagal 


282 


Shelby continuă să tasteze cu repeziciune, rupîndu-se 
de lumea înconjurătoare. Cînd termină, făcu o pauză pentru 
a-şi admira realizarea şi a bea o gură de cafea rece. Apoi 
apăsă Enter şi rînjit satisfăcut la apariția următoarelor 
instrucțiuni: 


DATA ORA DESCHIDERE/ PAROLA 
ÎNCHIDERE 
VINERI 01-06 03:30/04:30 Cine are nevoie de 
o pauză azi? 
Big Max. 


— Bătrîne Shelby, eşti un geniu! se felicită el cu voce 
tare. 

Acum, Max Harper şi Roger Kemper nu mai aveau 
nici o problemă să intre în seiful de la Wynn Bergman 
Advertising. Tot ce trebuia să facă cei doi agenți era să 
treacă de paznicul de la clădirea Bergman -— care era, de 
fapt, îngrijitorul-şef —, şi de echipa lui de oameni de 
serviciu. Şi, bineînțeles, să introducă codul corect în limita 
de timp dată. Iar asta, îşi zise Shelby, era simplu ca bună 
ziua. 


Era ziua norocoasă a bătrînului Roy. Dacă ar fi ştiut, 
şi-ar fi pus uniforma maronie spălăcită în cui şi s-ar fi 
pensionat în clipa aceea. Dar bătrînul cu aparat auditiv, a 
cărui baterie nu mai funcţiona, habar n-avea cît de norocos 
fusese în acea dimineaţă de vineri că nu trecuse în lumea 
celor drepți. De două ori era cît pe-aci să dea nas în nas 
cu cei doi agenți, motiv pentru care aceştia i-ar fi tăiat 
beregata. 

Lui Harper şi Kemper le plăceau misiunile uşoare, 
iar aceasta promitea să fie una foarte uşoară şi mai curată 
decît cea pe care băieţii lui D'Angelo o avuseseră în biroul 

lui English. Nu le plăcea să intre şi să iasă din clădire — 
erau prea multe geamuri, prea multe lumini şi prea mulți 
zeloşi, care rămiîneau peste program. Or fi fost ei buni, 
dar nu puteau să se facă invizibili — aşa avea să-i explice 
mai tîrziu Kemper lui Del Waters. Totuși, reuşiseră să 
depăşească sistemul de securitate şi să treacă neobservaţi 
prin faţa paznicului pe jumătate adormit. Se strecurară pe 
lîngă pereţii holului prost luminat şi urcară scările, spre 
departamentul de „Finanţe“. 

Deşi în birourile de la etajul al treilea al clădirii Wynn 
Bergman era întuneric, strălucirea metalică a uşii seifului 
se desluşea în lumina slabă a unui ecran de monitor, 
invitîndu-i parcă să-l deschidă. 

— Exact cum a spus Knute, şopi Kemper în timp ce se 
îndreptau spre biroul pe care era aşezat computerul. 

Monitorul clipi şi cei doi văzură următorul mesaj: 

cine are nevoie de o pauză azi? 

Agenţii priviră la cronometrul digital, care îşi făcuse 
apariţia în colțul din stînga jos a ecranului. 

— Conform lui Knute, spuse Kemper, ai treizeci de 
secunde la dispoziţie să introduci parola. Grăbeşte-te. 

— N-are rost să mă grăbesc, chicoti Harper, în timp ce 
introducea cele două cuvinte: 

Big Max. 

— E floare la ureche, rînji Harper, cînd văzu că uşa 
masivă de oțel a seifului începe să se deschidă. 

Kemper lumină cu lanterna interiorul seifului. 

— Să mă ia toți dracii! exclamă Harper, privind peste 
umărul lui Kemper. 

Se aşteptaseră ca în seif să fie cantități mari de 
materiale. Spaţiul imens — şase metri pe doisprezece — 
avea pereții acoperiţi de-jos pînă sus cu dulapuri ignifuge 
de metal gri. 

Agenţii deschiseră primul dulap de pe partea dreaptă. 
Înăuntru se aflau dosare, aşezate în ordine alfabetică. Apoi 
deschiseră şi închiseră încă douăzeci de asemenea dulapuri. 
Toate adăposteau dosare vechi. Se îndreptară apoi către 
partea stingă a camerei securizate şi începură să deschidă 
dulapurile aflate acolo. Ce le fu dat să vadă le tăie 
respiraţia: sute de dischete şi CD-uri, poate mii, erau 
aliniate în fişierele metalice. 

„N-aveam nici o şansă“, îi spuseseră ei mai tîrziu lui 
Del Waters. Trebuia găsită o modalitate de a pune mîna 
pe discul lui Inglesia. Lucrînd în doi, nu ar fi reuşit să-l 
găsească nici într-o lună, presupunînd că se afla printre 
celelalte. Era nevoie de un pluton întreg ca să întreprindă 
o căutare eficientă printre toate prostiile care erau 
depozitate în seiful Bergman. 

Timpul se scurgea în defavoarea lor aşa că, exact cum 
plănuiseră, la ora patru şi jumătate a dimineții de vineri, 
Max Harper şi Roger Kemper ieşiră din seif, închiseră uşa 
şi părăsiră neobservaţi clădirea. 


Vara, debarcaderul Navy Pier din Chicago îi amintea 
lui Stone Jackson de bilciurile pe care le văzuse în 
copilărie. Structura de beton lungă de o mie de metri, ce 
se întindea peste lacul Michigan, era presărată cu 
pavilioane strălucitoare din oțel şi sticlă. Steaguri viu 
colorate fluturau deasupra trecătorilor, iar imensa roată 
argintie de bilci, înaltă de cincizeci de metri, sponsorizată 
de McDonald's, se rotea ametitor. 

Navy Pier era înțesat de turişti transpiraţi, înarmaţi cu 
camere video ieftine şi de tinere cupluri în pantaloni scurți, 
care îşi duceau copiii în cărucioare. Noaptea, vacarmul 
înceta: cuplurile se întorceau acasă la grătarele din curtea 
din spate, iar turiştii înfometați care tînjeau după o pizza 
în stil Chicago se îngrămădeau la restaurantul Uno. 

Dar asta se întîmpla vara. Acum era iarnă. În noaptea 
aceea, cînd Stone Jackson se deplasa cu maşina pe Navy 
Pier, pontoanele erau acoperite de zăpadă. Roata, caruselul 
şi celelalte instalații se odihneau țepene şi lucioase, scoțînd 
cîte un scîrțiit sinistru din cînd în cînd. Pentru gustul lui 
Stone Jackson, era mult prea linişte. 

Cînd ajunse la capătul debarcaderului, Jackson îşi parcă 
maşina în fața marii ancore decorative, provenită de la o 
navă de război. leşi din maşină şi rămase pe loc, căutînd 
în buzunar atingerea de gheață a metalului. Cînd pipăi 
arma, se linişti şi zîmbi. O fi avînd el o slujbă de plimbat 
hîrțoage, dar nu era tîmpit; adusese cu el un pistol, pentru 
orice eventualitate. Cu toate acestea, inima îi bătea 
nebuneşte în timp ce înainta prin zăpadă spre lanţurile 
grele, ce delimitau debarcaderul. Încercă să se calmeze, 
respirînd adînc şi la intervale egale. Se aşeză pe o bancă 
şi privi lacul îngheţat, încercînd să desluşească vreo mişcare 
în întuneric. Îşi asigurase spatele, iar simţurile îi erau în 
alertă maximă. 

La ce dracu’ se gîndise, cînd se luase după străinul 
care îi dăduse telefon? Jackson pipăi din nou pistolul din 
buzunar. De ce venise singur să se întîlnească la patru şi 
jumătate dimineaţa cu un tip, pe care nici măcar nu îl 
cunoştea? Înnebunise? 

Jackson oftă. Nu, nu asta era cauza. Numele lui Tony 
Inglesia, pronunţat de persoana de la telefon, îi atrăsese 
atenția. De aceea venise aici. Să rezolve un caz de 
omucidere. Și pentru că misteriosul interlocutor, care îl 
trezise pe el şi pe soția sa Doneeta în mijlocul nopții, îi 
spusese că trebuie să vină neapărat. Știind ce întorsături 
luase cazul Inglesia, Jackson îl crezuse. 

La auzul sunetului sec de gheață strivită sub picioare, 
Jackson strînse pistolul în mînă şi privi în jur. Era un cîine 

vagabond, bătrîn şi osos. Jackson se amuză de spaima lui, 
în timp ce privea cum cîinele se îndepărtează, în căutarea 
unui loc cald unde să doarmă. 

După ce cîinele dispăru în întuneric, Jackson îşi îndreptă 
din nou atenţia asupra lacului, gîndindu-se la Ford Sinclair 
şi la vremurile în care veneau împreună la debarcader. Se 
distrau de minune pe atunci. Încă mai visau, chiar dacă 
multe din vise le erau provocate de marijuana. 

Jackson oftă. Visele erau lucru rar acum. Împlinise 
patruzeci de ani şi trebuia să se confrunte cu realitatea: 
nu avea nici o şansă să devină al doilea Quincy Jones şi 
nici să avanseze în cadrul CIA. Rise încet, cu amărăciune, 
dar suficient de tare ca să nu audă că de la spate se 
apropiase o siluetă întunecată, care îndreptase țeava unui 
pistol spre ceafa lui. 

Da, nu era cu nimic mai breaz decît alții; era unul 
dintre milioane de coduri numerice personale cărora le 
bătea inima. 

Stone Jackson scoase un horcăit, în clipa în care 
glonțul de calibru 22 îi explodă în creier. Zgomotul se 
stinse, înăbuşit de vîntul rece. 


Era vineri dimineaţa, ora cinci, cînd sună telefonul. 
Waters dormea. Toată noaptea avusese coşmaruri: iranienii, 
setoşi de sînge, încercau să-şi recupereze banii de la el. 
La auzul sunetului brutal al telefonului, tresări puternic. 

— Waters, croncăni el în receptor. 

— Salutare, Del. Vocea de la celălalt capăt al firului 
era prietenoasă şi calmă. Prea calmă, se gîndi Waters şi 
intră în alertă. Roger la telefon, spuse vocea. 

— Te-am recunoscut, răspunse sec Waters. Se frecă la 
ochi, se ridică în picioare şi se întinse. L-aţi luat? 

Urmă o clipă de tăcere. 

— l-am verificat maşina din parcarea aeroportului, 
începu Kemper. N-am găsit nimic. Am intrat în clădire 
fără probleme. Şi în seif. Shelby a făcut o treabă de 
milioane cu parola aia. Uşa se crăcănase ca bulanele unei 
gagici, să mă ia toți dracii... mă invita înăuntru. 

Urmă o altă pauză şi Waters îşi aprinse o țigară. 

— Ascult. 

— N-am găsit discul, Del. 

— Vrei să spui că aţi ajuns atît de departe şi n-aţi fost 
în stare să-l găsiți? 

— Crede-mă Del, n-am putut. 

— N-aţi putut? Watere se înroşi şi mîna i se încleştă pe 
receptor. Ştii la fel ca şi mine că nimic nu e imposibil. 
Nimic. 

— Bine, atunci lasă-mă să reformulez, spuse agentul 
uşor iritat. Ar fi fost o adevărată nebunie să încercăm. 
Asta îți sună mai bine? Nebunie, ceva imposibil, oricum 
i-ai spune, Del, ne-ar fi trebuit o lună să verificăm toate 
rahaturile care erau acolo. Mii de discuri, Del. Tot ce 
Bergman a produs de-a lungul anilor, de la reclame pînă 
la fişe contabile. N-aveam cum să găsim discul printre 
celelalte. Niciodată. Numai un individ sărit de pe fix ar fi 
putut să-şi închipuie că va reuși; sau unul dispus să se 
holbeze mult şi bine la pereţii unei celule. Kemper făcu o 
pauză şi adăugă cu sarcasm: Aşa cum îţi aminteşti, am o 
mare problemă cu statul după gratii din cauza micii noastre 
aventuri din Cambodgia. 

Waters încuviință în sinea lui. Îşi aducea aminte foarte 
limpede. Fuseseră închişi toți patru: el, Arch, Max şi Roger. 
Neavînd nimic de mîncare, fuseseră nevoiţi să mănînce 
şobolani, gîndaci, noroi, orice. Dar acele trei luni petrecute 
în cuşca de bambus, înainte de a evada şi de a-și ucide 

duşmanii, îi făcuseră să devină nemiloși şi invincibili, cum 
erau acum. 

Waters oftă şi îşi trecu mîna prin părul tuns scurt. 
Niciodată, nici în momentele în care privise țeava unui 
AK-47 îndreptată spre el, nici în nopțile în care zăcuse 
întins pe pămîntul umed din cuşcă nu se simţise atît de 
disperat şi de furios. 

— Cu dobitocul ăla de Jackson ce-aţi făcut? întrebă el. 
Sau n-aţi fost în stare să dați piept cu un funcționar? 

— Nu, m-a sunat slinosul de D’ Angelo şi mi-a spus că 
l-a lichidat fără probleme, rise Kemper. Nu mă mir că 
agenția n-a vrut să-l treacă la munca de teren pe oligofrenul 
ăla. 

— Mda, răspunse Waters absent. Nu-i de mirare. 

— Dacă n-ai vreo idee genială cum să scoatem discul 
din seiful de la Bergman, îți spun la revedere. 

Del tăcu. 

— Totul e-n regulă, Del? 

— Da, e minunat, ce dracu”, e atit de bine, încît îmi 
vine să-mi iau cîmpil... 

— Cînd te întorci? Sîmbătă dimineața? 

— Da, răspunse Waters morocănos, gîndindu-se că 
atunci nu vor mai fi decît opt zile pînă la Super Bowl. 

— Nu prea avem ce face acum. Ar trebui să aşteptăm 
pînă sîmbătă seara, €înd se întoarce English. 

— Ai dreptate. Waters, plimbîndu-se furios prin cameră, 
continuă: În clipa în care aterizează avionul, acționăm. 
Spune-i lui D'Angelo să îşi pregătească o echipă; luați 
cîți oameni credeţi că sînt necesari. Vreau capul lui En- 
glish. Am terminat cu joaca. Am terminat cu scuzele. 
Marty English are discul şi sînt hotărît să i-l iau... 
indiferent cum. M-ai auzit? Prin orice metodă. 

După ce închise telefonul, Roger Kemper zîmbi. Asta 

îi plăcea la Waters: instinctul ucigaş. Ultima dată cînd 
simţise în tonul lui Waters nevoia de sînge, sfirşiseră prin 
a omori vreo douăzeci şi cinci de civili guatemalezi. Aşa, 
din principiu. Del se simţise mai bine după aceea. Cu toţii 
se simţiseră mai bine. Şi, în ce-l privea pe Roger Kemper, 
asta conta. 

Rei îi spusese de multe ori că există locuri cu 
„vibrații negative“, dar Marty nu crezuse niciodată. Į se 
păreau poveşti de adormit copiii. Abia acum înțelegea 
despre ce era vorba: Escoba mustea de vibrații negative. 
În ciuda acestui fapt, reușise să se țină de programul de 
filmări de joi, împreună cu Gentry. Păstrase aceeaşi 
atitudine docilă, repetînd de cîte ori avea ocazia ce treabă 
minunată făceau cei de la Planetlife, prefăcîndu-se că a 
înghițit povestea lui Torello despre Che. De fapt, îşi dorea 
să se afle oriunde, numai în Escoba nu. Din nefericire, 
acest lucru era imposibil. Mai avea o zi întreagă de filmări. 

Oftă şi privi pe fereastra cabanei. Afară, pe peluză, 
Bill Kidman păşea nervos înainte şi înapoi, în timp ce 
Zak, îmbrăcat într-o ținută stil african şi aşezat într-un 
scaun de regizor, îi privea pe cei aproximativ treizeci de 
angajaţi, care mişunau pregătind următoarea scenă. Marty 
îşi deschise agenda de telefon şi răsfoi grăbit paginile 
pînă ajunse la litera S. 

— Sinclair Ford, spuse el cu voce tare. 

Formă numărul şi aşteptă. 

— Secţia de poliție Lake Forest, spuse o femeie pe un 
ton aspru. 

— Cu detectivul Sinclair, vă rog. 

— Imi pare rău, domnule. Detectivul Sinclair e în 
concediu. 

— În concediu? exclamă Marty, nevenindu-i să creadă. 
Îl caut pe Ford Sinclair. De la „Omucideri“. Lucra la 
cazul Inglesia. 

— Nu era nevoie să repetați, domnule. Am auzit foarte 
bine: Ford Sinclair. Dacă sunaţi în legătură cu cazul 
Inglesia, vă comunic că a fost închis. 

— Închis? Sînteţi sigură? 

— Da, domnule. Sînt sigură. Doriţi să vorbiţi cu 
altcineva? 

— Nu. Cînd se întoarce detectivul Sinclair? 

— Pe douăzeci și şase, domnule. 

Lui Marty nu-i veni să-şi creadă urechilor. 

— Pe douăzeci şi şase? 

- Da, domnule, răspunse femeia iritată. De luni într-o 
săptămînă. În ziua de după Super Bowl. 

Auzind că uşa cabanei se deschide în spatele lui, Marty 
se întoarse şi o văzu pe Carson. Încă de ieri dimineață nu 
îl lăsase o clipă singur şi începea să-l scoată din sărite. Voia 
să-l găsească pe Che şi să-l avertizeze în privința lui Torello, 
dar nu reuşise, deoarece nu-l pierdea din ochi nici o secundă. 
Acum se ținea iar după el, ca ursul după miere. 

— Marty, te cheamă Frank, spuse Carson privindu-l 
întrebător. Marty... repetă ea insistent. 

Străduindu-se să îşi ascundă enervarea, Marty puse 
receptorul jos. 

— Ai închis şi nici măcar nu ţi-ai luat la revedere. S-a 
întîmplat ceva? 

Marty abordă din nou expresia docilă cu care îşi flata 
clienţii şi pe care o folosise după discuţia cu Torello. 

— Nici o problemă. N-am reuşit să dau de un client. 
Cred că ştii cum e. 

— Da. Al dracului de frustrant. 

— Deci ai înțeles, spuse el urmînd-o spre peluza unde 


se făceau filmările. 
Într-adevăr, aşa era. Teribil de frustrant. 


Pe la miezul nopţii, Marty ieşi din cabană ca să-l 
caute pe Che. În ultimele două zile, se gîndise tot timpul 
la ciudata alianță dintre Templeton şi Waters. 

Zăbovi o clipă pe verandă, încercînd să se acomodeze 
cu întunericul de afară. li trecu prin minte să o ia pe 
poteca luminată. dar renunță repede la idee. Fra mult mai 
sigur să se furişeze prin întuneric, chiar dacă nu vedea pe 
unde calcă. 

Începu să-şi croiască drum prin frunzişul des ce 
mărginea peluza de la Escoba. Trecu pe lîngă cabane, 
încercînd să găsească drumul de țară, despre care Che îi 
spusese că duce la colibele îngrijitorilor. 

La auzul unor voci cunoscute — ce răzbăteau dintr-una 
din cabane, Marty se opri şi se ascunse în umbra 
palmierilor înalți. Din locul unde stătea, putea distinge 
trei siluete; una din ele se mişca păşind nervos prin faţa 
lămpii din cabană. 

— Ascultaţi-mă, amîndoi, porunci o voce groasă. Era 
Templeton. Staţi liniştiți. Habar n-are ce se petrece aici. 
Ce dracu”, Frank, doar ţi-a spus despre Che... 

— Mda, recunoscu Torello, 

— Şi ce deduci din asta? Că e loial? 

— Loial? întrebă ironic Templeton, izbucnind în ris. 
Doamne Dumnezeule, Frank, tu chiar nu ţi-ai dat seama 
ce fel de om e? E loial doar agendei de lucru. Nu-i pasă 
de altceva. A uitat de gagica lui, cînd a apărut Carson cu 
bugetul ei mare de afaceri. 

Se auzi rîsul plin de răutate al unei femei, rîs pe care 
îl recunoscu ca fiind al lui Carson. 

— Că bine zici, remarcă ea. 

Lui Marty i se întoarse stomacul pe dos. Totul fusese 
o înscenare. 

— Bine, Arch, poate că ai dreptate, concluzionă Torello. 
Poate că nu loialitatea îl motivează, dar nu-i prost. Doar 
e fiul tatălui lui. 

Fiul tatălui lui. Cuvintele îl izbiră pe Marty ca un 
pumn în plex şi preţ de o secundă se clătină, fiind nevoit 
să se sprijine de trunchiul palmierului. 

— Linişteşte-te, Frank. O să vorbesc cu Del, răspunse 
Templeton enervat, în timp ce siluetele se îndreptau spre 
uşa cabanei. Dar ştiu deja ce o să spună. 

— Mda, spuse Torello grav, în timp ce vocea i se 
pierdea pe poteca ce ducea la restaurant. 

Marty rămase la adăpost, paralizat de un amestec de 
frică şi şoc. Vorbele lui Torello îi bubuiau în minte: Fiul 
tatălui lui. 

Ce legătură avea mafia cu o cacealma de fundaţie 
ecologică şi cu un gigant al industriei farmaceutice? 
Gîndurile i se amestecau într-un vîrtej care asocia aleator 
lanţul de evenimente din săptămînile ce trecuseră. Marty 
încercă să găsească o legătură, cît de mică între Arrow, 
moartea tatălui său, Escoba, civilizația maya şi hieroglifa... 

Discul. Marty îşi ţinu respirația. Asta era legătura. 

Carson îl tot întrebase în ziua aceea unde îşi ţinea 
discurile. Și el îi răspunsese, povestindu-i de seiful agenţiei 
de la Finanțe. 

Cînd îşi aminti că pusese discul tatălui său în acel seif 
înainte de a pleca în Belize, Marty păli. 

— La dracu”, şopti el nervos. 

Începu să meargă, apoi o luă la fugă prin iarba umedă 
către cabana sa. Trebuia să ia discul din seiful agenției. Și 
asta cît mai repede. 


Tensiunea așteptării era de nesuportat. Telefonul suna şi 
nimeni nu răspundea. În sfîrşit, Lee Wilde mormăi somnoroasă: 

— Alo? 

— Bună, Lee. Marty la telefon, spuse el cu răsuflarea 
tăiată, străduindu-se să se calmeze. Dormi? 

Inima îi bătea nebunește. 

— Dacă nu ai aflat pînă acum, majoritatea oamenilor 
dorm după miezul nopții, remarcă ea cu sarcasm. La mine 
s-a dat stingerea demult. 

— Ai făcut raportul de cercetare în privința NHP? 

O auzi bodogănind. 

— Cît dracu” e ceasul acolo? întrebă ea nervoasă. Nu-i 
acelaşi fus orar? Sau ai trecut la munca în schimbul de 
noapte? 

— E, într-adevăr, același fus orar, la naiba, dar mă 
cunoşti de atita timp. Muncă, muncă şi iar muncă. 

Lee oftă exasperată. 

— Daa, te cunosc. 

— Deci ai terminat sau nu raportul? 

— Bineînţeles că da. Nu că aş vrea să mă laud, dar e 
bun. Bun de tot. Şi tu mă cunoşti pe mine. 

— Da, rapoartele tale sînt foarte reuşite, recunoscu 
Marty. Te rog frumos să mi-l aduci cînd vii să mă iei de 
la aeroportul O'Hare, da? Vreau să mă uit peste el 
duminică. Și încă ceva. Du-te la „Finanţe“ mîine la prima 
oră şi ia un CD cu date pe care l-am lăsat în seiful lor. 
Este datat marți, treisprezece ianuarie. 

— La naiba, Marty. Era să uit. M-a sunat Reiki şi mi-a 
spus că vine şi ea la aeroport. 

— Reiki s-a întors? Și-a terminat treaba în Rwanda? 

— Nu pari prea încîntat. 

— A, nu... nu e vorba de asta. Şi-ar fi dorit să aibă 
parte de cîteva zile de singurătate, ca să îşi revină, înainte 
de a o întîlni pe Reiki. Doar că nu mă aşteptam să se 
întoarcă atît de repede. 

— Şi ea a fost nedumerită. Cînd a ajuns la New York, 
1 s-a comunicat că totul fusese o neînțelegere. Zicea că nu 
1 s-a mai întîmplat niciodată aşa ceva. 

Marty se încruntă. Poate că nu fusese o încurcătură. 
Poate că cineva aranjase ca ea să plece din oraş. Poate că 
procedaseră la fel şi în cazul lui, trimiţîndu-l în Belize, ca 
să pună mîna pe disc. Inima începu să-i bată mai repede. 

— Ascultă, Lee... Dă-i lui Reiki raportul şi discul. 
Neapărat. Şi spune-i să mi le aducă ea la aeroport. Nu 
uita, te rog. Să le aducă la aeroport. Ai înțeles? întrebă 
el, cu o voce gîtuită. 

— Hei, nu m-am senilizat încă, răspunse Lee. Mă voi 
ocupa eu. Ezită un moment, apoi întrebă: Eşti bine, Marty? 

— Da. De ce n-aş fi? 

— E-n regulă atunci, zise ea, nu tocmai convinsă. Mai 
ai nevoie de altceva? 

- Nu. Asta voiam să te rog. Îți mulțumesc. 

— Pentru puțin, geniule. Vise plăcute. 

— Da, mormăi el, vise plăcute. 

Închise telefonul şi se lăsă să cadă cu capul pe pernă. 
Doamne, cît de mult îşi dorea să evadeze. Închise ochii şi 
adormi imediat. 


În cabana întunecată, Marty zări ceva deasupra lui. 
Se auzi un sunet uşor, ca un filfiit de aripi, şi Marty 
întinse mîna să aprindă lampa. Se opri, cînd văzu că acel 
ceva coboară pe patul lui. Simţi cum aşternutul se 
îngreunează, apoi ceva se urca pe piciorul lui. 

Amorțit de groază, rămase nemișcat, aproape fără să 
respire, încercînd să-şi adune gîndurile. 

Brusc, o lumină puternică spintecă întunericul. Se auzi 
un şuierat puternic, ca şi cum cineva ar fi dat drumul 
aerului dintr-un pneu. Marty simți că vietatea de pe corpul 
lui devine flască şi dispare. 

Uşa cabanei lui de deschise şi se închise. Lui Marty 
1 se păru că vede un chip cunoscut, dar nu fu în stare să-l 
identifice. Tot ce îşi amintea era cuvîntul „Kukulcan“, 
rostit în şoaptă. Şi bătaia unor aripi. 


Marty deschise ochii. Era dimineaţă; soarele răsărise 
deja. Să fi fost totul doar un vis? Cum rămînea atunci cu 
chipul din uşă? Acela fusese real. Sau nu? Şi cuvîntul 
Kukulcan? 

Se ridică din pat tremurînd, încercînd să se elibereze 
de sentimentul copleşitor de teamă, încercînd să recreeze 
visul la lumina zilei. Îi era din ce în ce mai clar că cineva 
— sau ceva — fusese în camera lui noaptea trecută. 

Marty privi buimac în jur şi începu să-şi arunce la 
întîmplare lucrurile în geamantan. Nu mai suporta să stea 
în cabană. 

La auzul unei bătăi de aripi venind de afară, Marty se 
cutremură. În clipa următoare, îşi aminti: Che. Che fusese 
în camera lui noaptea trecută. Che îi salvase viața, sau 
poate, sufletul, de ameninţarea unui rău ce nu avea nume. 

Pe Marty îl trecură fiorii. Privi prin cameră și îşi aruncă 
geanta pe umăr. Într-o oră pleca din Escoba. Trebuia să 
îl găsească pe Che. 

Mary mergea grăbit spre colibele îngrijitorilor fără 
să-şi dea seama că Templeton şi Carson veneau după el. 

— Marty, aşteaptă, strigă Carson. 

Marty se opri şi le făcu cu mîna, încercînd să-și 
ascundă starea de nervozitate. După ce auzise noaptea 
trecută, ştia că nu-şi putea permite să trezească bănuieli. 

Nu trebuia să arate că-i era teamă şi că intenționa să 
plece cît mai repede de acolo, să se întoarcă la Chicago. 
Dacă făcea o mişcare greşită, ei îşi dădeau seama că el nu 
va mai ajunge la Chicago. 

„Linişteşte-te““, îşi spuse. În timp ce Carson şi Templeton 
se apropiau, trase aer în piept şi zîmbi. Torello spusese că 
era fiul tatălui lui... şi avea dreptate. În clipa aceea, nu-şi 
permitea să ignore acest lucru. 

— Unde naiba mergi? întrebă Templeton. 

Te-am căutat peste tot, Marty, se plînse Carson. 
Petrecerea de rămas-bun are loc acolo — arătă ea spre 
restaurant. Frank e foarte emoționat; vrea să îţi închine 
un toast. N-ar trebui să-l dezamăgeşti. 

— Îmi pare rău, se scuză Marty. Voiam doar să mai 
privesc locurile astea superbe. li zîmbi lui Templeton. 
Este, într-adevăr, minunat aici, Arch. Aș fi vrut să văd 
mai mult, dar din ce am văzut, pot să-ți spun că faceți 
treabă bună. Or să-mi lipsească... ciripitul papagalilor de 
dimineață, mirosul junglei... 

Templeton dădu din cap amabil, dar nu zîmbi. 

— Te îndrepţi în direcție greşită, dacă intenționezi să 
faci o plimbare prin natură. Pe aici se ajunge la satul 
îngrijitorilor, care nu e nici pe departe o privelişte 
frumoasă. 

Carson strîmbă din nas. 

— Indienii sînt cam Jegoşi. 

— Îngrijitori? exclamă Marty, prefăcîndu-se e mirat. Cre- 
deam că pe aici se ajunge la rîu. Se scărpină în cap şi 
privi în jur. Nu-mi spuneți că m-am rătăcit. 

— Ba te-ai cam rătăcit, declară Templeton, şi zimbetul 
îi reveni pe buze. 

— Probabil că peisajul arată cu totul altfel cînd plouă. 

— Cu siguranță, aprobă Templeton. 

Carson îl luă de braț pe Marty. 

— Pe aici, Tarzan, spuse ea, îndreptîndu-se către res- 
taurant. Trebuie să prinzi avionul. 

— N-o să te mai scăpăm din ochi de acum, declară 
Templeton. Cine ştie de ce bucluc mai dai? N-au fost 
puţini cei care au plecat la plimbare în junglă şi nu s-au 
mai întors. N-ai vrea să fii unul din ei — privirea lui 
Templeton o întîlni pe a lui Marty —, nu-i aşa? 


Jeep-ul gonea către pista de la Top Dollar. Marty își 
pierduse orice speranţă de a descifra hieroglifa. Nu mai 
avea cum să dea de Che, singurul om care l-ar fi putut 
ajuta. Dacă nu reuşea să descifreze hieroglifa, moartea 
tatălui său urma să rămînă o enigmă, deşi simţea că avea 
legătură cu CD-ul, cu hieroglifa, cu Arrow şi Planetlife. 

Marty îl privi pe indianul tînăr de la volan. Nu aştepta 
nici un fel de ajutor din partea lui. Tipul era, probabil, un 
soldat antrenat de Templeton şi Waters. Hainele lui de 
camuflaj, pistolul şi maceta de la brîu îi aminteau lui Marty 
de un lunetist din Cong sau de un ucigaş plătit. 

Cînd jeep-ul se opri lîngă pistă, Marty îşi dădu seama 
că totul e pregătit şi că vor pleca în cel mai scurt timp. 

— Avionul dumneavoastră a sosit, domnilor, spuse 
şoferul arătînd înspre cer. 

— Ia uite-l! strigă Kidman, privind spre aparatul Cessna 
ce se pregătea să aterizeze. 

Aripile avionului cu patru locuri se înclinară spre 
dreapta, apoi spre stînga, în timp ce survola pista. Ateriză 
cu o smucitură şi un scîrțiit de roți. 

— E timpul să plecați, anunță Carlos, în timp ce un 
bărbat cu fața congestionată, păr slinos şi un trabuc în 
gură le făcu cu mîna pe geamul cabinei. 

— Asta e pilotul nostru? exclamă Zak, luîndu-și 
bagajele. Nu prea arată a pilot. 

— Da” pe cine aşteptai? Pe Chuck Yeager? îl ironiză 
Kidman. 

Auzind un claxon, Marty se întoarse şi văzu un jeep 
ce venea în viteză pe pistă. Rămase nemişcat, pînă cînd 
maşina se opri în dreptul lui. 

— Che! exclamă el. 

— Aveai de gînd să pleci fără asta? spuse Che sărind 
din maşină. 

Îi întinse şerveţelul de hîrtie și zîmbi. 

Marty privi în direcţia lui Carlos. 

— Tre” să plecăm, strigă Kidman. Pilotul e gata de 
decolare. 

— Spune-i să aştepte un minut, îi porunci Marty 
trăgîndu-l pe Che deoparte. 

— Sîntem supravegheați, şopti el. 

— N-am timp de Carlos acum, răspunse Che aspru, în 
timp ce desfăcea şerveţelui. Cunosc această hieroglifă, 
Marty, dar nu mi-am dat seama din prima clipă. A trebuit 
să o studiez cu atenție. Ştii, mayaşii au mulți zei. Acesta 
este unul din ei, de fapt, unul din cei trei zei care apar 
aproape întotdeauna împreună, jucînd jocul sacru cu 
mingea. Se numesc Triada Palenque. Noi îi numim Frăția 
Triadei. Sau cum îi cataloghează arheologii şi istoricii, 
Zeul Unu, Zeul Doi şi Zeul Trei. 

— Şi care din ei este acesta? 

— Acesta este Zeul Trei, zeul lumii subpămîntene, cel 
care stăpîneşte peste regatul morții. Este soarele nopții. 

Marty privi cu atenţie hieroglifa. Zeul lumii subpămîn- 
tene? Mintea îi lucra febril. Lumea subpămînteană era o 
altă denumire a crimei organizate. Deci nu era o 
coincidență faptul că tatăl său alesese această hieroglifă. 

— Cum arată ceilalți doi zei? întrebă el. 

— Este foarte greu să descrii imagini atît de compli- 
cate ca hieroglifele, dar pot să îți spun ce însemnătate are 
fiecare. Zeul Unu e stăpînul soarelui, primul dintre toți. 
Zeul Doi este perdeaua de fum, marea iluzie, zeul 
aparențelor înșelătoare. Aceşti trei zei apar în diverse 


299 


contexte, jucînd jocul sacru cu mingea împotriva eroului 
mitologic. 

Che, auzind chemarea impacientată a pilotului, privi 
spre avion. 

— Trebuie să pleci, zise el şi îi luă mîinile între mîinile 
lui. 

Marty trebuia să-l pregătească pe Che, să-l prevină în 
privinţa lui Torello şi să-i explice de ce apucase să-i spună 
preşedintelui Isaac Arrow ce aflase de la el. Nu putea să 
plece fără să-l avertizeze. 

Che, incă ceva... 

Şamanul îl privi curios. 

— Ce anume? 

Marty se lupta cu sentimentul de teamă şi de ruşine 
care îl cuprinsese. 

— Che, am avut azi-noapte un vis. Cred că şi tu erai 
acolo. Am auzit un cuvînt: „Kukulcan“. 

Che zîmbi. 

— A, Kukulcan. Șarpele cu pene al mayaşilor. Se pare 
că ai fost binecuvîntat. Che susținu privirea nedumerită a 
lui Marty. De multe ori, natura recurge la starea de vis 
pentru a ne arăta că pericolul există chiar şi în cele mai 
frumoase locuri. 

Marty era şocat. Che îi spunea că ştia ce se întîmplase, 
că nu fusese, de fapt, un vis? Simţi că i se taie picioarele. 
Nu se mai îndoia că făptura aceea, care se încolăcise în 
jurul lui, fusese cît se poate de reală. La fel de reală ca 
prezenţa lui Che. 

Din adiîncurile fiinţei lui, se ridică imaginea terifiantă 
a unei entități necunoscute, care îi provoca mai multă 
groază decit însăşi moartea. Cumva, cu trupul sau cu 
spiritul, Che fusese acolo şi îl protejase. Sau îi dăduse o 
indicație, pe care Marty trebuia să o descifreze. Se simți 
dureros de vinovat. Îşi trădase omul. 

Marty îşi drese glasul, străduindu-se să găsească 
cuvintele potrivite, dar Che dădu din cap. 

— Mai bine taci, Marty. În viață nu există scuze, ci 
doar acţiuni potrivite. Ca şi în jocul sacru cu mingea — 
binele triumfă întotdeauna asupra răului. Pentru erou, 
moartea este provocarea supremă. 

Che zimbi trist, privindu-l ca şi cum ar fi vrut să-i fixeze 
pentru totdeauna în memorie acele vorbe. Ca şi cum ar fi 
fost foarte relevante pentru destinul despre care îi vorbise. 
Marty nu trebuia decit să le descopere însemnătatea. 

A 

La timp ce străbătea lungul pasaj al aeroportului 
O'Hare alături de Zack şi Kidman, Marty încerca să-şi 
facă curaj. În ciuda suspiciunilor şi îndoielilor pe care le 
avea în privinţa Planetlife şi Arrow, gîndurile i se 
îndreptau către ceea ce va face cînd se va întîlni față în 
faţă cu Reiki. Ea era, probabil, singura persoană din lume 
pe care nu o mințise niciodată. Oare era o minciună să 
taci, să păstrezi adevărul pentru tine? 

În ultimele patru ore petrecute în avion, Marty 
încercase să se convingă că întîlnirea cu Reiki nu avea să 
difere de sutele — probabil miile — ocazii în care își privise 
clienții în ochi şi îi minţise cu neruşinare. Dar reuşise. 
Acum era altfel. Era vorba de Reiki, nu de un vreun 
capitalist cu bugetul gras, căruia îi îndrugi o minciună 
pentru a-i înşfăca contul. 

Marty încă mai încerca să-şi dea seama cum va reuşi să 
o privească pe Reiki în ochi, cînd o văzu în mulțimea de 
prieteni şi rude care-i aşteaptă pe cei dragi. Îi studie chipul, 
acel chip deschis, cinstit, inteligent. În clipa aceea, o putea 

privi. Din locul în care se afla, n-avea cum să-i citească 
vinovăția în ochi, chiar dacă privirile li s-ar fi întîlnit. 

Cînd stătuseră de vorbă ultima dată, Reiki fusese 
distantă. Marty se temu că s-ar putea comporta la fel şi 
în seara asta, astfel încît el să folosească neînţelegerea lor 
drept motiv pentru a evita să o privească în ochi. In felul 
acesta poate că ar reuşi să se strecoare înapoi într-o relaţie 
normală încetul cu încetul, să se obişnuiască cu acea stare 
neplăcută. Ea va crede că e bosumflat şi s-ar supăra. 
Oare n-ar fi mai bine să se supere decît... 

Da, se decise Marty, asta va face. Aşa se va comporta. 
Va merge o vreme. Dar, la naiba, un zîmbet şi o îmbrăți- 
şare uşoară n-ar strica, nu-i aşa? Nu, în cele din urmă, va 
opta pentru o comportare retrasă. 

Işi aminti că majoritatea tipilor se strecoară, fie pentru 
că n-au iubit cu adevărat, fie pentru că s-au auto- 
sugestionat că nu au făcut nimic rău. El era al naibii de 
sigur că făcuse ceva rău şi.era conştient că o iubea. Erau 
deja două argumente împotriva lui. Era clar că o dăduse 
în bară şi se întreba dacă va reuşi să facă față. 

O zări făcîndu-i cu mîna din mulțime şi, răspunzîndu-i, 
simţi un gol în stomac. Nu voia să o piardă. 

— Cum a fost călătoria? întrebă ea cu o veselie care 
parea forțată, adresîndu-le lui Zak, Kidman şi Marty acelaşi 
zîmbet politicos, aproape formal. 

Nu-l îmbrăţişă pe Marty, cum făcea de obicei. Ei bine, 
cel puţin nu va fi nevoit să facă pe distantul, îşi zise el. 
Reiki nu-i căută privirea. Ar fi trebuit să se simtă uşurat 
că scăpase în felul acesta. Dar nu, comportarea ei îl puse 
pe gînduri. 

— Călătoria a fost grozavă, replică el cu fals entuziasm. 
Ai adus chestia aia de la Lee? 

Ea încuviință. 

— Da, e în maşină, în servieta ta. Se întoarse către 
Kidman şi Zak. Vreți să vă las undeva? 

— Nu, mersi, răspunse Zak. Noi mergem pe Rush 
Street. Ştii cum e, cei răi n-au parte de odihnă. 

— Bănulesc că e valabil şi pentru tine, Marty, remarcă 
Reiki, în timp ce Zak şi Kidman se pierdeau în mulțime. 
Mă refer la partea cu cei răi, care n-au parte de odihnă. 
Ford Sinclair a sunat chiar înainte de a pleca eu de-acasă, 
şi a spus că vrea să vă întîlniți cît mai repede. 

— Bine. Am încercat să iau legătura cu el din Belize, 
dar mi-au spus că e în vacanţă. Îţi vine să crezi? Într-un 
moment ca ăsta, tipul şi-a luat concediu? 

— Mie nu mi s-a părut că s-ar distra foarte tare. Părea 
destul de indispus. 

— Indispus? Adică „supărat“? 

— Nu. Mai degrabă părea retras. Făcu o pauză şi 
continuă: Nu ştiu. Hmm... speriat, poate. Da, părea speriat. 

Marty se încruntă. Speriat? Nu era Ford Sinclair pe 
care îl cunoştea el. Şi-l închipuise pe detectiv ca pe un tip 
destul de calculat şi în orice caz nu era genul care să-şi 
facă griji degeaba. Cu siguranță că se întîmplase ceva în 
Chicago în lipsa sa, ceva care îl speriase pe Sinclair. De 
altfel, lucrurile fuseseră destul de înfricoşătoare peste tot. 
Chicago nu făcea excepţie. Era nerăbdător să afle părerea 
detectivului despre ceea ce descoperise acolo. 

— Unde vrea Sinclair să ne întîlnim? întrebă el. 

— La locuinţa tatălui tău, la ora zece. 

Marty îşi privi ceasul. 

— E abia şapte. Ce-ar fi să vii cu mine să mîncăm ceva 
la Portello? O să fie plăcut, o îmbie el. 

Îi înconjură umerii cu brațele într-un gest afectuos, 
dar ea se retrase. Voia să-i povestească despre Che şi 
despre hieroglifă. De altfel, asta era cam tot ce intenționa 
să-i povestească despre Escoba. Cel puţin deocamdată. 

— Dacă nu te superi, aş prefera să nu merg. Ți-aş fi 
recunoscătoare dacă m-ai duce înapoi la Astor. Ce zici? 

Îşi luă mîna de pe umărul ei și o privi. 

— Sigur, spuse el repede. 

Asta a fost tot ce-au discutat pe drumul spre parcare. 
Nici o întrebare despre cum fusese excursia lui — sau a ei. 
Nici un semn de amabilitate, nimic. Marty începu să se 
întrebe dacă nu cumva ea aflase despre Carson. Respinse 
repede această idee şi îşi zise că încă nu-i trecuse supărarea 
din dimineaţa cînd se despărțiseră. 

Se urcară în maşină şi se îndreptară spre oraş pe 
autostrada Kennedy, fără să scoată o vorbă. Pînă la urmă, 
Marty sparse gheaţa: 

— Se pare că ai avut parte de ceva zăpadă cit am tost 
plecat, nu-i aşa? 

— Douăzeci de centimetri, spuse ea pe tonul unui 
prezentator meteo de la TV, continuînd să privească drept 
înainte. 

Marty simţi că se enervează. Oare nu-şi dădea seama 
că el e obosit, că nu are chef de asemenea situații, imediat 
după ce a coborit din avion? Oftă. 

— Bine, care-i problema? întrebă el. 

Reiki îşi muşcă buza şi privi o clipă prin geamul lateral. 

— La naiba, Reiki. Mă tratezi cu indiferenţă şi ştii cît 
urăsc asta. Haide, vorbeşte-mi. 

— Probabil n-am nimic de spus. 

— Mai eşti supărată pentru atunci? 

Ea îşi întoarse fața către el şi Marty remarcă tristețea 
din ochii ei căprui. 

— Nu, nu sînt supărată pentru ce-a fost atunci, Marty, 
sînt tristă. 

Rostise vorbele pe un ton inexpresiv. 

Marty tăcu, neștiind ce să spună. 

— De cînd ai plecat, m-am gîndit mult la noi doi, la 
felul în care merg lucrurile. 

— Şi? 


Oare unde vroia să ajungă? 

Emoția ieşi la iveală, cînd Reiki închise ochii şi rosti 
pe un ton şovăitor: 

— Adevărul este, Marty, fie că vreau sau nu să cred, 
că noi nu ne îndreptăm nicăieri. Înghiţi în sec şi respiră 
adînc. Te iubesc, Marty. Doamne, te-am iubit din clipa în 
care ne-am întîlnit prima oară. La naiba, poate te-am iubit 
prea mult. Vocea i se frînse. Tăcu o clipă şi continuă: 
Poate mi-a fost teamă să recunosc faptul că am irosit 
atîțtia ani din viață. Acum ştiu că n-ar fi trebuit să aştept 
atîta vreme ca tu să mă doreşti, aşa cum te doresc eu. 
Reiki îi zîmbi printre lacrimi, cuprinsă de un tremur uşor. 
Dar, sînt o fată mare, nu? Ar fi trebuit să-mi dau seama. 

El o privea, nevenindu-i să creadă ceea ce se întîmpla. 

— Nu pot continua să sper că, într-o bună zi, lucrurile 
se vor schimba, continuă ea. Tu le vei schimba. Știu că 
există anumite lucruri în trecutul tău... care încă te rănesc. 
Dar la naiba, Marty, e vorba de trecut. Păstrezi în mintea 
ta toate acele lucruri care te împiedică. Alegerea este a ta. 
Trebuie să mergi mai departe şi să laşi trecutul în urmă. 

Reiki îi căută privirea, aşteptînd răspunsul lui. 

— Am fi putut avea atît de mult, tu şi cu mine, încheie 
ea. Dar tot ceea ce vezi tu este ceea ce nu ai. 

Marty încercă să se apere. 

— Te referi la preşedinţia agenției? 

Ea înclină capul, pentru a-şi ascunde furia. 

— Da, la preşedinţia agenţiei. Şi la toate celelalte scări, 
pe care tu crezi că trebuie să le urci. Îți pot spune de pe 
acum că ele nu vor umple golul din inima ta. Singura care 
poate face acest lucru este dragostea. Şi încrederea. Ar fi 
trebuit să-ți dai seama. Nu sînt ca mama ta — nu trebuie 
să te temi că o să te părăsesc. 

El coti pe Walton Street şi îi aruncă un zîmbet amar. 

— Dar asta vei face, nu-i aşa? Asta încerci să-mi spui 
acum? zise Marty. 

— Este momentul să mergem mai departe, Marty, să 
ne continuăm viețile. 

O lacrimă i se prelinse pe obraz şi ea şi-o şterse. 

— Dar nu vreau să merg mai departe, se opuse el. 
Intră pe aleea de la Astor şi parcă maşina. Eu te vreau pe 
tine, spuse el încetişor. Asta vreau. 

— Poate că mă vrei, dar oare ai nevoie de mine? Știu 
deja răspunsul la această întrebare: nu, nu ai nevoie de 
mine. Tu ai putere, bani şi un statut — acestea sînt lucrurile 
pe care ţi le doreşti. Lucrurile importante pentru tine... 

— Nu-i adevărat, izbucni el, întrerupînd-o. 

— Ba da, am dreptate... Şi mi-au trebuit şapte ani să 
recunosc acest lucru. Şapte ani, în care mi se amintea în 
fiecare zi că o companie nenorocită de pe Michigan Av- 
enue este pentru tine mai importantă. Ai idee cum e? 

Marty se gîndi la tatăl său. Da, ştia cum e să trăieşti 
şaptesprezece ani cu un om care nici măcar nu-ți 
povesteşte cum şi-a petrecut ziua. Care n-a venit niciodată 
la meciurile din Liga Juniorilor sau la meciurile de la 
şcoală? Cum poți numi asta? Respingere fu cuvîntul care-i 
veni în minte, dar nu-l rosti. 

— O să-ți spun eu cum este, spuse Reiki deschizînd 
uşa maşinii. Doare, Marty. Să fii respins în felul ăsta zi de 
zi. Cred... că pur şi simplu nu mai rezist. Mi-am 
împachetat majoritatea lucrurilor. Mi-am găsit un mic 
apartament. 

Se muta. Lui Marty i se puse un nod în git. 

— Doamne, Reiki, nu face asta. Hai să vorbim despre 
asta. La naiba, n-a fost niciodată altcineva în afară de 
tine. 

Se simți vinovat, dar îşi zise că nu minţea: nu iubise 
pe alcineva. Cît despre Carson Page? Ei bine, ea 
reprezentase o aventură de o noapte, pe care avea s-o 
regrete toată viaţa. 

— Reiki, spuse el încetişor, aproape implorînd. Te iubesc. 

Ea cobori din maşină. 

— Ştiu că mă iubeşti. Dar nu ai nevoie de mine, Marty, 
spuse ea, izbucnind în plîns. Dacă ai fi avut... ei bine, 
poate că lucrurile ar fi stat altfel. Dar nu ai, aşa că trebuie 
să plec. 


Noaptea era limpede, friguroasă, şi fără lună şi, cu 
toate că Marty gonea pe autostradă către Lake Forest, i 
se părea că totul se oprise în loc. Am cu adevărat nevoie 
de ea, își spuse el. Avea nevoie de părerea ei rațională în 
privinţa situaţiei de la Arrow, Planetlife şi a celei legate 
de tatăl său. În cine altcineva mai putea avea încredere? 
Cum va reuşi să facă față situaţiei, cu inima sfişiată de 
durerea pierderii ei? Reiki se înşela. Avea nevoie de ea — 
acum mai mult decît oricînd. 

Trebuia să recunoască cum că fusese obsedat de 
obținerea preşedinţiei companiei. Auzise şi înainte aceleaşi 
reproșuri de la alte femei. Femei pe care le lăsase în urmă, 
în timp ce el mergea mai departe, urcînd treptele capitaliste 
ale succesului. Oare se întîmpla din nou acelaşi lucru? Oare 
cînd se va întoarce acasă în seara asta se vor apuca să-şi 
împartă CD-urile, furculițele și cuţitele? Şi ce va urma. Îşi 
vor spune simplu „ne mai vedem“ şi s-o ia de la capăt, 
colindînd barurile şi oferind necunoscutelor ceai în Long 
Island? Nici nu mai ştia ce dracu” e aia o întîlnire. 

Marty nu putea să-şi amintească ultima data cînd îi 
venise să plîngă, ultima dată cînd simţise acel nod în gît. 
Genul de nod care creşte pînă nu mai poți respira. 

În timp ce intra pe aleea proaspăt deszăpezită a casei 
tatălui său, Marty scrută strada în căutarea maşinii lui 
Sinclair. Nu se afla acolo şi asta îl bucură — va avea mai 
mult timp la dispoziție. Timp pentru ce? se întrebă el 
furios. Să-şi plîngă de milă? Pentru că nevoia asta o simțea. 
Într-adevăr, era un ticălos. Nu-şi imaginase niciodată că 

viața lui va lua o asemenea întorsătură. În orice caz nu 
acum, nu în asemenea momente. 

Trăise şapte ani cu Reiki. lar acum, brusc, totul se 
sfirșise? Trebuia să uite momentele de tandrețe, şoaptele 
dulci şi săruturile pasionale, în timp ce mîncarea chine- 
zească se răcea în cutiuțele acelea ciudate de pe masă? 
Cum putea să lase deoparte toate aceste lucruri şi să 
meargă mai departe? 

Dacă făcea acest lucru, ce semnificație ar mai fi avut 
tot timpul petrecut împreună... Marty înghiți cu greu, 
încercînd să scape de nodul din gît. Oare totul fusese în 
zadar? 

Nu putea accepta aşa ceva. 

Brusc, îşi aminti că se afla acolo nu pentru a-şi plînge 
de milă, ci pentru a se întîlni cu Ford Sinclair. Era cazul 
să se poarte ca un bărbat şi să accepte situația. 

B. Waters se întoarse de la bar şi-i privi pe cei trei 
bărbați aflați în apartamentul său de la Athletic Club din 
Chicago. Le adresă un zîmbet care trăda cruzime. 

Era capătul liniei, chicoti Waters — cel puțin pentru 
Marty English. Se aşeză în scaunul moale de piele şi zîmbi 
din nou, imaginîndu-şi cadavrul mutilat al lui Marty En- 
glish, zăcînd undeva într-un lan de porumb. English va 
primi în curînd ceea ce merită, gîndi Waters. 

Del Waters nu agrease niciodată să suporte capriciile 
altcuiva. O vreme, Marty English îşi permisese acest lucru. 
Dar nu va mai fi cazul, slavă Domnului. Da, situația avea 
să se răstoarne. Waters zimbi din nou, ceva mai relaxat, 
ŞI îşi aprinse un trabuc Cohiba. 

— Deci, începu Waters, cu o voce care-i trăda 
nerăbdarea, Marty English urmează să se întîlnească cu 
Sinclair în seara asta? 

Harper aprobă dînd din cap; în prezența lui Waters 
părea mai degrabă un căţel ascultător decît un ucigaş 
plătit. În schimb, Kemper, care încerca să-și păstreze 
orgoliul în prezența şefului lor, spuse: 

— Da, asta au auzit Knute şi oamenii lui. Sinclair a sunat, 
a vorbit cu fata şi au programat totul pentru ora zece. 

— Perfect. Waters zîmbi şi îşi trecă mîinile îngrijite cu 
neprefăcută satisfacție. Oricum nu mi-a plăcut ideea să-l 
ucidem la O'Hare... Prea aglomerat pentru gustul meu. În 
plus, adăugă el, în felul ăsta obținem doi la preţul unuia 
singur. 

— E timpul să-l scoatem pe Sinclair din peisaj, mirii 
Kemper. 

La ideea posibilului sfîrşit al lui Sinclair, Waters îl 
țintui pe Mike D'Angelo cu privirea. 

— Apropo, Mike, se aude că nătărăii pe care tu îi 
numeşti întăriri sînt pe cale să facă un lucru bun. Zîmbi, 
dînd la iveală antipatia pentru D'Angelo. Stone Jackson 
trebuie să fi fost o ţintă uşoară. 

— Da, e adevărat, zise D'Angelo zîmbind. 

În ultimele zile, începuse să-l urască pe Waters. Spre 
deosebire de Tony Inglesia, nu era suficient de priceput la 
înşelătorii. 

Waters îşi scutură trabucul în scrumieră şi spuse cu 
nonşalanţă: 

— English n-o să stea cu brațele încrucişate, în timp ce 
un tăntălău îi bagă un glonț în cap. Iar Sinclair? Chiar 
dacă nu se mai află în Lake Forest, tot polițist rămîne. 

— Aşa e, Del, aprobă Harper. Holley spune că Sinclair 

e bun. Nu e un cretin care se înfundă toată ziua cu gogoşi. 
Va avea, fără îndoială, o armă asupra lui. 

— Ei bine, să n-o daţi în bară. În primul rînd, eliminaţi-l 
pe Sinclair. Apoi, ocupaţi-vă de English. Nu uitaţi, îl vreau 
pe English viu. Să nu-i clintiți nici un fir de păr de pe 
capul lui drăgălaş. Aţi înțeles? Nu înainte de a fi siguri că 
am pus mîna pe CD şi că acesta funcționează. Apoi vom 
scăpa de English. 

Îi reveni în minte imaginea lanului de porumb și zîmbi. 

— Dar dacă English nu cooperează? întrebă D'Angelo. 

Waters îi aruncă lui D'Angelo o privire disprețuitoare. 

— Dacă se va întîmpla acest lucru, Arch Templeton va 
fi nevoit să poarte o mică discuție cu el. 

Kemper şi Harper rînjiră. Fuseseră de față la mai multe 
„Mici discuţii“ de-ale lui Templeton cu persoanele 
necooperante — adică la ceea ce suportaseră să privească. 
În linii mari, era vorba de tortură, metode pe care Templeton 
le învățase de la luptătorii vietnamezi, ceva inimaginabil 
chiar şi pentru doi indivizi care văzuseră aproape tot ce se 
putea vedea şi aveau mîinile mai pătate de sînge decît 
conducătorul unui lagăr de exterminare. Deşi li se părea 
oribil, admirau felul în care Templeton se dedica muncii 
sale. Arch Templeton era un tip foarte inventiv; cîteodată 
lăsa coşmarurile sale să prindă viață. În acele momente era 
în cea mai bună formă — şi cea mai convingătoare. 

— Deci, miîrîi Harper, l-ai chemat pe Arch pentru a 
purta o mică şedinţă de convingere cu English? Va fi 
interesant. 

Îşi încrucişă braţele şi se lăsă pe spate în scaun. 

— Nu cred că va fi necesar, spuse repede D'Angelo, 
mai repede decît intenționase. Cred că-l putem face pe 
English să gîndească raţional... Poate nu de la prima 
încercare, dar se va răzgîndi. Îl cunosc. Ne va da CD-ul. 

Waters surise cu aroganță. 

— Ce fel de mafiot eşti tu, Mike? Cei ca tine nu se 
sfiesc să tragă oameni în țeapă, şi brusc te crezi misionar? 

Ochii lui D'Angelo sclipiră. 

— Nu mă deranjează să forțez mîna cuiva, mirii el, 
ignorînd insulta. Cred doar că Marty English va coopera 
fără ca cineva să fie nevoit să recurgă la măsuri extreme. 
După cum am spus, ştiu cum gîndeşte. Va asculta de rațiune. 

- Rațiune? chicoti Harper. Oricum, ce importanță are 
pentru tine? Vreau să spun, tipul e ca şi mort. 

D'Angelo îi răspunse cu o nonşalanţă studiată. 

— Sigur. Numai că eu prefer s-o rezolv repede. Ştii 
tu... curat. 

— Cred că vrei să spui fără dureri, mîrîi Waters ca un 
cîine care-şi apără osul. 

Un mafiot nenorocit voia să-i răpească plăcerea; şi-l 
dorea pe Marty English pentru el. 

— Se pare că te simți vinovat, Mike, îl acuză el, acum 
că am dat de belea şi o să fie nevoie să-i facem de 
petrecanie. Încerci să-ţi rezolvi problemele de conştiinţă 
cu o crimă „curată“, despre asta-i vorba? Ştii ce? O moarte 
tot moarte înseamnă. Waters făcu o pauză şi dădu drumul 
unui rotocol de fum, înainte de a adăuga pe un ton sar- 
castic: Şi totuşi, poate că mafia ta nu cunoaşte diferenţa. 

— Cînd va fi timpul, se zburli D'Angelo, eu şi băieții 
mei o să ne facem treaba. 

— Nu, nu cred. Eşti prea blînd cu puştiul. Am văzut asta 
încă de la Sears Tower. În ceea ce mă priveşte, eu cred că 
s-ar putea să te răzeîndeşti. Privi către Harper şi Kemper. 
De aceea, în seara asta îi trimit cu tine pe Max şi pe Roger. 
Nu vreau s-o daţi în bară. Treaba asta trebuie făcută bine. 
Şi, ca să lămurim lucrurile, cînd va fi momentul, eu mă voi 
ocupa de English, nu tu şi cu amăriții tăi. 

Roşu la față, D'Angelo încercă să protesteze, dar 
înainte să o poată face, Waters îşi strivi ţigara şi se ridică. 

— Băieți, ştiţi ce aveţi de făcut, spuse el, aruncînd un 
zîmbet răutăcios în direcția lui Harper şi Kemper. Daţi-i 
drumul. 

C zdirea impresionantă în stil Tudor părea un castel 
misterios separat de restul lumii. 

În timp ce se îndrepta către ușa casei, cu servieta în 
mînă, Marty constată că prezenţa tatălui său rămăsese vie 
în memoria lui. Se opri un moment pe trotuar. N-ar fi 
vrut să se afle acolo. 

Casa era mai întunecată decît o văzuse Marty vreodată. 
De obicei, la ora aceea era aprinsă lumina măcar în una 
din camere cînd trăia tatăl său. Ajunse la uşa principală 
Şi încercă să introducă cheia în broască, dar la atingerea 
lui, uşa se deschise scîrțiind. Se trase înapoi şi alunecă 
pe scările înghețate. Reuşi să se agațe de balustrada de 
fier şi să-şi recapete echilibrul. 

Marty respiră profund. Inima îi bătea aproape la fel de 
repede ca atunci cînd alergase prin Lincoln Park. Întoarse 
capul şi privi în jur. Nu se mai afla nici o altă maşină pe 
alee. Nici urmă de Ford Sinclair. Studie zăpada din fața 
uşii. În întuneric, nu putea desluși nici o urmă de picior. 
Oare era singur? Sau cineva voia să-l facă să creadă că 
este? Cu inima strînsă, se strecură prin uşa deschisă. Făcu 
un pas şi se opri, ascultînd; apoi mai făcu un pas. Ajunsese 
în faţa salonului, cînd simți în coaste o țeavă de metal 
rece, care-l împunse cu putere. Era o armă. Genunchii i se 
muiară. Pe față şi pe gît începu să-i curgă o sudoare rece. 

— În regulă, prietene, distracţia s-a terminat... mîinile 
sus. 

Era o voce joasă, răguşită, autoritară, pe care Marty 
o recunoscu imediat ca fiind a lui Sinclair. Răsuflă uşurat. 

— Sinclair... sînt eu, Marty, zise el fără să se mişte. Îi 
era frică să nu-l sperie pe detectiv şi acesta să tragă. La 
naiba, Sinclair, vrei să muţi arma aia înainte s-o păţesc? 

— Marty? Sinclair aprinse lumina şi-l privi mînios. 
Doamne, băiatule, de ce te furişezi aşa pe-aici? Era să-mi 
provoci un infarct. 

— Eu să-ți provoc un intarct? Marty îl privi indignat. 
Tu cum crezi că m-ai făcut să mă simt? 

— De unde era să ştiu cine se furişează în felul ăsta? 
De ce n-ai intrat şi n-ai aprins lumina ca un om normal? 
Ştii, asta e totuşi casa fa. 

— Uşa era descuiată. Ceea ce nu mi s-a părut normal. 
M-am gîndit că ar fi o idee bună să nu-mi fac o intrare 
zgomotoasă, în cazul în care vreun tip de la CIA se plimbă 
pe-aici. În plus, tu m-ai rugat să ne întîlnim aici la zece, 
nu-i aşa? 

— Ai venit devreme. E abia opt jumătate. 

— Nu mi-ai văzut maşina? Doar o cunoşti. Crede-mă, 
m-aș fi descurcat şi fără primirea oficială pe care tocmai 
mi-ai făcut-o. 

— Îmi pare rău, spuse Sinclair, dar verificam uşa din 
spate de la bucătărie. Cea din față era deschisă și cînd am 
ajuns eu. Apoi am auzit maşina, am crezut că e vreunul 
dintre nenorociţii de la CIA. N-aveam chef să-mi asum 
riscuri. 

— Unul dintre nenorociţii de la CIA? rîse Marty forțat. 
Te sperii cam repede la bătrîneţe, nu-i aşa? 

Il privi pe detectiv cu atenție. Părea încordat ca un 
arc. 

Chipul lui Sinclair deveni serios. 

— Să ştii că sînt speriat. Aruncă o privire afară şi, cu 

mîinile tremurînd, închise repede uşa. Crezi că mai e cafea 
în bucătărie? întrebă el, punîndu-şi arma în toc. Mi-ar fi de 
folos în momentul ăsta. 

— Şi mie, aprobă Marty. A fost o zi lungă. 

Nu intenţiona să-i spună cît de lungă şi nici să-l 
plictisească cu detaliile problemelor sale cu Reiki, dar 
voia să-şi descarce sufletul, povestindu-i descoperirile pe 
care le făcuse în Belize. 

Marty făcu un ibric de cafea în vreme ce Sinclair, 
sprijinit de blatul de marmură, îl privea. 

Sinclair rupse tăcerea: 

— Deci, cum a fost în Belize? 

— A fost ciudat, Sinclair. Al dracului de ciudat. Poate 
sînt eu paranoic, dar încep să cred că există conspirații 
oriunde merg. Se petrece ceva între clientul meu şi 
organizația de conservare a naturii cu care lucrează. Ştiu 
că pare aiurea, dar cred că au o legătură cu mafia şi cu 
uciderea tatălui meu... cred că toate se leagă. 

— Cum aşa? 

— Vezi tu, Arrow — acesta este clientul meu — foloseşte 
un arbore tropical, escoba, pentru noua sa linie de produse 
vegetale. Conform fundaţiei Planetlife, care se ocupă de 
conservarea acelei zone, se presupune că acest proiect 
este realizabil, cel puțin aşa susține reclama care va rula 
peste opt zile în Super Bowl. 

— Pare logic. Sînt ecologişti, nu? 

— Da, aşa se presupune, dar în realitate, lucrurile stau 
altfel. Taie pădurea tropicală. Eu însumi am văzut 
defrișările. 

— Aş spune că e destul de ciudat. 

— Este. Şi s-ar dezlănțui un scandal la departamentul 
de „Relaţii cu publicul“ dacă s-ar afla că Arrow este 
implicată în aşa ceva. In consecință, am hotărît să discut 
cu preşedintele lui Arrow despre acest lucru. Şi ştii ceva? 
Tipul s-a supărat pe mine. La dracu”, îi apăra pe cei de 

la Planetlife, de parcă ar fi fost îngeraşi. Marty facu o 
pauză şi-l privi în ochi pe detectiv. lar dacă nu îi numeşti 
îngeraşi pe tipii de la Forţele Speciale, înseamnă că mie-mi 
scapă ceva. 

— Forţele Speciale? Chipul lui Sinclair deveni cenușiu. 

— Exact. Am descoperit că Planetlife şi Escoba sînt 
conduse de nişte foşti tipi de la Forţele Speciale, dintre 
care unul este chiar preşedintele consiliului Arrow. 

— Şi micuţii tăi prieteni de la CIA, Harper şi Kemper, 
au fost în Forțele Speciale. Conform surselor mele, ultimul 
loc unde au lucrat a fost Belize. Crezi că îl cunosc pe 
preşedintele tău? 

— Aş spune că este posibil. Se zvoneşte că Escoba 
este un fel de acoperire pentru o operaţie secretă a CIA. 
La dracu”, zona se află chiar pe granița guatemaleză şi 
are o pistă pe care ar putea ateriza şi nişte C-I30. Marty 
făcu o pauză, ducînd ceaşca la gură. Deci ce părere ai, 
detectiv Sinclair — coincidență sau conspirație? 

Sinclair scutură capul. 

— Dacă am învățat un lucru cît am lucrat la 
„Omucideri“, acela este că nu există coincidenţe. Cît timp 
ai lipsit, mi-am construit şi eu o teorie. Cred că Harper 
şi Kemper sînt cei care l-au otrăvit pe tatăl tău, Marty. Şi 
mai cred că au facut-o la ordinele cuiva important din 
CIA. Dar cum se leagă porcănia asta cu Planetlife şi Arrow, 
nu-mi dau seama. Vreau să spun, de ce ar tăia CIA şi un 
grup ecologist pădurea tropicală? Şi ce au toate astea 
de-a face cu o companie farmaceutică şi cu mafia? 

Marty se gîndi să-i povestească detectivului despre 
disc. La urma urmei, era nodul de legătură în jurul căruia 
gravitau cu toții. Apoi se răzgîndi; poate că deja vorbise 
prea mult. 

— Nici eu nu-l văd, Sinclair, spuse el. 

Sinclair închise ochii pe jumătate. 

— Oricare ar fi legătura dintre ele, instinctul îmi spune 
că e tare dubioasă. 

— Poate instinctul tău e paranoic, zîmbi Marty, 
nerăbdător să schimbe subiectul. Apropo, nu ţi-am văzut 
maşina pe alee. Ce dracu’ ai facut cu ea? Ai devenit atit 
de prudent, încît ai lăsat-o în stradă şi ai venit pe jos pînă 
aici? 

— Am vîndut rabla; i-am luat micuţei mele Crissie una 
nouă. Nu m-a lăsat inima s-o aduc prin hîrtoapele astea. 
M-a adus unul dintre băieții de la birou. 

— Eşti grozav, Sinclair. 

Ford Sinclair icni în ceaşcă, stropind împrejur. 

— Da, spuse el, chiar că sînt grozav. Sînt un egoist 
nenorocit, asta sînt. Ochii li se întîlniră. ÎI ştii pe tipul de 
care ţi-am zis că o să mă ajute la cazul ăsta? 

— Prietenul tău de la CIA? 

— Da, el. Numai că acum este prietenul meu mort. 

Marty puse ceaşca jos. 

— Ce vrei să spui? întrebă el cu vocea stinsă. 

— L-am omorît, Marty, spuse Sinclair, arătînd de parcă 
ar fi fost gata să izbucnească în plîns. Nenorociţii l-au 
urmărit şi l-au ucis ieri-seară la Navy Pier. I-au zburat 
creierii. 

Mina cu care Sinclair ținea ceaşca de cafea începu să 
tremure. Ridică privirea spre tavan, înghițind cu greu, 
încercînd să se stăpînească. 

— Rahat, îl cunosc pe tipul ăsta de peste douăzeci de 
ani. Sîntem prieteni din anii şaptezeci. lar acum, doar 
pentru că am vrut un nenorocit de dosar, e mort. Îl privi 
pe Marty. Bietul om a lăsat în urmă o soţie, Doneeta, şi 
trei copii. Unul din ei trebuia să intre la facultate — de-asta 
se zbătea Stone atît de mult. Zîmbi cu amărăciune. Acum 
nu prea mai poate fi vorba de aşa ceva... 

Clătinîndu-se, Marty se aşeză pe marginea mesei. 

— Vrei să-mi spui că amicul ăsta al tău a fost ucis 
pentru că şi-a băgat nasul în cazul tatălui meu? 

— Doamne, miîrîi Sinclair nervos, chiar vrei să-ți spun 
pe litere? 

— De-asta ai vrut să ne întîlnim în seara asta? Să 
vorbim despre acest, acest... Marty căuta cuvîntul potrivit, 
un cuvînt impersonal. Acest incident? 

— Da, în parte. Am crezut că trebuie să afli cu cine ai 
de-a face. Indivizii ăştia iți dau mai mult decit un şut în 
fund cînd se enervează. 

Marty încuviință dînd din cap. Nu era sigur că voia cu 
adevărat să-i pună următoarea întrebare. 

— Care este celălalt motiv pentru care ai vrut să ne 
întîlnim? 

Sinclair suspină. 

— Cazul tatălui tău a fost închis. 

— Ştiu. Am încercat să te sun. Mi-au spus că eşti în 
concediu. 

Lui Sinclair îi scăpă un hohot de rîs cinic. 

— Ah, da, concediul meu. M-am distrat de minune 
toată săptămîna. Mai întîi, căpitanul a închis un caz 
fierbinte fără nici un motiv, mi-a dat un concediu pe care 
nu l-am cerut, şi m-a lăsat cu buza umflată. Apoi, singurul 
prieten pe care l-am avut vreodată a fost împuşcat ca un 
cîine. Sinclair înşfăcă un scaun şi se aşeză. Deci, ce părere 
ai, Marty? Crezi că e timpul să dăm cărțile pe față? 

Marty privi ceaşca de cafea pe jumătate goală şi îşi 
cîntări alternativele. Era timpul să-l pună pe Sinclair la 
curent. Ridică servieta şi o aşeză pe masă. Îi va arăta 
detectivului CD-ul cu hieroglifa şi îi va povesti ce spusese 
Che. Poate împreună vor reuşi să pună lucrurile cap la 
cap. 

— Cred că ştiu ce vor, începu el în timp ce deschidea 
servieta. Și cînd spun ei mă refer la mafie, la CIA, Isaac 
Arrow, Planetlife — toți. 

Scoase cele două CD-uri identice cu B. B. King şi, 
după ce găsi zgîrietura pe care o făcuse pe una dintre 
carcase, o ridică. Asta caută, spuse el simplu. 

- B. B. King? pufm Sinclair. 

— Nu e un CD cu muzică, Sinclair. E un fişier imagine. 

— Ce fel de imagine? 

Marty îi întinse lui Sinclair printul cu hieroglifa. 

Detectivul examină imaginea ciudată. 

— Asta? exclamă el neîncrezător, lovind hîrtia cu dosul 
miîinii. Vrei să-mi spui că asta e pe CD? Indivizii ăia 
omoară oameni pentru asta? 

Marty încuviinţă din cap. 

— Aşa se pare. 

— Bine, şi ce dracu” e asta? întrebă Sinclair, înapoindu-i-o. 

— E o hieroglifă maya. Am stat de vorbă cu un indian 
în Escoba, care mi-a spus că reprezintă unul dintre cei 
trei zei din ceea ce mayaşii numesc Triada Palenque. Arătă 
către imagine. Acesta este zeul lumii subpămîntene. 

Fred Sinclair căscă gura. 

— Lumii subpămîntene? Îţi baţi joc de mine. 

— Mă tem că nu. 

Intrigat, Sinclair îşi trase scaunul mai aproape. 

— Ai aflat de la indian ceva despre ceilalți doi zei? 

— Da, unul dintre ei este zeul soarelui. El e şeful cel 
mare, ca să spunem aşa. Celălalt este zeul iluziei, cel care 
nu e ceea ce pare a fi. 

Sinclair se ridică exasperat şi, înfundîndu-şi mîinile în 
buzunare, începu să se plimbe înainte şi înapoi pe pardoseala 
de gresie. Se opri brusc şi se uită mirat la Marty. 

— Despre ce dracu’ e vorba? 

— Aş vrea şi eu să ştiu. Uite-te la numerele astea. 
Marty îi arătă printul. Cred că reprezintă un fel de cod. 

Sinclair se aplecă deasupra mesei. 

— Cel de sus — nu ştiu. Dar cel de-aici, de jos... După 
părerea mea este un număr de transfer bancar. 

— Poţi să afli exact? Să-l verifici, să-l urmărești, să 
vezi unde duce? 

— Da. Asta se poate rezolva în cîteva ore, spuse 
Sinclair, scriind grăbit numerele în camețel, în timp ce 
Marty îl privea. 

— Dar Sinclair, obiectă Marty, eşti în concediu. Cum 
poți să... 

— La dracu” — Sinclair dădu din mînă, neluînd în seamă 
întrebarea, înainte ca Marty să o rostească —, am o 
secretară amabilă la birou. Rhonda o să mă ajute. Marty, 
zîmbi el larg, o să-i dăm de capăt. 

Sinclair înşfăcă cu o mînă haina mototolită şi îşi scoase 
telefonul celular. 

— E nouă şi jumătate. O să-mi sun un prieten să treacă 
să mă ia cu maşina. 

Formă numărul şi spuse doar: „Ne vedem într-un 
minut“. 

— De ce te grăbeşti? întrebă Marty, ridicînd ibricul cu 
cafea. Stai jos şi mai bea o ceaşcă. 

Sinclair rînji. 

— Eşti o gazdă bună, Marty. Dar n-am timp să ard 
gazul acum. Vreau să rezolv problema asta repede. Vreau 
să-i pun pe ticăloşii ăştia la zid. Două crime, intrare prin 
efracție... şi, cine naiba mai ştie ce. 

Sinclair făcu o pauză şi privi în jos către pumnii lui 
strînşi. | 

— După ce o să termin cu ei, spuse el cu vocea 
tremurînd de furie, nenorociţii ăia nu vor mai vedea lu- 
mina zilei pînă la sfîrşitul vieților lor mizerabile. Între 
timp, nu scăpa CD-ul ăla din ochi. Îşi aruncă haina pe 

umeri ŞI se îndreptă spre hol. Am plecat, Marty. Am de 
afumat nişte porci. Zîmbi, şi adăugă vesel: La propriu. 


După plecarea lui Sinclair, Marty se plimbă o vreme prin 
casa mare şi goală. Urcă scările, intră în dormitor şi se aşeză 
pe vechiul său pat de arțar. Camera arăta exact aşa cum o 
lăsase — vechiul casetofon în colț, chitara... Îşi aminti de o 
noapte din vara lui 1968, cînd avea şaptesprezece ani. 

Se întinse pe cuvertura cu ciucuri şi studie pereţii. 
Erau acoperiți cu acelaşi tapet fără personalitate, un 
amestec de stofă cadrilată şi armăsari, pe care mama sa 
îl alesese cu mulți ani în urmă. 

Nu-i plăcuse niciodată tapetul şi, de-a lungul timpului, 
făcuse unele modificări: doi dintre pereţii camerei erâu 
acoperiți cu fanioane şi rafturi, pe care erau aliniate trofeele 
de golf din liceu; ceilalți doi erau tapetați cu un amestec 
țipător de postere negre, lucioase. 

Într-adevăr, era exact aşa cum îl lăsase. Acum, cînd 
privea camera, îi era clar că fusese destul de inconsecvent. 
De fapt, a spune că a trecut printr-o criză de personalitate 
părea o afirmaţie haioasă. Fusese mai degrabă vorba de o 
personalitate multiplă; Jimi Hendrix se întîlneşte cu Arnold 
Palmer undeva în zona crepusculară. Era mulțumit că se 
matunizase în cele din urmă, că nu mai trebuia să treacă din 
nou prin asta. Se ridică şi continuă să cutreiere prin casă, 
deschizînd dulapuri şi cotrobăind prin jur. Nu căuta ceva 
anume, poate doar cîteva amintiri. Cînd dădu peste un 
pachet vechi de Trojans al bătrînului, se simți, deodată, ca 
un infractor. Stinse lumina şi cobori la parter. Se duse la 
bucătărie, şi în timp ce-şi îmbrăca haina, îşi aduse aminte 
de bibliotecă. Nu fusese acolo, deşi era în căutare de 
amintiri. La naiba, biblioteca reprezenta o plimbare pe 
drumul amintirilor. Marty intră în bibliotecă. Bîjbîind prin 
întuneric, găsi o lampă şi o aprinse. În oglinda din spatele 
barului se reflecta o siluetă. Marty tresări, apoi, dîndu-şi 

seama că imaginea îi aparține, izbucni în rîs. Era un rîs 
nervos, şi observă că mîinile îi tremură. Revino-ţi, îşi spuse 
el în timp ce-şi rotea privirea prin camera întunecată. Apoi 
îl copleşi tristețea. Era din nou un băieţel, care se ascundea 
în spatele oglinzii false din biblioteca tatălui său. Băieţelul 
care asculta. Și care auzea ce nu voia să audă. 

Marty se întrebă ce voci răsunau acum acolo, în spatele 
peretelui cu oglindă şi, curios, se duse în spatele tejghelei 
din bronz şi marmură şi îşi puse mîinile pe oglindă. Era 
netedă la pipăit, aşa cum şi-o amintea. Își plimbă ușor 
degetele pe suprafața ei, pînă cînd simți scobitura din 
sticlă care-l anunță că a găsit locul. Ridică un deget şi 
ciocăni uşor. O uşă de oglindă se deschise fără zgomot, 
invitîndu-l în încăperea întunecoasă. 

Marty apăsă pe întrerupător şi mica încăpere se lumină 
datorită neoanelor reci, albastre-fluorescente, aflate 
deasupra capului. Era o lumină crudă. O atmosferă 
perfectă, gîndi Marty, pentru un ritual al inchiziției sau 
pentru o extracție dentară. 

Fu surprins să constate că încăperea nu era mai mare 
decît un dulap. Își aminti că ultima oară cînd fusese acolo 
nu era decît un băiețel uscăţiv, căruia îi mijea mustaţa. 

Ochii săi cercetară încăperea; nu semăna cu nimic din 
ceea ce îşi amintea. Tatăl său avusese un seif vechi, nişte 
dulăpioare de metal, un birou şi un scaun vechi. Nimic 
altceva. Acum totul era schimbat. Tatăl său intrase puternic 
în era electronicii. Vechiul scaun fusese înlocuit cu altul, 
de piele neagră, iar masa cu una artistic nichelată. Un 
monitor TV modern şi un video erau așezate pe suprafaţa 
lucioasă. O modernă cameră video era montată pe un 
trepied, cu obiectivul îndreptat prin oglinda falsă către 
biblioteca de dincolo de ea. 

Stive de videocasete, în carcase lucioase de vinil negru, 
cu etichete scrise grijuliu zăceau pe podeaua acoperită cu 

mochetă cenuşie. Mai erau şi alte casete înghesuite în rafturi 
de oţel, care aproape că gemeau sub greutatea lor. 

— Ce naiba reprezintă toate astea? mormăi Marty, în 
timp ce scotea caseta din camera video. 

Spre deosebire de celelalte, aceasta nu avea etichetă. 

Ce dracu’? Tatăl său se apucase să facă filme de 
casă? Apoi, Marty înţelese. 

Tatăl său îşi înregistra pe ascuns vizitatorii. Da, asta 
era, înregistrase totul pe casetă. Tony Inglesia, şeful mafiei, 
probabil că deținea mai multe lucruri compromițătoare în 
această cămăruţă decit întregul FBI. Dacă într-adevăr aşa 
era, pe casetele astea se aflau suficiente dovezi pentru a 
băga după gratii jumătate din Chicago, poate toată lumea 
interlopă a Americii. 

Marty privi caseta din mîna sa, şi inima i se strînse. 
Cutremurat de un amestec de teamă și anticipație, se aşeză 
la birou. În timp ce dădea drumul la monitor şi la video, 
respiră adînc încercînd să-şi potolească bătăile rapide ale 
inimii. Apoi introduse caseta. O clipă, ezită cu degetul 
deasupra butonului P/ay. Oare chiar voia să afle adevărul? 
Poate că vocile înregistrate pe casetă erau nişte stafii ale 
unui trecut înfiorător. 

La dracu”, fără doar şi poate, asta trebuia să fie. Şi, 
asemenea băiețelului de demult, nu era sigur că vrea să 
audă ce aveau de spus acele voci. Era vorba de secrete — 
secrete întunecate. Poate era mai bine să le lase în pace. 

Pentru a juca un joc, ai nevoie de cincizeci şi două de 
cărți; nu asta spunea tatăl său? În clipa aceea, Marty avea 
doar o jumătate de pachet. În ciuda fricii care pusese 
stăpînire pe el, mai respiră o dată adînc şi apăsă tasta 
Play. Toate cărțile urmau să fie pe masă acum. Dar chiar 
ŞI aşa, simţea că, într-un fel, jocul abia începuse. 


Marty nu putea spune cîtă vreme stătuse acolo, în 
stare de şoc, în timp ce privea monitorul alb. Cele cîteva 

secunde de rotire a benzii schimbaseră totul. Destinul îşi 
lansase chemarea. Şi, cum spusese Che, Marty nu avea de 
ales — trebuia să-i răspundă. 

Îşi zise că n-ar fi trebuit să fie şocat de dezvăluirile 
benzii. Avînd în vedere trecutul său, ar fi trebuit să 
ghicească ceea ce va vedea, dar nimic nu-l avertizase în 
legătură cu oroarea care se derula pe ecran. Derulă caseta 
şi o repuse, încercînd să înțeleagă. Era greu de crezut. 
Repetă manevra şi porni din nou pentru a fi sigur. 

Adevărul era şocant: Del Waters întîlnindu-se cu tatăl 
său. Carson Page şi Frank Torello întinzîndu-şi capcana. 
Detaliile colaborării lor de-a lungul anilor, în propriile lor 
cuvinte incriminante. Cuvinte care răsunau acum, 
înfricoşătoare şi sinistre, din difuzorul monitorului. 

„In asta constă frumusețea, Tony, spunea Del Waters. 
Cine s-ar putea gîndi că Isaac Arrow, cel mai respectat 
concern farmaceutic din lume și Planetlife, o fundație 
pentru conservarea pădurii tropicale plină de liberali 
sensibili, sînt în legătură cu agenți corupți ai CIA şi cu 
mafia din Chicago?“ 

Într-adevăr, cine ar fi crezut aşa ceva? Marty îşi 
scutură capul. Cine ar fi putut crede că aveau patru sute 
cincizeci de milioane de dolari undeva, într-un cont? Și 
că pentru a ajunge la ei era nevoie doar de un CD cu 
B. B. King? Da, după cum afirmase Frank Torello cu atîta 
simplitate în timpul întîlnirii, publicul n-ar fi crezut 
niciodată un lucru atît de absurd — chiar dacă i s-ar fi 
demonstrat negru pe alb. 

Sau color. Carson Page rîsese spunînd asta. Marty se 
simțea copleşit de greață, dezgustat atît de propriul său 
amestec în acest urît complot, cît şi de amintirea nopții 
petrecute cu ea. 

Derulă caseta pînă la ora unsprezece şi treizeci în 
aceeaşi seară. Ştiind ce avea să urmeze, i se părea greu, 
aproape imposibil de privit. 

Mike D'Angelo îi ucisese tatăl. 

Camera ascunsă îl înregistrase pe D’ Angelo strecurînd 
drogul în băutura lui Inglesia. Îl surprinsese cum nu se 
poate mai clar pe D'Angelo ignorînd strigătul de ajutor al 
muribundului, ca şi momentul în care toasta deasupra 
cadavrului rostind „salud“, cînd totul se terminase. 

„Salud“ spusese D'Angelo. La auzul acestui cuvînt, 
inima lui Marty aproape că încetă să bată. 

Stătu acolo în timp ce ecranul se albi și vocile tăcură. 
Cu excepția uneia care-i şoptea în ureche. Vocea tatălui 
său, transmiţind din mormint un mesaj tulburător, fiului 
său: „Prietenii au grijă de prieteni“. 

Cu ochii minții, Marty îl văzu pe bandă pe şeful mafiei 
zîmbind cu răceală, îl auzi spunînd: „lar duşmanii capătă 
ce merită“. 

Da, şi trădătorii primesc ceea ce merită. lar Marty 
avea să se ocupe personal de asta. 

E farurile stinse, două Ford-uri misterioase urcau 
lunga alee pietruită, oprindu-se la o sută de metri depărtare 
de casă. Un Jaguar din '63 era parcat lîngă uşă. Înăuntru, 
lumina ardea. 

De pe bancheta din spate, Mike D’ Angelo mirii: 

- E English. 

In față, Harper şi Kemper care îşi verificau încărcăturile 
pistoalelor ridicară privirea, rînjind nerăbdători la auzul 
celor spuse de D'Angelo. 

— Unde e maşina nenorocitului de poliţist? întrebă 
Harper, scrutînd noaptea. N-o văd nicăieri. 

— Asta pentru că nu e aici, replică Kemper, cu o notă 
de exasperare în voce. 

Harper îşi scutură capul cu furie. 

— La dracu”. Del o să se supere. 

D” Angelo se încruntă. 

— La dracu’, n-avem ce face dacă tipul nu-i aici, spuse 
el, scoțîndu-şi pistolul din tocul de la şold. 

— Corect. Întîi să ne ocupăm de ce-i mai important. 
Vom avea grijă de Sinclair mai tîrziu. 

Cei trei oameni coboriră din automobil. D' Angelo făcu 
un semn cu mîna către maşina din spatele lui. Şase gorile 
cu armele pregătite coboriră şi li se alăturară. 

— Împrăştiaţi-vă în jurul casei, ordonă D’ Angelo. S-ar 
putea să încerce să fugă. Ţineţi minte, trageţi doar în caz 
de nevoie... şi numai pentru a-l opri. Dacă îl omorîţi, va 
fi ca şi cînd v-aţi trage singuri un glonţ în cap. 

Harper şi Kemper clătinară din cap. D'Angelo și 
gorilele sale cu gît de taur erau nişte proşti, nu-şi dădeau 
seama că Del Waters se folosea de ei. Războiul cere 
dintotdeauna carne de tun. Cînd această treabă se va sfîrşi, 
D'Angelo şi oamenii lui vor avea aceeaşi soartă. 

D'Angelo nu observă figurile disprețuitoare ale 
agenţilor, fiind ocupat să-şi urmărească oamenii împrăș- 
tiindu-se şi dispărînd în noapte. Nu o porni spre casă, 
pînă cînd scîrțiitul paşilor pe zăpadă nu încetă, semn că 
oamenii se aflau pe poziţii. D'Angelo se decisese să nu se 
întoarcă la Del Waters cu mîna goală; va pune mîna pe 
Marty English într-un fel sau altul. Acest lucru era mult 
mai important decît miza sau mîndria lui. Erau milioane, 
ba nu, miliarde de dolari. 

— În regulă, spuse D'Angelo în cele din urmă. Hai să 
terminăm. 

Agenţii îl urmară pe D'Angelo, strecurîndu-se pe aleea 
ce ducea spre casă. 

Marty tocmai derulase caseta şi o scosese din video, 

cînd auzi zgomotul asemănător cu cel al unui geam care 
se sparge. 

Instinctiv, stinse luminile albastre, se repezi la uşa cu 
oglindă şi o închise. Uşa scoase un uşor fisîit în timp ce 
se închidea, şi Marty se rugă să fie singurul care l-a auzit. 
Respirînd greu, aproape sufocîndu-se, se sprijini de perete 
şi privi prin oglinda falsă. Aşteptă secunde, poate minute, 
apoi auzi apropiindu-se voci supărate. D'Angelo, Harper 
şi Kemper năvăliră în bibliotecă. 

La vederea lor Maity gemu uşor de teamă şi apoi de 
spaimă. 

Rahat; îşi lăsase servieta, cu CD-ul înăuntru, chiar 
sub masa din bucătărie. 

— Ai auzit vreodată cuvîntul /inişte, D' Angelo? zise 
Harper batjocoritor. 

Agentul îşi plimbă privirea prin cameră, ca şi cînd 
s-ar fi aşteptat ca cineva să se afle acolo, trăgînd cu 
urechea, după oglinda falsă. Inima lui Marty începu să 
bată mai repede. Oare putea să-i vadă umbra prin oglindă? 
Se dădu un pas înapoi. 

— Hei, ripostă D’ Angelo, manifestîndu-şi iritarea, n-am 
văzut ibricul de cafea pe marginea mesei, bine? 

Harper rise. 

— Gura, amîndoi, izbucni Kemper, în timp ce traversă 
camera şi se duse în spatele barului. 

Se opri la cîțiva centimetri de oglindă şi se uită fix la 
propria sa imagine, etalîndu-şi bine cunoscutul zîmbet plin 
de cruzime. Marty se simți de parcă privirile li s-ar fi 
întîlnit prin oglindă. Îşi ţinu respiraţia, fiindu-i teamă că 
Kemper i-ar putea auzi inima bătînd. 

Admirîndu-şi imaginea, Kemper îşi aranjă cravata şi 
se întoarse către însoțitorii săi. 

— A verificat cineva pe-aici? întrebă el. 

— Nu încă, răspunse D'Angelo, privind în jur cu ceea 
ce Marty luă drept o expresie nostalgică. 

Probabil îşi aminteşte despre ultimele momente 
petrecute alături de mentorul său, gîndi Marty cu răutate. 

— Oricum nu se află aici, continuă el. 

În spatele oglinzii, Marty zîmbi. 

Harper se îndreptă către şemineu şi se aplecă, privind 
în sus prin coşul întunecat. 

- Într-adevăr, aprobă el resemnat, n-avea unde să se 
ascundă aici. 

— Poate ar trebui să căutăm din nou prin casă, sugeră 
D'Angelo. Poate ne-a scăpat ceva. 

— Ne-a scăpat ceva? exclamă Harper surprins. Parcă 
ai spus că cunoşti locul ăsta. 

— Aşa e, se apără D'Angelo. 

— Atunci, unde dracu’ e? întrebă Harper. 

— Nu ştiu. Am căutat peste tot. Nu înțeleg. 

— Crezi că a plecat cu polițistul? se încumetă Kemper. 

— Nu, replică D'Angelo. Marty n-ar lăsa luminile 
aprinse. Este aici. Trebuie să fie. 

— Dacă este, am face mai bine să-l găsim, declară 
Harper. În vocea lui, de obicei calmă, se desluşea teama. 
Nu mă pot întoarce la Del fără el. Aţi văzut şi voi — vrea 
CD-ul ăla nenorocit... Am face bine să i-l ducem. 

— Linişteşte-te, izbucni Kemper. Dacă Marty ne scapă, 
ne rămîne fata. 

— Ei, încă n-o avem. 

Harper se sprijini de perete. 

— Ar fi trebuit să punem mîna pe ea înainte de a veni 
aici. 

— Ai auzit ce-a spus Del. Vrea să-l prindem întîi pe 
English, mîrîi Kemper, pierzîndu-şi răbdarea. Vom pune 
mîna pe fată. 

Vom pune mina pe fată. Genunchii lui Marty se 
înmuiară. Brusc, îşi dădu seama ce intenționau nemernicii 

şi înțelese că el era singura şansă a lui Reiki. Dacă nu va 
ieşi de acolo ca s-o salveze, va muri înainte de răsăritul 
soarelui. 

— Putem continua? întrebă Harper nerăbdător. 

Kemper aprobă. 

— Vom verifica fiecare cîte o parte din încăperi. Precis 
că English se află pe-aici pe undeva. 

Cînd cei trei dispărură din încăpere, Marty îşi căută 
haina prin întuneric şi o îmbrăcă. Din păcate, era dintr-un 
caşmir moale, subțire, dar cel puţin, neagră fiind, îl va 
ajuta să se strecoare. In schimb, pantofii dintr-o piele fină 
ca cea de mănuşi nu-l vor apăra de cei douăzeci de 
centimetri de zăpadă. Clătină din cap: nu era tocmai 
echipamentul potrivit. Afară erau sub zero grade. 

Marty înaintă pînă la panou şi îl deschise încet, 
centimetru cu centimetru, simțindu-se vulnerabil în lu- 
mina ce devenea tot mai puternică. Respirînd adînc, păşi 
în bibliotecă, se lăsă pe vine şi închise uşa în spatele său. 
Se uită la ceas. Orice s-ar întîmpla, nu putea pleca fără 
servietă. 

Incepu să se mişte, dar auzind voci la distanță, înțepeni. 
Cei trei se aflau încă la etaj, dar vor cobori cît de curînd. 
Trebuia să plece imediat de acolo. 

Traversă rapid holul şi ajunse în bucătărie. Cînd văzu 
servieta sub masă, zîmbi uşurat. 

Vocile se auziră din nou, de data asta mai aproape. 
Acum se aflau pe scară, coborau, veneau către el. Era 
timpul să... 

Mişcă, soldat! îi comandă o voce interioară. 

Marty înşfăcă preţioasa servietă şi țîşni prin uşa din 
spate, doborîndu-l pe unul dintre oamenii lui D’ Angelo. 

— Fuge! ţipă individul. Marty străbătu în fugă pajiştea 
acoperită de zăpadă şi escaladă un zid înalt de piatră. 

Auzi pocnetul sec al unui glonţ şi se ghemui pe creasta 
zidului. Privi peste umăr, cercetînd împrejurimile. 

Ping. Un alt glonț lovi piatra la picioarele sale, 
împrăştiind aşchii de rocă în toate direcțiile. Măsură din 
priviri distanța pînă la pămînt şi se pregăti să sară. Zidul 
era de cel puţin doi metri jumătate, dar ştia că al treilea 
glonț nu-şi va rata ținta aşa că aruncă servieta şi sări, 
aterizînd, pe suprafața dură. 

Respirînd cu greutate, cercetă grăbit cu privirea 
întunericul din jur. Cunoştea împrejurimile şi spera că asta 
îl va ajuta să scape. Ştia că la două sute de metri se afla 
o stradă, despărțită de casă de o pădurice. 

La auzul paşilor şi al strigătelor ce se apropiau de 
zid, înşfăcă servieta şi o luă la goană prin lăstărişul care 
mărginea pădurea, lăsînd în urmă pinii scunzi. După o 
sută de metri se opri, gîfîind, încercînd să-şi dea seama 
unde se aflau urmăritorii săi. Văzînd razele subțiri de 
lumină ale lanternelor, avu certitudinea că îi luaseră urma. 

Începu din nou să alerge, plănuind să treacă pe 
proprietatea bătrînului Collins aflată pe cealaltă parte a 
străzii, şi să se ascundă într-o pivniţă veche, pe care o 
descoperise în copilărie. I se părea un plan bun. Chiar şi 
planurile cele mai ingenioase nu funcționează întotdeauna, 
îşi spuse Marty, văzîndu-i pe doi dintre oamenii lui 
D'Angelo stînd sub stilpul de iluminat aflat vizavi de 
proprietatea lui Collins. Planurile bune trebuie să fie 
flexibile, aşa că Marty trecu la varianta B: se ridică şi o 
luă la fugă înapoi spre o stradă laterală. Din cauza 
întunericului, se împiedică de o creangă căzută şi se 
rostogoli, aterizînd cu servieta ţinută strîns la piept într-un 
boschet. Zăcu o clipă acolo, încercînd să-şi recapete 
puterile. Cînd privi către stradă, zări un taxi galben oprit 
la stop. Se părea că, în cele din urmă, planul B avea să 
dea roade. 

Cu servieta sub braţ, Marty ieşi dintre tufișuri în stradă. 
Imediat auzi gorilele din spatele său strigînd şi alergînd 

după el. O rază de lumină îi tăie drumul către taxi, luminînd 
chipul şoferului cu ochii holbaţi de frică. 

Urmară alte strigăte, şi o rafală de focuri de armă. Un 
glonț lovi uşa taxiului, apoi altul. Motorul maşinii fu 
ambalat, dar cauciucurile se înviîrtiră în gol pe gheaţă. 
Taxiul era singura şansă a lui Marty — în cîteva secunde, 
îl va părăsi. 

Se aruncă pe capotă, față în față cu şoferul îngrozit 
din spatele volanului. Taxiul reuşi să demareze în timp ce 
şoferul răsucea volanul în stînga şi în dreapta încercînd să 
scape de pasagerul nedorit. 

Marty auzi un zgomot de sticlă spartă şi constată 
îngrozit că un glonț îi explodă şoferului în tîmplă. Ieşit de 
sub control, taxiul se izbi de parapet, aruncînd-l pe Marty 
pe asfalt. 

Oamenii lui D'Angelo se apropiau. Ameţit și şocat, 
Marty înşfăcă servieta, se ridică în picioare şi se aruncă 
spre portiera maşinii. În timp ce se căznea s-o deschidă, 
un glonţ îi atinse mîna. Crispat de durere, dădu la o parte 
trupul taximetristului, sări în spatele volanului, scoase 
maşina din parapet şi o readuse pe carosabil. Un alt glonț 
sparse luneta şi îi şuieră pe lîngă cap, în timp ce el apăsa 
accelerația pînă la podea. Urmă o rafală de gloanțe. 

Rana de la braț era uşoară, dar sîngera. Marty se 
gîndi să treacă pe la camera de gardă a unui spital, dar 
cadavrul taximetristului îl determină să renunţe. 

Ştiind că poliţia îl va lua la întrebări văzînd geamurile 
sparte şi pătate de sînge, Marty ieşi de pe autostradă şi 
o luă pe străzile secundare nesemnalizate, slab luminate, 
îndreptîndu-se spre oraş. 

Era aproape miezul nopţii şi trebuia să ajungă la Reiki. 
De asemenea, trebuia să scape de maşină şi de cadavru. 
Marty conducea cu precauţie pe străzile înguste, 
nedepăşind şaizeci de kilometri pe oră. După ce trecu de 

vechiul cartier, mări viteza, în timp ce străbătea un labirint 
de case şi depozite. În cele din urmă, ajunse la o gară 
părăsită din apropierea cartierului de vest. 

Traversă calea ferată părăsită şi, după ce mai merse 
puţin, opri motorul. Oftînd adînc, dădu drumul volanului 
şi închise ochii, relaxîndu-se înainte de a porni din nou. 
Trebuia să o avertizeze pe Reiki. Cobori din maşină şi 
înainte de a închide uşa privi cadavrul însîngerat al 
taximetristului. 

Îmi pare rău, amice, spuse el încet şi o luă la fugă. 


— Alo, răspunse o voce obosită. 

— Reiki, eu sînt, şopti Marty. 

Nu ştia de ce vorbea în şoaptă în mijlocul pustietății, 
lîngă Domino. Nimănui nu-i păsa de un individ care stă 
Şi îngheaţă într-o cabină telefonică în partea asta a oraşului. 

— Marty, exclamă Reiki. Unde... 

— N-am timp de explicaţii. Ascultă-mă, îi ordonă el. 
Mike D'Angelo l-a ucis pe tatăl meu, iar agenţii ăia falşi 
sînt şi ei implicaţi. La fel şi mahării de la Planetlife şi 
Arrow. Toţi vor CD-ul şi sînt gata să ucidă pentru el. Mă 
urmăresc, Reiki. Şi te caută pe tine. Vor ajunge acolo 
curînd. Vreau să pleci dracului de-acolo. Ia-ţi laptop-ul şi 
du-te la cuibuşorul de nebunii. Mă auzi? Cuibuşorul de 
nebunii. Aşteaptă acolo. Ai înțeles? 

— A-ha. Cuibuşorul de nebunii. Părea derutată, 
speriată. 

— Eşti bine? 

— Sînt. Mai... e ceva? 

— Da, spuse el, cu o voce tandră. Am nevoie de tine. 


Reiki Devane era o femeie practică şi echilibrată. În 
cele cinci minute care se scurseseră de la discuția cu Marty, 
îşi periase părul într-o coadă de cal şi îmbrăcase o pereche 
de blugi şi un pulover. Apoi se dusese la baie şi pusese 

un săculeţ cu cosmetice într-o trusă, alături de paşaport 
ŞI de cîteva cecuri de călătorie, pe care le mai avea după 
ce anulase excursia în Rwanda. Ajunsă în hol, se încălță 
cu o pereche de ghete Frye şi îşi puse o haină din păr de 
cămilă. Apoi, ridică o husă de computer din piele şi-o 
puse peste umeri. Nu e o ținută prea potrivită pentru 
Bermude, îşi zise ea, în timp ce închidea uşa. Cobori în 
fugă scara de serviciu şi se pierdu în noapte. Era grăbită. 
Marty avea nevoie de ea. 

C. majoritatea locurilor în care trăiau oameni săraci, 
cartierul de vest din Chicago era cunoscut doar celor care 
trăiau în el. 

La fel erau şi toate acele domenii pline cu garduri 
Cyclone şi sîrmă ghimpată ruginită, pline de gunoaie. 
Iarna, străzile cartierului înghețau, obligînd maşinile care 
se aventurau pe acolo să meargă încet pentru a ocoli 
hîrtoapele. 

Nimănui nu-i păsa de cartierul de vest, cu excepția 
drogaţilor, a peştilor şi a tîrfelor, care-şi pierdeau timpul 
pe-acolo, ducîndu-și zilele printre vagabonzi şi beţivi. Dacă 
cineva voia să dispară o vreme, se pierdea în cartierul 
mizerabil, amestecîndu-se printre locuitorii lui. 


Marty nu fusese niciodată la locuința ei, dar ştia unde 
locuiește Suzy Q. O văzuse pe tîrfa de vîrstă mijlocie cu 
coafură retro, pantaloni strîmţi şi pantofi înalți cum 
conducea cîte un bărbat la etajul clădirii dărăpănate. 

Cînd ciocăni, Suzy deschise uşa, atît cît permitea lanțul 
pus şi privi prin crăpătura îngustă. Văzîndu-l pe Marty, 

care stătea pe hol cu haina pe umăr, strîngînd servieta în 
brațe, chipul ei exprimă surpriză, apoi îngrijorare. 

— Pot intra? întrebă Marty repede, strecurîndu-şi mîna 
rănită în buzunarul hainei. 

Nu voia să dea explicaţii în timp ce stătea în hol. Se 
gîndea cum avea să motiveze prezenţa lui acolo. 

— Sigur, zise femeia încruntîndu-se, în timp ce desfăcea 
grăbită lanţul şi deschidea uşa. Intră. 

În timp ce Suzy, îmbrăcată într-un halat de baie roz 
şi papuci asortaţi, aprindea luminile și scutura pernele. 
Marty îi studie apartamentul. Se aşteptase la ceva mai 
mediteranean. Apartamentul de două camere era decorat 
în stilul anilor şaptezeci. Mocheta era verde deschis, uzată 
pe alocuri, şi pereții acoperiţi cu lambriuri negre. Pe unul 
dintre ele, atîrna un poster pe care scria mare TRA- 
GE-MI-O. La ferestre erau draperii cu vagi figuri 
geometrice; o cortină de mărgele de plastic acoperea 
intrarea spre bucătărie. 

— N-ai venit aici pentru afaceri, decise ea şi îi făcu 
semn să se aşeze pe canapea. 

— Nu, mărturisi el, aşezîndu-se. O privi atent şi îi 
spuse: Ştii, arăţi altfel în seara asta. 

Ea rîse, îşi trase un scaun uzat şi se aşeză. 

— Vrei să spui normal, nu? Adică nu port pantalonii 
ăia mizerabili, care te invită să mă ciupeşti şi coafura cu 
care mă vezi mereu? Şi nici nu sînt fardată. 

— Da, aprobă el prudent. Cred că asta am vrut să 
spun. 

— Ei bine, pentru cultura ta generală, n-am fost 
dintotdeauna tîrfă. Am avut şi înfățişări normale. Ți-am 
spus vreodată că în liceu am fost Miss Fort Wayne? 

El negă, clătinînd din cap. 

— Ei bine, am fost. Apoi am făcut doi ani de facultate. 

Marty îşi mască surprinderea. 

— Asta se întîmpla prin anii șaizeci, continuă ea. Ştii 

cum era. Am călcat strimb — prea multă distracție —, m-au 
dat afară. Eu şi tipul meu ne-am săturat de tot rahatul ăla 
cu „Give peace a chance“ şi am plecat să căutăm distracţii 
mai mari decît marijuana şi cursele cu motocicleta în 
noaptea dinaintea unui examen. Au fost vremuri bune. 
M-am apucat de cocaină la începutul anilor şaptezeci, dar 
nu am suportat-o; îmi făcea inima să bubuie. Atunci am 
trecut pe droguri mai uşoare. Ridică din umeri. Cam asta 
au făcut. Hei, cînd o fată are un viciu, trebuie să 
munccasca. 

Marty se simţi brusc jenat, ca un voyeur care priveşte 
printr-un geam viața altcuivă. 

— Acum cîțiva ani, cînd omul meu a murit dintr-o 
supradoză, m-am lăsat. Am renunțat. Dar banii tentează. 
Unde mai poate cîştiga o fată opt sute de dolari pe 
săptămînă, neimpozabili? 

Făcu o pauză ca să toarne cafeaua. Marty se întrebă 
unde se duseseră toți banii ăia neimpozabili. 

Ca şi cînd i-ar fi citit gîndurile, Suzy zîmbi. 

— Ştiai că strîng bani pentru o casă în Florida? Acolo 
vreau să merg, la Daytona Beach, departe de cartierul ăsta 
de rahat. M-am săturat de frig. Îşi strînse halatul pe lîngă ea. 

— Poate ar trebui să plec, spuse el pe neaşteptate. 

— Hei, e-n regulă. Ştiu că nu sînt genul tău, dar îmi 
face plăcere o companie adevărată. Cred că nu am prea 
mulți prieteni. Făcu un semn cu capul către buzunarul lui. 
Şi după cîte văd, nici tu. 

Marty privi spre buzunar şi constată că e pătat de 
sînge. Gemiînd, îşi scoase mîna. Suzy avea dreptate. Acum 
era de unul singur. Încă se mai întreba de ce apăruse 
sîngerînd la uşa ei, la trei dimineaţa. Chiar dacă ea îşi 
punea aceeaşi întrebare, nu-i ceru să răspundă. În cartierul 
de vest, oamenii nu-şi pun întrebări. Precum mafioții şi 

miniştrii, Suzy Q îşi ținea ochii şi urechile deschise şi 
gura închisă. Asculta. Ştia diferenţa dintre cineva care are 
necazuri şi cineva care aduce necazuri, şi mai ştia că 
Marty English face parte din prima categorie. Fusese şi 
ea la ananghie şi avea decențţa şi curajul să-l ajute pe cel 
în dificultate, indiferent cine era el. 

Îi pansă mîna, îi dădu o pernă şi, arătînd către canapea, 
îl îndemnă să tragă un pui de somn. 

— Orice ai avea de făcut, scumpule, poate aştepta 
pînă mîine. 

D: Waters nu dormise toată noaptea; răbdarea nu 
fusese niciodată una din calitățile lui. După ce plecaseră 
cei trei musafiri, îşi preparase un Martini şi se uitase la 
CNN. Nefiind ştiri despre războaie, dezastre sau alte 
asemenea subiecte interesante, se ridică în picioare şi 
începu să se plimbe prin apartament, în aşteptarea unor 
veşti despre Marty English. Apoi ieşi să se plimbe în 
noaptea rece din Chicago. 

Cînd Harper, Kemper şi D'Angelo ajunseră în sfîrşit 
în apartamentul său din Chicago Athletic Club, era 
duminică, ora şapte dimineața. Waters citise deja Tribune 
şi luase un mic dejun frugal. Trecuseră aproape 
douăsprezece ore de cînd cei trei plecaseră de la Lake 
Forest, şi în tot acest timp Waters nu aflase nimic despre 
evoluția situaţiei. Iar acum, îi asculta povestindu-i istoria 
unui eşec total. 

— Deci, vreți să îmi spuneți că English a dat gata nouă 
oameni? Înarmaţi, îmi permit să adaug? 

Waters îi privi insistent şi adăugă dispreţuitor: 

— V-aţi luat armele, nu-i aşa? 

— Rahat, Del, mai lasă-ne în pace, mîrîi Harper. Era 
întuneric. L-am pierdut în pădure şi cînd l-am regăsit, era 
prea tîrziu. A sărit într-un taxi şi Şi-a luat tălpăşița. Agentul 
făcu o pauză şi adăugă: Am tras cîteva focuri, l-am omorît 
pe taximetrist și l-am rănit pe English. Am crezut că va 
da în primire. 

— E dur, nenorocitul, adăugă Kemper. 

D Angelo încuviinţă. 

— Ce dracu”, doar e fiul lui Tony Inglesia. 

— Dar Sinclair? întrebă Harper. Ne-am putea ocupa 
de el. 

— Nu te atinge de polițist, izbucni Waters. Ţine-te de 
ticălos ca scaiul. El ne va conduce la English. Sînt sigur 
de asta. 

Harper încuviinţă solemn. 

Waters privi pe fereastră. Îi venea să-i omoare chiar 
în clipa aceea pe toți trei, dar avea nevoie de ei. Calm, se 
întoarse cu faţa spre ei. 

— Poate ar trebui să fiu şi mai clar, începu el, ca să nu 
existe neînțelegeri. Peste şapte zile, la ora opt fix, în 
duminica Super Bowl-ului, mă întîlnesc la Planetlife cu un 
mic grup de traficanţi de arme iranieni, foarte duri, cărora 
le datorez suma de o sută cincizeci de milioane de dolari. 

D’ Angelo păli brusc. 

— Un fleac, nici o problemă, continuă Waters. Dar, 
din nefericire, o problemă ivită de curînd a schimbat 
situaţia. Îl fixă cu privirea pe D'Angelo. Moartea 
prematură a lui Tony Inglesia m-a pus într-o situație foarte 
neplăcută. Fără blestematul acela de CD, îmi va fi imposibil 
să retumez banii, iar fără bani... ei bine... Zîmbi cu 

amărăciune. Oamenii cu care am de-a face sînt lipsiţi de 
simțul umorului. 

Făcu o pauză și spuse pe un ton poruncitor: 

— Găsiţi-l pe English; imediat. Şi nu lăsaţi urme. 

b vederea lui Old One, lui Che îi sări inima în piept 
Nu-şi putea crede ochilor. Doar o dată în viaţa sa văzuse 
un jaguar. Îşi amintea vag că asta se petrecuse în copilărie. 

Che se plimbase aproape toată viața prin pădurea 
tropicală cu speranța că-l va zări măcar o dată pe Old 
One — aşa denumeau oamenii acea superbă felină. Emoţia 
pe care Che o trăia era atît de puternică, încît aproape că 
scăpă mătura pe care o folosise să curețe potecile din 
Escoba. Apoi îşi aminti că era un şaman care ştia că 
acest jaguar, care stătea în fața sa, reprezenta un semn 
din ceruri. 

În vreme ce superba creatură căscă şi se întinse la 
soare, Che îngenunche în spatele unui copac cheiba şi 
continuă s-o privească. Oare ce mesaj îi adusese acel 
jaguar? 

La auzul foşnetului frunzelor care picau pe pămînt, 
jaguarul privi fix la Che, care se relaxă. Sint un altul ca 
tine, spuseră ochii lui, folosind salutul maya. 

Frunzele foşniră din nou şi Che privi peste umăr. Fu 
surprins să-l vadă pe Arch Templeton stînd acolo împreună 
cu Carlos. 

— Ce faci, Che? întrebă Templeton. 

Che îşi întoarse privirea către junglă; Old One dispă- 
ruse. Luă mătura şi se ridică în picioare. 

— Nimic, domnule. Imediat mă întorc la muncă. 

— Pune mătura jos Che, ordonă Templeton. 

Che îl privi surprins. 

— Mai e ceva, domnule Templeton? 

— Am discutat despre conversațiile pe care le-ai avut 
cu oaspeţii, nu-i aşa? 

Che îşi simţi mîinile tremurînd în jurul măturii, dar îşi 
păstră calmul. 

— Da, domnule. Am discutat. 

— Şi după ce ai discutat cu Marty English şi l-ai luat 
în pădure, nu ţi-am spus să nu-i mai vorbeşti niciodată? 

. — Ba da, domnule. 

— Dar tu n-ai ținut cont. Mi-ai încălcat ordinele fățiș. 
Nu-i aşa ? 

Che aruncă o privire nevinovată spre Carlos. 

— Mi-am luat doar la revedere, domnule Templeton. 
I-am urat toate cele bune... nimic mai mult, vă asigur. 
Nici o clipă nu am avut de gînd să vă fac să credeţi că 
nu vă respect. 

— Că nu mă respecţi ? mormăi Templeton. Minţi, Che. 
Te aştepţi ca eu să cred că doar v-aţi salutat, că tu şi 
Marty English n-aţi vorbit despre Planetlife şi Escoba? 

— Ne-am salutat şi atît. 

— Ei bine, Carlos mi-a spus altceva. El susține că ai 
făcut mai mult decît atît. Zice că i-ai dat ceva lui Marty 
English, înainte de a se urca în avion. O bucată de hîrtie. 

Che ezită. De ce ar fi Arch Templeton interesat de un 
desen al unui vechi zeu Maya, măzgălit pe un şerveţel ? 
După cum se purta Templeton, părea că este ceva impor- 
tant, care valora cît viața lui Marty. 

— Carlos greşeşte, domnule, răspunse Che liniştit. După 
cum am mai spus, eu şi Marty English ne-am strîns mîinile 
în semn de la revedere. 

Carlos dădu dezaprobator din cap. 

— Eu ştiu ce am văzut, domnule Templeton. 

— Minţi, Che, spuse Templeton calm. Ce i-ai dat lui 
Marty English? Nu-i lua apărarea. Ai văzut cît de mult 
ține la tine. Primul lucru pe care l-a făcut, a fost să vină 
la noi cu acea poveste siropoasă pe care i-ai spus-o tu. 

— Marty a făcut asta fără să vrea, obiectă Che. Nu 
ştia că face ceva rău. După cum am spus, nu i-am dat 
NIMIC. 

Trăsăturile lui Templeton se relaxară într-un mod 
ciudat. Își scoase revolverul și-l îndreptă spre Che. 

— Eşti un mincinos, spuse el şi apăsă pe trăgaci. 

La impactul cu glonţul, corpul lui Che tremură ca o 
trestie. Îşi duse mîna la piept şi-şi regăsi echilibrul. 

— Nu, domnule, repetă el încet, zîmbind sfidător. Nu 
sînt un mincinos. Sînt Balam Che. Sînt un şaman şi un 
şef. 

— Nu zău ? spuse Templeton batjocoritor, dindu-i lui 
Carlos un ghiont. 

Che privi în sus şi îl văzu pe tînărul maya scoțind o 
macetă de la cingătoare. Deci, gîndi Che, de asta venise 
Old One la el. Acum ştia care-i va fi destinul. 

Carlos îl apucă pe Che de păr, dîndu-i capul pe spate 
şi se uită în ochii victimei. Sînt un altul ca tine, citi în ei. 

Carlos nu ezita şi procedă aşa cum proceda cu porcii, 
care umblau de colo pînă colo prin ferma lui — îi tăie 
beregata şamanului. Sîngele țişni din rana de la gît. Che 
încercă să-şi ridice capul, pentru a se uita la Carlos. Toate 
lucrurile se contopeau într-unul singur. Nu putea să-l urască 
pe acest om, dar nici nu se putea împotrivi destinului. Și, 
exact ca strămoşii săi, oferi ofranda supremă: îşi dădu viaţa, 
pentru a-l proteja pe Marty English. 

Che spera că şi-a urmat destinul cu înțelepciune şi 

curaj. Ultima sa dorință era ca Marty English să fie în 
stare să procedeze la fel. 

Bori lui Marty se deschiseră. Inima îi bătea năvalnic. 
Încercă să-şi aminteacsă visul: 

Se afla în cămăruța secretă, şi privea prin oglinda 
falsă. Dar nu era biblioteca tatălui său, ci propiul lui birou 
de la Bergman. Agentul Kemper stătea în faţa biroului 
aranjîndu-şi cravata. 

— Sinucidere, strigă Kemper zîmbind în oglindă. 

— Minciuni, urlă Marty, uitîndu-se la agent. 

Apoi realiză că nu era Kemper, ci Mike D'Angelo cu 
paharul ridicat pentru un toast. 

— Salud, spuse D'Angelo. 

— Salud, răspunse Marty şi biroul dispăru, fiind 
înlocuit de pădurea tropicală din Belize, unde Del Waters 
stătea într-un luminiş cu o drujbă în mînă. 

El îi făcu lui Marty cu ochiul şi dinții săi luciră în fața 
lui Marty, ca gura hidoasă a unui monstru. Gura scrîşnea 
mecanic, cuvintele vîjiind ca viespile în jurul fagurelui. 

— Cine se va gîndi la asta? Cine va crede? Chiar negru 
pe alb. 

— Sau color. 

O femeie rîse, în timp ce-i înmîna lui Marty o casetă 
video. Aceasta îi arse mîna cînd o atinse şi acum se 
străduia să o țină. 

„Reuşeşte eroul nostru să reziste?“, se auzi vocea 
unui Crainic. 

Apoi, se aşternu liniştea şi Che stătea în fața oglinzii. 
Indianul îl fixă pe Marty cu o privire insistentă. 

— Binele triumfă asupra răului în jocul sacru cu mingea. 
Pentru erou, moartea este jocul suprem. 

Jocul suprem. Jocul suprem. Jocul suprem. Cuvintele 
se înviîrteau în mintea lu: Marty din ce în ce mai repede, 
pînă cînd nu mai putu să suporte şi-şi astupă urechile. 
Jocul suprem. 

Se ridică în întuneric, încercînd să-şi revină, tremurînd 
în hainele scăldate de sudoare, în timp ce visul continua 
să-l bîntuie. Apoi, într-un final, îşi privi servieta aruncată 
pe jos şi zîmbi. Acum ştia ce are de făcut. 


Cheia se învîrti în broască. Speriat, Marty privi cum 
uşa se deschide şi Suzy Q se furişează înăuntru. 

— E în regulă, sînt treaz, spuse el încet. 

Femeia aprinse lumina şi îi spuse zîmbind. 

— Deci prințul adormit s-a decis să se întoarcă printre 
cei vii? La naiba, începusem să mă întreb dacă te vei mai 
trezi vreodată. 

Brusc, îşi aminti de Reiki. Se întrebă dacă ajunsese la 
aeroport şi aterizase în siguranță în Bermude? Nu avea 
cum să afle. 

— Cît timp am dormit? întrebă el. 

Suzy rise. 

— Patruzeci şi opt de ore. 

— La dracu”. Vorbeşti serios? Ce zi e azi? 

— Marţi. Erai cam obosit, nu? 

Marty încuviință. Fusese epuizat, ce-i drept. De mult 
nu mai dormise ca lumea şi oboseala îşi spusese cuvîntul. 

— Cred că nici nu te-ai mişcat în tot acest timp, spuse 
ea, agățîndu-şi în dulap o haină de blană dubioasă. 

— Unde ai fost? întrebă el. 

Ea îl privi surprinsă. 

— La muncă. 

— O, am crezut că din moment ce am fost aici... 

— Ce? Crezi că nu mai plătesc chirie dacă nu o fac 
aici, în apartament. Mi-am continuat afacerea. La dracu”, 

bărbaţilor nu le pasă unde o fac... în maşină, pe trotuar — 
majoritatea se poartă ca nişte cîini. Gîndindu-se că l-ar fi 
putut jigni, adăugă: Nu toţi bărbaţii, bineînţeles. 

— Bineînţeles, încuvinţă el. 

Suzy se încruntă și se aşeză pe scaun. 

— Ei bine, începu ea, revenind la tonul, de obicei, 
matern nu dau buzna în sufletul omului dar, la naiba, îmi 
eşti prieten, aşa că trebuie să te întreb. Ai dat de belele, 
Marty? Trebuie să pleci din oraş? Tăcu o clipă şi-l privi 
cu atenţie. Trebuie doar să-mi spui cu ce te pot ajuta. 

Marty o privi în ochi. 

— Vreau să-mi faci o favoare, Suzy. 

— Numeşte-o, scumpule, şi... se rezolvă. 


48 


Mani dimineața, la ora nouă fix, Frank Torello şi 
Carson Page sosiră la birourile Wynn Bergman Advertis- 
ing. Aveau întîlnire cu Marty English, îi explică Carson 
atrăgătoarei recepționere, privind cu plăcere cum bietei 
femei îi pierea culoarea din obraji; aceasta ridică 
receptorul, şopti cîteva cuvinte, apoi închise. 

— Durează doar un moment, se scuză recepţionera. 

Carson şi Torello zîmbiră şi rămaseră în picioare, calmi 
şi răbdători, ca şi cum n-ar fi avut nici cea mai vagă idee 
că în agenţie domneşte haosul, datorită recentei dispariţii 
a directorului. 

După cîteva minute, îşi făcu apariţia un însoțitor al 
agenției, care îi conduse în sala de conferințe de la etajul 
optsprezece. Înainte de a-i lăsa singuri, însoțitorul îi invită 
să ia loc în două confortabile scaune rotative, le aduse 
două ceşti de cafea şi le oferi un platou cu gustări, pe 
care cei doi îl refuzară politicos. 

— Domnule Bergman, doamnă Wilde, s-a întîmplat 
ceva? întrebă grosolan Carson, în momentul în care 
preşedintele şi directorul media al agenţiei intrară în sala 
de conferinţe. 

— Mă tem că da, răspunse fără ezitare Wynn Bergman, 
făcînd un gest cu mîna pentru a minimaliza importanța 
afirmației sale. 

Frank Torello şi Carson Page se arătară dezamăgiți, 
dar, spre ușurarea lui Wynn şi a lui Lee, părură mulțumiți 
de explicaţie 

— Ne mai putem vedea spotul? întrebă, Torello, plin 
de speranță, împingîndu-şi ochelarii colorați spre baza 
nasului. 

— Bineînţeles că puteţi! exclamă Lee, schițind acel zîmbet 
dezarmant, pe care-l păstra pentru persoanele dificile. 

— Vom avea nevoie de aprobarea ta pentru a-l difuza, 
adăugă Bergman. 

A fost nevoie de mai puţin de zece minute pentru a 
revedea spotul și a pălăvrăgi despre cît de minunat era. 
Frank Torello îşi dădu aprobarea cu privire la difuzarea lui 
în Super Bowl, iar Wynn şi Lee, zicîndu-şi că au scos-o la 
capăt, zîmbeau întruna. Cu toate acestea, zece minute mai 
tîrziu se aflau tot în jurul mesei de conferințe, deoarece 
Frank Torello anunţase că doreşte să-l aştepte pe Marty. 

— Trebuie neapărat să-i mulțumim personal, fu de acord 
Carson. 

Wynn şi Lee schimbară o privire scurtă. Nici nu se 
putea un moment mai nepotrivit. Trecură încă douăzeci 
de minute de conversaţie banală. Douăzeci de minute 
infernale, pe care Frank Torello şi Carson Page le savurară 
din plin. 

— Unde Dumnezeu este Marty? exclamă Torello, pe 
un ton uşor iritat. Chiar nimeni de aici nu ştie cînd se va 
întoarce? 

— Am putea să-i spunem lui Marty să ia legătura cu 
tine imediat ce se întoarce, se oferi Lee. 

— Și cînd crezi că se va întîmpla asta? 

Lee şi Wynn le răspunseră cu o privire lipsită de expresie. 
Nu aveau nici cea mai vagă idee, dar nu puteau recunoaşte 
acest lucru. Ar fi vrut să dea un răspuns inteligent. Singura 
problemă era că nu le trecea nimic prin cap. 

În clipa următoare, Frank Torello izbucni într-una din 
crizele sale caracteristice, în timp ce Carson stătea 
deoparte. ascunzîndu-și cu greu zîmbetul. 

— După ce am plătit milioane de dolari, cred că am 
dreptul să-mi văd contabilul, declară răspicat Torello. 

Wynn înclină aprobator din cap şi îşi aprinse, probabil, 
a suta țigară pe ziua respectivă. 

-— Bineînțeles, Frank, aprobă acesta împăciuitor. 

Întorcîndu-se în biroul său, Wynn Bergman zbieră că 
îi va trage lui Marty English un şut în fund, care îl va 
trimite direct în China. 

— Va trebui să-ți aştepţi rîndul, replică Lee. Se pare că 
va fi o coadă a dracului de lungă. 


În după-amiaza aceleiaşi zile, Suzy Q împrumută 
maşina lui Harry Chong, un Lincoln negru nou-nouț, pe 
care proprietarul chinez al spălătoriei îl scutise de taxe, 
grație unui anunț pe care-l plasase pe uşă şi pe care se 
putea citi: CURĂŢĂTORIA AER PROASPĂT. NOI 
PUNEM „CURĂȚENIA“ MAI PRESUS DE ORICE. 

Chong era destul de agitat la gîndul că îşi împrumută 
bucuria şi mîndria vieţii sale cuiva care nu-i prea inspira 
încredere, dar Suzy jură pe ce avea mai sfint că va avea 
mare grijă de maşină. Cînd va termina, o va aduce la 
spălătorie şi-i va face şi plinul. Acest lucru păru să-l 
mulțumească pe Chong şi astfel, fără alte parlamentări, 

Suzanne Cameron, alias Suzy Q, porni spre Michigan 
Avenue. 


O curvă bună trebuie să fie şi o bună actriţă, afirmase 
Suzy, cînd Marty îi împărtăşise planul său. Nu avea de ce 
să se teamă; va reuşi să se achite de sarcină pînă la capăt. 
Locatarii de la Astor puteau să fie oricît de reticenţi, ea 
le va învinge tot snobismul de doi bani, oricît de puternic 
ar fi el. Într-adevăr, Suzy ar fi putut cîştiga un Oscar 
pentru interpretarea sa. 

Arăta trăsnet: părul strîns la spate, într-un elegant 
coc franțuzesc, sacou roz Chanel, brodat cu fir negru şi 
auriu, pantofi negri de lac şi o geantă-sacoșă elegantă. 
Din fericire, lui Marty îi mai rămăseseră cîteva cecuri de 
călătorie din excursia sa în Belize; hainele unicat costaseră 
o avere, dar Suzy justifică gaura din portofelul său, 
amintindu-i că a părea bogat costă. 

Jack Flannigan, portarul de la Astor, nu avu nici cel 
mai mic dubiu că frumoasa femeie era, într-adevăr, bogată. 
Rezonabilă i se păru şi explicaţia potrivit căreia aceasta 
ar fi fost consultant particular al doamnei Devane. Suzanne 
Cameron explică politicos, arătind spre geanta neagră din 
piele, că trebuia să returneze cîteva articole şi fusese rugată 
de doamna Devane să preia altele. Bineînţeles că avea 
cheia doamnei Devane, îi spuse ea lui Flannigan, şi-l rugă 
să fie drăguţ şi să ajute o doamnă. 

Jack Flannigan cunoştea regulile imobilului, dar 
perspectiva de a petrece cîteva minute în plus cu frumoasa 
femeie era destul de tentantă. În consecință, luă geanta 
grea pe umăr şi o conduse pe Suzy în camera lui English. 
Privind cum aceasta descuie ușa, îşi zise că i-ar fi plăcut 
să mai rămînă pentru a o cunoaşte mai bine pe respectiva 
doamnă, dar deja încălcase regulile, lăsînd holul şi uşa de 
la intrare nesupravegheate. 

Suzy procedă întocmai cum fusese instruită de Marty. 
Acesta o avertizase că ei — fără să specifice cine erau 
aceşti ei — împînziseră mai mult ca sigur camera cu 
microfoane şi ascultau ce se întîmplă. Trebuia să facă cît 
mai puțin zgomot cu putință. Chiar dacă nu o vor auzi la 
început, nu le va lua mult ca să-şi dea seama ce se întîmplă; 
avea la dispoziţie zece, cel mult cincisprezece minute. 
Dar Suzy era expertă în astfel de lucruri. Zece minute de 
excitare manuală. Cinci minute pentru sex oral. Trei 
minute, cel mult, pentru sex normal. 

Fără să mai zăbovească, intră în dormitor şi deschise 
şifonierul. Găsind smochingul şi costumul gri închis cu dungi 
pe care le ceruse Marty, le scoase şi le aşeză cu grijă în 
geanta mare de piele neagră. Adună apoi cîteva cămăşi, 
nişte pantofi, o curea şi o cravată. Marty avea nevoie şi de 
o servietă. Va găsi una pe raftul de sus, îi spusese el. O 
dădu jos şi îngrămădi înăuntru ceva lenjerie intimă şi nişte 
şosete. Puse totul în geanta mare de piele şi ieşi în fugă. 


Jack Flannigan îşi scoase şapca, în timp ce-i deschidea 
uşa lui Suzanne Cameron. Era o bucăţică bună, avea să 
le povestească el mai tîrziu băieților strînși în gheretă, 
pentru jocul de pinacle de marţi seara. Ar fi trebuit să o 
invite la o cafea. La dracu”, l-ar fi plăcut. Un bărbat 
poate întotdeauna să-şi dea seama de asta. 

Roger Kemper şi Max Harper supravegheau de cîteva 
zile casa lui Ford Sinclair: detectivul nu-şi părăsise 
locuinţa de luni. În dimineaţa zilei de miercuri, cei doi 
agenţi îşi doreau cu disperare o schimbare de scenariu. 

Imediat după ora şase cei doi, cu ochii încercănați, 

intrară la Hello Holley. Majoritatea celor care îşi luau în 
mod obişnuit micul dejun în local se aflau deja acolo — 
muncitori şi poliţiştii ieşiţi din tură — adunaţi în jurul 
meselor. Ca întotdeauna, Holley Habacker se afla în spatele 
tejghelei, cu un şervet pătat de grăsime aruncat pe umăr. 
Cînd îi văzu intrînd, Habacker îşi înclină uşor capul spre 
un vagabond aşezat la o masă. 

— Lui Joe cel Jegos îi este foame, spuse el, făcîndu-le 
cu ochiul. 

— Aşa am auzit şi noi, replică Kemper, uitîndu-sc spre 
vagabond. O grimasă de dezgust îi apăru pe față. 

Joe Jergens, cunoscut sub numele de Joe cel Jegos 
printre localnicii din cartierul de vest, nu avea decît 
cincizeci şi cinci de ani, dar arăta cu cel puţin douăzeci 
în plus. Pielea ce atîrna pe trupul scheletic al vagabondului 
era îngălbenită. Culoarea se datora ficatului făcut praf de 
băutură și lipsei de mîncare. 

Văzîndu-i pe agenţi că se îndreaptă spre el, Joe cel 
Jegos afişă un rînjet nervos. 

— Hei, băieţi, care mai e treaba? spuse el. 

— Toate bune, îi răspunse Harper, schițind un zîmbet 
în timp ce se aşeza lîngă vagabond, strimbînd din nas. Joe 
cel Jegos mirosea — o combinaţie de vomă, transpiraţie, 
fum şi băutură. Lui Harper îi pieri pe loc orice poftă de 
mîncare, deşi nici el, nici partenerul său nu mai avuseseră 
parte de o masă ca lumea de duminică seara. 

Kemper zîmbi amuzat şi se strecură pe locul de vizavi. 

— Dar tu, Joe, ce mai faci? Cum îți merge? Grea 
iarnă, nu? 

Vagabondul aprobă din cap, sorbind din cafea. Apoi, 
tremurînd în haina sa subțire şi peticită îl privi pe agent. 

— Ți-e foame? îl întrebă, aproape cu blindețe, Kemper. 

Clipind din ochii săi galbeni, Joe cel Jegos îşi înghiţi 
saliva şi confirmă cu o mişcare a capului. 

— Hei, Holley! strigă Harper. Poţi să-i aduci tipului 
un mic dejun? Harper îşi întoarse privirea spre vagabond. 
Ce spui de nişte friptură cu ouă? 

Joe cel Jegos zîmbi. 

— Cu piine prăjită? întrebă el încet. 

— Bineînţeles, spuse Harper. 

— Nici o problemă, confirmă Kemper. 

Holley îşi făcu loc pînă la ei. 

— Ce să fie? 

— Friptură cu ouă şi pîine prăjită, răspunse Kemper, 
rînjind apoi spre vagabond. Aşa-i, Joe? 

— Aşa-i, fu de acord acesta. Mîinile sale pline de pete 
maronii tremurau lîngă ceaşca de cafea. 

— Și cafea pentru noi, continuă Harper. 

— Vine imediat, strigă Holley peste umăr, în timp ce 
se întorcea la tejghea. 

Atenţia agenţilor se îndreptă din nou spre omul de 
lîngă ei. Kemper rosti încetişor: 

— Deci, Joe, care-i povestea? Holley spunea că ai 
ceva noutăți... 

— În legătură cu un individ pe care încercăm să-l găsim, 
completă Harper. 

Joe cel Jegos ezită. Să tot fie — douăzeci de ani, poate 
chiar mai mult, de cînd îl vedea pe Marty English prin zona 
cluburilor de blues. Acesta îi dădea întotdeauna ceva mârunțiş. 
ÎI plăcea pe puşti. Holley Habacker îi spusese că English nu 
era, de fapt, un individ chiar atît de drăguţ. Avea probleme 
cu legea, aşa-i spusese Holley. Nu şi-ar fi făcut oare datoria 
civică, spunîndu-le agenţilor ceea ce ştia? In afară de asta, 
aici era cartierul de vest, şi nu Barrington sau Oak Park. 
Trebuie să te îngrijeşti de propria ta piele aici. În concluzie, 
să-l ia dracu’ pe Marty English. 

— Poftim, Joe, declară Holley, împingînd o farfurie 
încărcată spre vagabond. Am pus şi nişte pîine de grîu 

prăjită şi peltea de struguri, adăugă, făcîndu-i cu ochiul. 
Trebuie să te mai întremezi. 

Vagabondul adulmecă mîncarea ca un bătrîn ogar 
hămesit şi îi aruncă lui Holley Habacker un zîmbet ştirb. 
Il urmări pe proprietarul restaurantului îndepărtîndu-se, şi 
apoi apucă o furculiță şi o înfipse în pîinea prăjită. 

— Sînt îngrozitor de grase, murmură, privindu-l 
încruntat pe Kemper. Ştii, grăsimea provoacă artrită. 

Roger Kemper se înroşi la față. Dormise patru ore în 
ultimele trei zile. Nu mai avea nici un pic de energie şi 
nici răbdare. 

— Joe, vrei sau nu să vorbeşti? mirii, aruncîndu-i o 
privire cruntă vagabondului aflat de cealaltă parte a mesei. 

— Sigur. Sigur că vreau să vorbesc cu voi, băieţi, 
replică acesta cu greutate, molfăindu-şi friptura cu cei 
cîțiva dinți pe care-i mai avea. O licărire de şiretenie îi 
apăru în ochii tulburi. Da? mi se pare că e destul de 
important, ştii, o chestie delicată. 

Kemper se încruntă. 

— Ce vrei să spui? 

— Nimic, pe bune, replică vagabondul, ridicînd din 
umerii osoşi. Mă gîndeam doar că cinci sute de dolari şi 
un bilet de autobuz interurban ar pica foarte bine acum. 
Fiică-mea, Lucy, locuiește în Phoenix. 

Kemper înclină aprobator din cap, deși clocotea de 
furie şi spuse pe un ton calm: 

— Se poate aranja. 

Joe cel Jegos nu se grăbea; ignorîndu-i, îşi îndreptă 
atenția spre farfurie, îndesîndu-şi mîncarea în gură. Într-un 
tîrziu, îşi linse buzele şi puse farfuria deoparte. 

— Asta-mi place la voi, băieți, spuse el, ştiţi cum să 
tratați un om. 

Kemper observă că vagabondul devenise mai relaxat. 
Cîteodată, mîncarea avea un efect mai spectaculos decît 
băutura. 

— Circulă zvonul, mormăi vagabondul, că English e 
încurcat cu o curvă din zonă. 

— Asta e? exclamă Harper tăios şi neîncrezător. Asta-i 
nenorocita ta de informaţie? 

Vagabondul confirmă din cap nerăbdător. 

— Deci, cînd capăt biletul ăla... 

— Ai idee cîte tîrfe locuiesc în cartierul de vest? i-o 
tăie Kemper. 

Joe cel Jegos ridică timid din umeri. 

— Multe, cred. 

— Aşa-i, strigă Kemper. Multe. Ai vreo idee cum o 
cheamă, pe ce stradă locuieşte? 

Devenind nervos, vagabondul scotoci în buzunarul 
cămăşii sale aspre după un chiştoc. Mintea întunecată de 
băutură îşi pierduse de mult ascuțimea. 

— Nu ştiu, spuse, curățîndu-şi cu un băț de chibrit 
unghia maronie de la degetul cel mare. O tot văd ieşind 
la agăţat în zona Halsted. Pe acolo se învîrte de obicei. 
N-are nici un peşte, e pe cont propriu. Arată şi bine pe 
deasupra, ca Farrah Fawcett brunetă. Trase adînc din 
chiştoc şi izbucni într-o tuse grasă. Și ce fund mişto are, 
spuse el scuipînd. 

Harper se înroşi la față, iar Kemper îi aruncă o privire 
amenințătoare. 

— Gîndeşte-te, Joe, insistă Kemper. Gindeşte. Cum o 
cheamă? 

Joe cel Jegos scutură din cap şi trase şi mai abitir din 
țigară. 

- La dracu”, ar trebui să ştiu... O văd tot timpul, 
arătîndu-şi marfa. 

Cei doi agenți îl studiau cu răceală pe vagabond. 

— Giîndeşte, îi ceru Kemper. 

Faţa gălbejită a vagabondului se lumină brusc. 

— Ştiu! exclamă, pocnindu-și degetele osoase şi 

îngălbenite de tutun. [ se spune Suzy. Da, asta e. I se 
spune Suzy Q. 


Strategia era simplă: miercuri dimineaţa, Carson Page 
şi Frank Torello trebuia — după cum sugerase Del Waters, 
în timpul micului dejun de la Ritz — să intre uşor în agenţia 
de publicitate a lui Wynn Bergman şi să-l preseze pe 
preşedinte care, în mod sigur, avea idee de locul unde se 
găsea English. În acest scop, trebuia să folosească drept 
stimulent cele trei sute de milioane de dolari pentru bugetul 
de publicitate pe care-i dețineau. 

Conform planului, la ora zece fix, Carson Page şi 
Frank Torello dădură buzna în biroul lui Wynn Bergman, 
cerînd să-l vadă pe Marty English. Cînd preşedintele 
agenţiei nu reuşi să le satisfacă cererea, Frank Torello îl 
amenință că-şi va retrage banii din Arrow. 

Wynn Bergman reuşise să-şi cîştige prieteni şi oameni 
influenți de partea sa. Această strategie îl ajutase şi-l făcuse 
un om foarte bogat. În nici un caz nu era o persoană care 
să treacă peste anumite limite; nu-i plăceau intimidările şi 
cu atît mai puţin amenințările. Isaak Arrow era legat de 
Super Bowl, îi informă el cu răceală pe Page şi Carson. 
Dacă, cu toate acestea, doreau să-şi retragă banii din 
agenţie, erau liberi să o facă. 


la timp ce taxiul galben în care se afla se strecura pe 
autostrada Eisenhower spre birourile corporației Hexall 
International, Marty citi cu atenție, pentru a patra oară în 
ultimele patru zile, studiul întocmit de Lee Wilde. Zîmbi 

în sinea lui: ca de obicei, se descurcase bine. Închise 
dosarul, îl așeză la loc în servietă şi îşi roti mîna lovită. 

Arăta bine acum, aproape ca nouă. Putea să strîngă 
mîna cuiva cu convingere. Mulţumesc Domnului pentru 
asta, gîndi el, în timp ce taxiul cotea spre cartierul gene- 
ral al firmei Hexall. Şi, de asemenea, Îţi mulțumesc pentru 
Suzy. Trebuia să recunoască cum că se pricepea de minune 
să aleagă o cravată. 

Panouri imense şi firme electronice cu Hexall Interna- 
tional erau amplasate pe aproape treizeci de acri din 
domeniul Oakbrook. O duzină de construcții identice din 
oțel şi sticlă neagră încadrau campusul companiei. Marty 
îşi zise că semănau cu nişte imense cuptoare de bucătărie. 
Lucru potrivit, cugetă el, pentru o companie care datorează 
femeilor cea mai mare parte a succesului financiar. 

Cu servieta în mînă, Marty păşi cu hotărîre prin porțile 
de oțel de la Hexall şi pătrunse într-un hol imens şi animat. 
Aşteptă la rînd în faţa unui lift aglomerat, revizuindu-şi 
încă o dată planul. La etajul cinci, uşile se deschiseră şi 
Marty cobori. 

Cînd văzu inscripția: STRATEGII DE MARKETING 
ŞI PUBLICITATE, pulsul i se acceleră din cauza emoției. 
Se simțea ca pe vremea liceului, cînd avea o întîlnire 
trăsnet. Se îndreptă spre o uşă dublă care dădea spre 
recepţie. 

— Bună dimineaţa, îl întîmpină tînăra zîmbitoare din 
spatele biroului cromat. Sînteți Marty English, nu-i aşa? 

— Corect, răspunse acesta zimbind, în timp ce analiza 
situația. Intotdeauna recepționerele şi secretarele adoptă 
atitudinea şefului. În concluzie, interpretă primirea 
prietenoasă de care se bucurase drept un semn bun. Două 
puncte pentru băieții buni, se gîndi el cu plăcere, 
amintindu-şi de Jules Benson. 

— Domnul Bryant vă aşteaptă, domnule English, îl 

informă recepționera, conducîndu-l de-a lungul holului pînă 
în fața biroului directorului de marketing. 

Totul era din crom, culoarea predominantă fiind negrul. 
Ferestrele uriaşe ofereau o privelişte plăcută spre o curte 
interioară amenajată, în centrul căreia trona o statuie de 
oțel. Un bun-gust desăvirşit, auster, în stil european. 
Conştient de buget. 

Marty îşi întipări în memorie acest fapt, în timp ce se 
întorcea pentru a face cunoştinţă cu directorul de market- 
ing de la Hexall. 

John Bryant, un bărbat de peste cincizeci de ani, 
îmbrăcat foarte conservator, ieşi de după birou şi îi strînse 
mîna lui Marty cu căldură, aproape cu nerăbdare. 

E gata să joace, gîndi Marty. 

— În sfîrşit, îl cunosc pe omul care pretinde că poate 
să mă facă vedetă, declară Bryant cu un zîmbet larg. 

Marty zîmbi. 

— Am afirmat eu acest lucru, domnule Bryant? 

— Spune-mi John, te rog. Ei bine, orice ai spus, cert 
este că mi-ai captat atenția. Să luăm loc, sugeră el, 
îndreptîndu-se spre un grup de scaune din piele. 

Marty zîmbi pentru el. 

— Am aruncat o privire pe raportul pe care mi l-ai 
trimis, începu Bryant, şi trebuie să mărturisesc că sînt 
impresionat. 

— Mă bucur să aud acest lucru. După cum ştii, Wynn 
Bergman nu scapă nimic din vedere. Spre deosebire de alţii, 
noi luăm în considerare şi limita de jos a clientelei noastre. 
Ducem treaba pînă la capăt — îşi alese următoarele cuvinte 
cu grijă şi aruncă momeala — fără înflorituri sau exagerări. 

Bryant se înclină uşor în față, vizibil intrigat. Directorul 
de marketing de la Hexall nu putea rezista să nu verifice 
momeala. 

— Eşti sigur că poți reuşi? întrebă Bryant. Chiar eşti 
convins că ne poți mări cota de piață cu cinci procente, 

micşorînd costurile de fabricație? Să reducem radical 
fondurile de producție, să investim în media şi, cu toate 
acestea, audiența să ne crească efectiv? 

— Fără îndoială, zise Marty. Dacă Hexall se va alătura 
familiei Wynn Bergman, vă garantez un „profit fără limite“. 
Apelase la acest vechi clişeu, ştiind că va prinde. 

Bryant clătină din cap, apoi, ca şi cum i-ar fi venit o 
altă idee. ÎI privi pe Marty. 

Marty se puse imediat în gardă. 

— Mai există o problemă pe care dorim să o ridicăm. 
spuse Bryant. Este vorba despre Jules Benson. 

Marty se strădui să-şi ascundă uimirea. 

— Poate că eşti la curent, sau poate nu, cu faptul că 
agenţia cu care lucrăm în mod obişnuit, Todd, Gattwick 
şi Lorenz, are un contract cu compania de producţie a 
domnului Benson. Jules Benson ne produce reclamele de 
televiziune de ceva vreme. 

— Mi se pare că am auzit nişte zvonuri în legătură cu 
acest lucru, zîmbi Marty. 

— Ei bine, şi noi, cei de la Hexall, am auzit nişte zvonuri, 
remarcă Bryant, adoptînd o expresie imposibilă, de-a dreptul 
enervantă. E adevărat că l-ați concediat pe Benson şi că i-ați 
tăiat finanțarea, chiar în mijlocul unei filmări în Belize? 

Marty înclină afirmativ din cap, hotărît să joace dur. 

— E adevărat, John. Făcu o pauză și zîmbi. Dar nu 
eram în mijlocul unei filmări, eram la termenul limită pentru 
un spot publicitar, pentru Super Bowl-ul de duminica 
aceasta. 

Bryant păru impresionat. 

— Trebuie să fi fost destul de stresant, remarcă cu o 
notă admirativă în glas, să-l concediezi pe Benson, așa, 
pe ultima sută de metri. 

Marty îl privi pe directorul de marketing de la Hexall. 
Aruncase momeala, şi tipul părea interesat. Cum putea 

oare să-l prindă şi, în acelaşi timp, să iasă cu bine din 
porcăria asta cu Benson? Bingo: 

— De fapt, nu a fost nimic stresant. Era vorba doar de 
o afacere profitabilă. Clientul nostru, Isaac Arrow Pharma- 
ceuticals, nu-şi putea permite să lucreze cu incompetenți. 
Şi, îmi pare foarte rău s-o spun, Jules Benson este o 
persoană incompetentă, pe care nu te poţi baza. 

Îl privi pe Bryant în ochi în timp ce rostea aceste 
cuvinte. Capcana fusese întinsă. 

Bryant îl studie o clipă pe Marty, şi spuse: 

— Mă bucură să aud asta. Presupun că ești la curent 
cu faptul că Hexall cumpără NHP. Cînd lucrurile se vor 
linişti, vom avea nevoie de o agenţie care să protejeze 
interesele noastre, nu de una care să tolereze nu ştiu ce 
vedetă ce se crede Cecil B. DeMille. 

— Agenţia cu care lucrăm în mod obişnuit se pare că 
nu-şi dă seama că a sosit timpul să-l concedieze pe Jules 
Benson. Cu peste un miliard şi jumătate de dolari aflați 
acum în joc în domeniul reclamei, avem nevoie de oameni 
inteligenți şi curajoşi. 

Marty zîmbi. Era timpul să-l îmbrobodească definitiv. 

— In acest caz, aş spune că agenția Wynn Bergman 
Advertising este cea de care aveți nevoie. 

— Aşa aş spune şi eu, răspunse Bryant. Rămîne să 
vedem dacă şi Consiliul Director va fi de acord. 


SI 


Miercurea aceea se dovedise a fi cea mai bogată în 
evenimente din ultima vreme, cel puțin din cîte îşi amintea 
Jack Flannigan. În toți anii cît lucrase ca portar, avusese 
ocazia să vadă destule lucruri ciudate. Deschisese uşa 
pentru toată lumea, de la medici la oameni din media, dar 


355 


nu văzuse niciodată atîția oameni ai legii intrînd şi ieşind 
dintr-un singur loc, în aceeaşi zi. Totul i se părea atît de 
ciudat încît îl sună pe cumnatul său, rugîndu-l să verifice 
scanerul său pentru frecvenţa radio a poliției pentru a afla 
ce naiba se întîmplă. Acesta îi comunică că nimeni nu 
pălăvrăgise pe scaner despre ceva care să aibă legătura 
cu acea zi. Lui Flannigan nu-i venea să creadă. 

La prima oră a dimineţii, doi tipi de la DEA trecuseră 
pe la Astor, arătîndu-şi insignele şi punînd întrebări. 
Urmară nişte tipi de la vamă care puseră şi mai multe 
intrebări, majoritatea în legătură cu Marty English. 
După-amiază, poliţiştii din zonă făcură şi ei o vizită, 
spunînd că trebuie să arunce o privire, deoarece se 
anunţase o spargere în zonă. 

La sfîrşitul zilei, doi tipi de la FBI îl încolțiră pe 
Flannigan în holul de la Astor. El le spuse agenţilor că 
marți o singură persoană necunoscută intrase pe uşa 
hotelului Astor — o femeie. O doamnă drăguță, care nu ar 
fi făcut rău nici măcar unei muşte. 

— Cum arăta? întrebară agenții. 

Flannigan se gîndi o clipă şi spuse cu toată seriozitatea: 

— Ca prințesa Grace. Haine frumoase, marca Chanel. 
Un rafinament absolut. 

— Ai văzut cumva ce maşină conducea? 

— O maşină de oraş, foarte fistichie. Cum am spus, o 
doamnă cu adevărat rafinată. 

— A spus pentru cine lucrează? 

— Nu, răspunse Flannigan, dar maşina avea scris pe 
una din portiere un nume de firmă. Îşi încruntă fruntea, 
îngîndurat: — Curăţătoria Aer Proaspăt. Noi punem 
„curăţenia“ mai presus de orice, asta scria. 

— l-ai reținut cumva numele? 

— Suzanne Cameron, răspunse imediat Flannigan. 

— Aveţi o memorie foarte bună, domnule Flannigan, îl 
complimentă unul din agenți. 

— Doar lucrez în securitate, spuse Flannigan, plin de 
sine. 


Mike D'Angelo îşi stabili centrul de comandă al 
trupelor la depozitul de produse de import Curandero, de 
pe Goose Island. Douăzeci şi patru de oameni, postați în 
jurul cartierului de vest, cercetau împrejurimile, punînd 
întrebări, răscolind întreaga zonă în încercarea de a da de 
urma tîrfei numite Suzy Q. 

Joi spre seară, unul din oamenii lui D'Angelo primi o 
informaţie. Un farmacist pretindea că o femeie ce cores- 
pundea semnalmentelor trecuse pe la el miercuri şi 
cumpărase nişte antiseptice şi bandaje. 

Conform declaraţiilor proprietarului, aceasta venea în 
farmacie în mod aproape regulat, pentru a cumpăra 
prezervative. De obicei purta pantaloni strîmți, corset şi 
pantofi cu toc înalt. Care era numele ei? întrebase omul 
lui D'Angelo. „Suzy Q“ răspunse farmacistul. „Ca în 
cîntec, ştii“. 


În timp ce seara se lăsa peste cartierul de vest al 
oraşului Chicago, o dubiță Ford încărcată cu echipament 
de supraveghere parcă în faţa curățătoriei lui Harry Chong. 
Oamenii lui Del Waters localizaseră maşina în cursul zilei; 
era parcată pe alee. Nu exista, însă, nici o femeie care să 
corespundă descrierii făcute de Flannigan. 

Vineri, la ora două dimineaţa, Holley Habacker obţinu 
un pont de la un personaj de ultimă speță numit Hector, 
un peşte strident îmbrăcat, plin de resentimente, din cauza 
competiţiei acerbe dintre tîrfele cartierului. Hector îi 
spusese proprietarului restaurantului că Suzy Q ieşea pe 
stradă mai tîrziu decît majoritatea celorlalte fete; nu apărea 
mai devreme de ora unu noaptea. Îşi făcea treaba şi pleca 
cel tîrziu pe la trei, trei şi jumătate. 

Pentru a-i mulțumi, Holley Habacker îl trimise pe 

Hector la unul din patronii localului, care dorea serviciile 
pe care acesta le oferea. Puse apoi mîna pe telefon şi-i 
sună pe Kemper şi Harper. Agenţii se aflau la pîndă lîngă 
casa lui Sinclair, plictisiti de moarte. Habacker îşi imagină 
că informaţia pe care o obținuse va precipita puțin lucrurile. 
Spera ca cei doi să-i rămînă datori pentru serviciul făcut. 


În timp ce se deplasau în viteză pe Madison, spre 
Halstead, agenţii îl sunară pe mobil pe Del Waters. Tîrfa 
va vorbi, vor avea ei grijă de asta, îl asigură Kemper pe 
Waters. Era aproape ora trei dimineaţa. 

Guzy Q adoptă poziția sa obişnuită, ridicîndu-şi fusta 
scurtă din piele roşie, împingîndu-şi un picior înainte şi 
mişcîndu-şi şoldurile în mod provocator. Bărbaţilor le place 
prostia asta. Trecură cîteva maşini; Suzy strigă şi le făcu 
semn cu mîna, dar şoferii îşi văzură de drum. Brusc se 
simți bătrînă şi obosită. Era nevoită să recunoască faptul 
că bărbaţii nu se mai opreau la ea ca înainte; în ultimul 
timp treceau mai departe, preferînd una din fetele mai 
tinere. 

Suzy îşi privi ceasul; nu era decît ora trei. Dacă totul 
avea să meargă conform planului lui Marty, Ford Sinclair 
trebuia să apară din clipă în clipă. Totul era aranjat; avea 
ceva timp. Nervoasă, scoase un Marlboro şi încercă să-l 
aprindă, dar o pală de vînt rece o făcu să-și strîngă 
cojocelul alb din blană de iepure în jurul decolteului. 
Începu să viseze la plaja însorită din Florida. 

Cînd va avea locul ei în Daytona, va sta pe plajă în 
fiecare zi, citind romane siropoase şi mîncînd cîte Little 

Debbies şi Ding Dongs va dori. Şi se va bronza. Îi stătea 
bine bronzată. 

O dubiţă cu ferestre negre apăru de după colț şi opri 
lîngă ea. Geamul mașinii se lăsa în jos. 

— Ce-ţi doreşte sufletul? întrebă, mestecînd Juicy Fruit. 

— Un anunţ publicitar de calitate. 

Ziîmbi şi se aplecă peste geam. 

— Detectivul Sinclair? 


Ceva nu era în ordine. Marty simțea clar acest lucru 
şi, palid ca o coală de hirtie, ridică colțul draperiei 
mucegăite şi privi în stradă, sperînd să o zărească trecînd 
pe bruneta cu coafură înaltă. În afară de becul de stradă 
care lumina intermitent, nu se vedea nimic. Nici urmă de 
Suzy. 

N-ar fi trebuit pentru nimic în lume s-o lase să plece. 
Era mult prea periculos, ştia acest lucru. La naiba, doar 
îi spusese că trebuia să găsească altă modalitate de a 
aranja întîlnirea cu Sinclair, dar ea nu voise să asculte. 

Dacă ar fi pus mîna pe Suzy, ar fi făcut-o să vorbească. 
O dată ce ar fi aflat unde este el, nu ar fi pierdut nici o 
secundă. Marty privi în jur. Dacă ar fi venit după el, ar 
fi fost încolţit. Inima începu să-i bată cu putere. Nu ar fi 
avut nici o şansă. 

Marty ridică draperia. O ceață cenușie acoperea cerul. 
Se va lumina curînd şi atunci ar fi fost pierdut. Lăsă 
draperia să cadă. Trebuia să plece de acolo. 


Nimeni nu-i acordă prea multă atenție vagabondului 
zdrențăros care se strecura afară din casa scărilor. Ca toți 
vagabonzii, era invizibil. Nici un cap nu s-a întors cînd 
vagabondul, cu un cărucior de cumpărături ruginit, plin 
ochi de cîrpe, cutii de aluminiu şi ziare trecu prin zonă. 

Nimeni nu băga de seamă că soarele răsărea peste 

Chicago în acea dimineaţă de vineri. Vagabondul îşi trase 
căruțul prin uşa dublă a Misiunii Sfintei Biblii şi ceru 
adăpost. 

Înitial, masivul stadion de atletism numit Cîmpul 
Soldatului fusese construit în onoarea celor ucişi în primul 
război mondial. Arhitectura neoclasică, coloanele în stil 
doric, colonadele gemene şi pavilioanele pavate aveau 
menirea să amintească de circurile Romei antice, unde 
gladiatorii se luptau pe viață şi pe moarte în ovațiile 
mulțimii. Acum, după aproape şaptezeci de ani, Cîmpul 
Soldatului era gazda echipei de fotbal Bears. Dar, 
indiferent ce competiţie s-ar fi desfăşurat aici, cineva 
trebuia să piardă. 


Marty îi spusese lui Suzy să-i transmită lui Sinclair că-l 
aşteaptă sîmbătă, la ora două noaptea, la standurile de 
lîngă scările din sectorul de est al Cîmpului Soldatului. 
Mesajul fusese cît se poate de clar, îşi zise Marty nervos. 
Unde naiba era Sinclair? Detectivul n-avea probleme să 
intre în stadionul părăsit; reducerile de buget slăbiseră 
considerabil paza publică în ultimii ani. Unicul obstacol era 
un gard, a cărui poartă era închisă cu lanțuri. Tremurînd, 
Marty îşi ridică ceasul în lumina lunii. Trecuse de două și 
jumătate. 

Brusc, simţi un nod în gît, gîndindu-se că s-ar putea 
ca Ford Sinclair să nu apară. În ciuda dispariţiei lui Suzy 
şi a certitudinii că ceva nu mersese bine în noaptea 
precedentă, Marty refuza să se lase pradă gîndului că atît 
ea, cît şi Sinclair ar putea să plutească cu faţa în jos pe 
rîul Chicago. 


360 


Dacă Sinclair nu apărea, la cine altcineva mai putea 
apela? Marty zîmbi cu amărăciune. Nu era nici conştient 
că ar fi fost singur. La dracu’, nu era prima dată cînd se 
afla într-o astfel de situație. Oftă şi murmură: 

— Da, aşa-i, fir-ar să fie. 

— Ai început să vorbeşti singur? se auzi o voce în 
spatele lui. 

Marty se întoarse şi-l zări pe Ford Sinclair în lumina 
tremurătoare a lunii. 

— Ştii, Sinclair, prost obicei ai să iei oamenii prin sur- 
prindere. 

Marty îi zîmbi bucurîndu-se în sinea sa că polițistul 
trăieşte. 

— Bine că n-am „plecat“. 

Sinclair chicoti, dar privirea îi era extrem de serioasă, 
în momentul cînd se aşeză. 

— Incepusem să mă îngrijorez că ţi-ai pierdut calităţile. 

— Amîndoi le-am pierdut. 

Sinclair examină veştmintele lui Marty. 

— Ai dat o raită prin mahala, nu? întrebă ironic. 

— E ultima achiziţie din noile Haine ale Împăratului, 
replică Marty cu un rînjet. Poartă-le şi devii instantaneu 
invizibil. Se opri, şi zîmbetul îi dispăru. Ce s-a întîmplat 
noaptea trecută? Suzy nu s-a mai întors. 

— Lucrurile au luat-o razna rău de tot azi-noapte, 
începu Sinclair. Am luat-o pe Suzy de pe Green Street. 
M-a pus la curent cu situaţia ta, mi-a spus că ai fost rănit 
în noaptea în care am plecat.... Privi mîna lui Marty. Mi-a 
spus că vrei să ne întîlnim aici în noaptea asta. La dracu”, 
mai aveam de mers doar un cvartal în josul străzii, cînd 
am oprit la un semafor şi amicii tăi, Harper şi Kemper, au 
oprit în spatele nostru. Sînt aproape sigur că m-au filat 
toată săptămîna, spuse el privind nervos peste umăr. 
Oricum, mi-a venit o idee al naibii de bună. Am împrumutat 
dubița vecinului meu azi-noapte. Are nenorocitele alea de 

geamuri negre. Ele ne-au salvat. Nu ne-au văzut. Am 
continuat să conduc şi am făcut înconjurul cartierului de 
cîteva ori. Mi-am dat destul de repede seama că locul era 
împînzit cu agenţi secreți. Mi-am închipuit că te caută pe 
tine... poate şi pe Suzy. La naiba, n-o puteam lăsa în 
stradă. Cine ştie ce i-ar fi făcut? Părerea mea e că cineva 
din zonă a ciripit. 

— Şi unde-i Suzy acum? E teafără, sper? 

— Crezi că nu sînt în stare să protejez un cetăţean? 
Bineînţeles că e teafără. I-am dat nişte bani şi am urcat-o 
intr-un autobuz spre Kentucky. E în hotelul Marriott, peste 
rîul Ohio, pe autostrada douăzeci şi patru. l-am spus să 
stea liniştită pînă o căutăm. Sper să nu-i vină ideea să se 
întoarcă. Era destul de marcată, cînd am suit-o în autobuz. 

— Bun plan, remarcă Marty absent. 

Sinclair ridică o sprînceană. 

— Deci, mai ai ceva să-mi spui? 

— Mda, mai am. Noaptea trecută, după ce ai plecat, 
am aruncat o privire prin casă. Aşa, de dragul vremurilor 
apuse. Am ajuns în bibliotecă... 

— Unde l-am găsit pe tatăl tău? 

— Mda. Nu ţi-am spus niciodată, dar acolo există un 
dulap secret... în spatele barului, unde sînt oglinzile, nu-s 
nişte simple oglinzi. Obişnuiam să mă ascund în dulapul 
acela cînd eram copil. 

— Înţeleg că ai decis să-l verifici? 

Marty aprobă din cap, adăugînd repede: 

— Tata avea o cameră de luat vederi ascunsă acolo. Îşi 
filma toate întîlnirile. Sînt sute de casete acolo... sute. 

Sinclair lăsă să-i scape un fluierat uşor. 

— N-am avut timp să vizionez decit una, înainte să 
apară Harper şi Kemper împreună cu Mike D'Angelo. 

— Erau impreună? exclamă Sinclair. Mîna dreaptă a 
tatălui tău şi CIA? Înseamnă că am avut dreptate. 

Marty înclină capul. 

— Înainte ca ei să apară, am văzut ultima casetă, 
Sinclair, ultima înregistrată de tata înainte să moară. 

Sinclair înghiți în sec. 

— Ascult. 

— Mike D’ Angelo mi-a ucis tatăl... A fost otrăvit, aşa 
cum mi-ai spus. Totul e înregistrat pe casetă. 

— Şi ceilalți tipi? In ce măsură sînt implicați? Apar şi 
ei în înregistrare? 

— Apar oamenii de la Arrow — Frank Torello, 
președintele, și Carson Page, directorul de marketing. Şi 
Del Waters. Asta-i tipul care conduce Escoba şi Planetlife. 

— Preşedintele Consiliului Director de la Arrow, pe 
care l-ai menţionat înainte? 

— Mda, şi aşa cum am bănuit, şi el face parte din CIA. 
Pun pariu că lui îi raportează Harper şi Kemper. 

Sinclair scutură din cap. 

— Deci, am avut dreptate. Arrow e în cîrdăşie cu 
mafia şi CIA, Doamne Dumnezeule. Ce dracu” mai pun la 
cale nenorociții? 

— Cred că ştiu. La întîlnire discutau despre felul în 
care tatăl meu ajuta CIA în operaţiuni cu droguri în ultimii 
cincisprezece ani. Cred că totul mersese bine, pînă cînd 
Waters a venit cu un nou plan. Acesta era subiectul 
întâlnirii... Micul plan al lui Waters de a folosi un copac 
tropical... 

— Escoba? 

— Corect. Plănuiau să producă din el un nou drog de 
stradă în laboratoarele Arrow... 

— Un drog de zece ori mai puternic decît cocaina, 
completă Sinclair, aducîndu-şi aminte de întîlnirea avută 
în urmă cu două săptămîni cu chimistul. 

— Planul lui Waters era să elimine Cartelul columbian. 
Tata nu era prost; nu voia să se amestece în aşa ceva. În 
schimb, D’Angelo era dispus. Bănuiesc că acesta este 
motivul pentru care l-au omorît pe tata. Din cîte pot 

să-mi dau seama, Arrow, Waters şi tata aveau un cont 
comun în bancă şi își împărțeau profitul periodic. Cînd 
tata a murit, ceilalți parteneri au rămas pe dinafară. Au 
nevoie de compact-discul lui pentru a accesa contul. 

— Corect. Fără el, sînt pierduţi. Ca răspuns la expresia 
uimită a lui Marty, Sinclair îşi scoase agenda şi rînji. 
Mulțumită unui mic ajutor din partea FBI, American 
Banking Association şi Interpol-ului, mi-am dat seama ce 
înseamnă acea serie de numere. Este un cod bancar de la 
un cont din Geneva. Pentru a-l accesa, ai nevoie de trei 
coduri de securitate diferite. Fiecare dintre acestea este 
unic, asemenea unei amprente. 

Asemenea unei amprente. Cuvintele răsunară în mintea 
lui Marty. Zack spusese exact acelaşi lucru cînd se uitaseră 
pentru prima dată la hieroglifă. Spusese că numerele 
formează un cod de identificare, că ai nevoie de ele pentru 
a reproduce exact imaginea. 

— Cîte un cod pentru fiecare partener, zise Marty. 

— Aşa-i. Are şi o modalitate de utilizare destul de 
neobişnuită: toate cele trei coduri de securitate trebuie să 
fie introduse din locaţii diferite, la intervale de o oră. 

— Ceea ce explică de ce au nevoie de compact-discul 
tatălui meu. 

Sinclair scutură din cap. 

— Iisuse, trebuie să fie o grămadă de bani în contul ăla. 

— Destui încît să merite să ucizi pentru ei. 

— Chiar de mai multe ori. 

— Trebuie să ducem caseta la Departamentul de Justiţie, 
spuse Sinclair, şi să-ți obținem cumva o formă de protecție. 
Se opri, strîngîndu-și pumnii. Trebuie să-i facem praf, 
Marty. 

— Nu, răzbunarea e un joc individual, Sinclair. Ai făcut 
deja destul. 

— Nu mă ispiti, spuse Sinclair, zîmbind ironic, aş putea 
să plec dracului de aici chiar acum... de parcă nu ne-am 

fi întîlnit niciodată. Făcu o pauză şi zimbetul îi dispăru de 
pe chip. Dar nu pot să fac asta. Ții minte ce ţi-am spus 
despre tatăl tău în noaptea cînd ne-am întîlnit? Ți-am 
spus că bătrînul tău are un simţ propriu al onoarei și că 
admir acest lucru. 

— Mda. 

Marty închise ochii şi gîndurile îl purtară înapoi în 
timp. 

— Ei bine, îmi place să cred că şi eu am un simţ 
propriu al onoarei. 

Marty îl privi în ochii pe Sinclair şi spuse încet: 

— Cred că eşti cea mai onorabilă persoană pe care am 
întîlnit-o vreodată, Sinclair. 

Sinclair întoarse brusc capul şi privi cerul întunecat. 

— Ce chestie, nu-i aşa? spuse într-un tîrziu. Tu şi cu 
mine stînd aici în felul acesta. Un negru şi un alb, stînd 
de vorbă ca şi cum am fi prieteni. 

— Sintem prieteni. 

Marty îşi dădu seama că nu îl mai privea pe Sinclair 
ca pe un polițist. În acel moment, avea încredere în el mai 
mult decît în oricine altcineva. 

— Dacă faceți o mişcare, sînteți morți, se auzi o voce 
în spatele lor. 

Se întoarseră şi îi văzură pe Harper şi Kemper 
încolțindu-i, cu pistoalele Beretta armate. 

— În regulă, mîinile sus... mîinile sus, ceru Kemper, 
făcîndu-le semn cu arma. Ridicaţi-le. 

Sinclair ridică din umeri. 

— Hei, amice, care-i treaba... 

— Am Spus, ridicaţi dracului mîinile, repetă Kemper cu 
un Şuierat. Acum, înainte să vă împrăştii creierii pe asfalt. 

— Gata, gata, mormăi Sinclair, în timp ce amîndoi 
ridicau mîinile. Nu te ambala. 

— În regulă, spuse Kemper. Acum ridicaţi-vă uşor... 

Începură să se ridice. 

— Am spus uşor — şi rămîneți cu mîinile sus, ca să le 
pot vedea. 

Harper ținea arma îndreptată spre ei, în timp ce 
Kemper îl percheziționa pe Marty. 

Ochii lui Sinclair îl ţintuiau pe Marty. 

Nu, Sinclair, îi răspunse Marty din priviri. Nu încerca 
să faci pe eroul.Nu. 

Mîna lui Kemper scoase din buzunarul lui Marty un 
CD cu B.B.King. 

— Fir-aş al naibii să fiu, exclamă el. Ia te uită, Max. 
Se întoarse şi-i arătă captura. 

Ochii lui Harper sclipiră. 

— Ca să vezi, spuse el. E nenorocitul ăla de CD. 

Sinclair prinse momentul şi, cu o mişcare bruscă, îşi 
scoase pistolul de sub haină. 

— Fugi, Marty! strigă, trăgînd două focuri spre Max 
Harper. 

Pentru o fracțiune de secundă, Marty încremeni. Totul 
se desfăşura, parcă, cu încetinitorul. Apoi, zărindu-l pe 
Kemper ridicîndu-şi arma spre Sinclair, se năpusti asupra 
lui, culcîndu-l la pămînt. 

— S-o ştergem dracului de-aici! strigă Sinclair. 

Marty privi peste umăr. Sinclair strigă: 

— Sînt în spatele tău, prietene. 

Marty se năpusti către şine. Bang. Auzi o împuşcătură 
în spatele său, apoi încă una. Fără să se uite înapoi, alergă 
spre şinele de fier şi ateriză cu un zgomot sec pe platforma 
de beton de dedesubt. Un glonț şuieră în apropiere şi ricoşă 
din pereții de beton. Se ridică şi se strecură în josul scărilor, 
făcîndu-se nevăzut în interiorul stadionului părăsit. 


Kemper privi CD-ul pe care-l ţinea în mînă şi pe chipul 
său impasibil înflori un zîmbet. Apoi, cu un ochi experimentat 
în evaluarea pagubelor umane, studie terenul de luptă. 

Ford Sinclair se tăvălea pe Jos într-o baltă de sînge, 

dînd spasmodic din picioare, într-un macabru dans al morții. 
La vederea scenei, Kemper zîmbi cu răceală. Îl doborise 
pe polițist de la prima împuşcătură. A doua pusese capăt 
vieții acestuia, într-o măsură mai mare sau mai mică. 
Auzind un geamăt, Kemper se întoarse spre Max Harper. 
Partenerul său încasase un glonţ în picior şi altul în umăr. 
Pentru un poliţist, Ford Sinclair se dovedise a fi un foarte 
prost trăgător. Dar chiar şi aşa, rana de la picior a lui 
Harper arăta foarte rău. Bucăți de os, contrastînd cu roşul 
aprins al sîngelui, se ridicau din rană. 

— Roger, gemu Harper. Tre” să plecăm dracului de-aici. 

Să nu-ţi părăseşti niciodată camaradul, soldat. 

Roger Kemper dădu din cap. 

— Bineînţeles, Max, spuse în timp ce îndrepta țeava 
pistolului spre capul lui Harper şi apăsă pe trăgaci. 

Chipul acestuia se prefăcu într-o fracțiune de secundă 
într-o masă informă. Kemper apăsă din nou pe trăgaci şi 
faţa deveni imposibil de identificat. 

Pentru o clipă, Kemper privi impasibil cadavrul lui 
Harper. Circumstanţele fuseseră de asemenea natură, încît 
nu avusese de ales. Să nu lase urme: aceasta era deviza 
lui Del. 

Kemper se gîndi la Marty English şi gîndul acesta îi 
umbri fața nepăsătoare; nu mai avea cum să-l găsească pe 
English deocamdată, dar nu mai conta. Kemper scoase 
din buzunarul hainei CD-ul şi zîmbi. 

Be Waters tremura de emoție de pe locul din spate 
al limuzinei sale. Ochii săi adînciţi în orbite scrutau ceața 
dimineţii ce acoperea Goose Island. 

Avea compact-discul. Un zîmbet involuntar îi lumină 
chipul cenușiu şi obosit. Bineînţeles, Waters ştia că jocul 
nu se sfirşise. Nu ciîştigase încă, nu-şi îngenunchease 
inamicul. Dar acest lucru se va întîmpla destul de curînd, 
îşi zise el. Curînd, Marty English va fi al său. Şi atunci... 

La acest gînd, Del Waters zîmbi din nou. Și apoi ce se 
va întîmpla? După ce va termina cu English? Atunci 
duşmanul său va fi azvirlit într-un şanţ şi lăsat să putrezească 
ca o victimă neimportantă a unui accident auto. 

Dar mai întîi lucrurile importante: banii. 

Limuzina intoarse pe o suprafaţă pietruită şi se opri cu 
un scrişnet de roți în faţa unui depozit dărăpănat de metal. 
CURANDERO IMPORTS, scria pe firma decolorată. 
Waters se încruntă; dispreţuia locul acesta şi pe oricine era 
legat de el. Dar, cînd şoferul îi deschise portiera şi Mike 
D'Angelo se năpusti în direcția sa, lui Del Waters îi reveni 
zîmbetul pe buze. Avea compact-discul. 

— Sînt cu toţii aici, Del, spuse emoţionat D'Angelo, 
conducîndu-l pe Waters înăuntru şi luîndu-i haina. Aşteaptă 
în birou. 

Waters dădu din cap, dar nu răspunse. La vederea 
imensului depozit, cu pereţii scorojiți, plini de mucegai, 
gîndurile îi zburară la viitor, la ceea ce va însemna acesta: 
bogăţie, putere, influenţă internațională. Acum, avea toate 
aceste lucruri. Dar, la urma urmei, cine poate spune că 
are destul? 

Waters se opri în uşa care ducea spre birou. Uşa grea 
de oţel era singura cale de acces, ceea ce făcea locul 
claustrofobic. Dar Waters era un maestru al autocontro- 
lului, aşa că, înăbuşindu-şi anxietatea, arboră un zîmbet 
lejer şi intră în cameră. 

Biroul era spațios, de un alb specific laboratoarelor. 
Şi steril, asemenea laboratoarelor de studiu comportamen- 
tal, pe care Del Waters avusese plăcerea să le viziteze la 
Bethesda şi la Stanford. Dar, spre deosebire de acele 

laboratoare, care miroseau a chimicale şi formol, biroul 
de la Curandero duhnea a peşte mort şi gunoi. 

Era un miros care-i amintea lui Waters de cîmpurile 
inundate de orez, de putreziciune, de închisorile din 
bambus, de toate lucrurile pe care dorea să le uite. Și, 
pentru o fracțiune de secundă, anxietatea îl copleşi. Îşi 
reveni rapid şi privirea sa rece ca gheața poposi asupra 
unei mese imense de conferinţe, cu un monitor de calcu- 
lator aşezat la unul din capete. 

Frank Torello şi Carson Page stăteau acolo şi-l priveau 
întrebător. D'Angelo se aşeză lîngă ei. Spnjiniţi de pereţii 
albi şi goi stăteau înşirați Roger Kemper, Knute Shelby şi 
opt dintre oamenii lui D'Angelo. 

— Del, e încă undeva în libertate, aşa-i? English nu a 
fost prins? spuse Frank Torello cu o voce stridentă ca de 
femeie. 

Waters se încruntă. 

— Aşa se pare, Frank, răspunse acesta sec, fără a se 
scuza. Ţintuindu-l cu privirea, adăugă: Ţi-e teamă că nu 
pot rezolva situația? 

Lui Torello îi pieri culoarea din obraji. 

— Bineînţeles că nu, Del; spuse acest lucru scuturînd 
din cap, pînă ce o buclă a părului său slinos îi alunecă 
peste ochelari. Hei, ai pus mîna pe compact-disc. Ăsta-i 
cel mai important lucru. Se uită la ceilalți. Nu-i aşa, oameni 
bun? 

— Din cele întîmplate în ultimele zile, Del, spuse 
Carson, adresîndu-i un rînjet de felină, aş spune că poți 
rezolva orice îți mai stă în drum. 

Toţi cei din încăpere aprobară dînd din cap, în timp ce 
îl urmăreau pe Waters, care înainta spre capătul mesei. Se 
opri, scoțind CD-ul din buzunar cu o mişcare dramatică 
şi-l ținu ridicat în fața ochilor asistenței, asemenea unui 
preot însărcinat cu împărtăşania la slujba de duminică. 

Toţi îşi ținură respirația, în timp ce el scoase meticulos 
CD-ul din carcasă, îl introduse în calculator şi apăsă pe 
mouse. Aşteptau, cu respirația tăiată, ascultînd în liniştea 
apăsătoare zgomotul surd pe care-l făcea calculatorul, 
procesînd compact-discul. 

Waters zîmbi în sinea sa. Pînă la Super Bowl-ul de 
duminică mai erau treizeci şi şase de ore; nu-i plăcea s-o 
termine atît de brusc. În orice caz, iranienii îşi vor primi 
banii, iar el îşi va vedea de viaţa sa. Nerăbdător, se aplecă 
peste ecran. 

Din difuzuarele computerului, vocea lui B.B.King 
începu să cînte „The Thrill Is Gone“. 

Del Waters se holbă la ecranul calculatorului cu ochii 
goi ca ai unui mort. În mod ciudat, faţa îi era lipsită de 
orice expresie. 

— Ce mama dracului... izbucni Torello cu mîna la 
inimă, ca şi cum s-ar fi aflat pe punctul de a face un atac 
de cord. 

Un chicotit amar îi scăpă lui Mike D'Angelo. 

- English a schimbat CD-urile. Asta s-a întîmplat. 

Del Waters închise calculatorul. Gîtul i se uscase şi fu 
incapabil să rostească vreun cuvînt. Gîndurile i se 
învălmăşeau, şi imaginile oribile, uitate ale închisorii de 
bambus îi reveniră în minte. I se păru o eternitate pînă 
cînd reuşi să le alunge, dar, în final, Waters înţelese. 

Fusese rău. 

Apoi, limpezindu-şi mintea, adunîndu-şi întreaga 
voință, asemenea soldatului rănit ce evadase din 
închisoarea de bambus cu mult timp în urmă, Del Waters 
spuse simplu, pe un ton egal: 

— Vă dau treizeci şi şase de ore să-l găsiți pe English. 

— Treizeci şi şase de ore, repetă Waters, străpungîndu-l 
pe Kemper cu ochi de gheață. Contactează-i pe prietenii 
tăi de la agenţiile federale. Vorbeşte la Vamă, la DEA şi la 


370 


FBI. E timpul să chemăm întăriri. Şi dacă tot discuţi cu ei, 
ai grijă să pui în cîrca lui English cele două crime de la 
Cîmpul Soldatului. Vreau să se declanşeze cea mai mare 
vînătoare de capete care s-a văzut vreodată în oraşul ăsta. 

— Se face, spuse Kemper încet. 

Del Waters pusese la bătaie o groază de oameni pentru 
treburi mai mărunte decît rahatul în care se băgase acum. 
Kemper ştia foarte bine cum stau lucrurile. Mai avea o 
încercare; era ca şi mort dacă nu aducea pe tavă capul lui 
English. 

— O să-i mobilizăm pe toți, interveni Shelby. La prînz 
o să avem la dispoziție cel puţin o sută de oameni. 

— Băieţii mei o să păzească aeroporturile şi 
autostrăzile, adăugă D'Angelo. Ne vom posta şi în cartierul 
de vest. 

— Cu fata cum rămîne? întrebă Carson. Dacă punem 
mîna pe Reiki Devane, avem un as în mînecă şi, pun 
pariu, şi CD-ul. English n-o să o lase baltă. 

— E o idee bună, aprobă Waters. Luaţi legătura cu 
serviciile on-line. Monitorizaţi orice transfer de bani, orice 
cărți de credit, orice rezervare la hoteluri din țară sau 
străinătate. Oriunde ar fi, tot trebuie să măniînce şi să 
doarmă. 

Knute Shelby începu să vorbească, dar văzînd expresia 
de pe chipul lui Waters, îşi înghiţi cuvintele. 

— Nu vreau scuze, îl avertiză Waters. Vreau fata. 

Shelby dădu din cap cu resemnare. 

— Între timp, Del, sugeră Carson, de ce să nu facem 
o cacealma cu English, să-l facem să creadă că avem deja 
fata. Băieții lui Mike o să împrăştie vorba că dacă English 
nu predă CD-ul pînă la avertizarea de două minute din 
Super Bowl, prietena lui o să îşi ia zborul spre o lume 
mai bună. 

Chipul lui Waters se lumină preț de o clipă în semn de 
admirație față de Carson. Făcu un gest către D'Angelo. 

— Împrăștie zvonul, pronto. 

— E ca şi făcut. 

Frank Torello se încruntă. 

— Cum rămîne cu petrecerea de la Planetlife de mîine 
seara, Del? bîigui el. 

— Ce-i cu ea? 

- Cînd se întoarce Arch? Poate ar trebui să 
contramandăm petrecerea. 

Waters privi cu dispreț către preşedintele Arrow. 

— Să o contramandăm? urlă el. Petrecerea e piesa de 
rezistență a unei acoperiri foarte grijuliu construită şi al 
dracului de scumpă, Frank. 

Carson îl privi pe Torello, apoi zîmbi sincer în direcția 
lui Waters. 

— Orice ar fi, Del, promise ea în timp ce îşi stingea 
tigara, ştii bine că Arrow se ține de cuvînt. 

— Și noi la fel, promise D'Angelo la rîndul lui. O să-l 
găsim pe English. N-o să tragi tu ponoasele mîine seară 
la petrecerea Planetlife. Poţi să contezi pe asta. 

Toţi aprobară printr-un gest din cap. 

Del Waters schiță un zîmbet tăios. Privirea lui îi diseca 
pe toţi întocmai bisturiului unui chirurg. 

— Să contez pe asta? strigă el lăsînd să-i scape un rîs 
sfredelitor de nebun. Drăguţilor, cred că vi se pare că sînt 
singurul în pericol. Permiteţi-mi să vă luminez. Scurt pe 
doi, n-am nici un chef să mă întîlnesc cu iranienii după 
Super Bowl, cu mîna goală. Dar dacă se va întîmpla asta, 
capul meu n-o să fie singurul care o să cadă. 

Toţi păliră. 

— După cum bine ştiţi, continuă el, sînt o ființă sociabilă 
prin însăşi natura mea. O persoană care caută compania 
celorlalți... un om de echipă. Deci mi se pare normal să 

veniţi toți cu mine pe fundul înghețat al lacului Michigan. 
Făcu o pauză şi zimbi cu cruzime. Soartă pe care, vă 
asigur, iranienii ne-o vor asigura cu cea mai mare plăcere. 

Barca oficială care indică locul unei crime înconjura 
Cîmpul Soldatului pe o distanță de o sută de picioare şi 
arăta ca o panglică galbenă legată de un stejar, aşteptînd, 
parcă, întoarcerea soldatului. 

După ce personalul descoperise în acea dimineaţă de 
duminică victimele dublului asasinat, forțele de ordine 
năvăliseră la locul crimei, răscolind stadionul în căutare 
de indicii. Pe la ora opt şi jumătate, căpitanul Bill Malone 
de la poliția locală din Lake County ajunsese la locul 
crimei şi confirmase solemn identitatea uneia dintre victime 
ca fiind detectivul Ford Sinclair. Celălalt cadavru rămase 
neidentificat, datorită lipsei portofelului şi a capului 
complet zdrobit. Au fost luate amprente, pentru a fi trimise 
spre identificare FBI-ului. 

Căpitanul Malone dădu o declaraţie Departamentului 
de Poliţie din Chicago, precizînd că ofițerul Sinclair fusese 
în concediu în ultimele două săptămîni. Ce căuta detectivul 
la Cîmpul Soldatului în mijlocul nopții (medicul legist 
stabilise că decesul se produsese în jurul orei trei 
dimineaţa), căpitanul nu-şi putea imagina. În ceea ce 
privea al doilea cadavru, Malone spuse că în districtul 
său nu se raportase nici un dispărut. Pînă la orele nouă 
în acea duminică dimineaţa, trei agenti de pază din Chi- 
cago, departamentul şerifului din Cook County şi paza 
publică din Chicago îşi uniră forțele instalîndu-şi, 
temporar, cartierul general pe Cîmpul Soldatului. 

Instalat confortabil în biroul său cu lambriuri din lemn 
de la Planctlife, Del Waters îşi puse la punct strategia: 
sub pretextul unei ameninţări teroriste internaționale, va 
scoate pe străzile din Chicago optzeci şi patru de agenţi 
CIA — paisprezece echipe formate fiecare din şase oameni. 
Oamenii de pe teren îi vor raporta lui Roger Kemper, 
care, în mod sigur înțelesese că în joc se află ceva mult 
mai important decît slujba sa. De asemenea, va contacta 
Washington-ul şi va cere să-i fie trimişi cinci experţi în 
comunicaţii, pentru a-l asista pe Knute Shelby în filarea 
electronică. 

Fără îndoială, aceasta va fi cea mai îndrăzneață 
operațiune din întreaga carieră a lui Del Waters, dar spera 
să nu fie şi ultima. 


Cerneala ediției de duminică a ziarului de dimineață 
din Chicago nu se uscase încă, atunci cînd vestea despre 
prietena lui Marty English făcuse înconjurul lui Goose 
Island, ajungînd pînă pe Kingsbury Street spre Merchan- 
dise Mart, trecînd din gură-n gură, asemenea unei sticle 
ieftine de vin: „Tipii din mafie au un mesaj pentru Marty 
English. Trebuie s-o facă înainte de avertizarea de două 
minute. Mda, asta spuneau, s-o facă... sau prietena lui e 
pierdută“. Nimeni nu puse nici o întrebare. Erau doar un 
canal de informaţii, o conductă subterană şi nimic mai 
mult; asemenea unui canal de scurgere, ei doar duceau 
mai departe mizeria. 

Many îşi petrecu restul nopții într-un hotel ieftin, 
din Loop. Trecu în revistă cele întîmplate. 
In adîncul sufletului, ştia că Ford Sinclair era mort şi 

că Waters şi oamenii săi se aflau în zonă, încercînd să-l 
transforme în următoarea victimă. 

Marty îşi zise că, dacă viața i-ar da un avertisment cu 
două minute înainte de a se întîmpla ceva, fluierul prevestitor 
ar fi trebuit să se audă chiar în acel moment. După ce Del 
Waters va descoperi că oamenii săi căzuseră în cea mai 
veche capcană — aceea a schimbării CD-urilor —, va fi mai 
hotărît ca niciodată să-l găsească. În consecință, va împînzi 
oraşul şi va fi ajutat în acest scop de mafia lui D'Angelo. 

Ce s-ar întîmpla dacă l-ar înhăța acum? Nimic nu-l va 
salva, jucau care pe care. Şi el, şi Del Waters cunoşteau 
regulile. Amîndoi ştiau că, în final, doar unul dintre ei va 
rămîne în picioare cînd totul se va termina. 

Şi dacă va pierde? Ce va lăsa moştenire? La dracu”, 
răspunsul la această întrebare era simplu: moştenirea sa 
vor fi cele treizeci de secunde de imagine, sunet, mişcare 
şi emoție: treizeci de secunde în Super Bowl. 


Sîmbătă dimineaţa la nouă şi jumătate Marty intră în 
agenţia de închiriat maşini Ugly Duckling de pe Wells 
Street şi închirie un Olds din '84 de la un bătrînel slinos, 
numit Vinnie, care purta o pălărie turtită şi o haină din 
poliester bună de purtat şi vara şi iarna. Firma nu mergea 
prea bine în ultima vreme, iar Vinnie era singur precum 
Maytag Man. Ar fi vrut să mai stea la taclale, dar Marty 
trecu direct la afaceri. Plăti în numerar pentru trei zile 
şi-i strecură pe sub tejghea o bancnotă de o sută lui Vinnie, 
pentru a nu-i înregistra numărul cărții de credit şi al 
permisului auto. 

Vinnie nu ezită nici o clipă: băgă în buzunar bancnota 
cu chipul lui Ben Franklin, luă un set de chei de pe panou 
Şi, cu un zîmbet conspirativ, i le întinse peste tejghea. Era 
zece fără un sfert, cînd Marty plecă de la agenţia de închirieri 
cu plinul făcut şi cu un cuțit de spart gheaţa drept bonus. 

l» timpul unui mic dejun la Hello Holley, trei dintre 
băieții lui Roger Kemper prinseră o informație trăsnet: 
un individ care se potrivea descrierii lui Marty English 
fusese zărit la Misiunea Sfintei Biblii. 

Agenţii plecară în grabă spre misiune, unde soții 
binefăcători care conduceau adăpostul îi informară că un 
vagabond, pe care nu-l mai văzuseră niciodată, poposise 
la ei vineri dimineața devreme. 

Cuplul mărturisi că nu-l luaseră în mod special la ochi 
pe tip, dar două lucruri li se păruseră ciudate. În primul 
rînd, vagabondul nu-şi scosese mînuşile pînă la cină în 
acea seară, şi cînd o făcuse, observaseră că mîinile şi 
unghiile acestuia erau curate, lucru ciudat pentru un tip 
care-şi folosea unghiile pentru a căuta prin gunoaie. 

— Celălalt lucru care a fost? întrebară agenții. 

— Individul a spus că tocmai venise din Memphis. 

— Şi unde-i ciudățenia? 

— Ei bine, se ştie clar, spuseră cei doi făcători de bine, 
că nici un vagabond care se respectă nu vine iarna în nord. 


Sîmbăta de dinaintea Super Bowl-ului era întotdeauna’ 
infernală pentru agenții de pariuri din Chicago. Orice 
amator de pariuri dorea să ia parte la acțiune. Însă, ziua 
de azi fusese cea mai grea. Agenţii de pariuri avuseseră 
de transmis mai mult decît zvonuri. 

— Tipii din mafie au un mesaj pentru Marty English, 
şopteau în timp ce se mutau dintr-un loc în altul. Trebuie 
s-o facă înainte de avertismentul de două minute. Mda, 
asta spuneau, s-o facă... sau prietena lui e moartă. 

Şi care erau şansele ca English s-o facă? doreau să 
ştie clienţii. Doi la unu, spuseră agenţii. Doi la unu. 

ba începutul după-amiezei de sîmbătă, Marty cumpără 
o Coca-Cola şi două sandvişuri italiene cu carne de vită de 
la Portello, pe care le îngurgită rapid în drum spre un 
magazin cu materiale video şi muzicale de pe Clark Street. 
Nu era un blockbuster. Inăuntru, ziua şi noaptea se 
confundau, la fel ca în Las Vegas, unde nu era niciodată 
destul întuneric pentru a ascunde toate lucrurile perverse, 
pe care oamenii doreau să le facă sau să le privească, aşa 
încît cineva avusese strălucita idee să fie noapte mereu. 

Marty stătu la coadă la casă, încărcat cu un vraf de 
CD-uri cu muzică şi douăzeci şi cinci de casete video 
neînregistrate, sub privirile fixe ale bătrînilor şi ale 
adolescenților cu casete porno în miini. Plăti şaptezeci şi 
opt de dolari în numerar unui vînzător în vîrstă, cu un 
început de chelie. 

De acolo, Marty merse cu maşina spre sud pînă la 
Washington, iar apoi spre birourile Federal Express din 
Wabash, de unde ridică douăzeci şi cinci de bilete, pungi 
şi cutiuțe FedEx de la o femeie între două vîrste, foarte 
interesată de treburile altora. 

— Lucrezi în week-end? dori să ştie femeia. 

— Ca toată lumea, răspunse el în timp ce ieşea pe uşile 
batante îndreptîndu-se spre un telefon public de pe partea 
cealaltă a străzii. 


Marty se opri pe marginea şoselei, în faţa telefonului, 
încercînd să-şi adune gîndurile, înainte de a folosi cartela 
telefonică pentru a suna în stațiunea Raleigh Beach din 
Bermude şi a face o comandă pentru Lighthouse Cottage. 

După o pauză, o voce nesigură şopti în receptor: 

— Alo. 

— Reiki... eu sînt. Marty. I se păru că vocea îi sunase 
de parcă ar fi avut respiraţia tăiată. Nu voia să pară speriat 

sau lipsit de control; nu dorea s-o înspăimînte. Bună, 
spuse, încercînd să pară voios. Eşti bine? 

— Bineînţeles că sint bine! exclamă ea într-un mod 
care-l făcu să se întrebe dacă nu cumva era furioasă. 
Apoi o auzi apoi înăbuşindu-şi un oftat. Dar tu? Tu ești 
bine? Doamne, aproape că am luat-o razna aici. Mi s-a 
părut ciudat să mă strecor afară din oraşul ăla blestemat. 
Incepuse să mi se pară că la fiecare colț de stradă sînt 
ucigaşi plătiți. 

Marty rise amar. 

- Sînt. 

— Ha, ha, ha. Ascultă, a trecut o săptămînă de cînd 
m-ai sunat în toiul nopţii să-mi spui să fug, pentru a-mi 
salva viața. Am stat de atunci aici, în căsuţa asta 
blestemată, aşteptînd, întrebîndu-mă ce naiba s-a întîmplat, 
întrebîndu-mă dacă ai murit sau mai trăieşti. Am vrut să 
sun pe cineva, să aflu nişte veşti... 

— Sper că n-ai făcut-o, o întrerupse el. 

— Nu, dar am trecut prin iad, Marty, stînd fără să ştiu 
nimic. Se opri. E destul de rău, nu-i aşa? 

— Mda, recunoscu el. Şi va fi din ce în ce mai rău... 
Lucrurile încep să se precipite. După părerea mea, situația 
se va înrăutăţi. 

— Mă înspăimînţi, Marty. 

— Eu o înspăimînt pe Reiki Devane? se strădui el să 
chicotească. Pe ziarista dată dracului care se fereşte de 
gloanţe şi țopăie prin cârciumi cu bandiții? 

— Nu pentru mine mi-e frică, îl corectă ea cu vocea 
scăzută. Pentru tine îmi fac griji. | 

— Ei bine, nu trebuie să-ți fie teamă, porunci el. Acum 
taci şi ascultă. Nu mai pot vorbi mult. 

— În regulă. Ascult. 

— După ce închizi, vreau să te duci la Banca 
Bermudelor, pe strada principală din Hamilton, şi să cauţi 
un domn care se numeşte Everitt Peeler. 

— Peeler? 

— Da, ţii minte? Peeler e tipul care a rezolvat nişte 
transferuri peste ocean pentru noi. E vicepreşedintele 
însărcinat cu conturile din străinătate. Roagă-l să deschidă 
un număr de cont pentru tine la Corporaţia Băncilor 
Elveţiene din Zürich. Nu va pune întrebări: banca se 
mîndreşte cu discreția de care dă dovadă. După ce va 
deschide contul, îţi va da trei serii de numere: un număr 
de cont, un număr de transfer şi un cod PIN. 

— Cont, transfer, PIN, repetă ea. Şi-o putea imagina 
dînd din cap, în timp ce repeta. In regulă, pot să fac asta. 
Și apoi? 

— Apoi întoarce-te la Raleigh, conectează-ți modem-ul 
laptop-ului la casca telefonului şi aşteaptă un semn de la 
mine. | 

— Mă vei contacta prin e-mail? 

— Nu, nu putem risca să folosim e-mail-ul; pot 
intercepta serviciile on-line. 

— Par destul de sofisticați. 

— Sînt, deci nu se vor aştepta să folosim faxul. În 
afară de asta, voi avea nevoie de o copie a hard-ului. Îţi 
voi da un fax direct de pe calculatorul meu, cînd voi fi 
gata să-mi trimiți numerele, dar trebuie să ştii că va dura. 

— Nici o problemă. Voi aştepta. 

— Bine. Acum ia aminte, te duci direct la bancă şi te 
întorci imediat. Nu cred că au aflat unde eşti, dar nu 
putem fi siguri de nimic, cînd e vorba de indivizii ăştia. 

— Retrag ce-am spus înainte. Cred că mi-e frică pentru 

oi, Marty. 

— Şi mie mi-a fost frică pentru noi — înainte — cînd 
credeam că te voi pierde. Dar nu am să permit să se 
întîmple acest lucru, Reiki. Vom trece prin asta împreună. 
Mă auzi? Împreună. Înghiți cu greu şi continuă pe un ton 
mai blînd: Mă refer la toată Viaţa, Reiki. Angajament. Ştii 
tu, rochie albă, două pisici în curte. Şi copii, dacă asta-ți 

doreşti. Tot ce avem de făcut este să trecem peste următoarele 
douăzeci şi patru de ore. Apoi vom fi acasă, liberi. Am de 
gînd să-i fac praf pe tipii ăştia. Vor plăti scump. Apoi, tu şi 
eu... ne vom găsi micul nostru colț de paradis. Se opri. Te 
iubesc, Reiki. 

— Şi eu te iubesc... vocea ei se frînse. Dar... 

— Dar? 

— Dar ar trebui să ştii, nimic din chestia aceea cu casa 
la ţară... nimic n-ar avea nici un sens fără tine. Ai grijă, 
Marty. Nu voi respira uşurată pînă cînd nu vei fi lingă 
mine -- teafăr şi nevătămal. 

Ei arhitectura sa romantică şi sutele de poliţişti, 
elicoptere, cîini şi maşini, Cîmpul Soldatului oferea un 
peisaj dramatic în acea după-amiază de iarnă. $i, fiind un 
maestru în relațiile cu publicul, primarul oraşului Chicago, 
Walt Camden, ştia să recunoască un cadru bun pentru 
fotografii, atunci cînd exista unul. În ciuda frigului, el 
insistă să țină conferinţa de presă de la ora două afară, în 
fața stadionului. Sîmbetele erau zile sărace în ştiri, aşa 
încît primarul spera să obțină o audiență maximă. 

Atît primarul, cît şi superintendentul poliției erau 
extrem de emoționaţi în acea după-amiază — în timp ce 
explicau presei asasinatele înfiorătoare ce avuseseră loc 
pe Cîmpul Soldatului. Expresia „soldatul căzut“ fusese 
folosită de cîteva ori, pentru a descrie uciderea ofițerului 
Ford Sinclair. Pentru aflarea identității celeilalte victime 
au fost făcute apeluri pînă la apusul soarelui. 

Primarul Camden îi promise superintendentului poliției 
Murphy toate resursele necesare în efortul de a-l aduce 
pe ucigaşul de poliţişti în faţa justiției. Oraşul Chicago, 

declară primarul, va fi martor la cea mai mare vînătoare 
de criminali din istoria sa. 


Pike Stevens nu se uită la ştiri. Ştirile din Chicago 
erau deprimante, iar Pike îşi dorea mai mult decît orice să 
scape de depresia provocată de oraş. Voia să navigheze 
în jos, pe rîul Chicago, să iasă în lacul Michigan şi să nu 
mai privească niciodată înapoi. Să navigheze în jurul lumii, 
eventual să caute comori. Să facă scufundări în marile 
recifuri, dacă sinusurile nu-i vor da bătaie de cap. 

Bătrînul suedez se apropiase cel mai mult de visul său, 
atunci cînd, noaptea tîrziu, un escroc îl plătise să transporte 
o încărcătură de deşeuri, în mare parte cutii de tablă colorate 
şi baterii, în josul rîului Chicago, în mica sa rablă, Annie, 
şi să arunce întregul gunoi în lacul Michigan. 

În mod obişnuit, Pike era tîmplar, lucra pentru marina 
portului Burnham Park. Amplasat pe Lake Shore Drive, 
portul era frecventat de ambarcațiuni de lux. Pentru a-și 
plăti barca, Pike îndeplinea tot felul de slujbe ciudate sau 
curăța spuma de pe iahturile şi ambarcaţiunile altora. 
Majoritatea indivizilor care veneau în portul Burnham erau 
fie nişte hodorogi împuţiți cărora le făcea plăcere să-şi 
etaleze bogăţia, fie nişte snobi nenorociţi cu nasul pe sus. 
Cu excepţia lui Marty English, bineînţeles. 

De cîte ori Marty trecea prin port la bordul 
ambarcaţiunii agenției sale de publicitate, Wynner, îşi făcea 
timp să dea o raită prin jur, să dea bineţe tuturor şi chiar 
să ofere o revistă de navigație. Cînd bătrînul îl văzu pe 
Marty de trei ori în acea după-amiază tîrzie de sîmbătă 
cărînd grăbit de pe chei pe Wynner tot felul de lucruri, îi 
făcu entuziasmat cu mîna. x 

Marty îi răspunse la salut, dar nu se opri aşa cum 
făcea de obicei, lucru care îl îngrijoră pe Pike Stevens. În 
consecință, hotărî să afle neapărat ce se petrece. 

— A1 nevoie de ajutor, Marty? întrebă Pike, ajungîndu-l 
din urmă la al cincilea drum spre iaht. 

— Nu, mulțumesc Pike, îi răspunse Marty, lăsînd jos un 
teanc de materiale FedEx şi, scotocind prin buzunar, scoase 
un trabuc Robusto, pe care-l cumpărase din oraş. M-am 
gîndit că ţi-ar face plăcere să tragi un fum diseară cînd te 
uiţi la Vinătoarea pe mare, spuse întinzîndu-i trabucul. 

— Ei, Doamne... plescăi suedezul din buze. Doar ştii 
că bătrînul Pike are o slăbiciune pentru trabucuri de 
calitate. 

— Deci, incotro plec: la noapte? întrebă Pike, în timp 
ce Marty porni din nou spre iaht. 

— La peşte, strigă acesta peste umăr. 

În timp ce scutura din cap, un chicotit îi scăpă 
bătrînului printre buze. Pentru un om care lucra în 
publicitate, Marty era un actor al naibii de prost. 


La ora şase, pe Cîmpul Soldatului, Departamentul 
Poliţiei din Chicago ținu a doua conferință de presă din 
acea zi. Murphy, superintendentul poliţiei, comunică sobrei 
adunări că cea de-a doua victimă a măcelului fusese 
identificată drept un anume Maxwell Harper, veteran 
decorat din Vietnam, angajat al CIA ca specialist în 
operațiunile de contrabandă. 

— Aşa cum mulți dintre dumneavoastră cred că îşi 
amintesc, spuse Murphy, ridicînd vocea, aceasta este a doua 
crimă comisă asupra unui agent CIA în tot atîtea săptămîni. 
Prima l-a implicat pe funcţionarul agenţiei Stonewall Jack- 
son, care a fost găsit împuşcat pe Navy Pier. 

Superintendentul făcu o pauză şi din rîndurile 
auditoriului se ridicară cîteva mîini, dar el continuă. 

— Atât Departamentul Poliției din Chicago, cît şi CIA 
au ajuns la concluzia că între aceste asasinate există o 
legătură. Mă aflu aici alături de reprezentantul CIA 
Richard Taylor pentru a vă anunţa că, începînd cu data de 


382 


sîmbătă, douăzeci şi patru ianuarie, la ora șase post 
meridian, CIA, agenție a Guvernului Federal, s-a alăturat 
oficial anchetei Departamentului de Poliţie Chicago, 
anchetă denumită de presă „Uciderea soldatului“. 

Richard Taylor păşi în față, privi direct în obiectivul 
camerelor de luat vederi şi spuse: 

— Cerem cetăţenilor să ne ajute în capturarea 
individului sau indivizilor responsabili pentru această 
tragedie. Persoanele care dețin informaţii cu privire la 
aceste crime să ia legătura fie cu CIA, fie cu Departa- 
mentul de Poliție Chicago. 

Din nou, mîinile se ridicară şi reporterii începură să 
pună întrebări, dar superintendentul Murphy îi opri ridicînd 
brațul: 

— Domnul Taylor şi cu mine nu vom răspunde la 
întrebări de data aceasta. 

— Cînd vom afla noutăți? 

— Cînd le vom avea, replică sec Murphy. 

W an Bergman se îndrăgostise de luxosul iaht lung 
de patruzeci de metri, Oceanco, în timpul unei vizite 
făcute unui client în Fort Lauderdale. Deşi fusese dragoste 
la prima vedere, ceea ce îl impresionase în mod deosebit 
pe preşedintele agenţiei fusese ciudatul design interior, 
ultramodern, şi faptul că, ținînd cont de cele douăzeci şi 
nouă de picioare lățime şi cele patru încăperi, mai rămînea 
destul spațiu pentru alte amenajări. 

Aşa cum procedase şi cu birourile agenţiei şi cu jetul 
său Gulfstream, Bergman transformă iahtul într-un fel de 

tărîm magic al tehnologiei, o piesă plutitoare din stilul ultra 
modernist al companiei. Bergman puse iahtul la punct şi, 
cîteva săptămîni mai tîrziu, acesta fusese botezat Wynner şi 
ancorat în Burnham Park, portul oraşului Chicago. 

Bineînţeles că acesta fusese doar începutul în ceea ce 
priveşte instalarea drăciilor electronice atît de îndrăgite 
de Bergman. Cînd totul se termină, era posibil ca Wynner 
să nu fie în stare să-şi transporte pasagerii pe planeta 
Vulcan, dar în orice caz arăta bine, aproape ca nava 
spațială Enterprise. 


Marty English era unul dintre cei trei oameni din Wynn 
Bergman Advertising care aveau acces la iaht, o facilitate 
de care ar fi dorit să se poată bucura mai des. Dar ceea 
ce făcea acum nu se putea numi exact o călătorie de 
plăcere, îşi aminti Marty, în timp ce forma combinația 
tastelor pentru a descuia uşa cabinei electronice a navei. 

Odată, în timpul unui cocteil oferit de agenţie, Marty 
îl auzise din întîmplare pe Wynn referindu-se în glumă la 
cabină ca la o cameră de război, comparaţie potrivită, 
gîndise el atunci, pentru ceva ce aducea mai mult cu 
carlinga unui elicopter militar sau cu o punte de comandă 
a unei nave de luptă, decît cu o cameră pentru media 
dintr-un iaht luxos. În timp ce deschidea metodic stația 
de calculator şi monitoarele se aprindeau, strălucind 
asemenea unor soldăţei albaştri, acele cuvinte îi răsunară 
din nou în minte — Camera de război. Vorbele acestea îl 
purtară înapoi în timp, la lumina albăstruie intermitentă, 
orbitoare, a artileriei inamice pe cerul senin al nopții și la 
zgomotul gloanțelor lovind pereţii casei. 

Marty trase aer în piept. Camera de război. Ei bine, 
era pregătit să iasă la luptă. Îşi îndreptă umerii şi introduse 
cinci casete video neînregistrate în nişele pentru copiat 
înşirate de-a lungul peretelui. 

Le înregistră una după alta, în mod mecanic. Cînd 
toate se aflară la locul lor, i se păru că, în carcase, erau 
“nişte arme gata de luptă. 

Îşi deschise apoi servieta și scoase caseta cu ultima 
întîlnire a tatălui său. Rămase nemişcat, privind-o fix, 
permiţind imaginilor să se deruleze în mintea sa, lăsîndu-se 
pătruns de adevăr. Simţi ura şi dorința de răzbunare 
măcinîndu-i măruntaiele. 

Inamicii nu se iartă, şopti vocea sa lăuntrică. 

Pe chipul lui Marty apăru zîmbetul soldatului-vînător 
a cărui rugăciune este ultima. Cu ochii strălucind în lu- 
mina de un albastru rece a monitoarelor, introduse caseta 
în fanta de deasupra căreia se putea citi CASETA SURSA 
ORIGINALĂ, şi apăsă pe „înregistrare“. 


Era ora opt seara cînd luminile de înregistrare ale 
aparaturii video se stinseră. El scoase ultimele cinci casete 
din aparat şi începu să le aşeze pe masă, alături de celelalte 
douăzeci, pe care deja le copiase. Cu mişcări lente, Marty 
introduse casetele în carcase şi le împachetă pe rînd în 
cutiile Federal Express, adresate, cu litere ordonate de 
tipar, către douăzeci şi cinci dintre cei mai importanți 
oficiali ai forțelor de ordine, congresmeni şi şefi de agenții 
media. 

Era opt şi jumătate cînd Marty auzi zgomotul sec, cu 
care cele douăzeci şi cinci de cutii cădeau în containerul 
FedEx, aflat pe strada de vizavi de portul Burnham Park. 
Majoritatea dimineţilor de luni erau, probabil, lipsite de 
orice eveniment, gîndi Marty, dar micile scenarii de pe 
aceste casete ar trebui să remedieze acest fapt. 

În timp ce se grăbea să ajungă la adăpostul sigur al 
iahtului, Marty zîmbi în sinea lui, zicîndu-și că trăsese 
abia primul foc. 

Bing Valentine, un bătrîn vînzător cu normă întreagă 
de casete video porno, dorea să fie racolat. Cînd trei 
dintre adepții fideli ai lui Mike D’Angelo intrară în 
magazinul video, căutînd un tip pe nume English, Valen- 
tine fu dezolat; neavînd nimic de raportat, îşi imagină că 
pierduse şansa vieții lui. 

Valentine medită la acest fapt toată săptămîna, iar 
sîmbătă dimineața păru că norocu! îi va surîde. Un individ 
intră în magazin şi cumpără douăzeci şi cinci de casete 
neînregistrate. De obicei pedofilii şi alți perverşi cumpărau 
atît de multe casete deodată. Bing Valentine îl privi cu 
atenţie şi — bingo! Tipul din faţa lui se potrivea la fix cu 
descrierea lui English. 

După ce bărbatul plecă, Valentine ezită îndelung să 
se hotărască cui să transmită informaţia. In final, îi 
telefonă unui cunoscut, un tip dur care purta o groază de 
bijuterii din aur şi lucra la calea ferată. Spre imensa 
satisfacție a lui Valentine, vorba circulă cu repeziciune în 
lumea interlopă şi, ceva mai tîrziu, în aceeaşi seară, zeița 
norocului îi surîse. Durul îl sună şi, drept mulțumire din 
partea şefului său, îi furniză lui Bing Valentine un pont. 


Din ceea ce băieţii lui Roger Kemper reușiră să afle 
de la extravagantul funcționar al dărăpănatului hotel Ar- 
cade, Marty English îşi petrecuse primele ore ale dimineții 
de sîmbătă în Loop. Funcţionarul îi informase că un tip, 
care semăna perfect cu cel pe care-l căutau, ieşise pentru 
o vreme. Se întorsese sîmbătă, în jurul orei trei dimineaţa. 

Individul era îmbrăcat asemenea unui vagabond cînd 
se cazase vineri noaptea tîrziu, dar dimineața cînd plecase, 
în jurul orei opt, era îmbrăcat cu adevărat elegant, ca o 
vedetă de cinema: jachetă de piele ultimul răcnet, blugi 
strîmţi, cizme. Purta, de asemenea, o servietă scumpă şi 

o sacoşă-geamantan de piele neagră. Mda, era o schimbare, 
îşi aminti funcţionarul, oftînd. La urma urmei, mărturisi 
el, fusese întotdeauna de părere că hainele îl fac pe om. 


Cînd tîrfa în haină de vulpe roşie intră în departamentul 
local al şerifului din Cook, în jurul orei nouă şi jumătate 
în acea seară de sîmbătă, şi spuse că doreşte să dea o 
declaraţie cu privire la crima de la Cîmpul Soldatului, avu 
parte de o primire entuziastă. Bineînţeles că se aşteptase 
la asta. Băieţii lui D'Angelo o avertizaseră în legătură cu 
vîlva pe care o va stîrni. Cum o plătiseră destul de bine 
pentru ceea ce făcea, acest fapt nu o deranja cîtuşi de 
puţin. Dacă exista ceva cît de cît palpitant, la naiba, cărei 
tîrfe nu-i plăcea să fie în centrul atenției? 

După ce fu tratată cu o cană de cafea neagră, o 
gogoaşă cu jeleu şi o țigară, buzele sale strident rujate se 
deschiseră şi povestiră detectivilor tot ce doreau să ştie. 
Le spuse cum agățase un tip nu mult după miezul nopții, 
care o dusese la hotelul Arcade din Loop. 

— Tipul se purta foarte ciudat, mărturisi femeia, 
aproape ca un nebun. 

— A spus cumva ce-l înfuriase atît de mult? întrebară 
detectivi. 

— Normal că a spus. Dădu din cap, amuzîndu-se de 
felul în care îi adusese pe punctul de a sări de pe scaune. 
A spus că tocmai aranjase un „poliţai cioroi“. Fata le 
contemplă chipurile, în timp ce-şi aprindea ţigara. Apoi le 
aruncă apoi un zîmbet şiret şi adăugă: La Cîmpul 
Soldatului. 

— Poţi să ne faci o descriere a individului? întrebară 
tulburaţi. 

— Bineînţeles, zise ea făcîndu-le cu ochiul. 

Pînă la ştirile de la orele zece din acea sîmbătă seara, 
toate ziarele şi posturile de televiziune din oraş erau în 
posesia unui desen cu chipul celui pe care poliţiştii îl 

desemnaseră suspectul principal în cazul „Uciderii 
Soldatului“. 
Nu mai aveau nevoie decît de numele lui. 


De paisprezece ore, Knute Shelby aproape că nu părăsise 
biroul apartamentului său de la Ritz-Carlton, pe care Roger 
Kemper îl denumise „centul de comandă principal“. 

Shelby nu se dezlipise de lîngă telefon şi calculator 
toată ziua, ingurgitînd tone de cafea şi creme brûlée, în 
timp ce lătra ordine către oamenii de pe teren. Lovea cu 
putere tastatura computerului, căutind vreun semn ca 
doamna Reiki A. Devane folosise recent o carte de credit 
sau un serviciu on-line. 

Se făcuse ora zece. Shelby era epuizat şi foarte plictisit. 
Se ridică în picioare şi, căscînd, deschise televizorul. 
Privind ştirile legate de „Uciderea Soldatului“ şi 
portretul-robot al suspectului, Shelby chicoti satisfăcut: 
Marty English nu mai avea nici o şansă. 

Totuşi, conform spuselor reporterului aflat la Cîmpul 
Soldatului, comandanții forțelor de ordine nu erau la fel 
de entuziasmați ca Shelby; mai aveau nevoie de numele 
individului. Ei apelaseră la ajutorul cetățenilor şi deschise- 
seră o linie fierbinte, unde potenţialii informatori puteau 
lăsa mesaje. 

Knute Shelby se aşeză în fața tastaturii şi zîmbi; nu 
putea să nu-şi facă datoria tocmai acum. Întotdeauna se 
considerase un fel de slujitor al comunității. 


— El era la ştiri adineauri, nu-i aşa, Wynn? întrebă Lee 
Wilde, cu mîna crispată pe receptor. Marty era. 

După o pauză Bergman spuse: 

— Portretul-robot aducea vag cu el. 

— Vag? Îţi baţi joc de mine? Dumnezeule, Wynn, ar 
putea fi chiar el? 

— Bineînţeles că nu! izbucni Bergman. 

— Probabil că se ascunde, de aceea a lipsit toată 
săptămîna, continuă Lee cu presupunerile. La naiba, ar fi 
trebuit să anunțăm poliția cînd n-a apărut la lucru luni și 
n-am putut da nicăieri de Reiki. 

— Nu, spuse grăbit Bergman. Am făcut ceea ce trebuia, 
neimplicînd poliţia. Nu era cazul să punem în pericol un 
cont de trei sute de milioane de dolari. 

— De parcă asta ar schimba ceva. 

Bergman ignoră sarcasmul ei şi continuă: 

— Trebuie să existe o explicație plauzibilă, Lee... 

— Vrei să spui una mai plauzibilă decît aceea că Marty 
English este un criminal? 

— Exact la asta mă gîndeam. 

— Ei bine, să mă ia naiba dacă pot să găsesc vreuna... 
tu poţi? 

— Nu, nu pot, recunoscu el. Dar asta nu înseamnă că 
nu există. 

— La ştiri spuneau că poliţia se află în căutarea unui 
nume... 

— Las-o baltă, Lee, spuse brusc Bergman. Marty nu e 
un criminal. Ştii lucrul acesta la fel de bine ca şi mine. 

— Totuşi, se poartă de parcă ar fi. De ce nu se predă? 
Vreau să spun, dacă n-a făcut nimic rău, de ce se ascunde? 

Pentru prima dată în cariera sa strălucită, Wynn 
Bergman era total confuz. 

— Aş da orice să ştiu. 

Baci mayaşii fuseseră mai mult decît simpli jucători 
cu mingea, şi ridicaseră arta războiului la nivelul unui 
joc sacru, atunci trebuie să fi fost nişte strategi străluciți. La 

urma urmei, sporturile sîngeroase nu erau făcute pentru 
proşti. Jocurile pe viață şi pe moarte erau pentru cei 
inteligenţi, cei aleşi, pentru oameni de o cruzime rafinată, 
pentru artişti. Triada însemna toate aceste lucruri, şi chiar 
mai mult, îşi zise Marty emoţionat, în timp ce studia site-ul 
Bibliotecii Tozzer de la Harvard pe care tocmai îl deschi- 
sese pe computerul iahtului. 

Spusele lui Che se dovediră exacte: trei atribute 
într-unul singur. Zeul soarelui, zeul lumii subpămîntene, 
zeul iluziei. Erau toţi trei împreună, într-un perfect dans 
al morții, numit „jocul cu mingea“. 

Tot ce-i rămînea de făcut lui Marty era să-i separe. 


Marty se afla în faţa stației grafice a computerului de 
pe iaht, cînd sosi faxul de la Reiki. Sulul de hîrtie se 
desfăşură în mîna sa nerăbdătoare asemenea unui papirus 
antic. Îl ridică în lumina albastră a monitorului şi citi: 


DATA 01.24 ORA 23:04 PAGINA 1 DIN 1 


CĂTRE: BROSCOI 
FAX: 312.427.3618 
DE LA: CRINUL 

FAX: 441.233.5421 


Marty făcu o pauză. Un zîmbet îi lumină o clipă chipul 
obosit. Nimeni n-o putea acuza pe Reiki Devane de lipsă 
de profesionalism, în ciuda numelor acvatice prosteşti, pe 
care le folosise pentru a ascunde identitățile. 

Zîmbetul dispăru cînd citi în continuare. 


BROSCOIULE, IATĂ 


CORPORAȚŢIA BĂNCII ELVEȚIENE, ZURICH 
NR. TRANSFER 062007755 

NR. CONT 357-9ES-549 
NR. PIN 10848 


AI GRIJĂ. CRINUL TE IUBEŞTE 
DOUĂ PISICI AR FI DRĂGUŢ, DAR PUTEM 
AVEA ŞI UN CÎINE? 


— Mda, poţi să ai un cîine, spuse el cu blîndeţe. Şi un 
elefant. Dacă reuşesc să scap din povestea asta... cu viaţă. 


Următoarele ore, Marty şi le petrecu disecînd Triada 
în trei părți diferite. Introduse imaginile în fişiere separate 
şi potrivi caracteristicile fiecăreia cu cele ale CD-ului cu 
B.B.King. 

Ca orice imagine computerizată, fiecare zeu al Triade: 
era format dintr-un număr unic de biți. Dacă presupunerea 
lui Marty era corectă, acel număr reprezenta unul dintre 
cele trei coduri de securitate, de care avea nevoie pentru 
a sparge contul. Începu să se grăbească, conştient că 
timpul nu curgea în favoarea sa. 

De-abia la ora două noaptea reuşi să termine ce-şi 
propusese să facă. Pe masa din fața sa se aflau trei CD-uri 
lucitoare, strălucind asemenea unor gloanţe de argint în 
aşteptarea unei arme. 

Bupa ce portretul-robot al suspectului apăru la ştirile 
de la ora zece, linia fierbinte deschisă de poliţie fu asaltată 
de telefoane. Pînă şi liniile telefonice obişnuite din secție 
erau blocate; nimeni nu putea contacta 911. Informațiile 

despre suspect apăreau precum ciupercile după ploaie, la 
fel de credibile ca şi întilnirile de gradul trei. 

Apoi, duminică pe la trei dimineața, Departamentul 
de Poliţie din Chicago dădu lovitura, cînd un disc-jockey 
de noapte de la postul de radio WLS zări icon-ul 
e-mail-ului clipind pe monitorul staţiei. Accesă e-mail-ul 
şi rămase încremenit, după ce citi următorul mesaj: 


CĂTRE: WLS RADIO 
DE LA: UN FAN 
REFERITOR LA: UCIDEREA SOLDATULUI 


OMUL CĂUTAT DE POLIȚIE ESTE MARTY 
ENGLISH, ALIAS MARTINO INGLESIA, FIUL RE- 
CENT DECEDATULUI ŞEF AL MAFIEI DIN CHI- 
CAGO, TONY INGLESIA. 


Cînd DJ-ul sună la departamentul de Poliție din 
Chicago şi citi mesajul detectivului-şef, poliţiştii o luară 
razna. Era clar, aveau un nume. Şi încă ce nume? 


Pike Stevens nu refuză cînd un tip cu o voce răguşită 
îl trezi în toiul nopţii şi-l rugă să facă o cursă pe rîu în 
sus pentru un transport. Micile sale incursiuni în lumea 
afacerilor murdare aduceau un pic de variaţie existenței 
sale, altfel, foarte plicticoase. În afară de afacerile destul 
de suspecte, pe care le făcuse în ultimii cîțiva ani, nu se 
putea lăuda cu altceva. 

Era trecut de trei şi jumătate noaptea şi afară beznă, 
cînd Annie trecu de lacul Michigan. Rabla porni în sus pe 
rîul Chicago, hurducăind pe sub o mulțime de poduri, 
trecu de Turnul Marinei, de Promontoriul Lupului, 
alunecînd pe lîngă o groază de depozite şi şine de cale 

ferată, înainte ca Pike Stevens să oprească motoarele în 
fața docului dărăpănat din Goose Island. 

Lucrurile se petreceau întotdeauna la fel. Patru bărbați 
zdraveni, docheri în timpul zilei, după cum îşi imagina Pike, 
încărcau cala navei cu acei saci de gunoi Hefty, se aruncau, 
apoi, în maşina care-i aştepta şi demarau în trombă. 

În acel moment, bărbatul cu vocea răguşită ieşea din 
penumbră şi, înmînîndu-i lui Pike două sute de dolari 
pentru transport, şoptea: 

— Să nu sufli o vorbă. 

Pike răspundea întotdeauna: 

— Da, să trăiţi, căpitane, pentru a mai înveseli 
atmosfera, Şi totul se termina. Fiecare îşi vedea de drum. 

Totul decurse ca de obicei, pînă în momentul în care 
bărbatul cu voce răguşită apăru din întuneric. În timp ce-i 
întindea banii, omul şopti: 

— Împrăştie vestea... Tipii din mafie au un mesaj pentru 
Marty English. Trebuie s-o facă înainte de avertizarea de 
două minute. 

— S-o facă? întrebă Pike, năvălindu-i în minte o 
sumedenie de întrebări — ca, de exemplu, de unde îl 
cunoştea individul pe Marty English. 

— Da, asta au spus — s-o facă... pînă la avertizarea de 
două minute, sau prietena lui e ca şi moartă. 

— Am înțeles, să trăiţi, căpitane. 

Pike Stevens dădu din cap, încercînd să-şi domolească 
bătăile inimii. Nu puse nici o întrebare. La urma urmei, 
nu era decît mesagerul. Totuşi, nu putu să nu se întrebe 
dacă nu cumva peştele pe care Marty avea de gînd să-l 
frigă era prea mare pentru omul de publicitate. 

Realizarea unei reclame TV poate părea simplă: 
„lumini, cameră, motor“. 

Dar, indiferent de cît de minunată ar fi fost filmarea 
sau cît de bine ar fi ieşit cadrele, în final se ajungea tot 
la montaj, cea mai plicticoasă parte a procesului de 
producţie, cel puţin asta era părerea lui Marty. În realitate, 
abia în cadrul monotonului proces de montaj, un regizor 
plin de creativitate lua prâmada aceea de imagini numite 
cadre şi le dădea sens şi viață. Pînă în acel moment, totul 
însemna doar vorbărie şi echipe de filmare bine plătite. 

Montajul îi provoca întotdeauna lui Marty o stare de 
somnolență. Așa se întîmplase pînă în acel moment. 
Acum, în timp ce stătea în cabina electronică a iahtului, 
montînd caseta cu ultimele ore din viaţa tatălui său într-o 
reclamă de treizeci de secunde pentru televiziune, sunetul 
casetei derulată înainte şi înapoi în aparat pe măsură ce 
alegea scenele cele mai incriminatoare îi aminti lui Marty 
de Vietnam şi de zgomotul respirației sale, în momentul 
cînd privea prin luneta armei spre inamic. Sunetul 
respirației sale, inspiraţie şi expirație — încet, încet, apoi 
din ce în ce mai accelerat. Hipnotizant, aşa fusese. 

Dar pe vremea aceea nu era nimeni care să tragă 
sforile. Atunci, inamicul era în faţa ochilor. Şi Marty ştia 
ce are de făcut. 

Apasă pe trăgaci, soldat. 

Apăsă pe înregistrare. Înapoi, înainte. 

Rămase ca în transă, fixîndu-şi dușmanul cu privirea, 
în timp ce sunetul şi imaginea casetei se derulau asemenea 
unui desen animat de coşmar. 

Del Waters. Înainte şi înapoi. Înainte. Înapoi. Apăsă 
pe înregistrare. 

— Cine s-ar fi gîndit... 

Huruitul, şuieratul casetei erau singurele sunete ce se 
auzeau. Şi din nou înainte şi înapoi. 

Mike D'Angelo. Apăsă pe înregistrare. Şuieratul 
casetei. Carson Page. Frank Torello. Apăsă pe înregistrare. 
Înainte, înapoi. Tony Inglesia. Înainte, înapoi. Apăsă pe 
înregistrare. Încă o dată şi încă o dată, pînă cînd totul se 
comprimă într-o creație de treizeci de secunde. 

Marty derulă caseta şi o revăzu cu atenţie. În acel 
moment, îşi dădu seama că-i adusese tatălui său cel mai 
înalt omagiu de care era în stare: îl făcuse personajul 
principal al unei capodopere. 


Marty nu apreciase niciodată corect uriaşul potențial 
al comunicațiilor prin satelit al agenției. Bineînţeles, se 
folosise de sistem, discutînd cu vreun director din Frank- 
furt despre cum se face o reclamă la robineţi sau asistînd 
la o conferinţă asiatică despre cipuri, dar nu luase niciodată 
în calcul toate posibilitățile. O simplă schimbare de cod 
ISCI, cîteva noi instrucţiuni de transmisie, cîteva taste 
apăsate pînă cînd reuşeşti să intri în sistem şi — iată! 
oricine poate schimba cursul istoriei. 

Într-adevăr, posibilităţile de a folosi în mod abuziv 
satelitul agenţiei erau ameţitoare şi, în mîinile cui nu trebuia, 
puteau avea efecte devastatoare. Stînd în fața consolei 
satelitului şi introducîndu-şi într-o fantă creaţia sa video de 
treizeci de secunde, Marty nu-și putu reține un zîmbet. 

Era pe cale de a trimite o bombă de două milioane de 
dolari la sute de mile în spaţiu, pentru a o lăsa apoi să 
cadă din rețeaua de sateliți spre milioanele de televizoare 
existente. 

În mai puţin de douăsprezece ore, întreaga omenire 
avea să cunoască un om pe nume Del Waters. Marty era 
convins că nu le va plăcea ce vor afla. 

Duminică dimineaţa, la răsăritul soarelui, cînd afară 
mai persista un pic de ceață, Pike Stevens terminase de 
aruncat încărcătura toxică în apele adînci ale lacului Michi- 
gan. În timp ce îşi conducea mica ambarcaţiune spre locul 
său de acostare din portul Bumham Park, se gîndea cum 
să-şi petreacă restul zilei. Întîi va da o raită pe Wynner 
şi-i va transmite lui Marty English mesajul omului cu vocea 
groasă. Apoi, va gusta nişte biscuiţi cu sos pe Annie, va 
deschide televizorul, poate chiar va aprinde trabucul cel 
scump. Şi, bineînţeles, mai tîrziu, va asista la transmisia 
de la Super Bowl. Nu voia s-o rateze. 

Pike oftă. Programul nu era prea tentant, dar, la naiba, 
cînd ai optzeci de ani la ce te mai poți aştepta? Nu la prea 
multe, concluzionă Pike, strecurîndu-se în port. În clipa 
următoare, zări trei bărbaţi stînd pe doc şi urmărindu-l cu 


privirea. 
Sînt poliţişti, îşi zise Pike, şi se întrebă despre ce 
putea fi vorba: „Marea lovitură” — aşa o numiseră la 


televizor. Poate că poliţiştii aflaseră de slujba sa de noapte, 
şi veniseră să-l aresteze. Ar arunca oare un bătrîn ca el 
în închisoare? Nu credea, dar, la urma urmei, nu era atît 
de sigur că justiției îi va păsa ce vîrstă avea vinovatul. 

— Ce mai faci, bătrîne? strigă cel mai înalt dintre 
bărbaţii de pe mal. 

In timp ce Pike îşi ancora şalupa, ridică din umeri şi 
abordă cel mai larg zîmbet de care era în stare un bătrîn. 

— Eee, mie şi lui Annie, prezentă aici, ne place să 
facem cîteva ture duminica. Pune sîngele în mişcare, dacă 
pricepeţi ce vreau să spun. 

Bărbatul dădu din cap şi Pike îl surprinse făcînd cu 
ochiul tovarășilor săi. Deci, îl considerau un biet bătrinel 
fraier. 

— Prietenii mei şi cu mine am dori să vă punem nişte 
întrebări, domnule — dacă nu vă deranjează. 

Cei trei bărbați îşi fluturară insignele şi zîmbiră 
asemenea unor şcolari. Sîntem de la Departamentul de 
Poliţie din Chicago. Detectivi de la „Omucideri“. 

— Înţeleg, spuse Pike amabil. 

„Omucideri““? Cel puţin ştia că nu avea de ce să se 
îngrijoreze. El aruncase doar ceva substanţe otrăvitoare 
în apele publice, nu omorise efectiv pe nimeni. 

— Putem urca la bord, domnule...? 

Pike zimbi prietenos, arătîndu-şi toți dinții. 

— Stevens. Pike Stevens. Numele adevărat este Gustaf 
Stevens, dar prefer Pike. Se opri și scutură din cap. Îmi 
iertați proastele maniere, nu-i aşa? îi invită el, cu un gest 
al mîinii: poftiți la bord, dar aveți însă grijă pe unde călcați. 

Detectivul cel înalt şi cei doi însoțitori ai săi se urcară 
pe şalupă. 

— Ei bine, Pike, începu acesta, cercetînd cu privirea 
ambarcaţiunea, locuieşti aici, nu-i aşa? 

Pike aprobă din cap cu precauţie. 

— Ho-ho. Se fac patruzeci şi cinci de ani primăvara 
asta. 

— Ai un televizor la bord? Te uiţi la ştirile de la ora 
zece? 

Pike îşi zise că aceasta era o întrebare ciudată. 

— Da, am un televizor, răspunse, trăgîndu-şi bereta 
roşie, tricotată peste urechi. Dar nu pot să spun că mă uit 
la ştiri. Vinătoarea marină, ăsta-i programul meu preferat. 
Incepe la aceeaşi oră cu ştirile. 

Detectivul scoase un desen. 

— Îl căutăm pe bărbatul ăsta. Fotografia lui a apărut 
aseară la ştiri. Bănuim că numele său ar putea fi English, 
Marty English. Sîntem aproape siguri că se află prin zonă. 
L-ai văzut prin preajma portului? 

Pike luă desenul cu o mînă sigură. Chipul exprima 

inocenţă, mîinile nu-i tremurau. Se purta ca unul dintre 
şmecherii pe care Columbo îi interoghează mereu la 
televizor — calm şi rezervat. Pike se felicită pentru 
stăpînirea de sine. Nu credea că indivizii din fața sa erau 
la fel de deştepţi precum Columbo. Precis că se vor lăsa 
păcăliți de un bătrînel simpatic. 

Pike se uită şaşiu, studiind desenul preţ de un minut. 
Apoi, stăpînindu-se foarte bine, îşi ridică privirea şi scutură 
hotărît din cap. 

„= Nf. Mă tem că nu l-am văzut pe tip prin zonă. 
Inapoie detectivilor desenul şi întrebă pe un ton inditerent: 
Ce-a făcut? 

— A omorît un polițist şi un agent CIA pe Cîmpul 
Soldatului, noaptea trecută. La televizor au numit crima 
„Uciderea Soldatului“. S-ar putea să mai fi asasinat şi un 
alt agent săptămîna trecută. Nu ştim încă sigur. 

— Pare un individ periculos, remarcă Pike, căscînd 
ochii injectați. Deci, de asta era zarvă la stadion ieri 
dimineaţă? 

— Da, domnule. 

Detectivul cel înalt încuviință, dînd din cap. 

Pike îl privi drept în ochi şi spuse cu sinceritate: 

— Ei bine, mi-ar fi făcut plăcere să vă pot ajuta, dar 
nu l-am văzut pe individul pe care-l căutaţi. Dacă-l voi 
zări, am să vă sun precis — se opri şi zîmbi — fără zăbavă. 

— Poate ar fi bine să mai aruncaţi o privire, sugeră 
unul dintre detectivi. Purtați ochelari de citit, domnule 
Stevens? Poate că ar trebui să vi-i puneţi. 

Ofensat, Pike izbucni asemenea unui cocoş înfuriat: 

— Uite ce e, fiule. Sînt pe acest pămînt probabil cu 
peste cincizeci de ani înaintea ta. Poate că am nevoie de 
ochelari din cînd în cînd, ca să citesc paginile dedicate 
curselor, dar, dacă l-aş fi văzut pe tipul pe care-l căutați 
mi-aş aminti, cu siguranță. Doar pentru că tu eşti tînăr, 
nu înseamnă că eu sînt un bătrîn prost şi orb, să ştii. 

— Nu, domnule, bineînţeles că nu, se grăbi să se scuze 
polițistul, aruncîndu-le priviri de atenţionare tovarășilor 
săi, în timp ce urcau din nou pe doc. Mulţumim oricum, 
domnule Stevens. 

— Vă doresc o zi bună. Şi dacă observați cumva ceva 
suspect, dați-ne neapărat un telefon. 

— Fără zăbavă. 

Pike dădu din cap, făcîndu-le vesel cu mîna. 

În timp ce se îndreptau spre maşină, detectivii izbucniră 
în ris. 

— Bătrini nebuni, comentară ei. Toți sint la fel. 


Pike aşteptă să treacă ceva vreme de la plecarea 
detectivilor, înainte de a urca pe doc şi a se îndrepta spre 
Wynner. Căra după el o găleată şi o mătură, doar ca să 
facă impresie, şi nu se grăbi să ajungă la destinație. Cînd, 
în fine, urcă la bordul iahtului, se opri şi privi nervos 
peste umăr. Ochii săi de un albastru lăptos supravegheau 
parcarea, în timp ce bătea în uşă. 

— Cine-i? dori să afle o voce de cealaltă parte a uşii. 

— Pike. Işi coborî vocea şi spuse: Voiam să-ți zic că 
peştii ăia ai tăi au început să se împută. 

Marty deschise brusc uşa. 

— Lasă-mă să intru și nu pune întrebări, şopti bătrînul. 
Ai necazuri, fiule. 

dp cinci ore de cînd forțele de ordine aflaseră 
identitatea suspectului în cazul „Uciderea Soldatului“. Era 
deja duminică dimineață şi puterile începuseră să-i 
părăsească. Cu toate eforturile depuse şi energia 
consumată, nu dăduseră de nici o urmă care să-i conducă 

la cel pe care-l căutau. Apoi, în jurul orei opt dimineața, 
se ivi un nou indiciu. Un angajat al companiei Federal 
Express sună la linia fierbinte şi îi informă că English 
fusese la filiala din centru a birourilor FedEx sîmbătă şi 
comandase o mulțime de timbre poştale şi cutii. Conducea 
un Olds cenuşiu din '84, spuse cel care telefonase. 

Era indiciul de care poliţiştii aveau nevoie. English 
conducea probabil o maşină închiriată, deoarece Jaguarul 
său fusese găsit abandonat la reşedinţa Inglesia din Lake 
Forest. Informaţia, transmisă de dispeceratul poliției, făcu 
inconjurul oraşului. Intr-un stert de oră, toate agențiile de 
închiriat maşini din trei ţinuturi fură asaltate de mașini de 
patrulare, încărcate pînă la refuz cu poliţişti şi detectivi. 


La agenția de închirieri Ugly Duckling, un vînzător pe 
nume Vinnie se arătase încîntat, inițial, de perspectiva unei 
companii, dar cînd detectivii îi arătară portretul-robot al 
suspectului, creierul îi amorți pe loc şi jură că nu putea 
să-şi aducă aminte prea multe din cele întîmplate în ziua 
precedentă. Bancnota verde fluturată în fața ochilor lui 
Vinnie de către un polițist inteligent, care lucra sub 
acoperire, îi împrospătă acestuia memoria. În cîteva secunde, 
informaţia fu transmisă prin stațiile maşinilor de patrulare: 
se căuta numărul de înmatriculare Illinois UDR-661. 


Duminică în jurul prînzului, Chicago se afla sub asediu. 
Primarul şi superintendentul poliției organizară o altă 
conferință de presă. Ei asigurară publicul că suspectul, 
identificat acum drept un oarecare Marty English, se va 
afla în spatele gratiilor pînă la căderea nopții. 

Puțin după aceea, Departamentul Poliției din Chicago 
şi departamentul şenfului din districtul Cook îşi mobilizară 
forţele pentru o acțiune-fulger în centrul oraşului. Pînă la 
ora unu, maşini inscripționate sau nu, cu girofarurile 

albastre aprinse, străbătuseră oraşul, într-o cursă infernală. 
Detectivi în pardesie răscoliseră centrul, interogînd pe 
toată lumea, de la lucrătorii din parcări la agenți şi casnice. 
Pînă în jurul orei două, trupele statului periaseră toate 
cvartalele din nord, sud şi vest, în timp ce poliţiştii patrulau 
cu maşinile străzile oraşului. 


Era ora cinci şi deja se întuneca, cînd doi poliţişti aflați 
în pauza de masă parcară în portul Burnham Park. Farurile 
lor se opriră asupra unui Olds gri din '84 cu numărul de 
înmatriculare UDR-661. Bingo: dăduseră peste maşina 
suspectului. Tot ce mai aveau de făcut era să-l găsească. 


În timp ce Pike Stevens își conducea micuța șalupă 
prin port, privirea îi rămase fixată pe cele aproximativ o 
duzină de maşini de poliție, care descindeau în portul 
Burnham Park. Luminile de pe capote erau aprinse ca la 
o paradă de Crăciun, dar sirenele tăceau. Semn rău, se 
gîndi bătrînul. Mai mult ca sigur că pregăteau un atac- 
surpriză, aşa cum se întîmplă din cînd în cînd în Matlock. 

Cînd trase şalupa lîngă Wynner, o umbră se prăvăli pe 
punte cu o bufnitură, Pike deschise repede uşa cabinei şi 
şopti printre dinţii săi îngălbeniţi: 

— Du-te dedesubt şi rămîi acolo... pînă-ți spun eu. 

Nimeni nu răspunse, doar o umbră se strecură pe 
lîngă el, dispărînd înăuntru. 

— Sînt ca puricii pe plajă, spuse Pike cu voce tare, 
abia acoperind zgomotul infernal al motoarelor. Se 
înghesuie în jurul maşinii dumitale... Vocea îi scăzu în 
intensitate. Hait, la dracu’... parcă-ar fi nişte poliţişti pe 
doc, care-mi fac semne cu mîna... Fir-ar al naibii. 

Pe măsură ce şalupa se apropia, Pike îl recunoscu pe 
detectivul înalt şi pe cei doi însoțitori ai săi. 

— Salutare, băieți, strigă cu tot curajul de care fu în 
stare. Ce-i cu agitația asta? 

— Nişte ofițeri au găsit maşina suspectului, domnule 
Stevens, aici, în parcare, zbieră detectivul înalt. Aţi 
observat ceva ieșit din comun? 

Pike scutură din cap. 

— Nu. Dar n-am fost atent. Începuse Vinătoarea 
marină. Zimbi prin întuneric către detectivi. 

— Ei bine, dacă se întîmplă să observi ceva, dă-ne de 
ştire. 

— Fără zâbavă, strıgă Pike, acoperind zgomotul 
motorului şalupei. O să le dau de ştire băieților voştri... 
fără zăbavă. 

ln timp ce urca scările, Del Waters se opri pentru a 
privi sutele de oaspeți importanți. Pe față, îi înflori un 
zîmbet ce exprima mulțumire de sine; era satisfăcut să 
constate că o mică diversiune, cum ar fi o vînătoare locală 
de oameni, nu scăzuse entuziasmul iluştrilor petrecăreți 
de la Planetlife. Ajunsese tîrziu; petrecerea era în plină 
desfăşurare, o grămadă de musafiri se înghesuiau în jurul 
meselor încărcate cu fructe exotice şi brînzeturi, caviar, 
pateu, creveţi şi scoici Rockefeller. 

Toţi se distrau de minune, iar astrele preziceau că 
presa va fi mai mult decit laudativă. Cu ochii minții, Waters 
parcă şi vedea titlurile: FUNDAŢIA PLANETLIFE 
MARCHEAZĂ ÎN STIL MARE ÎN TIMPUL SUPER 
BOWL-ULUI. 

Waters zîmbi încîntat acestei imagini. Totul mergea 
după cum plănuise. Barosanii, politicienii şi producătorii 

se aflau cu toţii acolo, cu pahare de martini şi Manhattan 
în miini, fiecare ţintind spre titlul de cel mai mare donator 
pentru Fundaţia Planetlife, aşteptînd nerăbdător 
avertismentul de două minute dinaintea începerii Super 
Bowl-ului şi momentului în care spotul publicitar, creat 
de televiziunea lui Isaak Arrow pentru Planetlife, va apărea 
pe enormele monitoare TV, amplasate în jurul sălii de bal. 

Aruncă o ultimă privire mulțimii gălăgioase de sub el. 
Ochii săi albaştri străluceau ca ai unui tînăr martor la 
prima lansare de rachetă de la Cape Canaveral. Continuă 
să urce scările zîmbind, încă în timp ce parcurgea coridorul. 
Intră în biroul directorului de la Planetlife și privirea sa 
întîlni un Arch Templeton morocănos, aşezat la masa de 
conferințe, cu papionul desfăcut. Waters zîmbi din nou. 

Templeton îl fixă îmbufnat. 

— Nu arăţi ca un om care se pregăteşte să moară, 
remarcă, ducînd un pahar cu scotch la gură. 

Waters nu răspunse şi continuă să-l privească, zîmbind 
fericit, pe Arch Templeton. 

Pentru prima dată în viață, Waters era dezamăgit de 
prietenul său; Arch Templeton îl subestimase. Nu va uita 
lipsa lui de încredere. 

— Sper că nu aştepţi demult, Arch, spuse Waters 
politicos. 

Templeton aşeză paharul pe masă şi îl privi pe Waters 
neîncrezător; tonul pe care i se adresa şi veselia întipărită 
pe chipul său demonstrau o lipsă totală a conştientizării 
pericolului în care se aflau. 

— Nu, abia am ajuns. 

— Ia loc, Del... şi lămureşte-mă şi pe mine care e 
poanta. 

— Nu e nici o poantă, spuse Waters pe un ton imper- 
sonal. Şi, dacă nu te deranjează, am să rămîn în picioare. 
Nu e cazul să lipsim prea mult timp de la petrecere. La 

urma urmei, nu dorim ca oaspeţii noştri să se simtă părăsiți, 
nu-i aşa? 

Templeton îi aruncă o privire duşmănoasă, apoi se 
uită la paharul pe care-l ținea în mînă. 

— Sînt sigur că Frank şi Carson pot ține situația sub 
control cîteva minute, mormăi el, tumîndu-și încă un pahar. 

— Frank Torello nu e în stare să-şi țină sub control 

propria sculă, pufni Waters disprețuitor, cu atît mai puțin 
o încăpere plină cu oameni de stat şi milionari. 
___ Waters începu să rîdă. Templeton îl privi nedumerit. 
Il cunoştea pe Del Waters de peste treizeci de ani — 
fuseseră extrem de apropiați — şi, în tot acest timp, Del 
nu-şi pierduse niciodată cumpătul, în nici o situație. La 
dracu’, Del Waters fusese întotdeauna de un calm 
desăvîrşit. 

— Părerea mea este că ne-a luat dracu’, Del. Îşi ridică 
paharul şi sorbi din băutură, privindu-l pe Waters şi 
aşteptînd o reacţie normală din partea lui. Poliţiştii se 
aflau peste tot în port cu puţină vreme în urmă, adăugă 
el. Nici urmă de English. 

— Şi nici de CD, adăugă cu nonşalanţă Waters. 

Templeton se aplecă înainte, aruncîndu-i o privire 
cruntă. 

— Ştii ce înseamnă asta, nu-i aşa, Del? Vocea sa 
profundă căpătase un tremur nervos. Înseamnă că nu vom 
avea banii pentru prietenii tăi iranieni traficanţi de arme, 
cînd vor apărea în seara asta. 

Waters aprobă dînd absent din cap şi, în ciuda faptului 
că nu mai dormise de zile întregi, ochii îi străluciră de o 
inexplicabilă răutate. 

- În regulă, Del, izbucni Templeton. Te-ai distrat 
destul. Micul tău joc nenorocit s-a terminat. Ce dracu” se 
întîmplă? Amîndoi ştim că nenorociții ăia or să fie aici în 
mai puțin de o oră. 

— Nu, spuse Waters, sigur pe el. Un zîmbet îi înflori 
pe buzele subțiri. Nu, nu vor fi. 

Templeton trînti paharul pe birou. 

— Hai să revenim la realitate, zbieră el. Iranienii or să 
ne omoare. Pricepi? Mă asculţi, Del? S-a terminat. 

— Nu, Arch, spuse simplu Waters. Noi îi vom omori 
pe ei. 

Templeton îi aruncă lui Waters o privire uimită. 

— Despre ce dracu’ vorbeşti? 

Waters nu-i răspunse. Zimbind conspirativ, se îndreptă 
spre birou şi ridică receptorul telefonului. Templeton privı 
fascinat cum Waters forma numărul. 

— Roger, rosti Waters în receptor, treci la treabă. Sună 
la poliție, la FBI, la naiba, ştii tu, lista numărul unu. 
Spune-le că iranienii ăia — ţii minte, ăia despre care am 
vorbit cu Washington-ul? Ei bine, spune-le poliţiştilor că 
tu şi Knute tocmai i-aţi localizat în urmă cu cîteva 
minute... la hotelul Drake. Spune-le că echipa de 
supraveghere a lui Knute a aflat că plănuiesc să arunce în 
aer jumătate din celebrităţile lumii libere aflate la sediul 
unei fundaţii caritabile, numite Planetlife. Fă-i să priceapă 
că sînt nişte ucigaşi periculoşi, care nu ezită să moară 
pentru Allah. Spune-le că, ținînd cont de asta, ai nevoie 
de o trupă bine dotată de luptători antitero. Ai grijă să 
faci rost de cît mai multe întăriri, vreo două echipe SWAT. 
La dracu”, chiar mai multe, dacă poți. 

Un zîmbet larg apăru pe chipul lui Arch Templeton, 
în timp ce şoptea ca pentru sine: 

— Măi, să fiu al naibii. 

— Îi vreau pe mizerabilii ăştia, Roger, continuă Waters. 
Vii sau morți. De preferat morți. Dar, dacă reuşeşti să-i 
prinzi vii, ameţeşte-i cu nişte Thorazin, înainte de a apuca 
să vorbească cu cineva şi apoi bagă-i la zdup. După aceea, 
am să vin şi eu să preiau acțiunea. Închise telefonul şi i 
se adresă lui Templeton: Să sperăm că nu va fi necesar. 

Templeton îl privea admirativ. 

— Fir-ar să fie, Del, eşti un nenorocit de geniu. 

Waters refuză complimentul cu un gest indiferent. 

— Reţine, Roger, sînt cinci. Le ştii numele, nu-i aşa? 
Ai vreun act de-al lor? 

Waters dădu afirmativ din cap. 

— Bun. Cum am spus, sînt cazaţi la Drake şi cred că 
vor pleca spre Planetlife din clipă-n clipă. 

Waters privi elegantul ceas de bronz de pe birou. 
Apoi. ochii îi căzură pe monitorul albăstrui al 
computerului. Îngheță. Receptorul îi căzu din mînă şi lovi 
podeaua cu un zgomot sec. 

— Ce s-a întîmplat, Del? strigă Templeton. Waters 
încremenise cu respirația tăiată; Templeton se repezi spre 
el. Ce-i? Ce s-a întîmplat? Templeton privi şi el spre ecran 
ŞI înțelese totul. 


ORA: 19:10:00 ai 
TIMPUL RĂMAS PÎNĂ LA TRANSFER: 50 MIN. 
00 SEC. 


DECODAREA CONTULUI CENTRAL 
LOCAȚIA SECURITATEA CALEA DE ACCES PIN 


PLANETLIFE AUTORIZAT TRANSFER ÎN 
CURS DE DESFĂȘURARE ACTIV 

CURANDERO INACTIV ACCES REFUZAT LA 
ACEASTĂ LOCAȚIE INACTIV 

1. ARROW INACTIV ACCES REFUZAT LA 
ACEASTĂ LOCAȚIE INACTIV 


Incapabil să scoată o vorbă, Waters se holba la moni- 


tor, ca şi cum uitîndu-se fix la el l-ar fi putut face să 
dispară. Marty English reuşise, într-adevăr, să realizeze 

ceva ce el nu fusese în stare: Marty English spărsese ceea 
ce era imposibil de spart, codul Triadei. 

Camera începu să se înviîrtă cu el. Făcîndu-i-se brusc 
cald, Waters îşi duse mîna la frunte şi se clătină pe picioare. 
Inima i-o luase razna. Se gîndi pentru o fracțiune de 
secundă că o să leşine sau o să înnebunească. Dar nu, îşi 
imagină un cîmp de porumb din Illinois şi pe Marty English 
zăcînd în mijlocul lui. Se adună şi se uită din nou la 
computer. 

Da, era clar: Marty English pătrunsese cumva în 
interiorul Planetiife şi chiar în acel birou, fără a îi nevoit 
să ridice măcar o sprînceană. Şi, ceea ce era şi mai uimitor, 
English intrase în Trinitate, accesase contul lui Waters şi 
activase transferul. 

Cuvintele GAME OVER clipiră asemeni unor luminițe 
de pinball în mintea lui Waters, care începu din nou să 
transpire. 

— Cînd naiba a intrat aici, Del? strigă Templeton, 
într-un tîrziu. Fața sa bronzată devenise palidă. Şi, pentru 
numele lui Dumnezeu... cum? Cum a reuşit nenorocitul 
să treacă de toată lumea... 

— Probabil că nu i-a fost greu, i-o reteză Waters, cu 
vocea atît de slabă, încît abia se auzea. Nu lui Marty 
English. Îmi închipui că şi-a pus un smoking şi a intrat. 
Primise o invitaţie, ţii minte. În afară de asta, English e 
un actor desăvirșit. Să se piardă într-o încăpere plină de 
politicieni succes şi milionari nu reprezintă o problemă 
pentru el. La dracu”, doar face parte dintre ei. Oricum, nu 
mai contează cum a reuşit. Tot ceea ce contează este 
faptul că are CD-ul şi că ştie să-l folosească. 

Templeton încuvință îngîndurat din cap, în timp ce 
Waters se întoarse spre monitorul computerului. Din 
momentul în care activase discul de la Planetlife, English 
avea la dispoziție o oră pentru a completa tranzacţia. 
Cronometrul de pe ecran începuse numărătoarea inversă; 

mai erau patruzeci şi nouă — nu, patruzeci şi opt — de 
minute. English trebuia să activeze şi celelalte două 
locaţii, pentru a putea face transferul. 

Inima lui Waters începu să bată mai repede. Avea, 
încă, timp să-l oprească. Marty English trebuia să ajungă 
la Curandero şi la Arrow. Trebuia să-l intercepteze undeva 
pe traseu. Cuvintele GAME OVER apărură din nou în 
mintea lui Del Waters, dar de data aceasta le alungă şi 
porni în goană spre uşă. 

— Cheamă-l pe dobitocul ăla de D'Angelo! strigă el. 
Spune-i că English se indreaptă spre Goose Island şi are 
de gînd să intre în calculator. Trebuie să-l oprească. 

— Are vreo şansă? 

Intrebarea lui Templeton lovi cu precizia unui glonț 
tras de un lunetist. 

Waters se răsuci pe călciie. 

— Există un singur mod de a opri un om precum 
Marty English, şuieră, el. Omorîndu-l. 

Lo uminile lui Annie se stinseră, iar motoarele îşi 
reduseră turația. Huruitul şalupei se transformă într-o tuse 
răguşită al cărei ecou, pe care Pike Stevens îl considera 
enervant de puternic, răsuna peste apele întunecate ale 
rîului Chicago. 

Bătrînul suedez stătea pe puntea șalupei şi era o siluetă 
tremurătoare în noapte, mutîndu-şi tot timpul greutatea 
de pe un picior pe celălalt. Ultima oară cînd lui Pike 
Stevens îi mai fusese atît de frig, fusese cu cincizeci de 
ani în urmă, cînd se trezise înotînd în apele înghețate ale 
coastelor Normandiei. Dar nu frigul îi făcea pielea de 
găină bătrînului suedez în noaptea aceasta, ci aşteptarea. 

Marty îi spusese că avea de gînd să strice o petrecere. 
Pike scutură din cap. Măi să fie, ce poveste trăsnită o fi 
şi asta? Dar cine ştie, poate că nu era o poveste. Poate 
că motivul pentru care aştepta de atîta vreme era acela că 
Marty fusese prins. Poate că puştiul nu avea să se mai 
întoarcă. 

Pike îşi privi ceasul pentru a vedea cît timp trecuse, 
dar era prea întuneric ca să poată desluşi cifrele de pe 
cadranul de sticlă zgiîriat al vechiului său ceas Bulova. 
Aprecie că trebuie să fie în jur de șapte și un sfert, ceea 
ce însemna că pierduse destul de mult din transmisia de 
la Super Bowl. Işi zise că n-avea importanță, deoarece 
ceea ce făcea el era mult mai incitant decît vizionarea 
unui nenorocit de meci de fotbal. La naiba, jocul ăsta era 
real, şi el îl ajuta pe liderul echipei. Bătrînului nu i se 
ofereau prea des asemenea ocazii. 

La auzul zgomotului de paşi pe asfalt, Pike se întoarse, 
întinzîndu-şi gâtul, pentru a privi dincolo de linia malului 
rîului Chicago, încercînd să desluşească ceva prin luminile 
şi umbrele nopții. 

— Eu sînt, Pike, strigă Marty, cu răsuflarea tăiată, în 
timp ce se urca la bord. 

— Ce ţi-a luat atîta timp? mormăi Pike, mai mult speriat 
decît supărat. 

— Ei, cîteva mici detalii, rînji Marty. Cum ar fi să trec 
de două sute de invitaţi la petrecere, cîteva duzini de 
poliţişti... chestii dintr-astea. 

Pike holbă ochii. 

— Te-a văzut cineva? 

— Nu-ţi fie teamă, Pike. Nu m-a recunoscut nimeni. 
Am intrat printr-o uşă de serviciu, am dat peste cîteva 
personaje... dar erau toți prea ocupați pentru a acorda 
atenţie încă unui tip în smoking. 

— Care se plimba ca la el acasă, completă Pike plin de 
admirație. 

Marty chicoti. 

— A durat cam mult şi tensiunea nervoasă a fost 
imensă. 

Se uită grăbit la ceas. 

— Şi încă nu s-a terminat. Hai s-o tăiem de-aici. Nu 
am la dispoziție decît patruzeci şi cinci de minute. 

— Da, să trăiţi, spuse Pike, în timp ce punea în funcțiune 
motoarele, ambalîndu-le la maximum. Patruzeci şi cinci 
de minute pentru ce? se miră el, dar nu întrebă nimic, la 
fel cum nu pusese nici o întrebare în legătură cu plecarea 
lui Marty la o petrecere într-un asemenea moment. 

În timp ce şalupa urca pe rîu, Pike îi aruncă lui Marty 
o ultimă privire, aşa cum îl văzuse făcînd pe detectivul 
ăla, Columbo, cu suspecții săi, în speranța de a obține 
nişte răspunsuri. 

Poate că Marty fusese la o petrecere, dar starea lui de 
spirit nu părea deloc festivă. Nu, Marty era la fel de 
agitat ca un motan vagabond. Ochii lui întunecați priveau 
neliniştiți în jur, ca nişte afurisite de reflectoare, în căutarea 
poliţiştilor, bănui Pike. 

Bineînţeles că Pike nu avea cum să ştie sigur. Marty 
nu-l pusese la curent cu ceea ce se întîmpla de fapt. Pike 
nu ştia decît ceea ce văzuse în portul Burnham Park. Şi 
ceea ce-i spuseseră detectivii. Pike putea intra în joc, dar 
nu era partida lui, ceea ce însemna că nu trebuia să pună 
nici o întrebare. Și, totuşi, exista una care conta cu 
adevărat. 

- l-ai omorît pe indivizii ăia, Marty? întrebă Pike, 
cuvintele ieşindu-i din gură înainte să le poată opri. Ştii, 
așa au spus la televizor. 

Marty zîmbi. 

— Eu sînt băiatul bun, Pike, spuse, Marty, înconjurînd 
cu o mînă umerii bătrînului. Ții minte? 

Pike încuviință spăsit din cap. 

— Îmi pare rău, murmură el. 

Fără să mai pună întrebări, bătrînul începu să 
manevreze şalupa spre docul care se afla chiar în faţa lor. 

— Bine ai sosit pe Goose Island, zise el, mulțumit că 
poate schimba subiectul şi opri motoarele. Nu prea e cine 
ştie ce, nu-i aşa? rînji el. Ziua arată chiar mai rău. 

— Ştiu, răspunse Marty, sărind din barcă pe docul 
dărăpănat. 

Buştenii se clătinară sub el. 

— Eşti sigur că nu vrei să te aştept? întrebă plin de 
speranță Pike. Ştii, eu nu sînt ca voi, tinerii, nu am nici 
o treabă urgentă. 

Marty zîmbi. 

— Sînt convins, Pike. Acum însă du-te acasă, 
întoarce-te în port. 

Pike încuviință uşor dînd din cap, dar, chiar şi în 
întuneric Marty ştia că bătrînul era dezamăgit. 

— Ştii, Super Bowl-ul nu s-a terminat încă, adăugă el. 
Sînt sigur că, dacă te grăbeşti, ajungi pînă la avertizarea 
de două minute. 

— Pe naiba, jocul e ca şi terminat pînă atunci, mormăi 
bătrînul. 

— Nu şi în seara asta, Pike, strigă Marty îndepărtîndu-se. 

Ajunsese deja pe țărm, şi bătrînul abia de îi mai 
desluşea silueta. 

— În seara asta, jocul va începe cu adevărat abia la 
avertizarea de două minute, strigă Marty. 


69 


Mary rămase în umbra unei platforme de cale ferată 
abandonată şi privi peste strada pustie la Curandero. 
Depozitul, cu pereții săi de metal strălucind în luminile 

străzii asemenea unui monstru de nichel, se afla la douăzeci 
de metri în fața sa. 

La zgomotul făcut de o maşină care se apropia, Marty 
se aruncă la pămînt în spatele unei grămezi de pungi de 
gunoi şi buruieni îngheţate. Spre uşurarea lui, constată că 
era vorba doar de un vechi Camaro şi nu de vreo maşină 
neagră şi elegantă cu un asasin la volan. Maşina cu 
caroseria ruginită trecu mai departe. 

Cînd maşina dădu colțul şi dispăru, Marty se ridică 
încetişor şi privi peste drum. La Curandero, luminile erau 
stinse şi parcarea poală, ceea ce insemna că nu era nimeni 
acolo. Mulţumesc Cerului, îşi zise el uşurat. Aceasta fusese 
principala lui problemă, în momentul în care concepuse 
planul: ce s-ar fi făcut dacă locul ar fi fost împînzit cu 
oamenii lui D'Angelo? Încercase să ia în calcul toate 
posibilitățile, dar, oricît se străduise, nici o idee strălucită 
nu-i venise în cap, pentru a face față unei asemenea situaţii. 
Însă acum, cînd se părea că nu se va ciocni cu nici unul 
dintre gonacii lui D'Angelo, Marty îşi dădu seama că 
avea o problemă mai mare decît aceea de a se feri de 
cîteva gloanțe — timpul. Îşi privi ceasul. Era şapte şi 
douăzeci. Inima i se opri în loc pentru o clipă. Mai avea 
la dispoziţie patruzeci de minute pentru a face tranzacţia, 
iar timpul curgea. 

Şi mai era şi Del Waters. Dacă acesta descoperise 
mica lui incursiune la Planetlife? În cazul ăsta, n-avea să 

stea cu brațele încrucişate. Del Waters se va arunca în 
luptă. Jocul acesta era pe viață şi pe moarte. Marty spera 
ca Waters să fi fost prea ocupat pentru a vedea computerul 
de la Planetlife. 

Tremurînd, privi peste drum. Nu va fi o problemă să 
pătrundă în depozit. Intrebarea era cum va ieşi. Trebuia 
să existe o alarmă silențioasă undeva, înăuntru. Cu ani în 
urmă surprinsese o discuţie între D'Angelo şi tatăl său 
referitoare la sistemul de securitate de la Curandero. În 

clipa în care va păşi pe uşă, numărătoarea inversă va 
începe. Trebuia să se grăbească. 


Ajuns în faţa uşii depozitului, Marty scoase din buzunar 
un set de chei şi privi nervos peste umăr. Se pricepea la 
multe lucruri, dar intrarea prin efracție nu era unul din 
punctele sale forte. Din fericire, Mike D"Angelo nu dăduse 
atenție cheilor lui Inglesia şi nu le luase. 

Marty introduse cheia în broască, deschise uşa şi intră. 
Constată că aerul din interior aducea cu cel din pădurea 
tropicală din Belize. Era umed, greu şi mirosea a plante. 

Se opri pentru o clipă în uşă, pentru a se acomoda cu 
întunericul. O dungă de lumină se strecură prin 
deschizătura uşii, luminînd un tunel imens, căptuşit pînă 
în tavan cu recipiente cu otravă. Marty fluieră uşor a 
uimire. Era suficientă pentru a fabrica tone de „zahăr 
maroniu“. Zîmbi amar, suficient de mult pentru a determina 
pe cineva să ucidă. 

Cu gîndul la alarma silențioasă, porni aproape în fugă, 
prin tunel, pînă ajunse în fața unei uşi de oţel care dădea 
în biroul din spate. Se opri, cu mîna pe clanță. Aproape 
că auzea alarma şuierătoare, sunînd undeva departe, 
alertînd inamicul. 

Vor veni după el curind. 

Teama îl cuprinse din nou, în timp ce cuvintele îi 
bubuiau în creier la fiecare bătaie a inimii. Linişteşte-te, 
îşi spuse şi trase adînc aer în piept, înainte de a deschide 
uşa. Privirea sa cercetă rapid camera. Observă imediat un 
monitor de calculator aşezat pe o servantă, în spatele 
unei uriaşe mese de conferințe. Se năpusti spre el, se 
aşeză pe un scaun şi aprinse monitorul. Instantaneu, came- 
ra fu inundată de o lumină palidă. 

Cu mîinile tremurînd de emoție, Marty scoase CD-ul 
din buzunarul hainei şi-l introduse în computer. Aşteptă o 

vreme, care i se păru o eternitate, privind fix ecranul. 
Repede, cuvîntul îl obseda. Repede. 

Vor veni după el curind. Ecranul clipi o dată, apoi de 
două ori. Repede. O presimţire neagră îl copleşea, cu 
fiecare secundă care trecea. 

In sfîrşit se auzi un beep şi pe ecran apăru o căsuţă 
de dialog cu mesajul: . 

PROCESUL DE AUTORIZARE IN CURS DE 
DESFĂŞURARE Ă 

Ecranul clipi o dată, apoi se înnegri. Încă două beep-uri 
şi în faţa sa apărură intermitent cuvintele: 

AUTORIZAT AUTORIZAT AUTORIZAT 

Marty privi neliniştit cum dispăreau cuvintele şi cum 
ecranul se înnegrea din nou. O clipă nu se întîmplă nimic. 
Marty îşi tinu respirația. La dracu”, repede. 

Computerul emise apoi trei beep-uri şi pe ecran apăru 
logo-ul Trinității. Intrase! Un zîmbet larg îi apăru pe chip 
ŞI, răsuflînd uşurat, se aşeză din nou în scaun. 


ORA: 19:25:47 
TIMPUL RĂMAS PÎNĂ LA TRANSFER: 34 MIN. 
13 SEC. 


DECODAREA CONTULUI CENTRAL 
LOCAȚIA SECURITATE CALE CONT PIN 
SITUAŢIA 


CURANDERO AUTORIZAT INACTIV 

PLANETLIFE AUTORIZAT TRANSFER ÎN CURS 
DE DESFĂŞURARE ACTIV 

I. ARROW INACTIV ACCES REFUZAT LA 
ACEASTĂ LOCAŢIE INACTIV 


Marty se ridică în scaun şi se aplecă peste tastatură. 
Degetele sale alergau cu repeziciune peste taste, dar, la 

auzul unui beep de avertisment, se opri. Marty privi 
îngrozit cum ecranul se aprindea ŞI se stingea. Ceva nu 
era în regulă. Ceva nu era deloc în regulă. 

COMANDA NEACCEPTATĂ 

Privind cuvintele apărute pe monitor, Marty îşi ținu 
respiraţia. Fir-ar să fie, apăsase din greşeală o altă tastă — 
asta trebuie să se fi întîmplat. 

Repede. 

Privi fix ecranul. Trebuia să facă ceva. Sudoarea începu 
să-i curgă de pe frunte. 

Vor veni după el curind. 

Furios, începu să lovească cu pumnii cursorul 
tastaturii. Ecranul se înnegri. Panicat, lovi din nou; ecranul 
se aprindea şi se stingea. 

COMANDA NEACCEPTATA 

COMANDA NEACCEPTATA 

COMANDA NEACCEPTATA 

— Fir-ar al dracului, înjură el cu glas tare. Acum ce să 
facă? Îi veni în minte Che. Îşi aminti brusc cuvintele 
indianului: „Începutul este întotdeauna cea mai bună 
alegere pentru a începe ceva“. Da, asta era: trebuia s-o ia 
de la capăt. 

Marty scoase discul din calculator şi ieşi din sistem. 
Apoi introduse din nou CD-ul şi reintră. 

Repede. Repede. Ochii lui Marty rămaseră lipiţi de 
ecran, pînă cînd logo-ul Trinității reapăru. 

Cînd informaţiile pentru transfer reapărură pe ecran, 
fu mult mai atent; tastă cu precizie, introducînd numerele 
de transfer, de cont şi PIN-ul. 


ORA: 19:27:21 . 
TIMPUL RĂMAS PÎNĂ LA TRANSFER: 32 MIN. 
39 SEC. 


DECODAREA CONTULUI CENTRAL 

LOCAŢIA SECURITATE CALE CONT PIN 
SITUAȚIA 


CURANDERO AUTORIZAT 062007755 357-9ES- 
54910848 INACTIV 

PLANETLIFE AUTORIZAT TRANSFER ÎN CURS 
DE DESFĂŞURARE ACTIV 

I.ARROW INACTIV ACCES REFUZAT LA 
ACEASTĂ LOCAŢIE INACTIV 


Computerul scoase un beep, semnalizînd că este gata 
pentru comanda finală. Marty zîmbi. În momentul în care 
apăsa Enter, un scrîşnet de cauciucuri în stradă îl făcu să 
tresară. Ajunseseră. 

Alergă spre fereastră, ridică jaluzelele vechi şi prăfuite 
şi văzu un Lincoln negru şi elegant în parcare. Mike 
D’ Angelo şi doi dintre ucigaşii săi tocmai săreau din 
maşină. D'Angelo le indică intrarea din spate. 

Îngrozit, Marty îşi spuse că trebuia să iasă de-acolo. 
Imediat. 

Se năpusti spre computer şi lovi tasta Enter. Cuvintele 
TRANSFER ÎN CURS DE DESFASURARE şi ACTIV 
apărură în dreptul fişierului Curandero. 

Repede. 

Înhăţînd CD-ul din calculator, Marty ieşi în goană din 
birou, lovindu-se de un scaun. Se năpusti în depozit şi se 
adăposti în spatele unui rînd de recipiente, chiar în 
momentul cînd D'Angelo intra pe ușă. 

— În regulă, Marty! strigă D’ Angelo. Ştiu că tu eşti.. 
tu ai descuiat uşa. Știu şi ce ai de gînd să faci, dar n-are 
să-ți meargă. La naiba, s-a terminat, Marty. Inţelegi ce 
spun? S-a terminat. 

Luminile se aprinseră în depozit, şi Marty avu impresia 
că este gol, prins în spatele recipientelor, în plină lumină. 

Strecură discul în buzunar şi aruncă o privire din 
ascunzătoare. D'Angelo stătea în fața uşii. Avea o armă 
și era nerăbdător s-o folosească. 

— Asta-i singura ieşire, Marty, strigă D'Angelo. Uşa 
asta. Poţi încerca, dar n-ai să reuşeşti. Ţi-o jur. 

Pentru o fracțiune de secundă, Marty se simţi paralizat 
de frică, asemeni unui animal prins în colții unei capcane. 
Trebuia să acționeze, îşi spuse, privindu-şi ceasul. Mai 
avea doar treizeci de minute pentru a realiza tranzacţia. 
Trebuia să iasă de-acolo. Imediat. 

Se deplasă tiptil în jurul unui raft cu recipiente, apoi 
în jurul altuia, înaintînd fără zgomot spre uşă, pînă cînd 
ajunse la cîțiva paşi de Mike D'Angelo, de partea cealaltă 
a rafturilor. 

D' Angelo puse degetul pe trăgaci şi păşi mai aproape 
de raft; mafiotul se afla acum atît de aproape, încît Marty 
putea simți mirosul dulceag al coloniei sale. 

— Hai să nu complicăm şi mai mult situația, Marty, 
spuse D'Angelo. leşi imediat. O să fac tot ce-mi stă în 
putere să te ajut. Ai cuvîntul meu. 

Marty îşi reținu un rîs amar. Cuvîntul lui? Drept cine-l 
lua D'Angelo? 

— Nu uita, Marty, întotdeauna vei fi pentru mine băiatul 
lui Tony... şi ştii că asta înseamnă ceva. 

Ştii că asta înseamnă ceva? Auzind aceste cuvinte, 
ura împotriva lui D'Angelo îl imobiliză. Făcînd un salt 
înainte, împinse raftul cu recipiente pline cu substanțe 
toxice peste mafiot. 

Marty nu aşteptă să vadă ce s-a întîmplat cu Mike 
D" Angelo. În clipa aceea, nu avea timp pentru răzbunare. 
Nu avea nici măcar timp să spună „Salud“. 


Marty sări în Lincoln-ul lui D'Angelo şi căută firele 
sub bord, pentru a face contactul. Avea doar paisprezece 
ani, iar tatăl său sărise pînă în tavan cînd aflase că 

D'Angelo îl învățase cum să pornească o maşină fără 
ajutorul cheilor. Ironia sorții, îşi zise Marty zimbind. 

Motorul porni şi Marty îi zări pe cei doi ucigași ai lui 
D'Angelo alergînd spre maşină cu pistoalele ridicate 
amenințător. Zări o scînteie, apoi auzi un ping făcut de 
glonţ în portiera maşinii; urmă un piîrîit, în timp ce un 
glonț pătrunse prin fereastră şi trecu pe lîngă capul său. 
Întoarse şi demară în forță. 

Pentru o clipă, roțile maşinii derapară pe gheaţă, apoi 
mașina porni, traversă parcarea şi ajunse în stradă. 

Marty mai dispunea doar de douăzeci şi cinci de 
minute, dar se afla în fruntea plutonului şi intrase în linie 
dreaptă. Tot ce avea de făcut era să ajungă la finiş. 


Mike D'Angelo se lupta cu substanța care-l acoperea. 
Ochii îi erau deschişi, dar nu vedea; otrava, moale precum 
părul unui înger, îi acoperise fața. Buzele îi erau amorțite. 
Şi le linse şi simţi cum limba îi devine moale. Gîfii îngrozit 
şi înghiți; o durere ascuţită îi străpunse gîtlejul, apoi îi 
amorti şi acesta. 

Paralizat de frică, D'Angelo gifiia încercînd să res- 
pire, dar plămiînii parcă îi luaseră foc. Se sufoca sub 
giulgiul roz al otravei, asta se întîmpla. Deschise gura 
pentru a-şi striga oamenii, dar nu reuşi să scoată nici un 
sunet. 

Se zbătu şi încercă să îndepărteze substanţa roz, 
fibroasă, dar brațele şi picioarele începură să-i amorțească. 
Paralizat, D'Angelo rămase întins pe jos, cuprins de 
groază. 

Simţind ceva umed prelingîndu-i-se pe bărbie, 
D’ Angelo îşi dădu seama că se îneca cu propriul sînge şi 
cu umorile care i se revărsau din corp. Incepu să plîngă 
fără zgomot, făcînd bule de salivă. 

Apoi, la fel de neaşteptat cum începuse, scurgerea 

călduță se opri. Pentru o clipă, D'Angelo se gîndi că 
totul se terminase, că, printr-un miracol, fusese salvat. 
Apoi simţi că se sufocă şi o durere înfiorătoare îi săgetă 
creierul, o durere oribilă, de nesuportat care îi cuprinse şi 
globii oculari şi tîmplele. Abia atunci Mike D'Angelo 
înțelese: propriul său sînge i se revărsa în creier. Substanța 
toxică se absorbise prin piele; sîngele i se îngroşa încet. 
Curînd avea să capete consistenţa laptelui bătut şi să-i 
blocheze arterele. Cu fiecare bătaie a inimii, durerea 
devenea din ce în ce mai insuportabilă, din ce în ce mai 
fierbinte, pînă cînd îi arse pieptul şi creierul. 

Mike D' Angelo deschise gura pentru a țipa, pentru a 
implora moartea să-l ia. Nu se auzi nici un sunet, dar nici 
nu muri. Nu înainte de a-şi da seama că Tony Inglesia 
avusese dreptate: Prietenii sînt cei care au grijă de prieteni, 
iar trădătorii capătă ceea ce merită. 

Asemenea tuturor marilor prădători, Del Waters 
reuşise întotdeauna să simtă prezența prăzii. Nu era vorba 
de un zgomot sau de un miros, ci de o premoniție. O 
premoniție care îl ardea asemeni dorinței din mădular, 
cerînd o relaxare pe care nu o putea aduce decît senzația 
alunecoasă a mîinilor pline de sînge. 

Această premoniție şi dorința acută de a ucide îl 
stăpîneau pe Waters acum, făcîndu-l să tremure de 
nerăbdare, transformîndu-i în flăcări privirile de un albastru 
marin, sub strălucirea verzuie a monitoarelor 
calculatoarelor din laborator. 

Slăbindu-şi nodul de la cravată, Waters se întinse în 
scaun şi îşi puse picioarele pe birou. Nu mai fusese atît 
de mulțumit de sine de cînd evadase din acel lagăr 

cambodgian. Era bun, ce mai — al naibii de bun. Şi, ținînd 
cont de tot ce se întîmplase în acea zi, nu-şi pierduse 
forma. Succesul petrecerii de la Planetlife depăşise cu 
mult aşteptările; iranienii fuseseră scoşi din joc; şi, dintr-un 
moment în altul, spotul publicitar realizat de Arrow urma 
să fie difuzat în cadrul Super Bowl-ului, oferind minciuna 
sa genial construită milioanelor de oameni din întreaga 
lume. Astfel, acoperirea operaţiunii sale va fi perfectă, şi 
el se va putea relaxa. 

— O minunăţie, aş putea să spun, chicoti Waters, în 
timp ce-şi aprindea o Cohiba. 

Zimbi, pufăind fericit din trabuc. Apoi, brusc, zimbetul 
îi îngheță pe buze. Din nefericire, mai avea de rezolvat un 
mic detaliu: Marty English. 

Imaginea inamicului său bătînd în retragere aduse o 
sclipire în ochii lui albaştri. Fără îndoială, avea să fie o 
clipă deosebită, de care-şi va aminti toată viața: Marty 
English în genunchi, implorînd milă, rugîndu-se pentru 
viaţa sa. 

Bineînţeles că Del Waters nu se va mulțumi doar să-l 
umilească pe English. Avea planuri mai mari cu prețiosul 
fiu al lui Tony Inglesia. Gîndindu-se la tot ce va urma, lui 
Waters îi scăpă un oftat adînc. Anticiparea presupunea că 
trebuie să aştepţi, ori lui nu-i plăcea să aştepte. Dar nu va 
strica totul. Nu acum, cînd ajunsese atît de aproape. Oare 
de cînd aştepta acest moment? Waters scoase un rotocol 
de fum şi un suspin îi scăpă printre buze. Dintotdeauna. 
Sau, cel puţin de cînd îl ura pe Tony Inglesia, de cînd îşi 
dorea să-l vadă la doi metri sub pămînt. 

In sfîrşit, aşteptarea avea să-i fie răsplătită, gîndi 
Waters, cu un aer visător, chiar dacă Marty English se va 
afla în locul lui Inglesia. La urma urmei, ce-şi putea dori 
mai mult decît să-şi întîlnească inamicul perfect, să se afle 
față-n față cu un adversar de cea mai înaltă clasă? Merita 
să aştepte acest moment. 

Waters închise ochii şi gîndurile îi zburară înapoi, în 
timp, la acea gaură de iad din Cambodgia, pe care cei ce-l 
capturaseră o numeau închisoare, şi la noaptea evadării 
sale. Se tîrîse ore întregi, asemeni unei vipere, pe pămîntul 
umed, aşteptînd momentul prielnic: zgomotul paşilor 
inamicilor, mirosul țigărilor de contrabandă și al vinului 
infect de orez care-i însoțea. 

Amintindu-şi de masacrul care urmase, inima lui 
Waters începu să bată cu putere, şi dorința de a ucide îi 
reveni. Putea să aştepte de data asta, pentru a-şi oferi 
rafinata plăcere de a-l vedea pe Marty English murind. 
Da, pentru asta putea aştepta. Dar nu prea mult. 

Waters deschise ochii şi reveni la realitate. De English 
va avea grijă curînd; deocamdată, trebuia să se îngrijească 
de altceva. Nu voia să piardă nici o secundă din reclama 
care lansa planul său măreț în Super Bowl. Întoarse 
televizorul Sony Trinitron, astfel încît să poată supraveghea 
uşa laboratorului, în timp ce privea meciul. 

Acoperind strigătele fanilor, comentatorul ţipa 
entuziasmat: „Ne aflăm aproape de finalul ultimului sfert 
al partidei. Mai sînt doar zece minute. Mingea se afla la 
linia de treizeci şi cinci de metri. Va fi o lovitură de pomină“. 

De pomină? Waters îşi scutură trabucul în scrumieră 
şi apăsă pe telecomandă butonul Mute. Nu avea de gînd 
să-l întîmpine pe English în mijlocul uralelor fanilor 
dezlănțuiţi ai fotbalului; intenționa să folosească 
elementul-surpriză. Verifică pistoletul ce se afla în poala 
sa şi îşi îndreptă privirea spre uşă, rămînînd în expectativă. 
Marty English va fi surprins, mai mult ca sigur. Va avea 
grijă de asta. 


Marty nu întîmpină nici o dificultate în a intra la Isaac 
Arrow. Îşi folosise farmecul pentru a obţine ceea ce dorea, 

aşa cum făcuse toată viaţa. Trecuse lejer de paznici, 
datorită permisului procurat de atenta Carson Page. 

Și, totuşi, în timp ce parcurgea holul pustiu 
îndreptîndu-se spre lifturi, pe Marty îl încerca un senti- 
ment de teamă. Oare avea de ce să-și facă probleme? 
Bineînţeles, Mike D’ Angelo îl informase pe Waters despre 
ceea ce se întîmplase la Curandero. La aflarea veștii, mai 
mult ca sigur că Waters a alergat la computerul de la 
Planetlife. Nu trebuia să fie un geniu pentru a-şi da seama 
că următoarea vizită a lui Marty va fi la Arrow. Dar, pînă 
atunci, nu va mai conta. Deoarece, în cazul în care 
calculele sale erau corecte, Marty ar fi avut un avans de 
cincisprezece minute în fața lui Waters. Sigur, nu era mult, 
dar suficient pentru ca Marty să ajungă la Arrow, să facă 
transferul şi s-o şteargă de-acolo, înainte ca Waters și 
oamenii săi să-l ajungă din urmă. 

Cu ajutorul unei manevre rapide — şi cu mult noroc — 
avea şanse să reuşească, îşi zise Marty în timp ce urca în 
lift. 


Cînd ușile liftului se închiseră, paznicul de la Isaac 
Arrow, Ed Parry ridică receptorul şi formă un număr. 

— Coboară, domnule Waters, spuse Parry indiferent, 
cu ochii ațintiți asupra meciului de la televizor. Bineînțeles 
că sînt sigur. EF este. i 
1 Parry dădu ochii peste cap. Ştia cît de important era 
sistemul de securitate într-o firmă de dimensiunile lui Isaac 
Arrow, dar Waters ăsta era pur şi simplu obsedat. 

— Vine spre dumneavoastră, domnule Waters. Trebuie 
să ajungă din clipă-n clipă. 

La zgomotul făcut de receptorul trîntit la celălalt capăt 
al firului, Ed Perry se concentră asupra televizorului. 

Marty privi nervos numerele ce clipeau deasupra uşilor 
liftului, în dreptul fiecărui etaj, pînă cînd un beep elec- 
tronic se auzi în difuzoare. Liftul se opri pentru un mo- 
ment, legănîndu-se uşor. Inima lui Marty începu să bată 
cu putere, în timp ce privea pereții strălucitori care-l 
înconjurau. Era prins aici, îşi zise, într-o nenorocită de 
cutie de metal. Stomacul i se strînse apoi, expresia feţei 
îi deveni feroce, amintindu-și cuvintele locotenentului său 
din timpul războiului: Fii furios. Fii nebun. Fă ce ştii, 
soldat, dar fă-i felul inamicului. 

Marty deveni brusc nerăbdător; timpul îl presa, iar 
etajele se succedau cu o încetineală exasperantă. Se uită 
la ceas. Şapte şi cincizeci de minute. În cel mai bun caz, 
transferul avea să fie efectuat la limită. Şi mai trebuia să 
şi iasă de-acolo. Haide, pocni el din degete, privind 
numerele luminoase. Mişcă-te. 

Drept răspuns, simți mişcarea stomacului în sus și în 
jos, semnalizînd oprirea liftului. Bătăile inimii i se 
accelerară. Dacă greşise? Dacă cumva calculase greşit? 
Nu avea de gînd să rişte. Cînd uşile se deschiseră, Marty 
se lipi de perete şi aşteptă, ascultind. Neauzind nimic, 
privi afară. Coridorul era pustiu. leşi din lift şi se îndreptă 
tiptil spre uşa de siguranță din oţel. O clipă rămase în faţa 
uşii, simțind dorința de-a se urca în maşina lui D'Angelo 
şi de a da uitării întreaga poveste. Dar nu, nu putea. 
Strînse din dinţi şi trecu cartela de siguranță peste scaner. 
Luminiţa se făcu verde şi Marty intră. Străbătu culoarul, 
oprindu-se din cînd în cînd, pentru a-şi calma bătăile inimii, 
care părea că zvicneşte asemenea zarurilor într-un pahar, 
încercînd să prindă orice zgomot care l-ar fi putut avertiza 
că a ratat, că ei ştiau unde se găseşte — că nu era singur. 
Dar singurul sunet era acela al respirației sale grele şi, în 
timp ce înainta de-a lungul coridorului, începu să devină 

bănuitor. Coridoarele de la Arrow erau prea liniştite, prea 
pustii. Chiar şi pentru duminica Super Bowl-ului. 

ÎI cuprinse panica. Linişteşte-te, îşi impuse furios. 
Acum era jocul /ui. Mingea se afla în posesia sa. Fusese 
la Planetlife, nu-i aşa? Supravieţuise întîlninii cu Mike 
D'Angelo și cu haidamacii lui? Acum era momentul. 
Ultima mişcare. Uşa laboratorului se afla imediat după 
colț. Aproape ajunsese. Era cu un pas înaintea lor. 

Brusc, Marty se încruntă şi îngheță locului. De după 
colț, se auzeau nişte paşi îndreptîndu-se spre el. Din ce în 
ce mai aproape, din ce în ce mai puternic. 

Zgomotul încetă brusc şi, riscînd să fie văzut, Marty 
aruncă o privire după colț, scrutînd coridorul. Chiar în 
fața sa, la aproximativ treizeci de picioare distanță, un 
chimist al companiei stătea în uşa unui birou. Marty se 
retrase rapid. Era ultimul lucru din lume de care avea 
nevoie. Nu avea timp pentru explicaţii și politeţuri. Îşi 
privi ceasul. Rămăseseră doar opt minute. 

Aruncă din nou o privire precaută după colț. Chimistul 
se afla încă acolo. Ce naiba aştepta? De ce nu intra în 
birou? Auzise şi el, asemeni lui Marty, zgomot de paşi? 
În sfîrşit, bărbatul deschise uşa biroului şi dispăru înăuntru. 

Era ocazia aşteptată de Marty. Mișcă-te, soldat! îi 
comanda vocea interioară şi, instinctiv, se strecură după 
colț şi apoi pe coridor, întrebîndu-se cum să procedeze 
dacă chimistul va reapărea. 

Cînd se apropie de uşă, simţurile lui Marty percepură 
un miros cunoscut; inspiră adînc, încercînd să-şi 
amintească. Apoi, zîmbi: floricele de porumb. Tipul îşi 
făcea floricele. 

Uşa se deschise brusc şi Marty se aruncă în spatele ei, 
lipindu-se de perete. Dacă chimistul s-ar fi întors un 
centimetru, l-ar fi văzut. Bărbatul ieşi, o porni pe coridor 
şi trecu de laborator. Oftînd uşurat, Marty îşi privi ceasul. 
Şapte şi cincizeci şi patru. Mai avea doar şase minute 

pentru a realiza transferul. Acum sau niciodată. Înaintă 
pe coridor pînă în faţa laboratorului. Muşchii contractaţi 
dureros nu-l trădară. Ajunse în fața uşii şi se opri, cu 
inima bătîndu-i puternic. Nu se mai putea întoarce. Trebuia 
să facă față la orice se afla în spatele acelei uşi. 

Marty inspiră profund, puse mîna pe clanță şi deschise 
uşa. Lumina de smarald a monitorului computerului din 
laborator arunca o strălucire de basm, întinzîndu-se spre 
ușă asemenea unui covor. Auzi vocea locotenentului de 
pe cîmpul de bătaie, strigînd: sting, drept, sting. Asta era. 
Doar atît trebuia, să păşească. Făcu un pas în interior şi 
întinse mîna, pipăind peretele, bijbîind în căutarea unui 
întrerupător. În clipa următoare, simți mirosul inconfun- 
dabil de trabuc ce plutea în cameră. 

Marty îngheță. La dracu”. Greşise. 

— Măi, măi, măi... să fie chiar Marty English? Del 
Waters rosti aceste cuvinte zîmbind. Sau, ca să spun mai 
corect, Martino Inglesia, continuă el. Zîmbetul i se 
transformă într-o grimasă. 

Marty rămase pironit în uşă, cu privirea ațintită asupra 
inamicului. 

— Nu fi timid, intră, mirii Waters. 

Marty nu se mişcă. 

— Am spus intră, şuieră Waters, îndreptînd arma spre 
Marty. Acum. 

Privind ţintă pistolul, Marty pătrunse în încăpere. 

— Aşa-i mai bine, spuse Waters şi un zîmbet ciudat îi 
lumină fața. Apoi adăugă cu o notă de sarcasm în voce: 
În sfi îrşit, îl cunosc şi eu pe genialul fiu al lui Tony Inglesia. 
Vai, vai, ce onoare. 

— Onoarea e de partea mea. 

Waters se încruntă şi-l măsură rece pe Marty. 

— Hmm... Văd că eşti la fel de arogant ca tatăl tău, 
spuse el, ridicîndu-se. Bănuiesc că ai tot dreptul să fii. 

Trebuie să recunosc că pînă şi eu îți admir curajul... şi 
inteligența. Spune-mi, cum ai reuşit? Cum ai aflat codul? 

— Îmi pare rău, replică Marty, ăsta nu este un secret 
de vînzare. 

Waters zîmbi. 

- Înţeleg. Dar, la urma urmei, sînt sigur că şi tu 
înţelegi; dacă nu rişti, nu cîştigi. Trebuia să întreb. Corect? 
În orice caz, sînt impresionat. Faci o treabă bună. 

— Încerc, răspunse Marty privind spre televizor. 

După cronometrul de pe ecran, mai erau doar cîteva 
secunde pînă la avertismentul de două minute. Cu ochii 
minţii vizualiză consola satelitului de pe iaht. Văzu satelitul 
de transmisie la sute de mile în spațiu, aşteptînd să arunce 
bomba de treizeci de secunde. Apoi îşi aminti că după 
fluier îi mai rămîneau trei, poate patru minute pentru a 
încheia transferul bancar. Privirea i se mută de la televizor 
la calculatorul aflat lîngă acesta. 

Ca şi cum i-ar fi citit gîndurile, Waters i se adresă pe 
un ton categoric: 

— Nu. Nu ţine. Dă-mi CD-ul. Ai avut parte de destulă 
distracție pentru o singură zi. Făcu semn cu pistolul spre 
buzunarul raglanului lui Marty. Dă-mi-l, ordonă el. 

Marty băgă mîna în buzunar. 

-— Încet, ordonă Waters. Nu te grăbi. Flutură arma. 
Am spus încet. Auzi? 

Marty încuviință dînd din cap. 

— Vreau să văd ce ai în mînă... pricepi? În regulă, în 
regulă... acum vreau să-ți văd mîinile. Încet. 

Marty ridică CD-ul. 

— OK. Acum dă-mi-l. 

Marty îi înmînă discul lui Waters, care-l studie un 
moment, apoi, ridicînd o sprînceană, privi sceptic spre 
Marty. 

— Ce crezi? Să am încredere într-un om care a dovedit 
deja că se pricepe la şmecherii? Nu e cazul. Cred c-ar fi 
înțelept din partea mea să verific acest CD, să mă asigur 
că e cel bun. Tu n-ai proceda la fel? 

Marty ridică din umeri. 

— Convinge-te! 

Cu arma îndreptată în continuare spre prizonier, Waters 
introduse CD-ul în calculator. Cînd logo-ul Trinity apăru 
pe ecran, scutură din cap şi oftă uşurat. 

-- Ai idee de cînd încerc să sparg codul ăsta? Chiar 
credeai că am să permit cuiva să ducă totul de rîpă într-o 
oră? 

Marty nu răspunse. Waters arătă spre ecran. 

— În orice caz, se pare că nu mai aveţi timp, domnule 
English. Încîntat, se îndreptă spre staţia de lucru VR şi 
conectă sistemul. Eşti familiarizat cu sistemul computerizat 
de la Isaac Arrow? E cea mai avansată tehnologie din 
lume, ştii. Cu Trinity aici, poți realiza orice. Poţi stăpîni 
chiar şi natura. Waters rînji. La dracu”, am şi întrecut-o, 
se lăudă el. 

Marty privi în spatele său. 

— Nu poţi face asta. Nu ține. 

Waters izbucni într-un rîs sinistru, de maniac. 

— O, ba da, putem. De fapt, am şi făcut-o. Zîmbind 
sardonic, începu să bată ceva pe tastatură. Ai fost în 
Vietnam. Cît de multe știi despre experimentele 
psihologice? 

— Destule. 

— Ştii că, doar apăsînd un buton, putem face un om 
să-şi piardă mințile? 

Waters zîmbi larg, în timp ce apăsa tastele şi o lumină 
roşie începu să clipească în camera VR goală. 

— Din cîte am auzit, psihoza VR la care visa Bachmann 

e o călătorie a naibii de înfricoşătoare — și foarte eficientă 
în dezarmarea inamicului. Cel puţin ipotetic. Ştii, 
Bachmann n-a testat-o încă pe oameni. Waters zîmbi 
nerăbdător, asemenea unui copil care aşteaptă să-şi 
despacheteze cadoul de Crăciun. Apoi, zimbetul îi dispăru 
şi scutură din cap dezgustat. Ştii, toate problemele alea 
de etică... întotdeauna au stat în calea progresului. Îl 
privi pe Marty şi oftă afectat. De fapt, urăsc să fac asta. 
Să bag un om ca tine în camera aia. E un sacrilegiu. 
Marty, am ajuns să te respect cu adevărat. Fşti un adversar 
redutabil. Aş fi preferat să ne aflăm de aceeaşi parte a 
baricadei. Dar, din păcate, e prea tîrziu acum. Se pare că 
tu ai ales deja. 

Îi făcu semn lui Marty să intre în cameră. 

Marty nu se mişcă. 

— Haide, îl îmboldi Waters cu voce blîndă. Nu-ţi fie 
teamă. Amîndoi regretăm că trebuie să se termine aşa. 
Dar, la urma urmei, te vei sacrifica în numele ştiinţei. 
Cred că asta te consolează puţin. Zîmbi cu răutate şi puse 
degetul pe trăgaciul pistolului. Mişcă. 

Cu gîndurile învălmăşindu-i-se în cap, Marty se 
îndreptă încet spre cameră. 

— Gîndeşte-te cîte informaţii vei furniza, sugeră Waters. 
Bineînţeles, voi spune că a fost un tragic accident. 

Marty se opri brusc, cu privirea fixată pe ecranul 
televizorului. După chipurile suporterilor de pe ecran, 
fluierul semnifica avertizarea de două minute. Bomba 
stătea să explodeze. Era o chestiune de secunde. 

— Am spus mişcă, mormăi Waters nervos, privirea 
alunecîndu-i spre televizor, apoi din nou spre Marty. 

Marty zîmbi dezarmant spre cel care-l amenința. 

— Vrei să vezi ce poți cumpăra în Super Bowl cu 
două milioane de dolari în zilele noastre, nu-i aşa? 

Ziîmbetul lui Marty, care devenise de-a dreptul vesel, 
îi spuse lui Waters că ceva nu era în regulă şi, fără să-l 
scape din priviri pe Marty, se aplecă, ridică telecomanda 
şi o îndreptă spre televizor. La auzul melodiei lui B.B. King 
— „The Thrill Is Gone“, păli şi privirea îi rămase fixată pe 
ecran. 

În aceeaşi clipă, în toată America, milioane de ochi 
fixau milioane de televizoare. Chipurile exprimau uimire, 
apoi dezgust şi oroare, în timp ce bomba de treizeci de 
secunde creată de Marty exploda pe ecrane şi cuvintele 
de zece ori mai puternice decit cocaina răsunau în 
difuzoare. 

În cîrciumile din vecinătate, bărbaţii gălăgioşi, cu 
burțile umflate de bere, care jucau biliard sau darts, 
încremeniră. Cu privirea ațintită la ecranele televizoarelor 
din spatele barurilor cu oglinzi, sorbeau fiecare cuvînt. 

Cocaina va deveni istorie. Nu va mai însemna nimic. 

Îl numesc „zahărul maroniu“. 

Vom scoate miliarde. 

Pe măsură ce secundele treceau, ochii acestora se 
măreau, gata să sară din orbite, pînă cînd, în sfîrşit, 
mafiotul de pe ecran declară: Cine s-a încredinţat în ultimii 
treizeci de ani că CIA are toți împuțitii de bani, de care 
are nevoie pentru afacerile murdare? 

Telespectatorii sorbiră furioşi din halbe şi, ca orice 
bun cetățean, plătitor de impozite, îşi strînseră pumnii 
furioşi la gîndul că poporul american — la dracu”, de fapt 
întreaga omenire — fusese din nou luat drept fraier de 
nişte împuțiți de guvernanti. 

La Super Bowl, o sută de mii de suporteri ai fotbalului 
se transformară într-o pădure pietrificată. Cu gurile 
căscate, priveau șocați, în tăcere, enormele ecrane TV 
suspendate în jurul terenului. 

Acum, graţie talentului creativ al lui Marty English, 
aflau de cîte erau capabili băieţii răi. Acum ştiau cum 
arată aceşti băieți răi; le aflaseră chiar şi numele. 

Pe ecranul enorm al stadionului, un Frank Torello 
enorm, îşi rotea ochii imenşi. Poporul nu va crede 
niciodată, chicoti spre ei din toate direcțiile. Chiar dacă 
ar vedea în negru pe alb. 

Sau color, adăugă o Carson Page enormă, cu un rîs 
răguşit. Vorbele ei se loviră de pereţii de beton. Ecoul 
repetă de mai multe ori — sau color, sau color, sau color, 
lovind în publicul încremenit, asemenea unei rafale de 
gloanţe inamice, ricoşînd în jurul terenului, răsunînd printre 
standuri. 


Lee Wilde se afla în biroul lui Wynn Bergman, sorbind 
un martini, cînd spotul de la Arrow fu transmis. Cu un 
strigăt sugrumat se înecă şi tuşi răspîndind pe masa de 
conferințe picături de vermut amestecat cu gin. 

Bergman nu observă, fiind prea prins de reclama ce 
curgea pe ecranul elegantului televizor din crom aflat în 
fața lor. Auzind cuvintele lui Carson Page Campania 
publicitară de la Bergman va face parte din acoperirea 
noastră, ţigara îi căzu din mînă, continuînd să fumege pe 
duşumeaua lustruită. 

— Ce dracu’ se întîmplă? zbieră, lovind masa cu 
pumnul. E vorba despre contul de la Arrow? 

— Eu... n-am nici cea mai vagă idee, murmură Lee, 
întorcîndu-se în scaun, pentru a-l privi în față. Ăştia par 
a fi Carson Page şi Frank Torello... şi sînt de la Isaac 
Arrow... dar asta-i singura legătură cu ceea ce am produs 
noi. Chestia asta n-am trimis-o noi spre difuzare. 

Urmări privirea lui Bergman care se întorsese spre 
ecran. 

— Dumnezeule! Ăsta nu-i gangsterul ăla? Cum îl 
cheamă? Tony Inglesia? Şi cine dracu” e celălalt? întrebă 
ea, arătînd spre Del Waters. 

Chipul în mod normal rumen al lui Bergman se înroși 
şi mai tare; fără a-şi dezlipi privirea de pe ecran, îşi aprinse 
altă țigară. 

— Lee, ai idee cine ar putea fi responsabil de chestia 
asta? 

Blocată, Lee negă dînd din cap şi zise: 

- Pot să-ți spun doar că sîntem într-un mare rahat. 
FCC o să ne jupoaie de vii. 

Bergman scrişni din dinți. 

— N-am pierdut cincizeci de ani ridicînd această 
companie, pentru a o lăsa să fie distrusă de un asemenea 
rahat. 

În momentul în care B.B. King începu să cînte, chipul 
lui Lee se înnegri. 

— Dumnezeule... Marty. 

— Marty? Ce-i cu el? Sprîncenele stufoase ale lui 
Bergman se ridicară a uimire peste ochelarii bifocali. 

Apoi, înțelegînd, exclamă: 

— Vrei să spui că Marty a făcut... chestia asta? 

— Cred că da, Wynn. Marty îl adoră pe B.B. King. Toată 
lumea ştie lucrul ăsta. Părerea mea e că a aflat ce pun la cale 
jigodiile alea de la Isaac Arrow şi a trebuit să dispară. Probabil 
că cea mai bună metodă de a-i distruge este să facă propriul 
lui filmuleţ — cu coloană sonoră cu tot. 

— Dar cum dracului a trecut peste rețea şi a difuzat 
chestia asta? Trebuie să fii un geniu pentru a realiza aşa 
ceva. 

— Sau cel puțin inteligent, remarcă Lee. Să pui mîna 
pe codul ISCI şi să găseşti o metodă de a intercepta 
semnalul rețelei pentru a insera un alt spot decît cel trimis 

de agenţie... Apoi, tot ce-ţi mai rămîne de făcut este să 
foloseşti o legătură pentru satelitul rețelei... 

— Asemeni celei de pe iahtul agenţiei, izbucni Bergman. 

— Ei, fir-ar să fie, schiță ea un zîmbet cinic, în genul 
lui Bergman. Trebuie să recunoşti că spotul este bine 
realizat, Wynn. Cadrele sînt superbe. La naiba, mai ştii? 
Wynn Bergman Advertising ar putea chiar cîştiga un 
premiu Clio pentru micuța capodoperă a lui Marty. 

Bergman închise televizorul. 

— Ei bine, dacă FCC va avea ceva de spus despre 
chestia asta, tot ce vom cîştiga vor fi douăzeci şi cinci de 
ani într-o închisoare federală. 


La priveliştea oferită de stimata lor gazdă alături de 
un gangster într-o reclamă televizată, un murmur confuz 
se ridică din mijlocul distinşilor oaspeți de la Planetlife. 
Pe ecran, Del Waters vorbea. Se îngrămădiră, întinzîndu-şi 
gîturile pentru a vedea mai bine, dornici să afle ce 
Dumnezeu avea să-i spună preşedintele companiei Isaac 
Arrow Pharmaceuticals unui şef al mafiei. 

Cine s-ar fi gîndit vreodată că Isaac Arrow, cel mai 
respectat concern farmaceutic din lume şi Planetlife, o 
fundaţie pentru salvarea pădurii tropicale, plină de 
liberali cu inima zdrobită, se vor înhăita cu agenţii CIA 
corupți şi cu mafia din Chicago? 

O respiraţie colectivă gîfiită — asemenea sunetului scos 
de un balon care se desumflă — se auzi în încăperea slab 
luminată, urmată de sunetul zecilor de pahare scăpate pe 
jos de mîini pline de bijuterii. 

Brusc, luminile se aprinseră şi enormele ecrane ale 
televizoarelor se înnegriră. Smucindu-şi dintr-o mişcare 
rochia de satin roşu, Carson Page, îmbujorată de furie, se 
năpusti înainte, părăsindu-l pe Frank Torello, care se 
sprijinea, fără vlagă, de zidul din spatele ei. 

— Este un ultraj, un ultraj total, declară, arătînd cu 
mîna spre ecranele goale. Evident, cineva... intenţia cuiva 
de a ne distruge pe toţi a dus la sabotarea parteneriatului 
dintre Isaac Arrow şi Planetlife. Sînt sigură că vom afla 
curînd că această... această reclamă — dacă o putem numi 
astfel — nu reprezintă nimic altceva decît acțiunea unui 
maniac domic de-a atrage atenția, încercarea jalnică a 
unui eco-terorist de a ne ruina planurile de salvare a pădurii 
tropicale din Belize şi de a introduce pe piață noi 
medicamente. 

Carson se opri pentru a-şi privi auditoriul. Discursul 
său pasional nu convinsese: chipuri sceptice, aproape 
amenințătoare o priveau. Enervată, ea îl privi pe Torello. 
Palid şi paralizat de frică, preşedintele impotent al Arrow 
nu-i putea fi de nici un ajutor. 

Intrînd în defensivă, ea se întoarse spre auditoriu şi 
continuă: 

— Oameni buni, înțelegeţi ce spun eu aici? Ceea ce ați 
văzut nu s-a întîmplat niciodată. Totul e trucat. O şmecherie 
ieftină. Asemenea preşedinţilor ălora care apar în Forrest 
Gump. Nu e ceva real. Vă asigur de lucrul ăsta. O notă de 
disperare se simți în glasul său, cînd adăugă: Și, de 
asemenea, vă asigur că nu vom pierde nici o clipă pentru 
a demasca această şaradă. 

O tăcere tensionată se aşternu peste încăpere. Apoi, 
din mijlocul mulțimii amuţite, cineva strigă: 

— Liberali cu inima zdrobită? Deci asta sîntem noi? 

— Ne luaţi de proşti? zbieră altul. 

Un murmur unanim de aprobare se ridică în sala de 
festivități, urmat de un răget furios: 

— Să cheme cineva poliția! 


Reiki Devane stătea în fața televizorului în camera sa 
de hotel din Bermude, ronțăind creveţi, cînd capodopera 

de treizeci de secunde creată de Marty apăru pe ecran. 
Scăpă bucata pe jumătate mîncată în castronul cu sos şi 
exclamă: 

— Dumnezeule! 

Cu mîna la gură, privi îngrozită derularea imaginilor 
pe ecran. Tony Inglesia. Del Waters. Carson Page. Frank 
Torello. Mike D'Angelo. Băutura. Exact cum iți place; 
fără prea multă gheaţă. Tatăl lui Marty ducîndu-şi mîna 
la piept, prăbuşindu-se pe podea, rugîndu-se de asasin: 
Mike, nu face asta. 

Rămase încremenită, cu ochii plutind în lacrimi. 

— Marty, Marty, murmură ea, strîngîndu-şi picioarele 
la piept şi cuprinzîndu-le cu braţele. Ai avut dreptate. 
Mike D'Angelo ţi-a ucis tatăl, aşa cum ai spus. Privi mai 
departe, înăbuşindu-şi un oftat, cum D'Angelo ridică 
paharul deasupra mafiotului mort şi spuse, Salud. 

Cînd totul se termină, zîmbind printre lacrimi, Reiki 
ridică paharul de vin într-un toast: 

— Bravo, Marty, şopti ea. Ai reuşit. I-ai distrus pe 
toţi. Şi ţi-a luat doar treizeci de secunde. Înghiţi cu 
greutate, înăbuşindu-şi teama. Sper să nu te prăbuşeşti o 
dată cu ei. 


Chipul lui Del Waters îşi pierdu orice expresie, 
devenind impenetrabil, golit de crice emoție. La fel cum 
fusese cu ani în urmă, cînd îşi privise oamenii în faţa 
plutonului de execuție cambodgian, căzînd unul cîte unul, 
seceraţi de ploaia de gloanțe. Acum, terifianta amintire îi 
reveni în minte în mai puțin de treizeci de secunde. 

Parcă auzea ordinul „Foc!“, şuieratul înfiorător al 
gloanţelor străpungînd aerul greu al Cambodgiei. Acum, ei 
posedau o singură voce — şi Waters îşi strînse brusc umerii, 
cînd realiză că auzea vocea lui Tony Inglesia, cu care-i striga 
din ecranul televizorului, bătîndu-şi joc de el din mormînt. 


434 


Foc: Voi, ăştia de la CIA, ați găsit o acoperire a 
naibii de bună pentru această operaţiune. 

Foc: Aceea a unei stațiuni în Belize. 

Foc: Prietenii au grijă unul de altul. Duşmanii capătă 
ce merită. 

Waters îşi auzi apoi propria voce singură, glonț tras 
de el însuși, care-i perforă craniul şi ricoșă, explodînd în 
cuvintele: Cine s-ar fi putut gîndi vreodată? 

Marty zări buzele subţiri ale lui Del Waters tremurînd, 
ca şi cum ar fi mestecat cuvintele acelea nerostite şi îi 
zări mina căzînd de-a lungul trupului. lotul pentru o 
fracțiune de secundă. Era însă de ajuns. Marty acționă, 
smulgîndu-i arma din mînă şi împingîndu-l în cameră. 

Cu un şuierat, uşa se închise, iar lumina intermitentă 
dinăuntru deveni din roşie verde. In spatele ferestrelor de 
sticlă, chipul lui Del Waters exprima frică. Apoi zîmbi şi 
pe față i se aşternu o expresie pe care Marty o întîlnise 
doar în coşmarurile sale cele mai sinistre. 

— Cine s-ar fi gîndit? croncăni Waters în difuzoare. 
Cine s-ar fi gîndit? Cine s-ar fi gîndit... 

Vocea i se stinse, de pe chip i se şterse în mod ciudat 
orice expresie şi se prăbuşi. 

Marty se grăbi spre calculator. Privirea îi alergă pe 
ecran, dar se opri asupra cronometrului. Mai avea doar 
nouă secunde. 

Era prea aproape pentru a rata. Degetele începură 
să-i alerge pe tastatură. 


ORA: 19:59:53 
TIMPUL RĂMAS PÎNĂ LA TRANSFER: 0 MIN. 
07 SEC. 


DECODAREA CONTULUI CENTRAL 
LOCAŢIA SECURITATE CALE CONT PIN 
SITUAȚIA 

I.ARROW AUTORIZAT  062007755357-ES- 
54910848 

CURANDERO AUTORIZAT TRANSFER ÎN CURS 
DE DESFĂŞURARE ACTIV 

PLANETLIFE AUTORIZAT TRANSFER ÎN CURS 
DE DESFĂȘURARE ACTIV 


Marty privi o clipă ecranul, apoi, inspirînd profund, 
apăsă tasta Enter. Spre groaza sa, ecranul se înnegri. 

— Nu! şuieră el, cu pumnii strînși. După o clipă un 
mesaj apăru pe ecran: 

TRANSFER REUŞIT 

— Super! strigă, el, lovind biroul cu ambele mîini. 
Super! 

Cîştigase — îi bătuse pe propriul lor teren. Răzbunarea 
poate fi un sport individual, dar el reuşise să spună lumii 
despre ipocrizia numită Planetlife şi despre minciuna 
numită Isaac Arrow. lar cu transferul acesta, îi lovise pe 
Waters şi pe prietenii lui acolo unde erau mai sensibili: 
direct în buzunar. Pentru Marty, faptul că era mai bogat 
cu patru sute cincizeci de milioane reprezenta doar un 
bonus. 

Cînd se opri în uşa laboratorului, pentru a-i arunca o 
ultimă privire lui Del Waters, lui Marty i se păru că aude 
vocea blîndă a lui Che: „Binele triumfă asupra răului în 
sacrul joc cu mingea“. 


Del Waters văzu pereţii camerei VR topindu-se. În 
locul lor, se afla o groapă încercuită cu bambus, nu mai 
mare decît un sicriu. Abia se putea mişca. Coşmarul 
amintirilor îl cuprinse, devenind propria sa realitate. 

Apoi, mirosul cărnii de om descompuse îl învălui, 
aproape înecîndu-l, sufocîndu-l. Într-un spasm, vomită un 

şuvoi de sînge negru. În acel moment, auzi sunetul acela 
înfundat, sunetul a milioane de viermi, furnici, gîndaci: şi 
șobolani care-şi croiau drum spre el, devorînd trupurile 
putrezite ale celorlalți oameni. 

Cînd simți picioarele şi antenele insectelor peste carnea 
sa fleşcăită, căutînd un loc moale, pentru a-i pătrunde în 
trup, Del Waters scoase un urlet ca de lup. 


Păşind prin holul imens al companiei Isaac Arrow, 
Marty răspunse fluturării indiferente din mînă a paznicului 
şi se opri sub tabloul lui Isaac Aronstein. 

— Am un sfat pentru tine, Isaac, bătrîne, spuse el 
zîmbind. În caz că nu știai, nu e frumos să te joci cu 
Mama Natură. 


EPILOG 


Reiki, în salopetă, şedea lîngă scaunul lui Marty, pe 
veranda largă a casei de țară, pe care se obișnuise s-o 
numească o lucrare în desfăşurare. Privirea îi zbura peste 
pajiştea cu narcise galbene ce se întindea în fața lor. 

— Deci, începu ea cu blîndeţe, mi se pare că am evitat 
să discutăm despre audiere. Poate că ne-am luat cu altele... 

— Oamenii în luna de miere au un prost obicei în acest 
sens. 

Marty chicoti, şi îi mîngîie părul blond. 

Ea zîmbi şi lăsă să-i scape un oftat. 

— Cum spun avocaţii că ar trebui să pledezi? Doamne, 
audierea are loc mîine. 

Aşteptă să-i răspundă, jucîndu-se nervoasă cu inelul 
de aur de pe deget. 

Marty zîmbi. 

— Ei mă consideră pierdut. Cazul e atît de important, 
încît sînt convinşi că FCC are de gînd să facă din mine un 
exemplu. M-au sfătuit să pledez vinovat de încălcarea 
aproape a şaptezeci de legi şi regulamente. 

— Şi cum o să pledezi? 

Marty se îniinse în balansoar şi se legănă înainte şi 
înapoi. 

— Nevinovat, bineînţeles, spuse el zîmbind. 

De fapt, se şi simţea nevinovat. La naiba, ce fel de 

justiţie e aceea care-i închide pe băieții buni? Ce se 
întîmplase cu Perry Mason şi cu brațul lung al legii? 

Poate FCC să turbeze cînd cineva intră în sistemul de 
sateliți, ca să transmită propria sa versiune de telenovelă, 
dar, la dracu”, n-a durat decît treizeci de secunde şi asta 
în timpul Super Bowl-ului. Treizeci de secunde de nimic, 
la urma urmei. 


POST-SCRIPTUM 


Preşedintele Isaac Arrow, Frank Torello, şi vicepreşe- 
dintele, Carson Page, au fost arestaţi la sediul Planetlife 
în duminica Super Bowl-ului şi acuzaţi de trafic de 
narcotice. Au fost găsiți vinovați şi au fost condamnați la 
douăzeci şi cinci de ani de închisoare federală. 

Miercuri dimineaţă, pe 27 ianuarie, Suzy Cameron, 
Doneeta Jackson, Crissi Sinclair şi Pike Stevens au 
descoperit în cutiile poştale cîte un cec în valoare de un 
milion de dolari. 

Suzy Cameron s-a mutat în Florida, unde şi-a cumpărat 
o casă pe plajă. Doneeta Jackson a investit banii într-un fond 
privat pentru studiile copiilor săi. Crissie Sinclair a deschis 
Casa de Copii Ford Sinclair în cartierul de vest din Chicago. 
Pike Stevens a plecat într-o croazieră în jurul lumii Şi şi-a 
cumpărat un set de casete video cu Vinăroarea marină. 

In săptămîna ce a urmat Super Bowl-ului, Wynn 
Bergman Advertising a încheiat contractul în valoare de 
un miliard şase sute de milioane de dolari cu Hexall/NHP. 

Corpul dezmembrat al lui Arch Templeton a fost găsit 
plutind în lacul Michigan. Un grup terorist iranian a 
revendicat crima. 

Un grup de mayaşi din Belizele de vest au apărut pe 
coperta revistei Time, după ce au primit o donaţie anonimă 
de cincizeci de milioane de dolari pentru fondarea 
organizației Balam Che Rainforest Preserve. 

Roger Kemper a obținut o imunitate limitată în cazut 
„Uciderii Soldatului“ şi a primit o condamnare de zece 
ani cu condiția de a depune mărturie în fața Senatului şi 
comisiei Congresului în procesul privind implicarea CIA 
oficialii importanţi ai CIA au fost condamnați la 
cincisprezece ani de închisoare federală în Marion, Illi- 
nois. 

Casetele confiscate din casa lui Tony Inglesia de către 
FBI au dus la strîngerea de dovezi incriminatorii împotriva 
a cincizeci de capi ai lumii interlope şi a doisprezece 
politicieni. 

Del Waters a fost internat în secția de psihiatrie a 
Spitalului Naval din Bethesda, Maryland. Waters a fost 
găsit iresponsabil şi transferat ulterior la Institutul de 
Psihiatrie pentru criminali din Detroit. 


Citind acest roman palpitant, ai 
impresia că John Grisham şi-a dat 
întîlnire cu Mario Puzo pentru a crea 

e = o carte de excepţie, pe care mulți 
= cititori americani afirmă că au 


lecturat-o cu sufletul la gură. 
iu d Fiu al unui mare şef mafiot din 
Chicago şi, drept urmare, un bun 
cunoscător al lumii interlope, Sam 
Giancana, împreună cu soția sa, Bettina, au reuşit un imens 
succes cu volumul de faţă. 

Subiectul acestuia, poate mai actual ca niciodată, îi 
creşte adrenalina cititorului, făcîndu-l să se întrebe unde se 
află limita dintre ficțiune şi realitate. 

Se poate afirma că Marty Inglesia, personajul principal, a 
fost realizat exact după modelul bărbatului care l-a creat: ca şi 
autorul, el este descendentul unui naş de temut, ce încearcă, 
fără a reuşi, să rupă firele prin care destinul l-a legat pe veci 
de înspăimîntătoarea organizaţie teroristă a comunităţii 
italiene din oraşul său natal. 


Un roman extraordinar, alert şi dinamic — o acţiune de 
neuitat. 


Ce lectură oferă 30 DE SECUNDE! În romanul soților 
Giancana aveți parte numai de surprize. Savuraţi-l! 
NEW YORK DAILY NEWS 


Un thriller plin de suspans, scris de autori care ştiu cum 
să dezvolte intriga pas cu pas. 
ASSOCIATED PRESS 

